
PADĖKOS 


Yra nemažai žmonių ir organizacijų, be kurių pagalbos nebūčiau galėjęs 
parašyti šio romano ir kuriems esu be galo dėkingas už jų kantrybę bei en- 
tuziazmą. Turiu ypač padėkoti daktarui Andrew Davey (FCAnaes); ponui 
Robertui Beardui (FRCS); daktarui Simonui Nightingale; daktarui Nigelui 
Kirkhamui (MRCPath); daktarui Martinui Streetui; daktarui Charlesui 
Moonui; daktarui Gary Gersonui; daktarui Martinui Hamiltonui-Farrellui: 
daktarui Richardui Vincentui; daktarui Douglasui Chamberlainui; daktarui 
Davidui Blainey; Birmingemo universiteto Anatomijos fakulteto daktarui 
Ianui Parkinui; daktarui Davidui Staffordui-Clarkui; daktarei Pam Graham; 
daktarei Susanai Blackmore; Kathrynai Bailey; The Evening Argus darbuo- 
tojams ir ypač Chrisui Fowleriui; Chrisui Chandleriui; Geoffui Loaderiui; 
labai mielam Mike'ui Howardui; Adamui Triminghamui; Lisai Holland; 
Caroline'ai Meade; Elizabethai Tenison; Janui Jagues; Rosemary Edwards; 
Carolei Dodgson; The Evening Standard ir ypač Patricijai Miller; Kate'ai Law; 
Gervaisei Webb ir Johnui PassmMore; Johnui Harrisonui iš The Hampstead 
and Highgate Gazette; Sue Ansell; Veronicai Hamilton-Deeley; Johnui Pri- 
deaux; Nickui Bremeriui; vyresniajai Aplinkos sveikatos centro darbuotojai 
Marijai Kinnersley; Yvonne'ai Buxton iš Vidaus reikalų ministerijos; Roy ir 
Andrew Brooksams bei Julie WelsB iš „R. A. Brooks 8x Son“ laidotuvių biu- 
ro; ponui Bryanui Turneriui — „Downs Crematorium Ltd“ civilinių aktų 
registracijos inspektoriui; ponui Fry — „Hanningtons (Funeral Directors) 
Ltd“; panelei Eleonorai O'Keefe iš Psichologijos mokslinių tyrimų drau- 
gijos už jos bekraštes žinias; SPR bibliotekininkui Nickui Clarkui-Lowesui 


už jo mielą pakantumą, kai nuolatos imdavau knygas; Renui Harrisui iš 


8 PETER JAMES + PRIEBLANDA 


Braitono policijos; Canonui Dominicui Walkeriui (OGS); daktarui Robertui 
Morrisui; Tarptautinei priešmirtinės būklės mokslinių tyrinėjimų asocia- 
cijai; „The Wrekin Trust“ ir „Hazel Guest“. 

Esu dėkingas daugeliui žmonių, kurie atsiliepė į mano prašymus papa- 
sakoti apie asmeninius išgyvenimus atsidūrus ant mirties slenksčio ir kai 
buvo pakilę virš savo kūno. Ir savo agentui Jonui Thurley, savo redaktorei 
Joannai Goldsworthy bei kalbos redaktorei Victorijai Petrie-Hay. Ir savo 


žmonai Georginai, kuri kaip visada laikė knygą ir mane neatskiriamais. 


E. 


1 skyrius 
1990 m. spalio 16 d., antradienis 


Pirmasis ženklas apsireiškė nepraėjus nė valandai po to, kai laidotuvių kor- 
težas išvyko iš mažų kapinaičių, esančių už bažnyčios. Trys duslūs bump- 
telėjimai iš pusiau užpilto kapo. Juos išgirdo zakristijonas, nors vėliau ir 
vienas iš karsto nešėjų pripažino, kad jautęs kažką sujudant karste, tačiau 
nenorėjęs apsikvailinti, todėl neužsiminęs. 

Zakristijonas buvo našlys, šešiasdešimt septynerių metų amžiaus, 
stropus ir įspūdžių lengvai nepaveikiamas žmogus, kurio veide matėsi įsi- 
rėžęs asmeninis sielvartas, tad kartais jis pavydėdavo gulintiesiems savo 
kapeliuose. Tą popietę jis kaip visada atėjo pro užpakalinius vartelius ir 
nuskubėjo plytelėmis išklotu takelių per kapines, norėdamas greičiau pa- 
ruošti bažnyčią kito ryto Šventajai Komunijai ir suspėti grįžti namo, kol 
nepasipylė lietus. 

Praeidamas pro šviežią kapą, aplinkui sudėtus vainikus bei gėlių 
puokštes, jis pagarbiai nuleido akis ir pajuto graužatį, kurią visada sukel- 
davo nauji kapai, atgaivindami skausmą, prieš septynerius metus patirtą 
laidojant žmoną. Po jos mirties kitų žmonių tragedijos jį retai kada paly- 
tėdavo. O šioji kažkodėl paveikė: gal dėl to, kad jis pažino tą jauną moterį 
nuo pat mažumės, gal dėl jos amžiaus, G gal paprasčiausiai dėl to, kad ji 
buvo tokia dailutė, tokia gyvybinga, Jog su jos mirtimi nebuvo įmanoma 
susitaikyti. 

Jis staiga sustojo apstulbintas kažkokio garso, kuris iš pradžių pasi- 
rodė atsklidęs iš po žemių, ir klausėsi, dairėsi svarstydamas, ar tik jam ne- 
pasigirdo. Į bažnyčios sieną gargždžiai brūžinosi kukmedžio šaka. Viršum 


galvos vis labiau temo tamsesnis už antkapius marmurinis dangus. 

Vėjas, sumetė jis, paprasčiausias vėjas, ir palenkęs galvą nuskubėjo 
pirmyn. Jau pasiekęs įėjimą į priebažnytį, jis vėl išgirdo tą patį. 

Nutiško pirmieji lietaus lašai, tačiau jis nekreipė dėmesio ir atidžiai 
klausėsi, bene nugirs ką nors pro savo šnopavimą. Iš lėto pasuko atgal 
pro išsirikiavusius kapinaičių antkapius, nepatikliai artindamasis prie 
to naujo kapo lyg prie stataus skardžio krašto, ir dėl viso pikto sustojo 
pakankamai atokiai, įbedęs akis į tamsų stačiakampį, į už jo šviežiai iš- 
dygusią kreiduotos žemės krūvą, kurią rytoj duobkasys turės visą sužerti 
į duobe. 

Salė Makenzi. Arba jau ponia Salė Donaldson. Dvidešimt trejų metų 
amžiaus. Trykštanti gyvenimu, visada kiekvienam randanti laiko. Čia ir 
pakrikštyta. Buvo skautė nuo pat aštuonerių metukų, paskui prasimušė 
į universitetą, kur ir sutiko savo vyrą Keviną, dailiai nuaugusį, pasitikintį 
savimi jaunuolį — kažkas sakė, dirbantį draudime. Jie susituokė vos prieš 
metus čia, ir jis atmintyje atkūrė jų vestuvių dieną, sutuoktinį, kuris spin- 
duliavo tokiu pasididžiavimu, tarsi būtų laimėjęs didžiausią prizą pasauly- 
je. Vakar jaunojo vyro veidas buvo perkreiptas sustingusio šoko, viską, kas 
buvo gera ir gražu, išgręžė apsivijusi širdgėla. 

Dėl to, kad taip atsitiko, kalbėjo žmonės. Staigiai, taip staigiai. Užtat 
dar blogiau, jeigu tai galima lyginti, murmėjo jie. Zakristijonas irgi neži- 
nojo, ar staigi mirtis blogiau už ilgai užsitęsusią, ar bent kiek geriau tam 
mirštančiajam ar tiems paliekamiems žmonėms. Išganingas palengvėji- 
mas, sakė jie, kai mirė jo žmona. Jai, bet ne jam. 

Priešais jį vėjas taku nuginė raudoną saldainio popierėlį. Jis klausėsi 
nekrutėdamas, nepaisydamas lietaus. Vėl pūstelėjo vėjas, sučežėjo gėlių 
puokštes gaubiantis celofanas, o tas jų baltumas, raudonumas, rausvumas 
toks ryškus, toks gyvas iškastos žemės, sudžiūvusios žolės, rudeniniais 
atspalviais nuėjusių bukmedžių gyvatvorės, kuri juosė kapinaites, fone. 
Suplazdėjo kortelė su užrašu, ir jis pasilenkė paskaityti. „Salei — su di- 
džiausia meile.“ Kita apsivertė, užgaidžiai tampydama savo pasaitą, žalią 
raištelį ant didžiulės tamsiai raudonų rožių puokštės. „Salei, amžinai. Ke- 
vinas. 

Virš jo praskuto vienišas karvelis, ir vėl į bažnyčios sieną subrazdėjo 
kukmedžio šaka. Lietaus tekšėjimas sustiprėjo. Rytoj zakristijonas surinks 
gėles ir, kaip pasiūlė tos mergaitės vyras, nuveš jas į slaugos ligoninę Brai- 


tone. Jis atidžiai stebeilijo į tamsų stačiakampį: kol kas karstą dengė vos 

plonytis žemės sluoksnis. Po ilgos sausos vasaros gruntas tebebuvo kietas 
ir sutrupėjęs, o keli gabalai nusiridenę nuo kapo kraštų. Tiesiog keli krei- 
dingos dirvos kąsneliai nudardėjo ant karsto dangčio, ir tiek — nieko kito 
ir nebuvo. 

Jis apsisuko ir nuskubėjo į priebažnyčio pastogę pro skelbimų len- 
tą su prismeigtais pranešimais — SENDAIKČIŲ IŠPARDAVIMAS, RYTINĖ 
LABDAROS KAVUTĖ, FONDAS BAŽNYČIOS STOGUI, timptelėjo geležinį 
žiedą ant ąžuolo durų ir įžengė vidun, o jų dunkstelėjimas taip ir nu- 
aidėjo per mažą bažnytėlę. Čia buvo tylu ir ramu. Kaip visada apžvelgė 
akmeninį indą su šventintu vandeniu, dailiai sudėtas giesmių knyge- 
lių krūvas ir nublukusias freskas ant sienos. Kristus liūdnai žiūrėjo iš 
vitražo virš altoriaus. Lentelės ant sienos palei duris skelbė vietinių 
žuvusiųjų kare sąrašą. Apačioje esančiame mediniame stove buvo su- 
dėtos prastai išspausdintos knygelės, kuriose galėjai pasiskaityti apie 
bažnyčios ir parapijos istoriją. Po trisdešimt pensų už kiekvieną. Čia 
pat stovėjo aukų dėžutė. 

Jis nuėjo šonine nava prie sakyklos ir nuėmė nuo sieninio stendo 
gelstančius seno plastiko numerius, nurodančius laidotuvėse giedamas 
giesmes: „Būk su manimi“ ir „Jeruzalė“. Nutvarkydamas pagalvėles klaup- 
tuose, giesmynus ir pamaldų lapus, kuriuos paliko laidotuvininkai, dar 
apatiškai, be garso ištardamas „Ir vedė tos kojos senais laikais“, jis nebegir- 
dėjo, kaip duslūs bumpsėjimai vėl paklaikusiai pliūptelėjo iš kapo, kuriame 


jie palaidojo tą popietę jaunąją Moterį. 


2 Skyrius 
1967 m. gegužės 9 d., antradienis 


Harvis Svairas, žemo ūgio aštuoniolikmetis tiesiais rudais plaukais ir ma- 
žomis pilkomis akutėmis, giliai įsėdusiomis riebiame veide, liūdnai susi- 
mąstes sėdėjo ant suolelio drabužinėje. Jis turėjo antsvorį, buvo nepajėgus 
ir sportą laikė gryna nuobodybe. Plonas, šiek tiek rėžiantis balsas jam lėmė 
Paršelio pravardę, kurios Harviui pavyko atsikratyti tiktai pastaraisiais 
metais. 

Jis visada buvo užsisklendes, atitolęs, paskendęs savo mintyse, sava- 


12 PETER JAMES + PRIEBLANDA 


me pasaulyje. Jo motina buvo vienintelė artima draugė gyvenime. Augino, 
puoselėjo per visą jo liguistą vaikystę, gynė nuo tėvo patyčių, tikėjo juo, 
mylėjo ir jį suprato. Ji mirė prieš penkis mėnesius nuo infarkto, būdama 
trisdešimt aštuonerių metų amžiaus. 

Mama buvo graži, ir jis didžiavosi ja, džiaugdavosi, kai ji ateidavo į 
mokyklą jo pasiimti, o kitų berniukų ir jų mokytojų galvos kaipmat atsi- 
grįždavo. Visai kas kita, kai ateidavo tėvas. Jiedu niekada nesutardavo, o 
po motinos mirties santykiai ėjo vis blogyn. 

Vieną dieną jis supras, dėl ko tėvas juo piktinosi — nors jis nepaveldė- 
jo motinos grožio, tačiau iš veido labai ją priminė. Ir dėl to, kad jis tebegy- 
veno, oji mirė. Vieną gražią dieną Harvis Svairas daug ką supras. 

Jis pradėjo varstyti kriketo batų raištelius, nebegirdėdamas nei batų 
kapliukų kaukšėjimo į akmenines grindis, nei aplinkui linksmai skarde- 
nančių pokalbių, kadangi galvojo vien apie tą rytą gautą laišką, kuris dabar 
gulėjo virš galvos kabančioje striukėje. Andžė. Po to, kas atsitiko, jis ne- 
besitikėjo sulaukti iš jos žinios. Iš dalies jis bjaurėjosi savo poelgiu. Jautėsi 
nesmagiai. Akyse tebestovėjo jos veido išraiška, tebejautė jos krūptelėjimą, 
ir veidas kaipmat užkaito. Jis sėdėjo spoksodamas į žemę, į savo batus. O 
kita jo pusė mąstė: „Tu nusipelnei to, kale. 

Harvis nesusigaudė, kodėl jinai taip jį pykdė. Kai mirė jo motina, ji 
buvo jam gera, guodė, užjautė, tikrai sielojosi. Netgi sugebėjo išspausti iš 
jo tėvo šypseną, kai jie grįžo namo viskam pasibaigus. Tačiau ji leido tiktai 
pasiglamonėti, ir tai atrodė, jog daro jam paslaugą. O paskui, prieš dešimt 
dienų, paskutinį jo velykinių atostogų vakarą, prieš jam grįžtant į interna- 
tinę mokyklą, Harvis ją privertė jį paliesti, pastvėrė jos ranką, įgrūdo į savo 
kelnes ir laikė ten, nors ji ir priešinosi, o po to, grįžtant namo, visą kelią 
nekalbėjo. 

O dabar netikėtai atėjo jos laiškas, lygiai toks pat kaip visada: para- 
šytas ant nedidelių storų lapelių, standžiai sulankstytas, kvepiantis jos 
kvepalais, gausiai ir meiliai žydra spalva priraitytas parkeriu. 

„Labai myliu, Andžė. Tuzinas bučinių“ 

Net neužsiminė apie tą kartą. 

Jis surišo kiekvieną raištelį dvigubu mazgu. Sušnypštė aerozolis, ir iš- 
syk jo nosį pasiekė šleikščiai saldus „Brut“ kvapas. Deikras stovėjo ties juo 
prisikišęs prie veidrodžio, tyrinėdamas, ar neišdygo spuogų. Tas mokslo 


draugas atmetė nuo kaktos savo šviesius plaukus, papurškė į kitą pažastį, 

skubiai švirkštelėjo į suspenzorijų“, paskui užsitempė kriketo marškinius. 
Pastaruoju metu jis beprotiškai pamėgo kvapą. Tartum būtų įsitikinęs, kad 
pavyks išlošti, jeigu tinkamai kvepės. 

Robas Reketas įėjo į patalpą kramtydamas gumą ir garsiai nusiperdė. 

— Viešpatie, Reketai, na, tu ir bjaurus, — pareiškė Deikras. 

Atsakydamas Reketas atkišo iš po striukės sėdynę ir vėl nusiperdė. 

— Esi chuliganas, Reketai, — pasakė Vorelas. 

— Ne chuliganas, o suskretėlis, — pataisė Volsas Mainoras. 

Reketas išpūtė burbulą, kuris garsiausiai pykštelėjo, ir nusitraukė 
kaklaraištį. Šis griozdiškas pasipūtęs vaikėzas su šviesiais, kaktą den- 
giančiais kirpčiais tvirtino dulkinąs namo virėjos padėjėją, baisiausiai 
nutukusią mergelę, kuri, pasak gandų, mielai „užsiimdavo tuo“ vos pa- 
kvietus. 

— Tiesiog pamišusi dėl to, — kažkada paskelbė jis. — Gali kišti kur 
nori, netgi jai į ausį. Vyresnės moterys yra geriausios. Jos pakvaišusios 
dėl to. 

Tas Reketo apibūdintas „kišimas į ausį“ keistai sužadino Harvį Svairą, 
nors šis ir nesusigaudė dėl ko. Jis ir pats buvo pamąstęs apie suartėjimą su 
ta mergužėle, bet ji buvo per daug nutukusi, per daug aptekusi riebalais. 
Jos oda priminė kepti paruoštą kalakutą. Jau to tai jis nenorėjo nei pir- 
mam kartui, nei bet kada. Jis bandė įsivaizduoti Andžę, pagriebiančią jį ir 
įsikišančią sau į ausį. Tai bent. 

Staiga tas jos laiškas jį sudirgino, Palengvėjimas sulaukus jo virto pyk- 
čiu. Iš dalies jis norėjo, kad ji siustų ant jo. Kad būtų pasibjaurėjusi. Dabar 
jis beveik jautėsi apmautas, J0g taip nebuvo. 

— Jėzau, tu subobėjęs, Deikrai, — pasakė Tomas Hensonas. 

— Atsiknisk, gerai, Hensonai? Bent jau nevaikštau smirdėdamas kaip 
šikna. 

— Ne, tik atrodai kaip jis — Pareiškė Hensonas atidarydamas savo 
spintelę ir džiugiai žvengdamas Iš Savo sąmojo. 

— Pederastas! — tarė Džounsas Mainoras užsitempdamas kelnes, o 
nuo šypsenos susitraukęs antakis pro plonytį „Clearasil“ sluoksnį išstūmė 
visus spuogelius kaktoje. 

— Jeigu manai, kad esu iškrypėlis, tuomet ką pasakysi apie tą naują 


* Sportininko lyties organų apsauginis raištis. 

popgrupę, traukiančią aukštais balseliais? Kaip jie vadinasi? Juk žinai, 
Harvi. Vakar pats vos neapvėmei jų nuotraukos. 

— „Šimpanzės“, — pasakė Harvis Svairas. 

— „Monkees““, tu, onaniste, — suniekino jį Horstedas. — Viešpatie, 
tu iš tikrųjų bukas, Svairai, nieko nežinai. 

Harvis atmetė nuo veido plaukus ir baigė rištis antrą raištelį. 

— Tu niekada nepateksi į medicinos mokyklą. Norint tapti daktaru, 
reikia būti protingam. 

Po aštuonių savaičių jis laikys „A lygio egzaminus — fizikos, chemijos 
ir biologijos, kad patektų į senąją Karalienės ligoninės Medicinos mokyklą; 
savo laiku tėvas joje baigė ginekologijos mokslus aukščiausiais balais ir už 
nuopelnus gavo Karalienės medalį, kuris kabėjo ant sienos jo klinikoje 
Harlio gatvėje. Kventinas Svairas, tvirtas dabitiškas vyras, praturtėjo da- 
rydamas abortus lankytojoms iš užjūrio ir atsilaikė, kai News of the World 
laikraštis atskleidė jo darbus, o Svairas sėkmingai iškėlė jam bylą. 

Tėvas taip pat mokėsi Veslyje, kur dabar plušo Harvis. Kventinas Svai- 
ras buvo gabus viskam, jo pavardė mirgėjo garbės lentose vestibiuliuose 
ir koridoriuose. Kriketas. Futbolas. Ledo ritulys. Stipendijos mokslams 
universitete. 

— Išėjo nauja ilgai grojanti „Beatles“ plokštelė, — pasakė kažkas. 

Balselis suspiegė dirbtiniu falcetu: 

— „Strawberry Fields Forever. 

— Aš manau, kad bitlai yra iš tikrųjų infra dig**, — pastebėjo Vo- 
relas. 

— Nenusišnekėk, Vorelai, jie šaunūs. 

— „Pink Floyd“ yra milijoną kartų šaunesni. 

— Žadu nusipirkti bilietus į Bobo Dylano koncertą, kai jis atvažiuos 
rugpjūčio mėnesį. Eisi, Harvi? 

— Dylanas kietas, — įvertino Deikras. 

Harvis stebėjo, kaip Reketas vienu gaistu nusitempė kelnes ir dė- 
mėtus apatinius. Reketo penis didžiulis, apipjaustytas. Staiga jam kilo 
mintis, kas nutinka žmonių peniams, kai jie miršta. Kažkas jam sakė, kad 
pakaruokliai miršta su erekcija. Reketas pasuko penį ratu kelis kartus kaip 
banderilę ir įkišo į apsauginį raištį. 


* Monkey — beždžionė (angl.). 
** Infra dignitatem — žeminantis orumą, nederamas (lot.). 

— Metlokas šeštadienį pasidarbavo, — paskelbė Volsas Mainoras. 

Visi apstulbę sužiuro į jį. 

— Mylėjosi? — pasitikslino Deikras. 

Volsas Mainoras linktelėjo. 

— Negali būti, — pasakė Horstedas pavydo persunktu balsu. — Ne- 
galėjo tuo užsiimti: nebuvo iškėlęs kojos iš šokių aikštelės. 

— Jis sakė, jog taip buvo, kai panelės susiruošė eiti, prieš atvažiuo- 
jant autobusui. 

— Kur? 

— Čia. 

— Nesąmonė! 

— Matyt, jis paleido į darbą pirštą. Nematytų jokio skirtumo. 

— Aš manau, kadjis sakė teisybę, — tarė Volsas Mainoras. 

— Kodėl? — susidomėjo Harvis. 

— Ogi visą savaitę nerado ramybės: sakė, kad buvo užsimoves tą daik- 
tą ir jis nusmuko joje — viskas kaip ir ištekėjo. 

— Idiotas, — įvertino Pauelas. 

Horstedas kryptelėjo galvą Svairo pusėn. 

— Ar jau išdulkinai tą paukštytę, kurią buvai atsivedęs per Velykas į 
Reketo vakarėlį? Koks ten jos vardas? 

Harvis užraudo ir nieko neatsakė, 

— Harvi, kodėl niekada apie tai nešneki? 

— Ei, lekiame — jau vėluojame, 

Deikras pabaksnojo į savo laikrodį ir pasikišo po pažastimi kriketo 
lazdą. 

Harvis pasiėmė nertinį NUO Čia pat esančio kablio. Vardinis antsiuvas 
jau beveik atiręs, laikėsi vOS už Vieno siūlelio. Minutėlę jis žiūrėjo į tas ma- 
žas raudonas raideles ant balto Pagrindo — "H. K. E. Svairas“, ir plūstelėjo 
liūdnumo banga. Jo motina prisiuvo jį mažajame viršutinio aukšto kamba- 
rėlyje, kur ji lygindavo, regis, visadą klausydamasi radijo, pakreipusi galvą 
į šoną, šviesios garbanos nusvirusios į tą pusę, o gražus veidas visą laiką 
atrodė šiek tiek nuvargęs, šiek tiek nusimines. 

Įdomu, kaip ji laikėsi dabar. Kartais Harvis jautė, kad ji yra netoliese. 
Visiškai neseniai, kai per atostogas atlikinėjo savo eksperimentus, ji buvo 
Harvio kambaryje, namie, ir tuomet jis galėjo užtikrinti, jog ji pritarė. Kai 
buvo gyva, Harvis niekada nerodė jai savo eksperimentų, kadangi žinojo, 


jog ją greit supykina. Tačiau dabar, kai mirusi, viskas gerai. 

— Ei, Harvi, eini? 

Jis stvėrė savo lazdą, ir visi nukaukšėjo akmeninėmis grindimis, pas- 
kui taku link gofruotos geležies stoginės dviračiams. 

— Bus greičiau eiti pėsčiomis, — pasakė Pauelas. — Žaidžiame „Ho- 
rizonte“ ir galime nukirsti kampą eidami tiesiai. | 

— Nesąmonė, — pareiškė Deikras. — Paneši mūsų lazdas. — Jis 
ištempė savo baltąjį „Claude Butler“ lenktyninį dviratį ir užšoko ant jo, 
paskui numynė Harvio link tilindžiuodamas skambučiu. — Ei, Harvi, kas 
yra? Tu šiandien apsisnaudęs. 

— Jis visada apsisnaudęs, — nurodė Pauelas. 

Deikras jau nemindamas nutarškėjo žemyn per nelygią žolę, skrieda- 
mas vis greičiau palei namo šoną ir net nesidairydamas į gatvę. Apsisukęs 
lanku jis greitai mynė atgal. 

— Nagi, judėkite, po dviejų minučių turiu išvaryti kamuoliuką. 

— Pats varyk iš čia, — pasakė Pauelas. 

Harvis užlipo ant savo mėlynojo „Raleigh“, apvertė pedalus ir neran- 
giai sukišo kriketo batų galus į ąseles. Deikras metėsi tiesiai ant jo, ir pykte- 
lėjęs Harvis suktelėjo jam iš kelio, apneštas stipraus „Brut“ dvelksmo. 

— Lenktyniaujam, Harvi, kas paskutinis — tas lepšis! — Deikras pra- 
švilpė pro šalį. 

Harvis perjungė kelias pavaras, subrazdindamas grandinę, ir greitai 
numynė iš paskos palei namo šoną. Deikras jau įsuko į gatvę, Harvis išgir- 
do ilgą automobilio signalą ir visu greičiu pasileido pirmyn. 

Akies kampučiu jis pastebėjo automobilį. Mašina nejudėjo, atrodė 
lyg nuotraukoje. Ir net stebėtina, kad jis kuo aiškiausiai matė kiekvieną 
detalę. Didžiulis „Ford“, žalsvas, su blizgančiomis chromuotomis traukos 
grotelėmis. Vairavo.moteris, plaukai taip dailiai suraityti, tartum būtų ką 
tik iš kirpyklos, ir cigaretė su filtru kairėje rankoje, tarp dviejų žiedų su 
brangakmeniais ant kaulėtų pirštų. Blizgios raudonos lūpos sudėtos taip, 
tarsi ji būtų ką tik išpūtusi dūmą, o akyse matėsi per daug baltumo, oi, kaip 
per daug, sakytum, tos akys tuoj iššoks ant kaktos. 

Nuotrauka pasikeitė, tarsi į projektorių būtų įkišta kita skaidrė, ir 
automobilis pavirto didėjančia ir artėjančia pamėkle. Kažkur kažkas rik- 
telėjo: 

— Harvi! Saugokis! 


Ir jis pajuto, tartum į jį būtų kirtusi plytų siena, nusviesdama aukš- 

tyn. Jis pamatė tos moters veidą dar iš arčiau. Dar labiau išvirtusios akys. 
Jis žvelgė žemyn į ją pro priekinį stiklą: moters rankos buvo pakeltos prie 
veido. Ir išgirdo jos spiegimą. 

Projektorius spragtelėjo, priekinis stiklas išdygo čia pat stambiu 
planu. Prieš tai jis išgirdo žaibišką pokštelėjimą, giliai kūne pajuto trakš- 
telėjimą, aplink jį susproginėjo priekinis stiklas, paskleisdamas nuostabias 
baltas kibirkštis. Velniškai karštas, rodės, deginančias jo veidą ir rankas iš 
karto milijone vietų. 

Paskui jis nėrė aukštyn į viršų, o tos kibirkštys žiro nuo jo žemyn. 
Kažkas dar nukrito, kažkoks didžiulis šešėlis. Iš pradžių jis pamanė, kad 
ten jo dviratis arba jo kriketo nertinis, arba jo kelnės. Harvis stebėjo, kaip 
jis trenkėsi atgal į kibirkštis, atsimušė į „Ford“ variklio gaubtą, atšoko lyg 
skudurinė lėlė: ant gaubto liko didžiulis įlenkimas, atskilo dažai. Tas šešėlis 
pakilo į orą po juo, vėl nusmigo žemyn, bumbtelėjo į „Ford“ stogą, nuslydo 
į galą, ant bagažinės, po to dunkstelėjo ant asfalto ir trūkčiodamas, tarsi 
būtų veikiamas trumpojo jungimo, pašėlusiai nusirito ir atsitrenkė į bor- 
diūrą. 

Jis stebėjo, kaip atsidarė „Ford“ durelės ir sunkiai išsiropštė aima- 
nuojanti moteris. Deikras lipo nuo savo dviračio. Reketas kiek įkabinda- 
mas skuodė keliu. Harvis pamatė savo dviratį, įstrigusį po „Ford“ priekiu: 
priekinis ratas keistai išlinkęs ir atsikišęs į viršų, keli stipinai sulūžę, išsi- 
skėtę, ir jis susinervinęs mąstė, kur galėtų sutaisyti dviratį, kad nesužino- 
tų tėvas. 

— Harvi? Harvi? Kaip tu? 

Deikras klūpojo prie tO daikto griovelyje — to daikto, kuris nukrito 
nuo jo. Paskui nustebęs suvokė, jOg tas daiktas, prie kurio klūpojo Deikras, 
buvo jis pats. 

Jis stebėjo savo paties kūną. Viską stebėjo iš viršaus. Matė, kaip iš jo 
kaktos sruveno kraujas. 

— Nejudinkite jo! — kažkas riktelėją, 

— Dieve mano, aš jį užmušiaU, — suriko moteris. 

— Kvieskite greitąją, — pasakė Deikras, 

Harvis žiūrėjo, kaip Deikras paklaikusiai ieškojo jo pulso, ir S BĖIS 
ar Deikras bent nutuokė, ko ieškoti. Matė, kaip Vorelas nušveitė savo dvi- 
ratį ant šaligatvio ir nulėkė atgal į namą rėkdamas: 

— Pone Matėjau! Pone Matėjau! Sere, pone Matėjau, sere! Sere! Sere! 

Harvis pamatė, kaip iš kitos pusės atvažiuojantis „Austin automobi- 
lis staigiai sustojo, kaip iššoko vyras mėlynu bleizeriu ir atbėgo per kelią. 

— Aš esu gydytojas! — pasakė jis. 

— Ašjo nemačiau! — rėkė moteris. — O Dieve, aš nemačiau jo! 

Atsivėrė paradinės namo durys, išbėgo moteris. Ponia Matėj, interna- 
to vedėjo žmona. Ji suklupo ir išsitiesė ant žemės. Jis žiūrėjo, kaip gydyto- 
jas prie jo atsiklaupė ir tikrino pulsą. Gydytojas įsitempė ir kyštelėjo ranką 
prie jo krūtinės, prie širdies. Pakui jį pražiodė ir įkišo į burną ranką. 

— Jis prarijo liežuvį, — paniškai ištarė jis. — Ar kas nors iškvietė 
greitąją? 

— Taip, sere, — pasakė Deikras. 

Gydytojas ištraukė jo liežuvį. Harvis aiškiai matė, kad jo veidas pa- 
mėlęs. 

— Kiek laiko jis čia išgulėjo? — paklausė gydytojas greitai, metodiš- 
kai darbuodamasis. 

— Vos kelias minutes. 

Jis Harvį paguldė tiesiai, uždėjo jam ant krūtinės rankas ir stipriai 
paspaudė. Paskui dar kartą, skubiau. Sekundėlę jis patyrinėjo Harvį, vėl 
spūstelėjo, vėl, kaskart vis stipriau. 

Pribėgo uždususi vedėjo žmona. 

— Ar jam viskas gerai? Ar jam viskas gerai? 

— Ne, — niūriai atsiliepė gydytojas, toliau darydamas dirbtinį kvėpa- 
vimą. — Jis nekvėpuoja. 

— Aš sveikas, — pasakė Harvis. — Man viskas gerai, tikrai, aš svei- 
kas! — Tačiau jo lūpos nekrutėjo, nepasigirdo nė garselio. Jis pabandė vėl 
šnekėti, tačiau staiga kažkas trūktelėjo jį aukštyn. Jį tempė tolyn nuo įvy- 
kio vietos, o jis nenorėjo pasitraukti. — Ne! — suriko jis. — Ne! 

Tačiau nė vienas žodis neišsprūdo iš to nejudraus, daktaro apžerg- 
to kūno lūpų. Jį apgaubė tamsa. Pasidarė šalta, be galo šalta. Jis jautėsi 
vienišas, bejėgis. Suėmė baimė: jis atsidūrė tunelyje, kurio sienos siurbė jį 
lyg vabzdį, nuleidžiamą kanalizacijos vamzdžiu, ir jis lėkė, sukosi tamsos 
verpete. 

Atrodė, jis amžinai taip suksis toje tamsoje, 0 darėsi vis šalčiau ir šal- 
čiau. Paskui tolumoje pasimatė mažytis šviesos ruoželis ir pasijuto pirma 
menka šilumos bangelė. 


Ta švieselė plito, o ir šiluma artėjo tuneliu pasitikti jo, smelkdamasi 

į ji, tirpdydama jo baimes, tapdama jo dalimi, suteikdama keistos naujos 
energijos. 

Paskui jis paniro į šviesą, o tunelis pradingo. Jis jau nebejudėjo. Šviesa 
buvo ryški, tačiau jo neakino: rodėsi, jog užliejo jį kaip ir ta šiluma, ir jautė- 
si, kad kažkas buvo toje šviesoje, tačiau jis nematė, kas ten. 

Minutėlę jį apėmė gili ekstazė. Jis troško likti toje vietoje, toje švieso- 
je ir niekada nepasitraukti. 

O paskui pasigirdo vyriškas balsas, ramus, nebarantis: 

— Kaip tau atrodo, ką tu darai, Harvi? Ar manai, kad esi protingas? 

Tas balsas jį nutirpdė. Atbaidė ir šviesą, kuri nublanko, tarsi nuplaukė 
šalin ir paliko jį stovėti kažkokioje atviroje vietoje, tartum miško laukymė- 
je po pilku dangumi. Jis jautėsi lyg išstatytas apžiūrai, lyg aplinkui stovėtų 
žmonės ir žiūrėtų į jį. Jis apsisuko. Už jo nieko nebuvo, tiktai tušti laukai, 
nusidriekiantys iki pat horizonto. 

Tada pasigirdo jo motinos balsas. 

— Mielasis! 

Jo link ėjo kažkokia figūra, neryški, iš pradžių bluki, tačiau artėdama 
tamsėjo, ryškėjo. Moteris ėjo lėtai, grakščiai, lengvai, lyg turėdama aibę 
laiko pasiekti jį. 

Paskui staiga jis aiškiai išvydo ją, išvydo pažįstamas šviesias garbanas, 
giedrą šypseną, vasarinę suknelę, kuri jam labai patikdavo, kai ji ja vilkė- 
davo. Jį užplūdo neaprėpiamas džiaugsmas, Harvis ištiesė rankas, bandė 
bėgti prie jos. 

— Mamyte! — sušuko jis. 

Balsą kažkas slopino, lyg jis būtų šūktelėjęs po vandeniu. Ir pajudėti 
nepajėgė: stovėjo vietoje ištiesės tankas, bandydamas pasiekti ją, apkabin- 
ti, suspausti glėbyje. 

Ji sustojo už kelių jardų NUO jo ir sų begaline meile šypsojosi. 

-— Tu turi grįžti, mielas1s, — Pasakė jį. 

Iš pilkos šviesos už jos išniro kitos figūros — tamsūs siluetai, bevei- 
džiai žmonės. 

— Mamyte! Kur tu? 

Jis bandė bėgti, tačiau neįstengė pajudėti iš vietos. 

— Brangusis, Dievas labai nepatenkintas tavimi. 

— Kodėl? — be garso suvapėjo jis. 


Tamsios figūros artėjo, apsupo jį, spraudėsi tarp jo ir motinos. 

— Nes tu... 

Žodžiai ištirpo. Dabar ji rėkė, tarsi norėdama perrėkti minią, kad būtų 
išgirsta, tačiau tamsios, miglotos figūros susiurbė jos žodžius. 

— Kodėl? — Ir vėl jis bandė pribėgti prie jos, tačiau ledinės rankos 
tempė atgal. — Kodėl? — suklykė. 

Šešėliai slinko prie jo. 

— Leiskite pasikalbėti su ja! Leiskite! 

Jis grūmėsi, daužėsi. 

— Tu turi grįžti atgal, — pasigirdo balsas. 

— Tujai nereikalingas, — pasakė kitas balsas. 

— Ji net nenori tavęs daugiau matyti, — kalbėjo trečiasis. 

— Meluojate! — suriko stengdamasis ištrūkti iš tų šaltų, jį plėšiančių 
rankų. Harvis jautė jų kvėpavimą, kuris priminė šaldiklio orą. Šviesa geso. 


Jis krito žemyn. 


3 skyrius 
1990 m. spalio 22 d., pirmadienis 


Radijo spragtelėjimas prižadino Keitę Hemingvėj iš varginančio sapno 
pusę septynių ryto. Kaip ir kiekvieną rytą, ji išklausė svarbiausių žinių 
santrauką, paskui paspaudė pakartotinio žadinimo mygtuką ir kelias mi- 
nutes mėgavosi tyla bei jaukia patalo šiluma, dar stengdamasi sulaikyti 
tirpstantį sapną. 

Toks pat neramus sapnas, kaip ir visi pastaruoju metu: matyt, kaltas 
rūpestis dėl naujojo darbo ar dėl sesers Daros arba neseniai pasibaigęs pra- 
gaištingas meilės romanas. 

Keitei Hemingvėj dvidešimt ketveri metai, ūgis — penkios pėdos 
penki coliai. Gimė Bostone, stipri ir liekna, virš aukštų, plačių skruosti- 
kaulių gyvybingai spinduliavo melsvos akys, nosytė maža, tiesi ir besišyp- 
sančios lūpos, už kurių žybsėjo gerai prižiūrimi dantys. Žvelgdamas į 
tuos ilgus linų spalvos plaukus, šiuo metu įgijusius madingą pasivėlusią 
išvaizdą, ir į gaivų sveiką veidą, matai pritrenkiančią, tipišką amerikietę 
studentę, į kurią retas vyras neatkreipdavo dėmesio, o kai kurios moterys 


neišvengdavo pavydo. 

Keitė buvo intelektuali mergina, puikiai apsiskaičiusi ir besidžiau- 
gianti kartais pasitaikančia vienatve lygiai taip pat, kaip ir draugija. Trūko 
tiktai dviejų dalykų: pasitikėjimo savimi ir vaikino. Vaikystėje patirtas 
sarkazmas bei paniekinimas, kuriais ją apdovanodavo vyresnė sesuo Dara, 
ir tėvai, regis, visada būdavę palankesni Darai, paliko bjaurius pėdsakus: ji 
jautėsi sugniuždyta ir abejojo savo sugebėjimais. Ji netgi netikėjo esanti 
patraukli ir iš visų jėgų stengėsi išlaikyti gerą išvaizdą protingai maitinda- 
masi — tačiau ne išrankiai, nes mėgo ir nusimanė apie maistą bei vyną — 
ir savaitgaliais bėgiodama. 

Šiuo metu gyvenimas klostėsi gerai, o to jau seniai nebuvo. Dirbo 
mėgstamą darbą mieste, į kurį atvyko kaip pašalietė ir kurį jau be galo pa- 
mėgo, ir gyveno bute, kurį pati įsirengė ir dabar juo didžiavosi. 

Praėjus trims mėnesiams naujajame darbe, — dirbo korespondente 
vietos laikraštyje Sussex Evening News, — jai vis dar atrodė, kad darbas 
naujas ir reikalaujantis visų jėgų, ir laukė kiekvienos dienos, džiaugdamasi 
ta vieta, žadančia perspektyvą šuoliui į Flytstritą. Palyginti su jos buvusiu 
darbu nemokamame Birmingamo laikraštpalaikyje, čia buvo spartesnis 
tempas ir aukštesnė kokybė. 

Jos pasitikėjimas stiprėjo, o paskutiniųjų santykių paliktos žaizdos 
gijo. Darbas News laikraštyje — tikrai puiki karjeros galimybė, nors jos vy- 
resnė sesuo, patenkinta įsitaisiusi dviaukščiame bute Vašingtone, niekada 
to nesupras. Dara šaipėsi iš jos, kad ji dar neištekėjusi, neturi vaikų ir dar 
nieko nepasiekė. Dara, dirbanti ekonomiste Vašingtone, ištekėjusi už tur- 
tingo teisininko, besiskleidžiančio senatoriaus, auginanti tris rinktinius 
vaikelius, su jai būdingu įmantrumu nuolat Keitei primindavo, jog ji visada 
sakiusi Keitę būsiant nevykėlę gyvenime, ir kartais Keitė pabūgdavo, kad 
tie žodžiai pasitvirtina. 

Tonis Arnoldas buvo tikra nelaimė. Tuščias reikalas. Ir vis tiek dar 
galvodavo apie jį, prisimindavo kaskart, kai gatvėje padvelkdavo „Paco 
Rabanne“ kvapas, ir, prakeikimas, vis dar geisdavo jo. Keitė mėgdavo sau 
apsimesti, jog nesusigaudė, kaip Užsimezgė jųdviejų ryšys, tačiau žinojo tik 
apgaudinėjanti save. Jis buvo Birmingham Messenger laikraščio redakto- 
riaus pavaduotojas, ėjo tokias pareigas, kurios tuomet jai, dvidešimt dvejų 
metų panelei, atrodė nepaprastai galingos, ir iš pradžių jo dėmesys glostė 
Keitei širdį. 

Anksčiau ji niekada neturėjo santykių su vedusiu vyru. Iš pradžių 


tai buvo žaidimas, ir Keitė nesuprato, kaip giliai klimpsta jį įsimylėdama. 

Aštuoniolika mėnesių ji klusniai vykdė sankalbą laikyti jų santykius pa- 
slaptyje, gamindavo valgį, kuriam jis amžinai neturėdavo laiko, savaitga- 
liais tupėdavo namuose ir laukė, kol jis bent valandėlei ištrūks ir atlėks pas 
ją: Tonis visą laiką jai dėstydavo, kad jo santuoka žlunga, ir jiedu planavo 
bendrą ateitį. 

Kol vieną šeštadienį ji susidūrė su juo prekybos centre — jis ėjo susi- 
kibes rankomis su savo žmona ir vedėsi tris žavius vaikelius. Jų akys trum- 
pam susitiko, ir to užteko Keitei staiga suvokti, kaip menkai ji teišmanė 
apie gyvenimą. 

Netrukus po to jam buvo pasiūlytos vieno škotiško laikraščio redak- 
toriaus pareigos, tačiau jis net neužsiminė, kad ir ji pereitų drauge. Tačiau 
jis užtarė žodelį už ją, kai atsirado vieta Sussex Evening News laikraštyje. 
Paliekant Birmingham Messenger juos teskyrė savaitė, ir nuo to karto ryšys 
nutrūko. | 

Keitei buvo keturiolika, kai ji su tėvais ir Dara atvyko į Angliją. Ji tu- 
rėjo vyresnį brolį Hovį, kuris paskendo per nelaimingą atsitikimą buriuo- 
jant: jo mirtis ir pakeitė jų gyvenimą. Tėvas, dėstęs anglų kalbą Harvardo 
universitete, manė, kad pakeisti gyvenamąją vietą jiems būtų gera terapija, 
ir priėmė pasiūlymą dvejus metus padirbėti Londono universitete, kurie 
ištįso iki penkerių. 

Jie bohemiškai gyveno vėjo traukiamame Viktorijos laikų name 
Haigeite. Jos motina jaunystėje buvo mažo miestuko panelė, septintaja- 
me dešimtmetyje pasinėrusi į hipių judėjimą drauge su puse Amerikos, 
kadangi taip turėjo būti. Keitė nebuvo tikra, kas kaltas — ar netikęs šil- 
dymas ir spartietiška aplinka su plikomis ąžuolinėmis grindimis, kanapių 
ir džiuto dembliais ir megztais vilnoniais kilimėliais ant sienų, ar žoleles 
rūkantys studentai nuomininkai, kurių reikėjo norint susimokėti nuomą 
ir kurie amžinai valgė duoną, gėrė pieną ir palikdavo išmėtytus nešvarius 
indus, ar nesiliaujantis tėvo praktikavimasis pagal savo „laisvos meilės“ fi- 
losofiją, tačiau galiausiai motinai viskas įgriso ir ji pabėgo su maloniu, bet 
vangiu inžinieriumi statybininku, turėjusiu jaukų šiuolaikinį namą Čeme. 
Netrukus jį išsiuntė prižiūrėti statybą Honkonge, ir dabar jos motina gy- 
veno su juo ten. 

Tėvas grįžo į Bostoną, Keitė liko Anglijoje. Dara gavo stipendiją mok- 
slams Berklio universitete, ir Keitė iš dalies žinojo, kad pasiliko čia norėda- 


ma ne vien kažką įrodyti Darai, bet ir ištrūkti iš jos šešėlio. 


PETER JAMES + PRIEBLANDA 23 


Šalto, sūraus vėjo šuoras atplūdo tiesiai nuo Lamanšo ir nuvilnijo 
tamsia gatve, nunešdamas sausus lapus grioveliu šalia kelio ir barškinda- 
mas pakeliamuosius langus Edvardo laikų stiliaus sujungtų namų eilėse. 
Keitė ant veido pajuto vėsą ir nenoriai slinktelėjo aukštyn prie žalvarinių 
lovos rėmų. Paskutiniai neperskaityti Sunday Times skyriai taip ir nusly- 
do antklode į bendrą, ant grindų gulinčią kitų sekmadieninių laikraščių 
krūvą. 

Ji ištraukė iš po antklodės kojas ir nuleido jas ant balto gauruoto ki- 
limo. Nutvilkė šaltas oras. Atmetė nuo veido susivėlusius šviesius plaukus 
ir apglėbė save, kad išlaikytų naktiniuose marškiniuose bent kiek šilumos; 
nupėdino prie lango ir pakėlė rėmą, paskui kaip visada vargo su antrojo 
rėmo skląsčiais, kol galiausiai užsklendė ir tą, nenusinėrusi nuo pirštų 
odos. 

Nuo ketaus radiatoriaus briaunų dvelkė šiluma, ir Keitė nesitraukė 
nuo jo, stovėjo ir valėsi sudrėkusius nuo lango pirštus, žiūrėjo pro ištep- 
liotą tarpą į nė kiek neįkvepiantį devynaukštį kitapus gatvės, kur buvo 
įsikūręs „Palankaus ir abipusiškai naudingo draudimo“ bendrovės centras. 
Šviesos žibėjo, po pastatą judėjo valytojai. Kai kas jau darbe. 

Kai prieš tris mėnesius Keitė vieneriems metams pasirašė neapstaty- 
to baldais buto nuomos sutartį, ji atkreipė dėmesį į žemą kaina dėl pačios 
vietos — pro langus nieko gero nematei, tačiau tai visai nesvarbu, nes di- 
džiąją laiko dalį ji praleis ne namie, o darbe, be to, šiaip ar taip, jai niekada 
neteko džiaugtis vaizdu pro langą. 

Faktiškai ją sugundė svetainė: puikus, didelis, erdvus kambarys su 
giliu erkeriu ir dailiu, atviru Marmuriniu židiniu, kurio grotelės buvo gerai 
išsilaikiusios, su originaliais karnizais, sienos lipdiniais bei paveikslų kabi- 
nimo bėgeliais. Nuostabus kambarys, kųr galėjo išdėlioti visus blizgučius, 
nes mėgdavo juos pirkti, kur galėjo sėdėti įr skaitinėti, žiūrėti televizorių 
ir pasilinksminti. Dar buvo Maža, švari įr šiuolaikinė virtuvėlė, siauras 
prieškambaris, miegamasis — NOFS Ir mažokas, tačiau su geromis giliomis 
sieninėmis spintelėmis, bei ankštas Vonios kambarėlis. 

Tai buvo pirmas tuščias butas jOs gyvenime, todėl ji džiaugėsi savo 
pačios pasirinktu spalvų deriniu. Prieš tai gyvenęs nuomininkas buvo ap- 
sisiautęs ryškia žalia spalva ir tapetais su džiunglių vaizdais. Per tuos tris 
mėnesius Keitė nulupo tapetus, iš naujo paruošė sienas ir perdažė. Visa 


mediena ir sienų lipdiniai dabar buvo balti, svetainės sienos tapo rusvai 

rudos, o miegamasis — šviesios abrikoso spalvos. Su vonios kambariu, kur 
visa įranga jau žibėjo avokado spalva, buvo sunkiau, ir teko pasitenkinti 
baltais su obuolio žalumo atspalviu paviršiais. 

Neryškios, geometriniais raštais išmargintos užuolaidos atkeliavo iš 
„Laura Ashley“, o patogi sofa — pigus, netekęs prekinės išvaizdos pirki- 
nys — iš „Habitat“. Apdriskęs smėlio spalvos visas grindis dengiantis kili- 
mas, kuris buvo likęs bute, dabar atrodė geriau: ji paklojo kelis kilimėlius, 
nutvertus naudotų daiktų išpardavime iš automobilių bagažinių. Ant sienų 
dabar kabėjo seni įrėminti reklaminiai plakatai, teatrų afišų lentos ir kele- 
tas nespalvotų nuotraukų, kurias ji pasidarė paauglystėje, fantazuodama 
tapti fotografe, ir kurios buvo ypač geros. 

Po pusryčių (saldus grūdų, džiovintų vaisių, riešutų mišinys, neriebus 
jogurtas, obuolių sultys ir arbata) ji peržvelgė Independent laikraštį ir už- 
metė akį į televizijos programos puslapį — bene suras ką nors įsirašyti, o 
paskui ėmėsi korespondencijos. 

Laiškas iš motinos, priminimas apie Greenpeace prenumeratą ir at- 
virukas iš Birmingham Messenger laikraštyje dirbančios draugės su Tur- 
kijos pašto antspaudu. Jos motina rašė kartą per savaitę, oji atsakydavo 
jai maždaug kartą per mėnesį — O gal ir ne taip dažnai, kaip motina 
retsykiais primindavo jai, be to, jos kalbėdavosi telefonu kas savaitę, 
paprastai sekmadienių popietėmis, kai Keitė kažkodėl visada jausdavosi 
prislėgta. 

Kai motina išsikėlė, jų santykiai tapo artimesni, tartum abi būtų pri- 
klausiusios tai šeimos pusei, kuri turėjo trūkumų, o tėvas ir Dara būtų buvę 
ponas Tobulasis ir panelė Tobuloji. 

Motina paskambino praėjusį vakarą. Ji jautėsi puikiai, buvo laimin- 
ga ir atrodė susitaikiusi su savo kalte, kad paliko Keitės tėvą ir pasirinko 
vidutiniam amžiui kuriozišką gyvenimo būdą. Keitė nerimastavo, kad ji 
tebegyveno Honkonge, kai Persijos įlankos krizė vis gilėjo — o kas, jeigu 
ji būtų tenai atkirsta. Ji nervinosi, kad karas prasiverš visame pasaulyje ir 
kelionės taps neįmanomos. 

Motina džiaugėsi, kad Keitė išsikėlė iš Birmingamo, kad tokiame ma- 
žesniame mieste kaip Braitonas gyventi daug saugiau. 


Netrukus jos motina sužinos, kaip klydo. 

4 skyrius 


Vaizdiniai mainėsi. Harvis Svairas girdėjo dviračio pedalų tarškėjimą, 
stabdžių spiegimą ir moters klyksmą už priekinio stiklo. Spiegimas įsirėžė 
į tamsą ir ją prarijo, palikdamas vienodą dulsvą šviesumą. Kai atsimerkė, 
Harvis tebeklykė. 

Veidas ryškėjo tarsi pirmieji vaizdo kontūrai „Polaroid“ juostelėje. 
Mergina, neką vyresnė už jį patį, gana graži, trumpa, riesta kaip Andžės 
nosyte, bet kiek aštresne, nes plaukai sušukuoti atgal, įtempti. 

— Viskas gerai, — pasakė ji. — Viskas gerai. 

Balsas raminamai švelnus. Veidas nežymiai išryškėjo, lūpos kelis kar- 
tus greitai pakeitė formą, ir jis išgirdo netoliese kažką kalbant. Harvis da- 
bar suvokė, kad tiedu dalykai susiję, lyg būtų asinchroniškas kino filmas. 

Sumišęs jis bandė pakelti prie ausų rankas, tartum ten galėtų ką nors 
pareguliuoti ir pataisyti, tačiau kairioji ranka nepajudėjo, o krūtinę veržė 
lyg geležinis įtvaras. Jis pamatė virš savęs savo ranką — kažkokį baltą kon- 
tūrą. Balsas nenutilo. 

— „ilgai. Dabar? Geriau... mes? Miegoti? 

Ji priminė jam Andžę. Mėgstančią įsakinėti Andžę, kuri atstūmė jo 
rankas ir greitosiomis pakštelėjo jam į skruostą. Andžė, kuri kažkada pik- 
tai, iš tikrųjų piktai pliaukštelėjo jam per veidą, šį kartą neapsimetinėjo. 
Anąkart jis sučiupo ją, kaip reikiant sučiupo. 

Jo veidą degino aštrus skausmas. Bet Andžė išdilo, tas pliaukštelėji- 
mas buvo kitur, kitoje plotmėje, toli toli. Atrodė, kad jo skruostai apkimšti 
vata, o jis pats žiūrėjo pro ją, PFO tamsų urvą. Tas veidas išdilo ir vėl pa- 
sirodė. Kažkas už jo šlepsėjo: Pagyvenęs vyras žilais plaukais, raudonu, 
turkišku raštu išmargintu chalatu, kosintis, 

— Šokas... gyvas... bus... laimei, dviratis... 

Jis blankiai nusišypsojo pro išPurtusias lūpas. Galva buvo pilna auto- 
mobilio, moters veido už priekinio stiklo vaizdų. Jis, lekiantis palei namo 
šoną, besivejantis Deikrą, išlendantis priešais automobilį. Skrendantis 
aukštyn oru. Pakibęs ore. 

Jame sūkuriavo šaltas vanduo, ir jis nurijo seilę, jausdamas ledinio 
prakaito dyglius. Matė iš jos akių, kad ji pastebėjo pasikeitimą, paniką. 

— Gerai, — pasakė ji. — Puiku. Išsikapstysi. 

Dabar jis geriau įžiūrėjo, matė jos krūtis, įsirėmusias į sarafaną, virp- 
telėjo staigus geismas, paskui išdilo ir pranyko. Jį nukrėtė šiurpas, staiga 
išsigando. Išsigando, kad buvo miręs. 

— Kur aš? — pratarė jis. 

Ji vilkėjo baltą sarafaną. Ant atvarto kabėjo laikrodėlis su trumpa 
grandinėle, ant kito atvarto — ženklelis su išspausdintu jos vardu. Antėja 
Barlou. 

— Tau reikia dar pamiegoti. 

Jos balsas vis tiek buvo nesinchronizuotas, dėl to jis prarado orienta- 
ciją, baimė dar labiau sustiprėjo. Miręs. Aš esu miręs. Jis pradėjo drebėti. 

Ji pasilenkė artyn, jos veidas tirpo, lašeliai tekėjo ant jo lyg vaškas. 
Jis susigūžęs atsitraukė, vėl riktelėjo, bet ji vis artėjo, ketino susilydyti su 
juo, ištirpdyti jį. Ir bukas dūris jam į ranką: atrodė, kad ji pūtėsi, sekundėlę 
pirštai lyg sustorėjo, plūstelėjo pykinimo banga. 

— Šitas numuš skausmą, — pasakė balsas, kažkieno balsas — jis jau 


nebežinojo kieno. Jis miegojo. 


Kai vėl prabudo, viskas atrodė ryškiau. Jis gulėjo mažoje palatoje, pro 
didžiulį nešvarų pakeliamąjį langą, kuris buvo uždarytas, nors ir švietė 
skaisti saulė, matėsi dangus. Priešais jį buvo keturios, gal penkios lovos; 
prie vienos susigrūdę keli lankytojai, todėl ją užstojo; kažkuris laikė puokš- 
tę. Jam gėlė kairiąją ranką, kažkur nugaroje jautė aštrų skausmą, tarytum 
gulėtų ant kažko degančio. 

Dešinioji ranka nubrozdinta, prilipdyti keli pleistro rėželiai; kai kurių 
nagų galai rantyti, ir jis apsidairė, bene ras su kuo juos apdilinti. 

Širdis apmirė, kai pamatė per palatą išdidžiai einantį tėvą: tiesutėlis, 
apvali galva iškelta, rankos sunertos už nugaros — tarsi jis būtų šios vietos 
savininkas. Apsirengęs languotu kostiumu, rausvais šilkiniais marškiniais 
su optinio meno stiliaus juodos ir baltos spalvos kaklaraiščiu, apsiavęs juo- 
dais nevarstomais batais. Pražilę ir per ilgi plaukai (viršugalvis nuplikęs) 
atšukuoti atgal, susisukę ant ausų viršūnių ir ant marškinių apykaklės. 
Harvis visada norėjo, kad jis neatrodytų toks demonstratyvus. 

Tėvas sustojo prie lovos galo. Veide buvo daugiau šilumos negu pa- 
prastai. 


— Kaip jautiesi, drauguži? 

— Gerai, — pasakė Harvis išspausdamas šypseną. 

— Atrodo, kad per plauką išvengei mirties. 

— Buvau kvailas, neapsižiūrėjau. 

Tėvas prakalbo šaižesniu balsu: 

— Numanau, kad velniškai kvailai važiavai tuo dviračių. 

— Kiek laiko man teks čia būti? 

— Keletą savaičių. Sudirbai savo ranką ir du šonkaulius — šonkau- 
liams reikia leisti suaugti, be to, bjauriai susitrenkei galvą. 

— Kur aš esu? 

— Gildforde. Sario grafystės ligoninėje. 

— Ar dviratis sveikas? 

Kažkas sutvisko, pasigirdo spragtelėjimas: tėvas išsiėmė „Player“ 
cigaretę be filtro iš savo sidabrinio portsigaro, užšovė ir pabaksnojo į jį 
cigaretės galu. 

— Sprendžiant iš to, ką girdėjau, nemanyčiau, kad iš jo liko kas nors 
gero. 

Jis įsikišo į burną cigaretę ir prisidegė auksiniu „Ronson“. 

Harvis stebėjo, kaip jis atlikinėjo savo įprastinį ritualą: leidžia dūmui 
priartėti prie lūpų, paskui įtraukia jį atgal ir išpučia pro nosį. Kvapaus 
melsvo dūmo sruogelės sukosi aplink Harvį, ir suviliotas to kvapo jis mė- 
gaudamasis jo įtraukė. 

Kaip tu manai, ką darai, Harvi? Manai, kad esi protingas? 

Tas balsas jį pritrenkė, atrodė, kad jis kalbėjo jam į ausį, ir atmintis 
visiškai atgijo. Tunelis. Šviesa. Motiną. 

Tu turi grįžti atgal, mielasis. 

Bandymas bėgti prie jos. Neaiškios figūros pastoja kelią. 

— Jeigu iš dviračio nieko neliko — gaila, aš kito nepirksiu. Dar velniš- 
kai pasisekė, kad likai gyvas. 

Tėvas apsidairė ieškodamas Peleninės, 

— Aš mačiau mamą. 

Tėvas susiraukė. 

— Tu — ką? 

— Aš mačiau mamą. 

Tėvo veidas užraudo. 

— Dieve mano, berniuk, tavo Motina mirusi. 


— Jai viskas gerai, ją mačiau. Ji pasakė, kad turiu grįžti atgal. 

— Didžiausia prakeikta nesąmonė, drauguži. Didžiausia nesąmonė. 

— Ne, tėve. Aš tikrai ją mačiau. 

— Tu stipriai susitrenkei galvą ir buvai operuotas, suleista visokiau- 
sių vaistų. Tu regėjai haliucinacijas. 

— Tai nebuvo haliucinacija. 

Tėvas pažiūrėjo į laikrodį. 

— Turiu eiti. — Jo lūpos drebėjo, o tėvo pyktis Harvį visada gąsdi- 
no. — Ateisiu aplankyti tavęs rytoj. Ko nors norėtum? 

— Knygų ir panašiai. 

— Verčiau atnešiu kelis vadovėlius. Jeigu tau teks pabūti čia savaitę ar 
dvi, gali pradėti kalti egzaminams. 

Kai tėvas išėjo, Harvį vėl apėmė nuovargis. Kalbant, pasakant kažką, 
išeikvota per daug jėgų. Jis užsnūdo. Prabudęs pamatė vyrą baltu chalatu, 
stovintį prie lovos kojūgalio. 

— Jau prabudai? 

Harvis linktelėjo ir netrukus vėl paniro į miegą. 


Kai jis vėl pabudo, nustebo išvydęs šalia jo sėdinčią Andžę: mini sijonėlis 
vos dengė rausvas kelnaites, kojos įdegusios, rudos. Veidas taip pat įdegęs 
ir išpiltas strazdanų. Ji atmetė tuos ilgus šviesius plaukus ir jam nusišyp- 
sojo. Rankoje laikė popierinį maišelį ir aplamdytą skudurinę lėlę su darbi- 
ninko kepurėle. 

Jo pirmoji mintis prabundant: ji gali šitaip sėdėti su atsiplėšusiu iki 
šakumo sijonu, o įširdo, kai jis bandė paglamonėti jos papukus. 

Paskui blausus atsiminimas iškilo į paviršių, sumišimas susipynė su 
pasišlykštėjimu ir kilo mintis, kodėl ji iš viso čia pasirodė. Užuot nusišypso- 
jęs ir pasisveikinęs, jis niūriai pagalvojo: bjauri gundytoja. Kitą kartą tegul 
rėks, keiksis ir kuls jį — jo niekas nebesustabdys. Reketas, tas pagyrūnas 
Reketas, kuris gyrėsi praradęs nekaltybę būdamas dvylikos metų, sakė, kad 
moterys mėgo šiurkštų elgesį — tai jas įkaitindavo. Galbūt čia ir buvo atsa- 
kymas, gal tai ir būtų suveikę, jeigu jis būtų taip daręs — todėl ji ir atėjo. 

— Sveikas, — ištarė ji. Kažkas pasikeitė jos išvaizdoje. Išsigražinusi, 
paakiuose ryškūs dažų dryžiai. Dėl to atrodė vyresnė, kur kas vyresnė negu 
šešiolikinė, bet ne vien tai. — Aš atnešiau Fredą, kad prižiūrėtų tave. — Ji 


padėjo ant lovos aplamdytą žaislą, paskui atkišo šlamantį maišelį. — Ne- 

žinojau, ką atnešti. Čia yra Džeimso Bondo romanas ir rachatlukumų?. Tu 
juk mėgsti juos, ar ne? 

Jis nieko neatsakė. Toji visa jos kosmetika jį trikdė, dilgtelėjo panika, 
kad ji išsidažė ne dėl jo. Kalė, pagalvojo jis. 

— Aną dieną aš tau parašiau. 

— Gavau. 

Ji vėl atmetė plaukus. 

— Kaip jautiesi? 

Jis gūžtelėjo pečiais. 

— Gana kvailai. Kaip tu sužinojai... kad aš?.. 

— Aš... aš išgirdau. 

Jis pabandė susiimti, pabandė bent kiek atsisėsti, tačiau per stipriai 
skaudėjo. 

— Gal padėti? 

Jis papurtė galvą. Pasigirdo traukiama užuolaida. Kažkur netoliese 
duso vyras, girdėjosi subruzdimas, vežimėlio tarškėjimas. 

— Kaip tai atsitiko? — paklausė Andžė. 

— Buvau neatsargus. 

Vaizdai vėl išniro. Priekinis stiklas. Plūduriavimas. Siaubas moters vei- 
de. Jis užsimerkė, vėl atsimerkė ir tuščiu žvilgsniu spoksojo į apklotų krūvą 
ant krūtinės. 

Ji ketino kažką sakyti, kai prie kojūgalio sustojo pasitikėjimo kupinas 
vyras pilku kostiumu, žilstelėjusiais plaukais, pasirišęs jachtklubo kakla- 
raištį. Už jo stovėjo jaunas gydytojas baltu chalatu, su kyšančiu stetoskopu 
kišenėje ir seselė; abu šypsojos! tarpusavyje iš kažkokio tik jiems težinomo 
dalyko. 

— Gal galėtum išeiti kelioms minutėms į vestibiulį? — pasakė tas 
vyras Andžei. — Noriu dirstelėti i šitą jaunuolį. 

Andžė klausiamai sužiuro į Harvį. 

— Ar palaukti? 

Jis linktelėjo. 

Seselė užtraukė užuolaidą aplink jo lovą, įr gydytojas atklojo apklotus. 

Pilkakostiumis nusišypsojo Harviui. 

— Jau maniau, kad esi žuvęs, Kai tave atvežė, Aš esu Vainas, tave ope- 


ravęs chirurgas. Ar tavo tėvas ginekologas Kventinas Svairas? 


* Rytietiški saldėsiai. 

— Taip. 

— Mes kartu mokėmės „Karalienėje“. — Ūmai jo išraiška surimtė- 
jo, akys įsmigo į Harvį. — Kai atsitiko ta avarija, pro šalį važiavo vienas 


daktaras. Jis sakė, kad kai priėjo prie tavęs, tu buvai prarijęs liežuvį ir ne- 
bekvėpavai — buvai absoliučiai miręs. Tau velniškai pasisekė, kad jis ten 
važiavo, nes nemanau, kad dabar čia gulėtum. Atliksime kelis tyrimus ir 
įsitikinsime, ar viskas gerai. Nežinome, kiek laiko išbuvai be deguonies, ta- 
čiau panašu, kad mažiausiai porą minučių. — Jis iškėlė segtuką. — Dabar 
bakstelėsiu į tavo didįjį kojos pirštą. Pasakyk, ar jį jauti. 

Harvis pajuto aštrų skausmą. 

— Ai! 

— Gerai! — pasakė Vainas. — Dabar kairiąją pėdą. 

Harvis vėl aiktelėjo. 

— Puiku, — sumurmėjo Vainas, suimdamas Harvio koją ir taukšėda- 
mas per kelį guminiu plaktuku; paskui pašvietė miniatiūriniu žibintuvėliu 
į kiekvieną akį, atidžiai jas tyrinėdamas. 

— Aš mačiau, kas atsitiko, — tyliai pratarė Harvis. 

Ponas Vainas truputėlį išrietė antakius ir užgesino žibintuvėlį. 

— Mačiau, kaip gydytojas išlipo iš automobilio ir priėjo prie mano 
kūno. Stebėjau jį. — Harvis pamatė, kaip seselė sumišo. 

Chirurgas papurtė galvą. 

— Manau, kad sapnavai, drauguži. 

— Nesapnavau, — atkakliai užginčijo Harvis. — Galiu jį apibūdinti. 

Chirurgas linktelėjo, leisdamas jam testi. 

— Jis... 

Mintyse Harvis aiškiai regėjo, kaip gydytojas iššoko iš automobilio, 
atbėgo. Paskui vaizdas išskydo lyg vanduo, kai įmeti akmenį. Jis matė 
gydytojo automobilį, tačiau tas pavirto kitu, kuriame kažkas sėdėjo, vai- 
ravo, Ir spiegiančią moterį. Jis stengėsi atgaivinti atmintį, tačiau ji užgeso. 

Chirurgas užjaučiamai šypsojosi. 

— Manau, kad anestetikas tave gerokai paveikė, drauguži. — Jis 
žvilgtelėjo į pastabas, prikabintas prie lovos galo. — Kadangi buvai šoko 
būsenos, tau suleido ketamino. Tai gali sukelti haliucinacijas, kurios tęsiasi 
kelias dienas. 

— Tai ne haliucinacijos. 


Jis žiūrėjo į seselę, laukdamas patikinimo, tačiau jos veidas buvo su- 

stingęs, surauktais antakiais, tartum kaukė. Pro užuolaidų tarpą pasimatė 
moteris su kepuraite, stumianti metalinį vežimėlį, ant kurio stovėjo elek- 
trinis virtuvas. 

— Kaip jaučiasi tavo kairioji ranka? — paklausė chirurgas tokia veido 
išraiška, lyg jo mintys būtų kažkur kitur. 

— Gerai. 

— Tu dešiniarankis? 

— Taip. 

— Tau pasisekė. Kairiosios negalėsi pajudinti kokį porą mėnesių. 

— Aš tikrai viską mačiau, — pasakė Harvis. — Aš... aš mačiau... 

Jo kalbą nutraukė pašaipus chirurgo žvilgsnis, dabar Harvis net nebe- 
buvo tikras, ką matė. Norėjo pasakyti, kad matė savo motiną, tačiau supra- 
to, kad tai nuskambės dar absurdiškiau. | 

— Dairysiuosi, bene pamatysiu tavo tėvą, — pasakė ponas Vainas. — 
Nebuvome susitikę kokį dešimtį metų. Perduok jam mano linkėjimus. Po 
poros dienų užbėgsiu. 

Jis atsitraukė, patyliukais kažką pasakė jaunam gydytojui su sesele ir 
išėjo. 

Seselė nuo lovos galo nukabino lentelę, kažką užrašė ir vėl pakabino. 
Paskui atitraukė užuolaidas, šnipštelėjo jaunam gydytojui, tas prunkštelė- 


jo, ir abu išsekė paskui chirurgą lyg tempiami už pavadėlio šunyčiai. 


5 Skyrius 
Spalio 22 d., pirmadienis 


Kaip ir daugumą rytų Keitė Hemingvėj žingsniavo į redakciją jau nusi- 
teikusi darbui. Ji pametė pirštines ir dabar ėjo susikišusi rankas į šeštojo 
dešimtmečio „Burberry“ lietpalčio kišenęs, kurį nusipirko vienoje Kovent 
Gardeno gatvės komiso parduotuvėje ir kuris buvo vienu dydžiu per dide- 
lis. Po juo vilkėjo vyrišką dvieilį švarką, įsigytą toje pačioje parduotuvėje, 
neapibrėžto stiliaus juodą sijoną ir juodas blauzdines. 

Makiažas — įkyrus darbas, be to, jo Menkai ir tereikėjo Keitės veidui, 
nors ji tuo netikėjo. Tvirti veido bruožai, o natūralios spalvos sveika oda 


praturtinta strazdanėlių dulkelėmis ant kaktos ir abipus dailios, trumpos, 

riestos nosytės. Ji menkai išmanė apie makiažą ir paprastai pritepdavo 
dažų per daug ir bet kaip; drauge su susidraikiusiais linų spalvos plaukais ir 
labdaros parduotuvėse pirktais drabužiais visa tai darė ją labiau panašią į ty- 
rimais užsiėmusią koledžo studentę negu į medžiagą renkančią žurnalistę. 

Darbuotojų įėjimas buvo iš šoninės gatvelės, o kitoje jos pusėje 
glaudėsi administracinis korpusas, eilė rakinamų garažų ir statybinių 
medžiagų aikštelė. Čia pat stovintis šiukšliavežis trankėsi savo padargais, 
skrosdamas šaltą apniukusį orą, kai Keitė stumtelėjo petimi mėlynas duris 
ir įėjo į niūrų vestibiulį betoninėmis grindimis: priekyje ant sienos kabėjo 
gesintuvas, kamštinė skelbimų lenta, ant kurios buvo prismeigtas pageltęs 
apiplėšytas Darbo įstatymo skyrelis; prie kontrolinio laikrodžio stovėjo 
regztys su spaustuvininkams skirtomis perforacinėmis kortelėmis; ir me- 
dinė pertvara su tinklinėmis grotelėmis ir dideliu pranešimu LANKYTOJAI 
PRIVALO UŽSIREGISTRUOTI, o už jos plepėdamiesi sėdėjo du apsaugos dar- 
buotojai. Kai įėjo Keitė, jie pakėlė akis ir prielankiai su ja pasisveikino. 

— Sveiki! 

Ji suplasnojo ranka ir nulėkė laiptais aukštyn, nuo plikų, mėlynai da- 
žytų laiptinės sienų jau buvo nusilupę tinko gabalai, paskui nuskubėjo ilgu 
siauru koridoriumi pro apskaitininkų ir pardavimų skyriaus kabinetus. Ji 
dirstelėjo į laikrodėlį, „Cartier“ imitaciją, kurį nusipirko prieš trejus metus 
Bankoke. Be dešimties minučių devynios. 

Keitė paspartino žingsnį, pasiekė laiptų aikštelę koridoriaus gale, kur 
pleveno riebaus maisto kvapai. Laiptai vedė aukštyn į valgyklą ir žemyn, 
kur buvo išsiuntimo skyrius ir spausdinimo mašinos, ir visa eilė personalo 
skelbimų lentų. „Ką privalote daryti pranešdami apie nelaimingus atsi- 
tikimus.“ „Dešimčia procentų pigiau už jūsų namų iškraustymą. „Meniu. 
Pirmadienis. Troškinta jautiena. Antradienis. Vištienos troškinys su aštrių 
padažu“ Ne pastatas, o labirintas: jau praėjo trys mėnesiai, O ji vis dar ne- 
perprato jo geografijos. Čia buvo žmonių, išdirbusių daugybę metų, ir tie 
dar ne viską žinojo. 

Ji stumtelėjo dvigubas duris ir įžengė į redakcijos žinių skyrių — dį- 
džiulę, per visą pastato plotį įsikūrusią atvirą patalpą, užgriozdintą stalų 
eilėmis, ant kiekvieno jų stovėjo po VDĮ" ekraną. Daugelis jau buvo užimti, 


* VDĮ — vizualiniai (video-) displėjaus įrenginia, arba videomonitoriai, atvaizduojantys rezulta- 
tus, grafikus, rodiklius ir kt. televizoriaus tipo ekrane. 

ir kambaryje tvyrojo tyli skuba — kaip visada prasidėjus rytui, o dieną, kai 
visos šešios laikraščio laidos viena po kitos iškeliaudavo į spaustuvę, viskas 
atslūgdavo. 

Kambaryje esantys atraminiai stulpai, sijos, šildymo ir oro kondicio- 
navimo vamzdynai buvo matomi ir paryškinti raudonais dažais, kad išsi- 
skirtų kreminių sienų, rudo kilimo ir stalų apsuptyje. Pro abipus kambario 
esančius langus, atsiveriančius į aukštesnius pastatus, plito niūri pilkšva 
dienos šviesa, o patalpą apšvietė šaltos monotoniškos neoninės juostos, 
grandinėmis prikabintos prie lubų. Girdėjosi vienodas šildymo sistemos 
šnypštimas ir negarsus kompiuterių klaviatūrų klaksėjimas. 

Ji praėjo pro apybraižininkų stalus. Tiktai du buvo užimti. Ant vieno, 
dar neužimto, treliavo telefonas, bet niekas neatsiliepė. Ant knygų apžval- 
gininko stalo — romanų kietais viršeliais šūsnis, ant filmų ir TV apžvalgi- 
ninko — vaizdajuosčių kratinys. Dauguma naujienų reporterių jau buvo 
susirinkę ir dirbo, skyriaus redaktoriai triūsė iš peties, o prie iliustracijų 
stalo virė diskusija. Du reklaminių skelbimų priėmėjai su telefonais prie 
ausų skubiai spausdino kompiuteriu. Redaktorius, redaktoriaus pavaduo- 
tojas ir naujienų skyriaus redaktorius sėdėjo prie savo stalų, kurie buvo 
išrikiuoti vienoje eilėje tiesiai prieš kambarį, už naujienų redaktoriaus 
grupės. 

Keitė ant sieninio kablio kambario gale pasikabino lietpaltį, užlindo 
už savo stalo, atsisėdo į sukamąją kėdę, numetė ant grindų rankinę ir nu- 
sišypsojo Džoanai Beinz — kitai, priešais ją sėdinčiai žurnalistei. Nei Dare- 
nas Vaito, nei Šerona Lover, kurių stalai stovėjo kairėje, dar nebuvo atėję. 
Džoanos Beinz pirštai įnirtingai lakstė klaviatūra, šalia kilo cigaretės dūmo 
siūlelis. Nepasukdama galvos ji kilstelėjo ranką: atseit žinau, kad atėjai. 

Keitė pradėjo tvarkyti ant stalo Popierius, kurių susikaupė chaotiškai 
daug, kadangi ji nebuvo darbe Visą šeštadienį. Vyko į komandiruotę: me- 
dicinos seselė studentė patyrė seksualinį užpuolimą, o buvusi merė — api- 
plėšimą, todėl popierių šūsnys, kurias ji tikėjosi pagaliau įveikti, dar labiau 
išaugo. 

Ji suvėrė ant metalinio smaigo ką tik sutvarkytus kelis lapus, ir stirta 
dar labiau augo. Stalas toks kaip Ir visų: raudonmedį imituojanti plastma- 
sė, metalinės kojos, keturi stalčiai. Beveik tokia pat namų aplinka kaip ir 
jos bute, tik čia nebuvo nieko asmeniško, vien standartinė juoda užrašų 


knygutė su kalendoriumi, popierių krūvos, tušinukų kratinys ir dabar jau 

įjungtas VDĮ ekranas, kuriame žibėjo vienintelė komanda: „Nuspauskite 
atnaujindami monitorių. Tačiau tai buvo jos vieta, jos asmenine netvarka. 

Keitė pataukšėjo per klaviatūrą, atsisiuntė naktinį krepšelį ir peržiū- 
rėjo atskriejusias naujienas, sutelkdama dėmesį į istorijas, nutikusias laik- 
raščio apžvalginiame rajone Sasekse. Kadangi jai nebuvo nurodyta, kurią 
istoriją būtina nušviesti, dabar ji pati gali pasirinkti kokią nori temą. 

Ji permetė akimis: „Mirties ant pastolių tyrimas“, „Getvike lėktuvas 
vos išvengė nelaimės“, „Dėl vaizdo perdavimo gedimo nutrūksta TV pro- 
grama“, „Buvęs policininkas narkotikų paieškos reide“. 

Šiandien jai reikėjo parašyti du tęsinius: apie medicinos seselės is- 
toriją ir buvusią merę, kuri dabar gulėjo ligoninėje. Ji išsiėmė iš rankinės 
bloknotą ir pervertė stenografuotas pastabas. Akies kampučiu pastebėjo 
jos link artėjantį naujienų redaktorių su kompiuterio išspausdintu lapu 
rankoje. Jis buvo švelnus, romus, įpusėjęs ketvirtąją dešimtį vyras, plo- 
nais, šviesiais, be laiko plinkančiais virš kaktos plaukais, apsivilkęs vienu iš 
tų savo pilkų šukuotinio audinio kostiumų, kuriais nuolat vilkėjo — gana 
madingu, bet atrodančiu taip, lyg būtų su juo miegojęs. Buvo šiek tiek pa- 
kumpęs, bet Keitė jau seniai padarė išvadą, kad tokį stotą turėjo dauguma 
žurnalistų — matyt dėl to, kad susikūprinę prasėdi šitiek valandų prie 
kompiuterių. 

— Savaitgalis praėjo gerai? — paklausė jis. 

— Puikiai, — atsiliepė ji. — Kad ir koks jis buvo. 

— Viena tavo žinia įvertinta kaip sensacinga. 

— Valio! — Ji visa nušvito. 

— Apie tą senutę, kurią apiplėšė, buvusią merę. Teriui ta istorija be 
galo patinka. Nori, kad patektų į pirmąją laidą. 

Teris Brentas buvo redaktorius. 

— Ir su straipsnio autoriaus pavarde? 

Jis linktelėjo. | 

— Šaunu! Nuostabu! 

== Šį rytą tau kai ką turiu. Šiek tiek vampyriško. 

— Tikrai? 

— Stuksenimo garsai kapinėse. 

Ji išrietė antakius, o jis nusišypsojo. 

— Stuksenimo garsai? 

Jis padavė Keitei atneštą lapą; jų žvilgsniai sekundėle susitiko. Su- 
mišusi ji iš karto nudūrė akis į lapą. Taip, jis patrauklus, tačiau ji norėjo 

kaipmat išmesti tai iš galvos. Jis vedęs. Jai patiko, kad jis toks nesupyks- 
tantis, rodės, niekada neįsiuntantis. Kažin ar kada nors įširsdavo, iš tikrųjų 
įširsdavo. Kažkodėl taip neatrodė: buvo lyg tas akmuo pakrantėje, nuolatos 
skalaujamas jūros — kuo ji audringesnė, tuo jis tampa glotnesnis. Solidus, 
malonus. Ji įniko skaityti. 

„Telefonu gautas pranešimas iš Braitono policininko Takerio. Priimta 
spalio 22 d., 8 val. 10 min. Po to, kai buvo pranešta apie sklindančius iš 
kapo tuksenimus Braitono šv. Onos kapinėse, koronerio tarnybai pateik- 
tas prašymas ekshumuoti. Tikimasi, kad įsakymas ekshumuoti bus duotas 
šiandien prieš pietus.“ 

Keitė atmetė ant veido užkritusią plaukų sruogą. 

— Daugiau ką nors žinote? 

— Ne. — Jis patylėjo. — Ekshumacijos — sudėtingas reikalas. Jie 
bus atsitvėrę uždanga ir nieko gero nepasakys. Tiesiog nueik ir pažiūrėk, 
kokia situacija — trumpa žinutė. Iliustracijų skyrius taip pat nori ko nors. 
Siunčia drauge fotografą. 

— Stuksenimas iš kapo? Ką jie atkas — kokį nors Viktorijos laikų 
vampyrą? 

— Ten guli dvidešimt trejų metų mergina. Palaidota praėjusį antra- 
dienį. 

Ji išblyško. 

— Manoma, kad ji gyva? 

Jis nusišypsojo. 

— Abejoju. Retkarčiais taip nutinka. Kapinės šiurpina žmones: trakš- 
teli šakelė, ir jiė galvoja, kad prisikėlė numirėlis. 

— Ar žinote ką nors apie ją? 

— Ne, tačiau gal tu išpeši. Ką nors nugirsi ir iš to sukursi gabaliuką. 

Ji nusikabino lietpaltį, priėjo prie iliustracijų skyriaus redaktoriaus ir 
pasiteiravo, kuris fotografas paskirtas. Paskui nulipo žemyn pas apsaugos 
darbuotojus ir išsirašė mobilųjį telefoną. 


6 skyrius 


Harvis stebėjo, kaip jo link per kambarį kūliais virto melsvų dūmų debesis. 
Tėvas Bobas Atkinsonas, mokyklos kapelionas, sėdėjo patogiai sudribęs 

savo aplamdytame, ašutų prikimštame fotelyje; kojos apmautos pilkomis 
puskojinėmis, juodi suvarstomi batai kyšojo iš po sutanos ir ilsėjosi ant ap- 
megzto suolelio kojoms. Jis išmetė nudegusį degtuką į skardinę peleninę, 
gulinčią šalia jo ant raižyto medžio stalo, ištraukė iš burnos pypkę ir mąs- 
liai ją laikė iškėlęs. 

Kambarėlis mažas ir sujauktas: ant grindų patiestas išblukęs persiš- 
kas kilimėlis, lentyna grėsmingai įlinkusi po knygų krūvomis, gimtadienio 
atvirukas įkritęs į rantytą varinį kibirą su anglimis, keli įrėminti religinių 
vaizdų atspaudai nubrūžinę išblukusius tapetus reljefiškais raštais. 

Iki Harvio atsklido gaminamo valgio kvapai, girdėjosi, kaip kapelio- 
no žmona tarškino virtuvėje indus, gana garsiai buvo įjungtas radijas. Jis 
sėdėjo ant senamadiškos odinės sofos kraštelio tai sukryžiuodamas, tai 
atkryžiuodamas kojas, dirstelėjo į pirštų nagus, vis laukdamas kapeliono 
atsakymo, ir apmaudžiai pastebėjo, kad ant kelių panagių kraštelių pasi- 
rodė kalcio taškeliai. Po smiliumi matėsi lyg ir purvo pėdsakas, ir jis slapčia 
iškrapštė jį kitos rankos nykščio nagu. Už lango praskrido liepsnelė ir nusi- 
leido ant saulės laikrodžio mažame užžėlusiame sodelyje. 

— Labai įdomu, — pagaliau pratarė kapelionas. Jo veidas platus, 
ramus, viršugalvyje plinkantis lopas, likę juodi plaukai skysti. Galėtum jį 
palaikyti kokios nors popgrupės būgnininku, mąstė Harvis. — Bibliniais 
laikais žmonės neabejotinai būtų palaikę tai mistiniu nutikimu. 

Harvis tylėjo. 

Kapelionas pabaksnojo į dantis pypkės kandikliu. 

— Tai, kas tau nutiko, tikrai priminė regėjimą, tiesa? 

— Regėjimą? 

— Taip. — Jis apglėbė delnu pypkės galvutę ir garsiai patraukė: pypkė 
užgesusi. — Ar judu su motina buvote labai artimi? 

Harvis gūžtelėjo pečiais. 

— Taip, manyčiau, gana artimai. 

— Ir esi įsitikinęs, jog tikrai sutikai ją, kad tai nebuvo sapnas arba 
haliucinacija? 

— Esu tikras, kad taip nebuvo. 

— Sapnų pasitaiko labai ryškių, ir ryte mąstai, kad jie buvo tokie tik- 
roviški, jog iš tikrųjų galėjo taip atsitikti. 

— Kai patekau į tą avariją, aš mačiau viską. 


Kapelionas pasikrapštė dėžutėje ir ištraukė kitą raudongalvį degtuką. 

— Nepaprasta. Nemanai, kad galbūt viską, ką išgirdai iš savo bičiulių 
pasakojimų, sudurstei į vieną? — Jis uždegė degtuką ir laikė virš pypkės. 

Harvis staiga pyktelėjo. 

— Arjūs netikite gyvenimu po mirties? 

Jo kairioji ranka suniežėjo po gipsu. 

Kapelionas patraukė pypkę ir išpūtė pro nosį dūmus. Jis nusikėlė koją 
nuo kojos. 

— Žinoma, kad tikiu, — švelniai pasakė jis. 

— Tik jeigu tai neatsitinka jūsų pažįstamam žmogui? 

Kapelionas suraukė kaktą. 

— Nesuprantu. 

— Gydytojas man sakė, kad aš nebekvėpavau. Vadinasi, porą minučių 
buvau negyvas. Jie buvo taip susirūpinę, kad atliko su manimi įvairius ty- 
rimus, peršvietė rentgenu ir panašiai. Tai, ką mačiau, atsitiko man mirus. 
Be abejonės, miręs žmogus nemato haliucinacijų? 

— Mes nežinome, Harvi, ir niekas nežino: turime pasitikėti Šventojo 
Rašto mokymais. 

— Kodėl? Kodėl ne manimi? 

Kapelionas papapsėjo pypkę. 

— Tu iš tikrųjų mylėjai motiną ir smarkiai išgyvenai, kai ji mirė. Nuo 
jos mirties praėjo vos keli mėnesiai, ir tų iš tikrųjų tebesi giliai sukrėstas. 
Prireikia kelerių metų, kol žmogus su tuo susitaiko. Tu esi stiprus vaikinas 
ir įveiksi skausmą. Avarija vėl tave sukrėtė, įr — jeigu nori atviros tiesOs — 
tavo galvoje viskas susimaišė. 

Kapelionas pakėlė akis ir įsmeigė jas tiesiai į Harvį. Šis prikando lūpą 
užgniauždamas neviltį. Vaikinai Bobą Atkinsoną laikė geru vyruku, tokiu, 
su kuriuo galėjai pasišnekėti, — Ne taip, kaip su dauguma čionykščių mo- 
kytojų. Harvis tikėjosi, kad jis supras, geriau viską paaiškins. 

— Aš aiškiai mačiau, — pasakė Haryjs — Aš buvau pakilęs į orą ir 
plaukiojau virš tos vietos: Mačiau, kaip gydytojas stengėsi mane atgaivinti. 
Paskui patekau į tunelį, ir ten buvo Mano mamą. 

— Kaip tu manai, kur buvai? 

Harvis padvejojo. 

— Tarsi prieigoje į... dangų. 

— Kodėl taip manai? 

Harvis užraudo ir atmetė nuo kaktos plaukų kuokštą. 

— Buvo taip gera. Minutėlę jaučiausi tikrai laimingas, nepaprastai 
laimingas. Aš... aš niekada nesijaučiau toks laimingas gyvenime. 

— O paskui išsigandai? 

— Ne, nemanau, kad buvau išsigandęs. Tiksliau, buvau supykęs, kad 
jie neleis man... lyg ir... pasilikti. Na, įeiti. Kad daugiau nebeleis man pasi- 
kalbėti su mama. | 

Kapelionas atrodė labai rimtas. 

— Tu nesusitikai su Dievu arba Jėzumi? Arba su šventuoju Petru? 

Harvis papurtė galvą. 

— Ar nemanai, kad keistoka? Eini į dangų ir nė vieno iš jų nematai? 

Kažkas smuktelėjo Harvio viduje. 

Kapelionas švelniai nusišypsojo. 

— Harvi, aš nemanau, kad Dievas leidžia mums perkirsti tą ribą. Tai 
neįeina į Jo planą. Pameni šventojo Pauliaus laišką korintiečiams? „Kai 
buvau vaikas, kalbėjau kaip vaikas, mąsčiau kaip vaikas, protavau kaip vai- 
kas; tapęs vyru, mečiau tai, kas vaikiška. Dabar mes regime lyg veidrodyje, 
mįslingu pavidalu, o tuomet regėsime akis į akį“ — Jis atsilošė ir uždegė 
kitą degtuką. — Ar supranti, ką sako Paulius, Harvi? 

— Nevisiškai. 

— Jis sako, kad mums neskirta suprasti, neskirta matyti, kas yra už 
šio pasaulio. Mes matysime už to veidrodžio, kai mums ateis laikas iške- 
liauti į amžinybę: tada ir regėsime kitą pusę, ir suprasime daugiau apie šį 
gyvenimą. Bet ne iki tol. 

— Kodėl ne? 

— Kadangi tokia Dievo valia. 

— Ir mes tiesiog šitaip turime priimti Dievo valią? 

Kapelionas atrodė susijaudinęs. 

— Be abejo, turime, Harvi. Mes esame Jo tarnai. Kai nepaklūstame 
Jam, rizikuojame. 

Harvis gūžtelėjo pečiais. 


— Ar nemanote, kad turime teisę suabejoti Jo valia? 


Stojo tyla. 

— Kai taškaisi žodžiais kaip dabar, Harvi, — tyliai atsakė kape- 
lionas, — tu atsiveri piktavališkoms okultinėms jėgoms. Netenki Dievo 
globos. 


— Aš nesitaškau. 

— Taškaisi. Abejojimas Dievo valia ir šitoks kalbėjimas apie tai yra 
taškymasis purvu: atveri silpnas vietas, pro kurias patenka piktosios 
jėgos. — Jis nusišypsojo. — Gal dabar pasimelskime už tavo motiną ir 
tėvą? 


7 skyrius 
Spalio 22 d., pirmadienis 


Keitė Hemingvėj sėdėjo šalia vairuotojo, kai mažasis Sussex Evening News 
„Ford“, kurį vairavo Edis Biksas, redakcijos fotografas, paskirtas važiuoti 
drauge su ja, kilo į kalnelį bažnyčios link. Fotografas, trečią dešimtmetį 
įpusėjęs nevikrus griozdas, apsirengęs savo uniforma — „Timberland“ 
batais, džinsais ir odine baikerio striuke, buvo gyvo, kūdikiško veiduko, 
ežiuku pakirptais šviesiais plaukučiais ir įsisegęs tiktai vieną auksinį 
auskarą. Kaskart, kai Keitei tekdavo važiuoti kartu su juo, jis būdavo už- 
sikrėtes vis kitokia manija. Šią savaitę buvo „nutūpęs“ ant plūduriavimo 
kamerų. 

— Neįtikima: tamsoje tiesiog leidi viskam nuplaukti. Turiu galvoje, 
išeini jausdamasis — oho! 

Ji tesiklausė viena ausimi, mintys skrajojo kitur. Stuksenimas iš kapo. 
Dvidešimt trejų metų mergina. Vieneriais metais už ją jaunesnė. 

Ji prisiminė, kaip vaikystėje žaidė slėpynių ir kartą įstrigo senoje 
skrynioje: bandė pakelti dangtį, bet jis nejudėjo iš vietos, o dar kažkas pra- 
dėjo ropoti aukštyn per koją. Ji kone išprotėjo, spiegė ir daužė, 0 atėjusi į 
kambarį sesuo, užuot ją išlaisvinusi, beldė į dangtį ir leido vaiduokliškus 
garsus, tuo tarpu padaras toliau ropojo aukštyn; ji raitėsi, bandė jį nusi- 
mesti, tačiau tas skaudžiai įgėlė į šlaunį vidinėje pusėje. Paskui Dara pa- 
kišo jį jai po nosimi: ten buvo besirangantis juodas, kokių trijų colių ilgio 
vabalas. 

— Ta tamsa, — dėstė užsidegęs Edis Biksas. — Neįtikimas išgyveni- 
mas: esi uždaroje savo paties visatoje. 

Automobilis purvinas, išpurkštas Oro gaivikliu. Priešais ją ant skyde- 
lio priklijuotas apskritas lipdukas NERUKOMAĄ. Valytuvai girgždėjo, trin- 
dami per stiklą dulksnos rūkelį. 

— Reikia imtis grupinių veiksmų, savo teisių gynimo. Aš niekada 
nesijausdavau pakankamai atkaklus. Šitame darbe su tavimi taip dažnai 
elgiamasi šūdinai. Dabar man tai neberūpi. Žinau, ką darau — darau tei- 
singai. — Jis kilstelėjo ranką rodydamas: — Stai ji. Prieš porą metų čia 
susituokė mano pusbrolis. 

Bažnyčia stovėjo gerokai toliau nuo kelio. Maža, sena, bokštas lyg ir 
normanų stiliaus, galvojo Keitė, prisimindama savo mokyklines architek- 
tūros žinias: statmeni presbiterijos langai atrodė ne vietoje, cementinis 
tinkas nuo sienų kai kur atšokęs. Nuskurdusi kaip ir tos kapinaitės priešais 
ją, kaip ir daugybė bažnyčių. 

Dešinėje — modernus plytinis vikariatas. Kitapus kelio — eilė namų 
akmenėliais apdailintomis sienomis, už šventoriaus matėsi nedidelė ap- 
tverta teritorija, kur stovėjo modernūs pastatai, o keli iš jų užpakaline 
dalimi glaudėsi prie bažnyčios sienos. Jie sustojo už policijos automobilio 
ir tamsiai žalio autofurgono. Daugiau automobilių netoliese Keitė nematė, 
nebuvo ir kitų korespondentų. Kombinezonu apsirengęs vyras buvo pasi- 
lypėjęs ant kopėčių ir valė presbiterijos langus. 

Jos skrandis susitraukė. Vykdydama pavedimą ji paprastai norėdavo 
kaipmat šokti iš automobilio, užsiimti geresnę poziciją, surasti priėjimą, 
kurio niekas kitas nebuvo suradęs, liudininką ar nukentėjusįjį, ar praeivį, 
kurio dar niekas nebuvo apklausęs, dar niekieno neaptiktą detalę. Šiandien 
jos čionai netraukė, jai visa tai atrodė tuščias reikalas, kad jie gavo melagin- 
gą žinią. 

Edis atidarė dureles, vidun plūstelėjo šalto oro šuoras. Nuo užpakali- 
nės sėdynės jis susirinko abu „Nikon'us“, ilgą objektyvą ir užsikabino juos 
ant kaklo, paskui įbedė akis į dangų, mintyse apskaičiavo ir abejodamas 
suburbėjo: 

— Du — aštuoni. — Jis nuėmė nuo vieno aparato objektyvo dangtelį 
ir nustatė ryškumą, paskui brūkštelėjo atbulu pirštu per nosį ir įsižiūrėjo į 
namelius kitoje kelio pusėje. — Niekada nefotografavau ekshumacijos, — 
pasakė jis. — Nors kelis lavonus teko. Geras dalykas, kad jie nekruta. 

— Fu! — atsiliepė Keitė taršoma kito vėjo šuoro. 

Čia pat stovėjo mėlyna skelbimų lenta, kur buvo nurodytas pamaldų 
laikas, o apačioje vikaro vardas ir pavardė — kunigas Nylas Komfortas. 

— Gera pavardė vikarui, — įvertino Edis. 


Jie nuėjo į kapines. Senos, nelygios kapinaitės, kai kurie antkapiai pa- 


PETER JAMES + PRIEBLANDA 41 


krypę. Ne vienas apsinešęs samanomis ir kerpėmis, o ant kelių ir užrašai 
sudūlėję. 

— Tenai, užpakalyje, yra šiuolaikinės kapinės, — pasakė Edis. 

„Keitė neramiai dirsčiojo į antkapius. Kapinės ją gąsdino. Ji vis pa- 
galvodavo, ar nevertėtų tapti organų donore, tačiau dėl tos pačios prie- 
žasties dar nesurašė testamento, nes imdamasi tokių žygių patvirtintų 
savo mirtingumą. Ji stengėsi per daug negalvoti apie mirtį turbūt dar ir 
todėl, kad tekdavo su ja susidurti didžiumą savo darbo dienų: kūnai, trau- 
kiami iš karpomų sulamdytų automobilių, slenksčių mynimas, lankant 
sielvartaujančias našles, bandymai nugvelbti nuotrauką iš priblokštų 
tėvų. Kartais žmonių tragedija tereiškė tiek pat, kiek užrašai ant antka- 
pių, pro kuriuos ji dabar praėjo, ir būdavo akimirkų, kai ji išsigąsdavo, jog 
tampa per daug diržinga, per daug atšiauri. Bet štai ją pasiunčia apklausti 
keturmetės mergytės, mirštančios nuo leukemijos, ir po to ji visą dieną 
tramdo ašaras. 

Jie ėjo per kapines plytelėmis nuklotu taku, pro didžiulį kukmedį, 
kurio šakos brūžinosi į sieną. Priešais pasipylė lapų kruša. 

— Anksčiau kukmedžius sodindavo šventoriuose, kapinėse, kad at- 
baidytų piktąsias dvasias, — pasakė Edis. 

— Ar išjų ir darote savo kriketo lazdas? 

— Iš gluosnio. Viešpatie, kokie jūs, jankiai, kvaiši! Kiek laiko čia pra- 
gyvenai? 

— Dešimt metų. 

— Ir dar nežinai, iš ko daromos kriketo lazdos? 

Ji išsišiepė, tačiau tuoj pat surimtėjo, nes pasukę už bažnyčios kampo 
jie išvydo uniformuotą policininką. Jis stovėjo priešais baltą juostą, kuri 
supo už jo esančias kapinaites — Mažas, tvarkingas kapinaites, glėbiamas 
rudeniškai rusvų bukmedžių tvoros. Gale matėsi varteliai, ant kurių buvo 
prikabintos kelios baltos juostos atraižos: viena jau buvo atitrūkusi ir ple- 
vėsavo lyg aitvaro uodega. 

Keitei jau teko susipažinti su keliais vietiniais policininkais, tačiau 
šito ji dar nebuvo sutikusi. Jaunas ir atrodė nedraugiškas bei nuobodžiau- 
jantis. Ji iškėlė savo tarnybinį pažymėjimą. Policininkas su menka pašaipa 
dirstelėjo į sukabintus ant Edžio kaklo fotoaparatus. 

— Jokios žiniasklaidos, — pareiškė jis. Vėjo gūsis kilstelėjo jo kepurę, 


ir jis užsitempė ją tvirčiau. 

— Kam leidžiama įeiti? — paklausė Keitė. 

Toliau už jo, kapinaičių galo link, du vyrai tempė laikiną žalią uždangą 
ant palapinės kuolų. Ją negailestingai taršė vėjas ir kėlė jiems vargo. Polici- 
ninkas dėbsojo priešais save, tarsi Keitės su Edžiu čia nė nebūtų. 

— Klausyk, žmogau, — prakalbo Edis. — Kam leidžiama įeiti? 

— Įgaliotam personalui. 

Jis toliau lyg sargybinis dėbsojo priešais save ir nebeištarė nė žodžio. 
Keitė pajuto sukylantį pyktį. 

— Ar čia yra policijos atstovas spaudai? 

Jis papurtė galvą. 

— Čia vyksta ekshumacija, tiesa? 

Ir vėljis neatsiliepė. 

Edis jai mirktelėjo ir patraukė taku atgal. Keitė nusekė iš paskos. Jis 
sustojo ir kryptelėjo galvą šiuolaikinių namų pusėn: 

— Iš kurio nors galėtume viską matyti. 

— Noriu susirasti vikarą, — pasakė Keitė. 

— Ir aš užsukčiau kokiai nuotraukai. Dvasininkai visada duoda šiokį 
tokį toną. 

Vikaras atidarė duris ir žvelgė į juos sunerimęs. Jis buvo aukštas, 
tvirto sudėjimo vyras, bebaigiantis penktąją dešimtį, trumpais, rudais, 
tiesiai atgal atšukuotais plaukais ir stebėtinai moderniais akiniais raginiais 
rėmeliais. Vilkėjo kariško stiliaus džemperį, pro kurį matėsi balta kieta 
dvasininko apykaklė, avėjo odines šlepetes. 

— Ponas Komfortas? — paklausė Keitė. 

— Taip, — atsakė jis aiškiai nenoriai. 

— Evening News. Norėčiau paklausti, ar galėtumėte suteikti mums 
bent kiek informacijos apie šią ekshumaciją. 

Jo veido išraiška tapo griežtesnė, o pats tvirtai laikė duris nuo vėjo. 

— Tai tikrai labai konfidencialus reikalas. 

Balsas traškus ir kategoriškas. Lūpų kampučiuose virpėjo įtampa arba 
pyktis. Zvilgsnis nukrypo nuo jos į Edį. 

— Jūs sutuokėte mano pusbrolį Diką Bilingtoną, — pasakė Edis. — 
Prieš porą metų. 

Jo žodžiai vikarą šiek tiek išmušė iš vėžių. 

— O, tikrai? — tarė jis. Veido išraiška kiek sušvelnėjo. — Atvykęs iš 
Kornvalio? Vedė vietinę mergaitę Dženę Velens? 

— Iš Devono, — pataisė Edis. 

— Taip, prisimenu jį. — Jo balso tonas ir veido išraiška neatskleidė 
jokios nuomonės nei apie Diką Bilingtoną, nei apie Džene Velens. 

— Mes nesikišime į jokius konfidencialius reikalus. Ne tokia News po- 
litika, — pasakė Keitė. — Tačiau tikėjomės, kad jūs galėsite suteikti mums 
bendrą informaciją. 

Kunigas Komfortas dvejojo. 

— Buvo pateiktas prašymas išduoti leidimą ekshumacijai, tačiau jis 
dar neišduotas, — tarė vikaras. 

— Tačiau tikitės, kad bus išduotas? — Keitė išsitraukė bloknotą ir 
pradėjo paskubomis stenografuoti. 

Kunigas varstė akimis jos bloknotą, tarsi šis būtų užsienietiška mone- 
ta, gulinti aukų dėžutėje. 

— Koroneris davė nurodymą. Priklausys nuo to, kada Vidaus reikalų 
ministerija išduos leidimą. 

— Ar manote, kad šiandien? 

— Gaila, bet nesu susipažinęs su jų biurokratinėmis procedūromis. 

— Ar galėtumėte mums smulkiau papasakoti apie tą asmenį... kūną... 
kurį norite ekshumuoti? 

— Bijau, kad ne. Tai privatus klausimas. Pareiškimas pateiktas reika- 
laujant mirusios moters vyrui. 

— Kuoji buvo vardu? 

Jis padvejojo. 

— Salė Donaldson. Mergautinė pavardė Makenzi. 

Keitė užsirašė. 

— Ar anksčiau jums teko susidurti sų ekshumacija? 

— Ne. Niekada. — Jis kreivai šyptelėjo. — Ko gero, šiuo klausimu jūs 
turite daugiau patirties negu aš. 

Keitė taip pat nusišypsojo, stengdamasi ištirpdyti ledinį barjerą. 

— Ar tiesa, kad žmonės girdėjo iš kapo stuksenimo garsus? 

Vikaras pažiūrėjo į Edį, kuris keitė fotoaparato objektyvą; plaikstėsi 
odinė baikerio striukė. | 

— Vienas kitas vietinis gyventojas lyg ir kažką girdėjo, — pasakė jis. 

— Ojūs girdėjote? 

— Ne, aš negirdėjau, — pabrėžtinai atsakė jis. 


— Ar gali būti, jog ji dar gyva? 

— Absoliučiai ne. Mes susisiekėme su ligonine; prieš išduodant mir- 
ties liudijimą, visos procedūros atliktos teisingai. Neįmanoma, kad ji galėtų 
būti gyva. 

— Tuomet kodėl ją ekshumuojate? 

Vikaras nervingai, piktai sumirksėjo. 

— Dėljos liūdinčio vyro dvasinės ramybės, — pareiškė jis. 

— Ar jums teko girdėti, kad kas nors būtų palaidotas gyvas? 

— Aš manau, — pasakė jis, — kad tokių dalykų galite rasti atsivertę 
Edgarą Alaną Po. 

— Vadinasi, jūs nemanote, kad būtina skubėti — kad derėtų pradėti 
nelaukiant oficialaus leidimo? 

Jo akyse pyktis suliepsnojo stipriau, veidas įsitempė. 

— Ne, nemanau. 

— Ar žinote, nuo ko ji mirė... atsisveikino su šiuo pasauliu? 

— Kaip man žinoma, sutriko kvėpavimas. 

— Jos amžiuje? — Keitė žymėjosi toliau. 

— Buvo komplikacijų, susijusių su nėštumu. 

— Ji buvo nėščia? — apstulbo Keitė. 

— Kiek žinau, šeštą mėnesį. 

Keitė atsivertė kitą lapą. 

— Jeigu tai yra privatus reikalas, gal galėtumėte pasakyti, kodėl prisi- 
statė policija? 

Jis giliai įkvėpė ir tik tada atsakė: 

— Mes paprašėme jų atvažiuoti ir padėti mums išsaugoti privatumą. 

— Vadinasi, jūs nemanote, kad esama kokių nors įtartinų aplinkybių? 

Pralėkė vėjo šuoras, pasipylė lietus. Įžūlus vikaro žvilgsnis tartum sa- 
kė, kad jis nieku gyvu nepakvies jų vidun. 

— Ne. 

— Ar galėčiau jūsų paklausti apie pačią procedūrą? 

— Gaila, tačiau šiuo metu esu labai užsiėmęs. 

— Be abejo. Atleiskite. Jūs labai padėjote. 

Edis atsitraukė per kelis žingsnius. 

— Greitutė fotografija mūsų byloms. 

— Ne, iš tikrųjų... — prabilo vikaras. 

Keitė išgirdo vieną spragtelėjimą, antrą. 


Vikaras apsisuko ir žengė į vidų. Keitė dar spėjo jam padėkoti, tačiau 


PETER JAMES + PRIEBLANDA 45 


nesulaukė jokio atsako, tartum vikaras būtų gailėjęsis to, ką jau pasakė, ir 
tvirtai uždarė paskui save duris. 

Edis uždėjo dangtelį ant fotoaparato. 

— Išbandome namus? 

Ji linktelėjo, ir jiedu patraukė keliu, nunarinę galvas prieš lietų, pas- 
kui pasuko dešinėn, šiuolaikinių namų link. 

— Prie paskutiniojo? — paklausė jis. 

Darėsi šalčiau, ir Keitė susikišo rankas į lietpalčio kišenes. Jie nupė- 
dino išgrįstu taku, pro mažą pievelę, tokią gražią, tokią švarią, be jokios 
piktžolės, kad atrodė dirbtinė, ir paspaudė durų skambutį. Nuskambėjo 
liūdna melodija. Viduje verkė vaikas, radijas kalė trankią muziką. 

Duris atidariusi moteris buvo beveik to paties amžiaus kaip Keitė. 
Ant džinsų ir teniso marškinėlių užsimetusi „Snoopy“ prijuostę, plaukus 
bet kaip suėmusi virš galvos ir surišusi skudurine juostele. Ji kramtė irisą ir 
atrodė susirūpinusi. Namai atsidavė sauskelnėmis ir vaikiška pudra. Prieš- 
kambaris nusėtas žaislais. 

Edis kyštelėjo savo tarnybinį pažymėjimą ir linksmai šypsodamasis 
palinko į priekį. 

— Sveiki! Evening News. Mes aprašome kapines. Ar įmanoma pasi- 
naudoti kuriuo nors kambariu viršuje, kad galėčiau nufotografuoti keletą 
vaizdelių? 

Ji taip susiraukė, tartum žiūrėtų į pamišėlį. 

— Kas ten darosi? — paklausė. Už jos pasirodė mažiulis ant triratuko. 
Jis trinktelėjo į grindjuostę, ir ji kaipmat atsisuko ir užriko: — Tomi! Grei- 
čiau dink iš čia, nes prilupsiu. — Ir vėl atsigręžė į Edį su Keite. 

— Ekshumacija, — pasakė Keitė. 

— Kas tokia? 

— Atkasamas kapas, kuriame praėjusį antradienį buvo palaidota 
mergina. 

Nesiliaudama kramtyti ji paspoksojo į Keitę, po to į Edį. 

— O, aha, kažkas pasakojo apie beldimus ar panašiai. 

Vaikas tebelaidė gerklę. | 

— Ojūs pati ar girdėjote ką nors Neiprasta? — paklausė Keitė, kiše- 
nėje gniauždama bloknotą. 

Įsikišo Edis: 

— Pagalvojau, gal turite kokį galinį kambarį, iš kurio atsivertų?.. 

Moters veidas vos pastebimai įsitempė. 

— Kiek laiko būsite? 

Jis išsitraukė piniginę ir pasiknisęs išpešė penkinę. 

— Šis bei tas, — pasakė jai paduodamas. 

Ji lyg niekur nieko įsikišo pinigą į prijuostę. 

— Vienuoliktą aš išeinu. 

— Gerai. 

Jie nusekė paskui ją laiptais į viršų. Namai buvo menkai apstatyti, 
tarsi jie būtų ką tik atsikraustę. Juos atvedė į mažą, kilimine danga išklotą 
kambarėlį, kuriame tebuvo kelios kartoninės dėžės, krepšys su golfo lazdo- 
mis ir sauskelnių pakas. Kvepėjo šviežiais dažais, čia buvo didžiulis langas. 

— Iš čia geriausiai matosi, — nurodė ji. 

Jis atsivėrė tiesiai į kapines su tvarkingai išrikiuotomis antkapių eilė- 
mis: tikra aptriušusių kapinaičių šventoriuje priešingybė. Už dvidešimties 
pėdų du darbininkai jau buvo bebaigią statyti priedangą. Keitė nusivylė, 
nes toliau už jos nieko nesimatė. Dar vienas policininkas ėjo sargybą prie 
kapinių galinių vartelių. 

Palapinės brezentas prasiskyrė, išlindo kažkoks sutrikęs jaunuolis da- 
lykiniu kostiumu ir be tikslo slampinėjo aplinkui, nekreipdamas dėmesio į 
lietų. Edis ištempė vienkojo stovo stiebą ir priveržė „Nikon'ą“ prie pagrin- 
do plokštės. 

— Tas kostiumuotasis tikriausiai jos vyras, — pasakė Keitė. 

— Fotografuosiu kiekvieną, kurį pamatysiu. 

— Norėčiau kaip nors jį pakalbinti. Atlėksiu pas tave vėliau. 

Edis buvo užsiėmęs savo prietaisais ir tik mašinaliai linktelėjo. 

Keitė išėjo ir pasukusi prie gretimo namo spustelėjo durų skambu- 
tį. Niekas nepasirodė. Nuėjo prie kito, ir ten duris atidarė žilstelėjusi mo- 
teris. 

Keitė nusišypsojo: 

— Atleiskite už trukdymą. Aš esu iš Sussex Evening News. 

— Ne, nesidomiu, — atsiliepė ji žemu, sakytum, arklišku, balsu ir jau 
vėrė duris. 

— O, ne, aš nieko neparduodu. Esu žurnalistė. Pamaniau, gal jūs ką 
nors žinote... 

— Atsiprašau. Man visiškai neįdomu. 


Durys užsidarydamos tvirtai spragtelėjo. 

— Karvė, — burbtelėjo Keitė sau po nosimi ir nupėdino prie kito 
namo. 

Duris atidarė žvali, linksmai nusiteikusi moteris trumpais rudais 
plaukais ir tvarkingais rudais drabužėliais. 

— Ū, taip, tie dunksėjimai! — prašneko ji, o balse nuskambėjo mote- 
rų profesinių sąjungų, labdaringų piknikų ir lėšų stogui dengti rinkliavos 
atgarsis. — Faktiškai negaliu pasakyti, kad pati būčiau girdėjusi. Ar buvote 
užsukusi į tuos namelius? 

— Apdailintus akmenėliais, priešais bažnyčią? 

— Taip. Dvyliktas numeris, ponia Heridž. Ji visiškai įsitikinusi, kad 
prieš kelias dienas girdėjo kažkieno šūkčiojimus. Tik bėda, kad ji šiek 
tiek — suprantate? — Ji patapšnojo sau į smilkinį. 

— Ar galėčiau užsirašyti jūsų vardą ir pavardę? 

— Pamela Veston. Ištekėjusi. 

— Ar manote, kad toji moteris galėjo būti palaidota gyva? 

Ji pakreipė galvą į vieną pusę, paskui į kitą. 

— Baisu net pagalvoti apie tokį dalyką, tiesa? Tikiuosi, kad ne. Po 
velnių, baisiau ir būti negali. Turiu omenyje, kaip ji kvėpuotų? Ar žmonės 
mano, kad ji gali tebebūti gyva? 

— Regis, bus galybė bėdų, — atsakė Keitė. 

— Pasakykite man, jeigu ką nors išgirsite, gerai? 

Keitė pažadėjo ir nužingsniavo prie akmenukais dengtų namų kitoje 
kelio pusėje, norėdama pakalbinti Ponią Heridž iš dvylikto numerio. 

Ponia Heridž girdėjo beldimus; tai buvo reguliariai kartojamas SOS 
Morzės abėcėle. Taip pat ji girdėjo dejones bei pagalbos šūksnius. Ir ji re- 
gėjo Jėzų. Jis nuolatos ją aplanko Ir per ją perduoda būtinus patarimus 
žmonijai. Kartą jis aplankė ją sėdinčią tualete, nes turėjo perduoti neati- 
dėliotiną žinią. Ponia Heridž stengėsi Keite įtikinti, kaip svarbu šias žinias 
išspausdinti jos laikraštyje. Keitė Pažadėjo pasišnekėti apie tai su redakto- 
riumi. 

Ji apėjo visus namus aplink kapines. Dar vienas žmogus, pensininkas 
dantistas, irgi manė kažką girdėjęs, tačiau negalėjo tikrai garantuoti. Visi 
žinojo, kad kažkas buvo girdėjęs kažką. 

Vienuoliktą valandą penkiolika minučių jį tarnybiniu telefonu padik- 
tavo pirmąją ataskaitą redakcijoje sėdinčiai pranešimų priėmėjai ir pasikal- 


bėjo su Džefriu Foksu, naujienų redaktoriumi, kuris liepė jai likti vietoje. 

Jai pavyko gauti sargyboje stovinčio policininko patvirtinimą, kad 
kostiumuotasis vyriškis už dengtų užtvarų buvo Salės Donaldson vyras, o 
po to ji stovėjo prie įėjimo į šventorių ir laukė, kol jis pasirodys. 

Per valandą apsireiškė dar pora vietinių korespondentų. Keitė juos 
pažinojo, ir jie apsimainė turimomis menkomis žiniomis. Ji nuslėpė tiktai 
viena — kad Salės Donaldson vyras buvo čia pat, po priedanga. 

Jos pirmasis gerokai apdorotas ir glaustas straipsnelis pasirodė penk- 
tajame vidurdienio laidos puslapyje. Viena keturiolikos eilučių skiltelė pa- 
vadinta PRAŠYMAS DĖL JAUNAMARTĖS KAPO: 


Neseniai palaidotos jaunamartės Salės Donald- 
son kūnas bus ekshumuotas, nes pasigirdo kal- 
bų apie Braitono šv. Onos bažnyčios šventoriaus 
kapinėse sklindančius stuksenimo garsus. 

Dvidešimt trejų metų Salė mirė spalio 14 
dieną Braitono princo regento ligoninėje po nėš- 
tumo komplikacijų. 

Ekshumaciją paprašė atlikti Šv. Onos baž- 
nyčios vikaras Nylas Komfortas. Rytų Sasekso 


koroneris davė leidimą pradėti darbus. 


8 skyrius 


Į tykią laboratoriją pro langus smelkėsi sutemos. Kambaryje tvyrojo sun- 
kus, aitrus formalino tvaikas. Bunzeno degikliai su raudonais guminiais 
vamzdeliais buvo tvarkingai išdėstyti tarpais ant ilgų medinių darbastalių. 
Virš jų ant lentynų stovėjo Mėgintuvėlių eilės; ten pat buvo išrikiuoti ir 
stikliniai užkimšti buteliai su atspausdintomis etiketėmis. Druskos rūgš- 
tis. Kalio chloridas. Cinko oksidas. Vienoje lentynoje stovėjo stiklainiai, 
kuriuose plūduriavo nebegyvos konservuotos varlės. 

Ir lauke buvo tyku — laikas tartum priklausė jam. Jis spoksojo į len- 
tynas, į stiklainius, chemikalus, prietaisus. Mokslas. Žinios. Harvis Svairas 
jautė žnaibantį jaudulį ir kvėpė formaliną lyg nuostabius kvepalus. 

Lentoje buvo kreida užrašytas žodis FOTOSINTEZĖ. Gamtos jėga. 

Gyvybė gyvybėje. Egzistavo momentas, kai galėjai matyti kūną palie- 
kančią gyvybę. Tačiau tai nereiškė, kad prasidėjo mirtis. Mirtis buvo 
apgaulinga. 

Sugniaužtoje jo rankoje spurdėjo varlė. Jis jautė, kaip jos kūnu pul- 
suoja virpuliai: baimė ir energija. Jos žiotys prasiverdavo ir užsiverdavo, 
liaukos išskyrė gleives, ji mirksėjo, lankstė plėvines kojas. Ji norėjo ištrūk- 
ti, išsilaisvinti. Po sekundėlės ištrūks, išsilaisvins. 

Apačioje, keturkampiame kieme, vienu šūksniu tylą perskrodė ber- 
niuko balsas. Kitas balsas atsiliepė. Varlė vėl pasirangė. Sieninis laikrodis 
rodė aštuntą valandą keturiasdešimt penkias minutes. Iki devintos valan- 
dos Harvis turėjo grįžti į bendrabutį vakariniam patikrinimui. 

Jis įmetė varlę į „Kenwood maišiklio „Perspex indą, tvirtai užspau- 
dė dangtelį ir padėjo maišiklį ant svarstyklių. Ant kitos lėkštelės atsargiai 
krovė svarsčius. Keturi svarai, trys uncijos, septyni gramai. Jis jau buvo 
pasvėręs maišiklį ir varlę atskirai. Varlė šokinėjo ant stiklo, atsimušdama 
kojomis į aštrią nejudančią geležtę dugne. 

Harvis įkišo laidą į šakutės lizdą sienoje, ir maišiklio šone užsidegė 
žalia signalinė lemputė. Jis stebėjo svorio rodiklius, nebe varle, ir dviem 
pirštais suėmė jungiklį. Krūptelėjo pastebėjęs slenkantį šešėlį. Atsigręžė. 
Tai buvo jo biologijos mokytojas, ponas Stiplas, su savo peteliške po kaklu 
ir drobiniu švarku — gana arogantiškas vyras suglostytais, per vidurį per- 
skirtais plaukais, smulkių, dailių veido bruožų. Jis paėjo kelis žingsnius į 
priekį ant tų savo batų rumbuotais kaučiuko padais. 

- Labas vakaras, Svairai. Gana vėlai darbuojiesi? 

— Atlieku eksperimentą, SeY€, — paaiškino Harvis. 

— A... — Jis įsmeigė žvilgsnį į Maišiklį. — Gal norėtum man papa- 
sakoti apie savo eksperimentą? 

Laris veriamai žiūrėjo į mokytoją. Varlė pašoko, jis atitraukė nuo 
jungiklio pirštus. 

— Kulinarinis eksperimentas? Verdi amfibijų sriubą? 

— Atlieku svorio netekties bandymą, sere, — pasakė jis. 

Mokytojas įdėmiau žiūrėjo į varlę. 

— Svorio netekties bandymą? 

— Matuoju, kaip pasikeičia svoris Mirties akimirką. 

— Maisto maišiklyje? 

-  Užmušdamas varle šiame hermetiškame inde ir nieko nepridė- 

damas ir neišimdamas, aš galėčiau nustatyti, ar prarandamas svoris arba 
masė mirties momentu. 

— Ir ką gi svorio ar masės netektis mirties metu įrodytų, Svairai? 

Jis visada kalbėjo decibelu aukščiau negu reikėjo, tartum kreiptųsi į 
nematomą auditoriją. 

— Tai įrodytų, kad varlė turi sielą. 

— Sielą? — pakartojo apstulbęs mokytojas. — Tu tiki, kad varlė gali 
turėti sielą? 

— Aš tikiu, kad visi gyvi padarai gali turėti sielas, sere. 

— Ar kada nors skaitei Popą, Svairai? 

— Ne, sere. 

— O reikėtų, berniuk. „Kai seki gyvybę skrosdamas gyvius, prarandi 
ją tą pačią akimirką, kai suseki. 

— Jūs čia nuolat skrodžiate gyvūnus, sere. 

Ponas Stiplas iškėlė pirštą. 

— Tiktai turėdamas pagrindą, Svairai. Tiktai dėl to. 

— Aš turiu pagrindą, — pasakė Harvis. 

— Šita laboratorija skirta O ir Alygio egzamino programos studijoms, 
Svairai. Čia ne vieta beprotiškiems žaidimams. 

— Aš neužsiimu beprotiškais žaidimais. 

— Nemanau, kad varlės suplakimas maišiklyje gali būti laikomas rim- 
tu moksliniu tyrimu. Ar čia viena iš mūsų varlių? 

— Aš pats ją susiradau, sere. 

— Patariu greičiau grįžti į bendrabutį, Svairai. Jau beveik devinta va- 
landa. Ir pakeliui paleisk tą varlę. Iš kur čia atsirado maišiklis? 

— Jis mano, sere. Iš namų. 


— Manau, aš jį pasilaikysiu. 


Harvis išėjo iš laboratorijos kietai susičiaupęs, nulipo akmeniniais laiptais 
ir atsidūrė kiemelyje. Nenoriai paleido varlę krūmuose ir nuskubėjo į ben- 
drabutį. 

Biologijos mokytojas stebėjo jį pro Viktorijos laikų gotiško stiliaus 
pastato smulkiai skersiniais sudalytą langą. Šis vaikas kėlė jam nerimą, 
visiems kėlė. Jis buvo gabus, kartais, kai susitelkdavo, ir labai talentingas, 


tačiau nuolat paskendęs savo vidiniame pasaulyje. Visada šiek tiek intra- 

vertiškas, gana keistos elgsenos, kurią kai kurie mokytojai vertino kaip 
grėsmingą. O po to nelaimingo atsitikimo jam visai pablogėjo: kelia keistas 
idėjas, užduoda nesuprantamus klausimus. Jam derėtų susikaupti ir ruoš- 
tis A lygio egzaminams, tačiau jį tartum apsėdo mirties klausimas. 


Atvirai kalbant, turbūt jį tebekamuoja motinos netektis. 


Prie šoninių durų stoviniavo berniokų būrys. Harvis matė raudoną žybsėji- 
mą ir suuodė cigarečių dūmą. Keli jo moksladraugiai atsigręžė, kai jis artėjo 
taku. Vienas ištarė: 

— Štai ir zombis! 

Pratrūko krizenimas. 

— Ei, Harvi, kaip laikosi tavo bičiulis Dievas? Ar Jis padės tau išlaikyti 
egzaminus? 

— Ei, Harvi, — šūktelėjo kitas, Horstedas. — Andersonas sakė, kad 
prisikėlusieji iš mirusių yra zombiai. Jis mano, kad tu — zombis! 

Harvis tylėjo. 

Volsas Mainoras suraukė nosį, pauostė. 

— Jis mirtinai smirda. 

— Ne, jis mirtinas nuoboda! 

Žvengimas nulydėjo jį į vestibiulį. Jie neišmanėliai. Šitoje mokykloje 
visi neišmanėliai. 

Žvengimas tebeskambėjo ausyse, kai jis jau gulėjo lovoje, vis nepajėgė 
nusiraminti, neįstengė užmigti. Jau dvi savaitės, kaip nuo rankos nuimtas 
gipsas, ir ją velniškai skaudėjo. Skaudėjo prigulta, ir jis atsivertė aukštiel- 
ninkas, tačiau neparemtą ranką gėlė dar labiau. Jis atsigulė ant dešiniojo 
šono, bet lūžę šonkauliai nuo slėgio taip sudiegė, kad jis vos užgniaužė 
riksmą. 

Tamsoje girdėjosi penkių jo kambario draugų alsavimas. Deikras rė- 
žiamai ir neritmingai knarkė, pro trukdančius adenoidus įtraukdamas šiltą 
nakties orą. Kairėje kažkas — Pauelas ar Volsas Mainoras — apsivertė, su- 
girgždėjo lovos spyruoklės. Rami karšta naktis, ir pro neuždengtus langus 
matėsi kaštonas, blizgantis mėnulio šviesoje kaip porcelianas. 

Jis užsimerkė, vėl bandė užmigti, tačiau ryški mėnesiena tarytum 
smigo pro odą į smegenis. Akyse stovėjo Ponas Stiplas su savo dabitiška 


peteliške, ir Harvis įsivaizdavo, kaip kankina jį rūgštimis ir skalpeliais, 

mintyse girdėjo jo klyksmus, jautė, kaip jis raitosi, kaip jį apleidžia gyvybė, 
ir nusišypsojęs kone užsnūdo. 

dantys tarpusavyje, kai jis artėjo, krizenantys jam už nugaros, kai ėjo pro 
šalį. 

Jis negalėtų tiksliai pasakyti, kada viskas prasidėjo: ar po to, kai jis 
pasipasakojo jiems, ką patyrė, ar po to, kai jis smogė Reketui. Reketui 
su visa jo milžiniška apipjaustyta varpa ir seksualinėmis pergalėmis; tai 
jis garsiausiai prunkštė, kai Harvis papasakojo, kas jam nutiko, ką jis re- 
gėjo. 

— Ar gavai progą išdulkinti Andžę, kai buvai danguje, Harvi? — ty- 
čiojosi Horstedas. — Kadangi Reketas kietai ją tvatino, kai gulėjai ligoni- 
nėje. Sakė, kad ji minkšta kaip šermuonėlis. 

Reketas aukštesnis ir tvirtesnis, tačiau Harvis gerokai užvožė jam, pa- 
liko po akimi mėlynę, nors faktiškai teturėjo vieną ranką. Jo draugai buvo 
apstulbę. Jis pats irgi: anksčiau niekada nieko nemušė. Niekada iš tikrųjų 
nesmogė nė vienam taip, kaip Reketui. 

Reikėjo jam nutylėti apie savo patirtį. Kvailys, kad papasakojo. Manė, 
kad jie supras. Bet bukapročiai ir liks bukapročiais. Jiems visiškai nerūpėjo 
gyvenimo klausimas. 

Ir vėl mintys nuklydo į avariją, nuosekliai atgamindamos kiekvieną 
detalę. Žalsvas automobilis, už vairo cigaretę rūkanti moteris ką tik sušu- 
kuotais plaukais. Jis jautė smūgį, matė artėjantį tos moters veidą, priekinį 
stiklą, pažirusį ryškiai baltomis žiežirbomis. Savo paties kūną, sklendžian- 
tį žemyn po juo tartum šešėlį. Ponią Matėj, internato vedėjo žmoną, kuri 
išlėkė iš namo, užkliuvo ir išsitiesė ant žemės. Gydytoją mėlyna striuke, 
priklaupusį prie jo, atsigręžiantį į ponią Matėj. 

Paskui — artėjančią motiną palaidomis šviesiomis garbanomis, besi- 
šypsančią. Tamsias, miglotas figūras, ledines rankas, tempiančias jį atgal. 

Anksčiau tą dieną Harvį buvo iškvietę į vedėjo kabinetą. Ponas 
Matėjus buvo aukštas vyras didele nosimi, raukšlėmis išvagota kakta ir 
amžinai suglumusia ir šiek tiek priešiška veido išraiška. Kelios pavienės 
plaukų sruogos suguldytos ant pliko kupolo tartum džiūti paliktas žvejo 
tinklas. Kalbėdamas jis susikišo didžiules rankas į savo „Harris“ tvido 
švarko kišenes, o pečiai taip ir susmuko. Jis užjautė Harvį dėl avarijos, 


tačiau nepasiteisins ja, kai neišlaikys egzaminų. Pono Matėjaus nuomone, 

kurią palaikė ponas Stiplas ir, matyt, likusieji jo mokytojai, taip neabejo- 
tinai ir bus. 

A lygio egzaminai prasidės po savaitės. Harvis laikys fiziką, chemiją 
ir biologiją. Norint patekti į Karalienės ligoninės Medicinos mokyklą, jam 
reikėjo mažiausiai vieno A ir dviejų B. 

Miegamasis kažkaip aptemo, tartum ant mėnulio būtų užplaukęs de- 
besis. Ausis pradėjo slėgti, apgaubė visiška tyla. 

Po to — plūduriavimo pojūtis. 

Lyg lifto šachtos durys po juo praslydo langas. Apačioje matė miegan- 
čius kūnus. Savo kambario draugus. 

Save patį. 

Jis žiūrėjo į juos lyg užburtas, paskui kažkas įsirėmė jam į nugarą. 
Lubos. Iš pradžių manė, kad jos pasmuko žemyn, tačiau tuoj pat suglumo 
supratęs, jog pats prie jų priplaukė. 

Jo kūnas gulėjo nejudėdamas, ir jis staiga persigando. 

Esu mires. 

Šį kartą tikrai miręs. 

Jis pagalvojo apie Andžę. Besityčiojantį Horstedą. „Reketas kietai ją 
tvatino... 

Mires. 

Jis matė, kaip kilo ir leidosi jo patalynė. Sukrutėjo, suvirpėjo lūpos. 
Tarsi būtų hidraulinės, lubos laikė jį pakibusį. Jis norėjo grįžti į savo kūną, 
pajuto, kaip per jį nuvilnijo panika. Stengėsi atsibusti, bet nepavyko. Jis 
apžvelgė miegamąjį ieškodamas Pagalbos. Volsas Mainoras. Deikras. Pa- 
uelas. Horstedas. Smitas. Visi miegojo. 

Sapnuoju, pamanė jis. 

Paprasčiausiai nenormalus sapnas. Jis pabandė nugrimzti atgal į lovą, 
bet nuplaukė į priekį per VISą miegamąjį. Prasklendė virš Volso Mainoro, 
kuris miegojo aukštielninkas, išsižiojęs, gražiai susidėjęs rankas ant ant- 
klodės kaip miegapelė. 

Siena artėjo, ir netgi greitai. Jis ištiesė rankas, kurias aiškiausiai 
matė, norėdamas atsiremti. 

Rankos pranyko sienoje. 

Paskui ir veidas lindo į sieną, lyg būtų traukiamas magneto. Siena ne- 
bebuvo kieta. Aiškiausiai matė milijonus dalelių, kurios skyrėsi prieš jį ir 


atrodė šilko švelnumo, tačiau jis jų nejautė. 

Siela, pagalvojo jis. Čia mano siela. Astralinis darinys. 

Jis praplaukė pro tinką, paskui pro plytas, vėl pro tinką ir atsidūrė 
kitame miegamajame. Apačioje matė Reketą, išsižiojusį, pamušta akimi. 
Harvis prasklendė virš kitų lovų, pro kitą sieną ir praustuves. Priartėjo prie 
veidrodžio, kuris spindėjo lyg vanduo mėnulio šviesoje, ir pažiūrėjo į jį, 
norėdamas pamatyti savo atvaizdą. 

Nieko. 

Prislinko arčiau. Vis tiek nieko. Jis pralindo pro stiklą, pro reflektorių, 
pro sieną už jo ir pateko į laiptinę. Buvo tamsu, tačiau jis matė aiškiai. Ne- 
pažįstama vieta, durys uždarytos, tapetai raštuoti, gėlių stovas, ant sienų 
paveikslai, nupieštos gėlės. Jis suprato atsidūręs privačiame ponų Matėjų 
bute. 

Stabtelėjo prie apmuštų durų, paskui praniro pro jas. Atrodė, tarsi 
žiūrėtų pro mikroskopą: matė dažų sluoksnius — penkis baltus ir vieną 
žalią, už jų — medienos pluoštus, o tos gijos traukėsi iš kelio, lyg būtų 
prasiskiriantys jūrų dumblių ūseliai nardant; jis tyliai prasklendė pro jas ir 
atsidūrė dideliame tamsiame miegamajame su užtrauktomis portjeromis. 

Virš savęs jautė lubas, kurios jį prilaikė, suteikė atramą. Apačioje, lo- 
jus, internato vedėjas, miegojo aukštielninkas, kimiai knarkdamas, o gar- 
sas aidėjo kambario tyloje. Ponia Matėj buvo sukišusi plaukus po tinkleliu 
ir gulėjo pasidėjusi galvą ant rankų, tartum būtų užmigusi besimelsdama. 
Ant šalia stovinčio stalo gulėjo knyga „Sūnūs ir mylimieji“. 

Staiga pono Matėjaus knarkimas nutrūko, jis sujudėjo, atsimerkė. 

Harvis susigūžė pabūgęs, kad jį gali pamatyti arba kad pats prabus ir 
išvys, jog pateko čia vaikščiodamas per miegus. Bet internato vedėjo akys 
vėl užsimerkė. 

Pasuko atgal pro sieną į laiptinę ir stabtelėjo, ilsėjosi atsirėmęs į lubas, 
nors netrukus suprato, kad jam nereikėjo ilsėtis. Jis be jokių pastangų ga- 
lėjo išsilaikyti kokiame tik norėjo aukštyje. 

Pasisuko ir nuplaukė pro lengvai prasiskiriančius sieną, dažus, tin- 
ką, plytas ir atsidūrė lauke, virš rododendro krūmo prie paradinių durų. 
Apačioje matė pastatytą pono Matėjaus „Dormobile“, ant šaligatvio krito 
gatvės žibintų šviesa ir šešėliai. Kažkur pjovėsi dvi katės. 

Jis jautė baimę. 


Paskui įsakė sau vėl atsipalaiduoti, džiaugtis sapnu. 

Paprasčiausiu sapnu. 

Nusklendė gatve pagrindinių mokyklos pastatų link. Priekyje buvo 
mokytojų kambarys. Įspūdingas pastatas su arka viduryje, pro kurią ka- 
daise važinėdavo karietos. Mokytojų kambarys buvo tiesiai virš arkos. Vai- 
kams įeiti į tą namą draudė. Sklido kalbos, kaip ten atrodo viduje, tačiau nė 
vienas tikrai nežinojo, o klausinėjami mokytojai tik mandagiai šypsodavo- 
si ir nieko neišduodavo. 

Pro viršutinį langą sklido šviesa. Harvis nuplaukė prie jo ir pralindo 
pro stiklą ir mūrines lango pertvaras. Labai jau nykus kambarys. Viduryje 
ilgas stalas, apstatytas senomis, oda aptrauktomis kėdėmis, keli fotelių su 
žemais staliukais komplektai — įvairių modelių, laikų, atrodė kaip senas 
išparduodamas šlamštas. Kambaryje buvo tiktai du žmonės — ponas Stip- 
las ir ponas Danktonas, fizikos mokytojas, susėdę greta foteliuose. 

Ponas Stiplas sėdėjo palinkęs į priekį, gurkšnojo kavą ir rūkė cigaretę. 
Ponas Danktonas, stuomeningas, per šešiasdešimt metų našlys, laikė alaus 
bokalą. Jo galva buvo nulenkta, po smakru — trys susiploję pagurkliai. 
Balsas žemas ir abejingas. 

— Ar šiemet tu vėl vadovauji egzaminams? 

— Taip, — pasakė ponas Stiplas. 

— Ar fizikos O ir Alygių užduotys jau gautos? 

— Taip. 

Jis pakratė bokalą skalaudamas paskutinius alaus lašus, paskui išsiur- 
bė juos ir atsistojo. 

— Na, man užteks šiai nakčiai. — Nužingsniavo netvirtomis kojomis 
per kambarį ir padėjo bokalą ant baro, užgriozdinto tuščiomis stiklinėmis 
ir pilnomis peleninėmis. — Galbūt matei praktinių egzaminų instrukcijas? 
Arjos gautos su užduotimis, ar atskirai? 

— Ne, nepažiūrėjau. 

Ponas Danktonas stoviniavo prie durų. 

— Tiek to, nėra ko skubėti. Dar bus Pakankamai laiko pasiruošti. Jei- 
gu galėtum man duoti prieš kelias dienas ikį 

— Dabar surasiu, ir rytoj rytą galėsi pasiimti. 

— Šaunu, dėkui. — Jis išėjo pro duris ir jas uždarė. 

Ponas Stiplas baigė rūkyti cigaretė, Išgėrė kavą ir nuėjo per kambarį. 
Harvis nusekė paskui jį į nedidelį vestibiulį, paskui trumpu tamsiu kori- 


doriumi. Jo gale biologijos mokytojas atidarė sunkias ąžuolines duris, už 

kurių stovėjo aukštas senoviškas seifas. Atrakino jį, išėmė keletą didelių 
storų rudų vokų ir padėjo juos ant grindų. Ant viršutinio buvo išspausdin- 
ta: „Direktoriui, Veslio mokykla“, ir dar kažkieno ranka dailiai parašyta: 
CHEMIJA I“. 

Ponas Stiplas dirstelėjo vogčia per petį, įkišo ranką į jį ir ištraukė su- 
lankstytą išspausdintą lapą. Harvis skaitė pro jo petį, tiktai drebėjo širdis, 
kad ponas Stiplas nepakeltų galvos ir jo nenutvertų. 


OKSEORDO IR KEMBRIDŽO MOKYKLŲ 
EGZAMINŲ KOMISIJA 


Baigiamasis egzaminas 
Aukštesnis lygis 
CHEMIJA I 
1967 m. liepos 3 d., pirmadienis, skirta 2 val. 45 min. 
Atsakykite į šešis klausimus 


Rašykite tiktai vienoje lapo pusėje 


Harvis pradėjo skaityti klausimus. 

1. Ką reiškia terminai „atominis skaičius“, „atominė masė“ ir „izotopai“? 

2. Trumpai aprašykite metilo cianido (acetonitrilo) paruošimą, pradėda- 
mi nuo (a) metanolio ir (b) etanolio. 

Biologijos mokytojas taip pat skaitė linkčiodamas galvą, nors, matyt, 
buvo neleistina, nes vis dirsčiojo į šalis. Puslapio apačioje buvo storai, juo- 
dai išspausdinta: versti. Jis atvertė, ir Harvis išvydo antrą ir trečią pusla- 
pius. Beprotiška haliucinacija, pagalvojo jis ir nusišypsojo. 

Ponas Stiplas sulankstė lapą ir įkišo atgal į voką. Paskui jis iš eilės 
traukė fizikos ir biologijos egzaminų užduotis ir jas skaitė. Harvis kaip 
įmanydamas dėjosi klausimus į galvą. Ir pats stebėjosi, kad galėjo išsyk 
visus pakartoti, lyg būtų nufotografaves. 

Laiko gaišimas, pagalvojo jis. Kalti egzaminų užduotis, kurios neeg- 
zistuoja. 

Perskaitė paskutinį bilietą. Pritemo, tapo sunkiau skaityti, ir staiga 
jis išsigando: už savęs kažką pajuto, kažką tamsų, grėsmingą, užkirtusį jam 
kelią. 


Pabandė pasitraukti, tačiau „kažkas“ dar labiau priartėjo. Jis kiek 

pasidavė į šoną, tačiau pats per sieną jau nebeplaukė, o buvo traukiamas 
į ją, tarsi būtų nusausinamas sugeriamuoju popieriumi. Jis sklendė pro 
dažus, tinką, storą mūrą. Vis labiau temo. Ta grėsminga esybė tebebuvo 
užjo. 

Ir jį sugriebė kažkokios rankos. Ledinės rankos. Jis jautė jas. Lietimo 
pojūtis sugrįžo. Pūtė šaltas oras. Rankos tvirtai jį gniaužė, o Harvis mėgino 
ištrūkti, pasprukti. Ausyje išgirdo motinos šnabždesį: 

— Mielasis, Dievas tavimi labai nepatenkintas. 

Tamsios figūros jį stūmė, grūdo. 

— Tujai nereikalingas, — ištarė šiurkštus balsas. 

— Ji nenori daugiau tavęs matyti, — pasakė kitas. 

Paklaikes jis atsigręžė. Mūro dalelės aplink jį darėsi sunkesnės, tan- 
kesnės, tartum siektų jį sulaikyti, neleisti jam ištrūkti. Tartum mėgintų 
amžiams palikti jį šitame mūre. 

Jis suriko. 

Šalta, taip šalta. 

Jis vėl suriko. Ir vėl. 

— Harvi, užsičiaupk! 

— Dėl Dievo meilės, Harvi. 

Kažkas suniurnėjo. Plykstelėjo šviesa. Kažkas prie jo stovėjo. Deikras 
su savo dryžuota pižama. Harvio veidu, kūnu sruvo šaltas prakaitas. Jis 
buvo visas permirkęs. 

— Kas tau, Harvi? — paklausė Deikras. 

— Sapnas, — pralemeno Harvis. — Košmaras. — Sužvangėjo dau- 
giau lovų spyruoklių. 

— Kas uždegė tą prakeiktą šviesą? — pyktelėjo kažkuris. 

— Arjau geriau? — vėl paklausė Deikras. 

Harvis neatsakė. Jis galvojo, stengėsi prisiminti sapną. Galvoje pra- 
lėkė egzaminų užduočių puslapiai. Aiškūs, be galo ryškūs. 

Nurodykite Snelio dėsnį" ir apibūdinkite lūžio rodiklį. 

Lentelių forma išdėstykite du anglies ir silicio cheminių savybių pranašu- 
mus ir skirtumus. 

Kaip suprantate terminą „adaptyvioji radiacija“? 


Apsvarstykite jums gerai žinomų gyVūnų burnos ir kojų adaptaciją. 


* Šviesos lūžio dėsnis. 

— Ar geriau, Harvi? — jau primygtinai klausė Deikras. — Žinok, tu 
smarkiai klykei. Ką sapnavai? 

— Taip, geriau, — atsakė Harvis, stengdamasis susikoncentruoti į 
mintyse pasikartojantį vaizdą, puslapius su egzaminų klausimais. Fizikos, 
chemijos, biologijos. 

Jis palaukė, kol kambario draugai sumigs, išlipo iš lovos, įsispyrė į šle- 
petes ir iš miegamojo nutipeno į tamsų koridorių, paskui į mažytį jųdviejų 
su Deikru darbo kambarėlį. 

Įėjęs tyliai uždarė duris ir prie durų apačios rūpestingai paklojo rank- 
šluostį, kad pro tarpą nesimatytų šviesos. Įsijungė lempą ir atsisėdęs prie 


savo rašomojo stalo ėmė rašyti egzaminų klausimus. 


9 skyrius 
Spalio 22 d., pirmadienis 


Pusę trijų prie šventoriaus kapinių susibūrusi korespondentų grupelė 
dalijosi gandais, nes trūko faktų. Kažkuris pasakė, kad jo informatorius 
policijoje pranešęs, neva velionę Salę Donaldson nužudė jos vyras — nu- 
nuodijo. Iniciatyvos čia ėmėsi gyvybės draudikai, užtikrintai paskelbė 
jis. 

Keitė susigrūdo rankas giliau į lietpalčio kišenes ir stipriai susigūžė, 
pavydėdama Edžiui Biksui šilto, sauso lizdo name, iš kurio matėsi kapinės. 
Salės Donaldson vyras vis dar nepasirodė iš už priedangos. Kadangi žinia, 
jog jis buvo tenai, pasklido, dabar jo lūkuriavo visa šutvė. 

Rytinis lietus liovėsi, vėjas pasisuko iš šiaurės rytų ir tapo dar šalčiau, 
o rudeniniai debesys temdė dienos šviesą. Keitė dvidešimčiai minučių 
užbėgo į toje gatvėje esantį barą ir suvalgė tirštos aštrios sriubos, kuri te- 
bedegino gomurį, ir sutižusių salotų su kumpiu, tačiau tokie pietūs alkio 
nenumalšino. 

Pakelėje daugiausia rikiavosi žiniasklaidos automobiliai, atvažiavo 
antenomis apkamšytas autofurgonas — iš Sasekso radijo. Ore sklandė 
silpnas alaus kvapas, pleveno cigarečių dūmų debesėliai. Reporteriai slam- 
pinėjo ir laukė kokios nors įdomesnės istorijos. 


— Aš turėjau tetą, kurią paskelbė mirusia, nors iš tikrųjų taip nebu- 

vo, — dėstė Rodnis Sperou iš Mid-Sussex News. Keitė taip ir nesuprato, ar 
jis kalbėjo rimtai. — Ją nugabeno į lavoninę atlikti skrodimą. Kai patologas 
pabandė įpjauti, ji atsisėdo, stvėrė jam už gerklės ir paklausė: „Ką, po per- 
kūnais, darai?“ Garbės žodis! 

— Hipotermija, — pasakė kitas žurnalistas, kurio Keitė nepažinojo: 
dramblotas, tikras naktinio klubo tvarkdarys randuotu veidu ir stipriu 
Geordie“ akcentu. — Vienas daktaras man pasakojo, kad hipotermija gali 
sulėtinti pulsą iki vieno tvinksnio per valandą, ir, suprantate, kai nustati- 
nėjama mirtis, to supulsavimo gali ir nebūti. 

— Karo metu dažnai taip nutinka, kad žmonės palaidojami gyvi, — 
sugargė Haris Ouksas, mažas storuliukas žurnalistas iš Eastbourne Gazet- 
te. — Sužeisti kareiviai. Jų draugai turi juos laidoti ir ne visada pastebi, kad 
kuris nors dar kvėpuoja. Ne visada lengva, jeigu neturi medicinos žinių. 
Aš buvau Arnheme, kai 1952 metais atkasė kelis karo meto palaidojimus. 
Siaubas. Bent pustuzinis skeletų buvo susirietę, o karstų vidus suraižytas. 
Vargšeliai. 

— Kažkas man pasakojo, kad taip nutinka ir šiltuosiuose kraštuo- 
se, — pasakė Šeinas Hevitas iš Evening Argus. — Ten, kur pagal įstatymą 
mirusiuosius reikia palaidoti per dvi dienas. Manoma, kad gana nemažai 
atsigauna karstuose. 

— Kiek laiko žmogus gali išgyventi palaidotas gyvas? — pasibaisėjusi 
paklausė Keitė. 

— Ne daugiau kaip porą valandų, — pareiškė Rodnis Sperou. — Kars- 
te ne kažin kiek oro. 

— Nesąmonė, — suniekino jį „tvarkdarys“. — Galima išgyventi kelias 
dienas. 

- Pasiutusiai maža vietos karste, — tarė Sperou. — Apskaičiuok oro 
tūrį. Palygink jį su pora akvalangų balionų, 

— Teisingai, bet jeigu stumsi, dangtis turbūt šiek tiek pasikels ir oro 
įeis. 

— Dangčius užkala gana tvirtai, — pasakė Šeinas Hevitas. — Įvertink 
tai. O kur dar žemės svoris? 

— Dangčius ne užkala, bet prisuka varžtais. 


— Kad ir kaip ten būtų, jeigu If gautum oro, mirtum nuo dehidrata- 


* Populiariausia tarmė Jungtinėje Karalystėje. 

cijos, — svarstė Sperou. Jis kryptelėjo galvą kapinaičių link. — Kiek laiko 
ji ten išgulėjo? 

— Nuo praėjusio antradienio popietės. Apie septynias dienas. 

— Na, tuomet jau nėra jokių šansų. Net jeigu ir buvo gyva. 

— Šį rytą kažkas girdėjo beldimą. 

— Tikrai? Kas toks? 

Šeinas Hevitas parodė į namelį kitoje gatvės pusėje: 

— Moteriškė iš dvylikto numerio. 

— Sumauta pakvaišėlė, — įvertino Džimas Barnhoupas iš West Sussex 
Gazette. — Keitė jau kalbėjosi su ja. 

— Ir aš, — įsiterpė Geila Kohen iš Sasekso radijo. — Ji kaip iš medžio 
iškritusi. 

— Štai ką pasakysiu, — pratarė Haris Ouksas, nepaleisdamas iš dantų 
cigaretės. — Po to, ką mačiau, iš karto pasirinkau krematoriumą. Nenoriu 
atsidurti po žeme ir laužytis nagus kaip tie vyrukai iš Arnhemo. 

Jis mirktelėjo Keitei. Ji narsiai šyptelėjo. 

— Dar kažin, kaip su tuo krematoriumu, — pasakė Džimas Barn- 
houpas. — Įsivaizduok, kad atsibundi karste žinodamas, jog tave stumia į 
krosnį. Jauti karštį. Netrukus tave pasieks liepsnos. Geriausia — balzama- 
vimas. Iš tikrųjų geriau, kad balzamuotų;: jeigu dar esi gyvas, jiems tą darbą 
užbaigus garantuotai būsi miręs. 

— Tas pat kaip skrodimas. 

Haris Ouksas atsigręžė į Keitę: 

— Arjūs, žmonės, ketinate stovėti čia kiaurą dieną? 

Ji gūžtelėjo pečiais: 

— Nežinau. 

— Man reikia keliauti į Istburną. Tarybos posėdis. Turi mobilųjį? 

— Taip. | 

— Ar tu neprieštarautum, jei paskambinčiau tau vėliau ir sužinočiau, 
ar kas nors vyksta? 

— Skambink, — pasakė ji sugrieždama dantimis, nes įtarė, kad jis 
turbūt leis vakarą išsidrėbęs priešais televizorių ir pasinaudos jos pasakoji- 
mu, tiksliau tuo, ką ji teiksis jam pasakyti. Antra vertus, jis neblogas vyras, 
ji kažkada gavo iš jo gerų patarimų. Be to, jo laikraštis jai užmokėdavo, kai 
kuo nors pasinaudodavo. 

— Aš kalbėjau su vienu spiritistu, — tarė Šeinas Hevitas. — Jis mano, 
kad iki laidotuvių siela šmirinėja netoliese. 

— Kuriame namelyje, sakei, gyvena ta moteris, kuri girdėjo stukseni- 
mą? — Keitės paklausė Džimas Barnhoupas. 

— Dvyliktame, — atsakė Keitė. 

— Ačiū. — Paskui sukuždėjo: — Girdėjau, kad šeštadienį princesė Di 
gali būti Vorthinge: išteka kažkokia sena jos mokyklos draugė. Stengiuosi 
nepaskleisti... — Jis priglaudė prie lūpų pirštą. 

— Dėkui, — tarė ji. 

Barnhoupas mirktelėjo ir nuslinko į kitą gatvės pusę. Keitė sekė jį 
akimis ir viduje šypsojosi: kažin, ar jį lydės didesnė sėkmė pas tą trenktą 
bobule. 

— Na, argi tik čia ne žavioji Keitė! 

Keitė atsigręžė pajutusi ant peties draugišką ranką: korespondentas, 
su kuriuo ji dirbo pirmąją savaitę News laikraštyje ir kuris po to perėjo į 
Daily Mail. Patrikas Donoghju. 

— Patrikai! Ką tu čia veiki? 

— Buvau šitame krašte ir nugirdau kalbas. Ar teisybė? 

— Kolkas nežinia, tačiau gali būti. 

Jo ūgis — penkios pėdos ir dešimt: penkiais coliais aukštesnis už 
Keitę. Trumpi, rudi, nevisiškai centre perskirti plaukai susitaršę nuo 
vėjo ir lietaus, drėgnos sruogelės kabo abipus sklastymo įrėmindamos 
kaktą. 

Šis sveikas, liesas, bet raumeningas trisdešimtmetis, pažymėtas 
keliais randeliais po vaikystėje patirtos aknės, buvo geros, vėjų nugairin- 
tos išvaizdos, dalykiškos, bet malonios veido išraiškos, o gyvose žaliose 
akyse, išduodančiose jo airišką kilmę, degė humoro liepsnelės. Vilkėjo 
aplamdytu paltu ant lygiai tokių pat aplamdytų tvido švarko, rumbuoto 
mėlyno džemperio ir velveto kelnių, avėjo nusitrynusiais, tvirtais raš- 
tuotos odos batais. Delne laikė SusPaudes mobilųjį telefoną. Galėjai jį 
lengvai palaikyti tiek ne tarnyboje esančių kareiviu, tiek laikraščio ko- 
respondentu. 

Tą pirmąją savaitę jis rodė dėmesį Keitei, vertėsi kūliais jai padėda- 
mas, o paskui jiedviem dar teko porą kartų susidurti: kartą nušviečiant 
teismo posėdį ir kartą partinėje konferencijoje, susitinkant su premjeru. 
Jis turėjo kažkokio maištingumo ir išdykėliško vaikiškumo, kurie jai patiko 
ir prie jo traukė. Nuo to laiko, kai jį matė paskutinį kartą, Patrikas atrodė 


dar geriau. 

Pasigirdo garsi trelė, ir jis pakėlė prie ausies telefoną. 

— Donoghju, — atsiliepė užsidengdamas kitą ausį ir sukdamasis ratu, 
bene sugaus geresnį ryšį. — Prireiks kokios valandos, — kalbėjo jis, — jei- 
gu važiuočiau dabar... Ne, kol kas nieko. — Jis spoksojo į Keitę. — Taip, gal 
ką nors išsiaiškinsiu. Teisingai. Ar Džonas Pasmoras jau grįžo papietavęs? 
Ne, tiek to, pakalbėsiu su juo vėliau. — Jis išjungė telefoną ir nuleido ran- 
ką. — Įsakymas išžygiuoti. 

Šiek tiek nusivylusi Keitė išrietė antakius: 

— Geresnė istorija? 

Jis šiek tiek pakreipė galvą. 

— Danguje ir žemėje yra geresnių dalykų, Horacijau, negu slampinėti 
lietaus permerktose šventoriaus kapinėse. 

— Jeigu kas nors slampinėja už tave? 

— Tiesą sakant, ir norėjau apie tai pasišnekėti. Gal kartais suregztum 
už mane, jeigu kas nors išlįstų? 

— Turėčiau veikti apdairiai, — pasakė ji. — Jau buvau barama redak- 
cijoje už rašymą į kitus laikraščius. 

— Neimk į galvą. Atlygis toks pat. Geri pinigai. 

Ji nusišypsojo. 

— Žinoma. 

— Kartu ir Londonui prisistatysi. Juk nenori visą gyvenimą vaikytis 
gaisrinių automobilių Sasekse. 

— O tada galėčiau vaikytis juos Londone? 

— Didesni gaisrai. — Jis šyptelėjo. — Suskambink varpais, jeigu kas 
nors rutuliosis. 

— O kaipgi ta geresnė istorija, į kurią veržiesi? 

— Ne tavo sklype. Pietų Londone. 

— Ei! — pasipiktino ji. — Mes ne prasčiokai. Man leidžiama nušviesti 
Pietų Londoną, jeigu ten tikrai yra kas nors vertinga. 

— Katinėlis įstrigo ant stogo. — Jis mirktelėjo ir dingo. 

Keitė nuėjo į bažnyčią bent kiek apšilti ir ten rado zakristijoną, blizgi- 
nantį Šventosios Komunijos taurę: kuokštuotais plaukais žmogus, artėjan- 
tis prie septintos dešimties, atrodo, kažkada buvęs putlus, tiktai dabar jau 
išsekęs. Jis mielai šnekėjosi. Manė, lyg ir girdėjęs kažkokius dunksėjimus 
tą antradienio vakarą po Salės Donaldson laidotuvių, tačiau kelias dienas 


tylėjo, kol sužinojo, kad ir kiti kažką girdėjo. Jis pažinojo Salę Donaldson 

visą jos gyvenimą, apsakė Keitei jos trumpą biografiją, nurodė kelių jos 
giminaičių pavardes ir kelis adresus. 

Keitė jau ėjo atgal prie reporterių šutvės, kai staiga pasigirdo bruz- 
desys: privažiavo mėlynas „Vauxhall“, iš jo išlipo Denisas Folkas, policijos 
atstovas spaudai. Dar nespėjus jam užtrenkti automobilio durelių, kores- 
pondentai susispietė aplink jį lyg peteliškės prie lemputės. Jis darė gana 
sukto žmogaus įspūdį, plaukai lygūs, retėjantys, mėlynas lietpaltis naujas. 
Folkas iškėlė ranką visus nuramindamas. 

— Gerai, — tarė jis ir iš švarko kišenės išsiėmė sulankstytą popieriaus 
lapą. — Aš turiu pareiškimą. 

Pats buvęs reporteriu, pažino daugumą žurnalistų. Jis skaitė iš lapo: 

— Remdamasis pranešimais apie nesuprantamus garsus, sklindan- 
čius iš mirusiosios kapo, ir mirusiosios vyro reikalavimu, Rytų Sasekso 
koroneris daktaras Stenlis Gibsonas nurodė ekshumuoti ponios Salės 
Donaldson, kuri buvo palaidota šių metų spalio šešioliktą dieną, palaikus. 
Vidaus reikalų ministerija, remdamasi 1857 metų Laidojimo akto 25-uoju 
paragrafu, davė leidimą ekshumacijai, kuri turi būti atlikta sutemus šį, 
spalio dvidešimt antros dienos, pirmadienio, vakarą iki rytojaus, spalio 
dvidešimt trečios dienos, antradienio, aušros. 

Jis sulankstė lapą ir įsikišo jį į kišenę. 

Tyla truko tiktai sekundę. Nuo kalnelio nusileido ir priešais sustojo 
policijos automobilis. 

— Gal galite pasakyti, pone Folkai, kodėl ekshumacijos negalima at- 
likti iki sutemstant? — paklausė Keitė, 

Jis suktai, globėjiškai išsišiepė, ją suerzindamas. Rodės, mėgavosi 
informacijos slėpimu. 

— Visos ekshumacijos šioje šalyje atliekamos sutemus dėl nuošalumo 
ir kad mažiau būtų jaudinama visuomenė. 

— Tačiau, pone Folkai, jei iš kapo girdėjosi beldimai, argi tai nebuvo 
skubus atvejis? Argi ekshumacija neturėtų prasidėti iš karto, jeigu dar yra 
vilties, kad ji gyva? 

— Kaip suprantu, koroneris ištyrė Medikų išvadas bei liudijimus ir pa- 
darė savo išvadas. Jo nuomone, jokie Požymiai nepatvirtina priešlaikinio pa- 
laidojimo versijos, ponia Salė Donaldson jokių būdu negalėtų būti gyva. 

— Ar žiniasklaidai bus leidžiama įeiti? — paklausė Džimas Barn- 


houpas. 

Folkas sunėrė už nugaros rankas, atkišo krūtinę ir šiek tiek pasviro 
atgal ant savo pilkų batų užkulnių. 

— Sutemus žmonėms nebus leidžiama eiti į šventorių, ir žiniasklai- 
dos prašoma nesistengti fotografuoti už priedangos. 

— Hm, pone EFelkai, — pagarbiai kreipėsi Rodnis Sperou, — mes 
žinome, kad ponas Kevinas Donaldsonas, velionės vyras, šiuo metu yra 
kapinėse. Visi norėtume išgirsti jo komentarą. 

— Ponas Donaldsonas yra didžiai priblokštas sielvarto. Jis pareiškė, 
kad šiuo metu nepageidauja su niekuo kalbėtis. 

Privažiavo baltas „Volvo“ universalas, o jam iš paskos ir žalias furgo- 
nas. Iš „Volvo“ išlipo du niūrūs vyrai juodais kostiumais, sustingusiais, lyg 
sugipsuotais veidais. Trys vyrai, apsirengę kombinezonais, iššoko iš furgo- 
no, atidarė galines dureles, ėmė krauti sunkius plastikinius maišus ir dėti 
juos ant šaligatvio. 

Prie Keitės palinko Rojus Pineris iš Leader. 

— Negesintos kalkės. Kapai pilni mikrobų. Jeigu užsikrėsi nuo pū- 
vančio lavono, bematant mirsi. Labiausiai užkrečiamas dalykas pasaulyje. 

— Pone Folkai, kodėl neleidžiama įeiti žiniasklaidai? — paklausė 
kažkas. 

— Įprasti privatumo ir higienos reikalavimai. 

— Gal galite pasakyti, kam bus leidžiama įeiti? 

— Tiktai duobkasiams, laidojimo biuro atstovams, artimiesiems, ko- 
ronerio tarnautojui ir Aplinkos sveikatos centro darbuotojui. 

Kombinezonais vilkintys vyrai iškėlė didelę pailgą dėžę, sukaltą iš 
medžio drožlių plokščių, ir nunešė ją į kapinaites. Keitė akylai juos ste- 
bėjo. 

Evening News fotografijos skyrius jau patikrino savo archyvus ir su- 
rado šios poros vestuvių nuotrauką. Keitė jos dar nematė. Jai buvo įdomu, 
kaip atrodė Salė Donaldson, ir sekundėlę bandė įsivaizduoti merginą, gu- 
linčią karste po žeme, už tos priedangos. Ar ji galėjo žinoti, kas čia vyksta? 
Keitė vėl įsistebeilijo į šventorių. Ji negalėjo būti gyva. Viešpatie, prašau, 
ne. 

Darbininkai sugrįžo ir maišus su negesintomis kalkėmis nusinešė 
už žalios priedangos. Veiksmas vyko užkulisiuose. Ten ir tęsis visa dra- 
ma, kils emocijos, o galbūt ir siaubas. Užkulisiuose atkas karstą ir nuims 
dangtį. 


PETER JAMES * PRIEBLANDĄ 65 


Ji nepastebimai pasitraukė nuo kitų žurnalistų, kurie atakavo Folką 
klausimais, nuėjo į aptvertą teritoriją ir iš Edžio Bikso, tebetupinčio vir- 
šuje, galiniame kambaryje, iš kurio matėsi kapinės, pasiskolino tarnybinio 
„Ford raktelius. Paskui nulipo žemyn, sėdo į automobilį, įsijungė telefoną 
ir surinko telefonų tinklo informacijos biuro numerį. 

Po kelių minučių jau rinko reikiamą numerį. Atsiliepė šaižus balsas: 

— Aplinkos sveikatos centras. 

— Norėčiau pasikalbėti su Bariu Liverstoku. 

Spragtelėjimas ir ilga tyla. Ryšys prastas: garsas linijoje tai sušnypš- 
čia, tai pradingsta, tai vėl šnypščia. Iš pradžių ją apklausė sekretorė, paskui 
pasigirdo slogus, apatiškas Aplinkos sveikatos centro direktoriaus pava- 
duotojo balsas: 

— Liverstokas. 

— Pone Liverstokai, čia Keitė Hemingvėj iš Evening News. 

— O, taip, kaip jūs laikotės? — jo balse suskambo šiek tiek daugiau 
entuziazmo. 

Ji kuo puikiausiai jį įsivaizdavo. Išpuikęs dabita nutįsusiomis švie- 
siomis garbanomis ir geidulinga šypsenėle, ant piršto — storas paprastas 
vestuvinis žiedas. Sykį jis palinko virš savo neaprėpiamo darbo stalo ir pa- 
siūlė jai kurią dieną jaukiai papietauti. Keitė nepriėmė pakvietimo, tačiau 
ir griežtai jo neatmetė, nes pažintis kada nors galėjo praversti. 

— Gerai, ačiū, — atsakė Keitė. — Ar jums patiko straipsnis apie eis- 
mo teršalų kontrolės projektą? Apie jūsų kampaniją „Kvėpuokime švariu 
oru Braitone '? 

— Puikus. Nemaniau, kad skirsite mums tiek daug vietos. 

— Įtikinau savo redaktorių, kad tas projektas itin svarbus, — su- 
melavo Keitė. Jos straipsnis, parašytas po pirmojo interviu, skirto Sussex 
Evening News laikraščiui, pateko į jį vien todėl, kad paskutinę sekundę 
teko atšaukti šmeižikišką apybraižą Penktajame puslapyje, už kurią grėsė 
teismai. — Faktiškai dėl to ir skambinu. Jūs žadėjote kada nors atsily- 
ginti... 

— Taaip, — kalba sulėtėjo, suskambo abejonė. 

— Tai tik mažytė paslaugėlė. 

Stojo nejauki tyla. 

— Galėčiau parašyti dar vieną straipsnį, — pasakė ji. 


Ši idėja jo nenudžiugino. Keitė iš karto pajuto šaltuką kitame laido 

gale ir dabar jau gailėjosi, kad ėmė tvarkyti reikalą telefonu. Reikėjo nueiti 
tiesiai į jo kabinetą. 

— Ar būsite kabinete visą popietę? 

— Ketvirtą turiu posėdį. 

— Prisistatyčiau pas jus po dvidešimties minučių. 


— Taip, manau, gerai, — nenoriai sutiko jis. 


Bario Liverstoko kabinetas visiškai nederėjo prie niūraus įstaigos korpu- 
so, kuriame jis buvo įsikūręs. Didžiulė erdvi patalpa, atsiverianti į Rūmų 
tiltą ir jūrą, išklota ištaiginga rugiagėlės mėlio kilimine danga. Tikmedžio 
baldai, o jo rašomasis stalas toks pat modernus, kaip ir mažas posėdžių 
stalas priešais. Ant sienų — įrėmintos kurtų nuotraukos, ant knygų lenty- 
nos — sidabruotų taurių ir skydų eilė. Ant darbo stalo gulėjo du sidabriniai 
kurtų formos prespapjė, šalia — malonios moters ir dviejų mažų mergaičių 
fotografijos odiniais rėmeliais. 

Kai sekretorė įvedė Keitę, jis atsistojo. Prieš tai Keitė kiek apsitvarkė 
apačioje esančiuose tualetuose, atsisegė dar vieną palaidinukės sagutę ir, 
kai atsisėdo priešais jį į minkštą krėslą, kuo aukščiau truktelėjo sijonėlį. 

Jis atsilošė krėsle. Balti marškiniai ir rėžiančių spalvų kaklaraištis. 
Netikrų briliantų rankovių sąsagos, ant riešo — auksinė apyrankė. Kiek ji 
prisiminė, dabar jis buvo stambesnis, putlesnis, veidas labiau papurtęs. 

— Kuo galiu padėti? — paklausė varstydamas ją akimis lyg kokią 
kekše. 

Kai žvilgsnis paniro į tarpą tarp krūtų, ji tokia ir pasijautė, todėl su- 
mišo. 

— Man reikia darbo. 

Jis suraukė kaktą. 

— Laikraštis nebepatinka? 

— Laikraštis labai patinka, — Keitė prisivertė nusišypsoti. — Man 
tik trumpam tereikia kai ko. Aš... — Jį sekundėlę nutilo. — Aš noriu dirbti 
jums tiktai šią vieną parą. 

Liverstoko akys toliau ją nurenginėjo. 

— Dirbti man? 

— Man reikia vienai parai įsidarbinti jūsų centre. 


Ji nukreipė akis į langą, po to vėl į jį. 

— Norite sekti ką nors slapta? — Liverstokas dėbsojo į jos kojas. 

— Tiktai vienai parai. 

— Kodėl? 

— Man reikia asmens pažymėjimo arba rašto, kad čia dirbu. 

Jis ranka parėmė smakrą. 

— Ir ką gi sumanėte? 

Keitė sujudėjo, kad tarpas tarp krūtų labiau atsidengtų. 

— Sį vakarą vyks ekshumacija. Aš noriu ten dalyvauti. 

— Salė Donaldson? — Iš marškinių kišenėlės jis išsiėmė „Rothman“ 
cigarečių pakelį ir vienkartinio naudojimo žiebtuvėlį. — Aš negaliu taip 
greitai. Yra griežta tvarka. Tektų atlikti daug formalumų — užimtų kelias 
dienas. 

Keitė tyčia nerūpestingai atmetė galvą. 

— O aš maniau, kad jūs turite galių, kad čia vadovaujate. 

Ji gūžtelėjo pečiais. Jo veidas truputį raustelėjo. 

— Ašir vadovauju, — susierzino Liverstokas. Akys grįžo prie jos kojų. 
Paskui pakilo prie veido, vėl nuslydo prie kojų, vėl aukštyn. Jis gudriai išsi- 
viepė. — O kas man už tai? 

— Galbūt interviu su jumis. 

— O kaip dėl pietų? 

Jų akys susitiko. Keitė pasijautė pasigailėtinai. 

— Be abejo, galėčiau kaip nors prisitaikyti, — pasakė ji ir gundomai 
nusišypsojo — per daug gundomai negų planavo. 

Jis pakėlė telefono ragelį, surinko numerį ir atsilošė. 

— Brenda, kas šį vakarą Užsiima ekshumacija? Judita Pikford? Su- 
junk, gerai? — Jis prisidegė cigaretę. — Judita, čia turiu... — jis stab- 
telėjo, — rašytoją, kuri iš pagrindų tyrinėja ekshumaciją. Gal galėtum 
nusivesti ją šį vakarą? — Liverstokas giliai užtraukė dūmą, paskui išpūtė 
jį į lubas. — Ne, nesirūpink. Duosiu jai raštą sų nurodymu, kad ji eina su 
tavimi. Nemanau, kad kas nors per daug kvaršintų galvą. 

Jis baigė pokalbį, paspaudė kitą Mygtuką, ir Keitė išgirdo skardų 
zvimbimą už durų. Jo sekretorės balsas sutraškėjo vidaus ryšiu. 

— Klausau? 

— Gal galėtum skubiai parašyti Man raštą, — pasakė jis ir mirktelėjo 


Keitei. 

10 skyrius 


Harvis Svairas atsistojo į vaikinų eilę, besiregistruojančią prieš įeinant į 
mokyklos salę. Visi vilkėjo arba mėlynus bleizerius, arba įprastus mokyklos 
švarkus eglutės raštu ir pilkas flanelines kelnes. Ryšėjo kaklaraiščius su pa- 
sikartojančiu kokios nors spalvos ruožu: kiekviena spalva žymėjo atskirą 
grupę. Ryto saulė jau kepino: diena bus karšta. 

Harvis buvo nusiblizginęs batus ir įsidėjęs į kišenę švarią nosine. Visi 
atrodė išsičiustiję, tartum tvarkingas apsirengimas padėtų išlaikyti šviesią 
galvą. 

Jis stovėjo už Deikro. Šito draugužio šleikščiai saldus „Brut“ kvapas 
tik dar labiau pykino iš baimės susitraukusį jo skrandį. Nepaisant skaistaus 
ir šilto vasaros ryto, atmosfera buvo slogi. Netgi Reketas stovėjo pritilęs, 
buvo sumenkęs visas jo pasipūtimas. 

— Kertu lažybų, kad gausime klausimą apie gravitaciją, — kažkas 
pratarė už Harvio. 

— Tik jau ne iš chemijos. 

— Ne, Viešpatie, koks tu bukas — iš fizikos. Tu laikai fiziką, ar ne? 

Harvis žengė paskutinį akmeninį laiptelį, praėjo pro siauras duris ir 
pateko į didelę, ąžuolo plokštėmis apmuštą mokyklos salę. Joje rikiavosi 
suolų eilės, ant kiekvieno suolo gulėjo du pieštukai, švarus baltas suge- 
riamojo popieriaus lakštas ir apverstos chemijos egzamino užduotys. Pro 
spalvotus stiklus krito aštrūs saulės spinduliai, tačiau bent kol kas čia buvo 
vėsu. Salės gale, ant pakylos, skirtos mokyklos spektakliams ir prakalboms, 
šiandien stovėjo stebėtojo stalas su vieniša stikline ir neužkimštu vandens 
grafinu. 

Stebėtojas — matematikos mokytojas, kurį Harvis menkai tepažino- 
jo: griežtas, barzda apžėlęs, Ištįsusių slaviškų bruožų vyras. Jis žvalgėsi po 
salę tarsi plėšrus paukštis, saugantis savo lizdą. 

Harvis susirado suolą, kuris bus jo darbo vieta kitas dvi savaites. De- 
šiniajame viršutiniame kampe, šalia rašalinės, lipniąja juostele priklijuota 
balta kortelė su išspausdintų užrašu — „H. Svairas“. Apynaujis šviesios 
spalvos medžio suolas skleidė slegiantį kvapą. Jis pakėlė pieštukus ir vėl 
juos suguldė šiek tiek kitokia tvarka. Žvėrys pasižymi savo teritoriją, pa- 


galvojo jis. Aplinkui brūkšėjo kojos, brazdėjo kėdės. Didžiojo laikrodžio ro- 

dyklės rodė devynias valandas penkiasdešimt penkias minutes. Stebėtojas 
pasitikrino savo laikrodį. 

Vienas Harvio pieštukas nudardėjo ant grindų. Jis pasilenkė jo pakel- 
ti ir susierzino išvydęs, kad smailė nulūžo. Rankos pradėjo drebėti, pasida- 
rė lipnios. Minutinė rodyklė pasistūmė iki penkiasdešimt šeštos minutės. 
Stebėtojas spoksojo į jį. 

Harvis nusuko žvilgsnį, pamatė Deikrą, atsidrėbusį kėdėje ir uostantį 
smilių. Deikro panelė Anastazija kalta: jis visiems pliauškė, kad nesiplaus 
piršto tol, kol vėl susitiks su ja — tai buvo vienintelė jo kūno dalis, kurios 
jis nepatepė „Brut'u“. 

Staiga salė nuščiuvo. Minutinė rodyklė pasiekė penkiasdešimt devin- 
tą minutę. Harvis įbedė akis į tuščią popieriaus lapą: šiek tiek persišvietė 
juodi spaudmenys kitoje jo pusėje. Lapas dvigubai sulenktas, o viduje kiti 
lapai: penki puslapiai užduočių. 

Jis nesąmoningai pasiėmė pieštuką ir pradėjo jį krimsti. O jeigu tai 
buvo tiktai sapnas? Po sekundėlės jis sužinos. Užduotys kuo ryškiausiai 
švietė jo galvoje, jis smulkiai viską prisiminė. Viską buvo susirašęs, išmo- 
kęs atmintinai ir iškalęs atsakymus. Jeigu čia bus tie klausimai, jeigu tikrai 
bus tie, tuomet jis kyštels špygą ponui Stiplui ir ponui Matėjui, ir visiems 
kitiems. 

Stebėtojo balsas suardė tylą: 

— Galite atsiversti savo egzamino užduotis. 

Salė sušnarėjo. Harvis atsivertė savuosius lapus ir susigūžė vos drįs- 


damas pažiūrėti. 


OKSFORDO IR KEMBRIDŽO MOKYKLŲ 


Baigiamasis egzaminas 
Aukštesnis lygis 
CHEMIJA Į 
1967 m. liepos 3 d., pirmadienis, skirta 2 val. 45 min. 
Atsakykite į šešis klausimus 


Rašykite tiktai vienoje lapo pusėje 


1. Ką reiškia terminai „atominis skaičius“, „atominė masė“ ir „izotopai“? 

2. Trumpai aprašykite metilo cianido (acetonitrilo) paruošimą, pradėda- 


mi nuo (a) metanolio ir (b) etanolio. 


Harvis stengėsi užgniaužti šypsnį, kuris plito jo veidu lyg palietas 
rašalas. Stebėtojas vėl žiūrėjo į jį. Harvis skaitė likusius klausimus, tačiau 
įpusėjęs trečią puslapį suprato, kad toliau skaityti neverta. 

Jis žinojo visus klausimus ir visus atsakymus. 


11 skyrius 


Spalio 22 d., pirmadienis 


Buvo jau po penkių ir pradėję temti, kai Keitė Hemingvėj grįžo redakcijos 
automobiliu siaura gatvele į Šv. Onos bažnyčią, sekdama paskui mėlyną 
Aplinkos sveikatos centro „Renault . 

Automobiliai rikiavosi abipus gatvės, ir joms teko pavažiuoti toliau 
nuo bažnyčios, kol rado vietas pasistatyti savo transportui. Keitė užrakino 
automobilio dureles, pasikėlė lietpalčio apykaklę ir stipriau užsimaukšlino 
skrybėlę nuo lietaus, kurią nusipirko užmaskuoti veidui, kad kiti kores- 
pondentai prietemoje jos neatpažintų. Čaižė vėjo šuorai, o dėl merkiančio 
lietaus buvo dar sunkiau ką nors įžiūrėti. 

— Ar viskas gerai? — paklausė Aplinkos sveikatos centro darbuotoja 
Judita Pikford. 

Ši tyli rimta moteris buvo įpusėjusi ketvirtąją dešimtį, trumpais ru- 
dais plaukais, dailiai ir šiltai apsirengusi ir nešėsi mažą lietsargį. Keitė nu- 
jautė, kad ji nebuvo labai patenkinta kažkokia jai prikabinta uodega. 

Keitė žengė šaligatviu įsitempusi ir susinervinusi. Drabužiai jau lipo 
prie nugaros nuo prakaito. Didžiulio sunkvežimio gale riaumojo genera- 
torius, o šaligatvis buvo nuklotas elektros kabeliais, kurie tįso į šventorių. 
Aplinkui slampinėjo mažiausiai tuzinas žurnalistų, čia pat stovėjo du vie- 
tos radijo stoties autofurgonai ir jau didesnis TVS televizijos autofurgonas. 
Turbūt žiniasklaida neturi jokių kitų žinių, pagalvojo ji. 

Aštrioje prožektorių šviesoje, plieskiančioje už priedangos, bažnyčia 
atrodė tarsi tamsi ir grėsminga pamėklė. Žmonės stoviniavo, stebėjo su- 
judimą ir teikė šiai vietai dar daugiau nerealumo. Atrodė, tarsi būtum atsi- 

Keitė jau ėmė dvejoti. Prieš valandą idėja atrodė puiki, o dabar ji nebe- 
buvo tokia tikra. Ar iš tiesų norėjo pamatyti, kas buvo tame karste? 

Netoliese stoviniuojantys žurnalistai, su kuriais ji bendravo anksčiau, 
atrodė sušalę ir peršlapę, dauguma prisidengę lietsargiais. Du iš jų dalijosi 
puodeliu kavos iš termoso. Ji įtraukė galvą giliau į apykaklę, slėpdamasi 
kaip vėžlys. Trys vyrai apsaugine PVC apranga, guminiais batais ir piršti- 
nėmis išniro iš už autofurgono, pastatyto priešais bažnyčią, ir nuėjo pro 
vartus. 

Keitė ir Aplinkos sveikatos centro darbuotoja nusekė paskui juos. Ji 
prasmuko nepastebėta, Šeinas Hevitas iš Argus ir Rodnis Sperou iš Mid- 
Sussex Times pasigailėtinai kramsnojo „Mars“ plytelę, ir kaipmat ją apėmė 
malonus pasitenkinimo jausmas, plūstelėjo adrenalino banga. 

Ji įkišo ranką į vidine kišenę: pasitikrino, ar ten tebėra Bario Livers- 
toko raštas. 

— Laidojimo biuro darbuotojai, — prisistatė vienas iš trejeto vyrų 
tam pačiam rūstaus veido policininkui, kurį ji matė anksčiau. Jis linktelėjo, 
praleido juos, vos dirstelėjo į Juditos Pikford leidimą, o į Keitę beveik ne- 
kreipė dėmesio. 

Einant per kapines, vieno prastai sureguliuoto prožektoriaus švie- 
sa žiebė tiesiai į juos, ir todėl lietaus srovės dabar panėšėjo į metalinius 
smaigus. Priedanga buvo daug aukštesnė, negu Keitė įsivaizdavo, o ža- 
lias brezentas grėsmingai plaikstėsi, tąsydamas vielinius lynus. Įėjimą 
atstojo tiesiog užleistas brezentas, ir jos įžengė paskui laidojimo biuro 
darbuotojus. 

Aptvertas gana didelis plotas, gerų trisdešimties pėdų skersmens, 
ir čia viskas dar labiau priminė filmavimo aikštele ar teatro dekoracijas: 
šlapia žolė, virš galvos ryškiai plieskiantys prožektoriai, dvi antkapių eilės. 
Salės Donaldson kapas iš karto atpažistamas, nes buvo vienintelis naujai 
supiltas stačiakampis kauburys su rožių vainiku ant viršaus. Šalia gulėjo 
kelios virvės, du kastuvai ir plastikinių maišų su negesintomis kalkėmis 
krūva. Viename supiltos žemės gale kyšojo metalinis stiebas, nuo kurio 
driekėsi laidas. Ji nuėjo pažliugusia dirva palei tą laidą prie paniurusio 
vienišo žmogaus, sėdinčio ant didelės medinės dėžės, kurią matė anksčiau 
įnešant. Jis buvo užsidėjęs ausines, veidą panardinęs į delnus. Keitė sume- 
tė, kad čia gali būti Salės Donaldson vyras. 


Laidojimo biuro vyrai praėjo pro jį Ir prisijungė prie kampe susispietu- 

sio žmonių būrelio, kur vyko kažkoks trumpas pasitarimas. Visi apsivilkę 
apsauginiais drabužiais, tiktai viena kokių trisdešimties metų moteris vil- 
kėjo tamsiu paltu, buvo užsimetusi storą šaliką ir laikė lietsargį. 

Aplinkos sveikatos centro darbuotoja nuėjo prie jų ir prisistatė. Se- 
kundėlę Keitė stovėjo ir žiūrėjo į vienišą figūrą. Čia pat plasnojo ir vėjyje 
šlamėjo brezentas, tolumoje ūžė generatorius. Staiga jis isteriškai šūktelėjo 
susispietusiai grupei: 

— Dėl Dievo meilės! Kodėl negalite paskubėti? Jau praėjo visa die- 
na. Dieve brangus, dabar jau pakankamai tamsu! — Jis parpuolė ant 
kelių ir ėmė plikomis rankomis kapstyti žemę; laidas tik nutįso nuo jo 
ausinių. — Ilgiau nebelauksiu. Ji ten, apačioje, velniai jus griebtų! — Jis 
šūktelėjo žiūrėdamas į žemę: — Brangioji! Brangioji! Viskas gerai, mes jau 
traukiame tave! 

Prie jo priklaupė tamsiu paltu apsirengusi moteris, raminamai apka- 
bino. Paskui kreipėsi į žmones, ir Keitė atpažino koronerio tarnautoją. Ją 
teko matyti viename mirties priežasties tyrime. 

— Manau, kad pakankamai tamsu. — Ji pažiūrėjo į šalia klūpantį 
vyrą. — Pone Donaldsonai, jie jau pradės. 

Kevinas Donaldsonas atsigręžė, ir Keitė išvydo kančios persmelktą 
žvilgsnį. Jis isteriškai raudojo. 

— Prašau paskubėti. O Dieve, prašau, greičiau. Ji ten, giliai, nuo pra- 
ėjusio antradienio. Ar galite įsivaizduoti, kaip ji jaučiasi? 

Moteris švelniai atitraukė jį nuo kapo. Du vyrai nuėmė zondą, pakėlė 
kastuvus ir paniurę pradėjo lėtai kasti — neskubėdami, tarsi kapstydami 
daržą. Aštrūs geležčių brūžavimai ir duslus žemių bumbsėjimas sumišo su 
vyro rauda. 

Aplinkos sveikatos centro darbuotoja priėjo ir atsistojo šalia Keitės. 
Keitė dirstelėjo į jos abejingą veidą. 

— Kiek tokių vietų teko aplankyti? 

— Keturias, — atsakė Moteris. 

— lr visur tokiomis pat aplinkybėmis? 

— Ne. Perkėlė senus kapus. 

Keitė jautėsi nesmagiai žiūrėdama į tą vyrą ir galvodama, kad priderė- 
tų ką nors jam pasakyti, paskui pakėlė akis, bene pamatys lange Edį Biksą, 
tačiau priedanga buvo per aukšta. Ji atidžiai stebėjo aplinką ir stengėsi įsi- 

Prie jų klampojo kažkoks aukštas vyras. Jis nusiėmė lietaus aptašky- 
tus akinius ir bandė įžiūrėti pirmiausia Keitę, paskui Juditą Pikford. Oda 
aplink akis buvo balta ir švelni — ilgamečio akinių nešiojimo žymė. Balsas 
žemas ir pagarbus. 

— Aš esu Regis Bertonas, „Dalbio laidojimo paslaugų“ vyriausiasis 
vadybininkas. Ar jūs esate... aa... velionės giminaitės? 

— Ašesu iš Aplinkos sveikatos centro, — pasakė Judita Pikford. — Ši 
ponia su manimi. 

— Jūs taip pat dirbate ASC? — paklausė jis Keitę. 

Keitė vylėsi, kad jis nepamatys jos paraustant. 

— Taip, laikinai. 

— Jūs amerikietė? 

— Taip. Na, gimusi ten. 

— O kur? ; 

— Bostone. 

— Buvau ten kartą. Gražus miestas. Dujinės lempos ant kalvos. 

— Ir uostas pilnas arbatos. 

Vyras nusišypsojo. 

— Nenugirdau jūsų vardo. 

Ją vis labiau merkė prakaitas. 

— Keitė, — tarė ji nė neketindamaą pasisakyti pavardės ir tikėdamasi, 
kad jis toliau nesiaiškins. 

— Arilgai tyrėte kapo garsus? — paklausė Judita Pikford. 

— Naudojome zondą; gaila, kad jo sulaukėme tiktai šį rytą. Buvo pa- 
žadėję atsiųsti lazerinį įtaisą, tačiau taip ir neatsiuntė. — Jis pritildė balsą, 
kad nenugirstų Kevinas Donaldsonas: — Atvirai kalbant, nesitikiu ką nors 
rasti — per vėlu. Mano galva, už daug ką turėtų atsakyti vikaras. 

— Kurjis? 

— Aš pažadėjau jį pakviesti, kai karstas bus įškeltas. 

Regis Bertonas nužingsniavo atgal prie būrelio ir kažką ten pasakė. 
Keitė matė, kaip į jas atsisuko kelios galvos, Lietus merkė vis smarkiau, 
vėjas kiaurai vėrė jos drabužius ir nemaloniai vėsino prakaitą. Ji apsiglėbė 
rankomis. Ar ilgai dar teks čia stovėti? Tuo pat metu atidžiai sekė Keviną 
Donaldsoną ir laukė dingsties jį pakalbinti, nutvertį kokią gerą citatą, kuria 
vėliau galėtų pasinaudoti, bet kartu tramdė jaudulį: stengėsi išlikti pagarbi 

Keitė daug klausinėjo Juditą Pikford, tačiau kalbėti apie savo darbą 
moteris vengė, todėl Keitei net kilo įtarimas, ar tik jai nebuvo nurodyta 
su žiniasklaidos atstove nebūti per daug atvirai. Vyrai kasė jau ilgiau nei 
pusvalandį, ir kažkas atnešęs termosą paleido per rankas plastikinius puo- 
delius su karšta kava. Vieną paėmė ir Keitė. Maloni šiluma šiek tiek pakėlė 
jai nuotaiką. Greitai išgėrusi laikė puodelį, nežinodama, kur jį dėti. 

Pasirodė dar vienas vyras apsauginiais drabužiais. Apsidairęs jis nu- 
ėjo tiesiai prie Salės Donaldson vyro, paspaudė jam ranką ir pakalbino. 
Donaldsonas tebebuvo įrėmęs žvilgsnį į žemę, sielvarto iškreiptu veidu 
tebeplūdo ašaros. Paskui tas vyras priėjo prie koronerio tarnautojos. 

— Mis Vilou? — garsiai kreipėsi jis pro vėjo ir lietaus šniokštimą bei 
tolimą generatoriaus ūžesį. 

— Taip. 

— Aš esu daktaras Selsas. Ponios Donaldson rajono gydytojas. Ponas 
Donaldsonas paprašė čia atvykti. 

— Arjūs išdavėte mirties liudijimą? 

— Ne. Kai Salę paguldė į ligoninę, po to jos nebemačiau. Šiurpus rei- 
kalas. 

Koronerio tarnautoja linktelėjo galvą. Keitė įsidėmėjo gydytojo pa- 
vardę ir nežymiai pasislinko arčiau jų. Jie patraukė kuo toliau nuo Kevino 
Donaldsono. Įtempusi ausis Keitė nusekė iš paskos. 

— Kiek žinau, ji buvo nėščia, — pasakė koronerio tarnautoja. 

— Šeštą mėnesį. Sveika jauna moteris. — Gydytojas Selsas atrodė 
labai sumišęs. — Akušeris nerimavo dėl jos kraujospūdžio, tačiau nematė 
nieko rimto. Nėštumo toksemijos pėdsakas. Išsiuntė į akušerijos skyrių, 
kad kokią dieną ar dvi pasektų jos būklę. 

— Ji mirė nuo epilepsijos priepuolio, tiesa? 

Gydytojas Selsas įbedė akis į žeme ir tik paskui atsakė: 

— Tai toksemijos pasekmė. Ji nebuvo epileptikė — bent jau niekada 
nepasireiškė jokie simptomai. 

— Tačiau epilepsijos priepuolis gali ištikti bet kada, tiesa? 

Gydytojas aiškiai nesiryžo tvirtinti. 

— Na... gali. 

Jis rengėsi pasakyti dar kažką, kai pasigirdo dunkstelėjimas. Keitė matė, 
kaip esantieji aptvare įsitempė. Visų akys nukrypo į kapą. Iš jo išlipo du duob- 
kasiai. Stambusis, tas gauruota galva, linktelėjo Juditos Pikford pusėn: 

— Karstas atkastas. 

Visi žengė pirmyn, bet kaipmat sulėtino žingsnį, tartum vengdami 
priartėti prie pat duobės krašto. Tiktai Kevinas Donaldsonas išsiveržė į 
priekį. 

— Sale! — rėkė jis. — Brangioji! — Unkščiodamas jis parklupo ir jau 
bandė leistis į kapą, tačiau vienas vyras iš laidojimo biuro ir duobkasys 
švelniai jį sulaikė. — Leiskite! — suriko jis. — Leiskite! 

Jį stebėdama Keitė pajuto gerklėje kamuolį, paskui ir ji įsmeigė akis 
į tamsią duobę. Pro žemės lopinėlius ir kreidos grumstus matėsi karsto 
dangtis. 

— Pone Donaldsonai, — kreipėsi koronerio tarnautoja, — dar pa- 
kentėkite kelias minutes. 

Vyresnysis laidojimo biuro atstovas, tas, kuris anksčiau prisistatė Kei- 
tei, įlipo į duobę, priklaupė ant karsto viršaus ir garsiai pabeldė. 

— Ei? — pašaukė jis, vėl pabeldė ir prikišo prie dangčio ausį. 

Absurdiška, pagalvojo Keitė. 

Jis iškopė į viršų. , 

— Nieko nesigirdi. — Jis atsigręžė į du vyrus. — Išbarstykite kalkes, 
o aš tuo metu nueisiu atvesti kunigą Komfortą. 

Vyrai praplėšė du maišus ir pradėjo kastuvais ant karsto viršaus pilti 
balkšvus miltus. Ore pasklido aitrus kvapas. Bet kokį orumą, lig šiol gaubu- 
sį visą procesą, užgožė kalkių miltai ir dvokas. 

Kevinas Donaldsonas apstulbęs žiūrėjo ir tylėjo. Keitė vos laikėsi ne- 
puolusi prie jo, nepaėmusi Už rankos, nepasakiusi ko nors raminamo. 

Paskui duobkasiai ištempė dvi virves, nusiropštė žemyn ir atsistojo 
ant karsto viršaus. Prakišę virves Pro karsto rankenas, jie išlipo iš duobės, 
paėmė virvių galus, įtempė, linktelėjo vienas kitam ir trūktelėjo. Nieko. 

— Velniai griebtų, — tarė stambusis. — Jis įstrigęs, Ronai. Pirmiau- 
sia atkelkime vieną galą. 

Jis nuėjo prie antrojo duobkasio, atsistojo už jo, tarsi vyktų virvės 
traukimas, ir vėl abu iš visų jėgų patraukė. Vis tiek nieko nepavyko. 

— Reikia atkasti daugiau, — PaSakė duobkasys arklio uodegėle su- 
rištais plaukais. 

Vėl abu nusileido į duobę, pakasė gal dešimt minučių ir dar kartą 
pabandė kelti. Vienas iš laidojimo biuro Vyrų atėjo jiems į talką. Iš kapo 
pasigirdo stiprus siurbiantis garsas. Jie tempė dar stipriau, tačiau karstas 

pajudėjo labai nežymiai. Visi trys vyrai paleido virves, norėdami bent kiek 
atsikvėpti. 

— Gerai, bandome vėl. 

Jie įsiręžė, patraukė dar stipriau. Karsto galas pakilo. Abu duobkasiai 
laikė įsitempę, kol du laidojimo biuro vyrai nuėjo prie kito galo. Pamažėle 
raudonmedžio karstas iškilo į viršų, barstydamas į šalis kalkes. Jie pasuko 
jį toliau nuo duobės ir nuleido ant šlapios žolės. 

Šonai aplipę dumblu ir lapais. Nuo jų sruvo balti kalkių upeliai. 
Svilinančioje rūgštyje raitėsi kirminas. Trys varinės rankenos blausiai 
žibėjo prožektorių šviesoje. Visų akys buvo įsmeigtos į karstą. Kevinas 
Donaldsonas laikėsi atokiau: dabar, kai atėjo lemiama akimirka, jis išsi- 
gando. 

Judita Pikford žengė į priekį atlankstydama išspausdintą dokumen- 
tą. Ji pažiūrėjo į varinę plokštelę ant karsto dangčio, kurią lietus jau buvo 
švariai nuplovęs, ir pasitikrino, ar dokumente ta pati pavardė. Paskui davė 
duobkasiams ženklą testi darbą. 

Vienas laidojimo biuro atstovas jau turėjo rankoje atsuktuvą ir suska- 
to iš eilės atsukinėti šešis dangčio varžtus, paskui įkišo po dangčiu geležtę, 
trinktelėjo per ją ranka, pakėlė aukštyn. Spiegimas. Keitė net pašoko. 

Visos šviesos užgeso. 

Keitė stovėjo užgniaužusi kvapą, jai beprotiškai daužėsi širdis. Girdė- 
josi tiktai vėjo šėlsmas. Ir vėl spiegimas. Ant karsto švystelėjo žibintuvėlio 
šviesa. Prožektoriai subliksėjo ir vėl įsižiebė. 

Vėl spiegimas, ir vėl. Keitė pagaliau iškvėpė. Čia tiktai medis trynėsi 
į medį, suvokė Keitė, kai laidojimo biuro darbuotojas šiek tiek kilstelėjo 
kampą. Jo kolega suskubo į pagalbą, ir kai jiedu pradėjo kelti dangtį, švie- 
sos vėl subliksėjo. 

Iš pradžių smarvė buvo Menka. Tarsi ten būtų gulėjusi seniai padvė- 
susi žuvis. Arba kur nors dar Užsikišusi kanalizacija. Tačiau kai jie kilstelėjo 
dangtį aukščiau, smarvė iškart sustiprėjo. Keitė sužiaukčiojo, nurijo seilę, 
stengdamasi užgniaužti pykinimą. Visi aplinkui reagavo panašiai. 

Laidojimo biuro darbuotojai toliau kėlė dangtį. 

— O, Kristau, — sulemeno vienas, dėbsodamas į karstą. 

Jiedu stabtelėjo, paskui visiškai nukėlė dangtį ir atsitraukė su juo per 
žingsnį, išsproginę nuo šoko akis. Atrodė, jie minutėlę sustingo, o Keitė 

ir galvojo, ar ten paprasčiausias šviesos žaismas, ar medį dengiantis pluoš- 
tas iš tikrųjų subraižytas. 

Kai dangtį patraukė į šalį, prieš jos akis atsivėrė karsto vidus. Dėl 
akinamos šviesos tesimatė šviesos pluoštai ir tamsūs lopai. Jai pakirto ko- 
jas. Skrandis apsivertė. Skalpas susitraukė verždamas galvą. Ją persmelkė 
šleikštulys ir siaubas. Bandė atsitraukti, atsitrenkė į kažkokį žmogų, lipo 
ant kojų, traukėsi dar toliau, atsimušė į brezentą, tas išsitempė, ji graibstė 
jį norėdama nustumti į šalį. 

Ir vis tiek matė karsto vidų. 

Jį visą užpildė Salė Donaldson, gulinti ant balto patiesalo ir tarp 
nėrinių apsiuvo kaip lėlė dovanų dėžutėje. Akys plačiai atmerktos, pilnos 
nevilties ir apsitraukusios matine plėvele. Vaško baltumo oda beveik per- 
matoma akinamoje šviesoje. Šviesūs plaukai susitarše, apkritę skruostus ir 
kaklą lyg perplėštos pagalvės kamšalas. 

Burna pražiota, tarsi sustingusi riksme. Balti dailūs dantys išsikišę 
pro mėlynas, baisiai išsiviepusias lūpas. Rankos guli prie šonų, nagai pa- 
juodę. Trumpi, bjaurūs nagai, tarsi ji būtų juos nusigraužusi, tiktai nykščių 
nagai likę ilgi ir dailūs. 

Jos mėlynas apdaras užsivertęs virš tarpkojo ir su vario spalvos dėmė- 
mis, keliai pakelti, kojos plačiausiai išskėstos. Tarp šlaunų gulėjo kūdikio 
embrionas, vis dar sujungtas su bambagysle, susiraukšlėjęs ir blizgus lyg 


šlapia žiurkė. 

Per vasaros atostogas Harvis Svairas sų Deikru nuvyko į Ispaniją. Jie 
penkias savaites stovyklavo Kosta Bravoje, keliaudami senu „Volkswagen“ 
automobiliu, kurį Deikrui buvo nupirkęs tėvas. 

Visi sakė, kad Harvis po tos avarijos pasikeitė. Mokykloje Deikras 
į tai nekreipė per daug dėmesio, kadangi ruošėsi egzaminams. Tačiau 
atostogaudamas jis tai pastebėjo: jo draugas buvo tykus, prastos nuo- 
taikos, jam nerūpėjo Nei išgerti, nei apsisvaiginti narkotikais ar kabinti 
merginas. 

Deikras bandė suprasti, ar Harvis ilgėjosi Andžės, ar nerimavo dėl eg- 

zaminų. Jo senis buvo kietas, ir galbūt Harvis bijojo susikirsti. Bet jis pats 
apie tai nekalbėjo. 

Prisiminė pirmas kelias savaites, kai Harvis sugrįžo mokyklon po to 

nelaimingo atsitikimo, keistas jo kalbas apie Dievo ir savo mirusios moti- 
nos regėjimą, prisiminė, kaip jis bjauriai puolė Reketą. O a užsisklen- 
dė, tarsi apsitvėrė siena, nuo visų atitrūko. 

Buvo karšta, tvanki rugpjūčio pabaigos popietė, kai Deikras užvežė 
Harvį į namus — didžiulį, prašmatnų, Tiudorų epochos architektūrą at- 
kartojantį pastatą Vimbldone. Jis atidarė „VW priekinį gaubtą, ištraukė 
iš dulkėtos, sujauktos bagažinės Harvio kelioninį krepšį, stovyklavimo 
reikmenis, plastikinį maišelį su neapmuitintomis cigaretėmis ir škotišku 
viskiu ir vėl užspaudė dangtį. 

Jie abu buvo pavargę, nesiprausę ir nevalyvi, kadangi teko praleisti 
beveik bemiegę naktį Sauthamptono kelte, ir bent kartą Deikras neatsi- 
davė „Brut“ kvapu. Jie dar apytikriai sutarė susiskambinti, paskui Deikras 
užvedė variklį, atleido sankabą ir nuzvimbė jausdamasis taip, tartum būtų 
išleidęs nepažįstamą žmogų, pavėžėtą kokias kelias mylias, o ne geriausią 
draugą, su kuriuo praleido pastaruosius penkerius metus. 

Harvio apranga buvo nepavydėtina: purvini marškinėliai, į apačią pla- 
tėjantys džinsai, nudrengti batai. Jis nužingsniavo trumpa žvyruota įvaža 
pro motinos mėlynąjį „Mini“, kuris čia stovėjo apneštas dulkėmis nuo pat 
jos mirties. Tėvas neleido sodininkui jo nuplauti, o Harviui juo važinėti, tad 
jis taip ir stovėjo čia, keldamas iliuziją, kad viskas po senovei, jog motina 
namie, ruošia arbatą. 

Jis pasikniso krepšyje, susirado raktą ir atsirakino sunkias ąžuolines 
duris. Palikęs jas atviras, nuskubėjo prie vestibiulyje stovinčio stalo ir su- 
žiuro į alavinį padėklą, ant kurio namų šeimininkė sudėdavo koresponden- 
ciją. 

Ant viršaus gulėjo rytinis laikraštis Telegraph. Jis neatplėšė akių nuo 
antraštės: THE BEATLES“ VADYBININKAS EPSTEINAS RASTAS NE- GYVAS. 

Harvis permetė akimis straipsnį norėdamas sužinoti, kaip jis mirė, 
paskui padėjo laikraštį į šalį. Po juo buvo krūva laiškų, viršuje — atvirukas 
su koridos vaizdu. Tas, kurį jis pareigingai išsiuntė tėvui prieš tris savaites, 
ir kuris, matyt, atsirado čia tiktai šį rytą. Jis pagalvojo, ar Andžė gavo sa- 
vuosius atvirukus. Jis išsiuntė tris. 


Planavo šią naktį ją išdulkinti. 

Peržiūrėjo laiškus, tačiau visi buvo adresuoti tėvui. Jam — nieko. 
Nusivylęs trinktelėjo laiškų pluoštą atgal į padėklą. Namai tamsūs, tušti 
ir atsidavė laku. Tėvas buvo Prancūzijoje ir negrįš dar savaitę. Harvis tuo 
džiaugėsi. 

Jis dar kartą pasklaidė laiškus, tikrindamas, ar nepražiūrėjo savojo. 
Paskui patikrino pašto antspaudus: galbūt jie parašė tėvui, o ne jam. Nieko. 
Nenustygdamas vietoje jis patraukė stalo viduryje esantį stalčių ir pamatė 
nedidelę, dailiai sudėtą krūvelę: laiškai, adresuoti jam. 

Širdis daužėsi, kai jis su jauduliu puolė prie jų. Ne kažin kas: keli 
laiškai — rodės, pakvietimai į vakarėlius, rugsėjo mėnesio Paris Match 
žurnalas. Ir jis. 

Mažas tamsiai geltonas vokas su išspausdinta jo pavarde ir adresu, 
o pašto antspaudas rodė, kad laiškas atkeliavo iš jo mokyklos. Ir jau buvo 
atplėštas. 

Drebančiomis rankomis ištraukė baltą išspausdintą formą ir minutėlę 


nedrįso į ją pažiūrėti. Paskui atvertė lapą. Jame buvo parašyta: 


OKSFORDO IR KEMBRIDŽO KOMISIJA 


A lygio egzaminų rezultatų pažymėjimas 


Harvis Kventinas Edvardas Svairas 
Biologija: Ą 
Chemija: A 
Fizika: A 


Jis dar kartą perskaitė rezultatus, ir dar kartą. 

Kristau. 

Veide sutrūkčiojo netikėjimo šYPSnys. Paskui jis pamažu užgeso. Har- 
vis sugavo savo atvaizdą veidrodyje, kuris kabėjo virš stalo: nešvarus įdegęs 
veidas, plaukai susivėlę, per ilgi, ant smakro ir viršutinės lūpos — smulkūs 
šeriukai. Akys bliksėjo lyg žvakės Nuo skersvėjo. Jis vėl nunėrė akis į iš- 
spausdintą lapą. Jį užliejo kažkoks šaltis. 

Jis išsigando. 

Iš virtuvės sklido silpnas šaldytuvo gaudesys; laiptų aikštelėje viršuje 
tiksėjo senoviškas aukštas laikrodis. 

Trys A. 

Jie nepatikės. 

Paskui jį apėmė pyktis. Velniai jų nematę. Jie netikėjo, kad jis regėjo 
savo motiną. Gerai, jie buvo teisūs. Haliucinacija. Tiesiog haliucinacijose 
matė motiną. Haliucinacijose matė egzaminų užduotis. Tiesa ta, kad jis 
buvo puikus mokinys. Niekam neužteko proto tai įvertinti. 

Spoksojo į savo atvaizdą laukdamas patvirtinimo. Atvaizdas nusuko 
akis. Piktai tvojo į stalą, alavinis padėklas nuaidėjo lyg gongas. Susirinko 
savo krepšius, kitus daiktus ir patraukė laiptais aukštyn. 

Per atostogas jis kelis kartus vos neprasitarė Deikrui. Bet kaskart 
prisimindavo, kaip draugai iš jo šaipėsi, kai jis pasipasakojo jiems apie 
regėjimus avarijos metu. Kartą jau buvo bepradedąs draugui apie tai pa- 
sakoti, bet Deikras tuo metu pamatė geidžiamą mergužėlę ir nustypino per 
diskotekos aikštelę jos užkalbinti. 

Andžė išklausė jo pasakojimą apie susitikimą su motina ir nesijuokė. 
Ji suprastų. Tačiau tai, kas atsitiko dabar, buvo tikra, ir jis suvokė, kad jai 
negalima to sakyti. Nevalia niekam sakyti. 

Trys A. Jis bandė prisiminti tą naktį: kaip gulėjo bendrabutyje, pa- 
kilo virš savo kūno kaip tada, kai automobilis trenkėsi į jo dviratį. Kartą, 
jau pasibaigus egzaminams, jis perėjo tuo pačiu keliu, norėdamas įsiti- 
kinti, ar tikrai tą naktį galėjo patekti į privatų internato vedėjo butą ir 
mokytojų kambarį. Vedėjo durys buvo užrakintos. Mokytojų kambarys 
taip pat, o jų taip lengvai neatrakinsi. Nebent tą naktį jos buvo neužra- 
kintos. Galėjo. 

Turėjo būti neužrakintos. 

Matyt, vaikščiojo per miegus ir pamatė ant stalo gulinčias egzaminų 
užduotis. O tai, kad skaitė jas per pono Stiplo petį, tebuvo sapnas. 

Turėjo būti sapnas. 

Dabar priekaištavo sau, kad užduotis atliko pernelyg tiksliai, pernelyg 
nepriekaištingai, kad nesusiprato specialiai įvelti kelių klaidelių, idant nie- 
kas jo neįtartų sukčiavimu. Prisiminė, kaip stebėtojas kreipė į jį dėmesį, 
kaip egzaminų metu vaikštinėjo pro jo suolą, kaip girgždėjo jo batai ant 
plikų medinių grindų. Tačiau jis nešnekino, apie nieką nesiteiravo. 

Kadangi Harvis nedarė nieko blogo. 
kurie sakė, kad išlaikyti egzaminus jam nėra jokių galimybių. Tą žinduklį 
Stiplą, poną Matėjų. 

Pagalvojo, kodėl tėvas atplėšęs tą voką nebandė su juo susisiekti, bet 
tuoj pat prisiminė, kad tėvas neturėjo jo adreso Ispanijoje. Šunsnukis, 
bent būtų palikęs raštelį. Parašęs ką nors malonaus, pasveikinęs. O gal 
pats nepatikėjo rezultatais. Nieko nepadarysi, teks patikėti, Visi turės 
patikėti. 

Ant jo miegamojo durų tebekabėjo ženklas PAVOJINGA — NEITI, 
prilipdytas gal prieš dešimt metų. Jis įėjo vidun. Viskas buvo taip, kaip 
jis paliko, tiktai gal kiek tvarkingiau, o tai gerai. Jam patiko sutvarkytas 
kambarys, mėgo, kai buvo nuvalytos dulkės, netgi ten, kur jų nesimatė. Po- 
nia Menings, namų šeimininkė, stengėsi: kartą, būdamas septynerių metų, 
jis jai pagrasino, kad tėvas išmes iš darbo, jeigu nešluostys dulkių nuo jo 
spintos viršaus. Netinkamai išvalytame kambaryje ir pats jausdavosi ne- 
švarus. 

Šitas kambarys buvo jo privati teritorija. Ant grindų nemažas raudo- 
nas kilimas, kažkada gulėjęs tėvų valgomajame, praustuvė, o pro langą vė- 
rėsi vaizdas į užpakalinį sodą ir į kaimynų kiemą už jo. Sienos buvo išklijuo- 
tos regentystės stiliaus dryžuotais tapetais, kuriais motina pasirūpino jam 
išvažiavus į Veslį, norėdama padaryti kambarį labiau panašų į suaugusiojo. 
Ant lubų matėsi drėgmės palikta šikšnosparnio formos dėmė, kuri, kiek jis 
prisiminė, ten buvo visą laiką. Virš jo lovos kabėjo didžiulis nespalvotas 
plakatas — reklaminis kino filmo „Psichopatas“ kadras su aktore Dženet 
Lei: veidas sustingęs iš siaubo, dušo plytelėmis srūva kraujas. Viršutinis 
kairysis plakato kampas atsiklijavęs ir nulinkęs. 

Prie lango stovėjo medinis stalas, ant kurio buvo nedidelis mikrosko- 
pas, dar keli instrumentai ir pelės skeletas sų mažyte kailiuko juostele, te- 
besilaikančia ant krūtinės ląstos. Viena kojelė iškelta, tartum prieš kelerius 
metus tėvo padėti nuodai būtų suveikę akimirksniu ir palikę ją tokia poza. 
Ant vienos lentynos sudėti laboratorinių bandinių stiklainiai su formalino 
skystyje užkonservuotais tritonais, varlėmis, pelėmis, žiurkėmis ir vaba- 
lais. Kitoje — medicinos knygos, kurių dalį buvo pats nusipirkęs komiso 
parduotuvėse, o dalį atidavęs tėvas. „Grėjaus anatomija“, „N. Kirkhamo pa- 


tologija šiandien“, „Ceimberso medicinos Žodynas“ Kaningamo skrodimų 


žinynas. 
Garbingiausią vietą kambaryje, ant komodos, užėmė stačiakampė 
stiklinė talpa. Joje buvo penki žmogaus embrionai, susirietę kaip gimdoje 


ir paryškinti raudona spalva. Mažiausias buvo colio ilgio, didžiausias — ke- 

turių colių. Daugelį metų juos turėjo tėvas, bet galiausiai išmetė, o Harvis 
išsitraukė tiesiog iš šiukšlių dėžės. 

Mirtis visada jį traukė. Jo stalčiai buvo pilni mirtį demonstruojančių 
paveikslėlių, iškirptų iš laikraščių ir žurnalų, dauguma iš Paris Match, kuris 
spausdino pačius geriausius mirties vaizdus — tokių jis anksčiau nebuvo 
matęs. Tėvas manė, kad jis prenumeravo tą žurnalą norėdamas patobulinti 
savo prancūzų kalbą. Jame dažnai buvo vaizduojamos automobilių avarijų 
aukos, sudarkytos, sumaitotos kaip ir patys automobiliai. Kartais rasdavai 
ir gerą žmogžudystės vaizdą. 

Jis ypač mėgdavo žiūrėti į vieną tokį: storas pagyvenęs gangsteris su 
kostiumu, liemene, kišeninio laikrodžio grandinėle sukniubęs ant nepra- 
dėto valgyti maisto kažkokiame prašmatniame restorane. Į jo vyno taurę 
iš smilkinyje šūvio paliktos skylės sruveno kraujas, lyg aukos galva būtų 
pavirtusi kokiu nors klaikiu grafinu. 

Harvis pagalvojo, ar Andžė namie. Prieš išvažiuodamas į Ispaniją jis 
pajuto šiokią tokią pažangą: per vieną vakarėlį sode ji leido pačiupinėti 
krūtis. Ir buvo prispaudusi tarpkojį prie jo, trynėsi į jo sukietėjusią varpą. 
Jam taip ir nepavyko sužinoti tiesos apie Reketą. Ar Reketas iš tikrųjų ją 
dulkino, kol jis gulėjo ligoninėje. Jis negalėjo patikėti, kad ji galėjo sugulti 
su tokiu bjauriu suskretėliu kaip Reketas, o su juo pačiu išlikti tokia pa- 
brėžtinai rimta. 

Jis nuėjo į tėvų miegamąjį, didelį kambarį rausvomis sienomis, apsta- 
tytą riešutmedžio baldais, iš kurio atsivėrė sodas ir baseinas. Dėl uždarytų 
langų čia buvo tvanku. Ant tualetinio staliuko stovėjo spalvota motinos 
nuotrauka. Joje ji juokėsi, akys žibėjo, o Harvis liūdnai stebeilijo į ją ir 
mąstė. 

Mielasis, Dievas tavimi labai nepatenkintas. 

Lyg antausis. 

Ji nenori daugiau tavęs matyti. 

Dar viena antausis. 

Harvis suuodė jos kvepalų aromatą, dvelkiantį nuo patalynės, nuo 
stiklinių buteliukų ant jos tualetinio staliuko. Nuėjo prie riešutmedžio 
spintos, atidarė duris, ištraukė stalčių ir įsikniaubė į jos megztinius. Jautė 
švelnią kašmyro šilumą, užuodė stiprų, puikų jos kūno kvapą. 

Jeigu jis būtų galėjęs pasikalbėti su ja daugiau. 

Jeigu tik jis būtų labiau pakovojęs. 


PETER JAMES + PRIEBLANDA 83 


Tu turi grįžti! 

Harvis įsikniaubė giliau į stalčių, stipriai užsimerkė, jautė, kaip nuo 
ašarų sudrėko vilna; jis lingavo pirmyn ir atgal, o pro sukąstus dantis ver- 
žėsi pratisas inkštimas. 

Paskui jis uždarė stalčių, atsisėdo ant didžiulės minkštos lovos ir 
nusiramino. Pakėlė telefono ragelį ir surinko Andžės numerį. Atsiliepė 
jos motina, kaip visada maloniai su juo pasikalbėjo ir nuėjo pakviesti 
Andžės. 

— Harvi? 

Andžės balsas skambėjo šaltai, tarsi ją būtų atitraukęs nuo kokio nors 
svarbaus reikalo, ir tai išmušė jį iš vėžių — Harvis tikėjosi, kad ji apsi- 
džiaugs. 

— Jau grįžau, — pasakė jis. 

— O, gerai. — Ji patylėjo. — Puiku. 

Tyla. 

— Šiandien po pietų, — pridūrė jis. 

Vėl tyla. 

— Aš maniau, kad grįši kitą savaite. 

— Pritrūkome pinigų. — Vėl tyla. — Ir labai norėjau pasimatyti su 
tavimi. — Jis prikando lūpą —- pasigailėjo taip pasakęs. 

— Gerai praleidote laiką? — Atrodė, kad ji kažkur skuba. 

— Taip. Gerai. Tikrai šauniai. 

— Puiku, — pasakė ji. 

— Gavau ėgzaminų rezultatus. 

— (), tikrai? 

Jos balsas skambėjo kažkaip keistai. Kuo labiau jis stengėsi sužadinti 
jos entuziazmą, tuo labiau ji tolo. 

— Man... man pavyko geriau negu tikėjausi. 

Tyla. 

— Pagalvojau, gal mes galėtume... na, žinai... atšvęsti? 

Atsakymo nesulaukė. Jis išgirdo žiebtuvėlio spragtelėjimą ir kaip An- 
džė užtraukė dūmą. Galvojo apie jos banguotus šviesius plaukus, švelnią 
odą, trumpą riestą nosį, strazdanėles, ilgas įdegusias kojas, kyšančias iš po 
trumpo sijonėlio ar įkaitusių kelnaičių, apie dideles vėsias krūtis, kurias jau 
teko paliesti, paglamonėti. 

— Kaip dėl šio vakaro? — paklausė jis. 

— Ne, negaliu, — pasakė ji. — Turiu išsiplauti galvą. 

— Mano tėvas išvykęs, — netvirtai pralemeno jis. — Supranti, laisvas 
plotas. Aš... — jis užsikirto. — O kaip dėl rytojaus? 

— Rytoj mamos gimtadienis. Šeimyniniai pietūs. 

Jis padvejojo. 

— O kaip ketvirtadienis arba penktadienis? 

— Ko gero, savaitgaliui išvažiuosiu paplaukioti burlaiviu. 

— Supratau. — Jis žiūrėjo į savo atvaizdą tualetinio staliuko veidro- 
dyje. — Aš galvojau... kol plotas laisvas... 

— Kai grįšiu, kada nors tau paskambinsiu, — pasakė ji. 

— Kas atsitiko? Prieš man išvažiuojant sakei, kad tikrai manęs pasi- 
ilgsi. 

— Nežinau. — Balsas šaltas, tokio jis dar nebuvo girdėjęs. — Man at- 
rodo, kad pastaruoju metu tu iš tikrųjų pasidarei keistas. 

— Keistas? 

— Aha. Nenormalus. 

— Ką nori pasakyti? 

— Tos tavo kalbos apie motiną. Tu iš tikrųjų pašiurpinai mane. 

— Aš... aš maniau, kad tau buvo įdomu. 

— Penkias ar dešimt minučių. Ne visą laiką. 

— Ar galime susitikti ir apie tai pakalbėti? 

— Apie ką? 

Jis stengėsi galvoti blaiviai. 

— Apie mus. 

— Paskambinsiu tau kitą savaitę, gerai? 

Ji nutraukė ryšį. 

Jis pažiūrėjo į nutilusį ragelį, vėl į savo atvaizdą ir padėjo ragelį į vietą. 

— Kalė, — burbtelėjo. — Karvė. 

Harvis pajuto kylantį deginantį pyktį ir atsistojo, spyrė į lovą, į prie- 
šais stovinčią kėdutę, atitrenkdamas ją į tualetinį staliuką. Motinos nuo- 
trauka nukrito ant kilimo. Sidabrinis plaukų šepetys nupuolė ant viršaus ir 
sutrupino stiklą. Jis išlėkė iš miegamojo, nutrepsėjo koridoriumi. 

Įlėkęs į savo kambarį atidarė vidurinį senos komodos stalčių ir pa- 
kėlė porą megztinių, po kuriais gulėjo tabako skardinė. Atlupęs dangtelį 
ištraukė mažą paketėlį hašišo sidabrinėje folijoje, oranžinį „Rizla“ cigarečių 


popierėlių pakelį ir pustuštį sauso tabako pakelį. 

Vėliau, daug vėliau jis gulėjo ant savo lovos, apšviestas vienintelės rau- 
donos lemputės, įsuktos po čia pat kabančiu popieriniu gaubtu, klausėsi 
„Pink Floyd įrašo ir rūkė ketvirtą tą vakarą susisuktą cigaretę. Gesinant 
nuorūką kambarys sukosi, akimirką atrodė, kad jis yra kelte, pakeliui iš 
Ispanijos. 

Kambarys suposi. Jis bandė nuvirsti atgal ant lovos spyruoklių, tačiau 
vis tiek kilo, dabar jau plaukė — iš savo kūno, iš savo liūdesio, minčių pai- 
niavos ir pykčio. 

Apačioje, raudonoje migloje, matė savo kūną, vis dar su batais, paršli- 
jusį ant lovos, ištiesta prie peleninės ranka. Jis įsistebeilijo atidžiau. Dabar 
viską įžiūrėjo labai aiškiai. Ant lempos gaubto — dulkės, ir jis įsidėmėjo, 
kad reikės apie tai pasakyti poniai Menings. 

Ausyje sušnabždėjo balsas: 

— Visi ją dulkina. 

Jis atsigręžė: nieko, tiktai tamsios jo kambario sienos, raudona lem- 
putės šviesa, nejudantys šešėliai, iš peleninės kylantis gęstančios cigaretės 
dūmelis, tartum vanduo, sruvenantis ne ta kryptimi. 

— Visi ją dulkina, Harvi. 

— Suja gera prigulti! 

— Žinai, kas jai patinka? Patinka, kai kišu jai į ausį! 

Ant sienų šokčiojo tamsios figūros, žmonių šešėliai, besitąsantys iš 
juoko. Bendraklasių ir kitų, nepažistamų, šešėliai. 

Aidėjo juokas, bjaurus kvatojimas, kikenimas — viskas skambėjo ap- 
linkui jį tamsoje. Šešėliai striuoksėjo ant visų sienų, supo jį. 

Juokas ėjo vis garsyn. Jis bandė atsitraukti. Šešėliai užpildė kambarį, 
užstojo raudoną šviesą. Harvis pajuto ledinį šaltį, jautė, kaip kažkokio tu- 
nelio sienos čiulpia jį, traukia vidun. 

— Ji nebenori tavęs matyti! 

— Kas? — riktelėjo jis. 

— Tavo motina, — atsiliepė balsas. 

— Andžė, — pasakė kitas. 

Jis sukosi ratu, svaigdamas, nerdamas šviesos taškelio link. 

— Leiskite grįžti. Palikite mane ramybėje! — šaukė jis, tačiau nepasi- 


girdo jokio garso. 

Paskui jis išgirdo balsus: tarpusavy šnekučiavosi jo bendraklasiai — 
garsiai, bet kartu ir šiek tiek dusliai, tartum jis stovėtų už durų. 

— Visi ją dulkina, — šaižiai pratarė Volsas Mainoras. 

— Harvis dar neišsiaiškino, kam reikalingas jo gaidukas, — pareiškė 
Horstedas. 

Baisus žvengimas. 

— Harvis turėtų pabandyti įkišti jai į ausį, — pasakė Reketas. — Rei- 
kia paimti jas staigiai. Joms tai patinka. 

Šviesos taškelis priekyje plėtėsi, artėjo. Jis pats artinosi. 

— Teisybė, kiek tenka girdėti, — kalbėjo Pauelas. — Visi ją kruša, tik 
Harvis ne. Ei, Harvi, ko lauki — griebk ją ir išdulkink kaip visi. 

— Išdulkink ją, Harvi! — pasakė Deikras. 

— Numauk jai kelnytes, — riktelėjo Horstedas. 

— Pirma įkišk jai į ausį, — patarė Reketas. 

— Iškrušk ją! = sucypė Volsas Mainoras. 

— Iškrušk tą kalę! — pasakė Pauelas. 

Šviesa jau gaubė jį, bet ji buvo drumzlina, išsklaidyta, per tamsi, kad 
ką nors įžvelgtum. Jis plūduriavo prie kambario lubų. Tačiau kambarys 
buvo ne jo. 

Šviesa paryškėjo. Ant sienos kabojo plakatas su Saimonu ir Garfunke- 
liu, dailiai paklota lova, ant jos — keli minkšti žaislai, džinsai, marškinėliai, 
ant dygsniuotos lovatiesės bet kaip numestos kelnaitės su liemenėle. Ant 
tualetinio staliuko stovėjo neužkimštas kvepalų buteliukas. Spintos durys 
plačiai atidarytos. 

Andžės kambarys. 

Andžės kambarys jos tėvų name Barnese. 

Jos bateliai ir šlepetės išmėtyti ant gauruoto kilimo. 


Ta kalė išėjusi. 


13 skyrius 
Spalio 22 d., pirmadienis 


Lietus krito ant balto atlasinio apsiuvo, kuris puošė Salės Donaldson kars- 
tą, palikdamas tamsias dėmes. Krito ir ant mirusiosios veido, kiekvienas 
lašelis slydo lėtai kaip tirpstantis vaškas. 

Būrelis žmonių priedangoje stovėjo sustingęs nykioje tyloje, nejudė- 
damas kaip ir pati velionė karste. Šiurpulys ritosi Keitės Hemingvėj nu- 
gara, šokas mėšlungiškai krėtė kūną, tarsi jos viduje būtų pratrūkusi kokia 
užtvanka. 

Tolumoje tebeūžė generatorius, lyg kokia burė vėjyje plaikstėsi bre- 
zentas. Gydytojas Selsas žengtelėjo į priekį, dairydamasis pritarimo, tačiau 
nė vienas nepajėgė pajudinti galvos. Jis patikrino, ar esama kokių nors Sa- 
lės Donaldson gyvybės ženklų. 

Keitė stebėjo, kaip rutuliojosi ši grotestiška scena. Kevinas Donald- 
sonas stovėjo nunėręs galvą, užsidengęes rankomis veidą. Jauna moteris 
karste atrodė kaip vaškinė figūra, baisus vaško muliažas. Kažkokia keista 
scena iš kito amžiaus. 

Keitė užsimerkė, tačiau teberegėjo ją. Ji nusuko galvą, tarytum žiūrė- 
jimas į kitą pusę galėtų ištrinti smegenis aitrinantį vaizdą, tačiau akyse te- 
bestovėjo miniatiūrinio kūdikio, sukrešėjusio kraujo, bambagyslės vaizdas. 

Gydytojas praskleidė Salės Donaldson mėlyno apdaro priekį, pridėjo 
prie krūtinės stetoskopą, klausėsi, paskui patikrino pulsą, pašvietė į akis 
mažu žibintuvėliu, plokščiu zondu pakuteno gerklę. Keitė stebėjosi, kaip 
jis ištvėrė nežiaukčiojęs nuo jai nepakeliamo kvapo, nors ji pati stovėjo už 
kelių pėdų nuo karsto. 

Gydytojas atsargiai apžiūrėjo ir embrioną ir pagaliau atsigręžė į Kevi- 
ną Donaldsoną. Velionės vyrui jis nieko nepasakė, tiesiog uždėjo jam ant 
peties ranką, norėdamas nusivesti į šalį. 

Koronerio tarnautoja, Aplinkos sveikatos centro atstovė ir laidojimo 
biuro vyresnysis trumpai pasitatė, tačiau Keitė nieko nenugirdo. Laidojimo 
organizatoriai pasikalbėjo tarpusavy ir drauge uždėjo ant karsto dangtį, 
bet jo neprisuko, po to įkėlė karstą į medienos plokščių dėžę, užvožė at- 
lenkiamą viršų ir jį užsklendė. Paskui užsikėlė dėžę ant pečių ir atsargiai 
patraukė slidžia dirva per brezentinį aptvarą, per kapines ir į gatvę. 

— Viskas, — pasakė Keitei Judita Pikford. 

— Gal nupirkti ko nors atsigerti? — paklausė Keitė. 

— Ačiū, bet turiu važiuoti namo. Mano vyro gimtadienis. — Ji apsi- 
gręžė ir nuėjo. | 

Keitė nusekė iš paskos. Priekyje būriavosi žurnalistai, apgulę policijos 
atstovą spaudai. Ji praėjo pro juos nunėtrusi galvą. Blykstės varpė šlapią 


miglą. 

— Pone Folkai, gal galite pasakyti, ar ponia Donaldson gyva, ar mi- 
rusi? 

Glotnūs atstovo plaukai buvo lietaus priplakti prie kaktos, o drėgmė 
išlyginusi visas jo lietpalčio raukšles. 

— Galiu patvirtinti, kad ji mirusi. 

— Arji buvo gyva, kai ją palaidojo? 

— Ekshumacijoje dalyvavo Koronerio tarnautoja. Ji pateiks ataskaitą 
koroneriui, kuris ir nuspręs, ar reikalingas skrodimas. 

Keitė išgirdo pažįstamą balsą — Šeinas Hevitas iš Evening Argus. 

— Ar galite pasakyti, kokia buvo lavono padėtis karste? 

— Atleiskite, aš ten nebuvau. 

— Ponios Donaldson vyras praėjo labai susikrimtęs, — nepasidavė 
Argus korespondentas. — Ar galite paaiškinti kodėl? 

— Kaip jaustųsi bet kuris, matydamas ekshumuotą savo vyrą ar žmo- 
ną? — savo ruožtu paklausė Folkas. 

— Ar sakote, kad ji tikrai nebuvo palaidota gyva? — klausė Rodnis 
Sperou iš Mid-Sussex Times. 

— Ar dar kas nors buvo karste, pone Folkai? — Keitė išgirdo Geilą 
Kohen iš Sasekso radijo. 

— Pone Folkai, gal galėtumėte pasakyti, ar yra koks nors požymis, 
kad toji moteris buvo palaidota gyva — sprendžiant iš to, ką jums teko kol 
kas pamatyti? 

— Pone Folkai, ar galite tiksliai pasakyti, kas yra karste? — klausė 
Geila Kohen. 

— Aš ten nebuvau. 

— Jeigu nebuvo nieko įtartino, kodėl išnešė karstą? — paklausė Šei- 
nas Hevitas. 

— Šiuo metu negaliu nieko daugiau konstatuoti ar komentuoti. Rytoj 
rytą, kai koroneris nuspręs, bus pranešta. Gerai? Dabar gal važiuokime 
namo. 

Nepatenkintas būrys pasileido prie karstą nešančių vyrų. Keitė paste- 
bėjo šalia savęs žingsniuojantį Šeiną Hevitą, kuris bandė pašnekinti ir ją. 
Ji visa nukaito sutrikusi, kad jis ją atpažins, nors buvo tamsu ir ant veido 
nuleista skrybėlė. Ji nedrįso ištarti nė žodžio, nes balsas ją būtų iš karto 
išdavęs, todėl tik papurtė galvą ir nusuko į šalį. 

Atsiskyrusi nuo viso būrio, patraukė šaligatviu prie automobilio. Iš 


paširdžių veržėsi šauksmas. 

Netikra. Netikra. Prašau, kas nors pasakykite, kad tai buvo netikra. 

Ji sustojo, palenkė galvą, atsirėmė į plytų sieną, jausdama veidu srū- 
vančias ašaras, silpstančias jėgas. 

Jėzau, susiimk, mergele. Pati matei. Džiaukis. Gavai. Gavai. Gavai, ko 
norėjai. 

Šaltas mūras prie skruosto. Ji prigludo prie sienos, tarsi ja viena pa- 
saulyje galėtų pasikliauti, ir vėl išvydo Salės Donaldson veidą, atmerktas 
jos akis. 

Žiūrinčią įją. 

Šventoriuje užgeso šviesos. Pasigirdo užvedamas variklis, pakvipo 
šiltais dyzelino garais. Keli žurnalistai praskuto pro ją traukdami į barą. 
Televizijos ir radijo brigados pakavosi savo įrangą. Jiems atrodė, kad viskas 
pasibaigė. 

Klysta, niūriai pagalvojo Keitė atrakindama automobilio dureles. Ji 
užvedė variklį ir įjungė šildytuvą; laukė Edžio Bikso. 

Po kelių minučių fotografas įlipo ir užtrenkė dureles. 

— Jėzau, kokia bjauri naktis. Tu turbūt kiaurai permirkai. Buvai ten 
visą laiką? 

Ji linktelėjo. 

— Gal nupirkti tau ko nors atsigerti? 

Jis patikrino vieno fotoaparato dangtelį. 

— Ačiū, — bukai atsiliepė ji. — Turiu judėti. Šiąnakt reikia parašyti 
straipsnį. 

— Nedaug ką turėsi pasakyti, ar ne? Ar Folkas ką nors atskleidė? 

Ji pajudėjo iš vietos ir įsimaišė į besiskirstančių automobilių srautą, 
abejodama, ar šiuo metu norėtų apie tai kalbėti. 

— Kaip tau sekėsi? — paklausė ji. 

— Nedaug ką mačiau, be to, ta Moteris vis lindo, pasišnekėti. Gal pa- 
tikau ar ką. 

“| Keitė grįžo į redakciją. Jautėsi išsigandusi ir be galo nuvargusi. Edis 
pasisiūlė pastatyti automobilį į vietą. Ji išlipo tamsioje šoninėje gatvelėje 
ir įėjo pro News darbuotojų duris į Niūrų vestibiulį. 

Naktinis sargas už metalinių grotelių pakėlė akis. 

— Labą vakarą, panele Hemingvėj. Visa sušlapusi, — sugergždė jis ir 
pratrūko kosėti. — Žadate ilgai dirbti? 


— Kokią valandą ar panašiai. 

— Aš išeisiu vienuoliktą. Užrakinkite, jeigu būsite paskutinė. 

— Būtinai, — tarstelėjo ji, nors beveik neatkreipė dėmesio į jo pasta- 
bą, ir pradėjo lipti cementiniais laiptais. Už nugaros vėl pratrūko kosulio 
priepuolis, kuris susimaišė su jos žingsnių aidu. 

Laiptų aikštelėje viršuje buvo tamsu. Ji paspaudė jungiklį, dienos 
šviesos lempa suzvimbė, sušnypštė, kelioms sekundėms tvykstelėjo šviesą 
koridoriuje, užgeso, paskui vėl užsiplieskė ir liko šviesti. 

Ji praėjo pro finansų ir apskaitos skyriaus langus: stalai tušti, kom- 
piuteriai išjungti, ekranai tamsūs. Kabinetų prietemoje matėsi tiktai do- 
kumentų spintų, stalų ir VDĮ ekranų šešėliai. Jos pačios šešėlis be garso 
judėjo šalia per sieną. 

Riebaus maisto kvapus, kurie tvyrojo dieną viršutinėje laiptų aikšte- 
lėje, pakeitė tualetų dezinfekavimo priemonių ir drėgnų šluostų dvokas. Ji 
praėjo pro skelbimų lentas ir pastūmė dvivėres žinių skyriaus duris. 

Tamsu ir tylu. Durys girgžtelėjo ir dunkstelėjo užsiverdamos. Pro 
langus skverbėsi gatvių žibintų šviesa, palikdama juodų šešėlių telkinius. 
Nuo pravažiuojančios mašinos žibintų ant lubų švystelėjo baltutėlis žybs- 
nis. Kambarys atsidavė kilimo, laikraštinio popieriaus, tabako dūmų ir 
valiklio kvapais. Girdėjosi šildymo sistemos šnypštimas: šildymą palikdavo 
nakčiai. 

Ji krūptelėjo nuo staigaus, garsaus dūzgesio ir tarškesio. Faksas pra- 
dėjo leisti popierių, tolumoje spingsėjo žalia švieselė. Keitė paspaudė ant 
sienos du mygtukus. Sudūzgė ir užsižiebė pustuzinis dienos šviesos lempų. 
Taip pat ir virš jos stalo. 

Stalas atrodė tartum paliktas paniškai lekiant lauk, išgirdus gaisro ar 
bombos pavojaus signalą. 

Keitė susmuko į savo sukamąją kėdę, atsilošė, stipriau apsisiautė pal- 
tą. Sprandu nuvarvėjo lietaus lašai. Pašiurpusi ji žvelgė į tuščią ekraną. Į ją 
smigo Salės Donaldson akys. 

Faksas pyptelėjo ir nutilo. 

Nusiramink. 

Didindamas greitį gatve nulėkė taksi. Jos širdis tvinksėjo panašiu 
greičiu. Neįprasta tyla šią naktį. Paprastai koks vienas kitas tokiu laiku čia 
dar būdavo, dažniausiai Hovardas Mičelas, lipšnus kino kritikas, įnikęs į 
apžvalgas, taip pat reklaminių skelbimų priėmėjas ir koks nors korespon- 


dentas, budintis iki vienuoliktos. Matyt, šį vakarą jis turėjo kur nors išlėkti 

ir užfiksuoti kokį nors įvykį. Ji atsistojo, išėjo pro duris, nužingsniavo 
koridoriumi į tuščią biblioteką ir uždegė šviesas. Visos šešios šios die- 
nos laidos gulėjo ant metalinės spintelės. Ji nuėmė penkias viršutines ir 
mažumėlę atkuto pamačiusi antraštes ant pirmojo dienos leidinio, kuris 
paprastai pasirodo apie vienuoliktą valandą: BUVUSI MERĖ META IŠŠŪKĮ 
UZPUOLIKAMS. 

Tai buvo jos straipsnis. Jau spėjo pamiršti naujienų redaktoriaus 
Džefrio Fokso žinią, kad jos rašinys įvertintas kaip laikraščio sensacija. 
Ir eilutė su straipsnio autoriaus pavarde: „Keitė Hemingvėj, etatinė ko- 
respondentė. Ji pervertė kitus puslapius. Daugiau jos straipsnių nebuvo. 
Keitės pasakojimas apie buvusią merę išliko pirmame vidurdienio laidos 
puslapyje, tačiau jau nebe kaip sensacija, su smulkesne antrašte. Ir eilutė 
sujos pavarde dingusi. O jau šeštoje laidoje užpultoji buvusi merė persikėlė 
į trečią puslapį. 

Keitė surado savo keturiolikos eilučių straipsnelį apie ekshumaciją 
penktame vidurdienio laidos puslapyje. Jis liko beveik nepasikeitęs iki ket- 
virtos laidos, kur buvo nežymiai išplėstas iki aštuoniolikos eilučių. Paskuti- 
nėje laidoje jis jau užėmė dvi skiltis, buvo įdėta Salės Donaldson vestuvinė 
nuotrauka. Daili mergina ilgais šviesiais plaukais, patikliai žiūrinti į pasaulį 
plačiai atmerktomis akimis, kurios sakė: „Gyvenimas geras.“ 

Keitė sudrebėjo prisiminusi, ką išvydo karste, ir vėl ūžtelėjo pritren- 
kiama pasibaisėjimo banga. Ji grįžo prie savo stalo, atsisėdo ir įsijungė VDĮ 
ekraną. Prabėgusi klavišais palaukė, kol išniro tuščias puslapis. 

Ji brūkštelėjo pirštais per plaukus ir susiėmė rankomis galvą. Skruos- 
tais tekėjo ašaros, kurias šluostėsi švarko rankove. Nesuvaldė alsavimo, 
smaugė ryjami kūkčiojimai. Ekranas užtemo, ji bakstelėjo į klavišą, ne į tą, 
vietoj didžiosios „B ji paspaudė mažąją „y“ ištrynė. Pirštai buvo sugrubę 
nuo šalčio, sustingę nuo šoko — kaip ir jos smegenys. 

Lempa virš galvos zvimbė it mėsinė musė. Ji išspausdino pirmą 
straipsnio eilutę, ištrynė, vėl išspausdino. Užsimerkė, stengėsi praskaid- 
rinti protą, tačiau ištrinti jausmus buvo kur kas sunkiau. Paprasčiausias 
kitas straipsnis, galvojo ji grieždama dantimis, pirštais kapodama klavišus. 
Ir viskas. Paprasčiausias kitas straipsnis. 

Ji paskubomis jį užbaigė, pataisė, Paskui padėjo ant naujienų stalo ir 
dar pridėjo pastabą žinių redaktoriui: „Buvau ten. Mačiau savo akimis“ 


Išsekusi ji atsistojo, išjungė aparatą ir išvažiavo namo. Grįžusi įsipylė 

didelę gryno škotiško viskio porciją ir išsimaudė karštoje vonioje. Neturėjo 
nei apetito, nei jėgų ką nors pasigaminti. Pasišildė pomidorų sriubos iš 
skardinėlės, pasiskrudino duonos riekelę ir vis dar su chalatu susiraitė ant 
sofos priešais televizorių. 

Vėliau, jau lovoje, ji miegojo, pirmą kartą nuo vaikystės laikų palikusi 


nakčiai degti šviesą. 


14 skyrius 


Andžės juokas varpė naktį lyg dūžtantis stiklas. 

Ji juokėsi iš jo. 

Harvis Svairas spoksojo į tuščią jos kambarį. Kalė. Jos juokas atsklido 
iš toli, iš už stogų kitapus gatvės. Harvis judėjo, sklendė per kambarį, pro 
langą, į tamsią naktį. Ir vėl pasigirdo juokas, traukiantis jį artyn. 

Traukiantis jį virš namų stogų kitoje gatvės pusėje. Apačioje matė ba- 
seiną, ant vandens blykčiojančias švieseles. Girdėjo kalbas, juoką, skimbte- 
lėjo į lėkštute atsimušęs šaukštelis. 

Jis tebeskriejo virš stogų, virš kitos gatvės, to garso, to juoko link. 
Atpažino aklagatvį. Jo gale buvo visada atviri vartai į nelygų keliuką, ve- 
dantį į bendras pievas. Jis aiškiai įžiūrėjo tą keliuką, sklendė virš jo pro 
nedidelę elektros pastotę, pro pakelės krūmynus ir medžius. Dar vienas, 
siauresnis, keliukas suko dešinėn ir leidosi žemyn į nedidelę proskyną. Čia 
jis visada atsiveždavo Andžę po praleisto vakaro, prieš pristatydamas ją į 
namus. | 

Tolumoje matėsi blausi švieselė, bet jis tuoj pat suprato, kad ji anaip- 
tol ne tolumoje, o už kokio šimto jardų, ir ta gelsva švieselė sklido iš auto- 
mobilio. Švieselė užgeso. Vėl pasigirdo krizenimas. 

Iš mašinos radijo liejosi traškanti muzika. Ji spragsėdama pritilo, vėl 
balsai, vėl muzika, reklamos intarpas, vėl traškesiai, paskui nustatytos ra- 
dijo stoties garsai. Vėl muzika, dabar aiškesnė — „Beach boys“ dainavo „Po 
to pabučiavau ją“. Jį pervėrė dar smarkesnis pyktis. Vėl kikenimas. 

— Timai! Ne! Viešpatie, kokios šaltos tavo rankos! Oi, taip! 

Murmesys. 


Nėręs prie automobilio arčiau, jis išgirdo nuplėšiamą foliją. 

— Aš užmausiu, — pasakė Andžė. — Man patinka užmauti. 

Automobilis — didelis spindintis „Rover“. Andžė ir jam nematytas 
bernelis išsiskėtoję ant užpakalinės sėdynės. Priekinės sėdynės sustumtos 
į priekį, atlošai nuleisti beveik horizontaliai. To berno juodi plaukai apkirp- 
ti bitlų stiliumi ir uždribę ant kaktos. Kelnės ir trumpikės nuleistos ant 
kulkšnių. Andžės suknelė sukelta, krūtys pūpso ant viršaus. Jis nė nenu- 
manė, kad jos tokios didelės. Speneliai raudoni, sukietėję, atstatyti tiesiai į 
viršų. Jos kelnaitės visiškai numautos, ir kai ji atsiklaupė, jis pamatė plikas 
kojas ir pūkuotą šviesų trikampį bei rausvas makšties lūpas. 

Vienoje rankoje ji laikė to berno stačią penį. Milžinišką penį. Harvis 
stebėjosi jo dydžiu. Laisvąja ranka ji labai įgudusiai (o tai Harviui nepatiko) 
uždėjo rausvą „Durex“ ant galo, palikdama visą penį laisvą. Paskui iš lėto, 
jausmingai voliojo jį ant koto, vis švelniai pabraukydama aukštyn žemyn. 

— Atsargiai, — pasakė tas bernas. — Galiu išsilieti. 

Pyktis lyg peilis perrėžė Harvį. 

Karve, — šitaip norėjosi riktelėti jai. Pyktis stiprėjo, pulsavo jame, 
svaigino. Šviesa silpo. 

— Kale! — suklykė jis, tačiau nepasigirdo nė garso. Nieko. Viskas 
pranyko. 

Umai jis atsidūrė savo kambario palubėje, dėbsojo į savo kūną lovoje, 
vis dar apsirengusį, su nudrengtais batais. 

Kristau, koks aš apdujęs, pamanė jis. 

Bandė nusileisti žemyn, grįžti į savo kūną, tačiau nematomos rankos 
tvirtai, negailestingai laikė jį priremtą prie lubų. Dabar matė, kaip jo kūnas 
atsisėdo, matė save, besitrinantį akis, abiem rankomis persibraukiantį 
plaukus. Jis vėl pabandė nusileisti žemyn, grįžti į kūną, tačiau nepajėgė: 
nematomos rankos tebelaikė. Baugščiai susidomėjęs stebėjo save, kaip iš- 
lipo iš lovos, nuėjo prie kriauklės, paleido šaltą vandenį ir apsitaškė veidą. 
Jis nieko nejautė. Ir vėl pamėgino pajudėti. Leiskite sugrįžti, meldė jis. O 
baimė vis stiprėjo. Staiga su siaubu Pamanė, kad lubos jį įtrauks, sukaustys 
savo atomais ir molekulėmis, ir jis ten liks amžiams. 

Stebėjo save išeinantį iš miegamojo, nužingsniuojantį per laiptinę ir 
nusileidžiantį laiptais. Kabodamas virš savo kūno regėjo, kaip šis atidarė 
kairįjį prieškambario stalo stalčių, pasiėmė automobilio raktelių komplek- 
tą, namų raktus ir išėjo pro paradinės duris. 

Ne. To nedaryk. 

Jis beviltiškai stebėjo save einantį keliuku prie motinos „Mini . At- 
rakino dureles, atsisėdo, pastūmė atgal sėdynę, įjungė degimą ir patraukė 
droseline sklendę. 

Neužvesk. Prašau, neužvesk. Jėzau. Padangos subliuškusios, automo- 
bilis stovi kone ant ratlankių. Neužvesk. 

Variklis tik silpnai burgztelėjo. Akumuliatorius beveik išsikrovęs. 
Jis vėl pabandė, ir pasigirdo aštrus spragtelėjimas. Palaukęs vėl pabandė. 
Šįsyk variklis atgijo ir nelygiai suburzgė. Jis smarkiai spustelėjo akcele- 
ratorių, pasigirdo trūkčiojantis gausmas, sproginėjimas, iš išmetamojo 
vamzdžio išvirto juodi dūmai. Paskui atbulas išvažiavo į kelią ir uždegė 
šviesas. 

Harvis stebėjo save jau visas paklaikęs. Grįžk. Grįžk. „Mini“ padidino 
greitį, paskui staigiai stabtelėjo prie įvažiavimo į pagrindinį kelią, subliuš- 
kusios padangos jį sumėtė. Nutrūktgalviškai įlėkė į kelią, automobilį vėl 
sumėtė, staigiai stabdydamas sukaukė pravažiuojantis sunkvežimis, po to 
jį aplenkė. 

Jis beviltiškai sekė apačioje keliu beprotiškai lekiantį automobilį. Ma- 
šina staigiai pasuko į šoninį keliuką. Pačiuožė sausu asfaltu, tik per kelis 
colius neužkabindama kitoje kelio pusėje išrikiuotų automobilių. 

Pristabdyk, idiote. Dėl Dievo meilės. 

„Mini prašovė pro sankryžą. Jis stengėsi sugrįžti į savo kūną, tačiau 
nepajėgė įveikti juos skiriančio atstumo. Plūduriavo tamsoje, girdėjo apa- 
čioje riaumojantį variklį, skrodžiamo oro šniokštimą, cypiančias padangas, 
tačiau pats nejautė jokio greičio. Sapnuoju, tiktai sapnuoju, po minutėlės 
atsibusiu. 

Priekyje į kelią įsuko kažkoks automobilis. Stabdyk, dėl Dievo, ma- 
žink greitį. Bet „Mini“ greitį tik padidino. Iš už kampo išniro dar vieno 
automobilio šonas. Harvis išgirdo, kaip sužviegė stabdomų ratų padangos, 
matė, kaip „Mini“ beprotiškai nuvingiavo skersai kelio, metėsi į dešinįjį 
šaligatvį, paskui į kairįjį. Tiktai per colį neužkiudė anos mašinos galo ir 
nebevaldomas įlėkė į kelio vingį. Ratai nebesisuko, automobilis nėrė ant 
šaligatvio tiesiai į medį. 

Siaubingai sužvangėjo metalas, pasigirdo dūžtančio stiklo garsas. 
Priekinis sparnas keleivio pusėje nuskuto medžio šoną, automobilis pasi- 
suko ir sustojo. 


Apsaugok, Dieve. 

Jis žiūrėjo į automobilį. Vienas priekinis žibintas švietė į bukmedžių 
gyvatvorę, antrasis buvo išdaužtas. Variklis tebedirbo. Name už gyvat- 
vorės užsidegė šviesos. Kai bandė važiuoti atbulas, sutratėjo sulamdytas 
metalas. Jis išlipo, nuėjo prie automobilio priekio ir iš visų jėgų trūktelėjo 
sumaigytą sparną. Jis tampė ir tampė, beprotiškai girgždindamas skardą. 
Paskui vėl atsisėdo prie vairo, vėl trūktelėjo atbulas; ratas išsilaisvino. 

Kažkas šūkčiodamas bėgo per sodelį. 

Jis matė save vėl grįžtantį į kelią, vėl didinantį greitį. Vienintelis švie- 
čiantis žibintas kėlė įspūdį, kad čia lekia motociklas. 

Svarstė, kaip pasiaiškins tėvui dėl sulamdyto automobilio. Galbūt pa- 
vyktų nuvaryti kur nors paremontuoti, kol jis nepamatė. 

Atsibusk. Dėl Dievo meilės, pabusk. 

„Mini“ nulėkė aklagatviu ir nėrė į duobėtą keliuką per pievas. Pasukęs 
į dešinę miško link, sulėtino greitį. Nuo jo blyškios išlikusio žibinto švie- 
selės priekyje atsispindėjo raudoni atšvaitai. Matė save pasukantį „Mini“ į 
kelkraštį, paskui šviesa užgeso, variklis nutilo, jis išlipo. 

Jo kūnas patraukė tuo keliuku. Panika pastvėrė jį ir potvynio srautu 
ėmė nešti lyg plūduriuojančią sudužusio laivo nuolaužą. Ne. Sustok. Neik! 
Harvis vėl bandė leistis žemyn į savo kūną, tačiau tebelaikė negailestingai 
sugriebusios nematomos rankos. Sustok, suvapėjo jis. Sustok. 

Pašiurpęs sekė save ryžtingai Žengiantį priekin. Kelioniniai batai be- 
veik nekėlė jokio garso, išskyrus tą kartą, kai jis paspyrė gulintį akmenį ir 
tas tyliai nudardėjo į pakelę. 

Mašinos radijas grojo „Vidurnakčio valandą“. Jam artėjant Vilsono 
Piketo balsas pro medžius aidėjo vis garsiau. Jis sustojo netoli automobilio 
ir kelias sekundes palaukė. 

Grįžk atgal. 

Pro langą matė silpną raudoną rusenimą, kuris paryškėjo ir vėl prige- 
so. Suuodė aštrų guminį hašišo tvaiką. Mašinos radiją trumpam nustelbė 
kikenimas. 

— Mačiau! Mačiau šviesą! — tvirtino Andžė. 

— Tik dar viena pora kaip mes, — Nuramino ją Harviui nepažįstamas: 
balsas. 

Andžė vėl sukikeno. 

Harvis priėjo arčiau. Dabar aiškiai įžiūrėjo pro „Rover“ langą. Jie susi- 


raite ant užpakalinės sėdynės. Andžės suknelė apsivijusi aplink liemenį, o 

plikos krūtys gulėjo ant to bernelio krūtinės. Jis giliai, kad net suspragsėjo, 
užtraukė hašišo dūmą, paskui prikišo jį Andžei prie lūpų. 

Ji taip pat užtraukė ir iš karto prispaudė burną prie jo lūpų, iškvėpė 
vienas į kitą. 

Pamatęs, kaip jo kūnas atplėšė automobilio dureles, Harvis ūmai ap- 
sidžiaugė. 

Kai bernas atsisuko, Harvis pasilenkė, stvėrė jį už plaukų ir kumščiu 
smogė į veidą. Andžė suspiegė. Jis ištempė tą bernelį, išvilko už kojų, jo 
trumpikės tebekarojo ant kulkšnių. Bernas nukrito kniūbsčias ant žolės, 
susirietė ir ėmė spardytis supintomis kojomis. 

— Ką darai, gyvate, su mano pana! — suriko Harvis. 

Jis pastatė jį ant kojų, bloškė į automobilį, vėl trenkė į veidą, o pas- 
kui stvėrė tam vaikiui už kiaušių ir ėmė gniaužti. Bernelis klykė. „Durex“ 
kabėjo suglebęs, nukaręs ant penio galo, mažas spenelis pilnas skysčio. Jis 
sugniaužė stipriau. 

Bernas mėšlungiškai trūktelėjo, riktelėjo, ėmė draskytis, kyštelėjo 
Harviui į akis pirštus, bet Harvis nekreipė dėmesio. Čia pat sklęsdamas, 
iš viršaus stebėdamas, jis nejautė jokio skausmo, visiškai jokio. Harvis 
gniaužė stipriau, traiškydamas tą slidų, riebų, plaukuotą kapšelį su visais 
korėtais daiktais viduje, o vaikis raitėsi, kaukė kaip pasiutęs žvėris, žiopčio- 
trenkė į automobilį, taip sutrūkčiojo, lyg juo būtų paleista elektros srovė, ir 
klykė, maldavo, o paskui apsivėmė apipildamas Harvį. 

Pasibjaurėjęs Harvis kirto keliu jam į slėpsnas, paskui dar kartą kirto. 
Vaikis susirietė dvilinkas. Harvis spyrė į automobilio dureles. 

— Ne, nedaryk taip! — žliumbė vaikis. — Mano tėvo automobilis. 
Nespardyk mašinos. 

Harvis sugriebė vaikiną Už pečių ir trenkė galva jam į veidą. Tas su- 
smuko ant žemės. 

Andžė stengėsi išlįsti iš automobilio rėkdama visa gerkle: 

— Harvi, palik jį ramybėje, nemušk, o Dieve, Harvi, neliesk jo! 

Harvis matė, kaip jo kūnas griebė merginai už gerklės, įstūmė atgal 
į mašiną ir ant jos užvirto, prislėgė prie sėdynės. Jis jautė nuogus pečius, 
švelnias, stangrias krūtis. Ji grūmėsi, spardėsi, klykė. Harvis nusiplėšė dir- 
žą, atsilaisvino kelnes. Andžė tąsėsi po juo lyg išprotėjusi. 


— Ne, Harvi. Atsitrauk, tu šunsnuki. 

Jo užtrauktukas užsikirto, teko tampyti. 

— Harvi, pasitrauk! — rėkė ji įsiutusi. — Timai, gelbėk! 

Užtrauktukas drykstelėjo, bet atsivėrė. Jis dorojosi su kelnėmis pri- 
spaudęs ją, užgniaužęs jos lūpas savo lūpomis, bučiuodamas, giliai įsprau- 
dęs liežuvį jai į burną. Andžė atsiplėšė nuo jo rėkdama: 

— Pasitrauk, Harvi! 

Jis nusismaukė trumpikes, išsitraukė pritvinkusią varpą, nusitaikė, 
jausdamas slidžią drėgmę, jos šlaunų švelnumą, kutenančius gaktos plau- 
kus. Ir paniro į ją. 

— Harvi! — suspiegė ji. — Ne. Ne. Timai, gelbėk! Timai! Gelbėk! 

Ji įsirėžė nagais Harviui į nugarą, tačiau skausmo jis nejautė. Matė 
juos iš viršaus, kaip jie įsikirto, paleido kraują, raižė po jo marškiniais. 
Matė, kaip pumpavo jo paties sėdmenys. | 

Dabar jautėsi esąs giliai joje. 

Matė šoką jos akyse. 

Jautė artėjantį orgazmą. Sprogimą joje. Kol tąsė konvulsijos, jis laikė 
ją suspaudėęs, prisitraukęs veidą, prigludęs prie skruosto. 

Ir viskas baigėsi. Jis suglebo joje. Dabar mergina nebesimuistė. Gėlė 
nugarą. Harvis suuodė jos kvepalus, tuos pačius kaip visada — aštrius, 
įmantrius. Jis švelniai pabučiavo Andžę į skruostą. Įtraukė stiprų sėdynių 
odos kvapą. Pajuto, kaip varpa pradėjo slysti iš jos. 

Ir suprato. 

Dabar jis nebestebėjo iš viršaus. Buvo grįžęs į savo kūną. Buvo auto- 
mobilyje. Jo varpa buvo joje. 

Iš siaubo jis užsimerkė. Smurtas. Reketas sakė, kad panelėms patin- 
ka šiurkštus elgesys. Ji aprimo, kvėpavo ramiai, mirkčiojo — jis jautė ant 
skruosto blakstienų kutenimą. Jai patiko. Jau seniai reikėjo taip padaryti. 
Prieš dvejus metus. Harvis užuodė vėmalus. To bernelio vėmalus ant savęs. 
Vėl ją pabučiavo ir apglėbė stipriau. 

— Myliu tave, Andže, — pasakė jis. 

Ji verkė. 

— Aš myliu tave, Andže. 

- Dink iš čia. — Balsas kietas, atžarus. 

Harvis dar kartą pabučiavo ją į skruostą. 

— Dink iš čia. 


— Aš myliu tave. 

Jis nustebo, kai mergina staiga atsisėdo, šiurkščiai jį nustumdama. 

— Dink. — Balsas kupinas neapykantos. Andžė sugriebė jį už kaklo ir 
stipriai papurtė — it kokį medį krėsdama vaisius. — Dink. Dink. Dink! — 
Dantys sukąsti, skruostais rieda ašaros. 

Apsvaigęs Harvis atbulas išlindo iš automobilio. Čia sapnas, galvojo 
jis. Aš šitaip nedariau, tiktai įsivaizdavau, tuoj pat atsibusiu. Užsitempė 
trumpikes, kelnes, žengė atgal, užmynė kažką minkštą ir vos neparvirto. 
Tas vaikis. Sukrutėjo, žvelgė į jį išsigandęs, kruvina burna. Harvis pažiūrėjo 
į automobilį, į Andže. Sutiko neapykantos kupinas akis. 

Jis apsigręžė ir patraukė savo automobilio link. Kiūtino susikūprinęs, 


susmukęs, praradęs pusiausvyrą. 


15 skyrius 
Spalio 23 d., antradienis 


Ji pabudo permirkusi prakaitu, gaubiama visiškos tamsos. Iš karto pervėrė 
baimė. Jos kambarys dar niekada nebuvo toks tamsus, toks tylus. 

Ji ištiesė ranką į stovintį prie lovos staliuką, tačiau atsimušė į kažką 
minkštą, šilkinį. Pagalvėlė nuslinko nuo lovos, pamanė ji ir suglumusi ją 
pagraibė. Kažkas dygsniuota, kažkokie siuvinėti pagražinimai. Pečiai su- 
kaustyti, pajuto nepažįstamus šviežiai pjautos medienos ir švaraus audek- 
lo kvapus. 

Galvūgalio atrama, šmėstelėjo galvoje. Matyt, per miegus ji pasivertė 
į šoną. Tačiau jos lova neturėjo galvūgalio atramos. Bandė pasisukti, bet 
nepajėgė pajudėti. Aplink ją buvo apsisukęs dygsniuotas atlasas, veržė de- 
šiniąją alkūnę, ir ji pamėgino jį nustumti. Niekas nepasikeitė. 

Bandė apsiversti ir vos Už kelių colių virš galvos atsitrenkė veidu į kaž- 
ką kietą. Abi rankos apsiaustos, kojos taip pat — vos galėjo jas praskirti. Ir 
ta visiška tamsa aplinkui. Troški tamsa. 

Dieve, kaip karšta. 

Ji giliai įkvėpė, tačiau oras taip lėtai slinko į plaučius, kad teko pasi- 
stengti. 

Mėgino susigaudyti, kur esanti. Nežinomame viešbutyje? Ne. Ji atsi- 


gulė namuose... Atrodė, sienos priartėjo, slėgė. Pyktelėjusi pastūmė jas 

alkūnėmis, pabandė atsisėsti, trinktelėjo veidu, atvirto atgal. Spirk tuos 
užklotus į šalį, bent atvėsi. Pakrutino kojas, tačiau nepajuto jokios pataly- 
nės, tiktai kažkokią lengvą paklodę. Vėl mėgino aptikti lempos jungiklį, šį 
kartą įnirtingiau. Lygus atlasas — aplink ją, po ja. Tartum būtų uždaryta 
sofoje. 

Kur aš? 

— Ei? — šūktelėjo ji. — Ei? — Balsas skambėjo labai dusliai. 

Galva apkvaišusi nuo karščio ir oro stokos, kvėpavimas reikalavo di- 
džiulių pastangų. Automobilio avarija. Grįždama namo kažkur atsitrenkė 
automobiliu ir dabar yra įstrigusi. 

Tamsa. Aš apakau. Apimta baisios panikos ji suriko: 

— Padėkite kas nors! Padėkite man! — Keliai daužėsi į minkštą pa- 
mušą. Ji paleido į darbą kumščius. — Padėkite! 

Išsekusi vėl susmuko, gaudė, siurbė orą. Tartum būtų atsidūrusi va- 
kuume. Ji beveik jautė, kaip įtraukdama orą traukė ir atlasą aplink save. 
Vėl plakė kumščiais, šaukė, spardėsi, kėlė kūną aukštyn ir leido žemyn, 
kraipėsi, sukosi, kol nebesuprato, į kurią pusę atsigręžusi. 

— Padėkite! — rėkė ji. 

Suleido nagus į atlasą, atplėšė skiautelę, įkišo pirštus giliau, patempė. 
Drykstelėjimas, kažkas vėsus nukrito ant veido. Įtraukė į nosį pūkelį, nu- 
sičiaudėjo. Vėl bandė atsisėsti, trinktelėjo galvą, suriko iš skausmo. 

Suleidusi rankas į tuos pūkus, ji kapstė juos lauk, paskui apčiuopė 
kažką glotnų, kietą, šiurkštoką. Medis. Ji trankė į jį kumščiais, kol šie pa- 
skaudo, paskui aprimo, atsilošė atgal ir vė] gaudė orą. 

Sienos spraudėsi artyn. Mažėjo vietos. Ją slėgė, traiškė. 

— Ei? — šūktelėjo ji. — Padėkite! Kas nors padėkite! 

Staiga oras atvėso, pagaliau pavyko lengyai įkvėpti, įsispindusi šviesa 
akino. Ji išgirdo durų spragtelėjimą, žingsnius: kaimynas iš buto kitoje 
koridoriaus pusėje ėjo į darbą. Be dvidešimties minučių septynios — jis 
visada išeina tokiu laiku. 

Jėzau. 

Keitė atsisėdo. Tebejautė baimę. Patalynė nuslydusi ant grindų. Ji 
užsimerkė, vėl atsimerkė — bijojo užmigti. Gulėjo nejudėdama, bandė su- 
sikaupti, nekreipti dėmesio į aplinkui sūkuriuojantį šaltą skersvėjį, jautėsi 
dar labiau pavargusi negu prieš eidama miegoti. Virš galvos degė šviesa: ji 


buvo palikusi ją per naktį. 

Nuleido kojas ant gauruoto kilimo. Atrodė, pastatė jas ant ledo. Ir pa- 
čiai buvo šalta. Drebėdama atsistojo, nuėjo į vonią ir atsuko dušą. 

Siaubo neatitolino nei karštas vanduo, nei balzamas plaukams. Akyse 
tebestovėjo Salės Donaldson veidas, baisi grimasa. Jai teko susidurti su 
mirtimi nesuskaičiuojamą daugybę kartų: automobilių avarijų, gaisrų au- 
kos, valkata, mirtinai sušalęs parke, ištrauktas iš jūros skenduolis, kuris 
buvo toks išbrinkęs ir išpurtęs, jog kai atsimušė į katerio turėklą, pilvas 
pratrūko ir viduriai išvirto lauk. 

Tačiau niekas nepaveikė jos taip, kaip vakarykštis vaizdas. 

Palaidota gyva. 

Pagimdė. 

Kiek laiko ji išgyveno po žeme? Ką ji galvojo? Kas patvirtino jos mirtį? 
Kas, po velnių, buvo atsakingas? 

Ji nuėjo į virtuvėlę ir įjungė virdulį. Į dubenėlį įsipylė grūdų ir džiovin- 
tų vaisių mišinį, įpjaustė bananą. Nebuvo alkana, bet žinojo, kad būtina ką 
nors užvalgyti, pripildyti skrandį, įgyti bent kiek jėgų. 

Juodoje stiklo sienoje kitapus gatvės radosi šviesos kvadratėliai, 
pamažu įsižiebė ir daugiau — pildėsi tartum didžiulė dėlionė. Aukštuose 
darbavosi valytojai, rinkosi draudimo darbuotojai. Blėstančios nakties 
tamsoje lyg fotografija ryškėjo didžiulis pastatas. 

Keitės galva darėsi šviesesnė, mintys aiškesnės. Kažkada Birmingame 
jai teko domėtis skandalingu įvykiu: vyras mirė nuo širdies smūgio praėjus 
valandai po to, kai buvo išrašytas iš ligoninės. Medikai bematant suglaudė 
gretas ir ėmė gintis: klaidų pasitaiko, tačiau labai retai. Tačiau juk svarbiau- 
sia ne pati klaida, o tai, kad tu tapai tos klaidos auka. 

Jeigu tapai Sale Donaldson. 

Keitei reikėjo skubėti, pasinaudoti tuo, ko nežinojo kiti žurnalistai. 
Kai vienuoliktą valandą pasirodys pirmoji Sussex Evening News laida, ta 
istorija nubanguos per visus Anglijos laikraščius. 

— Šiandien spalio dvidešimt trečioji, antradienis, — pasigirdo per 
radiją. 

Antradienis. „Tvin Pyksas“. Ji nuodugniai viską apsvarstė ir numatė, 
tačiau kaip visada liko abejonių. Todėl iš savo sulamdytos odinės rankinės 
išsiėmė „Microfile“ delninuką, peržiūrėjo gale esantį adresų skyrelį ir pakė- 
lė seno juodo telefono, kadaise pirkto sendaikčių išpardavime iš bagažinės, 


ragelį. 

Gydytojas Martis Morganas buvo vietinis gydytojas, kas savaitę rašy- 
davęs Evening News skiltį, kurioje skaitytojams patarinėdavo apie sveikatą 
ir fizinę parengtį. Jam buvo mokamas honoraro priedas už tai, kad pri- 
reikųs bet kuriuo metu žurnalistams teiktų konsultacijas medicinos klau- 
simais. Šis fizinio pasirengimo fanatikas visada tratėjo greitakalbe ir šiek 
tiek pridususiu balsu, tarsi būtų ką tik nubėgęs ar įpusėjęs dešimt mylių. 
Laikraščio skiltis jam pelnė šiokią tokią vietinės garsenybės reputaciją, ir 
tai jį paskatino kalbėti Vidurio Atlanto akcentu, kuris Keitei priminė bet 
kurį diskotekos vedėją. 

Jai neteko su juo susitikti, tačiau prisiminė jį iš nuotraukos: liesas, 
atrodė neurasteniškas, trumpais juodais plaukais. 

— Atleiskite, kad taip anksti skambinu, — prisistačiusi atsiprašė ji. 

— Nieko tokio, Keite, tam aš čia ir esu, — pareiškė jis šiek tiek per 
linksmai tokiam paros metui. 

— Gal galėtumėte pasakyti, kaip medikai nustato žmogaus mirtį? — 
paklausė Keitė. 

— Ar kalbame apie klinikinę mirtį, ar apie smegenų mirtį ir ar turime 
galvoje organų donorą? 

— Tai nėščia moteris, kuri mirė ligoninėje. 

— Ji ne donorė? 

— Aš nežinau. 

— Gerai, jeigu tarsime, kad ji ne donorė, apžiūros nuodugnumas gali 
priklausyti nuo to, ar mirtis buvo numatyta. Iš esmės jie — mes tikrina- 
me, ar esama gyvybės ženklų, bent menkiausias pulso pėdsakas. Žiūrime, 
ar žmogus kvėpuoja, tiriame akis. Praėjus vos kelioms minutėms po mir- 
ties, pakinta akies obuolio kraujagyslės, o jos yra gana patikimas rodiklis. 
Galbūt dirginama gerklė, paliečiamas akies obuolys tiriant ragenos ref- 
leksą. 

— Ar įmanoma nustatyti neteisingai? 

— Nustatyti, kad kas nors mirė, kai jis nėra mires? 

— Aha. 

— Ne, sakyčiau, tai neįmanoma. Ne, gal ne neįmanoma, bet labai ne- 
įtikima. 

— Jeigu vis dėlto taip atsitiktų, ar tas asmuo galėtų būti palaidotas 


gyvas? 
— Ne, jeigu jam atliekamas skrodimas arba jeigu jis balzamuojamas... 

— Ojeigu neatlikta nei viena, nei antra? 

— Teoriškai tai įmanoma, tačiau praktiškai... Ar kalbame apie šią 
šalį? 

— Taip. 

— Manau, praktiškai taip neatsitiktų. 

— Ar niekada negirdėjote, kad būtų taip atsitikę? 

Jis nesmagiai susijuokė. 

— Ne. Na, kartą aš tikrai vos išvengiau pavojaus. — Jis patylė- 
jo. — Kai buvau dar jaunas gydytojas Bristolyje. Mums atvežė panelę, kuri 
buvo pavartojusi per didelę narkotikų dozę ir įšokusi į Lamanšą. Ją ištiko 
hipotermija, nekvėpavo, pulsas buvo neapčiuopiamas. Aš rašiau mirties 
liudijimą, kai seselė suklykė apčiuopusi pulsą. Prijungėme monitorių ir 
pamatėme, kad širdis suplaka kas trisdešimt sekundžių. Ji išgyveno. Nor- 
malus širdies ritmas yra apie aštuoniasdešimt kartų per minutę. 

— Kas būtų nutikę, jeigu seselė nebūtų pastebėjusi? 

— Ji būtų nuvežta į lavoninę ir šaldytuve mirusi nuo šalčio. 

Keitė patylėjo. 

— lrji visiškai atsigavo? 

— Taip. Turbūt dabar tebegyvena. 

Keitė išgirdo, kaip išsijungdamas spragtelėjo virdulys. 

— Būtų gerai patikrinti pasekmes. Nenumanote, kaip galėčiau su ja 
susisiekti? 

Staiga gydytojo balsas pasidarė atsargus. 

— Tai įvyko prieš penkiolika metų. Visiškai nenumanau, kur ji dabar. 

Keitė krimstelėjo tušinuko galą. 

— Vadinasi, nėra paprasto, visiškai patikimo būdo? 

— Jeigu smegenys negauna deguonies daugiau kaip devyniasdešimt 
sekundžių, prasideda negrižtami pakitimai, ir po trijų ar keturių minučių 
jos miršta. Hipotermija yra bendras kūno atšalimas, sulėtėja metaboliz- 
mas. Kūnas naudoja tiktai dalelę įprastinės organizmo energijos, todėl 
smegenims tereikia dalelės deguonies. Kartais tenka išgirsti, kad į eketę 
įkritęs vaikas atgaivinamas po valandos ir išgyvena. Labai apgaulingai su- 
lėtėja pulsas. Tačiau gydytojai tai žino. 

— O kas išrašo mirties liudijimą ligoninėje? 

— Bet kuris tuo metu palatoje esantis gydytojas. 


— Ar jums teko dalyvauti ekshumacijose? 

— Ne. Jums tikrai vertėtų apie tai pakalbėti su patologu. Su vienu 
galiu suvesti. Kodėl prireikė? 

— Kur ekshumuotas lavonas vežamas? 

— Iš kapinių? 

— Taip. 

— Jeigu kalbame apie šį miestą, tai į miesto lavoninę Luiso kelyje. 

— Gal galite man nušviesti visą procesą nuo mirties nustatymo ligo- 
ninėje iki laidotuvių? 

— Žinoma. 

Kaijis baigė, Keitė padėkojo ir baigė pokalbį. Ji nuėjo į vonios kambarį 
ir baigė fenu džiovintis plaukus. Šiandien jos veidas atrodė prastai: išblyš- 
kęs, netgi strazdanos pabalusios, pavargusios akys. Ji apsivilko mėgstamą 
palaidinukę mėlynais ir baltais ruoželiais, su kuria visada jautėsi žvali, 
trumpą juodą aksominį sijonėlį, pirktą išpardavime uždarant „Lanes“, 
naujas juodas pėdkelnes, pačiupinėjo suvarstomus juodus senutėlius ba- 
tus, tačiau nutarė apsiauti kuklesnius juodus batelius. 

Makiažui paskyrė daugiau laiko negu paprastai ir pasistengė kuo 
kukliau sušukuoti savo plaukų raizgalynę. Šiurptelėjo prisiminusi naktį 
matytus Salės Donaldson dantis ir atsargiai smiliumi palietė savuosius, pas- 
kui išsižiojo. Beveik visus paauglystės metus ant priekinių dantų ji nešiojo 
plokštelę ir prasižiojusi prieš veidrodį susigūždavo. Dara pravardžiuodavo 
ją dar ir Zuikiasnuke. 

Ji teptelėjo „Fidji ant kaklo, už ausų, ir užuodus stiprų aromatą 
iš karto praskaidrėjo, pažvalėjo nuotaika. Paskui paskambino į žinių re- 
dakciją ir paklausė, kas šiandien jai Numatyta. Paprašė atidėti keletą už- 
duočių, kadangi norinti skubiai kai ką dar patikrinti dėl to straipsnio apie 
ekshumaciją ir mananti, jog tai didžiai svarbų. O į darbą atvyks maždaug 


įpusėjus rytui. 


Po pusvalandžio Keitė įvairavo savo aprūdijųsį baltą VW „vabalą“ į sausa- 
kimšą kelių tinklą, pasuko į kairiąją kelio Juostą ir išgirdo piktą signalą, 
į kurį nereagavo. Dešinėje pusėje ūžtelėjo didžiulis sunkvežimis, švyste- 
lėdamas savo tepaluotomis, geltonomis ratų veržlėmis vos už kelių colių 
nuo jos lango. Paskui jai teko stabdyti — atsidūrė didelėje transporto 


spūstyje. 

Be dešimties minučių devinta valanda. Už jos tolygiai burzgė variklis. 
Automobilis ką tik pabuvojo autoservise, ir po daugelio mėnesių ėmė veik- 
ti spidometras. Iš jo gauta sąskaita plazdeno ant keleivio sėdynės. Viršuje 
parašyta „PM Pfeiffer Associates“, apačioje — visas įvairių dalykų sąrašas, 
kuris jai nieko nesakė. Regis, daktarai ir autoservisas turėjo savą kalbą. 

Eismas stūmėsi po colį į priekį pro purvinų parduotuvėlių eilę, pro 
statybų aptvarą, ir pagaliau pasimatė iškaba BRAITONO MIESTO LAVO- 
NINĖ. 

Ji įsuko pro dvi mūrines vartų kolonas ir nuvažiavo degutbetoniu 
pro sarginę link ilgo vienaaukščio, nutinkuoto pilku cemento skiediniu su 
žvirgždu, bei stoginės, po kuria buvo įėjimas į ligoninę. Pastačiusi auto- 
mobilį išlipo ir jį užrakino. Dangus kabojo rudeniškas ir jau ėmė gnaibytis 
šaltukas. Tas ilgas žemas pastatas Keitę šiurpino. Sukaupta drąsa vėl ėmė 
blėsti, kai nuspaudė durų skambutį ir išgirdo jo prastą, gergždžiantį garsą. 

Veržimasis į sėkmę. 

Duris atidarė mergina. Putloka, gražaus, gana linksmo veido, šviesius 
plaukus susikėlusi ant viršugalvio ir suėmusi mėlynu kaspinu, užsirišusi 
baltą prijuostę ir apsiavusi baltais guminiais batais. 

— Kuo galiu padėti? — paklausė ji. 

Keitė nervingai nurijo seilę. 

— Gal galėtumėte pasakyti, ar bus atliekamas Salės Donaldson skro- 
dimas? 

Ji pastebėjo, kad mergina atkreipė dėmesį į jos akcentą. 

— Prašau pasakyti, kas esate, 

— Iš Aplinkos sveikatos centro. 

Merginos veidas atsileido. 

— Gerai, užeikite, — linksmai prašneko ji ir pasitraukė į šalį, prilaiky- 
dama duris, kol Keitė įeis. — Aš esu Mendė, direktoriaus asistentė. 

Keitė įėjo į mažą laukiamąjį, kuris kartu buvo ir priimamasis. Nudažy- 
tas gyva rausva spalva, tokios pat spalvos ir baldai, kilimas bei pagalvėlės. 
Prie galinės sienos — virtuvinė spintelė, ant kurios stovėjo neseniai už- 
viręs virdulys, keli puodukai — viename garavo kava — ir uždarytas pieno 
butelis. Ant grindų kaito senoviškas dviejų grotelių elektrinis šildytuvas su 
nutįsusiu nušiurusiu rudu laidų. Keistai jauku. 

— Tiesą sakant, — šnekėjo mergina, — daktaras Vindhemas jau pra- 
dėjo. 

— Daktaras Vindhemas? — nustebo Keitė, Daktaras Vindhemas 
buvo vietinis patologas. Kai įtariamas nusikaltimas, paprastai iš Londono 
iškviečiamas Vidaus reikalų ministerijos patologas. — Vidaus reikalų mi- 
nisterijos patologas nedalyvauja? 

— Ne, — pasakė mergina. — Jie nemano, kad būta ko nors nusikals- 
tamo. 

Keitė nustebusi žiūrėjo į ją. 

— Tikrai? 

Mergina gūžtelėjo pečiais. 

— Jei kalbėtumėte iš esmės, manau, skrodimas turėjo būti atliktas iš 
pat pradžių. — Jos veidas įsitempė, staiga tapo baikštus. — Ar norite per- 
sirengti, ar eisite taip? 

— Aš... ee... Bus gerai taip, — pasakė Keitė. — Ar žinote, kodėl ne- 
buvo atliktas skrodimas? 

— Taip dažnai pasitaiko. Juk gydytojai ne visada paiso įstatymų, ar 
ne? Kartais jie net nepasivargina pranešti apie mirties atvejį koroneriui, 
nors turėtų. — Ji parodė: — Eikite tiesiai, po to pirmas posūkis į dešine. 
Ar esate čia buvusi? 

— Ne. 

— Todėl ir nepažinau jūsų. Dirbate sų ponu Liverstoku, tiesa? 

Keitė linktelėjo jausdama užkaistant veidą. 

— Puikus vyras. 

— Taip. 

Ji greitai nužingsniavo. Priešakyje buvo dvivėrės durys, dešinėje — 
koridorius, kurio gale pamatė ryškiai apšviestą kambarį, kelis žmones jame 
ir ant nugaros gulintį baltą kūną. 

Ji artinosi prie tos patalpos uosdama vis stiprėjančią šlykščią smarvę. 
Išvydo dailią, beveik trisdešimties metų moterį gražiu tamsiai mėlynu kos- 
tiumėliu, kurią iš karto pažino: panelė Vilou, koronerio tarnautoja. Čia dar 
buvo uniformuota policininkė pažaliavusių veidu, kepurę rankoje laikantis 
taip pat uniformuotas policininkas ir dar viena moteris balta prijuoste bei 
baltais batais. 

Viduje smarvė buvo nepakeliama, Ir ji vos nesužiaugčiojo. Daug ait- 
resnis tvaikas negu vakar naktį, kai buvo atidarytas karstas, o specifiniai 
dezinfekcijos kvapai nelyginant pr ieskoniai jį dar paaštrino. 


Keitė dairėsi užgniaužusi kvapą. Elegantiškas, dailus, beveik keturias- 

dešimties metų vyras rausvais plaukais ir mėlynu, į batus sukištu patologo 
kostiumu stovėjo nusigręžęs į galinę sieną ir diktavo į aparatą, kurį laikė 
gumine pirštine apmautoje rankoje. Koronerio tarnautoja žiūrėjo į ją malo- 
niai nustebusi. Keitė vengė jos žvilgsnio, nenorėdama leistis į kalbas. 

— Jūs dalyvavote ekshumacijoje vakar naktį, tiesa? Iš Aplinkos svei- 
katos centro? — kalbino ją koronerio atstovė. 

— Taip. 

Keitė pastebėjo, kaip patologas lyg tarp kitko jai šyptelėjo, sekundėlę 
patylėjo ir diktavo toliau. 

— Nėra jokių buvusių sužeidimų žymių, jokių senų randų, įpjovimų, 
įdrėskimų, chirurginių randų... — jis tyliai kalbėjo į aparatą. 

Kambario sienos padengtos plytelėmis, be langų, aukštomis lubomis. 
Patalpa Keitei priminė operacinę. Ant grindų paklota marmuro spalvos 
vinilinė danga, palubėje ant metalinių grandinių kabėjo keturios masyvios 
dienos šviesos lempos. Prie vienos sienos glaudėsi du gilūs nerūdijančio 
plieno praustuvai, nuo kurių driekėsi nutekamieji grioviai, ir nerūdijančio 
plieno darbastalis su visu chirurginių instrumentų komplektu bei elektri- 
nis rotacinis pjūklas. Ant sienos priešais kabėjo lenta, suskirstyta į dalis: 
„Pavardė“. „Smegenys“. „Plaučiai“. „Širdis“. „Kepenys . „Inkstai“. „Blužnis“. 
Priešais ją — mėsininko svarstyklės su skaitmeniniais rodmenimis. 

Iš viso stovėjo trys pailgi geležiniai stalai. Du tušti ir švariai nubliz- 
ginti. Ant trečiojo gulėjo visiškai nuoga jauna moteris. Oda lempų šviesoje 
balta kaip lajus. Šviesūs palaidi plaukai išsidraikę aplink galvą, krūtys keis- 
tai pasikreipusios, sudribusios abipus kūno ant stalo paviršiaus, ir dar ant 
jos krūtinės gulėjo kažkoks didelis, glitus, rusvas daiktas. 

Kažkas negerai, ne taip kaip praėjusią naktį. 

Keitė nurijo seiles — gynėsi nuo šleikštulio. Drebėdama, tirtėdama ji 
vos pajėgė pažvelgti žemiau. Salės Donaldson kūnas prapjautas nuo kaklo 
iki dubens, oda atversta, Vidaus organai atidengti. Gaktos plaukai užkloti 
dideliu mėsos trikampiu lyg šlykščių figos lapu, o tarp jos šlaunų vis dar 
sujungtas su bambagysle tebegulėjo embrionas. Ant didžiojo kojos piršto 
kabėjo dvi etiketės: viena ruda, kita geltona. Žarnos išsikišusios virš dia- 
fragmos. Tas rusvas gniužulas ant jos krūtinės buvo moters smegenys. 

Keitei pasidarė visai bloga. Galva svaigo, o reikėjo susikaupti, reikėjo 
mąstyti aiškiai. Kažkas negerai. Kitaip. Ta moteris jau nuvalyta, kraujo dė- 


mės nuplautos, tačiau ne tai svarbiausia. 

Patologas padėjo diktofoną, grįžo prie lavono, viena ranka pasiėmė 
peilį, kita — smegenis, padėjo jas ant marmurinės pjaustymo lentos už 
velionės galvos ir kruopščiai įpjovė jas lyg valgį ruošiantis virėjas. 

Keitei susvaigo galva. Grindys susiūbavo. Ji prisilietė prie šalto kieto 
tuščiojo stalo metalo, bandė išsilaikyti ant kojų. Tik neapalpk, neapsivemk. 
Ne. 

Negalima. 

Ją dusino pūvančių vidurių smarvė. Dėbsojo į baltutėlį kūną ir švie- 
sias garbanas. Smarvė stiprėjo. Ji giliai įkvėpė ir žengė į priekį. 

Jai teko trumpam nusukti akis, kai pirštinėta patologo ranka iš Salės 
Donaldson diafragmos išėmė dalį slidžių vidurių, ir tik tada Keitė suprato, 
kas buvo ne taip. Kas atrodė negerai. 

Mirusios rnoters pirštai. Nagai, kurie praėjusią naktį karste atrodė lyg 
nukramtyti iki geluonių. 

Jie visi buvo ilgi, dailiai sutvarkyti ir nutepti skaidriu laku. 


16 skyrius 


Harvis Svairas pabudo savo miegamajame. Pro užuolaidas skverbėsi saulės 
spinduliai. Vienas krito ant stiklainio su konservuota varle, kitas užkabino 
stiklinio stačiakampio indo kampą, kuriame gulėjo neišnešioti embrionai. 
Dženet Lei jo „Psichopato“ plakate tūnojo prietemoje ir buvo neryški. 

Kambarys tvankus, padūmavęs. Jis pajudino alkūnę ir nuvertė ant 
grindų peleninę. Atrodė, kad į jo smegeninę įsmigęs kirvis. Burnoje šleikš- 
tu, o kambarys atsidavė silpna vėmalų smarve, Sode pratisai treliavo kaž- 
koks paukštis. 

Praėjusios nakties nebuvo. 

Jam skaudėjo varpą. Harvis ijungė stalinę lempą ir pakėlė apklotą. 
Ji gulėjo suglebusi, nusvirusi į šoną ant gaktos plaukų ir atrodė storesnė 
negu paprastai. Jis pakėlė ją, atsmaukė aPyvarpę — ant galo plėvelė buvo 
sudžiūvusi it pluta. 

Kelioninis žadintuvas rodė šešias valandas trisdešimt penkias minu- 
tes. Išlipęs iš lovos jis atsistojo ant nublokštų drabužių, nors neprisiminė, 
kada juos nusivilko. Smegenys atrodė tarsi suskystėjusios, teliūskavo po 


visą galvą. 

Ramstydamasis į sienas, kurios, rodės, slinko artyn, per laiptų aikšte- 
le nusvirduliavo į tėvų kambarį ir priėjo prie lango. Apačioje „Mini“ atrodė 
sveikas, jokių avarijos žymių. Nebuvo pajudintas iš vietos, niekur nevaži- 
nėjo. Jis su palengvėjimu atsikvėpė. Netikusi haliucinacija ir tiek — prasta 
žolė. 

Sunki kaip akmuo. 

Sukėlė nenormalų sapną. 

Grindys siūbavo, ir jis atsisėdo ant gilios minkštos lovos, užtiestos 
rausva lovatiese, palenkė galvą, įrėmė į krūtinę smakrą. Motinos fotografi- 
ja gulėjo ant grindų, prie tualetinio staliuko, ten, kur nukrito vakar, stiklas 
suaižėjęs — belikęs jo voratinklis, šalia — sidabrinis plaukų šepetys. Lova, 
buteliukai, sustatyti ant tualetinio staliuko, skleidė motinos kvepalų, 
odekolonų ir talkų kvapus. Širdis pastoviai kalė — bum, bum, bum, lyg į 
kriaušę trankytų boksininko pirštinė. Ar tik ten ne purvas ant „Mini“ ratų? 
Vakar jokio purvo nebuvo. Jis atsikėlė ir vėl apžiūrėjo „Mini“. Barkštelėji- 
mas ir dunkstelėjimas apačioje jį išgąsdino, bet paskui pamatė nueinantį 
laiškanešį. 

Vakarykštės nakties nebuvo. 

Grįžęs į savo miegamąjį jis apsivilko chalatą ir nulipo į prieškambarį. 
Ant grindų gulėjo keli laiškai, tačiau jis praėjo pro juos, atidarė duris ir pa- 
traukė prie „Mini“ 

Užteko kelių žingsnių, kad pasimatytų jo šonas. Sparnas suknežintas, 
persikreipęs, dažai nusilupę, priekinio žibinto apvadas ir reflektorius karo- 
jo iš tuščio lizdo lyg išspausta akis. 

Harvis beveik nekreipė dėmesio į dviračiu į kiemą įbarškėjusį laikraš- 
čių išvežiotoją. Berniūkštis sukišo laikraščius į pašto dėžutę ir numynė pro 
jį tolyn. Harvis atidžiau apžiūrėjo automobilį, pagalvojo, ar pats negalėtų 
jo sutaisyti, paskui lėtai nupėdino atgal, pasiėmė prie durų paliktą šviežio 
pieno pintą ir įėjo vidun. Laikraščiai plumptelėjo ant parketo grindų prieš- 
kambaryje. Jis stebėjosi, kad tėvas neatšaukė laikraščių užsakymo. Tačiau 
po motinos mirties jis pasidarė išsiblaškęs ir užmaršus. 

Harvis nusinešė pieną į virtuvę ir atsisėdo ant kėdės prie plastiku 
dengto stalo. Šaldytuvas spragtelėjo ir pradėjo birbti. Ant sienos dūzge- 
no elektroninis laikrodis. Atslinko storas nusenes rainas katinas Sailas 
ir pradėjo trinti galvą į jo plikas kojas. Tiesiog savaime jis ištiesė ranką, 


paglostė jam sprandą ir įbedė akis į savo iškreiptą atvaizdą blizgaus 

chromuoto skrudintuvo paviršiuje. Lauke, pievelėje, strazdas knebeno 
duonos plutą. 

Vakarykštės nakties nebuvo. 

Ten buvo ne jis. Kažkas kitas. 

Galvą plėšė įtampa. Kumščiai susigniaužė, krumpliai pabalo. 

Atėjo namų šeimininkė ponia Menings ir radusi Harvį apsidžiaugė, 
klausinėjo, ar gerai praleidęs atostogas, siūlėsi paruošti jam pusryčius, ku- 
rių jis nenorėjo. Ji nepastebėjo, kad „Mini“ apgadintas. 

Dešimtą valandą jis paskambino Andžei. Atsiliepė jos motina, kaip 
visada miela ir draugiška. Pasakė, kad Andžė dar tebemiega. 

Jis nuvarė „Mini į autoservisą Mertone. Ten dirbantis vyras pasakė, 
kad užtruks tris dienas ir kainuos šimtą keturiasdešimt penkis svarus. 
Harvis sumetė turįs pakankamai pinigų pašte atidarytoje taupomojoje 
sąskaitoje, paliko automobilį ir įsėdo į autobusą. 

Grįžo namo tuoj po dvyliktos valandos ir paaiškino poniai Me- 
nings, kad „Mini“ pradėjo leisti tepalą. Ji pažadėjo paruošti pietus 
pirmai valandai. Kumpio su keptomis bulvėmis. Harvis užlipo į viršų, 
užsidarė tėvų miegamajame ir vėl paskambino Andžei. Atsiliepė Andžės 
motinos valytoja ir pasakė, kad jiedvi išėjusios. Ji nežinojo kur, ir jį apė- 
mė panika. 

Į policiją? 

Jeigu ji nuėjo į policiją, jo viltys tapti gydytoju žlugusios. 

Ne, ji neis į policiją. Vakarykštės nakties nebuvo. 

Harvis nupėdino į savo kambarį ir atsisėdo prie mažo rašomojo stalo 
su mikroskopu. Stalo stalčiuose buvo sudėtos cheminės medžiagos, bandy- 
mams skirti instrumentai ir paveiksliukai, kuriuos jis surinko per daugelį 
metų. 

Jis atidarė apatinį dešinįjį stalčių ir išsitraukė savo puikųjį segtuvą. 
Pirmiausia iš jo išsiėmė iš Paris Match žurnalo iškirptą spalvotą puslapį, 
vaizduojantį sumaitotą Volkswagen“ kažkokioje dykoje vietoje. Auto- 
mobilis suvarpytas kulkų, užpakalinis langas išdaužtas. Žmonės viduje 
susmukę. Vyras, bėgantis fotoaparato link, tarsi atblokštas smūgio. Kojos 
išsiskėtusios, rankos atmestos atgal kaiP marionetės, veidas perkreiptas 
riksmo. Širdies vietoje išplitusi ruda dėmė, kurią rėmina rantyti medžiagos 
skutai. 

Atrodė, fotoaparatas pagavo pačią mirties akimirką. Tą sekundę, 

kai vyras buvo ir gyvas, ir nebegyvas. Tai buvo viena iš jo mėgstamiausių 
nuotraukų. Kadangi tą akimirksnį išnyko gyvybė. Tai ir buvo svarbiausia. 
Esmė, sąmonė, siela... 

Tajo dalelė, kuri paliko jį, kai automobilis trenkėsi į jo dviratį, ta dale- 
lė, kuri atsiskyrė ir perskaitė jo egzaminų užduotis. Ta dalelė, kuri praėjusią 
naktį... 

Neįmanomas dalykas. Vakarykštės nakties nebuvo. 

Jis vėl paskambino Andžei pusę trijų. Niekas neatsiliepė. Pabandė 
ketvirtą — ir vėl tylu. Šeštą valandą atsiliepė ji pati ir išgirdusi jo balsą nu- 
metė ragelį. 

Jis iš karto vėl paskambino. 

Jos balsas buvo įsitempęs kaip styga. 

— Daugiau nenoriu tavęs matyti, — pasakė ji. — Nenoriu daugiau nė 
kalbėtis. 

Kadangi ponia Menings jau buvo išėjusi, jis galėjo laisvai šnekėti. 

— Aš turiu paaiškinti. 

— Paaiškinti? — paklausė ji. — Štai ką aš paaiškinsiu tau. Man nelei- 
džiama susitikinėti su Timu. Jis nepatinka mamai. Jeigu ne tai, jau seniai 
būčiau paskambinusi policijai. — Jos balsas nutrūko, ir Harvis suprato, 
kad ji verkė. — Jis irgi skambintų. — Ir vėl padėjo ragelį. 

Motinos tualetinio staliuko veidrodyje matė savo bjaurų veidą su 
tamsiais ratilais aplink akis. Atrodė, net įdegis išbluko, tiktai smakrą ir 
viršutinę lūpą dengė šešėliai. Jis vėl surinko jos numerį. Andžė atsiliepė po 
penkių signalų. 

— Ar tavo miegamajame kabo plakatas su Saimonu ir Garfunke- 
liu? — paklausė jis. 

Ji šiek tiek patylėjo. Paskui prakalbo šaltu ir santūriu balsu: 

— Praėjusią naktį tu Mane išprievartavai. Dabar nori sužinoti, ar aš 
turiu plakatą su Saimonu ir Garfunkeliu? 

— Ar turi? 

— Velniškai geras laikas užsiimti proto žaidimais, Harvi. 

— Ar turi? 

— Esi šizofrenikas, ar tai žinojai? Mačiau televizijos programą apie 
šizofrenikus. Visus tuos pliauškimus apie keliavimą iš savo kūno ir apie 
tai, kaip motina sugrąžina atgal nuo dangaus vartų. Klasikinė šizofreniko 


haliucinacija. Jie sakė, kad dažniausiai šizofrenija suserga paaugliai. Ir kad 

dažniausiai taip atsitinka po galvos traumų. Tau reikia nueiti pas psichiat- 
rą, nes pats toks ir esi — šizofrenikas. 

— Ar tas tavo plakatas su Saimonu ir Garfunkeliu kabo ant sienos į 
kairę nuo lango? 

— Taip. Na, ir kas, po perkūnais? 

— Jis naujas, ar ne? 

— Pakabinau prieš dvi dienas. 

Harvis pažiopsojo į mažytes ragelio mikrofono skylutes, paskui pa- 
dėjo jį į vietą. Kambaryje tebezvimbė mėsinė musė. Jis atsistojo, ir ištisą 
dieną persekiojusi baimė nubyrėjo it pleiskanų sluoksnis nuo kūno. Jos 
vietoje atsirado kažkas kitas, tačiau jis negalėjo iš karto nustatyti kas. 

Išėjau sausas. 

Jis nusišypsojo. 

Kalė. 

Jis nusileido žemyn į tvankų tėvo priimamąjį ir klestelėjo į jo kėdę. 
Rašomasis stalas švarus ir tuščias. Tebuvo juodas marmurinis įdėklas 
parkeriams ir pieštukams, odinis bloknotas su sugeriamuoju popieriumi 
ir įrėminta jo ir motinos nuotrauka. Lentynoje dešinėje sudėti įvairūs chi- 
rurginiai instrumentai, kairėje — knygų spinta su tvarkingai sukrautomis 
knygomis. Širdis vėl pradėjo daužytis: boksininko pirštinės smūgiai — 
bum, bum, bum. 

Jis pasiėmė iš lentynos Holando „Psichikos ligų vadovėlį“ ir jį atsiver- 
tė kaip tik reikiamoje vietoje — 2/9-ame puslapyje. Jis atmintinai žinojo 
puslapio numerį. Po avarijos skaitė skyrių kelis kartus. 

Ligonis gali sirgti pasyvumo haliucinacija: jog jį ar ją valdo tokia išorinė 
jėga kaip Dievas arba BBC, arba miręs asmuo. 

„Tu turi grįžti, mielasis.“ 

Retkarčiais ligonis girdi kokį nors trečio asmens komentarą. Jis gali girdė- 
ti, kaip žmonės kalba apie jį, aptarinėja Jį. 

Kai praėjusią naktį jis plaukė į Andžės namus, girdėjo savo mokslo 
draugų kalbas. 

Visi dulkina ją. 

Harvis turėtų pabandyti įkišti jai į ausį. 

Išdulkink ją, Harvi! 

Aha, numauk jai kelnytes. 


Iškrušk ją. 

Iškrušk tą kalę! 

Aišku, kad šizofrenikas. 

Valdo išorinės jėgos. Tai paaiškino, kaip jis bejėgiškai stebėjo save, 
važiuojantį „Mini“ automobiliu praėjusią naktį. Kaip stebėjo save, ką darė 
Andžei ir tam bernui. 


Tačiau nepaaiškino, kaip jis galėjo matyti jos miegamąjį. 


17 skyrius 
Spalio 23 d., antradienis 


Keitė sėdėjo prie savo stalo, pirštai mitriai lakstė klaviatūra. 

„Išlikimą tiriantis ekspertas Dagas Evelas News laikraščiui pasakė: 
„Hermetiškame karste nebūtų įmanoma išgyventi daugiau kaip dvi valan- 
das, tačiau jeigu yra plyšys, tada galima išgyventi keletą dienų, tik po to 
mirštama nuo dehidracijos.' 

Ji pažiūrėjo į bloknotą, kur buvo stenografuota medžiaga, ir vėl pasi- 
suko į kompiuterį. 

„Ponios Donaldson tėvas, Istburno vaisių didmenininkas Mikas Ma- 
kenzis, pridūrė, kad šeima ketina pareikšti ligoninei ieškinį.“ 

Ji pradėjo naują puslapį. 

„Alanas Niukombas, „Whylies laidojimo paslaugų“, vieno iš didžiausių 
laidojimo paslaugų biurų pietuose, vadovas, pasakė: „Priešlaikinis laidoji- 
mas tikrai grėsė Viktorijos laikų Anglijoje ir tebegresia šiandien daugelyje 
šiltųjų kraštų šalių, kur įstatymiškai reikalaujama laidoti greitai. Anglijoje, 
kur yra nustatyta griežta medicininio mirties liudijimo išdavimo tvarka, 
tai beveik neįmanoma. Per praėjusius keturiasdešimt metų man neteko 
susidurti nė su vienu tokiu atvejų.“ 

Ji gurkštelėjo kavos. Jau ataušusi ir su plėvele. Lašas nuo puodelio 
nuvarvėjo ant rudo darbastalio paviršiaus. Lavoninės tvaikas tebesilaikė 
šnervėse ir skrandyje. Prasiskverbė į smegenis. 

Į jos rusvas smegenis. 

Smegenys anaiptol ne pilkos. Nebent jeigu mirksta formaline. Mendė 
jai sakė lavoninėje. Dar vienas patvirtinimas, kad niekas gyvenime neat- 


rodo taip, kaip manei. 

— Kas atsitiko? Pamiršai nuryti savo linksminamąją tabletę? 

Edis Biksas prisėdo ant stalo krašto, odinė striukė užgulė jos raudoną 
popierių dėklą. 

Keitė šyptelėjo. 

— Spėju, kad nurijau. 

Jis mestelėjo prieš ją ant stalo nespalvotą nuotrauką, kurioje ji kalbi- 
no Sv. Onos bažnyčios vikarą. 

— Ką pasakysi? Veikli mergaitė! 

Nuotraukoje ji buvo susikūprinusi, palinkusi į priekį, veidas šventei- 
viškas, suspaudusi savo bloknotą lyg elgetavimo dubenėlį. Vikaras dėbsojo 
įją kaip į šuns šūdą. 

Jos telefonas sučireno, blykstelėjo švieselė. Ji atsiliepė. 

— Keitė Hemingvėj. 

Skambino vienas asistentas iš naujienų skyriaus. 

— Keite, gal galėtum paimti šitą? Vietinė mokykla nori, kad kas nors 
nušviestų, kaip jie įteiks labdaros čekį. 

Keitė sutiko. Vienos mokyklos vaikai surinko du šimtus penkias- 
dešimt svarų ir norėjo juos skirti Sasekso karalienės Viktorijos ligoninės 
Širdies ligų skyriui. Labdaros čekį jie turėjo iškilmingai įteikti rytoj ketvirtą 
valandą. Ji pasiėmė kalendorių ir pamatė, jog šis renginys jau buvo pažy- 
mėtas. Keitė mokytoją buvo patikinusi, kad News šį įvykį nušvies. Padėjusi 
ragelį ji pastebėjo, kaip atidžiai Edis į ją spokso. 

— Tavo veidas baisios spalvos. Pažaliavęs. Blogai jautiesi? 

— Šiek tiek skauda galvą. 

— Atnešiu porą aspirino tablečių. 

— Ne, nereikia, ačiū. Nemėgstu vaistų, — pasakė ji. Ant stalo gulėjo 
trumpo nekrologo kopija: jis buvo išspausdintas praėjusią savaitę jų laik- 


raštyje. 


Donaldson. Salė Ana. Mirė spalio 14 dieną ligo- 
ninėje. 

Kevino nepaprastai mylima žmona. Laido- 
tuvių pamaldos įvyks spalio 16 d., antradienį, 
15 val. Braitono šv. Onos bažnyčioje. Tiktai šei- 
mos gėlės. Aukos skiriamos Šunų vedlių, skirtų 


akliesiems vedžioti, organizacijai, perduodant 

jas „Dalbio laidojimo paslaugoms“, adresas: 311 


Luiso kelias, Braitonas. 


— Tu tikrai atrodai prastai. Turėtum eiti namo. 

Keitė patraukė savo puoduką toliau nuo jo striukės. 

— Esu šiek tiek apdujusi. Žiūrėjau, kaip daromas skrodimas, — pa- 
aiškino ji ir pasiėmusi tušinuką vartė jį tarp pirštų. 

— Skrodimas? Velnias! Nemačiau nė vieno. Bjauriausia — kva- 
pas. — Jis pabaksnojo į ant stalo gulinčią jų laikraščio vienuoliktos valan- 
dos laidą. — Gera sensacija, a? Kaip čia atsitiko, kad pasirodė tik viename 
laikraštyje? 

Ji šyptelėjo. 

— Buvai ten? Už aptvaro? 

— Galbūt. —-Ji mirktelėjo. 

— Praėjusią naktį nieko nepasakojai. 

Pastatas jau vibravo: rūsyje didžiulės senovinės spausdinimo maši- 
"nos pradėjo spausdinti didžiulį vidurdienio laidos tiražą. Jai patiko šis 
garsas — jis bylojo, kad jos darbas nenuėjo veltui. Ji vėl nukreipė žvilgsnį į 
pirmąjį puslapį. Į antraštę. 

PALAIDOTA GYVA. 

Po ja — vestuvinė Salės Donaldson nuotrauka. Jos vyras iškirptas ir 
įdėtas žemiau, sumažintu formatu. Dešinėje — eilutė su straipsnio auto- 
riaus pavarde: „Keitė Hemingvėj — išskirtinai šiam laikraščiui“ 

Salė Donaldson buvo graži mergina, linksmai besišypsanti, jauna, 
skaistaus veido. Tokia nepanaši į tą bjaurų kūną, kuris gulėjo karste ir ant 
skrodimo stalo. 

Ji perbėgo akimis įžanginę straipsnio dalį. 


Praėjusią naktį paaiškėjo, kad dvidešimt trejų 
metų jaunamartė Salė Donaldson buvo palai- 
dota gyva. 

Jos karstas iškastas Braitono šv. Onos baž- 
nyčios šventoriaus kapinėse, kur ją palaidojo 
spalio 16 dieną. 

Kai karstas buvo atidengtas grupės žmonių 


akivaizdoje, dalyvaujant 24 metų amžiaus Salės 

vyrui, draudimo agzentui Kevinui Donaldsonui, 
kūno būklė parodė, jog Salė savo paskutines bai- 
sias valandas praleido beviltiškai stengdamasi 
ištrūkti. 

Ekshumacija paskirta pasipylus praneši- 
mams apie sklindančius iš kapo bildesius, kurie 
pasigirdo tą pačią dieną po Salės laidotuvių. 

Praėjusią naktį Šv. Onos bažnyčios vikaras 
Nylas Komfortas šio įvykio nekomentavo. 

Tačiau prie šventoriaus gyvenanti ponia 
Eleonora Knot pasakė: „Penktadienio popietę ei- 
dama per kapines aš girdėjau tylią dejonę. O nuo 
laidotuvių jau buvo praėjusios trys dienos.“ | 

Kai Braitono princo regento ligoninėje Salę 
ištiko koma, ji buvo šeštą mėnesį nėščia. Pasi- 
tarus sujos šeima, gyvybę palaikančios sistemos 
buvo atjungtos, o jos mirtis nustatyta spalio 14 
dieną. 

Dabar vykdomas tyrimas. 


Vyriausiasis skyriaus redaktorius išmetė jos pateiktas detales apie 
subraižytą karsto dangtį, Salės Donaldson rankų pirštų nagus ir pirmalaikį 
gimdymą, nes tai „per daug priblokštų skaitytojus“. Susinervinusi Keitė 
dar kartą įsitikino, kad skyriaus redaktoriai visada sugeba išmesti geriau- 
sias teksto dalis. 

— Jau antrą dieną iš eilės pateiki sensaciją. Didžiulė sėkmė, — pasakė 
Edis Biksas. 

Kitomis aplinkybėmis ji būtų Pagauta džiugesio, bet šiandien Keitė 
net neįsidėjo to puslapio į savo aplankų stalčių, kaip buvo įpratusi. Nė va- 
karykščio puslapio. 

— Klausyk, šiandien vakare mes traukiame į kiną. Gal nori prisijung- 
ti? Po to užkąsime picos ar ko nors kiniško? Pralinksmėtum. | 

Šią akimirką eiti namo ir ten skaityti arba sėdėti vienai priešais 
televizorių visiškai nesinorėjo. Jai reikėjo Prasiblaškyti. Edis jai patiko, 
gera būti su juo. Lyg vyresnis brolis, lyg Hovis. Jos akį patraukė užrašas, 
prilipdytas prie dokumentų dėklo šono ant nusikaltimus aprašančiųjų 

stalo dešinėje. SUSSEX EVENING NEWS — SKAITOMAS PAKVAIŠĖLIŲ. Ji nu- 
sišypsojo. 

— Būtinai, ačiū. Koks filmas? 

Ir vėl jos telefonas. Edis iškėlė pirštą. 

— Dar užeisiu, — šnipštelėjo jis ir dingo. Ji pakėlė. ragelį. Baris Li- 
verstokas, Aplinkos sveikatos centro direktoriaus pavaduotojas, panoro 
atsiimti skolą. 

— Skolą? — abejingai pratarė Keitė. 

— Skaičiau laikraštį, — pasakė jis. — Nepaprastas straipsnis. Įdomu, 
kaip sugebėjote ten patekti? 

— Taip, ačiū, — pasakė ji. — Labai pagelbėjote. 

— Pamaniau, kad galėtume pabandyti susitarti dėl pietų laiko, kaip 
man žadėjote. 

Tas balsas ją tiesiog nurenginėjo, taip ir norėjosi užvožti jam rageliu. 
Ir vis dėlto jis padėjo ir galbūt dar galės pagelbėti jai ateityje. Mintis apie 
dvi valandas prie pietų stalo su tuo gašliu meilikautoju, planuojančiu ją 
suvilioti, tiesiog purtė. Ji vertė kalendoriaus lapus. Nieko, nieko, nieko. 
Nenumatyta jokių susitikimų. 

— Kitas dvi savaites — jokių galimybių, — pareiškė ji. 

— Ir man prastai. O kaip dėl pirmosios lapkričio savaitės? 

Keitė sutiko ir užsirašė kalendoriuje su tokia nuotaika, lyg tektų eiti 
pas stomatologą. Baigusi pokalbį ji peržiūrėjo sąrašą žmonių, su kuriais rei- 
kėjo pasikalbėti. Kai kurios pavardės pažymėtos varnelėmis, kitos — tiktai 
taškais, reiškiančiais, kad ji laukė jų skambučių. Telefonas vėl atgijo. 

Skambino Patrikas Donoghju. Buves News žurnalistas, dabar sėdintis 
Daily Mail redakcijoje Londone. 

O Viešpatie, pagalvojo ji užsimerkdama. Prakeikimas, prakeikimas, 
prakeikimas. 

— Keite? Pameni mane? Aš — tas vakarykštis gražuolis, kurį sutikai 
kapinėse. 

— Žinau, ką pasakysi. Atleisk. Pamiršau. 

— Mano redaktorius išdėjo mane į šuns dienas. 

— Aš tikrai atsiprašau. 

— Esi šauni neetatinė korespondentė. Aš čia sėdžiu kaip kokia daržo- 
vė, o tavo istorija jau dunda laidais. Žadėjai man paskambinti. 


— Pamiršau. Buvo taip klaiku, jog... 

Ji pamiršo savo pažadą jam paskambinti, jeigu kas nors išaiškės apie 
Sale Donaldson. Pamiršo paskambinti ir Hariui Ouksui. Oukso laikraštis 
jai būtų užmokėjęs už panašų straipsnį. Patrikas Donoghju galėjo gauti jai 
porą šimtinių iš Daily Mail. 

— Aš labai atsiprašau, Patrikai. 

— Pamaniau, kad atlygindama nuostolius galėtum su manimi rytoj 
bent pavakarieniauti. 

— Rytoj? — Ją perpylė karštis. 

— Esu Sasekse. Būsi laisva? 

Ji sunkiai nurijo seilę. 

— Turėsiu atšaukti Tomą Kruzą. 

— Užvažiuosiu tavęs pusę aštuonių. Kur tave rasti? 

Keitė pasakė adresą, padėjo ragelį ir kurį laiką nepajėgė susikaupti, 
nes galvojo apie jį. Tvirtas stotas, šiltos žalios akys, išraiškingas veidas, 
trumpi rudi plaukai ir tiesi laikysena priminė kario. Ji nusišypsojo, tačiau 
kaipmat prieš akis iškilo atviras karstas, skrodimas. 

Salės Donaldson nagai. 

Ji surinko Princo regento ligoninės numerį ir jau penktą kartą papra- 
šė operatorės sujungti ją su Brajanu Meriveilu, generaliniu direktoriumi. 

Vėl pasigirdo užimtumo signalas, įpykusi ji padėjo ragelį ir spoksojo 
į VDĮ ekraną, į savo tekstą — ryškias žalias raides juodame fone. Tyliai 
slystelėjo didelio apskrito laikrodžio, kabančio dešinėje ant kolonos, juoda 
sekundinė rodyklė. Dešimt minučių po dvyliktos. Korespondentai, skyrių 
redaktoriai, redaktoriai, apybraižininkai pradėjo keltis nuo stalų, rąžytis, 
vaikštinėti. Kai kas traukė pietauti. Reikėjo pagimdyti dar keturias laikraš- 
čio laidas, tačiau rytinis šturmas jau baigėsi ir diena pradėjo slūgti. 

Nedarniai sutreliavo iš karto du telefonai. Viena korespondentė prie 
nusikaltimų apžvalgų stalo dešinėje paslutiškai kapojo klaviatūrą. 


Keitė paspaudė klavišą ir ekranas atgijo. Į savo atmintinę įrašė: 


Keitė/Miestas — Laidotuvės. Pranešimas Džef- 
riui Eoksui. Laukti tolesnių ligoninės atstovės 
spaudai komentarų. Bandyti surasti susijusius 
medikus ir su jais pasikalbėti. 

Taip pat laukti skambučių iš Britų muziejaus 


ir Britanijos medikų asociacijos bibliotekininkų 

apie praeityje šioje šalyje ir užjūryje pasitaikiu- 
sius priešlaikinius laidojimus. 
Šiandien (antradienį) ligoninės tarnautojai 


man pasakė, kad vyks skubus tyrimas. 


Ji stabtelėjo, atsivertė vieną savo stenografuotų užrašų lapą, ištrynė 


paskutinę įrašytą eilutę ir tęsė toliau: 


Ligoninės administratoriaus pavaduotojas De- 
rekas Gouldas pasakė, kad jie nepadarys jokio 
pareiškimo, kol neturės skrodimo rezultatų, ir 
šiuo metu nenumatyti jokie medicininio mirties 
liudijimo išrašo patikrinimai. 

-36 metų amžiaus karsto nešėjas ponas Vo- 
renas Denhamas iš „Dalbio laidojimo paslaugų“ 
biuro pasakė, kad jis lyg ir girdėjo kažkokį garsą 
karste, kai jie kėlė jį nuo katafalko, tačiau nu- 
sprendė, jog jam pasigirdo. (Šiandien vėliau 
tikiuosi jį apklausti.) 

(Bandau pasikalbėti su S. D. vyru. Nueisiu 
šiandien popiet.) 

Reikia nustatyti, kodėl nebuvo padarytas 
skrodimas iš karto — susisieksiu su už tai at- 


sakingu medicinos personalu.“ 


Ir vėl pragydo jos telefonas. Džefris Foksas, naujienų redaktorius. 

— Keite, kelyje A27, netoli Poulgeito, susidūrė automobiliai. Vienas 
žuvęs, o gal ir du. Kuo greičiau lėk ten su fotografu. 

— Klausykite, ar negalėtumėte pasiųsti kurį kitą žmogų? Turiu mili- 
joną darbų dėl tų laidotuvių. Siunčiu jums pranešimą. 

— Gaila, bet teks grįžti prie to vėliau. 

Pyktis taip ir nudiegė, tačiau Keitė jį užgniaužė, nes prisiminė esanti 
nauja darbuotoja, besistengianti padaryti gerą įspūdį, besistengianti būti 
paslaugi. Kelionė į Poulgeitą užims gerą pusvalandį, tiek pat — atgal, ta- 
čiau jeigu pavyks, iki antros valandos jie grįžtų. Ji pakilo, stvėrė apsiaustą 


ir nuėjo prie fotografų stalo. 

Edis Biksas turėjo padėti fotolaboratorijos laborantui išspręsti kaž- 
kokią problemą, todėl ją išsiuntė su Denisu Rigbiu, žemu storuliu, pypkės 
rūkoriumi, jau įkopusiu į septintą dešimtį ir išdirbusiu šioje redakcijoje 
keturiasdešimt vienerius metus; jis tikėjosi, kad Keitė kalbėsis su juo apie 
kriketą. 

Keitei teko matyti keletą kriketo rungtynių, bet žaidimas jos neuždegė. 
Si sporto šaka jai atrodė lėta ir nuobodi, todėl kartais jausdavosi kalta, kad 
nejautė savo naujos šalies nacionaliniam sportui tokios aistros kaip derėtų. 

— Noriu pasakyti, kad Janas Botamas turėjo vargo. Žmonės neįver- 
tina, kiek gero jis... 

Rigbis vairavo prastai, važiavo labai lėtai ir be paliovos kalbėjo, sei- 
lėdamas savo pypkės kandiklį. Keitė linksėjo, atitinkamai niurnėjo, retsy- 
kiais įterpdama „aha“, ir tramdė vis labiau susitraukiantį skrandį — kaip 
visada važiuodama į avarijos vietą. 

Maža „Toyota“ trenkėsi į autofurgoną, apsivertė ir gavo smūgį į šoną 
nuo priešpriešiais atlėkusio „Jaguar . „Toyota“ sukarpyta, moteris ištrauk- 
ta ir jau nuvežta į ligoninę. Policija pasakė, kad ji neišgyvens. Ugniagesiai 
bandė išlaisvinti vyriškį. Po visą kelią pasklidusios nuolaužos. Lagaminas 
atviras. Naktiniai marškiniai, prausimosi priemonių maišelis, odinės šlepe- 
tės, vienas žalias lakuotas batelis ir mėlynos šukos gulėjo tarp sudraskyto 
metalo ir sukulto stiklo. Transportas šliaužė pro policijos ženklą POLICIJA. 
PRISTABDYKITE. AUTOAVARIJA, visi Žiopsojo. 

Keitei buvo bloga, jautėsi prislėgta. Užpakalinis automobilio langas 
išliko sveikas, ant jo lūpų dažais parašyta: KĄ TIK VEDĘ. Prie užpakalinio 
buferio tebebuvo viela pritvirtintos dvi skardinės. 

Apsvaigęs autofurgono vairuotojas davė parodymus prie policijos au- 
tomobilio. „Jaguar“ vairuotojas jau išvežtas į ligoninę: jį ištiko šokas. 

Keitė užsirašė į bloknotą ligoninės Pavadinimą: „Istburno nespecia- 
lizuota rajono ligoninė“ Kiek policijai žinoma, „Toyota“ važiavo pora iš 
Londono. Rigbis pareigingai fotografavo iš tolo, stengdamasis neužfiksuoti 
mirštančio ar jau mirusio vyro prie Vairo. Jis slankiojo aplinkui, tūpčiojo, 
vėl atsitiesdavo. Fotoaparatas klapsėjo kas kelias sekundes. 

Keitė pastebėjo dailiai į baltą popierių įvyniotą, mėlynu kaspinu su- 
rištą vestuvinę dovaną — ji gulėjo ant žolės pakelėje. Prie jos tebebuvo 
prisegta kortelė. Būdama Rigbio vietoje, ji nufotografuotų vien ją ir nieko 


daugiau. 

Džefris Foksas išdygo laiptų aikštelėje prie naujienų skyriaus kaip tik tuo- 
met, kai Keitė ir Denisas Rigbis sugrįžo — iškart po antros valandos. 

— Kaip ten? — paklausė jis. 

— Žiauru, — atsiliepė Keitė. — Jaunavedžių pora, susiruošusi me- 
daus mėnesiui. 

Rigbis nužingsniavo pirmyn. Keitė prilaikė naujienų skyriaus duris 
praleisdama Foksą. 

— Lyg ir neblogas dalykėlis. Kiek žuvusiųjų? — paklausė Foksas. 

— Du. 

— Iš šio rajono? 

— Ne, iš Šiaurės Londono. 

Jis patempė lūpą iš nusivylimo. 

— Sužeistų? 

— Vienas, nesmarkiai, iš Istburno. 

— Pažiūrėk, gal pavyks bent kiek pagražinti. Praėjusią savaitę 
mums trūko avarijų. Galbūt tau pasisektų nutverti kelias vestuvines 


nuotraukas — žinai tą reikalą. „Vestuvinės nuotraukos, kurių jie nebepa- 


matys , — šnekėjo jis. — Susirask vyriausiąjį pabrolį. Kelis svečius. — Jis 
pasikrapštė sprandą. — Turėtų būti geras straipsnis. Gaila, kad jie ne- 
vietiniai. 


— Turiu begalę darbo kapstydamasi dėl tos ekshumacijos. Padarysiu, 
ką galėsiu. 

Jis gana skubiai nusisuko. 

— Žinoma, pasidomėk. 

Romi Džefrio Fokso išvaizda visada Keitę klaidino. Visas jo kietumas 
glūdėjo giliai paslėptas viduje. Taip jis priėmė realybę. Kad ir kokia ta rea- 
lybė būtų. 

Ant jos stalo gulėjo ankstyvoji popietinė laikraščio laida. Šalia jos — 
didelė, didesnė negu visada, pranešimų krūva. Beveik visi iš kitų, daugiau- 
siai iš bulvarinio turinio laikraščių — Sun, Mirror, News of the World — bei 
iš vietinių naujienų agentūrų: visi norėjo, kad ji skubiai paskambintų. Ge- 
rokai susijaudinusi Keitė tą krūvą atidėjo į šalį ir skubiai nusimetė apsiaus- 
tą, nekantraudama kuo greičiau perskaityti News keturioliktos valandos 
laidą. 

Ir susiraukė. Jos straipsnio pirmame puslapyje nebuvo. Vietoje jo — 
„MERAS IGNORUOJA EILE“, 

Dvi mažesnės antraštės: „BROLIAI IŠGELBĖTI VALČIŲ DRAMOJE" ir 
„PRINCESE DIANA ATVYKSTA Į VESTUVES VORTHINGE“. 

Keitės straipsnis visiškai pradingo iš pirmo puslapio. 

Sutrikusi ji vertė puslapius, permesdama akimis antraštes. Jis buvo 
nukeltas į septintą puslapį ir perskirtas į dvi mažas skilteles. Nuotraukos 


dingusios, antraštė pakeista. 


PONIA SALĖ DONALDSON 
23 metų ponios Salės Donaldson kūnas, pra- 
ėjusį antradienį palaidotas Braitono šv. Onos 
bažnyčios kapinėse, pastarąją naktį buvo eks- 
humuotas. 
Policijos atstovas spaudai pasakė, kad daro- 
mas skrodimas, norint nuslopinti nepagrįstus 


spėliojimus, neva ji buvo palaidota dar gyva“ 


Viskas. 

Keitė užsiuto. Skruostai užsiliepsnojo. Ji palygino vienuoliktos va- 
landos laikraštį su vidurdienio laida. Jos straipsnis faktiškai užpildė abiejų 
pirmuosius puslapius. Įprasta, kad per dieną pagrindinis straipsnis pasi- 
keičia, jeigu išnyra kas nors ypatingesnio, tačiau tiedu straipsniai nė iš tolo 
nebuvo ypatingi. 

Ji pakabino paltą ir nuėjo prie naujienų skyriaus stalo. Džefris Foksas 
baksnojo klaviatūrą, akys panir usios į ekraną. Jo abu asistentai dirstelėjo į 
Keitę ir nunėrė galvas — beveik susigėdę, pagalvojo Keitė. 

Ji palaukė, kol Foksas baigė. 

— Kas atsitiko mano straipsniui? 

Jis bent jau pasistengė atrodyti sutrikęs, 

— Jis geras. 

— Nieko panašaus. Jūs dešimteriopai jį sutrumpinote. 

— Jis... — Jis loštelėjo galvą atgal, redaktoriaus stalo pusėn. — Teris 
nori apie tai su tavimi šnektelėti. Jis savo kabinete, 

Redaktoriaus kabineto durys buvo atdaros. Patalpa didelė, negyva, 


priešais įspūdingą palisandro medžio rašomąjį stalą — du odiniai krėslai 

aukštais atlošais, už stalo — Teris Brentas, redaktorius, sudribęs, užvirtęs 
visu savo svoriu ant rankų. 

Jo veidas kaip boksininko — tvirtas, bet kartu rodantis puikią 
orientaciją, o plaukai nukirpti praktiškai — trumpai. Geltonų marškinių 
rankovės užraitotos, viršutinė saga atsegta, dryžuotas kaklaraištis pusiau 
nuleistas. Nuo stiklinėje peleninėje gulinčios cigaretės raitėsi dūmas, o jis 
pats baksnojo stalą tušinuko galu, tyrinėdamas mašinėle spausdintą po- 
pieriaus lapą. 

Keitė pasibeldė. Pyktis užleido vietą nervingumui. 

Jis mostelėjo jai ranka užeiti, tačiau akių nepakėlė. 

— Uždaryk duris. — Jis pasiėmė cigaretę, suspaudęs ją smiliumi ir 
nykščiu, giliai užtraukė ir automatiškai padėjo atgal į peleninę. Čia pat gu- 
lėjo „Marlboro“ pakelis ir plastikinis žiebtuvėlis, o šalia jų — News dienos 
leidinių šūsnis. 

— Sėskis. — Jis skaitė toliau. 

Ji atsisėdo. Odinis krėslas nebuvo toks patogus, kaip atrodė. Ant 
sienų rikiavosi įrėminti senų laikraščių pirmieji puslapiai ir įvairūs apdova- 
nojimai. Apie patį Brentą nebuvo nė mažiausio pėdsako. Jis pakėlė į Keite 
akis. 

— Sulaukiu daugybę aštrios kritikos apie tą Salę Donaldson, — pa- 
sakė jis. 

— Aštrios kritikos? — nustebo ji. 

Jis dviem pirštais čiuptelėjo cigaretę, vėl užtraukė ir užspaudė ją 
peleninėje. Išpūtė pro suspaustas lūpas dūmą, ir šilta išraiška iš jo veido 
dingo. 

— Man skambino policija. Sulaukiau skambučių iš ligoninės, keturių 
vikarų, o ką tik ausis išūžė Čičesterio vyskupas. Jis kliedi, kad dabar kiek- 
vienas sušiktas psichas, nugirdęs kapinėse kokį nors garsą, pradės bom- 
barduoti viso Sasekso dvasininkus. Turint omeny, kad straipsnis pasirodė 
tiktai šiandien vienuoliktą, visai nemažai. 

— Reikia tikėtis, kad nuo šiol žmonės bent jau ateityje bus daug ati- 
desni. 

— Daug atidesni? Dėl ko? 

— Paliudijant mirtį. 

Jis barbeno į stalą dešiniosios rankos pirštais. 

— Keite, šį rytą, prieš spausdinant pirmąjį straipsnį, tu patikinai 
mane, kad ta moteris buvo palaidota gyva, teisingai? 

— Taip. 

— Dėl to ir įdėjome tą straipsnį, nes mus įtikinai. Mes pasikliovėme 
tavo žodžiais. Esi sumani mergina, ir mes norime tavimi tikėti. Tu neturė- 
jai jokios patvirtinamos informacijos, bet mes manėme, kad tas straipsnis 
priimtinas — geras ir įtaigus, tiesa? — Jo veidas niaukėsi, ir Keitei tapo 
visai nejauku. — Kaip tu gali garantuoti, kad ta moteris nebuvo mirusi, kai 
ją palaidojo? 

— Aš mačiau ją! Ji pagimdė karste. Buvo atsimerkusi. Mačiau kraujo 
pėdsakus. Jos pirštų nagai buvo... — Ji susilaikė. Prieš akis iškilo blizgan- 
tys tvarkingi nagai, ir ją suėmė nerimas. — Karsto dangtis — jis buvo iš- 
draskytas. 

— Tu — lavonų specialistė? 

— Kąjūs turite galvoje? 

— Kiek kartų anksčiau tau teko dalyvauti ekshumacijoje? Kiek atkas- 
tų lavonų teko matyti? 

— Nė karto. 

Keitė susiėmė dešinįjį riešą — dabar ją apėmė pyktis ir netikrumas. 
Ji sukiojo sidabrinę apyrankę, ir šis veiksmas ją bent kiek guodė. Abejonės 
išnyko. 

Redaktorius sušnarpštė. 

— Ar kada nors tau kas nors paaiškino, kas nutinka lavonui po kelių 
dienų? Apie dujas jo viduje? Kaip jos plečiasi? Apie tai, kad tų dujų slėgis 
mirusios moters kūne gali išstumti embrioną? Apie tai, kad lavonai gali pa- 
keisti padėtį, nes gali sutrūkčioti jų galūnės? 

Akimirką atrodė, kad jos pasaulis ėmė byrėti. Kristau. Kas bus, jeigu 
ji suklydo. Ieškinius pareikš ligoninė, gydytojai, laidojimo biuras, sutuok- 
tinis. Galva svaigo. Ji stengėsi Mintimis grįžti atgal. Vėl matė velionės 
rankas, pirštus, iki panagių nubrūžintus nagus, subraižytą karsto dangtį. 
Argi ten nebuvo subraižymų? Be abejonės, joks lavonas negalėtų šitaip 
tampytis? Ir nusigremžti nagus. 

Tikrai buvo nugremžti. 

Apimta siaubo Keitė spoksojo 1 Terį Brentą. Keli žmonės jai sakė, kad 
jis yra nusiteikęs prieš moteris, kad ypač nemėgo korespondenčių. Per po- 
kalbį priimant į darbą ji to nepajuto, tačiau dabar jautė. Jo veido raumenys 
tirtėjo nuo tramdomo pykčio. 

— Mūsų leidinys solidus, skirtas šeimoms, Keite. Nesam koks nors 

sušiktas sekmadieninis bulvarinis laikraštis. Mūsų pareiga — būti atsakin- 
giems. Nenorime šitokių nesąmonių. Mums jų nereikia. 

— Nesąmonių? — Jos balsas sugergždė. — Cia siaubingas įvykis. 
Būtina apie jį pranešti. 

Jis papurtė galvą. 

— Netgi jei ir būtų tikras, jis per daug pritrenkiamas. 

Ji žiūrėjo tarsi apakusi, sekundėlę sustingusi iš nuostabos. 

— Aš... nesuprantu. Suknežinti automobiliai tinka, o kas nors pana- 
šaus į šitai — ne? Aš ką tik grįžau iš autoavarijos vietos. Du jaunavedžiai, 
leidžiantys medaus mėnesį, žuvo. Nemanau, kad ką tik matytas vaizdas 
labai maloniai nuteiktų beskaitančias šeimas — nelabai linksma nuot- 
rauka. 

— Rodai susidūrusių automobilių nuotraukas — gelbsti gyvybes. 

— O, liaukitės! Jūs pats tuo netikite. 

Suirzusi ji pliaukštelėjo delnais. 

Jis išsitraukė iš pakelio kitą cigaretę. 

— Policija išūžė man ausis. Aš kalbu rimtai — išūžė. Tame aptvare 
negalėjo būti nė vieno korespondento. Ar tu pati ten patekai, ar ką nors 
papirkusi? 

— Toks mano darbas — būti ten, kur neprivalau būti. 

— Tik ne tada, kai pažeidžiamas Spaudos kodeksas ir kyla grėsmė 
geriems santykiams su policija. 

Jis įsikando cigaretę ir ją užsidegė. 

— Mūsų santykiai su policija nėra geri. Jie niekada nesiteikia padėti. 

Jis gūžtelėjo pečiais ir atsilošė krėsle. Pervoliojęs cigarete į lūpų cen- 
trą, laikė sukandęs ją priekiniais dantimis. 

— Ar tu gali pagrįsti tą istoriją? Gauti patvirtinamos informacijos. 

— Dabar tuo užsiimu. Turiu omenyje, pati mačiau tą moterį du kar- 
tus. Pati lavoninės direktoriaus asistentė sakė esanti nustebusi, kad iškart 
po mirties nebuvo atliktas skrodimas. Manau, čia gali atsiskleisti baisus 
aplaidumas. Praėjusią naktį ten buvo gydytojas. Koronerio atstovė. Aplin- 
kos sveikatos centro darbuotoją. 

— lrjie visi pritarė tavo nuomonei? 

— Ne, planuoju pasikalbėti su jais šiandien. 

Jis išsiėmė iš burnos cigaretę ir laikė ją kaip popierinę strėlę. 


— Tu priimi labai moteriškus sprendimus. — Jis dėbtelėjo į ją. 

Keitė stengėsi į šią pastabą nereaguoti. 

— Naujienų redaktorius pasiuntė mane tą įvykį nušviesti, — taip ir 
padariau. Aš nieko neprasimaniau — viską mačiau pati. Pamatyti, kad ta 
moteris stengėsi ištrūkti iš karsto, nereikia jokios ekshumacijų patirties. 
Aš kalbu rimtai. Tai buvo kažkieno aplaidumas. Ta moteris nebuvo mirusi, 
kai ją guldė į karstą, ir manau, kad dabar vyksta tiesos dangstymas. Žinau, 
kad vyksta. 

— Kaip gali tai įrodyti? 

Pro horizontalių žaliuzių tarpus už Terio Brento nugaros Keitė matė 
langų valytoją, betriūsiantį pastate priešais. 

Nagai. 

Keitė nuleido akis ir nenorėjo jam pasakyti, nenorėjo niekam pasaky- 
ti. Ji pasiklausė, kaip nuščiūva šildymo sistema, paskui pakėlė galvą. 

Redaktoriaus lūpos suspaustos, net susiplojusios. Jis nukratė į pele- 
ninę pelenus. 

— Viską sužinosime, kai bus atliktas tyrimas, — tarė jis. 

— Bet šis klausimas aktualus dabar! Aš tikrai galiu atkasti šį tą svar- 
baus, jeigu duosite man galimybę. 

— Tyrimo rezultatus gausime po kelių savaičių. Mes juos nušviesime. 
To užteks. Norėčiau, kad rytoj būtum Hartlio Brigso teisme. 

— Ką? 

— Vaikų seksualinio išnaudojimo tinklas — satanistų šutvė. 

— Straipsniai apie vaikų seksualinį išnaudojimą ir velnio garbinimą 
tinka, o apie palaidotus gyvus žmonės — ne? 

— Tai nauda visuomenei. Tėvai privalo žinoti apie tokius dalykus. 

— Argi nemanote, jog žinojimas, kad galį būti palaidotas gyvas, taip 
pat naudingas visuomenei? 

Viena iš ankstyvųjų News laidų gulėjo krūvos viršuje ant jo stalo. Jis 
permetė akimis puslapį ir garsiai perskaitė: 

— „Prie šventoriaus gyvenanti Ponia Eleonora Knot pasakė: „Penk- 
tadienio popietę eidama per kapines aš girdėjau tylią dejonę. O nuo laido- 
tuvių jau buvo praėjusios trys dienos. Deramaji uždaryti karstai oro į vidų 
nepraleidžia, — pasakė Brentas. — Bet koks žmogus uždustų po dviejų 
trijų valandų. Jeigu karstas ir nebūtų hermetiškas, kaip, po perkūnais, į jį 
patektų oras, jeigu ant jo užversta šešios pėdos žemių? 


Keitė vėl sukiojo savo apyrankę. 

— Įsivaizduoji, į kokį šūdą galime įsivolioti po šitokio straipsnio? — 
paklausė jis. — Gydytojai, ligoninė, laidojimo biuras, tos jauniklės šeima 
gali užnerti mums ant kaklo teismo raštus už šmeižtą. 

Regėjo Salę Donaldson, gulinčią atkastame karste. Ir išdarinėtos, ant 
lavoninės stalo gulinčios Salės Donaldson vaizdą — su smegenimis ant 
krūtinės. 

— Tai tiesa, — pasakė Keitė. 

— Juk sužinosime po ekspertizės, argi ne? 

— Aš sužinosiu anksčiau. Jeigu pasiseks, žinosiu jau dienos pabai- 
goje. 

— Pakaks, — nukirto Teris Brentas. — Nenoriu apie tai nė girdėti, iki 
gausime tyrimo medžiagą. Supranti? Pamiršk. Ir nenoriu, kad šniukštinė- 
tum apie tą ligoninę, gadindama visiems nervus. 

— Nejaugi neleisite man pasikalbėti bent jau su gydytoju Selsu? 

— Nesikalbėsi nė su kuo. Supratai? 

— Paskirsite ką nors kitą tam reikalui? 

— Ne. Čia šūdo krūva. Išmesiu viską iš galvos. 

— Ojeigu ekspertizė parodys, kad buvau teisi? 

— Puiku, tuomet galėsi vaikščioti ir kalbinti, ką tik nori. Geriau pa- 
mąstyk apie tai, kad būsi įsibridusi iki kelių į šūdą, jeigu esi neteisi. — Jis 
pasikniso ant stalo ir padavė jai popieriaus lapą. — Jeigu taip rūpi istori- 
jos, kaip atgyja mirusieji, šį vakarą gali užsiimti šituo ir nušviesti padėtį. 

Tai buvo pranešimas spaudai. 


Į HOVĄ ATVYKSTA PASAULINIO GARSO MEDIUMĖ 


Spalio 23 d., antradienį, 19.30 val. Hovo rotušėje Dora Rankorn ves 
aiškiaregystės vakarą. Dora, penkių tarptautinių bestselerių, tarp jų ir 
knygos „Šviesa tunelio gale“ autorė, pademonstruos savo nepaprastus 


aiškiaregystės sugebėjimus, dvasių bendravimą ir gydymą... 


— Norite, kad ten nueičiau? — paklausė Keitė. 

— Taip. Galėsi rašyti, kas tik tau patinka. Sudirbk ją, jeigu nori, — jie 
visi šarlatanai. Man nesvarbu. 

Keitė išėjo iš Terio Brento kabineto įskaudinta ir sunerimusi. Su- 


nerimusi, kad galėjo suklysti dėl Salės Donaldson. Sunerimusi, kad tiesa 

galėjo būti slepiama. Jai nedavė ramybės nagai. Faktas, kad skrodimas 
nebuvo padarytas laiku, kėlė nerimą. Ji grįžo prie savo stalo ir paskam- 
bino gydytojui Marčiui Morganui, laikraščio medicinos skilties autoriui, 
su kuriuo kalbėjosi anksti ryte. Kai ji uždavė norimą klausimą, jis pritilo, 
mąstė. 

— Kažkur turiu pasidėjęs apie tai laikraštį, — po kurio laiko pasakė 
jis. — Surasti jį ir tau atsiųsti? 


Keitė paklausė, ar galėtų iš karto užvažiuoti ir jį pasiimti. 


18 skyrius 


Karalienės ligoninės Medicinos mokyklos Anatomijos fakulteto vadovas 
gydytojas Ijanas Katbis stovėjo tribūnoje. Griežtas, neaukšto ūgio vyras 
dailiai pakirptais smėlio spalvos plaukais ir gerai išlavinta šypsena kalbė- 
damas karpė rankomis orą su chirurgui būdingu tikslumu. 

Trys šimtai šešiasdešimt studentų baltais chalatais stropiai užsiraši- 
nėjo ir nekantriai laukė paskaitos pabaigos. Dauguma jų niekada nebuvo 
matę lavono. Keturiems studentams buvo skirtas vienas lavonas. Galės 
eksperimentuoti ir jį pjaustinėti ištisus dvylika mėnesių. Skelbimų lentoje 
kabėjo mašinėle išspausdinti lapai, kuriuose buvo nurodyta, kaip paskirs- 
tyti lavonai, ir pateikti jų trumpi biografiniai duomenys. Harviui Svairui 
teko penkiasdešimt antras numeris. Pastabose pažymėta, kad jis mirė 
septyniasdešimt šešerių metų amžiaus nuo vainikinių arterijų ligos. Buvęs 
civilinės įstaigos tarnautojas ir gyvenęs Rytų Anglijoje. Ir viskas. 

Paskaita artėjo prie pabaigos. Gydytojas Katbis pakėlė balsą, kad nu- 
slopintų kilusį bruzdesį. 

— Dabar, prieš einant į prozektoriumą, noriu dar sykį jums priminti, 
ką jau esu sakęs, — per salę skambėjo jo škotiškas greblavimas. — Tai yra 
žmonės, paaukoję savo kūnus medicinos mokslui. Jie sutiko čia atsidurti. 
Tačiau atminkite, kad kažkada šie kūnai buvo gyvi kaip ir mes. Gerbkite 
juos taip, kaip gerbtumėte mirusį savo šeimos narį. | 

Tyla. 

— Ir viskas lieka, suprantate? Aš nenoriu, kad galūnės ar lyties or- 


ganai būtų išnešti storžieviškoms išdaigoms. Kai metų pabaigoje baigsite 

kursą, jų palaikai bus kremuojami arba laidojami — atsižvelgiant į tai, kaip 
jie pageidavo būdami gyvi. 

Anatomijos fakultetas buvo pačiame koledžo gale — už virtuvių, 
skalbyklos ir lavoninės. Harvis žingsniavo beveik visos studentų armijos 
priekyje. Jie ėjo suodinais koridoriais, staigiai pasukdami tai į kairę, tai į 
dešinę tarp asbestu padengtais vamzdžiais nuklotų sienų. Atrodė, kad lei- 
dosi į kokio nors laivo gelmes. 

Jautė silpną galvos skausmą ir svaigulį — kaip ir kiekvieną rytą pas- 
taruoju metu, bet žinojo, kad teks prie to priprasti. Kairėje rankoje laikė 
gerokai nučiupinėtą skrodimo vadovėlį, prispaustą prie drobinio ryšuliuko 
su skrodimo reikmenimis. Jam buvo gera vilkėti baltą chalatą, jautė dides- 
nį pasitikėjimą savimi. 

Koridoriaus gale priėjo melsvas dvivėres duris su užrašu PRIVALOMI 
BALTI CHALATAI.' Įeinant studentams, dešinė durų pusė ištisai varstėsi. 
Harvį iš tolo pasitiko pažįstamas formalino tvaikas, kuris vis stiprėjo. 

Keli studentai prie durų lūkuriavo, tartum dar nebūtų galutinai pa- 
sirengę, tartum lauktų paskutinio postūmio. Jis paniekinamai pro juos 
praėjo, žengė vidun ir sustojo, apimtas pagarbos čia tvyrančiai atmos- 
ferai. 

Patalpa panaši į urvą ir tyli. Lavonai guli užkloti baltomis paklodėmis 
ant eilėmis sustatytų metalinių stalų, po kiekvienu prikabintas rudas plas- 
tikinis kibiras. Jo širdis ėmė plakti smarkiau. Ta tyla. Jokio judėjimo. Lyg, 
kokioje katedroje ar šventykloje. Langai aukšti, arkos pavidalo, o sienos 
tarp jų išklotos konservuotų žirnių spalvos plytelėmis. Mokyklinės lentos, 
ant kurių prastai nupieštos anatominės schemos. Mediniai ir plastikiniai 
vidaus organų pavyzdžiai sudėti ant palangių ir lentynų. Grindys išklotos 
sutrūkinėjusiu rudu linoleumu. Dešinėje kambario pusėje — metalinės 
praustuvės su lenktais Čiaupais ir popierinių rankšluoščių įtaisais. Dienos 
šviesos lempos kabo ant grandinių virš kiekvieno lavono. Virš kauburiuotų 
baltų paklodžių. 

Kalbos nutilo, tesigirdėjo batų kaukšėjimas, paskui brazdėjimas, po 
to — tyla. Tartum visi suėjusieji į šitą patalpą taip pat minutėlei numirė. 

Penkiasdešimt antras numeris buvo kitame kambario gale. Už jo ma- 
tėsi kažkoks sukrautas šlamštas, keli tušti stalai, vežimėlis su sulaužytu 
skeletu ir didelis stiklinis rezervuaras su formaline skendinčiais žmonių 
vidaus organais. 

kūno kontūrai, o viena pėda buvo išsišovusi aukštyn. Jis nekantriai laukė, 
kol prisijungs kiti trys jo grupelei priklausantys studentai, jaudulys stip- 
rėjo. Troško pamatyti to lavono veidą, paliesti kūną. Pajausti, kaip skiriasi 
mirusiojo kūnas nuo gyvo. 

Gordonas Klifordas prisistatė pirmas — linksmas jaunuolis, bet į 
jį Harvis nekreipė dėmesio, paskui atėjo rimtesnis vaikinas, vadinamas 
Tomu Paiperiu, ir galiausiai pasirodė kelias minutes pavėlavęs ir atsipra- 
šinėjantis, nes, girdi, buvo paklydęs, nevykėlis Hedlis Hedlis-Vinsas, kurio 
tėvas kažkada buvo Karališkojo chirurgų koledžo prezidentas — pveziden- 
tas, kaip jis ištardavo. 

Harvis pažiūrėjo į kiekvieną jų. Visi atrodė neryžtingi, rijo tą paklodę 
akimis lyg bijodami, kad ji staiga ims ir pakils. Jis narsiai žengė į priekį ir 
palengva ją atidengė. 

Padvelkė dar stipresnis formalino tvaikas, nudegindamas jam akis. 
Ant lavono veido buvo uždėta lengva muslino kaukė, o ten, kur ji baigė- 
si, matėsi kaklas — rusvai pilkas it roplio žvynai. Harvis nuėmė kauke ir 
šiurptelėjo, kai pirštai pajuto šaltą drėgną odą. 

Lavono veidas strazdanotas, galvos plaukai nuskusti, o plikumas dar 
labiau išryškino jo išpurtimą. Veido išraiška nekalta — lyg žmogaus, pa- 
likto stomatologo kėdėje. 

Harvis nutempė paklodę nuo to vyro krūtinės. Oda buvo tokia pat 
rusvai pilka. Toje vietoje, kur buvo atlikta širdies operacija, matėsi randas. 
Harvis mirksėjo nuo kylančių formalino garų, tempė paklodę žemyn, ati- 
dengdamas bambą, paskui varpą, kuri buvo tokia susitraukusi, jog vos 
galėjai atskirti ją nuo kapšelio, ant kurio ji gulėjo. 

Jis apnuogino lavono šlaunis, paskui kojas ir susilaikė, nes nustebo 
išvydęs, kad kairioji koja žemiau kelio amputuotą. 

— Kažkokie bukagalviai jau buvo Čia įsisukę! — pasakė Klifordas. 

Hedlis-Vinsas buvo tulžies žalumo. Haryį kepštelėjo nusivylimas. 
Šitaip pakeitęs spalvą, įdiržęs kaip šikšna: ne žmogus, o manekenas. 
Paiperis atrodė apspangęs. Gordonas Klifordas nervingai išsišiepęs. 
Hedlis-Vinsas staigiai nusisuko ir apipylė grindis bei savo chalato prie- 
kį pomidorų odelėmis, morkų kubeliais, seilėmis ir visu kitu skrandžio 
turiniu. 

— Atsiprašau, — išlemeno jis ir nuėjo ieškoti šluosto ir kibiro. 

Harvis švelniai bakstelėjo pirštu per lavono ranką. Raumenys lyg 
glaistas. 

— Ei, Harvi! — Gordonas Klifordas apsimetė šokiruotas. — Taip ne- 
daryk, nes jį prikelsi. 

Harvis nusišypsojo. Jis laikė Klifordą kvaiša. Jo galva, visi, kuriuos 
jam teko sutikti medicinos mokykloje, buvo kvaišos. Žinojo, kad priderėjo 
tiesiog pūsti į vieną dūdą. Rodyk, kad esi sužavėtas, elkis laisvai. Jis jau 
padarė klaidą mokykloje, kai atskleidė savo paslaptį, kurios kiti nesugebėjo 
suprasti. Ir nebūk per daug rimtas. Šitaip atstumi žmones, tai nepadeda 
judėti pirmyn, nepadeda pasiguldyti ką nors į lovą. Žmonės beviltiškai nie- 
kingi, tačiau pats neturi rodyti, jog tai supranti. 

Paiperis buvo įnikęs į vadovėlį. 

— Pradedame nuo nugaros, — paskelbė jis. — Kas nori daryti pirmąjį 
pjūvį? 

Harvis atsivertė savo knygą ir permetė akimis rodyklę. Krūtinės ląsta. 
Pilvas. Širdis. Kaklas. Galūnės. Jam nė nereikėjo skaityti: buvo taip atidžiai 
išstudijavęs, kad viską žinojo beveik atmintinai. 

— Turime apversti jį kniūbsčią, — pasakė jis. 

Jie apvertė penkiasdešimt antrąjį numerį ant pilvo. Hedlis-Vinsas 
taip ir nesugrįžo. Harvis iš savo ryšulėlio išsiėmė naują blizgantį skalpelį, 
paskui pažiūrėjo į schemą. Jis prispaudė ašmenis prie odos po lavono kak- 
lu. Reikėjo tvirtai įremti. Oda buvo stulbinamai kieta, ir pjaunant pasigirdo 
silpnas plyšimo garsas. Jis lėtai braukė ašmenimis žemyn per nugarą, iš 
karto veržėsi skaidraus, glitaus skysčio brūkšnys. 

Jam kilo mintis, ką šitas penkiasdešimt antrasis numeris jautė mirda- 
mas. Ar jis buvo pakilęs virš savo kūno, ar veržėsi į priekį pro tamsų tunelį, 
ar matė skaisčią šviesą Ir ar tada jį pasitiko jo motina? Ar jam leido pasilikti, 
ar taip pat išvijo atgal? O gal dabar jis plūduriavo palubėje ir save stebėjo? 

Kai kurie žmonės tikėjo, kad sielos sklando aplinkui, kol kūnas pa- 
laidojamas. Kad jos negali laisvai pasitraukti. Jos gali keliauti į anapus tik 
tada, kai nebelieka kūno, nebelieka nieko. 

Kai esi palaidotas, dar nereiškia, kad esi miręs. Plaukai auga toliau. 
Ir nagai. Netgi kai nebelieka kraujo, kai formalinas užpildo venas, gyvybė 
šituose kūnuose išlieka: irimas, bakterijos. Praeina keleri metai, kol kūnas 
supūva. Per tuos metus siela galbūt kybo virš jo, stebi. Gal nesi laisvas visus 
tuos metus? 

Tu turi grįžti atgal, mielasis. 

Dievas labai nepatenkintas tavimi. 

O jeigu nebėra kur grįžti? Telikęs tik negyvas, irstantis kūnas — kas 
tada? Arba jeigu esi sudegintas krematoriume? 

Ar tai ir yra pragaras? Kai siela lieka be kūno? Sugrąžinta iš anapus 
bastytis aplinkui ir stebėti? Amžinai? 

Jis atsargiai pakėlė galvą, svarstydamas, ar šis kambarys galėjo būti 
pilnas čia gulinčių lavonų dvasių, kurios šmižinėjo virš jo kaip žuvys. Kly- 
kiančių dvasių, kai jos suvoks, ką teks čia pamatyti, kas čia bus daroma. 

Tarsi įstrigę baisiame pragaro prieangyje. 

O gal nieko nėra? Visiškai nieko. Tiesiog mirtis, pabaiga? Kai smege- 
nys atsijungia, gal ir pats dingsti? 

Tas kambario šaltumas tiesiog smelkėsi į jį, o Hedlio-Vinso vėmalų 
dvokas grąžino persekiojantį atsiminimą. Andžę. 

Nesusivaldymą. 

Šizofrenikas. 

Po to nutikimo jis labai persigando. Persigando dėl savo nenormalių 
gebėjimų. Juos suvaldė piliulės. Chlorpromazinas. Dvidešimt penki milig- 
ramai triskart per dieną ir penkiasdešimt nakčiai. Vienas iš šizofrenijos 
gydymo būdų, apie jį Harvis sužinojo Britanijos medicinos asociacijos bib- 
liotekoje, kuri knygų į namus neišduoda. Sužinojo tą pačią dieną, kai pa- 
skutinį kartą pasikalbėjo su Andže. Jis pats išsirašė trijų mėnesių kartotiną 
receptą, išplėšęs jį iš bloknotėlio, kuris gulėjo ant tėvo stalo. 

Papildyti vaistų resursus nebus sunku. Jis jau susidraugavo su ligoni- 
nės vaistinės darbuotoja, išduodančia vaistus, pasakė jai, kad ypač domisi 
farmakologinėmis vaisto savybėmis, 0 ji parodė jam atsargas. Jis žinojo, 
ant kurių lentynų gulėjo psichines ligas gydantys vaistai ir kaip vykdoma 
jų apskaita. 

Rytais tos piliulės sukeldavo menką galvos skausmą ir svaigulį, bet 
šiaip netrukdė. Ėjo savaitės, niekas nebepasikartojo, ir jis ėmė jausti stip- 
rėjančią neviltį, kad nustatydama jam diagnozę Andžė buvo teisi. 

Jis atlupo odą ir žiūrėjo į penkiasdešimt antrojo numerio nugaros 
raumenų tinklą. Marinuota mėsa. Lyg bet kokio gyvūno. Jis pasitraukė, 
užleisdamas vietą Klifordui. 

Ši patalpa, į kurią Harvis dėjo tokias dideles viltis, nebuvo tinkama 


vieta. Numirėliai čia išgulėjo per ilgai, per daug ilgai. Jis laukė šios dienos 

daugiau kaip dešimt metų, svajojo, kad darys tai, ką daro dabar — su tikru 
kūnu, su žmogumi. Tačiau dabar paaiškėjo, kad čia nebuvo tinkama vieta, 
tinkamas būdas. 


Ne mirusieji atsakys į jo klausimus. Gyvieji. 


19 skyrius 
Spalio 23 d., antradienis 


Afišose, kabančiose ant pilko betoninio rotušės pastato, buvo septynias- 
dešimtmetės moters fotografija. Pasipūtę, peroksidu nudažyti plaukai per- 
sišvietė ir atrodė kaip banguota aureolė. Apsirengusi permatoma mantija, 
o šypsena tokia, kokią karališkosios šeimos nariai, stovėdami ant lėktuvo 
trapo, siunčia juos pasitinkančioms tautoms. 

DORA RANKORN — PASAULINIO GARSO MEDIUMĖ — ŠĮ VAKARĄ 
19 VAL. — skelbė užrašas apačioje. 

Keitė Hemingvėj stovėjo eilėje. Jai niekada neteko susitikti su me- 
diumu, tačiau daugmaž numanė ko tikėtis. Nervino, kad reikėjo čia atei- 
ti — mieliau būtų nudrožusi į kiną su Edžiu ir visa skyriaus šutve. Tebevirė 
pykčiu, kad Teris Brentas prieš kelias valandas šitaip išbarė ją, tačiau pama- 
žu jau ėmė atvėsti. Kokį pusvalandį ji taip karščiavosi, kad atsisėdusi kūrė 
atsistatydinimo raštą, kurį paskui suplėšė. 

Suprato, kad tai kvaila. Paprasčiausia istorija. Dar viena istorija. Iš- 
mesk ją iš galvos. Tačiau ji negalėjo. Tai nebuvo bet kokia istorija. Kalbama 
apie jauną moterį, vieneriais metais jaunesnę už ją pačią, o tai ir įkrito jai 
į širdį. Nerimą kėlė tie nagai. Nerimą kėlė Brento požiūris. Negerai. Teris 
Brentas neteisus. Jėzau, Jis — laikraštininkas, jis turėtų būti suinteresuo- 
tas tuo įvykiu, visa tiesa. 

Ir vėl grybštelėjo abejonė, sutraukė skrandį. O jeigu ji klydo? 

Kažkas, stovėjęs už jos, užmynė Keitei ant kulno, ji susiraukė ir ženg- 
telėjo į priekį. 

— Atsiprašau, — pasigirdo balsas. 

Ji nusimovė batelį ir pasitrynė kulną. Eilė judėjo pirmyn. Keitė pa- 
davė savo bilietą uniformuotam apsaugos darbuotojui ir įėjo į didžiulę salę. 


Tipiška šiuolaikinė municipalinė patalpa: negyva, erdvi, su pakabintomis 

lubomis, bareljefais ant sienų ir apie penkiais šimtais kietų oranžinės spal- 
vos plastikinių kėdžių, kurių gal du trečdaliai buvo užimti. Pro garsiakal- 
bius tyliai sklido religinė negrų muzika. 

Keitė atsisėdo salės gale ir stebėjosi publikos įvairove. Ji tikėjosi iš- 
vysti žydrą, smeigtukais prismaigstytų skrybėlaičių jūrą, tačiau didžiąją 
auditorijos dalį sudarė jauni ir labai madingai apsirengę žmonės — pra- 
dedant vėlyvos paauglystės amžiumi ir baigiant apie trisdešimt penkeriais 
metais. Sėdėjo ir kiek vyresnių, jie buvo apsitaisę geriausiais sekmadieni- 
niais drabužiais, garantuotai norėdami atrodyti šauniai, jeigu netyčia su- 
tiktų kokį jaunystės laikų bičiulį. 

Scenoje stovėjo baltas dirbtinės odos fotelis ir stalas, apdengtas balta 
staltiese. Ant šios — krepšelis su dirbtinėmis geltonomis ir baltomis gė- 
lėmis, kurios maskavo mikrofoną. Rinkosi daugiau žmonių. Keitė vogčia 
išsitraukė iš rankinės bloknotą ir pasikišo jį po striuke. Reikėjo ką nors 
pažymėti apie tvyrančią atmosferą. 

Šviesos ant pakylos sutvisko ryškiau, ir pasirodė aukštas blondinas su 
dviem auksiniais auskarais, geltonu smokingu ir mikrofonu rankoje. 

— Ponios ir ponai, kai kuriems iš jūsų galbūt jau teko susitikti su 
Dora. Tiems, kuriems neteko, pažadu nepakartojamą išgyvenimą. Ji ką 
tik grįžo iš kelionės po pasaulį, ir jos energija sukilusi. Šį vakarą daugeliui 
iš jūsų Dora perduos mirusių artimųjų siunčiamas žinias. Paskui ji imsis 
gydymo. Norinčiuosius mielai prašome pasilikti. — Jis iškėlė ranką ir džiu- 
giai nusišypsojo, apnuogindamas pilną burną baltutėlių dantų. — Ponios 
ir ponai — Dora Rankorn! 

Jis išėjo pasukdamas kairėn, o mediumė, nutvieksta šviesų ir lydima 
muzikos, įžengė iš dešinės. Ji vilkėjo baltą atlasinę suknelę su rauktine 
apykakle ir nėrinių apsiuvais. 

Keitės sprandas taip ir pašiurpo. Baltas atlasas ir apsiuvai jai priminė 
Salės Donaldson karsto apmušimus. 

Mediumė karališkai šypsojosi, nusilenkė įr pamojo ranka, atsiliepda- 
ma į plojimų audrą, paskui atsisėdo į savo baltąjį fotelį ir kostelėjo. Muzika 
ir plojimai nutilo, mikrofonas spragtelėjo, Paskui sutratėjo, vėl spragtelė- 
jo — jinai jį reguliavo. 

Atrodė žemesnė negu fotografijoje ir apkūnesnė, o kosmetikos prisi- 
tepusi kaip kokia akį rėžianti naktinio klubo dainininkė. 


— Miela matyti jus, brangieji. — Balsas šiurkštus, su kaimišku greb- 

lavimu. — Aš ką tik sugrįžau iš Amerikos. Per šešias savaites apsilankiau 
dvidešimt septyniuose miestuose. Amerikiečiai — mieli žmonės: jų toks 
stiprus dvasinis ryšys su savo šalimi. Šį vakarą aš taip pat jaučiu stiprų ryšį 
su šia vieta. 

Dora Rankorn paplasnojo ištiestomis rankomis, krutindama pirštus, 
ir giliai kvėpuodama užsimerkė. 

— Čia labai daug energijos. Bus puikus vakaras, o aplink mane su- 
sirinkę jūsų draugai ir giminaičiai, ir jų tiek daug, kad net nežinau, nuo 
ko pradėti. Aš girdžiu Rekino iš Škotijos pavardę. — Ji atsimerkė. Senyva 
moteris baltais plaukais pakėlė ranką. — Čia yra džentelmenas, Rekinas, 
jis nesenai miręs. Ar teisingai? 

Moteris linktelėjo. Auditorija tylėjo. 

— Jis nori, kad jūs perduotumėte žinią žmogui, pavarde Farkharso- 
nas. Ar pažįstate žmogų, pavarde Farkharsonas, kuris praėjusį pusmetį 
ketino persikelti gyventi kitur ir pakeisti darbą? 

Moteris papurtė galvą. 

— Aš manau, kad tai Farkharsonas, — pasakė mediumė. — Ne? 

Žilaplaukė moteris vėl papurtė galvą. 

— Laikykite galvoje šią žinią, brangioji, ir po dienos ar dviejų viskas 
paaiškės. — Ji užsimerkė ir vėl ėmė giliai kvėpuoti. — Turiu žinią kažkam, 
pavarde Vaitas ar Vaitingas. 

Trys žmonės pakėlė rankas. 

— Ši žinia iš žmogaus, kuris man sako, kad mirė maždaug prieš 
metus. 

Du žmonės nuleido rankas. Liko titnaginio veido moteris, apie ketu- 
riasdešimties metų, sėdinti tolėliau toje pačioje eilėje kaip ir Keitė. Jos ilgi, 
skaisčiai rudi plaukai buvo tvirtai surišti, moteris vilkėjo žalią striukę. 

— Šis vyras buvo jūsų tėvas, tiesa? 

— Mano vyras. 

— Atleiskite, mieloji. Buvo šiokių tokių trukdžių, gerai nenugirdau. 
Jis man sako, kad perstatėte jo kambarį. 

— Aš pakeičiau gyvenamąją vietą, — šaltai atsiliepė moteris. 

Pasitikėjimas Doros Rankorn balse šiek tiek atslūgo. 

— Aš tai ir turiu galvoje, mieloji. — Pasitikėjimas grįžo. — Jūs pakei- 
tėte jo kėdės vietą tame naujame name. 


— Aš pardaviau jo kėde, — atsakė ji. 

Mediumė triumfuojamai nusišypsojo. 

— Aš manau, kad būtent tai jis ir stengiasi man pasakyti, mieloji: kad 
jūs pakeitėte jos vietą, pašalindama ją iš savo gyvenimo, ir jis truputėlį dėl 
to įsižeidęs. — Ji vėl užsimerkė ir minutę sėdėjo tylėdama. 

— Aš gaunu žinią kažkam, pavarde Parks, kilusiam iš Vakarų Ang- 
lijos. 

Iš karto pakėlė ranką mergaitė trumpai kirptais plaukais, o senyva 
moteris kėlė ją labai neryžtingai. 

— Tai iš to, kuris vardu Bilas. 

Senoji moteris nuleido ranką. 

Mediumė žiūrėjo į mergaitę. 

— Manau, kad jis yra dėdė, ar teisingai? 

— Mano tėvelis. 

— Taip ir žinojau, kad jis arba jūsų tėvelis, arba dėdė. Mirė maždaug 
prieš penkerius metus? 

— Dešimt. 

— Jis perspėja dėl laiptų. Jis labai susirūpinęs dėl vieno turėklų virbo, 
kaip suprantu. 

— Mes gyvename vieno aukšto name, — pasakė mergaitė. 

Pasigirdo kikenimai. 

— Aš manau, kad jis rūpinasi ponia, kuri gyvena šalia jūsų. Ar toje 
gatvėje gyvena ponia, kuri turi antrą aukštą? 

Mergaitė linktelėjo. 

— Jis nori ją perspėti dėl jos turėklų virbo. Ir perspėja labai primyg- 
tinai. 

Keitė užsirašinėdama jau siuto. Ta moteriškė viską iškraipė, gražby- 
liavo, ir tiesiog neįtikima, kad šitiek žmonių leidosi mulkinami ir tikėjo jos 
išgalvotomis istorijomis. 

— Dabar gaunu žinią iš kažko, kuris turi ryšį su Amerika. Ji skirta tai, 
kurios brolis gyveno Amerikoje, ir jis sakosi miręs maždaug prieš dešimt 
metų. 

Keitė šiek tiek sukluso. 

Dora Rankorn sėdėjo užsimerkusi. 

— Jis nelabai aiškiai perduoda, bet sako, kad jo sesuo šį vakarą čia 
yra. 


Keitė pamatė iškylančias tris rankas. 

— Jis man sakosi žuvęs jūroje per nelaimingą atsitikimą. Jis plaukė 
jachta. Sako, kad jį užkabino burė ir nubloškė už borto. 

Keitei lyg kūju smogė į krūtinę. Visos trys rankos nenoriai leidosi že- 
myn. Mediumė užsimerkusi kalbėjo toliau: 

— Jis stengiasi pasisakyti savo vardą. Turėtų būti Haris. 

— Hovis, — sušnabždėjo Keitė. 

Mediumė tebebuvo užsimerkusi. 

— Taip, manau, Haris. Jis buvo aštuoniolikos metų, kai žuvo, bet jūs 
tebesate jo mažoji sesutė ir jis nori jumis rūpintis. Jis nori sužinoti, ar tu- 
rite žaislą, vardu Kifas. Jis rodo man beždžionėlę. 

Fifas. Apstulbusi Keitė spoksojo į moterį. Jos skudurinė beždžionėlė 
Fifas. 

— Jis dėl kažko apimtas didelio sielvarto. 

Mediumė atsimerkė ir žvelgė tiesiai į Keitę. Jai nereikėjo pakelti ran- 
kos. Mediumė žinojo. 

Keitė spoksojo į jos baltą atlasą, nėrinių apvadus ir iš pradžių matė 
Salės Donaldson veidą, o tik po to Doros Rankorn. 

— Jis man sako, kad jums gresia didelis pavojus dėl to, ką darote arba 
gal rengiatės daryti — darbe. Jūs neturite taip daryti. 

Keitė jautė, kaip skalpas lyg gnybtais suveržė galvą, kaip įsitempė 
sprando oda. 

— Jo balsas labai nusilpo, nelabai girdžiu. Kalbėk garsiau, miela- 
sis! — šūktelėjo ji ir sekundėlę vėl patylėjo. — Jis nori, kad mestumėte tą 
reikalą, kad į jį nesiveltumėte. — Ji užsimerkė. — Jis stengiasi pasakyti 
pavadinimą. Kažkas panašaus į laidą. Jis bando kažką pasakyti apie lai- 
dą. — Ji atsimerkė. — Ar dirbate su elektriniais prietaisais? 

— Lyg ir taip, manau, — netvirtai atsakė Keitė. 

— Aš manau, kad jūs turite būti labai atsargi su laidu. Manau, kad 
jis perspėja jus neliesti jokio laido. Kažkas naujo su laidu. Ar tai ką nors 
reiškia, mieloji? 

Keitė patraukė pečiais ir pasistengė atsakyti garsiai: 

— Kažkas panašaus, bet iš tikrųjų tai ne. Ar galite pasakyti daugiau? 

Moteris vėl užsimerkė. 

— Bijau, kad jis jau tolsta, mieloji. Jis labai susirūpinęs jumis. Jums 
nederėtų imtis to naujo reikalo. 


Keitės smegenys sukosi vilkeliu. 

— Turėkite galvoje, mieloji. Gal po kelių dienų ką nors reikš. 

Keitė sėdėjo tylėdama, stebėjo, klausėsi, širdis daužėsi, viduriai su- 
kosi. 

Haris. Hovis. Prieš dešimt metų. Nelaimingas atsitikimas jūroje. 
Amerika. Brolis. Sesuo čia. 

Jeigu tai buvo spėlionės, jos atitiko tikrovę. 

— Turiu žinią kažkam, vardu Merė, — pasakė Dora Rankorn. 

Pakilo kelios rankos. 

— Nuo kažko, kas nešioja akinius. Jie rodo man akinius ir sako, kad 
jūs pykdavote ant jų už tai, kad amžinai pamesdavo savo akinius. — Ji per- 
metė akimis iškeltas rankas. — Manau, kad turi būti moteris, vardu Betė. 

Likusią seanso dalį Keitė prasėdėjo suglebusi. Viskas vyko ta pačia 
tvarka. Vardai, banalybė. Ji beveik nieko nebegirdėjo. Mintys nuskrido į 
Bostoną, į tą dieną, kai tėvas prisėdęs ant jos lovos pasakė, kad Hovis namo 
daugiau nebegrįš. Paskui mintys vėl sugrįžo čionai. 

Kažką dėl laido... jis nori, kad neįsiveltumėte. 

Kai seansas baigėsi ir žmonės žingsniavo vorele pro duris, Keitė te- 
besėdėjo savo vietoje. Ant scenos vėl pasirodė vyras geltonu smokingu, 
nešinas dviem oranžinėmis kėdėmis. Susidarė trisdešimties žmonių eilė. 
Keitė atsistojo į patį galą. 

Eilė judėjo lėtai. Dora Rankorn skyrė vieniems žmonėms pora mi- 
nučių, kitiems net penkias. Salėje pradėjo darbą valytojos, krovė į krūvą 
kėdes, siurbė dulkių siurbliu. Smokinguotas vyras stovėjo užkulisiuose ir 
žiovavo. 

Kai Keitė pagaliau prisiartino, moteris nusišypsojo. Iš arčiau ji atrodė 
daug senesnė ir labiau nuvargusi. 

— Atleiskite, — tarė Keitė, — Man nereikia gydymo. Tik norėjau pa- 
klausti, ar galėtumėte pasakyti ką nors daugiau. — Ji abejojo, ar mediumė 
ją beprisiminė. 

— Atleiskite, mieloji, ne šį vakarą. 

— Gal galėtumėte susitikti privačiam seansui ar panašiai? Aš mielai 
užmokėsiu. 

Moteris šypsojosi. 

— Čia ne pinigų klausimas, mieloji. — Ji kažkodėl susiraukė. Keitė 
tik dabar apsižiūrėjo, kad tebegniaužia savo bloknotą. — Ar jūs korespon- 
dentė? 

— Taip. — Keitė sumišo, bet paskui suprato, kad be reikalo. — Jūs 
atsiuntėte pakvietimą į Sussex Evening News laikraštį. 

— Taip, mieloji, skaitau jį. 

— Jūs vietinė? — nustebo Keitė. 

— Gimiau ir augau Sasekse. — Mediumė paėmė kortelę nuo stalo ir 
padavė Keitei. — Paskambinkite kitą savaitę. Šią savaitę važinėju, todėl 
negaliu skirti privačių seansų. Per daug nuvargina. 

— Ačiū, paskambinsiu. 

— Kuojūs vardu, mieloji? 

— Keitė Hemingvėj. 

— Kas nors sieja su rašytoju? 

— Ne. Norėčiau, kad taip būtų. 

— Jūs labai graži, mieloji. Man primenate kažkokią aktorę. Tokiais 
pat ilgais šviesiais plaukais ir gražiu veiduku kaip jūsų. Gaila, kad nelabai 
prisimenu. 

Keitė nusišypsojo. 

— Ačiū. Paskambinsiu jums. 

— Kitą savaitę, mieloji. Paskambinkite kitą savaitę. 

Keitė nužingsniavo per tuščią salę, pro apsaugos darbuotoją, sėdintį 
ant kėdės prie savo stalo, ir išėjo į naktį. Buvo vienuolika valandų, lijo, o ji 


dar nevalgiusi. Ir nežinojo, ką, po perkūnais, reikės parašyti. 


20 skyrius 


Pooperacinė palata trečiajame Karalienės ligoninės aukšte buvo kvadrato 
formos, be langų, baltomis sienomis ir briaunotais ketaus radiatoriais, 
kurie dabar buvo išjungti, nes plūstelėjo vėlyvo pavasario šiluma. Čia at- 
vežami ligoniai iš penkių Operacinių. Šiuo metu ant vežimėlių gulėjo keturi 
ligoniai, kuriuos rūpestingai prižiūrėjo pooperacinės palatos seselės ir stu- 
dentai medikai. 

Harvis Svairas sėdėjo prie senyvo vyro, kuris dar nebuvo atsigavęs po 
narkozės: jam buvo atlikta pilvo aortos aneurizmos pašalinimo operacija. 
Jam, medicinos mokyklos trečio kurso studentui, dar buvo likusios šešios 


vasaros semestro savaitės. Palatoje buvo karšta: šį rytą jis nenuspėjo oro ir 

apsirengė šiltu kostiumu, užsimovė vilnones puskojines, todėl dabar jautė- 
si suirzęs ir išgręžtas. Jis vis dirsčiojo į šalia gulintį Daily Express laikraštį, 
vis užmesdamas akį į išspausdintą fotografiją. Antraštė skelbė: SKERDY- 
NĖS KENTO VALSTYBINIAME UNIVERSITETE. 

Kento valstybiniame universitete, Ohajuje, protesto prieš karą 
Vietname metu, Nacionalinės gvardijos kareiviai nušovė keturis studen- 
tus — du vaikinus ir dvi merginas. Pirmojo puslapio fotografijoje vienas 
džinsuotas studentas gulėjo ant žemės, atgrežęs į fotoaparatą mirties 
akimirką sustingusį veidą. Šalia jo klūpojo mergina, isteriškai išskėtusi 
rankas, klykdama pagalbos. Kiti pro ją einantys studentai atrodė lyg vaikš- 
čiojantys per miegus. 

Gera nuotrauka, sugavusi mirties akimirką. Jis įsidės ją į savo kolek- 
ciją. 

Harvis buvo susidėjęs su raudonplauke studente, vardu Geila, kuriai 
beprotiškai patiko oralinis seksas. Jis tebegėrė savo piliules ir sugebėjo tai 
nuslėpti nuo jos ir nuo kitų merginų, kurias jam pavyko prisivilioti. Dabar 
jis lengvai prieidavo prie merginų, daugiausia prie medicinos seselių. Jis 
atrado vieną paslaptį: apsimesk, kad jos tau rūpi, rodyk dėmesį, būk žavus 
ir sąmojingas — visai nesunku. Viliotojo darbas nesunkus. 

Gyvenimas — žaidimas. Reikėjo tai įsisąmoninti, aplinkiniai turėjo 
matyti tave žaidžiantį pagal taisykles. Galėjai apmauti bet ką, jeigu žaidei 
pagal taisykles. Kartais jis sugebėjo apmauti net pats save — kad buvo nor- 
malus, kad neturėjo ypatingų galių. Kad jam nereikėjo piliulių. 

Kelias naktis prieš egzaminus jų nebegėrė, bandė vėl išeiti iš savo 
kūno ir perskaityti egzaminų užduotis, tačiau nepavyko. Atrodė, kad jo 
galia dingo. 

Nebevartodamas piliulių jis nuolat jautėsi apsvaigęs. Netgi erekcija 
sutriko, nuotaika buvo nepastovi, nevaldoma, Pasisekė tiktai pusiau ati- 
trūkti nuo kūno, tačiau visai atsiskirti — ne: atrodė, tarsi kažkas galvoje 
būtų vertes kontroliuoti save. Geila išsigando, kai vieną naktį jis ant jos 
užsiuto. Merginai atrodė, kad galbūt jis Per sunkiai dirbo ir išseko, todėl 
tapo toks nesuprantamas. | 

Tąsyk ji kalbėjo panašiai, kaip anksčiau kalbėjo jo pirmoji mergina 
Andžė. Todėl Harvis vėl ėmė vartoti piliules, grįžo prie rytinio apkvaišimo 
ir galvos skausmo. Prie jo jau buvo įpratės Ir seniai vertino kaip neišven- 


giamą realybę. 

Tokią pat realybę, kaip tas vyras lovoje, prie kurio dabar sėdėjo ir kuris 
buvo siaubingai išbalęs — nelyginant marmuras. Kitaip ir nebūdavo: visi 
išvežami iš operacinės atrodė kaip marmuriniai. Arba kaip marmuriniai, 
arba kaip mirę. Dažnai buvo sunku atskirti, jeigu nematei žalių elektrokar- 
diogramos spyglių. 

Šitas buvo gyvas. Plastikinė apyrankė ant jo riešo rodė, kad jis buvo 
E. Medvėjus. Prie pat jos vienas lašelinės vamzdelis įsmeigtas į plaštakos 
viršų. EKG elektrodai prisisiurbę prie krūtinės, o žemiau jų ėjo šviežia 
aštuonių colių ilgio siūlė. Lašelinės vamzdeliai kilo prie fiziologinio ir 
adrenalino tirpalų, kabančių plastikiniuose maišeliuose ant stovo. Laidai 
prijungti prie elektrokardiografo monitoriaus. Jis gulėjo ant nugaros, ran- 
kos ištiestos prie šonų, akys užmerktos, prasižiojęs, nenumanantis, kad 
ant monitoriaus šono pritvirtinta varinė lentelė su užrašu — „Luiso Sil- 
versteino atminimui, 1968 m. Nenumanantis, kad šalia sėdi Harvis, kurio 
pareiga budėti prie jo, kol pakankamai atsigaus po narkozės ir bus galima 
vežti atgal į jo palatą. 

Vyro krūtinė kilnojosi silpnai, bet ritmingai. Kvėpavo pats. Anestezio- 
logas išėmė kvėpavimo vamzdelį prieš dvidešimt minučių. Harvis pažiūrė- 
jo į kraujospūdžio monitorių. 148/70. Gerai. E. Medvėjus ištvėrė operaciją 
ir narkozę. 

Stiprūs anestetikai. Skirta 12 ml Brietal jam užmigdyti ir vieno pro- 
cento halotano, kad miegotų toliau, kadangi buvo komplikacijų ir operacija 
truko beveik keturias valandas. Aštuoni miligramai pankuronio raume- 
nims atpalaiduoti, kad chirurgas galėtų perpjauti pilvą be refleksinių 
judesių. Penkiolika miligramų haloperidolio ir keturiasdešimt miligramų 
papaverino kraujospūdžiui kontroliuoti — tam, kad būtų minimaliai pra- 
randama kraujo operacijos metu. Harvį intrigavo anestetikų cheminės 
savybės. 

Vyras sukrutėjo. Netrukus atsibus, pagalvojo Harvis, vėl dirstelėda- 
mas į nuotrauką laikraštyje, paskui į juodomis kojinėmis aptemptas sese- 
lės kojas kitapus palatos. Seselė, vardu Antėja, jam patiko. Tomas Paiperis 
sėdėjo prie gretimos lovos, kur gulėjo į penktą dešimtį metų įkopęs vyras 
meksikietiškais ūsais. 

Harvis su Paiperiu, pjaustinėdami tą savo lavoną, drauge praleido 
vienerius metus, tačiau jo taip ir nepažino. Paiperis savo vietoje: rimtas, 
stropus, neišvaizdus. Hedlis-Vinsas iškrito, nes negalėjo matyti kraujo. 


Gordonas Klifordas žuvo šį pavasarį slidinėdamas. 

Iš kito palatos galo, nuo lovos, kur gulėjo senyva moteris, pasigirdo 
sunerimę balsai. Seselė Antėja skubiai kažkam šūktelėjo: 

— Gal galėtum tuoj pat atvesti poną Krimblį? 

Jis pažiūrėjo per petį. Anesteziologas smeigė švirkšto adatą į bu- 
teliuką, o jaunesnysis anesteziologas Rolandas Dansas, pasipūtęs vyras, 
mėgstantis pasirodyti prieš studentus, prakaitavo kišdamas kvėpavimo 
vamzdelį į tos moters gerklę. Pasigirdo žingsnių kaukšėjimas, tačiau Har- 
vis kaipmat sutelkė dėmesį į savąjį ligonį, kuris staiga aiškiai žioptelėjo. 
Jis greitai atsisuko persigandęs, kad vyras numirė po jo nosimi ir kad bus 
pražiopsojęs mirties akimirką. 

Kol kas taip atsitiko tik kartą. Buvo panaši situacija, o ligoniui atlikta 
sudėtinga pilvo operacija kaip ir E. Medvėjui. Jis gulėjo atjungtas nuo res- 
piratoriaus ir staiga sustingo, o snapeliai monitoriuje susiplojo į ištisinę 
tiesią liniją. 

Harvis iš karto suprato, kad jis mirė. Suprato tą pačią sekundę. Beveik 
pajuto, kaip tą vyrą apleido gyvybinė jėga. Jis buvo atsitraukęs, kol skubios 
pagalbos grupė bandė jį atgaivinti, tačiau nepavyko, po kelių sekundžių 
išnyko veido spalva. Ir dar kažkas išnyko. Harvis gailėjosi, kad neturėjo 
sąlygų pasverti tą vyrą prieš taip atsitinkant, prieš pat mirtį. Jis neabejojo, 
kad kažkas išėjo iš jo kūno. Buvo visiškai tuo tikras. 

E. Medvėjus kartą jau mirė. Prieš valandą operacinėje. Sustojo širdis, 
ir chirurgas su seselėmis plūkėsi beveik dvi minutes, kol ją atgaivino. Iš pra- 
džių bandė daryti defibriliaciją — nepavyko, paskui į vieną širdies kamerą 
suleido adrenalino. Tai pagelbėjo, tačiau jie nebuvo tikri, ar smegenims 
nepakenkė deguonies stoka. Tai buvo pagyvenęs žmogus, septyniasdešimt 
septynerių metų, nebeatsparus niekam. Jie nebus tikri kokias porą dienų, 
koljis pakankamai neatsigaus. 

Tuo metu Harvis žiūrėjo į mirusiji, išsiskėtojusį ant operacinės stalo 
po žaliais užklotais. Atrodė labai keista. 

E. Medvėjus staiga žioptelėjo. Akys atsimerkė, o pats lyg ir pabandė 
atsisėsti. Sunerimęs Harvis pašoko ant kojų ir pasilenkęs įdėmiai stebėjo. 
Vyras žiūrėjo tiesiai į Harvį, labai nustebusį, kad ligonis taip staigiai ir už- 
tikrintai atsipeikėjo. 

— Jėėzau, negali būti! — tyliai sugargė E. Medvėjus, tik nežinia, 
ar sau, ar Harviui — šis taip ir nesuprato, tik užmetė akį į monitorius. 


Spygliai statūs. Vyras vėl prašneko, vis dar šnabždėdamas gyvu Ist Endo 

akcentu: — Negali būti! Aš mačiau visus! Mačiau visą prakeiktą operaciją! 
Mačiau, kaip krapšteisi prakeiktą nosį! Kybojau tos prakeiktos operacinės 
palubėje. Kai chirurgas pasakė, kad numiriau, bandžiau taukštelėti tam bu- 
kagalviui per petį ir pasakyti, kad man viskas gerai, bet prakeiktasis manęs 
negirdėjo. 

E. Medvėjus užsimerkė. Miegojo toliau. 

Harvis stovėjo sukaustytas. Spygliai monitoriuje šiek tiek glebo. Ope- 
racijos metu jis stovėjo už E. Medvėjaus galvos drauge su anesteziologu ir 
jaunesniuoju jo padėjėju, stebėdami anestezijos aparatą. Kaip ir visada at- 
liekant sudėtingą operaciją už ligonio galvos ištempiamas žalias audeklas, 
kad nuo to aparato ant ligonio nepatektų mikrobų. 

Jis prisiminė, kaip buvo nusiėmeęs kaukę ir krapštėsi nosį. Per patį 
jaudinimosi įkarštį. Krapštėsi tada, kai E. Medvėjų ištiko klinikinė mirtis. 

Neįmanomas dalykas. E. Medvėjus negalėjo jo matyti. 

Lygiai toks pat neįmanomas, padarė išvadą jis, kaip ir jo regėjimas pa- 
tekus po automobiliu. 


21 skyrius 
Spalio 24 d., trečiadienis 


Rodės, kad vasara liko už kalnų: miglotas prisiminimas, Keitės galvoje su- 
mišęs su kitomis vasaromis ir nugrimzdęs po visa ta kupeta, kuri nuolat 
augo. 

Vos prieš mėnesį būta tokių karštų dienų, jog negalėjai įsivaizduoti, 
kad kada nors vėl bus šalta ir drėgna. Dabar tas karštis tapo kone iliuzija, o 
tikrovėje regėjai drėgną rudens rytą su didžiulėmis balomis ant šaligatvio, 
nutekamaisiais vamzdžiais kliokiantį vandenį ir dangų, virtusį tyliu, pilku 
ir vis tirščiau pilkėjančiu verpetų. 

Keitė stovėjo besitelkiančioje minioje prie Luiso Karūnos teismo, ir 
jai trumpam net kilo mintis, ar senovinis pastatas sugebės visus sutalpinti. 
Lytiniai nusikaltimai visada traukė minias, o šitas atvejis buvo ypač klai- 
kus: keturiasdešimt septynerių metų satanistu apsišaukęs Hartlis Brigsas 
ir keturi jo bendrai buvo kaltinami šešiolikos vaikų pagrobimu ir ritualinių 


lytinių aktų atlikimu su jais per penkerius praėjusius metus. 

Teismo salės, kaip ir geležinkelio stotys, buvo arba tvankios, arba 
šaltos. Keitė jau perprato vieną gudrybę: apsirenk tiek drabužių, kad pas- 
kui galėtum juos sluoksnis po sluoksnio nusimesti. Eidama į teismą ji pa- 
sirūpindavo savo išvaizda: tai padėdavo gauti interviu iš liudytojų, kurie 
dažniausiai nesusigaudydavo, kas buvo pareigūnai ir kas ne, ir į dailiau 
apsirengusius žmones žiūrėdavo patikliau. 

Ji vilkėjo juodos ir baltos spalvos eglute austą kostiumėlį, praėjusį 
sausį nusipirktą „Fenwick“ organizuotame išpardavime, baltą palaidinukė 
su maža nulėpusia juodo aksomo kokarda ir gerąjį paltą, kuris, jos many- 
mu, pritrenkiamai jai tiko — blauzdas siekiantis tamsiai mėlynas vilnos ir 
kašmyro derinys, taip pat pirktas išpardavime, be to, ant pečių dar buvo 
užsimetusi didelį „Cornelia James“ vilnonį šaliką, kuris idealiai derėjo prie 
palto. Mūvėjo paprastomis pėdkelnėmis ir nublizgintais juodais žemakul- 
niais bateliais. 

Bateliai atrodė šiek tiek nutrinti. Atitarnavę septynerius metus. Ta- 
čiau šiais metais prekyba buvo nekokia ir dauguma išpardavimų prasidės 
prieš Kalėdas: teliko palaukti kelias savaitėles. Beveik visus drabužius Keitė 
pirkosi išpardavimuose: ji mėgo gražius apdarus ir geros kokybės batelius 
ir šitaip pajėgdavo juos įsigyti. 

Po bemiegės nakties kaktą smelkė skausmas. Ji gulėjo lovoje dar kar- 
tą viską prisimindama ir apgalvodama, persigandusi ir sumišusi. Iš galvos 
neišėjo Salės Donaldson nubružinti, atšerpėję nagai, kai ji gulėjo karste, 
ir dailučiai nageliai ant skrodimo stalo; akyse stovėjo įsiutęs Terio Brento 
veidas, ausyse skambėjo Doros Rankorn žodžiai, 

Jis man sakosi žuvęs jūroje. Jis plaukė jachta. Sako, kad jį užkabino burė 
ir nubloškė už borto. 

Taip tiksliai. 

Haris. Nelabai tiksliai. Haris, Hovis — skamba panašiai. Per daug pa- 
Mašiai. 

Jis nori sužinoti, ar turite žaislą, vardu Kifas. Jis rodo man beždžionėle. 

Fifas. Jėzau. 

Jis man sako, kad jums gresia didelis Pavojus dėl to, ką darote arba gal 
rengiatės daryti — darbe... Jis nori, kad mestumėte tą reikalą, kad į jį nesivel- 
tumėte. Jis bando kažką pasakyti apie laidą. 

Laidas. Pasakojimai atėjo laidais, PUSę savo informacijos gavo tuo 


pačiu keliu. Per daug miglota. Dviprasmiška. Kaip ir jos skaityti straipsniai 

apie mediumus: tuo metu jie paveikūs, tačiau paskui susigaudai, kad jų 
žodžius galima interpretuoti šimtais įvairiausių būdų. Nieko tikslaus. Iš- 
skyrus. Fifą. Harį. Jachtą. 

Ji nusipurtė prisiminusi įdėmų mediumės žvilgsnį. Tartum ta moteris 
būtų tiksliai žinojusi, tartum Keitė būtų nurodyta. 

Nagai. Galbūt jie taip atrodė todėl, kad ant jų buvo patekusios sudžiū- 
vusios placentos kruopelės. Gali būti. 

Jeigu Keitė suklydo, ją tikrai išmes iš darbo. Iškels bylą. Karjerai — 
galas. Ji jau įsivaizdavo sesers Daros pašaipą. Dvidešimt ketverių, ir ta idiotė 
nesugebėjo nieko pasiekti. Jokios karjeros, jokio berno, net nesugeba išsilaikyti 
darbe. 

Prisiminė, kad ketvirtą valandą vienoje Braitono mokykloje vyks 
jaunos pianistės pristatymas, kurį jai reikėjo aprašyti, tačiau abejojo, ar pa- 
vyks iki ten nusigauti. Ji mėgo rašyti apie vaikus, paskatinti juos. 

Besigrūdanti minia judėjo lėtai, lyg atgal į tūbelę varoma dantų pasta. 
Durys, pro kurias galėjai patekti į publikai ir žiniasklaidai skirtas galerijas, 
buvo siauros. Ant teismo pastato laiptų stovėjo policija ir prižiūrėjo, kad 
pagrindinis įėjimas būtų laisvas. Žmonės veržėsi vidun įtraukę galvas nuo 
lietaus. Keitė matė baristerį su peruku ir mantija, kelis vyrus ir porą mote- 
rų prašmatniais drabužiais — matyt, žemesnio rango advokatai. Ant šali- 
gatvio būriavosi saujelė nevalyvų žmonių, šūkaujančių ir laikančių plakatą, 
ant kurio buvo pakeverzota — HARTLIS NEKALTAS. 

Kažkas bakstelėjo Keitei į nugarą, ir pasigirdo kapotas balsas: 

— Ar tau nepriklauso kasinėti kapų? 

Keitė atsigręžė. Už jos stovėjo Patrikas Donoghju: palto apykaklė pa- 
statyta, linksmai raibuliuoja akys. 

— Jau pradedu nusivilti tavimi kaip neetatine korespondente. Gauni 
karščiausią istoriją, kokios nebuvo čia metų metais, ir, užuot ja užsiėmusi, 
leidi dieną teisme. 

— Ne aš renkuosi. — Ji džiaugėsi, kad taip šauniai apsirengė: Daily 
Mail korespondentas dėmesingai ją nužvelgė. Jis pats buvo apsirengęs 
įprastai, ir nors drabužiai atrodė šiek tiek aplamdyti, tačiau jo niekada ne- 
pamatysi nevalyvo. Tamsiai žalios pliso kelnės, rudi, tvirti raštuotos odos 
batai, po rumbuotu džemperiu — „Viyella“ marškiniai. Tvido švarkas at- 
rodo lyg atiduotas tėvo. Tiesutėlė stovėsena. Keitė džiaugėsi jį matydama, 


su juo jautėsi ramesnė, saugi ir patenkinta. 

Jie pajudėjo į priekį dar kelis žingsnius. 

— Ir kokios gi garsiosios ekshumacijos naujienos? 

Keitė truktelėjo pečiais. 

— Aš jau tuo nebeužsiimu, — pasakė atmesdama plaukų sruogą nuo 
veido. 

— Kąreiškia — „tuo nebeužsiimu“? Švystelėjai tokią sensacingą žinią. 

— Manęs pačios vos nešvystelėjo iš darbo. 

Jis susirūpino: 

— Kas atsitiko? 

— Regis, Teris Brentas mano, kad tą istoriją pati sukūriau. Iš mote- 
riškos isterijos. Kol kas niekas nieko neįrodė, ir, matyt, mirusiai moteriai 
pagimdyti kape yra visiškai normalu. 

Pakreipusi galvą Keitė laukė jo reakcijos. 

— Ką? Pagimdė kape? Tik nesakyk, kad?.. 

Keitė linktelėjo. 

— Straipsnyje to nebuvo. 

— Dikui Vyleriui, vyriausiajam skyriaus redaktoriui, tai pasirodė per 
daug šokiruojama, — su sarkazmo gaidele pasakė ji. 

— Ji iš tikrųjų karste pagimdė kūdikį? 

— Teris Brentas man aiškina, kad tai visiškai normalu. Jeigu juo tikė- 
tum, tai lavonai taip daro nuolat. 

— Mirusieji išties šiek tiek pajuda. Lavonas sustingsta ir po to vėl at- 
sileidžia. Kartais, kai jie pajudinami, lyg ir suvaitoja: iš skrandžio išsiveržia 
dujos. Mirusiojo kūnas — gan nemalonus dalykas. 

— Arjie tikrai pajuda? 

— Taip. Kartais išsiropščia Iš kapo ir tavę vejasi. — Jis išpūtė akis. 

Keitė šyptelėjo. 

— Teris Brentas pasakė, kad aš sUerzinau pusę Sasekso dvasininkijos. 
Turiu pamiršti tą istoriją, iki bus atlikta ekspertizė. 

— Ši istorija paplito po visą Flitstritą. 

— Žinau. Vakar po pietų man skambino News ofthe World, Mirror, Sun 
ir gal tuzinas kitų laikraščių. 

— Ir ką jiems pasakei? 

— Darjiems neperskambinau. 

— Geri kontaktai, Keite, ištrauktų tave iš užkampio, ir sulauktum 


didžiulio pasisekimo. 

— Būčiau siunčiama atgal į Saseksą aprašinėti ekshumacijos ir sata- 
nistų? 

— Londone geriau sumoka, — pasakė jis. 

Keitė susigrūdo rankas į palto kišenes. Ji pagremžė nagais nuo pamu- 
šalo pūkelius. Kairėje kišenėje vartėsi kažkoks popiergalis. Sulankstytas, 
sumaigytas. Sekundėlę ji mąstė, kas ten galėjo būti. 

— Na, galbūt padariau kvailą klaidą. 

— Ir tikrai manai, kad padarei? 

Pagaliau ji suprato, kad tas popiergalis niekam nereikalingas: papras- 
čiausias kvitas už šampūną. 

— Ne, — pasakė ji, — nemanau. Tačiau nesuprantu, kas čia vyksta. 
Vakar įtikino mane, o dabar, — ji gūžtelėjo pečiais, — nebežinau. Birmin- 
game man teko susidurti su skandalu ligoninėje. Visi gydytojai bematant 
suglaudė gretas ir stojo gintis. 

— Medikai visada taip daro, — tarė Patrikas. — Daugumos profesijų 
žmonės stengiasi ginti munduro garbę. Tačiau koroneriui pateiktas patolo- 
go skrodimo išvadas bus nelengva nuslėpti. 

— Ta mergina lavoninėje stebėjosi, kad skrodimas nebuvo padarytas 
iš karto po mirties. Be to, jie paskyrė vietinį, o ne Vidaus reikalų ministeri- 
jos patologą, vadinasi, įvykio nelaiko įtartinu. 

— Iš kur žinai? 

— Dalyvavau skrodime. 

— Tave įleido? 

Ji nusišypsojo ir paraudo. 

— Taip. 

— Neklausiu kaip, — pasakė jis. 

— Labai paprastai. 

— Kaip tau sekėsi? 

— Vos nenualpau. 

— Aš kartą skrodimo metu nualpau. Kai jie pjovė kaukolės viršų ro- 
taciniu pjūklų... 

Ji iškėlė galvą, sunkiai nurijo seilę. 

— Daugiau nenoriu girdėti, — tarė Keitė. 

— Ar žinai, kuo jie užpildo kaukolę, kai išima smegenis? 

— Nereikia! 


— Senais laikraščiais. Nepamiršk, kur gali atsidurti tavo rašiniai. 

— Ačiū, Patrikai. 

— Priprasi. 

— Nenorėčiau. Kažin ar patologas viską kaip reikiant apžiūri? 

— Jie tiria gana nuodugniai. 

— O nagus? 

— Patologo darbas — nustatyti mirties priežastį. Jis apžiūri viską, 
kas tiesiogiai su tuo susiję. — Jie pajudėjo arčiau prie įėjimo. — Vadinasi, 
nebemindysi slenksčių? Neberinksi komentarų? Šiuo metu tau turėtų būti 
pats darbo įkarštis, apklausa ligoninėje. 

— Gali man nepasakoti. 

— Ar tu pakankamai tikra tuo, ką matei? 

— Taip, širdyje. Nemanau, kad būčiau suklydusi. 

— Na, nėra reikalo abiem čia visą dieną tupėti. — Jis žiūrėjo į ją. — 
Aš perduosiu telefonu pranešimus už tave. Gerai? Ko dar lauki? Dink! 

Jis mirktelėjo. 

— Tu rimtai? 

— Taip, visiškai rimtai. Su viena sąlyga. 

— Aha, kokia? 

— Kad nepamirši mūsų pasimatymo šį vakarą. 

Ji nusišypsojo. 

— Sutarta! Tikrai perduosi telefonu mano pranešimus priėmėjams? 

— Taip. Ir nepamiršiu kaip tu. 

— Jeigu Brentas sužinos, ką aš darau... 

— Brentas — subingalvis. Nesirūpink, jis visada vartosi kaip piršti- 


nė. — Patrikas maktelėjo galva. — Pirmyn, paskubėk imtis darbo. 


22 skyrius 


„The Rolling Stones“ „Satisfaction“ trenkė prieškambaryje, o kiekvieną 
dūžį palydėjo raudonų ir mėlynų švieselių blyksnis į taktą. Harvis stovėjo 
ankštoje virtuvėje, apšviestas akinamos baltos lemputės, kuri be gaubto 
kabėjo virš galvos. Taškuotu plastiku dengta spintelė buvo apkrauta pigaus 
vyno buteliais, alaus skardinėmis ir plastikiniais puodeliais. 


Girta mergina trumpu sijonėliu, kuris atidengė tarpkojį, sėdėjo ant 

indų džiovyklos, tinklu aptrauktos kojos tabalavo, lūpų dažai išdrykę per 
visą veidą. Ji ginčijosi su tokiu pat girtu studentu mediku Tedu Bleiku, 
kuris vilkėjo raudonus velvetinius marškinius ir buvo pasirišęs gėlėtą kak- 
laraištį. Tema: ar apipjaustytos moterys galėjo patirti orgazmą. 

Harvis Svairas neapkentė vakarėlių, ypač tokio gardo, kur šeštadie- 
nio naktį susigrūda studentai. Karštis neapsakomas, prakaitas sruvo vien 
stovint. Jo mergina Geila buvo kitame kambaryje, šoko su kažkokiu aukš- 
tu subingalviu. O Harviui nė motais: šokimas — nuobodybė. Jis siurbė 
drungną, metalu atsiduodantį alų, galvodamas apie E. Medvėjų, tą ligonį, 
kuriam buvo padaryta pilvo operacija ir kuris jam pasakė, kad matė save 
operuojamą kybodamas operacinės palubėje. Paskui jis tą senį kelis kartus 
aplankė, tačiau jam pasireiškė pooperacinės komplikacijos, todėl vyras 
arba miegodavo, arba buvo per daug apdujęs, kad pajėgtų kalbėti. 

Kažkas smarkiai užvožė jam per nugarą. 

— Viskas gerai, vyruk? 

Atsigręžęs pamatė jaunesnįjį anesteziologą Rolandą Dansą. Jis vilkėjo 
megztiniu aukšta atverčiama apykakle ir tvido jojiko striuke. Dansas buvo 
neįprastai nusitašęs ir linksmas. 

— Gerai, — atsakė Harvis. 

Dansas pakėlė sunkią alaus skardinę ir šiaip taip prisipildė plastikinį 
puodelį. Puta pakilo, alus išsiliejo per kraštą ir nuvarvėjo ant gličių, lino- 
leumu išklotų grindų. Harvis nelabai mėgo Dansą. Šis jam atrodė per daug 
pasipūtęs ir arogantiškas. Buvo kalbama apie nepaprastus Danso gabumus 
ir kad iš jo išeis puikus anesteziologas. Ir taip jis labai jaunas tokioms pa- 
reigoms. Harvis jam šiek tiek pavydėjo, o dabar stebėjosi, kaip jis čia atsi- 
dūrė. 

— Šaunus balius. — Šlapios Danso lūpos įsitempė, jis stengėsi susi- 
kaupti. | 

Harviui jis priminė Pantomimoje vaidinamą graužiką: liauna piltuvo 
formos nosis, trumpi prigludę plaukai, faktiškai nėra smakro, smulkūs 
aštrūs dantys. 

— Jokia moteris nepasieks orgazmo be klitorio — grynai neįmano- 
ma, — tempė žodžius ant indų džiovyklos sėdinti mergina. 

— Bet gal priklausytų nuo to, kaip giliai įeitum? — pareiškė Tedas 
Bleikas. 

Rolando Danso dėmesys nukrypo į tą porelę. Jis nepritariamai susi- 
raukė, bandė susikoncentruoti, paskui pasviro prie Harvio. 

— Klausyk, rieboka, ar ne? 

Jis užsivertė alų ir ėmė gurkti. 

Harvis taip ir nesuprato, ar jis turėjo omeny panelės mini sijoną, ar 
tųdviejų pokalbį. Nužvelgė merginą, perbėgo akimis per baltas putlokas 
šlaunis, persišviečiančias pro pėdkelnių tinkliuką, ir pajuto geidulio žybsnį. 
Pagalvojęs, ar pavyktų įsiterpti į jų pokalbį, tarė: 

— Juk kai kurios afrikiečių gentys taip ir daro, ar ne? 

— Nneteisybė, — karingai paprieštaravo ji. — Ne visi juodi vyrai turi 
didelius kotus. — Jos galva palinko į priekį, akys prisimerkė. — Kad ir kaip 
ten būtų, ššitas pokalbis yra labai asmeniškas. 

— Ar jau planuoji specializuotis kokioje nors srityje? — paklausė 
Harvį Rolandas Dansas, bandydamas pakeisti temą. 

— Nenusprendžiau, — trumpai atrėžė jis pyktelėjęs, kad jį pertraukė. 
Paskui pagalvojo apie galimybes ir nusišypsojo Dansui. — Tiesą sakant, 
norėjau tavęs kai ko paklausti. Apie vieną ligonį, kurį turėjom anksčiau šią 
savaite. Medvėjų. Ponas Vendelas antradienį jį operavo. Tu ten buvai. 

— Medvėjų? 

— Antroji operacija antradienio rytą. Pagyvenęs žmogus. Operavo 
pilvą. Buvo sustojusi širdis. 

Muzikos garsas sustiprėjo, paskandindamas jo žodžius. 

— Atleisk, — sušuko Dansas. — Kalbėk garsiau. 

Harvis pakartojo. 

— Aa, aortos aneurizma. 

— Aš buvau prie jo pooperacinėje palatoje, — pasakė Harvis. — Atsi- 
gavęs man pasakė, kad operacijos metu turėjo sąmonę. 

— Turėjo sąmonę? 

Harvis įbedė akis į savo alų. 

— Ne visai pabudes. Jis sakė, kad kybojo operacinės palubėje ir viską 
matė. Nupasakojo, kur kiekvienas stovėjo, ką kiekvienas darė. — Harvis 
pakėlė akis. — Pasakė, ką aš dariau. 

Jaunesnysis anesteziologas lyg tarp kitko linktelėjo ir vėl tapo abe- 
jingas. 

— Gana dažnai taip būna, vyruk, — tarė jis. 

— Tikrai? 

— Absoliučiai. 

Tinklu aptemptos kojos vėl trumpam atitraukė Harvio dėmesį. 

— Turi galvoje, kad žmonės palieka savo kūnus? — Jis atpažino dar 
vieną mediką ir seselę, kurie krizendami įvirto į virtuvę ir ėmė kilnoti vyno 
butelius. — Žmonės iš tikrųjų palieka savo kūnus ir sklando aplinkui? 

— Taip, labai įprasta. Viskas tėra iliuzija. 

Harvį persmeigė neviltis. 

— Ką turi omenyje? 

Anesteziologas spoksojo į jį lyg į idiotą. 

— Viską padaro vaistai. Neuroleptinė nejautra. Numanau, kad dar 
nesimokėte šios srities? 

— Ne. — Muzika nutilo — buvo galima trumpam atsikvėpti. — Sa- 
kai, kad.taip veikia vaistai? 

— Žinoma. Disociatyvūs vaistai. Butirofenonai, tokie kaip haloperi- 
dolis. Ketaminas, kai nori laikyti ligonį pusiau su sąmone. Labai praverčia 
esant traumoms, kai reikia ką nors ištraukti iš pjaustomo automobilio arba 
iš po griuvėsių ir sulaikyti kraujospūdžio kritimą. 

— Ir jiems atrodo, kad pakyla iš savo kūno? 

Dansas linktelėjo. 

— Argijiems po to nebūna keista? 

— Taip, būna. Ypač ketaminas turi tokį poveikį. Sukelia baisius po- 
operacinius košmarus, kurie gali tęstis dienų dienas, savaites. Gana pavo- 
jingas daikčiukas. 

Harvis gurkštelėjo alaus. Jam reikėjo elgtis atsargiai su tomis piliulė- 
mis. Išgėrė vos daugiau kaip bokalą, ir jau pasijautė keistai. 

— Ar tu tiki, kad bet kas gali išeiti iš savo kūno? 

— Turi galvoje sielą? 

— Sielą ar sąmonę, ar kokią nors energijos masę. 

— Nesąmonių nesąmonė. Ar žinojai, kad vienoje biblinėje šventyk- 
loje, kur rodydavosi stebuklai, požemyje aptiktas azoto suboksido nute- 
kėjimas? Bet kuris tenai atsidūręs būtų skrajojęs kaip aitvaras. Visus tuos 
haliucinacinius dalykus galima paaiškinti chemiškai. 

Jis pakėlė savo stiklinę ir prisimerkė žiūrėdamas į alų. 

— O kaip paaiškintum šio ligonio, Medvėjaus, atvejį? Jis papasakojo, 
ką žmonės darė operacinėje, kai faktiškai negalėjo jų matyti? 

Dansui nusibodo ši tema: akys vogčia nuslydo į merginą ant indų 
džiovyklos. 

— Vyrai nieko nesupranta apie orgazmus, — iškošė ji veriamai žiūrė- 
dama į Dansą ir Harvį. 

Dansas susiraukė. Atsisukęs į Harvį jis pasitapšnojo per kairę ausį. 

— Klausa, vyruk. Nejautros metu šita juslė atsijungia paskutinė. Štai 
kodėl operacinėje niekada nekalbama apie pacientą. Jeigu suleidi bent kiek 
mažiau anestetikų, jie girdi, kas vyksta. Dar pridėk disociatyvų vaistą, ku- 
ris tau sukelia jausmą, kad pakyli iš kūno, — ir viskas. 

Harvis suėmė puodelį abiem rankomis. Ant indų džiovyklos sėdinti 
mergina dabar glamonėjosi su tuo raudonmarškiniu berneliu, o jo ranka iki 
rankinio laikrodžio buvo panirusi į jos pėdkelnių juosmenį. 

— Tai turėtų būti haliucinacija. Kaip kitaip paaiškinti tokį žmogaus 
regėjimą? Be abejo, jeigu tai būtų tiktai haliucinacija, taip tiksliai visko ne- 
užfiksuotų. 

Dansas pasilenkė ir suktelėjo Harviui ausį. 

— Šitos, vyruk. Aklieji regi šitomis. Jomis mato šikšnosparniai ir visų 
rūšių vabzdžiai. Tenka tenkintis tuo, ką turi, kai kitos juslės nebeveikia. O 
likusios sustiprėja. Ausys pavirsta nelyginant radarais. 

Harvis galvojo apie operacinę. Argi E. Medvėjus galėjo girdėti, kaip 
jis krapštosi nosį? Jis puikiausiai prisiminė, kaip buvo: nusisuko, nutraukė 
žemyn kaukę. 

— Ar tau teko girdėti, kad kas nors būtų tai patyręs ne anestezijos 
metu? 

— Istorijoje pilna tokių. Plutarchas. Cezaris. Biblija. Tą gali sukelti 
staigus stresas arba trauma. 

— Kaip — be jokių vaistų? 

Anesteziologas atsiraugėjo Ir įsistebeilijo į savo alų. 

— Žinai, kur yra pasaulyje geriausias vaistų fabrikas, vyruk? 

Jis susverdėjo ir atsirėmė į spinteles. 

— Ne, kur? 

Dansas pasitapšnojo sau per krūtinę. 

— Mūsų kūnai. Pasiutusiai stebuklingi. Gali pagaminti bet ką. Kartais 
mes patys sukeliame savo haliucinacijas: sąmoningai — kai einame mie- 
goti, atsitiktinai — kai gauname smūgį į galvą, arba susirgę, arba patyrę 
šoką. — Jo kaktą išmušė prakaito lašeliai, nosis blizgėjo. — Čia velniškai 
karšta. — Jis išsitraukė geltoną taškuotą Nosinę ir pasišluostė antakį. | 

— Gali rodytis haliucinacijos susižeidus galvą? — paklausė Harvis. 

— Priklauso nuo to, kas dar nutiko. Toks plūduriavimo įspūdis dažnai 


kyla sustojus širdžiai. Smegenys tartum užsidaro. Išsiskiria haliucinoge- 

nai — endorfinai. Žmonės jaučiasi lyg pakilę virš savo kūnų, paskui tarsi 
plaukia tuneliu, mato mirusius artimuosius. — Jis asiliškai išsišiepė. — Jie 
įsitikinę, kad buvo numirę ir apsilankė anapus. 

Harvis spoksojo į jį apstulbęs. 

— Ar taip pasitaiko dažnai? 

— Ne, gana retai, — atsakė Dansas. 

— Ir nemanai, kad čia gali būti šis tas daugiau? 

— Žinau, kad nebūna nieko kito, vyruk. 

— Ar galėtum įrodyti? 

— Įrodyti? Taip... — Jis padvejojo. — Manau, kad galėčiau. 

— Vadinasi, galėtum padaryti, kad kas nors tai patirtų? 

— Tyčia? — Dansas pažiūrėjo į jį nustebęs. 

— Taip. 

— Techniškai būtų įmanoma, — pasakė Dansas ir palinko prie Har- 
vio. — Pasinaudodamas savo anestezijos aparatu, aš galiu padaryti ligoniui 
viską, ką panorėjęs. Niekas neįsivaizduoja, kokią galią turi anesteziologai. 
Chirurgams terūpi, kad ligoniai nekrutėtų, kad nespazmuotų raumenys 
arba nepasireikštų jų refleksiniai judesiai. Chirurgai tėra išgirtųjų dailidžių 
ir santechnikų mišinys. Ne kas kitas, o anesteziologas turi galią operacinė- 
je. Nuo to, kaip naudoju su savo anestezijos aparatą, kokius vaistus skiriu 
ir kiek jų suleidžiu, priklauso, ar ligonis išgyvens, ar mirs. — Jis vėl išgėrė 
alaus. — Ar žinai psichiatrą R. D. Laingą? 

Harvis linktelėjo. Glamonės už Danso nugaros kaito. Mergina jau 
išpešė to bernelio raudonų marškinių skvernus, o rankos darbavosi jo 
kelnėse. 

— Skaičiau jo vieną knygą — „Asmenybės pasidalijimas“. 

— Geras šizofrenijos tyrinėjimas. 

Harvis paraudo. 

Dansas nepastebėjo. 

— Aresi girdėjęs apie jo dilemą? 

— Ne. 

Pasigirdo krintančių plastikinių puodelių tratėjimas. Mergina ant 
indų džiovyklos dabar buvo apžergusi studento liemenį, ir abu trynėsi vie- 
nas į kitą. Dansas nepritariamai susiraukė. 

— Laingas sako, kad turėjo draugą anesteziologą. Tas draugužis jam 


pasakojo, kad retkarčiais numarindavo ligonį — dėl juoko. Matyt, Laingas 

taip niekada ir nenustatė, ar tas žmogelis buvo psichopatas ir tikrai taip 
darė, ar taip šnekėjo jausdamas kaltę ir norėdamas tokiu keistu būdu „pa- 
teisinti ligonio mirtį. 

Harvis nudūrė akis į rudą margą linoleumą: netoli jo kojos buvo ciga- 
retės išdeginta skylė. 

— Ir koks rezultatas? 

— O, žinai, — Hipokrato priesaika, ir taip toliau. Jis laikė savo pa- 
reiga neatskleisti to vyruko pavardės — šiaip ar taip, matyt, jis jau miręs. 
Velniškai sunku įrodyti, supranti. Pasitaiko ligonių, kurie jau ant ribos. 
Duok jiems ko nors per daug — ir baigta. Anestetikai pasiutusiai sukrečia 
organizmą. Kai kurie žmonės jų netoleruoja. Šitaip galima prarasti daug 
ligonių, ypač esant kritiškai jų būklei. Įveža tau avarijos auką, o to vargšo 
žmogelio vidaus organai sumalti, organizmo cheminis balansas sutrikęs, ir 
anesteziologas turi nedelsdamas atsirinkti ką ir kaip, o kartais paprasčiau- 
siai pasikliauti nuojauta. Jeigu tikrai norėtum, galėtum velniškai lengvai 
atimti gyvybę, chirurgui nė nenumanant. 

Anesteziologo akys kaipmat nukrypo kažkur, tartum būtų ką nors 
pamatęs ir sunerimęs. 

— Ar teko prarasti ligonių? — paklausė Harvis. 

— Taip. Kartkartėmis, — pasakė Dansas. — Prieš porą savaičių tu- 
rėjau moterį. Ji buvo tiktai dvidešimt aštuonerių metų. Atvyko nedidelei 
tiriamajai operacijai. Bukagalvė — į formą neįrašė, kad serga astma. — Jis 
gūžtelėjo pečiais, pabraukė liežuviu po burną. — Tie vaistai, kuriuos jai 
įpumpavome, sukėlė alerginę reakciją. Kai susigaudėme, jau buvo per vėlu. 

Kurį laiką jie stovėjo tylėdami. 

— Tiek to, — pasakė Dansas ištuštindamas puodelį, — man laikas 
eiti. 

„Bye, bye, Miss Amercan Pie“, — trenkė gretimame kambaryje. 

— Aš kai ko nesuprantu iš tavo kalbos, — pasakė Harvis. 

— A? 

Harvis luktelėjo, kol besimylinti porelė praėjo pro jį į prieškambarį. 

— Tie disociatyvūs vaistai, tas plūduriavimo jausmas — viskas aišku, 
jeigu ligonis gyvas. Bet kaip paaiškinti, kai šitaip atsitinka tokiam ligoniui 
kaip Medvėjus, ištikus klinikinei mirčiai? Dvi minutes, kai buvo sustojusi 
širdis, žmogus buvo miręs. Kaip jis galėjo turėti sąmonę būtent tada? 

— A! — Dansas atrodė patenkintas savimi. — Čia ir yra klaidingiau- 

sias įsitikinimas. Rašiau šia tema ruošdamasis ginti savo filosofijos daktaro 
disertaciją. Galėsiu tau duoti kopiją. Žmonės mano, kad mirštama sustojus 
širdžiai, bet širdis tėra pompa. Ji tiktai pervaro į smegenis kraują. Svar- 
biausia — smegenų dėžutė, o ne širdis. Širdis nustoja plakusi, o smegenys 
tebedirba dar devyniasdešimt sekundžių — daugių daugiausia dvi minu- 
tes. Potencialiai dar galima atgauti sąmonę. Mirtis ištinka tik tada, kai 
išeikvojamas deguonis ir negrįžtamai pažeidžiamos smegenys. Smegenų 
aktyvumas gali nutrūkti per penkias ar šešias minutes. Tada jau niekada 
nebeatgausi sąmonės. 

Pasigirdo garsus trakštelėjimas. Danso akys šovė į Harvio plastikinį 
puodelį. Harvio rankos sušlapo. Jis taip stipriai sugniaužė, kad puodelis 
suskilo ir alus pasiliejo ant grindų. Sutrikęs jis padėjo jį ant salo. Aplinkui 
pasklido ruda balutė. Harvis nusigręžė, nekreipdamas į ją dėmesio. 

— Ar galima simuliuoti smegenų mirtį anestetikais? — tyliai paklau- 
sė jis. 

— Simuliuoti? Nesuprantu tavęs, vyruk. 

Harvis tirtėjo. Pakriko jo paties vidinis cheminis balansas. Jis jautė, 
kaip į kraują srūva adrenalinas. | 

— Numarini smegenis, o paskui jas atgaivini. Panaudoji disociatyvius 
vaistus, sustabdai smegenų veiklą ir po to žiūri, ar ligonis ką nors iš to laiko 
prisimena. 

Dansas susiraukė. 

— Smegenų mirtis negrįžtama. Balandėlis išskrido — ir baigta. 

— Ar nėrajokių vaistų, kurie galėtų simuliuoti smegenų mirtį? Laiki- 
nai išjungti smegenų veiklą? 

— Kodėl norėtum taip Padaryti? 

Harvis suspaudė abi rankas. 

— Nejaugi nesupranti? Jeigu sustabdęs smegenų veiklą galėtum iš- 
kelti ką nors iš jo kūno, O Paskui pasikalbėti su juo... nejaugi nesupranti, ką 
būtų galima įrodyti? 

—- Nesuprantu taves. 

— Tai įrodytų, ar yra gyvenimas po mirties! 

Jaunesnysis anesteziologas papurtė galvą. 

— Ką tik sakei, kad išėjimas iš kūno tėra iliuzija. O jeigu kieno nors 
smegenys mirusios, bet jis vis tiek atsiskiria nuo kūno, tada tai negalėtų 
būti iliuzija, ar ne? 

— Tuomet jis būtų, po perkūnais, miręs! 

— Argi nėra kokio nors vaisto, kuris prislopintų smegenų veiklą, vi- 
siškai ją sustabdytų nepakenkdamas smegenims? 

Dansas pagalvojo. 

— Atrodo, esama naujų barbitūratų darinių, — pagaliau pasakė 
jis. — Kartais mes juos taikome sergantiesiems epilepsija, esant status 
epilepticus. Labai sudėtinga. Gana stipriai sukrečia smegenis, tačiau kartais 
tikrai padeda. 

— Ar kada nors bandei rimčiau pasidomėti, kas tokiam žmogui nu- 
tinka? 

— Ne. 

— Kai kitą kartą turėsi tokios būsenos žmogų, norėčiau stebėti gy- 
dymą. 

— Status epilepticus labai retai pasitaiko. Tiktai koks vienas per kelis 
mėnesius. 

— Man būtų įdomu. Ar praneši? 


Dansas pažadėjo. 


23 skyrius 


Spalio 24 d., trečiadienis 


Toldama nuo teismo salės, palikdama Patriką Donoghju pavaduoti ją nu- 
šviečiant įvykius, Keitė pasijuto prislėgta. Kol stovėjo su juo, jautėsi gerai 
ir tvirtai, tačiau dabar ją vėl apniko abejonės. Protas krečia pokštus: kar- 
tais žiūrėdamas filmus žmogus pamato ir tokių dalykų, kurių ten nerodo, 
nes būna pernelyg pametęs galvą iš baimės, kad kaip reikiant įsigilintų. 

Jis nori, kad mestumėte tą reikalą, kad į jį nesiveltumėte. 

Šitą reikalą? Ar Dora Rankorn turėjo galvoje šį reikalą? Ką Hovis 
stengėsi jai pasakyti? Jeigu apie tai, tuomet gal jis neteisus. Ji sugadino šį 
reikalą, nes pražiopsojo progą. Tokią puikią progą. 

Visa gudrybė glūdi štai kur: turi pasigauti liūdintį sutuoktinį greitai, 
per pirmąsias tris valandas, kol jis būna sustingęs nuo šoko, kol jo budru- 
mas susilpnėjęs. Dažnai jis atveria širdį, neS trokšta pasišnekėti. Kai kalba, 


jo mintys nukrypsta kitur, skausmas atitolsta, jis pabėga nuo realybės, jam 

atrodo, tartum viskas atsitiko kažkam kitam, bet ne jam. O paskui širdgėla 
ir apmaudas įsišaknija, ir langinės užsidaro. Šeimos suremia pečius, atveria 
paradines duris, atsiliepinėja į telefonų skambučius apsiginklavusios bud- 
riu, nepalenkiamu šaltumu. 

Jeigu esi suktas, patenki į jų namus, pasiskolini albumus, kad kiti 
laikraščiai neprikištų nagų prie nuotraukų. O jeigu esi pakankamai kietas, 
jie nueina paruošti tau arbatos, ir kai jie pasišalina iš kambario, nudžiauni 
nuotraukas nuo židinio atbrailos. Žinoma, po kelių dienų nusiunti jas at- 
gal, kaip nors nevykusiai pasiteisindamas. Toks yra žaidimas. Kitaip nieko 
neišeitų. 

Keitė sau priekaištavo, kad nepasinaudojo proga ir nepasikalbėjo su 
Salės Donaldson vyru per kelias pirmąsias minutes, kai kapinėse buvo at- 
vožtas karstas. Jis būtų kalbėjęs, pasakęs viską, ko jai reikėjo. 

Tačiau jo nepakalbino, nes pati buvo per daug sukrėsta. O gal tai tik 
pasiteisinimas, nes iš tiesų buvo pernelyg skysta, jai stigo užsispyrimo nu- 
tverti laimikį. Gailėjosi to vyro ir nenorėjo brautis į jo sielvartą. 

Galbūt jos sesuo Dara ir teisi, galbūt ji visada bus nevykėlė, galbūt ne- 
turi kažkokių svarbių savybių. 

Išnirę pro staiga debesyje atsivėrusią mėlyną properšą ir žybtelėję ant 
chromuotos variklio dangčio juostos, ją apakino saulės spinduliai. Šioje ke- 
lio atkarpoje vietomis telkšojo slidžios balos. Ji per greitai vieną iš jų kirto, 
ir „Volkswagen“ sumėtė, į automobilio dugną subūgnijo vanduo. Vairas iš- 
sprūdo iš rankų, paskui kažkaip atsileido, tapo nevaldomas, ji visa įsitem- 
pė, išsigando, kad trenksis į kelio ruožus skiriančią pertvarą arba apsivers. 
Automobilis nėrė lyg valtis į bangą. 

Ji pakėlė koją nuo greičio pedalo, priekiniai ratai trumpam grybštelė- 
jo asfaltą ir vėl paniro į kitą klaną. Pro šalį prariaumojo sunkvežimis, už- 
dengdamas kelią vandens purslais, sūkuriuotu srautu pasiūbuodamas jos 
mašiną; valytuvai zvimbė, dunksėjo, raižydami prieš akis du pasruvusius 
lankus. 

Keitė sumažino greitį, sugniaužė vairą, dirstelėjo į veidrodėlį ir prasi- 
yrė dar pro vieną vandens klaną. Dešinėje dunksojo raudonų plytų Sasekso 
universiteto kompleksas, ir Keitė pagalvojo, ar jos gyvenimas būtų buvęs 
kitoks, jeigu būtų sėdėjusi universitete, užuot basčiusis po pasaulį visus 
tuos metus, kol baigė mokyklą. 


Jis man sako, kad jums gresia didelis pavojus. 

Ji dar neparašė to straipsnio apie Dorą Rankorn. Nelabai žinojo, ką 
rašyti. 

Jis buvo aštuoniolikos metų, kai žuvo, bet jūs tebesate jo mažoji sesutė ir 
Jis nori jumis rūpintis. 

Mediumė žaidė su ja, kaip ir su kiekvienu kitu. Keitė matė jos pigius 
triukus ir išsisukinėjimus. Bet niekaip neįstengė perprasti, ar mediumė 
žaidė su ja. 

Turbūt kad žaidė. 

Įvažiavusi į Braitoną Keitė pasinėrė į savo mintis. Neapleido kaltės 
jausmas. Dievas. Religija. Ji netikėjo Dievu, tikrai ne, tačiau buvo naktų, 
kai vis tiek meldėsi kaip vaikystėje, nes širdies gilumoje norėjo tikėti. 

Eismas sustojo. Dešinėje virš automobilių stogų matė kylančius Kara- 
liškojo paviljono kupolus ir minaretus — nuostabius, fantastiškus rūmus. 
Pastatytus Jurgio IV užsakymu savajai meilužei poniai Fitzherbert, kai 
jis buvo princas regentas. Keitė svarstė, kokia moteris galėjo būti ta po- 
nia Fitzherbert. Paviljone buvo jos paveikslų: aukšta elegantiška ponia su 
skrybėle, atsitvėrusi nuo pasaulio siuvinėta vėduokle. Ji galvojo, ar ponia 
Fitzherbert, palaikydama meilės ryšius su princu regentu, jautė tą patį, 
kaip ir ji su Toniu Arnoldu Birmingame. Įdomu, kaip jautiesi, kai tavo mei- 
lužis aplanko tave rūmuose, o ne prastame bute prie žiedinio kelio. Gera, 
kai tave lepina. Jos jau senai niekas nelepino. 

Ji lėtai važiavo Braitono pakrante ir apsidžiaugė radusi tuščią mo- 
kamą aikštelę priešais pilką „Old Ship viešbučio rūmą. Jai išlipant, vėjo 
šuoras pastvėrė automobilio duris, paskui įsisuko į jos plaukus. Pro šalį 
praėjo senyva moteris, apsivilkusi brangų paltą ir tempdamasi nykštukinį 
ši cu už pavadėlio. 

Jūra buvo susiplakusi, ruda, neramios bangos daužėsi į Rūmų tiltą, 
aptaškydamos gale esančio Pramogų rūmų atrakcionų sienas. Horizonte 
tanklaivis artėjo prie Šorhemo prieplaukos už trijų mylių į vakarus. 

Keitė mėgo specifinius jūros OIO, druskos, sušvinkusių jūros dum- 
blių, dervos, rūdžių kvapus. Pėsčiųjų taku dardėjo skardinė. Negilus vaikų 
baseinas buvo tuščias, paliktas žiemoti; kitame baseine suposi motorinių 
valčių pulkelis — jos surištos draugėn PO brezentų; ledų kioskas užkaltas 
lentomis; gargžduotame krante, gerokai toliau nuo aukščiausio vandens 
pakilimo žymės, ant pūvančių keltuvų ilsėjosi žvejų valtys. Dvelktelėjo 
bulvių traškučių kvapas. 

Sugrįžo vaikystės prisiminimai. Mamaroneko pontonai. Kruizas 

Naujosios Anglijos pakrante. Prašmatnus Rodo salos prieplaukos rajonas. 
Piknikai tuščiuose paplūdimiuose, ant atviros ugnies kepama mėsa. Vieni- 
šas pasisėdėjimas šiltais vasaros vakarais „Sloop Doop tikmedžio denyje, 
krabų gaudymas ant virvelės prisirišus vištienos kauliukus, spiegimas, kai 
ištrauki kokį vieną, žalsvai juodą ir blizgantį, ir pašėlusiai susinervinusį: 
kojos lenkiasi, akys kraiposi, o žnyplės taip ir taukši piktai artyn. 

Ji labai nenoriai atsitraukė ir susisagsčiusi paltą perėjo į kitą plačios, 
judrios gatvės pusę. Pasukusi į dešinę nuskubėjo už kampo į užuovėją, už 
pusračiu sustatytų regentystės stiliaus namų, atsigęžusių į autobusų stotį 
ir verkiant prašančių teptelėjimo dažais. 

Civilinės metrikacijos skyrius buvo įsikūręs tame pačiame pastate, 
kaip ir Aplinkos sveikatos centras, bet pirmame aukšte. Keitė praėjo po 
impozantiška, bet nuskarusia stikline stogine ir pateko į platų vestibiulį. Ji 
traukė koridoriumi ten, kur kreipė ženklas, pro didelę iškabą „Nerūkoma“ 
ir kėdžių eilę, kol pasigirdo spausdinimo garsai. 

Koridorius atvedė į mažą priimamąjį, kuriame už didžiulio medinio 
užtvaro sėdėjo šviesiaplaukė mergina dailiu žaliu kostiumėliu. Virš jos, ant 
sienos, kabojo spalvotas plakatas su ruoniu. 

— Aš norėčiau pamatyti vieną mirties liudijimą, — pasakė Keitė. 

— Ar žinote mirties datą ir vietą? — paklausė mergina. 

— Taip, mirė spalio keturioliktąją Princo regento ligoninėje. 

— Reikės sumokėti du svarus už kopiją. 

Merginos žvilgsnis Pašaipiai klausiantis. 

— Gerai. 

— Gal galėčiau sužinoti mirusiojo pavardę? 

Keitė pasakė, ir mergina dingo. Įėjo dar keli žmonės, atsistojo į eilę už 
jos. Mergina sugrįžo ir padavė Keitei kopiją. Ji sumokėjo mokestį, palaukė 
kvito ir nuėjusi į kampą atidžiai tyrinėjo liudijimą. 

Viršuje buvo ornamentas su lotynišku įrašu, apačioje — neįskaitomas 
parašas. Ji žiūrėjo toliau. Vardas ir pavardė. Salė Merė Donaldson. Lytis. 
Moteris. Mergautinė ištekėjusios moters pavardė. Makenzi. Užsiėmimas 
ir įprastinis adresas. Sekretorė. 10 Ryland Klouz gatvė, Braitonas. Mirties 
priežastis. Galvos smegenų edema. Liudijimą išdavė H. Metjusas, MB. 

Keitė sulankstė liudijimą ir įsikišo kišenėn. Paskui grįžo prie automo- 


bilio, apsigręžė ir patraukė į Princo regento ligoninę. 

24 skyrius 


Į Karalienės ligoninės ginekologinio skyriaus palatą buvo paguldyta tris- 
dešimt penkerių metų moteris kiaušidžių fabromų pašalinimo operacijai. 
Priešoperacinė 20 mg valiumo dozė jau veikė jos centrinę nervų sistemą, 
nuslopindama moters nuogąstavimą ir sukeldama menkute euforiją. Ji 
netgi šiek tiek smalsavo, kai švilpaujantis sanitaras vežė ją koridoriais ir 
pro dvivėres duris į ankštą, baltai išdažytą anestezijos kambarėlį. 

Anesteziologas Stenas Mirsas, žemas žvalus vyras strazdanotu riebo- 
ku veidu, atsisuko. 

— Sveika, — linksmai pasisveikino jis. — Kaip jaučiamės? 

Kai moteris vien lūpomis ištarė „gerai , jis patapšnojo jai per plašta- 
kos viršų, ieškodamas venos. Jos akys perbėgo per anesteziologą, apžvelg- 
damos žalią aprangą, ant kaklo parištą chirurgo kaukę, dabar tabaluojančią 
po smakru, žalią kepuraitę ir baltas klumpes. Paskui nukrypo į seselę, kuri 
buvo apsirengusi taip pat, paskui į Harvį Svairą ir kitus du studentus me- 
dikus, kurie atliko keturių savaičių praktiką ginekologijos skyriuje. Harvis 
ištrėškė gerai ištreniruotą, užjaučiančią šypseną. 

Už pacientės ant stalo stovėjo penki plastikiniai padėklai, skirti 
penkioms tą rytą numatytoms ligonėms. Ant kiekvieno gulėjo vienkar- 
tinis švirkštas, įdėtas į hermetišką plastikinį pakelį ir skirtas injekcijoms 
į poodį, ampulės su anestetikais ir lapas, kuriame buvo išspausdinta li- 
gonės pavardė, kiti asmens duomenys, palatos numeris, trumpa ligonės 
istorija ir galimų alergijų sąrašas. Ant padėklų sudėti vaistai ir jų dozės 
buvo skirtingi kiekvienai ligonei — Nelygu kokiai operacijai jos buvo 
ruošiamos. 

Harvis žinojo tuos vaistus, jie buvo skirti trims pagrindiniams anes- 
tezijos komponentams. Hipnotikai — sukelti miegui ir išlaikyti ligones 
miegančias, analgetikai — nuskausminimui, raumenų relaksantai — para- 
lyžiuoti ligones, kad pjaunant raumenį Nepasireikštų refleksiniai judesiai ir 
kad chirurgui būtų lengviau pasiekti vidaus organus. 

— Viskas gerai? — paklausė Mirsas. 

Ji linktelėjo. 

— Po kelių sekundžių mes jus užmigdysime. 


Kambarėlyje buvo šilta, tvyrojo šiek tiek dygus sterilizavimo ir dezin- 

fekavimo priemonių kvapas. Dvivėrės durys atsidarė, ir įėjo kaukėtas chi- 
rurgas. 

— Sveika, — kreipėsi jis į ligonę. — Aš esu Emersonas. Mes jau esame 
susitike, tačiau jūs turbūt manęs, šitaip užsimaskavusio, neatpažįstate. Pa- 
simatysime rytoj, kai išsimiegosite. 

Moters lūpos sujudėjo šypsenai. Anesteziologas pasiruošė švirkštą. 

— Menkutis dūris į plaštakos viršų, — pasakė jis įleisdamas į gyslą 
kaniulę. 

Šypsena iki galo neprasiskleidė. Jam bestumiant plunžerį, moteris 
staiga giliai įkvėpė, paskui jos kūnas sustingo, lyg būtų aplietas cementu. 
Akys sustiklėjo, tarsi sustingo nebaigusios mirksnio. Harvis net pamanė, 
kad ji mirė. Paskui moteris iškvėpė ir pradėjo kvėpuoti lėtai ir ramiai, kaip 
giliai įmigęs žmogus. 

Anesteziologas suleido moteriai visą švirkšte buvusį „Brietal“, paskui 
palaikė kaniulę, kol seselė priklijavo ją prie riešo lipniąja juostele. Mirso 
trumpi stori pirštai užspaudė jos akių vokus. 

Tarsi stebėtum, kaip kas nors miršta, pagalvojo Harvis. Akimirka, 
beveik tiksliai pagaunama akimirka, kai ligonis, ta sąmoninga, mąstanti 
būtybė, ima vegetuoti. Greitai. Retai kada ilgiau nei per trisdešimt se- 
kundžių. 

Anesteziologas pasiėmė kitą švirkštą, šįsyk su raumenų relaksantu. 
Mirsas metodiškai atlenkė moters galvą, įkišo išlenktą plieninį laringosko- 
pa, paskui pravedė endotrachėjinį vamzdelį pro baltą gerklų trikampį ir to- 
lyn ryškiai raudonu gerklės takų. Vamzdelis įstrigo, ir jis pradėjo jį tampyti, 
grubiai juo baksnoti, sukinėti, ištraukinėti ir vėl grūsti atgal, kaskart vis 
neramiau ir nekantriau, lygiai kaip tamposi meškeriotojas, bandydamas 

Pagaliau vamzdelis įslydo į savo vietą, ir Mirsas stūmė jį gilyn, kol iš 
moters burnos kyšojo tiktai antgalis, tarsi kūdikio žindukas, paskui prijun- 
gė dirbtinio kvėpavimo sistemą. 

Dvi sanitarės nustūmė lovą į operacinę. Harvis nusekė iš paskos. Jie 
įkišo medinius kuolelius į apkabas abipus čiužinio ir perkėlė ligonę ant plie- 
ninio stalo. Ji gulėjo nejudėdama po ryškiai plieskiančia lempa, aprengta 
medvilniniu ligoninės drabužėliu, bejėgė, tegalėdama vien kvėpuoti, o po 
kelių minučių ir to nebegalės daryti. 


Operacinėje buvo dar du chalatais vilkintys studentai, dvi seserys, 


PETER JAMES + PRIEBLANDA 161 


vyresnioji medicinos sesuo, operacinės laborantas, chirurgas ginekologas 
bei jo padėjėjas, anesteziologas bei jo padėjėjas ir pats Harvis. Visi vilkė- 
jo operacinės kostiumais arba chalatais, mūvėjo guminėmis pirštinėmis, 
avėjo klumpėmis arba batais guminiais padais. Jų veidus ir nosis dengė 
kaukės, matėsi vien jų akys. 

Anesteziologas darbavosi greitai. Jaunesnysis anesteziologas aplink 
moters ranką apsuko kraujospūdžio aparato varžtį, o Stenas Mirsas įjungė 
anestezijos aparato dujų tėkmę kontroliuojančius vožtuvus ir prie endotra- 
chėjinio vamzdelio prijungė kvėpavimo sistemos žarnas. 

Seselės atrišo moters marškinių juosteles ir juos nuvilko, visiškai ją 
apnuogindamos. Beliko plastikinė vardinė kortelė ant jos riešo. Paskui 
jos kilstelėjo po vieną moters koją ir įtvirtino į kilpas. Harvis akimis ap- 
metė jos dideles sudribusias krūtis, putlų, beformį, ruožais išvagotą pilvą 
ir šviesos išryškintą baltutėlę odą toje vietoje, kur buvo nuskusti gaktos 
plaukai. 

Viena seselė pradėjo tepti moters pilvą jodu, kaišiodama šepetėlį į 
skardinę. Skystis taip ir skleidėsi upeliais abipus pilvo. Ji tepliojo moters 
gaktos sritį bei šlaunų vidines puses, tartum dažytų apgadintą maneke- 
ną parduotuvės vitrinoje. Kita seselė gražiai rikiavo chirurginius instru- 
mentus, ir tas barškėjimas Harviui priminė motiną, dengiančią pietums 
stalą. 

Stenas Mirsas savo anesteziologijos lentelėje užregistravo moters 
kraujospūdį. Jis pažymės jį kas tris minutes, ir ne tik jį, bet ir pulsą bei 
tikslias vaistų dozes ir kiek kartų moteris jas gaus. Taigi jis turėjo atžymas, 
kuriomis galėjo pasiremti, jeigu staiga pasireikštų kokia nors komplikacija. 
Ir šitaip apsidraudė nuo bet kokių kaltinimų. 

Osciloskopas EKG ekrane, kuris buvo ant anestezijos aparato, rodė 
žemus vienodus dantelius. Seselė prie lašelinės stovo prikabino plastikinį 
maišelį su skaidriu skysčiu. Mirsas kažką pasakė jaunesniajam anesteziolo- 
gui, bet Harvis nieko nenugirdo. Jaunesnysis anesteziologas pasuko srovės 
matuoklio rankenėlę, aparatas pyptelėjo signalą. Seselės užmovė moteriai 
baltas antitrombozines kojines, ir šlaunų Viršuje išvirto celiulito padribos. 
Operacinės laborantas prie moters kulkšnies pritvirtino mėlyną diatermi- 
jos plokštelę. 

— Matau, kad šitai poniai buvo atlikta laparotomija, — pasakė seselė, 


žiūrėdama į randą ant moters pilvo, kurį paskui užtepė. 

Hartmano tirpalas lašėjo į moters veną plaštakos viršuje. Aneste- 
ziologas patikrino deguonies ir azoto suboksido lygio rodmenis. Seselės 
užklojo moters kūną žaliu audeklu, palikdamos atvirą tiktai apatinę kūno 
dalį, ir iškėlė už jos galvos širmą, pridengdamos kūną nuo anestezijos 
aparato. | 

Operacinės Harviui kėlė pagarbos jausmą. Jo žvilgsnis nuslydo šva- 
rutėlėmis, plytelėmis išklotomis sienomis ir lubomis, aukštu, matinio 
stiklo langu, elektros lizdais, plovykla nišoje su blizgiomis metalinėmis 
praustuvėmis ir svirtiniais čiaupais — ten pasiruošiama operacijoms, 
anestezijos aparatu su jo blykčiojančiais ciferblatais ir tyliai mirksinčio- 
mis švieselėmis, sutartinėmis spalvomis nudažytais deguonies, anglies 
dioksido bei azoto suboksido balionėliais. Paskui jis pažiūrėjo į blizgančią 
metalinę operacinio stalo plokštę po didžiuliu šviesos gaubtu. Lygiai kaip 
altorius. 

Operacinės ir buvo lyg šventovės. Pažinimo šventovės. Jis įkvėpė 
kvapų. Švaru. Viskas švaru: sienos, grindys, lubos, elektros instaliacija. 
Užuodė šiugždų žalią audeklą, dezinfekavimo priemones, antistatinį 
skystį, girdėjo retkarčiais cyptelint guminį padą ant mozaikinės grindų 
dangos. 

Seselės baigė kloti žalius apklotus — paskutinis pasirengimo etapas 
lyg tylus religinis ritualas. Audeklo užklojimas, mąstė jis. Ceremonija. Tar- 
tum komunija. Sventumas. 

Pažinimo ieškojimas. 

Dabar matėsi tiktai moters veidas ir nuogas stačiakampis apatinės 
kūno dalies plotas. Stiprių spindulių apšviesta, jodu ištepta ruda oda švy- 
tėjo beveik kaip geltona. Altorių glėbė šviesos spinduliai. 

Pirštinėti chirurgo pirštai spustelėjo moters pilvą. 

— Viskas gerai, Stenai? — paklausė anesteziologą. 

— Kuo puikiausiai Užmigdyta. 

Chirurgas vėl spustelėjo, 

— Pilvo raumenys šiek tiek įsitempę. 

— Pridėsiu daugiau kurarės. 

Mirsas taip pat vikriai pasuko halotano garintuvo rankenėlę. 

Tyloje chirurgas pasiėmė skalpelį ir tvirtai, lėtai brūkštelėjo žemyn 
moters pilvo centru. Oda vėrėsi lyg lūpos, kurias bematant užpildė plona 
kraujo juostelė. 

Chirurgai tėra išgirtųjų dailidžių ir santechnikų mišinys. Ne kas kitas, o 
anesteziologas turi galią operacinėje, — pasigirdo Harviui pažįstamas balsas. 
Jis apsidairė. Nesimatė, kad kas nors būtų prašnekęs. 

Jis prisiminė, kad šitaip pasakė jam Rolandas Dansas. Dabar Harvis 
stebėjo, kaip tas dailidė darbavosi plikame lopinyje tarp žalių užklotų, iš- 
laisvindamas audinius aplinkui moters gimdą, tuo metu seselės atlenkė ir 
užspaudė mėsą, kraują sutraukė šnypščiančio siurblio antgaliu. Verčiau at- 
siriboti. Tenai šlykšti, gliti kllampynė. Moters galva — štai kas svarbiausia. 
Moters gyvybę valdė visi tie vamzdeliai, vožtuvai, matuokliai ir rodmenys, 
gainiojantys vienas kitą anestezijos aparato monitoriuose. 

Jis žiūrėjo, kaip juodas armonikinis respiratoriaus maišelis susispau- 
dė, išsiplėtė, susispaudė, išsiplėtė. Stenas Mirsas žymėjosi savo lentelėje. 
Jaunesnysis anesteziologas tikrino kraujospūdį. Moters veidas sustingęs, 
be jokios išraiškos, smakras iškreiptas nuo kvėpavimo aparato vamzdelio. 
O kažin kur apačioje, už šimto mylių, chirurgas įnikęs į savo dailidės ir san- 
techniko darbus, patenkintas, kad moters raumenys netrukčioja, kad jos 
kraujas tebėra raudonas. 

Dansas buvo teisus. Moters gyvybę valdė anesteziologas. Vienas 
perjungimas, vienas vožtuvo apsisukimas, vienas neapsižiūrėjimas arba 
netinkamas veiksmas, jeigu ji blogai sureaguoja į vaistus. Tik tiek terei- 
kėjo. 

Chirurgas pašalino du skaidulinius navikus — mažus, kraujuotus, 
golfo kamuoliukų dydžio darinius, paskui lėtai ir dailiai susiuvo juodu siūlu 
zigzagu visą pilvo pjūvį. Santechnikas, dailidė, siuvėjas, pagalvojo Harvis. 
Operacija baigta. 

Sanitarės perkėlė moterį atgal ant lovos ir išvežė į pooperacinę palatą. 
Ji atrodė puikiai, kvėpavo pati, nes kurarė, kuri buvo paralyžiavusi plau- 
čius, atjungus beregint išsisklaidė. 

Anesteziologas ir jo jaunesnysis pagalbininkas liko prie jos, kol mote- 
ris atsimerkė. 

— Gerai? Atsibudai? — paklausė Mirsas. 

Moteris padrikai suvapėjo. 

— Jai viskas gerai, — pasakė Mirsas savo kolegai, Harviui ir dviem 
kitiems studentams, paskui žengė anestezijos kambario link. Kai durys 
prasivėrė, Harvis išvydo kitą paruoštą ligonę. Jis buvo beeinąs ten pat, 


tačiau jį pašaukė seselė: 

— Pone Svairai? 

Harvis atsigręžė. Po kelerių metų ji kreipsis į jį „daktare Svairai . Jis 
to laukė. 

— Taip. 

— Jums skambina. Seselės kabinete. | 

Nustebes jis nuėjo į mažytį kabinetą ir pakėlė ant stalo gulintį juodą 
ragelį. 

— Klausau? 

— Čia Rolandas Dansas. Sakei, kad norėtum pamatyti status epilepti- 
cus ligonę. 


Harvis kaipmat prisiminė pokalbį su jaunesniuoju anesteziologu 
prieš kokias šešias savaites pobūvyje, stovint kažkieno buto virtuvėje. Pui- 
kiai prisiminė. Tą vakarą jo mergina Geila išnyko kažkur su kitu mediku. 
Kalė net neatsisveikino. 

— Taip. 

— Ką tik atvežė vieną į intensyviosios terapijos skyrių. Nori ateiti ir 
ją pamatyti? 

Harvis neturėjo jokios ypatingesnės užduoties. Niekas jo nepasiges. 

— Taip. Labai, — atsakė jis. 

Harvis skubiai nusimetė chirurginę aprangą, įlindo į savo linines kel- 
nes, ruožuotus, užsagstomus marškinius, pirktus „Lewins“ parduotuvėje 
Džermino gatvėje, pasirišo kaklaraištį ir apsirengė chalatą. Jis patraukė 
užgrūstais koridoriais, laviruodamas tarp lovų, ligoninės darbuotojų, klai- 
džiojančių lankytojų ir sutrikusių ligonių; jaudulys jį skraidinte skraidino 
pirmyn keturis aukštus į viršų. 

Kaip visada intensyviosios terapijos skyriuje buvo karšta ir tyku, daug 
tykiau negu kituose skyriuose. Lubos nuklotos garso slopinamosiomis 
plytelėmis, ant grindų pilka kiliminė danga. Visos lovos stovėjo nišose, ir 
šitaip dvylikai ligonių buvo suteiktas šioks toks nuošalumas. Gal tik vienas 
kitas tai suprato, nes Visi gulėjo prijungti prie monitorių, kūnai apkamšyti 
elektrodais ir vamzdeliais, todėl atrodė lyg stuburinės šaknys lašelinių ir 
aparatų miške, 

Jeigu jie ir nemiegojo, krutėjo tik jų akys, budrūs spalvoti karoliukai, 
prisisegę prie nenustygstančio darbuotojų srauto, besistengiančio padidin- 
ti išgelbėtųjų procentą. Nepaliaujamas procesas — savaitė čia, po savaitės 


jau nebe čia. Aštuoniasdešimt procentų šių ligonių iš čia keliaus į kurį nors 

pagrindinį skyrių arba į atskiras palatas. Dvidešimt procentų atsidurs la- 
voninėje. 

Nepaisant vasaros dienos kaitros ir pastovios dvidešimt šešių laips- 
nių temperatūros skyriuje, Dansas vilkėjo storą tvido švarką, storus marš- 
kinius su parištu žaliu vilnoniu kaklaraiščiu ir avėjo kavaleristo saržos 
kelnes. Jis buvo įsitraukęs į pokalbį su dviem seselėmis ir kelias minutes 
nekreipė į Harvį dėmesio: aptarinėjo kraujuojančio ligonio gydymą. Pra- 
kaito lašai ant prakaulaus Danso veido Harvį nervino — užtat kad Dansas 
nenusišluosto kaktos. 

— O, sveikas. — Dansas pagaliau atsisuko į jį. — Gerai. Tu domėjaisi 
status epilepticus atveju, ar ne? 

— Taip. — Harvis nusišypsojo. — Stebiuosi, kad prisiminei. 

— Gerai. 

Ir Dansas jį nuvedė į patį mažos palatos galą; visiškai izoliuotoje lovo- 
je ten gulėjo jauna moteris. Grakšti, liekna, skruostikauliai aukšti, veidas 
švelnus, stulbinamai gražus, nors dabar ir papurtęs, deformuotas, kadangi 
iš burnos kyšojo endotrachėjinis vamzdelis, kuris tolydžio imdavo virpėti. 
Galūnės nestipriai trūkčiojo. Kas kelias minutes pilvas išsipūsdavo, nugara 
išsilenkdavo lanku. Dantys įsikirtę į vamzdelį. Ji negarsiai vaitojo, pro lūpų 
kampučius veržėsi putos. 

Ant šalia esančio staliuko stovėjo du sveikinimo atvirukai ir didžiulė 
vaza su gėlėmis. Maži juodi elektrodai priklijuoti prie jos kaktos, smilkinių 
ir galvos. Laideliai suėjo viršuje į vieną apkabą, sudarydami storą, įvairių 
spalvų pluoštą, įjungtą į elektroencefalografą. Žaliame osciloskopo ekrane 
šokinėjo padriki danteliai. Aukščiausi taškai, įdubos, visiškai lygūs tarpai. 
Jokio nuoseklumo. Jos smegenyse vyksta trumpas jungimas. Apsvaigin- 
tame, sąmonę praradusiame kūne spazmiškai trūkčiojo kiekvienas raume- 
nėlis. 

— Jai dvidešimt penkeri, — pasakė Dansąs, — Manekenė. Prieš tris 
mėnesius nukrito nuo žirgo, lūžęs kaukolės skliautas sukėlė intrakranialinį 
kraujavimą. Pažeistų smegenų audinių elektriniai impulsai tapo nestabi- 
lūs, dėl to ištiko epilepsija. Tai klasikinis Potrauminės epilepsijos atvejis. 
Gydytojas vakar ją paguldė, nes moteris skundėsi padažnėjusiais traukulių 
priepuoliais. Šį rytą palatoje traukuliai vėl prasidėjo, bet intraveninė dia- 
zepamo dozė negelbėjo. Mes pabandėme didesnes intravenines fenitoino 


dozes, tačiau ir jos nepadėjo. Buvo diagnozuotas status epilepticus, todėl 

nusprendėme ligonę atvežti į intensyviosios terapijos skyrių. Dabar jai at- 
liekama tiopentalio infuzija. 

Harvis tyrinėjo jos veidą, paskui apžiūrėjo įrenginius. 

— Jeigu jos negydytume, — kalbėjo Dansas, — prasidėtų smegenų 
pakitimai, raumenų koordinacija taip sutriktų, kad ji nustotų kvėpuoti ir 
liktų vegetacinės būklės arba net mirtų. Norėdami užkirsti tam kelią, mes 
slopiname jos smegenų elektrinį aktyvumą. Dabar per pusvalandį visiškai 
sustabdysime smegenų aktyvumą. 

Harvis žiūrėjo, kaip permatomu plastikiniu vamzdeliu į moters plaš- 
takos viršų pro įstatytą ir pritvirtintą plastmasinę kaniulę tekėjo vaistų 
srovė. EEG danteliai iš lėto mažėjo, darėsi lygesni. Vaistai veikė, slopino 
ją. Kuo labiau danteliai mažėjo, tuo labiau stiprėjo Harvio jaudulys. Čia te- 
buvo jis, Dansas ir ta moteris. Jaunesnysis anesteziologas Dansas visiškai 
atsakingas už šios moters gyvybę. 

Jis sugavo seselės žvilgsnį. Sandra Lok. Iš karto jam sužadino geismą. 
Harvis nukreipė akis į ligone, nenorėdamas išsiblaškyti. Tik ne dabar. Pas- 
kui vėl dirstelėjo į Sandrą. Ji jam šypsojosi. 

Sandros nosytė riesta, lūpos stambios, dosnios. Juodi plaukai nukirp- 
ti trumpai „Samson stiliumi. Išvaizda ne itin žavinga ir oda šiurkšti, tačiau 
kažkas joje Harvį sužadino. Jai buvo vos per dvidešimt. Krūtys didelės, juo- 
domis kojinėmis aptemptos kojos ilgos, grakščios. Jis įsivaizdavo, kokios 
jos būtų baltos, baltos kaip marmuras, kai nusimautų kojines. 

— Kaip tavo motinos, — ausyje suskambėjo aštrus balsas. 

Jis apstulbo, sumirksėjo, skubiai atsigręžė. Už jo niekas nestovėjo. 
Sandra vėl nusišypsojo. Ji? Gal ji taip pasakė? Girdėjo tolygų respiratoriaus 
pūškavimą. Žmones, kažką jam sakančius. Balsus. Žmones, kalbančius apie 
jį. Kartais jie taip darydavo. Jis nekreipė dėmesio. Žmonės šnabždėdavosi 
apie jį mokykloje, ir jis Jiems parodė, ko yra vertas. 

Vieną dieną jis parodys visam pasauliui. 

Dumplės vos už kelių colių virš tos merginos galvos automatiš- 
kai susitraukinėjo ir plėtėsi, pumpuodamos orą į jos plaučius ir iš jų. 
Klankt — puff... klankt — puff. Dienos šviesos lempos skleidė vienodą 
ryškią šviesą, pro sienose įstatytas groteles tyliai plūdo švarus fltruotas 
oras. 

— Reaguoja? — pasigirdo balsas. Gydytojas O'Ferelas, anesteziolo- 


gas, atsakingas už visą intensyviosios terapijos skyrių. 

— Ji rimsta, — atsakė Dansas. 

O Ferelas dirstelėjo į lašelinę, į EEG osciloskopą. 

— Penki mililitrai? 

— Taip. 

— Kiek laiko? 

— Penkiolika minučių. 

— Koks pulsas? 

— Penkiasdešimt penki, — pasakė Sandra Lok. 

— Padidink iki septynių su puse. Reikia pagalbos ponui Vendeliui. 
Septinta lova, — pasakė jis Sandrai. — Gal galėtum padėti kokias penkias 
minutes? 

Seselė nusekė paskui jį. Dansas pareguliavo lašelinę. 

— Septyni su puse, — paskelbė jis. 

Gydytojas O'Ferelas sugrįžo. 

— Rolandai, gal galėtum žvilgtelėti į ponią Gefrėj? Apačioje turiu nu- 
kentėjusį autoavarijoje. 

Dansas atsisuko į Harvį: 

— Ar gerai, jeigu sekundėlei paliksiu tave vieną? 

Harvis linktelėjo galvą. 

— Tikrink jos pulsą kas tris minutes. Šūktelk, jeigu nukris žemiau 
keturiasdešimt penkių. Ji rimsta gražiai, neturėtų kilti jokių problemų. 

Netikėtai Harvis liko vienas. Jis Ppaspoksojo į ligone, paskui į EEG. 
Danteliai dilo. Trūkčiojimai ir tampymasis silpnėjo. Jis patikrino pulsą. 
Keturiasdešimt aštuoni. Barbitūratas lėtino viską. Jis žinojo, kad turėjo 
sulėtėti širdies ritmas, kadangi lėtėjo moters metabolizmas ir jai reikėjo 
mažiau deguonies. 

Riešas šaltas, drėgnas, suglebęs, pulsas lyg mažo išgąsdinto gyvūnė- 
lio. Tačiau veidas jau atrodė ramesnis, giedresnis. Monitoriuje suskambėjo 
įspėjimo signalas. Oscilaskope danteliai beveik susiplojo. Harvis paspaudė 
mygtuką ir išjungė signalą. 

Vaizdas ekrane pasikeitė, beliko tiktai lygi žalia linija. Jos smegenys 
visiškai išjungtos. Neliko jokio aktyvumo. Viskas atrodė taip, lyg ji būtų 
mirusi. Pulsas sulėtėjo iki keturiasdešimt penkių. Harvis klausėsi ventilia- 
toriaus pūškavimo, uodė troškų, guma atsiduodantį orą, jautė, kaip smar- 
kiau ėmė plakti jo paties širdis. 

Smegenys mirusios. Jokio aktyvumo, jokių minčių — nieko. Ji nieko 

nematė, negirdėjo ir nejautė. Kol neatjungsi barbitūrato, kol iš žalios lini- 
jos vėl nepašoks spygliai, ji bus vegetacinės būklės. 

Ventiliatorius vėl šnypštė. Oras tvankus. Jeigu visiškai išjungi kieno 
nors smegenų veiklą, ar išjungi ir sąmonę? O gal išspaudi sąmonę? Išspau- 
di kur? Pavyzdžiui, prie operacinės lubų? 

Tas širdininkas Ernestas Medvėjus, kuris jam aiškino, kad viską matė 
kybodamas prie operacinės lubų, tebuvo apsvaigintas vaistais, jo smegenys 
nebuvo apmirusios. Galbūt Dansas neklydo sakydamas, kad tai haliucina- 
cija. Galbūt. 

O kas, jeigu ši moteris žino, kas dabar vyksta? Žino, nors smegenys ir 
apmirusios — tuomet viskas būtų kitaip. Būtų dar geriau, jeigu ji visiškai 
nekvėpuotų, jeigu ir širdis, ir smegenys būtų mirusios, o vėliau, kai ją vėl 
atgaivintum, kai ji prabustų, jeigu ji prisimintų, kas vyko... 

Būtų paprasta sustabdyti jos kvėpavimą. Tiktai vienas jungiklis čia 
pat, vos už kelių colių nuo jo rankos. Jis atsisuko, pasiklausė, ar nesigirdi 
žingsnių, nužvelgė palatą. Arti nieko nebuvo, niekas nežiūrėjo. 

Tiktai kelioms sekundėms — kad išsiaiškintum. 

Jo ranka prigludo prie jungiklio. Adrenalinas kunkuliavo, po marš- 
kiniais varvėjo prakaitas. Per palatą artėjo greiti, neramūs žingsniai, su- 
stojo prie gretimos lovos, tačiau nesimatė, kas ten toks. Susinervines jis 
atitraukė ranką. Tolumoje pasigirdo Danso prunkštimas. Velniava. Jeigu 
ligonės sąmonė kybojo palubėje ir ji viską matė, galbūt vėliau prisimins. 
Galbūt. 

Reikia duoti jai ženklą, pagalvojo jis. Daryti kažką, ką ji prisimintų, 
kas įrodytų, jog moteris stebėjo jį iš viršaus. 

Jis atsitraukė per kelis žingsnius, kad dingtų iš jos regos lauko. Tam, 
kad būtų visiškai tiktas. Paskui iškėlė abi rankas virš galvos ir pergalingai 
pasaliutavo. Ir čia pat Pajautė, kad už jo kažkas stovi. 

— Viskas gerai? — Paklausė Dansas. 

Pasijautęs kvailai, Harvis nuleido rankas. 

— Sustingusi, — Pasakė jis. 

Dansas žvilgtelėjo į lašelinės stovą, į EEG. 

— Kaip pulsas? 

— Keturiasdešimt penki, — atsakė Harvis. 

— Pamatei viską, ką norėjai? 


— Taip, ačiū. 

— Ar rašai darbą apie epilepsiją? 

Harvis padvejojo ir linktelėjo. 

— Daug dažniau pasitaiko, negu žmonės įsivaizduoja, — pasakė 
Dansas. — Pasireiškia vienam iš dvidešimties. — Jis nusižiovavo. Grynas 
arklio žiovavimas. — Beje, esu įsitraukęs į eksperimentą, kuris galėtų tave 
sudominti. 

— (O, tikrai? 

Dansas vėl nusižiovavo ir patapšnojo kumščiu sau per burną. 

— Atleisk, praėjusią savaitę budėjau naktimis. — Jis susikišo rankas 
į kišenes ir įsmeigė akis į kilimą, tartum būtų ką nors pametęs. — Mes 
atliekame laboratorinį darbą — tiriame didelės barbitūrato dozės poveikį 
gydant epilepsiją. Gana įdomūs žiurkių ir kačių tyrimo rezultatai. Mes už- 
rišame katėms kaklo arterijas — smaugiame, jeigu taip galima pasakyti, 
bet tik tiek, kad smegenys patirtų stiprų deguonies stygių, paskui vienai 
jų grupei gydyti skiriame stiprų barbitūratą, o kitai — nieko, ir žiūrime, 
kuri grupė patyrė didesnį smegenų pažeidimą. Gana įspūdingi rezulta- 
tai. Žiurkės įdomios. Gavome teigiamus rezultatus gydydami epileptiškas 
žiurkes. 

— Ar epilepsija ištinka ir žiurkes? — nustebo Harvis. 

— Mes skiriame joms GW 2937. 

— Aš nežinau šito vaisto. 

— Ir negali žinoti. Tai eksperimentinis vaistas iš „Grauer“. Jis buvo 
sukurtas nemigai gydyti, tačiau jie nustatė, kad jis sukelia epilepsiją. Vel- 
niškai bjaurus dalykas ta epilepsija. Ypač tokia, kaip ši vargšė mergina pa- 
tiria. 

— Tačiau status epilepticus nėra tokia įprasta, — pasakė Harvis. 

Dansas žiūrėjo susimąstęs į ligonę. 

— Gaila. Tokia graži mergaitė. 

— O man gaila, kad nėra daugiau tokių kaip ji, — pasakė Harvis. 

Dansas įtariai susiraukė, paskui JO drėgnos lūpos pašaipiai išsirietė į 
šypseną. 

— O, taip, tokių gražių panelių! Jau Pamaniau, kad šneki apie status 
epilepticus ligonius. 


Harvis nieko neatsakė. 

25 skyrius 
Spalio 24 d., trečiadienis 


Princo regento ligoninė buvo rytinėje Braitono pusėje esančiose aukštu- 
mose, už pusmylės nuo skardžių. Į pietus išeinantys langai atvėrė puikius 
Lamanšo vaizdus viršum regentystės ir karalienės Viktorijos laikų sujungtų 
namų stogų, 0 pro šiaurinius langus galėjai grožėtis Daunso aukštumomis 
ir Braitono hipodromu. Kaip ir būdinga biurokratiškam planavimui, dau- 
guma langų buvo atgręžti į vakarus, į pramonės objektus, ir į rytus — pro 
juos matei ligoninės daugiaaukštį automobilių aikštelės pastatą. 

Ligoninė atvėrė duris devynioliktojo amžiaus pradžioje ir glaudė in- 
validus jūreivius. Bėgant dešimtmečiams, priestatų nuolat daugėjo, ir ji 
išaugo į vieną didžiausių provincinių ligoninių Anglijoje, o netrukus, kai 
bus baigtas statyti Velso princo koledžo studentams skirtas Alygelis, taps 
visaverte mokomąja ligonine, prijungta prie Sasekso universiteto. 

Ligoninės branduolys — suodinas, pilkas akmeninis pastatas su šife- 
rio stogu ir Paladijaus stiliaus portiku, kurį supo pajuodusi varinė princo 
regento statula ir lygiai tokia pat pajuodusi karalienės Viktorijos statula. 
Abipus jo driekėsi ištisas kratinys pastatų, sujungtų belangiais koridoriais 
bei nuožulniais takais ir priglaudusių daugumą firmų, senesnių palatų ir 
administracinių patalpų. 

Tolesnėse atšakose, padengtose cemento skiediniu su žvirgždu, 
buvo skalbykla, lavoninė, patologijos skyriai, mokslinių tyrimų labo- 
ratorijos korpusas ir apdairiai jokiu užrašu nepažymėtas vivariumas, o 
dar už jų dunksojo karalienės Elžbietos II priestatas — niūrus šeštojo 
dešimtmečio statybos dvylikaaukštis, kuriame buvo bendrojo tipo pa- 
latos, intensyviosios terapijos skyrius, gimdykla ir devynių operacinių 
kompleksas. 

Keitę ligoninės trikdė. Atgaivindavo prisiminimus ir baimes, kuriuos 
ji stengėsi nugramzdinti į užmarštį: jos priminė apie pačios mirtingumą, 
o gyvenimas ir be to buvo pakankamai nepatikimas. Jai nepatiko nei tie 
pastatai, nei jų kvapai, Nei juose esančių ligonių bejėgiškumas. Vaikystėje ji 
du kartus gulėjo ligoninėje Bostone: kartą, kai buvo septynerių, jai išopera- 
vo tonziles, o dešimtmetei — apendiksą. Gydytojai buvo malonūs, seselės 


taip pat, tačiau jie neapmalšino nei skausmo, nei baimės. 


PETER JAMES + PRIEBLANDA 171 


Bevairuojant savo VW automobilių aikštelės rampa aukštyn, atšoko 
dėtuvės dangtelis. Keitė jį užtrenkė, tas vėl atsilošė, ir ant kilimėlio nu- 
sklendė sauja automobilio statymo bilietukų. 

Pirmas aukštas buvo pilnas, kiti trys — taip pat, ir ji surado vietą 
tiktai viršutiniame aukšte, kai išniro iš tamsybės į šešėliuotą saulės šviesą. 
Vėjas taip plakė, jog Keitei teko pasilenkti, kad prieš jį atsilaikytų — paltas 
plaikstėsi it burė, plaukai karpė veidą. 

Nuėjo akmenine, šlapimu dvokiančia laiptine pro išpurkštą užrašą 
SADAMUI — MIRTIS ir sunkias priešgaisrines duris. Atsivėrė iškabų už- 
tvara: „Mendelsono palata“, „Viktorijos palata“, „Chemoterapija“, „Mikro- 
biologija“, „Histopatologija“, „Dieninė priežiūra“, „Intensyviosios terapijos 
skyrius“, „Akušerija“, „Greitoji pagalba“, „Informacija“. 

Pastūmė masyvias, guma apkraštuotas duris ir pateko į ilgą, tamsų 
koridorių, atsiduodantį džiovintais vaisiais, kopūstais ir skystuoju šildy- 
mo katilų kuru. Pro praviras duris vertėsi garai. Ji suprato patekusi ne į tą 
aukštą. Pro šalį pradardėjo sanitarė, stumdama ratukus su skalbiniais ir 
žvangindama ant žiedo kabančiu ir prie diržo kilpos prisegtu raktų ryšuliu. 
Keitė traukė pirmyn, kol priėjo kažkokius laiptus ir dešinėje pamatė kitą 
koridorių, kuriame virė darbas: buvo rūšiuojamos, ant vežimėlių krauna- 
mos ir šalin ridenamos skalbinių krūvos. 

Užlipo laiptais, praėjo pro daugiau dvivėrių durų ir atsidūrė informa- 
cijos centre ir laukiamajame. Prie stalo sėdinti registratorė buvo žvali ir 
veikli. Keitė paklausė jos, kur galėtų rasti gydytoją Metjusą. 

— Čia yra du gydytojai Metjusai, — paaiškino mergina. — Gydytojas 
Viljamas ir gydytojas Hovardas. 

Keitė išskleidė mirties liudijimo kopiją ir pasitikrino. H. Metjusas. 

— Daktaras Hovardas, — pasakė Ji. 

Mergina dirstelėjo žemyn į kažką (Keitė nematė, kas ten buvo po 
stalu). 

— Jis yra intensyviosios terapijos skyriuje. Šeštas aukštas, 

Keitė padėkojo, nuėjo koridoriumi prie liftų ir paspaudė mygtuką. 
Užuodė dezinfekavimo priemonės kvapą ir dar kažkokį chemikalą, kurio 
ji nesugebėjo nustatyti. Ant sienos kabojo kamštinė skelbimų lenta. Pri- 
smeigtame skelbime buvo ieškomi kraujo donorai. Trūkčiodamos atsivė- 
rė plieninės lifto durys. Jame šnekučiavosi dvi seselės ir dar ten stovėjo 

rankoje. Jai įlipus, įsibruko jaunas vyrukas, nešinas nedideliu padėklu su 
chirurginiais instrumentais. Jis linksmai pasisveikino su seselėmis. 

Keitė išlipo šeštame aukšte ir iš karto patraukė pilka danga išklotu 
koridoriumi rodyklės nurodyta kryptimi ir pro dvivėres duris su trip- 
lekso įsprūdomis pateko į nedidelę tuščią registratūrą. Čia stovėjo keli 
patogiai atrodantys krėslai, sustatyti už bambukų pertvaros, smulkių 
prekių automatas, geriamojo vandens fontanėlis ir telefonas automatas 
po organinio stiklo kūgiu. Keitė pastebėjo praviras duris, už kurių buvo 
mažytis tuščias kambarėlis su viengule lova, užklota violetine frotine 
lovatiese. 

Prie registratorės stalo nesimatė nė vieno darbuotojo. Žaliame kom- 
piuterio ekrane mirkčiojo žymeklis, o pats ekranas buvo nusėtas techni- 
nio žargono eilutėmis, kurios Keitei nieko nesakė. Pati vieta atrodė tyli ir 
nuošali, lyg būtų atskirta nuo visos ligoninės grūsties. Šiltas oras šnarėjo 
vidun pro metalines groteles, įstatytas polistirolo plokštėmis dengtose 
lubose. Koridoriumi tyliai vaikščiojo darbuotojai. Nė vienas neskubėjo, 
tačiau ir neatrodė atsipalaidavęs. Lygiai kaip ir redakcijos žinių skyriu- 
je: Jautiesi esąs centre, žinai savo pranašumą, išlaikai reikiamą tempą. 
Netgi sieninis laikrodis buvo toks pat: elementarus ir su ilga sekundine 
rodykle. 

Po kokios minutės ją pamatė seselė ir priėjo prie kitos stalo pusės. 
Juodukė, taip trumpai nukirptais plaukais, jog atrodė lyg šepetėlis, veidas 
romus, šiltas. Nuo mėlynos ir baltos uniformos atlapo ant grandinėlės ka- 
bojo chromuotas laikrodėlis. Rankoje rašymo lentelė su spaustuku viršuje. 

— Kuo galiu padėti? 

— Norėčiau susitikti sų gydytoju Metjusu, — pasakė Keitė. 

— Nemanau, kad jis yra. Šiuo metu jis budi naktimis. — Ji suraukė 
kaktą ir pažiūrėjo žemyn į sąrašą. — Ne, sekundėlę — tvarkaraštis pasi- 
keitęs. Aš nueisiu pažiūrėti. — Keitės džiaugsmui, kad daugiau jos neka- 
mantinės, ji sukosi eiti, bet staiga išgirdo: — Ar jūs esate kokio nors ligonio 
giminaitė? 

Keitė nusišypsojo ir papurtė galvą. 

— Tuomet ką turiu jam pasakyti? 

— Ašesu Keitė Hemingvėj. 

Seselė daugiau nieko neklausė ir nuėjo. Vos už kelių žingsnių ji su- 


stabdė priešpriešais atžingsniavusį labai autoritetingos, labai arogantiškos 


PETER JAMES + PRIEBLANDĄ 173 


išvaizdos vyrą ir parodė jam kažką toje lentelėje, kurią laikė rankoje. Jis 
atidžiai ją tyrinėjo. Vyras buvo apsirengęs brangiais drabužiais, o seselė 
atrodė susijaudinusi, tartum jaustų jam didžiausią pagarbą. Keitei rūpėjo, 
kas jis toks, ir kažkodėl jautė nerimą. 

Jis buvo žemas ir drūtas, buliško sudėjimo. Ne daugiau kaip penkių 
pėdų ir septynių aštuonių colių ūgio, tačiau laikėsi labai tiesiai, iškėles 
galvą, todėl atrodė aukštesnis. Veidas glebnas, mirtinai išblyškęs, lyg būtų 
užsisėdėjęs patalpoje, nosis trumpa ir buka, lūpytės lyg rožės pumpurėlis, 
akys mažos ir ledinės, giliai įsodintos virš papurtusių skruostų. Plaukai 
šviesiai rudi, retėjantys ir itin prižiūrimi — visos sruogelės buvo savo 
vietoje. 

Jis vilkėjo dvieilį bleizerį su jūreiviško stiliaus sagomis, pilkas flaneli- 
nes kelnes ir avėjo nublizgintus, juodus, nevarstomus batus su auksinėmis 
grandinėlėmis. Marškiniai kreminės spalvos, be apykaklės, o kaklaraištis 
nepadoriai rėžiantis akį. Visi jo drabužiai atrodė taip, lyg būtų ištraukti 
tiesiai iš maišų, parneštų tą rytą iš cheminės valyklos. 

Kalbėdamas jis suraukė lūpas, sunėrė rankas, ir Keitė pastebėjo jo 
auksinę apyrankę su išgraviruotu asmens tapatybės įrašu, auksinį laikrodį 
ir „Wedgwood“ žiedą su antspaudėliu. Jis kalbėjo be šypsenėlės, tartum 
niekintų juodaode seselę. Keitė jo veide įžiūrėjo kažką klaikaus: jame buvo 
įsirėžęs bruožas, kurį turintis vyras galėtų vadovauti koncentracijos sto- 
vyklai. 

Staiga jo žvilgsnis įsmigo į ją, tartum būtų žinojęs, kad buvo jos 
stebimas, ir Keitė nusigręžė sutrikusi ir tuo pat metu persmelkta sting- 
dančio šalčio. Ji vėl dirstelėjo į vyrą. Šio žvilgsnis tebebuvo prikaustytas 
prie jos. Keitė nuleido akis į registratūros stalą, paskui į mirksintį žalią 
žymeklį. 

Akies kampučiu ji pamatė, kad seselė nuėjo, o vyras žingsniavo toliau. 
Dabar jis žiūrėjo tiesiai prieš save ir, JOS Manymu, mintimis jau skrajojo 
kitur. Tačiau prieš pat dingdamas iš akių jis dar sykį įdėmiai ją nužvelgė. 
Jokios flirto žymės. Greičiau panieka ir priešiškumas. 

Apsėdo paranoja, pagalvojo ji. Jaučiuosi kalta, kad čia atsidūriau. 

Seselė grįžo lydima vyro baltu chalatu. Jo veido išraiška atrodė agre- 
syvi, tartum būtų atitrauktas nuo kokio nors svarbaus darbo. Šiurkšti oda, 
griežtai pakirpti šviesūs plaukai ir tanki, lygiai taip pat griežtai pakirpta 


barzda jam suteikė veržlaus studentų lyderio įvaizdį. 

— Klausau jūsų? — pasigirdo atšiaurus, prėskas balsas. 

— Gydytojas Metjusas? 

Griežtos, krauju pasruvusios akys tyrinėjo ją tarsi paimtą tirti pik- 
tybinio auglio gabalėlį, ir Keitė suprato, kad negelbės net jos nuolanku- 
mas — pirmiausia jis matys ant jos įspaudą korespondentė. Jis paprasčiau- 
siai linktelėjo. 

— Norėjau paklausti, ar galėčiau pasikalbėti apie ponią Salę Donald- 
son. Manau, jūs esate tas gydytojas, kuris išrašė jos mirties liudijimą. 

Jo lūpos įsitempė. 

— Arjūs giminaitė? 

Keitė padvejojo, paskui papurtė galvą. 

Iš jo veido išdilo paskutiniai mandagumo pėdsakai. 

— Atleiskite, kas jūs esate? 

— Aš... — ji vėl padvejojo. — Esu laikraščio korespondentė. 

Jo skruosto raumuo pradėjo tirtėti. 

— Viešpatie, jūs, žmonės, jau man įkyrėjote. Aš čia stengiuosi gelbėti 
gyvybes, o jūs be perstojo mane vaikotės. Dirbu dieną ir naktį, nes trūksta 
darbuotojų, ir neturiu laiko šnekoms. Per praėjusias tris naktis numigau 
vos tris valandas. Visa informacija spaudai teikiama skyriaus vedėjo kabi- 
nete. Turėtumėte tai žinoti. 

Seselė stovėjo už kelių žingsnių atsiprašoma veido išraiška. Keitė žiū- 
rėjo tiesiai gydytojui Metjusui į akis. 

— Jūs sakote, kad stengiatės gelbėti gyvybes. Tačiau jūs išrašėte mir- 
ties liudijimą moteriai, kuri nebuvo mirusi. 

Jis vos neužkibo ant jos meškerės. Keitė vylėsi, kad taip ir bus, meldė- 
si, kad užkibtų: burna prasižiojo, kumščiai susigniaužė, Keitė netgi pajuto 
jo kvėptelėjimą. Sudirgintas. Paliesta opi vieta. 

— Vedėjo kabinetą rasite Jubiliejaus priestato antrame aukšte. Siūlau 
nueiti ir pasikalbėti su Juo. Aš nemačiau jokių ponios Donaldson gyvybės 
požymių. 

Jis apsisuko ir nuėjo plaikstydamas chalato skvernus. 

Keitė nusigręžė sau priekaištaudama. Iš šio susitikimo ji nieko nepe- 
šė. Netgi nežinojo, kur Salė Donaldson numirė — šiame skyriuje ar kitoje 
ligoninės vietoje. Gydytojas Metjusas susinervino. Kaltumas sunervina 
žmones. Ir nuovargis. Sunku spręsti. 


Salei Donaldson buvo palaikoma gyvybė, todėl beveik neabejotinai 

ji turėjo gulėti čia. Skyriuje dirba ir kiti gydytojai, seselės. Gal kas žinotų, 
gal pasakytų. Ji išėjo į koridorių, perskaitė iškabas ant sienų ir patraukė 
koridorių labirintais. 

Gydytojas Metjusas sakė esąs nuvargęs. Per tris naktis — trys valan- 
dos miego. Jeigu kiek ir perdėjo, vis dėlto buvo nepaprastai persidirbes, o 
kai toks esi, darai klaidas. Tačiau jis vis dar čia, jam net nesumažintas dar- 
bo krūvis, o ką jau kalbėti apie laikiną atleidimą. Jeigu jį kuo nors kaltintų, 
be abejo, laikinai atleistų? 

Vadinasi, jis nebuvo kaltinamas. Arba kas nors kitas atliko galutinę 
diagnozę, o jis tik pasirašė. Arba ligoninės vadovybei neatrodo, kad Salė 
Donaldson galėjo būti palaidota gyva. Visą tą baisų šmeižtą pasėjo isteriš- 
ka žurnalistė. Ji pati. 

Arba jau prasidėjo dangstymas. 

Skyriaus vedėjo kabinetas — šiukšlynas. Abu rašomieji stalai apvers- 
ti popieriais, apkrauti kompiuteriu, pora senovinių rašomųjų mašinėlių, 
lyg ir atgyvenusiu kopijavimo aparatu bei faksu. Sienos aplipdytos laikraš- 
čių iškarpomis, antraštėmis, karikatūromis. Aprūkusios žaliuzės šiek tiek 
nuleistos, kad atmuštų saulės spindulius. Pro didžiojo lango apačią matėsi 
Braitono valčių prieplaukos stiebai bei poliai, o už jų — Lamanšas. 

Prie vieno stalo sėdinti mergina šiurkščiai kalbėjo į vieno iš trijų ant 
stalo sustatytų telefonų ragelį. Keitė atpažino jos balsą. Suzana Malden. 
Joms teko ne sykį kalbėtis praeityje Ir vieną kartą praėjusį rytą, kai Keitei 
buvo šiurkščiai pasakyta: „Bus tiriama. Ilgi rudi plaukai, plokščia nosis, 
apvalūs „bobutės“ akiniai metaliniais rėmeliais. Ji padėjo ragelį ir nusikei- 
kė po nosimi. 

— Ar yra ponas Meriveilas? — paklausė Keitė. 

— Šiuo metu užsiėmes. Gal aš galiu padėti? 

— Taip. Ar turite naujos informacijos apie Salę Donaldson? — pa- 
klausė Keitė. 

— Prašau prisistatyti? 

— Keitė Hemingvėj, News laikraštis. 

Sakytum, Suzana Malden būtų nusilaužųsį dantį. Ji pervertė po- 
pierius, ištraukė vieną lapą ir ištiesė Keltei per visą rankos ilgį, tartum 
bijodama užsikrėsti. 

PRINCO REGENTO LIGONINĖ — PRANEŠIMAS SPAUDAI — SKUBU — 


atspausdinta lapo viršuje. Keitė perskaitė. 

Spalio 24 d. 

Laikraštyje paskelbtas pranešimas, kad ponia Salė Donald- 
son, mirusi spalio 14 dieną Princo regento ligoninėje, buvo 
per anksti palaidota, neturi jokio pagrindo. Velionė praleido 
penkias dienas ligoninės intensyviosios terapijos skyriuje, kur 
aparatais jai buvo palaikoma gyvybė, bet dėl galvos smegenų 
edemos, kurią sukėlė nesuvaldomas epilepsijos priepuolis, 
buvo diagnozuota smegenų mirtis. Atliktos visos diagnostikos 
procedūros, ir po konsultacijos bei gavus velionės šeimos su- 
tikimą gyvybę palaikanti sistema buvo atjungta. 

Matyti, kad laikraščio korespondentė, kuri nedalyvavo 
ekshumacijoje, klaidingai interpretavo natūralius biologinius 
procesus, kurie po mirties pasireiškia nebalzamuotame lavone, 
tuo pareikšdama, jog velionė buvo palaidota pirma laiko. 


Ligoninė pateiks papildomą pranešimą po ekspertizės. 


Keitė pakėlė akis į Suzaną Malden. Merginos veide švytintis pasi- 
tenkinimas susuko Keitei vidurius. Tiedu stiklo karoliukai spinduliavo 
pergalę. 

Ji išėjo nenorėdama suteikti tai mergelei progos piktdžiugauti, ne- 
norėdama pati rizikingai paleisti vadžių ir pasakyti arba padaryti ką nors, 
dėl ko vėliau tektų gailėtis. Tiesos slėpimas prasidėjo. Jeigu tai buvo slė- 


pimas. 


26 skyrius 


— Ar žinojai, kad turi žavų gaiduką? Tikrai žavų. — Jos pirštai judėjo aukš- 
tyn ir žemyn, švelniai trindami jo suglebusį glitų kotą. — Tikrai žavų, — ji 
sušnabždėjo jam į ausį, ir tas kvėpavimas buvo karštas ir šiurkštus kaip jos 
oda. 

Harvis Svairas jautė, kaip vėl kietėjo. Sandra pabučiavo jam į kaklą, į 
spenelius, o ranka toliau švelniai, lėtai ir vienodai trynė. 

— Tokį žavų. 


Ji perbraukė liežuviu per krūtinę, stipriai prispaudė jį prie bambos, 

lėtai apsuko aplinkui. Paskui leidosi dar žemiau, švelniai paėmė jį į burną, 
glamonėjo lūpomis. Pažaidusi liežuviu aplinkui jo brinkstančią galvutę, ji 
švelniai brovėsi galiuku į patį plyšelį. 

Harvis iš malonumo sugniaužė kumščius ir stipriai įkvėpė. Dabar ji 
lėtai, vienodai laižė kotą per visą jo ilgį, paskui nušliaužė dar žemiau ir 
švelniai apžiojo kiaušelius. Jį apėmė baimė, visas įsitempė, kai jie susi- 
spaudė, pasiųsdami skausmingą dilgtelėjimą į pilvą. Jis buvo nuvargęs, net 
nežinojo, kuri dabar valanda. Antra, o gal trečia ryto. Buvo rami, maloni 
vasaros naktis, prakaitas vis dar tebedžiūvo ant jo kūno po to, kai jie prieš 
kokį pusvalandį mylėjosi. 

Kai tik ji pakeldavo galvą, krūtys taip ir blykstelėdavo: didelės, baltos, 
pusskaidrės gatvės žibintų šviesoje, plintančioje pro atvirą langą. Jis matė 
ir savo kietėjančio koto baltumą ir blyksėjimą, kai ji važinėjo juo aukštyn ir 
žemyn. Ir vėl kaip reikiant sukietėjo. 

Tai buvo pirmas jų pasimatymas ir bus paskutinis. Jie du kartus pa- 
simylėjo jo ankštame bute netoli „Elephant and Castle“, kurį jis nusipirko 
gavęs motinos palikimą. 

Jis neapsišovė manydamas, kad Sandra bus gera lovoje, tokia gera, jog 
kai ji perbėgo liežuviu aukštyn per pilvą, pakramsnojo spenelius, paskui 
išsirietė virš jo, vėl užlipo, įsikišo jį į vidų ir lėtai, colis po colio slydo gilyn, 
jis susigundė atidėti savo planą ir pirma atlikti su ja dar kokią vieną ar dvi 
sesijas. 

Jis pasikvietė Sandrą, kai susitiko su ja intensyviosios terapijos 
skyriuje prie lovos, kur gulėjo tas lieknas ir lankstus modeliukas, įveiktas 
status epilepticus priepuolio. Graži blondinė, kurios smegenų veikla buvo 
nuslopinta barbitūratais, nes tik taip galėjai atremti jos status epilepticus 
ataką. Medi Stelman. 

Rolandas Dansas buvo jį įpareigojes ją kontroliuoti ir prižiūrėti. Jis 
sėdėjo prie jos lovos, stebėjo osciloskopo liniją, stebėjo jos nejudantį kūną. 
Smegenys apmirusios. Jeigu ji ir suprato ką nors ar mąstė, viskas turėjo 
vykti už smegenų ribų. Ne pačiame kūne. 

Kai buvo įsitikinęs, kad arti nieko nėra, jis tris kartus atjungė respira- 
torių. Ilgiausiai laikė atjungęs šiek tiek daugiau negu minutę: tiesiog buvo 
neramu, kad kas nors jo nenutvertų. Harvis nenorėjo baigti savo karjeros 
jos dar nepradėjęs. Turės laiko ateityje. Daugybę laiko. 


Bet ir tos trys pertraukėlės buvo be galo jaudinančios, kai žinojai, jog 

esi čia pat prie žmogaus, kuris miręs ir kuris atsigaus. Gydytojas O Fere- 
las, atsakingas už šio modelio gydymą, leido nutraukti barbitūrato infu- 
ziją po trijų valandų. O kitą valandą, kai jo poveikis pradėjo silpti, Harvis 
stebėjo, kaip EEG monitoriuje danteliai vėl pradėjo kilti. Ritmingi, lygūs 
danteliai. Normalios smegenų veiklos pavyzdys. Epilepsijos priepuolis 
baigėsi. 

Kai ji pagaliau vėlyvą popietę atsimerkė, jis tikėjosi atpažinimo. 
Tikėjosi išgirsti jos žodžius: „Ei! Aš buvau ten, viršuje, prie palatos lubų. 
Mačiau, kaip iškėlei rankas ir siuntei pergalės ženklus! 

Bet užuot taip pasakiusi, ji spoksojo į jį tuščiomis akimis ir paklausė, 
iš pradžių vapėdama, o paskui šaltai ir arogantiškai, kur, po velnių, ji esan- 
ti. Kai jis paaiškino, kad ji yra Karalienės ligoninės intensyviosios terapijos 
skyriuje, ji taip smerkiamai ir nepatikliai į jį pažiūrėjo, tarsi Harvis būtų 
kaltas, kad ji čia atsidūrė. 

Jeigu jos sąmonė ir buvo pasitraukusi iš kūno, ji to neprisiminė ir vis 
labiau irzo, kai Harvis nesiliovė klausinėjęs, o kai prie lovos atėjo Rolandas 
Dansas, ji paprašė jo liepti Harviui nebetrikdyti jos prakeiktais kvailais 
klausimais. 

Harvis savo ruožtu paprašė Danso pranešti jam, jeigu ją ištiks kitas 
priepuolis. Dansas paaiškino, kad konsultuojantis neurologas nutarė jai 
skirti nuolatinį konvulsijas stabdantį gydymą. Harvis nusivylė. Dansas 
pažadėjo jam pranešti, jeigu paguldys kitą ligonį, ištiktą status epilepti- 
cus, tačiau nesitikėjo, kad per kitus kelis mėnesius vėl pasitaikys toks 
atvejis. 

Šviesa žaidė ant Sandros krūtų, blykčiojo ant raudonų spenelių, pilvas 
traukėsi ir vėl pūtėsi PUmpuojant ant jo, matėsi baltos šlaunys, sklido jos 
gyvuliški kvapai. 

Ji sulėtino tempą, švelniai pakilo virš jo taip aukštai, kad varpa vos 
neišlindo iš jos, paskui beveik demoniškai šypsodamasi žiūrėdama jam į 
akis slydo žemyn per pritvinusį varpos galą, visą kotą, stipriai prislėgdama 
savo juodus gaktos plaukelius prie švelnios jo pilvo odos. 

— O, Harvi, 0, taip, Harvi! 

Mergina vėl kilo aukštyn, sužadindama jam orgazmą. Ji suprato, su- 
griebė jį už riešų, ir Harvis jautė, kaip sperma pradėjo švirkšti į ją, kaip 
pumpavo jo liaukos, spazmai menki ir vis labiau slopo, jau du kartus išsi- 
tuštinę kiaušeliai išleido viską iki paskutinio lašo. 

Jis suglebo beveik iš karto, pasišlykštėjimo banga nuplukdė pasi- 
tenkinimo antplūdį. Jos svoris slėgė jam šlaunis, karštas kvėpavimas 
atsidavė rūgštimi ir česnakais, cigaretėmis ir gėralu. Prakaito kvapas 
prasimušė pro aštrius, pigius kvepalus ir taip pat buvo rūgštus, aitrus. 
Muskusiniai kvapai, uždegę jį intensyviosios terapijos skyriuje, išgaravę. 
Jos oda šlapia, slidi. Sandra švelniai jį pabučiavo. Jautėsi ant viršutinės 
lūpos sudygę plaukeliai, kuriuos ji, užuot pašalinusi, užmaskuodavo 
kosmetika. 

Ji išsirietė, atidengdama krūtis sklindančiai gatvės žibintų šviesai. 
Didžiulės krūtys anksčiau taip žadino, bet dabar plokšti, šlykštūs, raižy- 
ti speneliai gadino jų vaizdą. Sandra pabučiavo kiekvieną jo akį. Harvis 
stengėsi išvengti sklindančio iš jos burnos bjauraus kvapo. Varpa vis 
labiau traukėsi ir pagaliau iš jos išslydo. Ant šlaunies pajuto varvančią 
spermą. 

Mergina nuslinko nuo jo, susirangė šalia ir ėmė glamonėti suglebusią 
varpą. Kutenimas jį erzino, ir Harvis nustūmė jos ranką. Ji žaismingai vėl 
ją suėmė, pabučiavo. O, kad ji gulėtų ramiai. Sandra švelniai brūkštelėjo 
užkritusius nuo jo kaktos plaukus. 

— Ar tau patinka medicina? — paklausė jį. 

— Taip. 

— Kai gausi diplomą, ar žadi specializuotis neurologijos srityje? 

— Neurologijos? — nustebo jis. 

— Argi ne dėl to stovėjai palatoje, kur gulėjo ta epileptikė? 

— Ne, aš specializuosiuosi anestezijos srityje. 

— O, teisingai. Štai kodėl buvai ten. 

Harvis tylėjo. 

- Kažkas sakė, kad esi labai talentingas. Juk pernai surinkai aukš- 
čiausius balus? 

Praėjusią vasarą, prieš prasidedant tarpiniams trečio kurso egzami- 
nams, Harvis bandė atsisakyti chlorpromazino tablečių, kurias gerdavo ke- 
turis kartus per dieną, nes norėjo pasitikrinti, ar pavyks pakartoti tai, kas 
įvyko prieš A lygio egzaminus. Tačiau tai nepadėjo. Kelias dienas jis buvo 
praradęs orientaciją, atsitiko tas pat, kaip Ir aną kartą, kai bandė atsisakyti 
tų tablečių — nemalonus jausmas, tartum viena tavo dalis būtų kūne, o 
kita — ne kūne. 

Jam ir nereikėjo apgavysčių, žinojo, kad ir taip puikiausiai išlaikys 

egzaminus. Egzaminai nesunkūs. Eksperimentavimai sunkesni. Kai atlieki 
juos slapta, žiūrėdamas, kad niekas nenutvertų. 

— Koks tavo tikslas? — paklausė ji aplink pirštą sukdama jo gaktos 
plaukus. — Ar yra kas nors, ką iš tikrųjų nori pasiekti? Ar turi savo asmeni- 
nę Gralio taurę? Na, supranti — daryti kažką, dėl ko tave prisimintų? 

— Panašiai kaip penicilino išradimas? 

Ji šyptelėjo. 

— Panašiai? 

Harvis įbedė akis į palubėje kabančią pliką elektros lemputę. Gatvės 
šviesų aplieta ji atrodė lyg degtų. 

— Taip, — pasakė jis. , 

— O kas konkrečiai? 

Kurį laiką jis ramiai, tyliai gulėjo. 

— Aš ketinu pasauliui įrodyti, jog gyvybė egzistuoja ir po mirties. 

— Oho! — ištarė ji ir patylėjo. — Nieko sau tikslas. Tu tiki Dievą? 

— Dievas yra pasipūtęs šunsnukis. 

— Kodėl taip sakai? 

— Gal dar išgerkime šampano? — pasiūlė jis. 

— Kodėl ne? 

Harvis nuslinko nuo lovos, paėmė dvi šampano taures nuo šalia sto- 
vinčio stalelio ir nuogas nuėjo koridoriumi į virtuvę. Jis uždarė duris pas- 
kui save, uždegė šviesą, nuleido užuolaidą. Išėmęs iš šaldytuvo atkimštą 
šampano butelį, pripildė taures ir atsargiai padėjo jas ant mažo virtuvės 
darbastalio. 

Įtariai dirstelėjo į duris, paskui priklaupė, ištraukė iš už šaldytuvo 
polistirolo dėžutę ir nuėmęs dangtelį iškėlė mažytį stiklinį buteliuką, ant 
kurio dugno buvo ketvirtis colio smulkių baltų miltelių. Jis atkimšo bute- 
liuką ir supylė miltelius į kairėje pusėje stovinčią šampano taurę. Paskui vėl 
užkišo dėžute už šaldytuvo ir nunešė taures į miegamąjį. 

Jau artėdamas prie lovos jis išmetė taurę, kurią nešė dešinėje rankoje. 
Toji sudužo ant grindų. 

= Žioplys, — ištarė jis apeidamas stiklo šukes. Jis padavė Sandrai 
antrąją taurę. — Atidarysių naują butelį. 

— Galime pasidalyti šita taure. 

— Išmauk ją. Suteiks jėgų. Pasidalysime kitą. 

Ji atsisėdo. 

— Kaip dekadentiška! Ketvirta valanada ryto, o mes lovoje geriame 
šamapaną! 


— Aš sušluosiu šukes, — pasakė jis. 


Kitą dieną, netrukus po antros valandos, kai Sandra intensyviosios terapi- 
jos skyriuje ruošė širdininkui fiziologinio tirpalo lašelinę, prasidėjo pirma- 


sis jos epilepsijos priepuolis. 


27 skyrius 
Spalio 24 d., trečiadienis 


Keitė prisipylė į savo „Volkswagen degalų ir degalinės parduotuvėje nusi- 
pirko sumuštinį su tunu ir agurku bei nedidelį obuolių sulčių pakelį. Prie 
durų ji pamatė Evening News vidurdienio laidos pluoštą. Antraštė skelbė: 
SATANISTŲ TEISME PROTRUKIS. 

Jėzau! Jeigu ji ką nors pražiopsojo... Ji priklaupė. Mažesnėmis raidė- 
mis išspausdinta: „Keitė Hemingvėj, laikraščio korespondentė. 

Keitė su palengvėjimu nusišypsojo. Patrikas Donoghju įvykdė, ką pa- 
žadėjes, ir už ją telefonu perdavė tekstą. Keitė tikėjosi, kad jis ten tebesėdė- 
jo, kad nebuvo iškviestas nušviesti kokių nors svarbesnių įvykių. 

Permetė akimis straipsnį. Bjaurios scenos prie Teismo rūmų. Kai 
kurių šeimų nariai bandė pulti jų vaikų žaginimu arba seksualiniu smurtų 
kaltinamus vyrus, kai juos atvedė į teismą. Viduje kai kurie koneveikė tei- 
sėją bei policiją ir tyčiojosi iš teisiamųjų. Kai kurie buvo pašalinti iš teismo 
salės. Vyko pirminiai ieškinį pateikusios šalies pareiškimai. 

Dangus niaukėsi, gėlė šaltas vėjas: Ji perėjo kiemą ir pagaliau palai- 
mingai šmurkštelėjo į savo šiltą automobilį. Ji dar kartą pasitikrino adresą, 
užrašytą ant Salės Ddnaldson mirties liudijimo kopijos, atidarė pirštinių 
skyrelį ir išsitraukė Braitono žemėlapį. 

Ryland Klouz gatvė, dešimtas numeris. 

Ji įsiminė kelią, įkišo žemėlapį atgal į dėtuvę ir ją užtrenkė. Dangtelis 
atšoko. Įsiutusi kaip reikiant jį trinktelėjo. 

Į priekinį stiklą bumbsėjo lietaus lašai. Kiemas tuščias, jeigu neskai- 

tysi seno autofurgono, stovinčio prie padangų slėgio matuoklio. Gatve 
nugriaudėjo autobusas. Ji kyštelėjo nagą į plastikinę pakuotę, kurioje 
gulėjo sumuštinis, tačiau jos praplėšti nepavyko. Užklijuota. Paketo 
etiketėje užrašyta: „Skanumėlis — kasdien šviežias! Datos atspaudas. 
Vakarykštis. 

Įpykusi ji stvėrė durų rankeną, pasišovusi nešti jį atgal, tačiau lietus 
pratrūko dar smarkiau pliekti automobilio stogą. Plytelėmis grįstu kieme- 
liu nuvinguriavo vandens upeliai. 

Matyt, visi bus vakarykščiai, pagalvojo ji apsukdama pakelį ir ieškoda- 
ma, kaip prieiti prie sumuštinio. Jokių šansų. Ji bakstelėjo nagu ir prarėžė 
plastiką. Padidinusi skylę, išlupo sumuštinį ir atsikando. Duonos skonis 
aitrus ir nemalonus, primenantis sauso maisto šunims kvapą, o įdaras lyg 
glaistas. 

Ji pasuko raktelį. Iš pradžių variklis vos burgztelėjo, o paskui veriamai 
sutraškėjo. Pro priekinį stiklą prasklendė mėlynų dūmų tumulas. Valytuvai 
gainiojo vandenį, palikdami rantytą plėvelę. Ji spūstelėjo greičio pedalą ir 
įjungė šildytuvą, nes plonytėse kojinėse šalo kojos. Pakrutino pirštus juo- 
duose batuose. 

Keitę apniko abejonės. 

„Klausyk, ką sako tavo širdis, maže“, — sakydavo tėvas, kai užeidavo 
sunkus metas, kai Dara šaipydavosi, kodėl ji nestoja į koledžą. Jis ir vėl tą 
patį pasakytų, jeigu dabar jam paskambintų ir išklotų visą istoriją. 

Ryland Klouz gatvė buvo Braitono pakraštyje, ramių gatvelių labirin- 
te, kurios driekėsi nuo pat jūros iki Daunso aukštumų papėdės. Paprasčiau- 
sias aklagatvis, užstatytas mažais namukais. Jų fasadai atkartojo karalių 
Jurgių epochos stilių ir buvo dviejų trejų metų senumo, nusprendė Keitė, 
įvertinusi priraišiotus Prie kuolų medelius, susodintus kiemų pakraščiuo- 
se, ir jaunus krūmelius lysvėsę, 

Ant 10-ojo namo Sienos kabėjo žibintas, didžiulės paradinės durys 
iš ąžuolo, nulakuotos, SU variu, liūto galvos pavidalo beldikliu ir įmantria 
laiškų dėžute, kuri Keitei atrodė visiškai nebereikalinga. Ant siauros įva- 
žos priešais garažą stovėjo du automobiliai — kuklus „Toyota ir mažytis 
„Ford“ su juodu aptaku ir „jaunojo lenktynininko“ dryžiais. 

Užuolaidos pirmame aukšte užtrauktos. Ženklas, kad šeima susi- 
būrė aplink liūdintijį. Palenkusi galvą prieš čaižantį lietų, Keitė nupėdino 
skaldytais akmenimis grįstu takeliu ir paspaudė durų skambutį. Nuaidėjo 

žemas skambesys. Užuolaida sukrutėjo. Keitė džiaugėsi, kad prašmatniai 
apsitaisė: niekas iš karto neatpažins žurnalistės, ir galbūt pavyks pašne- 
kinti Keviną Donaldsoną, jeigu ji tinkamai laikysis. 

Duris atidarė šviesiaplaukė, impozantiška, daug kosmetikos naudo- 
janti pusamžė moteris. 

— Taip? — klausiamai pratarė ji nuvargusiu balsu. 

Oda išblyškusi, blizgi, grynas kontrastas blausiam jos apsmukusio 
bluzono juodumui. Įsitempusios, nepatiklios akys, apkraštuotos ilgomis 
užriestomis blakstienomis, įtariai nužvelgė Keitę nuo galvos iki kojų. Pa- 
akiuose kabėjo didžiuliai maišai. Keli pirštai apmaustyti žaižaruojančiais 
žiedais, netikrų briliantų apyrankė užsmukusi ant kaulėtos plaštakos. Blu- 
zonas kadaravo ant rudų slidininko kelnių, kurios buvo sukištos į leopardo 
odos šlepetes. Nuo jos trenkė tabako dūmais. 

— Ar galima trumpai pasikalbėti su Kevinu Donaldsonu? — Keitė 
jautė pro duris plūstančią šilumą. 

— Jis nenori nieko matyti. — Balsas lėkštas, nukertantis. 

— Tai labai svarbu. 

— Jis patyrė netektį ir yra nepaprastai sukrėstas. Gaila, bet teks ati- 
dėti pokalbį kelioms savaitėms. 

— Aš dalyvavau ekshumacijoje, kai atvėrė ponios Donaldson kars- 
tą, — pasakė Keitė. 

Moteris dvejojo. 

— Arjūs iš policijos? 

Keitė džiaugėsi. Moteriškė nenutuokė, kas jį. 

— Aš buvau ten Aplinkos sveikatos centro pageidavimu. 

— Jis nenori nieko matyti. — Jos akių vokai padažyti blizgiu mels- 
vu dažu. Plaukai ties šaknimis pražilę. Lietus tiško pro duris ant moters 
kojų. — Aš esu jo mama. Gal galėčiau padėti? 

Ji atsitraukė per kelis colius nuo lietaus. 

— Ar galiu sekundėlei užeiti? 

Moteris žengtelėjoatgal. Įėjusi Keitė iš karto paniro į klaustrofobišką 
karštį ir šleikštų cigarečių dūmų tvaiką. Prieškambaris buvo mažytis ir at- 
rodė naujas, tartum visi daiktai būtų išpakuoti tik šiandien. Ir dažų sluoks- 
nis naujas, neapsilaupęs. Blizgėjo nulakuotos durys, varinės rankenos ir 
priešspyniai. Storas austinis kilimas niekieno nemindžiotas. Naujutėliai 


jaunavedžių namai. 

Čia tvyrantį sielvartą išdavė tiktai kvapas ir kaitra. Ji ne kartą buvo 
patyrusi tokią atmosferą. Visada tas pat. Alsus, troškus oras, kadangi lan- 
gai uždarinėti, o šildymo temperatūra per aukšta, sudusęs nekeistų drabu- 
žių kvapas, šleikštus nesuvalgyto atšalusio maisto tvaikas. 

Tarpduryje išdygo katė ir gailiai sumiaukė. Dramblio kaulo ir juodos 
spalvos Birmos katė. Neeilinė. Viskas perdėm prašmatnu: juodais ir bal- 
tais raštais išmargintas kilimas; prieškambario staliukas dengtas tropiniu 
kietmedžiu ir su varinėmis rankenėlėmis; ant sienos Sorento vaizdas pa- 
auksuotuose rėmuose; nuo lubų leidosi įmantrus optinio pluošto švies- 
tuvas. Stengiasi padaryti įspūdį lygiai kaip ir su tuo akį rėžiančiu „Ford“ 
kieme. 

Keitė nesmagiai pasijautė supratusi, kad ieško ko nors, kas sukeltų 
antipatiją Salei Donaldson. Šitaip būtų bent kiek lengviau išgyventi visą 
siaubą. Tačiau, iš aukšto vertindama kažkieno skonį, ji neapkentė savęs už 
tokią aroganciją. 

Juk Salė Donaldson buvo paprasta, graži mergina, džiaugėsi nauju 
būstu, vedybiniu gyvenimu, laukiamu kūdikiu. Viršuje garantuotai įreng- 
tas vaiko kambarys, nupirkta lovytė, kabėjo mobiliojo ryšio telefonas. 
Viskas paruošta. 

Paruošta tam susitraukusiam gemalui, kuris gulėjo ant karsto dugno. 

— Kojūs norėjote? — paklausė moteris, nuspirdama vieną šlepetę ir 
pasilenkusi kasydamasi padą. 

— Ar ponas Donaldsonas tiki, kad ponia Donaldson buvo palaidota 
gyva? 

Moteris atsirėmė ranka į sieną ir įsispyrė į šlepetę. 

— Kąjūs turite galvoje? Be abejo, tiki. Ji ir buvo palaidota gyva. 

— Žinau, kad buvo, tačiau ligoninė neigia. 

Moteris karčiai nusijuokė, 

— Tai jiems būdinga. — Jį gūžtelėjo pečiais. — Visi matė. Mano 
sūnus matė. Vikaras. Visi. — Išryškėjo jos veido raukšlės. Rankos virpė- 
jo. — Tegul kas nors pabando pasakyti, kad nematė. 

— Jie turi savų Priežasčių slėpti tiesą. Vikaras nenorės, kad jį ap- 
kaltintų palaidojus gyvą žmogų. Ir laidojimo biuro darbuotojai nenorės. 
Ligoninė irgi nenori būti apkaltinta. — Keitė žiūrėjo į kilimą. — Užjaučiu 
jus. Suprantu, kokį sielvartą išgyvena jūsų šeima, tačiau nesijaudinkite. 


Artimiausiu metu aš su visais pasikalbėsiu. 

— Jie atliko skrodimą. Negalės nuslėpti tyrimo išvadų. 

— Geras advokatas paneigs patologo išvadas. 

— Tik jau ne mirties laiką. Jis nesunkiai įrodomas. Pakankamai prisi- 
žiūrėjau per televiziją. Tas Puaro aną vakarą per pusvalandį nustatė tris 
savaites pragulėjusio lavono mirties laiką. 

— Televizijoje — taip, jie ten kuria istorijas, — pasakė Keitė. — Ta- 
čiau tikrovėje nieko panašaus nėra. Patologams nelengva nustatyti mirties 
laiką. 

Ji atidarė rankinę ir išėmė susegtas lapų kopijas, kurias praėjusį vaka- 
rą pasiėmė iš News medicinos skilties autoriaus, gydytojo Marčio Morga- 
no. Ji parodė juos poniai Donaldson. 

Viršutinio lapo antraštė skelbė: „Laikas tarp žmogaus mirties ir jo 
kūno irimo. 


Žemiau Keitė buvo raudonai pabrėžusi vieno skirsnio sakinį: 


Gana sunku nustatyti, kiek laiko praėjo po 
mirties, jei yrantis žmogaus kūnas sistemingai 
neapžiūrimas ir neištiriamas. Nei lavono svoris, 
nei temperatūra nėra patikimi orientyrai, ypač 
kai temperatūra svyruoja. Toksinų absorbcijos 
ir išsiskirstymo metabolinis greitis — tik viena 
iš priemonių. Kai mirties laikas yra svarbus kaip 
ikaltis, teismo medicinos rasti kaltės įrodymai turi 


būti traktuojami ypač apdairiai. 


Sunkios moters blakstienos nepaliaujamai plasnojo. Buvo taip tylu, 
kad Keitė girdėjo jų krebždėjimą. Lietus barbeno į langus. Namo gilumoje 
pasigirdo spragtelėjimas, dūzgesys — skalbiamoji mašina pradės naują 
ciklą. Ant moters veido nusileido abejonės šydas. 

— O koks jūsų interesas? 

— Aš noriu atskleisti tiesą. Kevinas Yra vienintelis žmogus, kuris gali 
man padėti. 

Moteris kilstelėjo ranką, nurodydama Keitei palaukti, atvėrė dešinėje 
esančias duris ir įkišo galvą. 

— Tu miegi, brangusis? 


Pasigirdo kažkoks murmesys. 

— Čia atėjo ponia dėl to mirties priežasties tyrimo. Manau, kad tau 
reikėtų su ja pasišnekėti. Ar galėtum? 

Jokio atsakymo. 

— Būtų geriausia, jeigu pasikalbėtum, — pasakė moteris ir linktelėjo 
galvą, kviesdama Keitę užeiti. 

Kai įėjo į užtamsintą kambarį, Keitės kojos paskendo storame kilime. 
Aukso spalvos užuolaidos su kutais užtrauktos, vienintelė šviesa sklido 
nuo dviejų stalinių lempų ir dar nuo didžiulio televizoriaus, kuris buvo 
įjungtas, tačiau be garso. Kambaryje stovėjo trijų dalių minkštų baldų 
komplektas ir du stereogarsiakalbiai abipus židinio lyg sargybinių būde- 
lės. Židinyje degė trijų strypų elektrinis ugniakuras, ant dirbtinių anglių 
skleidžiantis šokčiojančias šviesas. Ant židinio atbrailos šalia įrėmintos 
Salės ir Kevino Donaldsonų vestuvinės nuotraukos stovėjo „Ferrari mo- 
deliukas. 

Dabar Kevinas buvo beveik neatpažįstamas. Sudribęs į krėslą, rankos 
nukarusios, juodi plaukai susivėlę, veidas baltas, paakiuose didžiuliai mai- 
šai. Tartum gyvas lavonas. 

Marškiniai suglamžyti, kreivai susagstyti, po jais matėsi tamsoki 
marškinėliai, kostiuminės kelnės susiraukšlijusios, vilnonės puskojinės, 
pilki įsispiriami batai. Atrodė, kad jis buvo nemiegojęs arba nepersirengęs, 
galbūt kelias dienas nesiskutęs. Ir kažin ar ją pastebėjo. 

— Buvau su jumis ekshumacijoje, — švelniai pasakė Keitė. 

Jis neatsiliepė. Probėgšmais dirstelėjes į ją, nusuko akis į begarsius 
„Kaimynus“ ekrane. 

— Sėskitės, brangioji, — pasakė Kevino Donaldsono motina, dabar 
jau daug švelniau. 

Prie kito fotelio stovėjo peleninė, pilna nuorūkų su lūpų dažų žy- 
mėmis, moterų žurnalų krūva ir Rolando Godardo romanas minkštais 
viršeliais, iki pusės paskaitytas ir paguldytas ant atverstų puslapių. Keitė 
atsisėdo ant sofos. 

— Ponia susirūpinusi, kad ligoninė gali nuslėpti, kas atsitiko Salei, — 
kalbėjo moteris. — Ji Mano, kad jie bandys paneigti tiesą. 

Jis kalbėjo lėtai, garsai susiliejo kaip ir kasetėje, senkant magnetofo- 
no baterijai, ir Keitė pagalvojo, jog jis, matyt, prisigėręs raminamųjų. 

— Koroneris žadėjo man paskambinti. — Ir vėl nutilo. 

— Praneš skrodimo rezultatus? — pasufleravo Keitė, instinktyviai 
tiesdama ranką prie rankinės, kur gulėjo jos bloknotas. Ir laiku susivaldė. 

— Skrodimas atliktas vakar. Jis dar nepaskambino. 
Jo motina atsisėdo ir iškratė iš pakelio cigaretę. 
— Laukia stambi byla, — pasakė ji. — Štai ko jie bijosi, tiesa? — Ji 


įsikišo cigaretę į burną ir spragtelėjo blizgų metalinį žiebtuvėlį. — Ir turi 


tam pagrindą. Mes iškelsime jiems bylą. — Ji užsidegė cigaretę ir giliai 
užtraukė dūmo. — Jiems kainuos šimtus tūkstančių, kaip mano vyras 
skaičiuoja. 


Keitė žiūrėjo į Keviną Donaldsoną. 

— Gal galėtumėte trumpai papasakoti, kaip visa tai atsitiko? Jeigu ne 
per skaudu kalbėti? 

Kelias sekundes jis žiūrėjo televizorių, ir Keitė pamanė, kad neatsa- 
kys. Paskui prakalbo tebežiūrėdamas į ekraną: 

— Nuo ko pradėti? 

— Tiesiog nuo to, kas tiesiogiai susiję. — Ji ryžtingai atidarė ran- 
kinę. — Ar jūs nieko prieš, jeigu kai ką pasižymėsiu? — kuo nekaltesniu 
balsu paklausė ji, ir ponios Donaldson veidu iš karto šmėstelėjo įtari- 
mas. — Aš turiu parengti ataskaitą, — pridūrė ji. 

Moteris supratingai linktelėjo. 

— Tas ginekologas, — tarė Kevinas Donaldsonas. — Ponas Heivudas. 
Pasakė, kad ji turi gulti į ligoninę. — Jis nutilo ir spoksojo į ekraną. 

— Kada tai buvo? — paklausė Keitė. 

— Buvo nuėjusi kasmėnesiniam patikrinimui po dvidešimt keturių 
nėštumo savaičių. 

Ir vėl tylu. 

— Kodėl ponas Heivudas ją paguldė į ligoninę? 

Jo motina atsakė už jį: 

— Jai buvo aukštas kraujospūdis. Gydytojui atrodė, kad ją reikia ste- 
bėti. 

— Preeklampsinė toksemija, — staiga kuo aiškiausiai pasakė Kevinas 
Donaldsonas — be jokio žodžių susiliejimo, tartum būtų deklamaves prieš 
klasę. 

— Jai pasireiškė komplikacijos, — paaiškino jo motina. — Kraujos- 
pūdis vis kilo, ir patino smegenys. Paskui prasidėjo epilepsijos priepuoliai. 

— Ji sirgo epilepsija? 

— Ne, tai buvo toksemijos pašalinis poveikis. — Ji nukratė nuo ci- 


garetės pelenus. — Jiems nepavyko sumažinti smegenų sutinimo, ir prie- 

puoliai sustiprėjo. Davė jai vaistų ir darė viską, ką galėjo. Ponas Heivudas 
atrodė labai rūpestingas. — Ji užtraukė dūmo ir skubiai jį išpūtė. — Paskui 
ją ištiko koma. Gyvybę palaikė tik aparatai. Ji išbuvo ten penkias dienas... 

— Šešias, — nutraukė ją sūnus. 

— Šešias. — Ji užspaudė cigaretę į visą nuorūkų krūvą ir sukosė- 
jo. — Jis ten miegodavo — jie duoda artimiesiems miegamąjį. Vidurnaktį 
budintis gydytojas jam pasakė, kad nebėra jokios vilties, kad jos smegenys 
mirusios, todėl reikėtų atjungti gyvybės palaikymo sistemą ir nutraukti 
baisias kančias. 

— Kūdikis turėjo gimti nenormalus, — pareiškė Kevinas Donald- 
sonas. 

Jos sužiuro į Keviną, tačiau jo veido išraiška nieko nesakė. Motina iš- 
siėmė iš pakelio dar vieną cigaretę. 

— Ponas Heivudas jam pasakė, kad jeigu motinos smegenys mirš- 
ta, kūdikiui lieka labai maža vilties išgyventi, o jeigu ir išgyventų, tu- 
rėtų kokį nors išsigimimą. Mes nuėjome pasikalbėti su ponu Heivudu. 
Jis buvo labai malonus, labai mielas, kuo smulkiausiai viską išdėstė. Ir 
visi vieningai sutikome, kad nėra jokios prasmės bandyti atlikti Cezario 
pjūvį. 

— Irjie atjungė gyvybės palaikymo aparatus? 

Kevinas Donalsonas liūdnai linktelėjo galvą. 

— Tą pačią naktį. Buvo kitas budintis gydytojas. Jis sakė, kad jiems 
reikia tos lovos. Viskas įvyko greitai. Ji nustojo kvėpuoti, ir jie pasakė, kad 
ji mirė. 

Pirmą kartą jis atidžiau pažiūrėjo į Keitę. 

— Arjie atliko kokius nors tyrimus? 

— Nežinau. Per daug verkiau. Jie paklausė manes, ar reikia iškviesti 
taksi. Paskui mačiau, kaip jie išvežė ją ant ratukų, užklotą balta paklode. 

Jam iš akių jau SFUVO ašaros. Keitė pati pajuto tuoj bepravirksianti. Ji 
giliai įkvėpė. 

— O vėliau dar ją matėte? 

— Ne. Laidojimo biuro darbuotojai sakė, kad galiu pamatyti bet 
kada. 

— Vadinasi, jūs daugiau jos nematėte iki... karsto? Iki ekshumacijos. 

Jis vėl tylėjo. Vėl užsidarė savo kiaute. 


— lrjūs pareikalavote ekshumacijos? 

Jis nieko nesakė. 

— Jam buvo labai sunku, — prakalbo motina. — Policija nenorėjo 
nieko girdėti. Iš pradžių ir koroneris nenorėjo nieko girdėti, pasakė jam, 
kad tai neįmanoma, kad jam, ko gero, šiek tiek... — Ji patapšnojo sau į 
smilkinį. — Suprantate, pasimaišė dėl jos mirties. Vikaras nenorėjo pa- 
dėti. Kevinas turėjo susirasti liudininkus, jų telefonų numerius, įkalbėti 
koronerį, kad su jais pasišnekėtų. Jo vos neareštavo vieną popietę, kai pa- 
siėmęs kastuvą pats ten nuėjo ir pradėjo kasti. — Ji pažiūrėjo į jį. — Argi 
ne taip? 

Jis neatsakė. 

Keitė nervingai prikando lūpą. Nuo tvankaus oro ir nervinės įtampos 
ją mušė prakaitas. 

— Kevinai, mes abu matėme tą patį, kai jie atidarė jūsų žmonos kars- 
tą. Ar jūs iš viso bent kiek abejojate, kad ji, gulėdama po žeme, kurį laiką 
buvo gyva? 

— Mirę žmonės nepagimdo kūdikių, — pasakė jo motina. 

— Matyt, taip gali pasitaikyti, — pasakė Keitė. 

— Nesąmonė. Niekas manęs neįtikins. 

— Tirdami mirties priežastį jie bandys tai įrodyti. 

— Kevinas sakė, kad jos pirštai... nagai buvo nulūžinėję, visiškai jų 
nelikę, tartum būtų juos nusikramčiusi. Karsto dangtis subraižytas. Salė jį 
draskė, draskė nagais kaip žvėris. 

— Jie įrodinės, kad stingdami lavonai karstuose juda, — pasakė 
Keitė. | 

— Ir subraižo raudonmedį? Liaukitės, panele! — pareiškė motina. 

— Ojūsų gydytojas Selsas? Jis buvo ten. Ką jis sakė? Jis turėtų jums 
pritarti, — tarė Keitė. 

— Jis nesutinka. Sako, kad turime laukti patologo išvadų. Sako ne- 
mates jokių įbrėžimų ant dangčio. Sako, kad visus klaidina faktas, jog buvo 
išstumtas kūdikėlis. 

Jos abi krūptelėjo, išgirdusios Kevino Donaldsono balsą: 

— Ji visada prisižiūrėdavo nagus. Tvarkydavosi. Visada tvarkydavosi 
pati. ' 

Visi tylėjo. Keitė jautė stiprėjančią viltį užsirašydama jo žodžius — 
lėtai, išsamiai, nieko netrumpindama, kad neišsiduotų esanti žurna- 


listė. 

Motina karčiai šyptelėjo. 
— Nors ir ne kažin kiek išmanau apie mediciną, tačiau turiu jums pa- 


sakyti vieną dalyką, kurį tikrai žinau. Numirėliai nekramto savo nagų. 


28 skyrius 


Praėjo trys dienos nuo to laiko, kai Harvis Svairas slapčia sugirdė Sandrai 
dvidešimt penkis miligramus GW 2937 — toks referencinio vaisto pava- 
dinimas, pagamintas šveicarų farmacijos giganto „Grauer Meyerhoffen' 
ir skirtas tiktai laboratorinfims bandymams, atliekamiems ne su žmo- 
nėmis. 

Jis gavo jų nesunkiai. Užsiimdamas tyrinėjimais, rašydamas kursinį 
darbą apie epilepsiją, medicinos mokyklos vivariume jis atliko bandymus 
su gyvūnais. GW 2937 buvo skiriamas žiurkėnams, katėms ir šimpanzėms 
sukelti sunkų epilepsijos priepuolį, kurį paskui stabdydavo didžiulėmis 
barbitūratų dozėmis. 

Apvalios ir baltos GW 2937 tabletės savo dydžiu ir forma buvo pana- 
šios į aspirino tabletes, tačiau aiškiai atpažįstamos iš jose įspaustų raidžių 
GW. Harvis turėjo sutrinti tabletes grūstuvėlyje į miltelius, kuriuos paskui 
įmaišydavo į gyvūnų maistą. Vaistas neturėjo jokio skonio, o priepuolių 
metu energija paprastai metabolizuodavo jo pėdsakus. 

Jis turėjo sušerti tą vaistą iš viso keturiasdešimčiai gyvūnų. Buvo 
nesunku pakeisti nedidelį jo kiekį paprastu aspirinu. Tą dieną, kai Harvis 
įmaišė jo į maistą, Nei ZYVūnai, nei tyrimams vadovaujantys neurologai ne- 
pastebėjo jokio skirtumo. 

Harvis nežinojo, kaip apskaičiuoti dozę žmogui, ir tiesiog rėmėsi sme- 
genų tūriu. Jis palygino vidutinį žmogaus smegenų svorį — tūkstantį du 
šimtus keturiasdešimt gramų — su šimpanzės. 

Sekmadienio vakarą paskambino į seselių namus, kur gyveno Sandra, 
ir kažkokia nemaloni Panelė pasakė, kad ji negrįžusi iš darbo. Jis nieko 
neperdavė. Pirmadienio vakarą vėl paskambino, atsiliepė kita mergina. 
Jis turėjo kelias minutes palaukti, kol ji grįžo prie telefono, uždususi ir 
atsiprašinėdama, ir pranešė, kad Sandra blogai jautėsi, todėl nakčiai buvo 


paguldyta į skyrių, kad ją galėtų stebėti gydytojas. 


PETER JAMES + PRIEBLANDA 191 


Antradienio rytą Harvis ir visas studentų būrys vizitavo gimdyves 
skyriuje drauge su akušeriu bei jo jaunesniuoju kolega. Išbrinkusios mote- 
rys pieno spalvos veidais gulėjo metalinėse lovose apsirengusios rausvais 
plonais marškiniais ir skendo gėlėse bei sveikinimų atvirukuose. Sutrike 
jų vyrai tupinėjo ant kėdžių, gimdyves buvo apgulusios giminaitės. Lauke 
orai dar labiau atvėso, tačiau šiame skyriuje buvo palaikoma šiltnamio 
temperatūra. Harvis bjaurėjosi gimdymo skyriaus kvapu, jo šlykščiu sals- 
vumu, kuris įsismelkdavo jam į odą ir neišgaruodavo valandų valandas. 

Kažkokia nutukusi lankytoja kyštelėjo pirštą prie rausvos būtybės, 
įsuktos į vilnonę skarą, ir pragydo: 

— Kuku! Aaa! Kukū! Aaa! 

Motina gulėjo atsilošusi į paramstytas pagalves, per daug išsekusi, per 
daug mandagi, kad nuvytų ją šalin. 

— Kviečiamas ponas Harvis Svairas. Ponui Harviui Svairui skambina 
vidaus telefonu. 

Harvis nuėjo prie juodo telefono, kuris kabėjo ant sienos prie įėjimo 
į skyrių. Skambino Rolandas Dansas. Į intensyviosios terapijos skyrių pa- 
guldyta dar viena status epilepticus ligonė. Jis pamanęs, kad verta pranešti 
Harviui, nes tas gal norėtų užbėgti ir ją pamatyti. 

Harvis kaip įmanydamas santūriau Dansui pasakė, kad šiuo metu yra 
užimtas, tačiau ištaikęs pertraukėlę užeis. Paskui jis tesė vizitaciją, bet vis- 


kas liejosi akyse. Jis visiškai nebeįstengė susikaupti. 


Buvo pusė dviejų, kai Harvis įžengė i intensyviosios terapijos skyrių, 
kuriame buvo taip pat karšta, kaip ir gimdymo skyriuje. Jis stovėjo prie 
medicinos seserų punkto ir laukė, kol seselė suras jaunesnįjį anestezio- 
logą. 

Dešinėje pusėje ant sienos kabėjo skyriaus rodyklė — didelė, balta 
plastmasinė skelbimų lenta. Kairėje pusėje buvo atspausdinti lovų nume- 
riai, o šalia mėlynu vaškiniu pieštuku surašytos ligonių pavardės. Prie 6-ojo 
numerio — S. Lok pavardė. | 

Sandra Lok. Prieš akis iškilo slidi, šlapia oda, baltos krūtys viršum jo, 
prisiminė jos kūno kvapą, karštą alsavimą. Prie jo jau artinosi Rolandas 
Dansas, apsirengęs nudrengtu tvido švarku su odinėmis sagomis, kava- 


leristų saržos kelnėmis ir pasirišęs pilką kaklaraištį. Pasikirpęs plaukus, 

tačiau žiauriai nutrumpinti bei šiurkštūs šeriai jo arkliškam veidui grožio 
nesuteikė. 

— O, sveikas, — pratarė jis taip, tartum Harvis būtų atėjęs jam vi- 
siškai netikėtai. Jis susinėrė rankas už nugaros ir pradėjo suptis ant savo 
nutrintų zomšos batų su skylutėmis. — Taip. Tiesiog įdomus dalykas. Pa- 
našiai kaip su tais autobusais, ar ne? 

— Autobusais? — suglumo Harvis. 

Skusdamasis Dansas įsipjovė ir ant kaklo buvo prisilipdęs mažytį 
elastinio pleistro kvadratėlį. 

— Šimtą metų lūkuriuoji vieno, o paskui iš karto prisistato keturi. 

— Aš vengiu važinėti autobusais, — pareiškė Harvis. 

Danso išraiška skausmingai sustingo, tarsi staiga būtų išsikrovusi jo 
veido raumenims energiją tiekianti baterija. 

— O, taip, — pagaliau vėl prakalbo. — Tas status epilepticus atvejis, 
kurį matei prieš porą savaičių, tas modeliukas po galvos traumos. Jeigu 
epilepsija būtų virusinė liga, reikėtų velniškai susirūpinti tuoj pat su- 
laukus kito atvejo, ypač kai taip atsitiko vienai ją prižiūrėjusiai skyriaus 
seselei. — Jis kraipė galvą. — Bet taip nėra. Neatrodo, kad būtų koks nors 
ryšis. 

— Kas jį sukėlė? 

Harvis buvo sutelkęs dėmesį į pleistro kvadratėlį jam ant kaklo. 

— Dar sunku pasakyti. Galbūt būti encefalitas, bet ji neturi karščio, o 
dėl infekcijos jis turėtų pakilti. Turbūt smegenų auglys, nors jau žinome, 
kad jos kompiuterinės tomografijos rezultatai normalūs. Kai tiktai suleisi- 
me jai vaistus, atliksime juosmeninę punkciją ir ištirsime CSF*, kad galėtu- 
me atmesti infekciją. Skyriaus merginos labai sielojasi. 

Harvis svarstė, ar GW 2937 galėtų būti susektas atlikus kraujo ty- 
rimą. Tačiau jis žinojo, kad tokia tikimybė nėra didelė. Kokio nors vaisto 
pėdsakus aptiktum jo ieškodamas. O GW 2937 būtų ieškomas tik tuomet, 
jeigu kas nors įtartų JI esant organizme. Nebuvo jokio pagrindo manyti, 
kad kiltų toks įtarimas. Vargu ar iš viso kas nors žinojo, kad jis su ja ben- 
dravo, 0 jeigu ir žinotų, kas galėtų susieti jos priepuolį su Harvio atliktu 
laboratoriniu tiriamuoju darbu. Tai neįrodoma. 


— Žinoma, galėjo būti suvartota per didelė antidepresantų dozė. Tai 


" Angl. CSE — cerebrospinal Auid — serebrospinalinis skystis. 


PETER JAMES + PRIEBLANDA 193 


irgi gali sukelti priepuolį. Tačiau kitos seselės sako, kad ji buvo linksma ir 
mėgstanti bendrauti. — Jis susimąstęs lingavo ant kojų. — Nors tokio tipo 
žmonės taip pat gali pulti į depresiją. Kad ir kaip ten būtų, įdomus atvejis. 
Ypač įdomus. 

— Kodėl? — paklausė Harvis. Danso pastaba sukėlė jam nerimą. 

— Priepuolio stiprumas. Kol kas ji nereaguoja į gydymą barbitūratais. 
Ateik ir pažiūrėk. 

Jos lova stovėjo šalia tos, kurioje gulėjo manekenė, ir buvo lygiai taip 
pat atskirta, kaip ir visos čia esančios lovos. Sandra buvo be sąmonės, bur- 
noje — respiratoriaus vamzdelis, virš susivėlusių jos plaukų alsavo juodos 
dumplės, o lašelinė prijungta prie kaniulės plaštakos viršuje. Nugara išsi- 
rietusi, pilvas pakėlęs užklotą, rankos ir kojos išsitempusios ir tąsėsi lyg 
marionetės. Dantys sukandę dirbtinio kvėpavimo vamzdelį, iš burnos ver- 
žėsi padriki niurnėjimai ir vaitojimai. Lūpų kampučiuose putojo seilės. 

Apskrito veido apkūni seselė trumpomis raudonomis garbanomis 
stovėjo prie lašelinės stovo ir atrodė susikrimtusi. Kortelė ant atlapo nu- 
rodė: Elaina Foster. 

— Jai vis blogiau, gydytojau Dansai, — pasakė ji škotiškų akcentu. 

Rolandas Dansas atsigręžė į Harvį. 

— Skyriuje jai suleido penkis mililitrus diazepamo, tačiau nepadėjo. 
Paskui pabandė fenitoiną į veną, ir tas nepaveikė. Vos tik ją čia paguldė, 
paskyrėme tiopentalio infuziją — didelę dozę. 

— Trisdešimt penkis miligramus, — pridūrė seselė. 

— Suvoki problemą? Jeigu paliksime epilepsiją nekontroliuojamą, tai 
pakenks jos smegenims. Jeigu suleisime daugiau barbitūratų, nemanau, 
kad jos organizmas atlaikys. 

Laideliai nuo Sandros Lok kaktos driekėsi prie dviejų osciloskopų 
ant lentynėlės virš lovos. Harvis stebėjo dantelius elektrokardiografe. 
Jos širdies ritmas buvo silpnas ir neritmingas — barbitūratų poveikis. 
Elektroencefalogramoje bangų viršūnių, rodančių smegenų elektrinį 
aktyvumą, jau nesimatė. Jis pažiūrėjo 1 jos veidą. Akys atmerktos, 
nukreiptos tiesiai į jį. Jam pasirodė, kad jose žybtelėjo neįmanomas 
atpažinimo šešėlis, bet paskui akys užvIrto aukštyn, vyzdžiai palindo 
po vokais, palikdami nereginčius baltymus. Beprotiškai daužėsi rankos. 
Lašelinės vamzdelis ištrūko iš kaniulės virš Plaštakos, vaistas pasipylė 


ant lovos. 

Dansas sugriebė jos riešą, ir seselė vėl prijungė lašelinę. 

— Turime ją pririšti, — pasakė Dansas. 

Deguonies kiekį kraujyje matuojantis prietaisas įspėjamai supypsėjo. 

— Reikia pagalbos, — pasakė Dansas. — Pakviesk gydytoją O Ferelą. 
Ir atnešk kurarės ampulę. 

Seselė išbėgo. 

Dansas atsigręžė į Harvį. 

— Ji daužo respiratorių. Turėsime ją paralyžiuoti. Barbitūrato kiekio 
didinti nebegalima. 

Atskubėjo gydytojas O'Ferelas, skyriaus vedėjas, lydimas dar dviejų 
seselių: Jos suleido kurarę, tačiau ji nepadėjo. 

— Duok jai dar dvidešifnt penkis miligramus tiopentalio, — skubiai 
nurodė gydytojas O'Ferelas. 

EEG monitorius nesiliovė pypsėjęs staccato, skelbdamas pavojų. Osci- 
loskopo smaigės susipainiojo ir rangėsi lyg kirminų masė. 

Harvis pajuto visuotinę paniką. 

— Širdis sustojo, — nurodė O'Ferelas, tuoj pat uždėdamas rankas 
ant jos krūtinės ir stipriai spustelėdamas. — Atvežkite aparatą, — paliepė 
jis. — Reikia defibriliatoriaus. 

Jis pradėjo ritmiškai pumpuoti krūtinės ląstą. 

Viena seselė jau lėkė per skyrių. 

Danteliai EEG ekrane pradėjo rimti, silpnėti, tačiau ne dėl barbitūra- 
to. Smegenims trūko deguonies. 

Po pusantros minutės pristatė defibriliatorių. Dansas atplėšė San- 
dros marškinius, ir Harvis išvydo didžiules krūtis su plokščiais, raižytais 
speneliais. Uždėjus elektrodus virš jos širdies, O Ferelas riktelėjo: „Gerai!“, 
ir vienas laborantas Pasbaudė mygtuką. Stiprus dunkstelėjimas, Sandra 
konvulsiškai šoktelėjo aukštyn, po to gulėjo ramiai. 

Elektrokardiografijos ekrane bangelės silpo. Jie vis kartojo tą pro- 
cedūrą, Sandros kūnas šokčiojo į viršų, paskui suglebdavo lyg skudurinė 
lėlė. 

Dar po trijų minučių bangelės visiškai pranyko, beliko vientisa linija, 
lydima pastovaus įspėjamo signalo, kurio kol kas niekas neišjungė. 

Sandra Lok mirė. 

29 skyrius 
Spalio 24 d., trečiadienis 


Valytuvai gainiojo lietų, vandens purslai nepaliaujamai skalbė aprasojusius 
šoninius „Volkswagen“ langus. Keitė važiavo siauro geležinkelio tilto link, 
pagaliau ištrūkusi iš klaustrofobiško karščio ir sielvartu persmelktų Do- 
naldsonų namų, tačiau erzino iš paskos besivelkantis automobilis. 

Keitė prisišliejo kuo arčiau prie kelkraščio, bet tas neparodė jokio 
noro aplenkti. Dirsčiojimas į veidrodėlį neleido jai susikaupti. Pervažiavusi 
tiltą sulėtino greitį, kad ją pralenktų, tačiau ir važiuojantysis įkandin pri- 
stabdė. Pasiekusi sankryžą su judria gatve, į kurią ji taikėsi, Keitė pasuko į 
dešinę, jau abejodama, ar tik jos kas nors neseka. Iš paskos važiavęs auto- 
mobilis pasuko kairėn. 

— Bukagalvis, — burbtelėjo ji. 

„Dalbio ir sūnaus“ pastatas buvo už poros šimtų jardų, ties gatvės 
kampu, šalia geležies dirbinių parduotuvės. Jis atrodė deramai niūrus ir 
nekrintantis į akis, juodoje lentoje auksinės raidės skelbė: LAIDOJIMO 
PASLAUGOS, o firmos pavadinimas parašytas mažesnėmis raidėmis sker- 
sai užuolaida uždengto lango. 

Ji pastatė automobilį šalutinėje gatvelėje ir atžingsniavo prie pastato. 
Lietus rimo, tačiau šaltas vėjas ir niūrios mintys kėlė šiurpulį. Ji prisiminė 
redaktoriaus Terio Brento pyktį, ausyse skambėjo vakarykščiai mediumės 
Doros Rankorn žodžiai, prieš akis regėjo krėsle susmukusį Keviną Do- 
naldsoną. Galbūt laidojimo biuro atstovas teisingai kapinėse pasakė, kad 
vikaras buvo už daug ką atsakingas: Salės Donaldson kūno ekshumacija 
išmušė Keitę iš pusiausvyros ir sukėlė tikrą sumaištį. 

Jai teko matyti filmą apie tai, kaip mirusiųjų sielos apninka kvailio- 
jančius kapinėse. Tačiau filmas neprilygsta tikrovei. Iš tikrųjų tokių dalykų 
nebūna. 

Mire broliai neperdavinėja žinių iš anapus. 

Ji nusipurtė. 

Keitė praėjo pro plačius vartus mūro sienoje. Skelbimas nurodė: 


„DALBIS IR SŪNUS“, LAIDOJIMO PASLAUGOS. 
NEUZŽTVERKITE KELIO. 
PRIVAŽIAVIMAS TURI BŪTI LAISVAS VISĄ PARĄ. 

Stovėdama prie paradinių durų ji nervingai nurijo seiles, nes dar 
neteko buvoti laidojimo biuro patalpose, ir mintyse pasikartojo, ką sa- 
kys. Vylėsi, kad neteks susidurti su kapinėse matytu darbuotoju. Reikėjo 
tikėtis, kad jos neatpažins, o išgirdęs akcentą pamanys, kad susidūrė su 
dar viena amerikiete. Ji įkvėpė, pasistengė nutaisyti deramą išraišką ir 
įėjo. 

Tikėjosi išvysti prekystalį, panašų kaip parduotuvėse, ir už jo sėdintį 
rimtą, išbalusį it lavonas žmogų. Bet pamatė tarsi kokio nors mažyčio, pir- 
maklasio viešbučio holą. L formos raidės kambarys, dvi patogios sėdėjimo 
zonos atskirtos nuo priimamojo, kur prie stalo sėdėjo ramiai nusiteikusi 
moteris trumpais žilais plaukais, su mėlynu megztuku ir perliukų vėriniu. 
Ji pasitiko Keitę šypsodamasi: 

— Laba diena. 

Baldai — Viktorijos laikų raudonmedžio kopija, apmušti žaliu veliū- 
ru. Storas aukso spalvos kilimas, tos pačios spalvos raštuoti tapetai, puoš- 
nūs sietynai rausvais gaubtais ir tokios pat sieninės žvakidės. Betrūksta tik 
židinio, pagalvojo Keitė. 

— Aš turiu dvi senyvas tetas, kurios gyvena kartu, — pasakė ji, — vie- 
na iš jų dabar yra slaugos ligoninėje ir netrukus gali mirti, todėl jos sesuo 
paprašė užeiti pas jus. Ji dėl šio to sunerimusi, todėl gal pavyktų bent kiek 
sumažinti jai tą įtampą. 

— Be abejo. 

Moteris vėl nusišypsojo, šįsyk užjaučiamai. 

— Jai jau teko pasinaudoti jūsų firmos paslaugomis ir jomis liko labai 
patenkinta. Tačiau ją sukrėtė vienas laikraščio straipsnis apie moterį, kuri 
buvo palaidota gyva — O jūs kaip tik organizavote tas laidotuves. | 

Moteriškė išblyško. 

— Manau, jums būtų geriausia pasikalbėti su ponu Morisu Dalbiu. Aš 
tuoj pat jį pakviesiu. 

Ji išėjo pro duris kambario gale. 

Keitė troško kavos puodelio. Neturėjo burnoje karšto lašo nuo pat 
pusryčių. Nužvelgė dvi krėslų grupes. Kaip rausvas svečių kambarys mor- 
ge. Kaip apsiuvais PaPuoštas Salės Donaldson karsto įklotas. Ant sienos 
kabojo Britanijos balzamuotojų instituto išduotas įrėmintas sertifikatas. 
Jau ir priėmėja sugrįžo. 


Iš paskos ėjo nedidelio ūgio vyras, gaubiamas kontrastiškų aureo- 

lių — kuklaus orumo ir aiškaus pasipūtimo. Apsirenges tamsiu kostiumu, 
iškrakmolytais baltais marškiniais ir užsirišęs juodą nebemadingą kak- 
laraištį. Išskydę žilstantys plaukai sužerti atgal ir prie skalpo priklijuoti 
„Brylcreem“ pomada. Oda išblyškusi, išvagota tamsių raukšlių, skruostai 
lyg mažo graužiko pažandės maišeliai. Akyse — miesčioniškas apdairu- 
mas, balse — lipšnumas. 

— Aš esu Morisas Dalbis, ponia, ar galiu padėti jums? 

Pamačiusi ne tą patį vyrą, kurį buvo sutikusi kapinėse, ji nusiramino 
ir išsyk pakartojo tą pačią litaniją, kurią sakė registratorei. Laidojimo biuro 
savininkas pakvietė atsisėsti, pats įsitaisė priešais ją ir ant poliruoto stal- 
viršio pasidėjo mažas rankeles. 

— Liūdna netekti tetos. 

— Taip, — patvirtino Keitė. 

— Artimo Žmogaus. 

— Taip, tikrai. 

— Gaila, kad jos sesuo sunerimo perskaičiusi tą straipsnį. Ir visiškai 
suprantama. Straipsnis labai jau neatsakingas. Tikriausiai jis paveikė daug 
žmonių. Kažkokia gudruolė žurnalistė šitaip bando įgyti populiarumą. 
Vietiniai laikraščiai turėtų elgtis atsakingiau. 

Ji jautė, kaip užkaito skruostai, sekundėlę net įtarė, kad jis ją atspėjo. 
Keitė stengėsi prisiminti, ar šis vyras nedalyvavo ekshumacijoje. Gal ją 
matė? 

— Ar tame straipsnyje nėra nė kiek tiesos? 

— Nė trupučio, ponia. Jūsų vargšei tetai nėra ko jaudintis. Kalbėtume 
apie laidotuves ar apie kremaciją? 

Keitė nebuvo pasiruošusi tokiam klausimui ir dar labiau paraudo. 

— Apie laidotuves. 

— Visuomeninėse kapinėse, o gal ji turi plotelį bažnyčioje? Arba šei- 
mos rūsyje? 

Keitė padvejojo. 

— Visuomeninėse kapinėse. 

Jis keistai pažiūrėjo į ją, dar labiau sutrikdydamas. 

— Jeigu toji ponia nerimauja dėl savo sesers karste, mes galime ją nu- 
raminti pasiūlydami balzamavimą. Ar esate Susipažinusi su balzamavimo 
procedūra? 

— Ne. 

— Ji labai nesudėtinga. Mes pakeičiame kraują venose konservuojan- 
čių skysčiu. Jis būna tokios spalvos, kad velionis atrodo visiškai natūraliai, 
ir, be abejo, tokiu būdu niekada nepalaidosi jo gyvo. 

Keitė sutriko. 

— Ar laikraštyje aprašyta moteris buvo balzamuota? 

Jis išsiėmė iš švarko kišenės užrašų knygutę odiniais viršeliais ir pa- 
dėjo ant stalo. 

— Nenorėčiau atskleisti jokių konfidencialių detalių, tačiau jeigu nuo 
to kam nors palengvės — ne, nebuvo. Mes balzamuojame žmogų tik tada, 
kai norima jį ilgesniam laikui palikti nepalaidotą. Tos moters gyvybė kelias 
dienas buvo palaikoma aparatų, o kai juos atjungė, šeima norėjo kuo grei- 
čiau palaidoti. O laikraščio straipsnis — nesąmonė. Vargšė moteris keletą 
dienų prabuvo ligoninėje kliniškai mirusi, paskui praleido daugiau kaip 
parą čia, mūsų šaldytuve. Niekas to neišgyventų, ką jau kalbėti apie visa 
kita. 

Jai pasirodė, kad jis per daug skubiai nusuko akis nuo jos įdėmaus 
žvilgsnio. Per daug įtartinai. Jis vėl kyštelėjo ranką kišenėn ir šįsyk išsi- 
traukė sidabrinį parkerį. 

— Na, štai, aš tiktai pasižymėsiu kelias smulkmenas. Ar galėčiau su- 
žinoti tos ponios pavardę ir adresą... hm... sąskaitėlei? Paskui pasirinktu- 
me karstą, aptartume papuošimus. Ar pageidautumėte trumpų nekrologų 
laikraščiuose? Galėtume parengti tekstą dabar, kad jį jau turėtumėte, kai 
bus pasirašytas mirties liudijimas. 

— Nemanau, kad būtų įmanoma dėl visko taip greitai susitarti. Mano 
teta gana pedantiška, ir, ko gero, jai kils tūkstančiai klausimų, kas bus da- 
roma jos sesers kūnui, kai jį išveš iš slaugos ligoninės. 

— Koperklife, taip? Mes palaikome su jais gerus santykius. Gal pa- 
sakytumėte jos pavardę? 

Keitės mintys sukosi kaip vijurkas. 

— Ponia... ee, panelė Vining. Panelė Alisa Vining. 

Ji padiktavo paraidžiui, jis užsirašė. 

— O adresas? 

— Prieš tai norėčiau pasitarti su teta. Tegu ji nusprendžia. Jeigu jai 
tiks, ką papasakosiu, rytoj sugrįšiu. 

— Be abejo, ponia. — Jis atsistojo. — Pradėsime nuo šarvojimo pa- 
talpos. 

Keitė nusekė paskui jį pro užpakalines duris, atsiveriančias į nedidelį 
prieškambarį marmurinėmis grindimis, paskui užkopė kilimine danga iš- 
klotais laiptais. Viršutinėje laiptų aikštelėje buvo ąžuolinės durys, kurias 
jis pagarbiai jai atidarė. 

Ji įėjo pirma. Beregint apgaubė bažnytinė prieblanda, o kvapas už- 
gniaužė gerklę: pušies ir cheminio konservanto mišinys gal ir nebuvo at- 
stumiantis, tačiau priminė ligonines ir lavoninę. 

Savininkas pasuko reostatą, ir šviesa sustiprėjo. Kitame patalpos 
gale ant sienos kabėjo kryžius ir iš vidaus apšviesta spalvoto stiklo mo- 
zaika. 

— Mes teikiame paslaugas ištisą parą — visiems, norintiesiems ap- 
lankyti savo artimuosius. Panorėjusi aplankyti savo tetulę, galite užeiti bet 
kuriuo metu. Jeigu sugalvotumėte ateiti naktį arba savaitgalį — tiesiog 
mums paskambinkite. 

Keitė lengviau atsikvėpė, kai jiedu pagaliau grįžo į laiptų aikštelę ir jis 
uždarė duris. Laiptais lipo tamsiaplaukis trisdešimtmetis vyras. Apsiren- 
gęs dailiai: gedului skirtas juodas švarkas, pilkos kelnės. 

— Haris ir Džeinė jau pasiima iš Princo regento, — pasakė jis savinin- 
kui. — Nepamirši penktos valandos? 

— Pasikalbėsime po dešimties minučių, Bilai. 

Jie nulipo žemyn. 

— Mano sūnus, — pasakė savininkas. — Čia mūsų šeimyninis ver- 
slas. Žmona su dukra taip pat įtrauktos į veiklą. 

Keitė išgirdo, kaip viršuje atsidarė durys ir nuskambėjo pažįstamas 
balsas. 

— Morisai? 

Dalbis stabtelėjo. Keitė pamatė tą pati aukštą vyrą, kuris buvo ekshu- 
macijoje. Jis dirstelėjo į ją, tačiau neatrodė, kad atpažino. 

— Taip, Regai? 

— Tas bernužėlis iš News ofthe World vėl skambina. 

Rausdamas Dalbis nesmagiai žvilgtelėjo į Keitę. 

— Pasakyk jam, kad atliekamas tyrimas ir mes negalime nieko at- 
sakyti. 

Perėję prieškambarį jie patraukė koridoriumi, niūriu ir senamadišku, 
su medinėmis grindimis ir pageltusiomis sienomis. Jo gale Dalbis atsargiai 


pravėrė duris. 

— Viskas gerai, — pasakė jis. — Galite užeiti. 

Ji atsidūrė mažoje patalpoje, kurioje tvyrojo dar aštresnis pušies ir 
cheminio konservanto kvapas. Sienos išklotos plytelėmis, grindų paviršius 
kietas ir neslidus, per jas nuvestas seklus nutekamasis griovelis, matėsi 
maža drenažo anga. Plieninis stalas panašus į matytą lavoninėje, ir čia 
pat stovėjo ratiniai neštuvai su kabančiais dirželiais. Lentynos nukrautos 
plastikiniais buteliais su rausvu skysčiu, stiklainiais su želė, kosmetikos 
tūbelėmis ir įvairiais chirurginiais instrumentais. 

— Čia yra balzamavimo kambarys, — šiek tiek didžiuodamasis pasa- 
kė savininkas. — Balzamuoja mano dukra. — Jis atidarė galines duris, pro 
kurias pasigirdo dūzgesys. — O čia šaldytuvai. 

Keitė įžengė į nišą cemehtinėmis grindimis ir nužvelgė sieną su meta- 
linių durų eile. Kiekvienų durų dydis — maždaug dvi su puse kvadratinės 
pėdos. Durys turėjo rankenas ir kvadratinius laikiklius kortelėms — vieni 
buvo tušti, o į kai kuriuos įkišti tamsiai geltoni lapeliai su ryškiai juoda 
spalva ranka užrašytomis pavardėmis. Keitė jas perskaitė. 

Ponas T. Heikas. Ponia E. Milbrait. Ponas A. Rysas. Ponia S. Donald- 
son. Ponas N... 

Atrodė, kad jai iš krūtinės iššoks širdis. 

Ponia S. Donaldson. 

Ji buvo čia. O tai reiškė, kad koroneris ją atidavė. Keitė dar kartą per- 
skaitė įrašą, norėdama įsitikinti, kad nesuklydo. Stengėsi neišsiduoti. 

— Jeigu neplanuojate palikti savo tetulės šarvojimo patalpoje, mes 
laikysime ją viename iš šitų, — gyvai dėstė Morisas Dalbis. 

Jis palinko į priekį, sugriebė vienų durų rankeną, ant kurių nebuvo 
kortelės, ir jas atplėšė. 

Į Keitę plūstelėjo šalto oro banga. Pasibaisėjusi ji dėbsojo į gilią, tam- 
sią ertme, iš kurios veržėsi ledinis oras, ir užgniaužė kvapą, kad neįtrauktų 
sudususio, šleikštaus palaikų dvoko. Dešinėje ji vos įžiūrėjo į baltą plastiką 
įsuptą lavono siluetą. 

Jai pašiurpo kūnas. Salė Donaldson. Gulėjo čia pat. Tamsoje, šaltyje. 
Laidojimo biuro savininkas ištraukė kelis colius tuščio padėklo su skersi- 
niais strypais, tas tyliai pariedėjo gerai suteptais ratukais. 

— Mes palaikome keturis laipsnius. Čia niekas neišgyventų ilgiau 
kaip valandą ar panašiai. 


— Kodėl vidinėje durų pusėje yra rankena? — pasiteiravo Keitė. 

— Jei kas nors netyčia valydamas šaldytuvą užsitrenktų. 


Keitė bandė įsivaizduoti, kaip reikėtų praleisti naktį tokiame šaldytu- 


Kaip visuomet save nuramino, kad mirusiajam tai nebesvarbu. Esi išnykęs, 
ir tiek — arba nugrimzdęs į užmarštį, arba tavo siela ar gyvybinė jėga, ar 
dar kas nors juda toliau, keliauja į dangų arba į pragarą, arba sugrįžta kokiu 
nors kitu pavidalu. Tavo kūnas tėra apvalkalas, iš kurio išsineri taip, kaip 
drugelis išnyra iš savo lėliukės arba kaip krabas nusimeta savo kiautą. Tie- 
siog niekas. 

Niekas. 

O jeigu atsibundi tame šaldytuve? Pabundi naktį sušalęs, įvyniotas į 
plastiką, taip nusilpęs, kad negali pajudėti, negali atidaryti tų durų, negali 
nieko prisišaukti? 

— O žmonės, esantys hipotermijos būsenos, kartais negali būti klai- 
dingai palaikyti mirusiais? — paklausė Keitė. 

— Girdėjau, kad taip gali nutikti. 

— Ir čia taip pat? 

— Ne, mieloji. — Jo balsas nekantriai virptelėjo. — Kai žmonės čia 
patenka, jie jau būna mirę, turi gydytojų liudijimus. 

Keitei nepatiko jo irzlumas. Jis uždarė šaldytuvą, ir abu grįžo į balza- 
mavimo kambarį, o iš ten patraukė į kitą koridoriaus galą. Čia durys buvo 
senamadiškos, su dviem mažomis stiklinėmis įsprūdomis ir šiuolaikine 
įleistine saugia spyna, kuri buvo užšauta. 

Lauke, grįstame kieme, stovėjo garažų eilė. Iš vieno kyšojo balto „Vol- 
vo“ nosis, o iš kitų — katafalko galas ir juodo limuzino bagažinė. 

— „Daimler“, — pasakė jis. — Jos labai patogios. 

Kai sugrįžo į vidų, Keitė pamatė grotuotą užpakalinį langą. Savinin- 
kas atidarė duris iš dešinės, pro kurias trenkė stiprus šviežios medienos 
kvapas. 

— Čia mūsų dirbtuvė ir sandėlys. 

Pusė patalpos buvo užstatyta karstais. Visi išrikiuoti stati, vienas 
prie kito, kaip karių būrys, surūšiuoti pagal ilgį ir plotį. Jie beveik už- 
dengė didžiulį žalią atsarginio išėjimo ženklą ant sienos. Už jo buvo 
nedidelės medinės durys. Šalia ant kabliuko kabėjo surūdijęs žalvarinis 
raktas. 


— Turime trijų rūšių karstus: gryno ąžuolo, gryno raudonmedžio ir iš 

medienos drožlių plokščių, faneruotų ąžuolu, tačiau jeigu jūsų tetulė norė- 
tų kitokio, mes galime pasirūpinti, — aiškino Morisas Dalbis. 

Ant sienos kabojo senutėlis atsilaupęs pirmosios pagalbos plakatas. 
Patalpą apšvietė tiktai dulkėta plika lemputė. Šiek tiek šviesos pateko pro 
matinio stiklo langelį, po kuriuo stovėjo varstotas, apkrautas įrankiais ir 
medžiagos rulonais. Rudu kombinezonu vilkintis pagyvenęs vyras buvo 
palinkęs prie karsto, užkelto ant medinio rėmo, ir mažu plaktukėliu pri- 
kalinėjo kreminį įklotą. Jis net nepakėlė galvos. 

— Ąžuolas pats brangiausias, — pasakė savininkas. — Bet jis tvirtas, 
amžinas. 

Keitė nebesiklausė. Kitame kampe, į kairę nuo karstų, stovėjo iš 
medienos plokščių sukalta džlelė dėžė. Panaši į tą, į kurią laidojimo biuro 
žmonės įkėlė iškastą Salės Donaldson karstą kapinėse. Prie apačios matėsi 
ir purvo dėmės. 

Keitė suprato, kad čia toji pati dėžė. 

— Žalvarinės rankenos yra tradicinės, — kalbėjo savininkas. — Jeigu 
neleidžia ištekliai, galima plastmasines padengti variu, tačiau tokios papras- 
tai naudojamos kremacijai. 

Keitė palietė vieną karstą. 

— Ar čia ąžuolas? 

— Taip. 

Ji žvilgtelėjo į kabantį žalvarinį raktą, paskui į medienos plokščių 
dėže. 

— Kuris pagamintas iš raudonmedžio? 

— Parodysiu. — Suskambo telefonas. Padvejojęs jis nuėjo prie varsto- 
to ir pakėlė ragelį. — Morisas. Dalbis, — prisistatė jis. 

Nenuleisdama NUO savininko akių, kuris atrodė sudirgęs, Keitė pri- 
sėlino prie rakto. 

— Verčiau sujunk su juo. — Jis delnu uždengė mikrofoną. — Aš ne- 
užtruksiu ilgai, — pasakė Keitei. — Pone Vebai, laba diena. Ne, visiška ne- 
tiesa. Manau, kad sužinosite iš tyrimo rezultatų. Jos vyras — sakėte, kad 
su juo kalbėjotės? Na, tas vargšas ponas pamišo iš širdgėlos. Ekshumacija 
buvo visiškai nereikalinga. 

Darbininko galva įkišta į karstą. Keitė nukabino raktą, kietai su- 
spaudė jį kumštyje, paskui kuo abejingiausiai' pasitraukė nuo karstų prie 
„Dexion lentynų ir tylutėliai įsimetė jį kišenėn. 

Karalienės ligoninės lavoninė buvo giliai po pagrindiniu pastatu, tamsaus 
koridoriaus gale, už virtuvių. Patalpa buvo didelė ir tamsi, su skliautinėmis 
plytų lubomis, plytelėmis išklotomis sienomis, be langų, žalio marmuro 
grindimis. Vėjo traukiamas koridorius iš jos vedė į šaldytuvus, kuriuose vie- 
ni ligonių kūnai laukė skrodimo, o kiti buvo palikti mokomiesiems tikslams. 

Čia buvo keraminė praustuvė, plastiku padengtas darbastalis su chi- 
rurginiais instrumentais ir stikliniais buteliukais, senoviškos svarstyklės, 
virš kurių kabėjo suliniuota lenta, ir kylančios medinių suolų eilės, kur 
galėjo susėsti penkiasdešimt studentų. Centre stovėjo pailgas metalinis 
stalas, ant kurio gulėjo nuogas baltutėlis Sandros Lok lavonas. 

Jos veidas buvo iškilęs virš trumpų juodų plaukų kaip alebastro bius- 
tas, skruostai įdubę, burna pražiota, nereginčios akys įbestos aukštyn į 
didžiulę lempą, kurios spindesys nebeturėjo jai reikšmės. Už jos galvos, 
ant stalo galo, ant keturių trumpų kojelių stovėjo krauju aptaškyta medinė 
lenta. Patalpoje tvyrojo bjaurus žmogaus vidurių dvokas, kuris atliekant 
autopsijas nuolat jaučiamas lavoninėse ir užgožia dezinfekavimo priemo- 
nių kvapą. 

Patologas, vardu Persis Higsas, buvo kresnas, šiurkštoko veido vyras 
žilstelėjusiais plaukais ir su ūsų šepečiu. Jis stovėjo prie mirusios medici- 
nos sesers, apsirengęs žaliu operacinės chalatu, su prijuoste ir pirštinėmis, 
ir markstėsi nuo dūmų, kurie kilo nuo lūpose smilkstančios cigaretės be 
filtro. Jo plaštakos buvo panirusios į jos krūtinės ertmę ir darbavosi aštriu 
peiliu, išimdamos širdį ir plaučius. 

Ant stebėti skirtų suolų sėdėjo tiktai saujelė studentų. Šiandien nie- 
kas nedemonstravo drąsos, nežarstė įprastų sąmojų. Šios dienos autopsija 
buvo per daug asmeniško pobūdžio, pernelyg užgaunanti širdį. Sandra Lok 
buvo tokio paties amžiaus kaip ir jie, graži, gyvybinga mergina, kuri sukio- 
davosi jų būryje. Žiūrėdami į kūną, gulintį prieš jų akis ant skrodimo stalo, 
ir į nuožmų skerdimą jos viduje, jie tartum praskleidė plonytę užuolaidą, 
kuri skyrė juos nuo jų pačių mirtingumo. 

Jie visi, išskyrus Harvį Svairą. 

Krūtys, kurios dar visai neseniai uždegė Harvį lovoje, gulėjo susi- 


plojusios, išdribusios į šonus, sudarkytos pjūvio, kuris ėjo nuo kaklo iki 

kirkšnies, tie dideli raižyti speneliai gulėjo abipus jos ant metalinio stalo. 
Šlaunys atrodė per storos, pėdos per mažos ir keistai pakrypusios viena į 
kitą metalinės skardos gale. Ant didžiojo kojos piršo buvo prikabinta tam- 
siai geltona kortelė. Nagas neseniai nulakuotas, ir Harvis pagalvojo, kaip 
tuščiai ji sugaišo laiką. | 

Mirtis pridaro žmonėms keistų dalykų. Prieš kelias dienas lovoje ji 
buvo kupina laukinės energijos, pulsuojantis raumenų, liaukų, emocijų kal- 
nas. Dabar ji buvo niekas. Visa galybė pradingo, ir nebuvo jokios vilties ją 
sugrąžinti. Lemtingas momentas, kai dar įmanoma sugrįžti atgal, praėjo. 

Patologas atskyrė paskutinę plėvelę, kruvinomis pirštinėmis iškėlė 
jos plaučius, nudrėbė ant medinės pjaustymo lentos ir pabaksnojo juos 
pirštais. - 

Plaučiai buvo tamsiai raudoni ir rudi, korėtos tekstūros lyg porolonas 
ir raižyti. Jis paspaudė juos, ištrėkšdamas vandeningus juodus purslus. 

— Matote, kaip susilaikė skystis? — Patologas kalbėjo pro nosį su 
Jorkšyro akcentu. Colis pelenų rizikingai tirtėjo ant jo cigaretės galo ir pas- 
kui nukrito ant grindų. — Tokio dalyko galima tikėtis, jei žmogus senas, 
bet tik ne šitokio amžiaus mergina. Manyčiau, kad ji buvo didelė rūkalė. 

Ant jo nosies galo kaupėsi lašas. 

Ji ir buvo, vos nepasakė Harvis, bet laiku prikando lūpą ir paprasčiau- 
siai linktelėjo. 

Lavoninės asistentė, tyli, liesa, įkopusi į šeštąją dešimtį, netvirtai at- 
rodanti moteris, įkišo į atvertą Sandros Lok krūtinę metalinį samtį, lyg 
ruoštųsi pilstyti sriubą. Kraujas tykštelėjo, ji iškėlė pilnutėlį samtį ir šliūkš- 
telėjo visą turinį į nutekamąjį griovį pastalėje. Paskui vėl pasėmė. 

— Tai yra ir uždusimo požymis, — tęsė patologas. — Barbitūrato 
dozė, kurios reikėjo priepuoliui nuslopinti, taip stipriai atpalaidavo plaučių 
audinį ir kvėpuojamuosius raumenis, kad jie liovėsi funkcionuoti. Atrodo, 
jie subliūško ir nebegalėjo išsipųsti. 

— Ar manote, kad ją nužudė barbitūratas, gydytojau Higsai? — pa- 
klausė Harvis, nerimą stengdamasis užmaskuoti studentišku smalsumu. 

— Žmogaus organai reaguoja į tokį didelį cheminių medžiagų kiekį. 
Visada iškyla pavojus gydant status epilepticus. 

Jis nusišluostė į rankovę nosį, pakėlė plaučius ir įmetė juos į metalinį 
indą stalo gale. ' 


Asistentė paliko samtį šlykščiai kyšoti iš Sandros Lok krūtinės ląs- 


PETER JAMES + PRIEBLANDA 205 


tos, tyliai nunešė tą indą per kambarį ir padėjo ant svarstyklių po lenta. Ji 
kreida užrašė „750 g“ po žodžiais „kairysis plautis“ ir „850 g“ po žodžiais 
„dešinysis plautis , paskui išvertė juos į baltą plastikinį maišelį, o indą at- 
nešė atgal. 

Patologas kryptelėjo galvą į lentelės pusę. 

— Normalios, sveikos jos amžiaus moters plaučiai turėtų sverti tris 
keturis šimtus gramų. Skysčio susilaikymas padidina svorį, ir tai aiškiai 
parodo uždusimą. 

Jis nusimovė pirštines, padėjo cigaretę į peleninę ant darbastalio šalia 
plautuvės, nusišluostė rankas į skudurą ir pasiėmė tušinuką. 

Kol gydytojas Higsas žymėjosi pastabas apie plaučius, Harvis šiek tiek 
atsikvėpė. Viskas bus gerai. Viskas bus kuo puikiausiai. Asistentė išsėmė 
dar daugiau kraujo iš Sandros Lok diafragmos. Horizontalioje padėtyje 
gulinčio mirusiojo kraujas visada suteka į krūtinės ląstą lyg į surenkamąjį 
šulinį. 

Transporto priemonės. Štai kas tebuvo žmogaus kūnai. 

Patologas padėjo tušinuką, dar kartą užsitraukė cigaretę ir užgesino 
nuorūką. Kai jis ėjo atga! prie lavono, studentas, vardu Brajanas Kirklen- 
das, pasakė: 

— Gydytojau Higsai, ar šios autopsijos tikslas yra nustatyti, kad sese- 
lė Lok mirė dėl status epilepticus, ar išsiaiškinti epilepsijos priežastį? 

Patologas išsitraukė iš kišenės lininę nosine, papurtė ją kaip fokusi- 
ninkas, kad išsiskleistų, paskui išpūsdamas nosį visu garsumu sutrimita- 
vo. Tuomet viena ranka sugniaužė nosinę, įbruko atgal į kišenę ir pakėlė į 
grupę akis. 

— Post mortem tikslas yra nustatyti mirties priežastį ir įtikinti koro- 
nerį, kad nėra jokių įtartinų aplinkybių. Pagal šios šalies įstatymus, jeigu 
žmogus miršta praėjus daugiau kaip dvidešimt aštuonioms dienoms nuo jo 
paskutinio apsilankymo pas gydytoją arba Per dvidešimt keturias valandas 
po operacijos, post mortem privalo būti atliktas. Jeigu kyla bent kokia abe- 
jonė dėl mirties priežasties, post mortem privalo būti atliktas. Mes žinome, 
kad status epilepticus buvo šios mirties priežastis, tačiau nežinome, kodėl 
epilepsija ištiko akivaizdžiai sveiką jauną Moterį, kurios ligos istorijoje epi- 
lepsija neužfiksuota. 

Nerimas sugrįžo. Patologas nuėjo prie Savo švarko, kuris kabėjo ant 


kablio. 

— Aš jau ištyriau smegenis, ieškodamas auglio požymių arba kitų 
pažeidimų, bet nieko neradau. Lengvas uždegimas šiuo metu byloja apie 
virusinę infekciją, tačiau privalome niekada nedaryti prielaidų. 

Iš švarko kišenės jis išsiėmė „Player“ cigarečių pakelį. 

Harvis sugavo patologo žvilgsnį ir dėmesingai linktelėjo galvą. Būtent 
tą ir rasi, jis patenkintas pagalvojo. Virusinius simptomus. 

— Gydytojau Higsai, — kreipėsi kitas studentas, — ar siųsite kūno 
Auidus toksikologiniams tyrimams? 

Patologas iškratė iš pakelio cigaretę ir pabaksnojo ją į savo rankinio 
laikrodžio stiklelį. 

— .Virusus sunku nustatyti. Mes nusiųsime kraujo ir Auidų pavyz- 
džius į laboratoriją, tačiau varpu ar jie pasitarnaus taip, kaip būtų pasitar- 
navę pavyzdžiai, paimti šiai moteriai tebesant gyvai. 

Jis užsidegė cigaretę ir vėl užsitempė pirštines. 

Praėjus dviem valandoms po to, kai žiurkėms buvo sušerta keturis 
kartus didesnė dozė, negu Harvis buvo davęs Sandrai Lok, jų organizmuo- 
se GW 2937 nebuvo likę nė pėdsako. Harvis žinojo, kad netgi jei vaistas 
dar nebuvo galutinai metabolizavęsis, norint jį aptikti, jiems tektų imtis 
specialaus tyrimo. Tai prilygtų adatos ieškojimui šieno kupetoje. 

Patologas pakėlė peilį ir ėmėsi merginos kepenų. Žiūrint į atvertą 
pilvą ir pusę colio baltos, per visą pjūvio ilgį atvirtusios ir krauju nuspal- 
vintos mėsos, ji atrodė kaip ant mėsininko stalo užkelta kiaulė. Negyva. 
Tuščia. Vairuotojas, pilotas išnyko, išnyko dvasia ar siela — jeigu tokia 
iš tikrųjų buvo. Atsitraukė taip toli, kad neįmanoma jos apie nieką pa- 
klausti. 

Kvaiša kalė. Jis Verlamai į ją stebeilijo. Tačiau faktiškai pyko ant savęs. 
Neteisingai nuspėjo. Per daug to vaisto. Harvis pažiūrėjo į lentą ant sienos, 
kur jau buvo surašyti jOs smegenų, širdies ir plaučių svoriai, ir pasižymėjo 
juos savo užrašų knygutėje. 

Kitą kartą jis sumažins doze. Tačiau žinojo, kad reikės palaukti. Du 
status epilepticus atvejai per dvi savaites — dar priimtinas atsitiktinumas. 
Trys jau atrodytų keistai. Reikės palaukti maždaug porą mėnesių. Jis sugir- 
dė Sandrai Lok trisdešimt penkis miligramus GW 2937. Kitą kartą Sandros 


ūgio ir svorio merginai jis nutarė pabandyti dvidešimt penkis. 

— Jeigu koroneris atidavė lavoną, — pasakė Patrikas Donoghju, — ją po 
kelių dienų vėl palaidos. Gal net rytoj. 

Restorane buvo užimtas tiktai vienas stalas, ir Keitė gailėjosi, kad pa- 
sišovė čia ateiti: prieš porą savaičių ji buvo užsukusi papietauti, restoranas 
buvo pilnutėlis ir gyvas, o dabar ta tuštuma, kurią skleidė prašmatnus juo- 
dos ir baltos spalvos dekoras, tik sustiprino jos nervingumą. 

Padavėjas lūkuriavo trokšdamas jiems įtikti, o ji norėjo, kad jis grei- 
čiau dingtų iš akių ir leistų jiems ramiai pasikalbėti. 

— Po poros minučių, — pasakė jam Patrikas. 

Keitė sukiojo rankoje vyno taurę. Patrikas vilkėjo panešiotą velveto 
švarką ir mėlynus džinsinius marškinius be jokio kaklaraiščio, bet užsegtus 
iki pat viršaus, ir tai pabrėžė jo atkaklumą, kuris jai patiko. 

Ji tyrinėjo meniu, ieškodama ko nors lengvo, kas suteiktų bent kiek 
energijos ir nemigdytų. Nutarė, kad „Parma“ kumpis su melionu ir keptas 
jūrų velnias bus kaip tik. 

— Jeigu jis atidavė kūną, tikriausiai mano, kad nėra nieko įtartino. 

— Nebūtinai. Tai reiškia, kad jis turi visą reikiamą informaciją patolo- 
go ataskaitai. Ar koroneris kalbėjo su jos vyru? 

— Aš šį vakarą skambinau ir pasišnekėjau su jo motina. Jiems ką tik 
buvo paskambinęs koroneris. Jis pasakė, kad patologas laukia kūno fuidų 
tyrimo rezultatų, tačiau jo pirminės išvados rodo, kad patologo nustatyta 
mirties priežastis sutampa su pirmine klinikine diagnoze. 

— Epilepsija, tiesa? 

— Su tuo susijęs smegenų sutinimas. 

— Vadinasi, jokių uždusimo žymių? 

Keitė palinko į priekį. 

— Aš kalbėjausi su gydytoju Marčiu Morganu, News medicinos skil- 
ties autoriumi, ir jis pasakė, kad patologui labai sunku nustatyti uždusimą, 
jeigu žmogus mirė daugiau kaip prieš savaitė: Faktiškai tai beveik neįma- 
noma. 

— Kaip koroneris aiškina kraujo pėdsakus karste? 


— Amniotinis skystis ir kitos medžiagos, ištekėję išstumiant vaisių. 

— Kokia motinos nuomonė? 

— Kad tai nesąmonė. 

Jis sunėrė pirštus, tvirtus, vyriškus pirštus, kurie buvo gražiai prižiū- 
rėti ir neatrodė išlepę. Jis tyrinėjo jos veidą. 

— Turbūt manai, kad kraustausi iš proto, — pasakė ji. Pilkšvai mėly- 
nos akys žiūrėjo į jį maldaujamai. 

— Ne, nemanau. 

— Ar dar tebetiki manimi? 

— Taip. — Jis vėl gurkštelėjo vyno. — Manau, reikėtų Donaldsoną 
įkalbėti, kad jis reikalautų privataus skrodimo. 

— Argi koroneris leistų? 

— Turėtų leisti. Gal būtų atrasta kas nors, ko nepastebėjo patologas. 
O kaip kiti žmonės, dalyvavę ekshumacijoje? Duobkasiai? 

Keitė gurkšnojo vyną. Rinktinį australietišką „Chardonnay“, stiprų, 
su ąžuolo prieskoniu, kurio ji mielai prisiragautų tiek, kad šį vakarą pasi- 
gertų, o ne sėdėtų blaivi, tik nuskalaudama nervinę įtampą ir įgydama bent 
kiek drąsos. 

— Aš pasikalbėsiu su jais visais — tokie mano rytdienos planai. 

— Rytoj negalėsiu tavęs pavaduoti, — pasakė Patrikas. — Mane siun- 
čia į Briuselį. 

— Į Briuselį? Oho, tau pasisekė, — pasakė ji stengdamasi paslėpti 
nusivylimą. 

— Taip. Turiu nušviesti ES Parlamento narių gyvenimą. 

— Puiku! 

Jų žvilgsniai trumpam susidūrė. Šypsodamasi Keitė vėl sužiuro į 
meniu. Švelnumas jo Veide suvirpino jos širdį. Burna išdžiūvo, jaudulys 
nuvilnijo per kūną ir užsilaikė — plakėsi pilve kaip į spąstus patekęs gyvas 
padaras. Jos jausmai šiam žmogui įsiliepsnojo. Akys užkliuvo už šiurkščių 
plaukelių, susirangiusių ant jo riešo aplinkui laikrodį, prabėgo stipriomis 
plaštakomis, ilgais pirštais ir skaidriais, tvirtais nagais. Tvirtais. Viskas 
jame tvirta, nepalenkiamą. Keitė nenorėjo, kad jis išvažiuotų. Įdomu, ar 
Patrikas turi sužadėtinę. Jis tebežiūrėjo į ją. Šiluma pripildė jos vidų, su- 
teikė drąsos. 

= Džiaugiuosi dėl taves, — pasakė ji. — Tikrai džiaugiuosi. 

— Siandien teisme buvo daugybė korespondentų. Turbūt rasi ką nors 
kitą, kas pasidarbuos už tave. 

— Tikriausiai. 
Ji prisiminė visai išgaravusį iš galvos muzikinio apdovanojimo įtei- 
kimą Ledi Gosden pradinėje mokykloje ir susikrimto: ji nemėgo apvilti 


vaikų. Teks susirinkti žinias paskambinus vėliau į mokyklą. 


Iškart po vidurnakčio Keitė savo automobiliu lėtai pravažiavo pro „Dalbis 
ir Sūnus fasadą. Ji lengviau atsikvėpė, išvydusi laidojimo biuro vadovo pa- 
talpas skendint tamsoje. Supypsėjo, didindamas greitį piktai užriaumojo ir 
ją aplenkė taksi. Transporto mažai, viskas uždaryta, išskyrus porą taškų, 
kur išsineštinai parduodami karštieji patiekalai. 

Ji pakilo į šalutinę gatvelę, paskui prasuko pro apšepusių, karaliaus 
Edvardo laikų stiliaus sujungtų namukų eilę ir sustojo tarp automobilio 
priekabos ir rūdijančio „Jaguar . Išjungė variklį, atsisegė diržą ir išlipo. 
Naktis buvo žiemiškai šalta, tamsi, užgulta debesų; smarkus drėgnas vėjas 
čaižė skruostus, plaikstė plaukus. 

Patrikas užvežė ją namo, pakštelėjo į skruostą ir pažadėjo po poros 
dienų grįžęs iš Briuselio paskambinti. Keitė nepakvietė jo užeiti, kadangi 
jai reikėjo veikti toliau, ir nenorėjo jam atskleisti, kuo užsiims šią naktį. Jis 
užsispirtų važiuoti kartu, o Keitė nenorėjo rizikuoti ir įvelti jo į bėdą. Tai 
buvo jos problema, jos velniava, ji turėjo susitvarkyti pati. 

Ji persirengė džinsais, storu juodu džemperiu, batais guminiais pa- 
dais ir tamsiai mėlyna a la „Barbour striuke; dar užsitempė plonas, juo- 
das, odines pirštines, kurias nusipirko dieną, grįždama iš laidojimo biuro. 
Į striukės kišenes susikišo žibintuvėlį, lenktinį peiliuką, plokščiareples ir 
savo mažą automatinį fotoaparatą „Minolta“. Vėl traukdama pagrindinės 
gatvės link, tampydama užtrauktuką, kad pagaliau užsisegtų striukę, 
ji jautėsi apsunkusi, labai suirzusi ir nuVargusi. Mieliau būtų tupėjusi 
namie, svetainėje, plepėjusi su Patriku, išgėrusi vyno taurę ir klausiusi 
muzikos. 

Patrikas. Būdama su juo Keitė skrajojo Padebesiais, o kai jo aplamdy- 
to „Alfa Romeo“ užpakaliniai žibintai pradingo tamsoje, apėmė toks gilus 
ilgesys, kokio, regis, jai dar neteko patirti. 

Vartai buvo ryškiai apšviesti kitapus gatvės esančio žibinto bei iš 
pagrindinės gatvės atsklindančios šviesos ir sulig kiekvienu žingsniu vis 


labiau krito į akis. 

„DALBIS IR SŪNUS“, LAIDOJIMO PASLAUGOS. 
NEUŽTVERKITE KELIO. 
PRIVAŽIAVIMAS TURI BŪTI LAISVAS VISĄ PARĄ. 


Pro šalį pravažiavo policijos „Panda“, ir ji sekė automobilį akimis, kol 
jis dingo. Įnirtingai plakė vėjo šuorai. Kitoje kelio pusėje pokštelėjo palai- 
dos durys. Keitė spoksojo į medinius vartų stulpus. Jie buvo kokių šešių 
pėdų, su ąsomis, maždaug keturių pėdų aukštyje ant jų kabojo grandinė. 
Dienos šviesoje viskas atrodė paprasčiau, o dabar, tamsoje, jie buvo iškilę 
lyg tvirtovės kuorai. 

Pradundėjo senas baltas „Chevy“ su aukštai pakelta važiuokle, per 
garsiakalbius būgnydamas roko muziką. Tolėliau atsivėrė vieno namo du- 
rys, pro jas išėjo porelė, pasuko ir nužingsniavo tolyn. 

Ji vėl įdėmiai apsižvalgė, pakėlė rankas, šoktelėjo ir abiem rankomis 
nusitvėrė už vartų viršaus, prisitraukė mataruodama kojomis, ieškodama 
kokios nors atramos slidžiose šlapiose lentose. Dešinioji koja užkabino 
grandinę ir į ją pasirėmė. Keitė palypėjo aukščiau, užšliaužė ant vartų vir- 
šaus ir nušoko. 

Pėdos taip bjauriai atsimušė į akmenį, kad net sudrebino visą kūną. Ji 
nuvirto į priekį, skausmingai trinktelėjo kelį, pirštinėtos rankos atsirėmė į 
šlapią grindinį, kišenėje sutarškėjo žibintuvėlis ir replės. 

Šiaip taip atsistojo, išsiėmė žibintuvėlį ir nervingai dairydamasi po 
tamsų kiemą įsiklausė. Buvo atviros tiktai vienos garažo durys, o langai už- 
pakalinėje namo pusėje tamsūs. Ji pašvietė žibintuvėliu pro atviras garažo 
duris: ant cementinių grindų matėsi pasklidusi tepalo dėmė. 

Mes teikiame paslaugas ištisą parą — visiems, norintiesiems aplankyti 
savo artimuosius. 

Keitė vylėsi, kad bent kelias minutes niekas neužsimanys aplankyti 
savo artimojo ir neišdygs pasišovęs atsiimti lavono. Spindulys nuslydo 
tamsiu matiniu dirbtuvės lango stiklu, viršuje esančiais juodais šarvojimo 
patalpos langais, paskui perskrodė tamsą kiemo gale. Tiktai belangė geleži- 
nė siena. Niekas negalėjo jos pamatyti. 

Niekas gyvas: 

Ji nusipurtė. Bandė atsikratyti tos minties, kol ji dar neišsikerojo. 

Jis buvo aštuoniolikos metų, kai žuvo, bet jūs tebesate jo mažoji sesutė, ir 
jis nori jumis rūpintis, — sakė jai mediumė. 

Netikėk šmėklomis. 

Ji priėjo prie medinių atsarginio išėjimo durelių dirbtuvės gale ir iš- 
sitraukė iš kišenės didelį žalvarinį raktą. Žibintuvėlis apšvietė gilią rakto 
skylę. 

Jis man sako, kad jums gresia didelis pavojus dėl to, ką darote... savo dar- 
be. Jūs neturite taip daryti. 

Netikėk šmėklomis. 

Užraktas nepasidavė, ir ji jau manė, kad raktas nepasisuks. Beveik 
vylėsi, kad nepasisuks. Bet tuoj pat lyg šūvis driokstelėjo spragtelėjimas, 
ir durys pajudėjo kelis colius, tartum būtų slegiamos milžiniškos jėgos. Ji 
pasuko rankeną, subraškėdamos durys atsidarė į lauko pusę. 

Karstų šešėliai slinktelėjo jos link. Paskui susiūbavo, kai pašvietė ži- 
bintuvėliu. Keitei sugniaužė gerklę. Uždariusi ir užrakinusi duris pasijuto 
labai vieniša ir išsigandusi. Ji sukinėjo šviesos pluoštą po kambarį, už- 
griebdama darbastalį, užsiraičiusį pirmosios pagalbos plakatą ant sienos, 
karstą ant rėmo, „Dexion“ lentynas, apkrautas įrankiais ir lentelėmis su 
užrašais, plastikines dėžutes pelenams. 

Spindulys išryškino kažką juoduojant ant grindų, ir ji pašiurpusi įsi- 
žiūrėjo. Pilka pelytė ilga uodega, metaliniu spąstų lankeliu priplotu spran- 
du; jos nugara sruveno ką tik ištryškęs kraujas kraujas. Už kelių colių ant 
medinių grindų gulėjo sūrio gabalėlis. 

Šešėliai slinko paskui šviesos pluoštą, vienas po kito išnirdami iš 
sienų lyg einantys jos pasitikti vaiduokliai. Ji tuoj pat baugščiai švystelėjo 
žibintuvėlį atgal ir apšvietė viską iš eilės, atsukdama jį tai į karstą, tai į do- 
kumentų spintą, tai į stalą. 

Nusiramink. 

Užgriebtas vėjo šuoro sutarškėjo langas. Ji praėjo pro karstus, sklei- 
džiančius šviežios medienos kvapą, atsiklaupė ir atidarė iš medienos plokš- 
čių sukaltą dėžę, paskui pašvietė į viduje esantį karstą. Šonai aplipę purvu 
ir sausais lapais, tebesimatė balti kalkių dryžiai. Dulsvai žibėjo varinės 
rankenos ir ant dangčio prikalta lentelė. 

Keista, bet dangtis buvo visiškai švarus, ne toks, kaip visas karstas. 
Keitė jį atkėlė ir išsyk užuodė stiprų naujo Plastiko kvapą. Karsto pamu- 
šalas atnaujintas. Baltas atlasas ir balti nėrinių apsiuvai be jokių dėmių. 
Ant dugno baltas naujas plastikinis įklotas. Ji apžiūrėjo kiekvieną dangčio 
colį iš vidaus, tačiau lygi apdaila ir natūralus raudonmedis buvo be jokios 


žymelės. 

Prisiminė akimirką, kaip pirmadienio naktį dangtis buvo atkeltas 
ir ji išvydo jame įbrėžimus. Bandė žiūrėti iš šono. Gal čia kaltas šviesos 
žaismas? Ji nė kiek neabejojo, kad tada matė tuos negilius griovelius, iš- 
gremžtus vienintele turima priemone. Nagais. Atidžiai tyrinėjo medienos 
raštą. Svarstė, ar tik neapsigavo palaikiusi to rašto gijas įbrėžimais. Pasuko 
dangtį tiesiai į žibintuvėlio šviesą, tačiau vis tiek nieko neišvydo. 

Didžiai nusivylusi užkėlė dangtį ir uždarė dėžę, paskui nuėjo per 
dirbtuvę prie atvirų durų į koridorių. Ji taip tikėjosi rasti įbrėžimus ir juos 
nufotografuoti arba iškviesti policiją, kad ištirtų dangtį. Tačiau kai įėjo į 
tamsų koridoriuką, baimė nuginė šalin visas mintis. 

Keitė stovėjo ir klausėsi, švysčiodama žibintuvėlio spinduliu per apsi- 
laupiusį, pageltusį sienų tinką. Namas girgždėjo, tarškėjo vėjyje, aplink ją 
sukosi šalti verpetai. Trakštelėjo grindų lenta, ir ji pašoko. Kažkas viršuje 
žvitriai nubėgo — pelė arba žiurkė. Po to — tyla. Minutėlę girdėjo tiktai 
savo širdies tuksėjimą. Čia buvo šalta, baisiai šalta, tačiau Keitė šalčio be- 
veik nepajautė. 

Jis man sakosi žuvęs jūroje per nelaimingą atsitikimą. Jis plaukė jachta. 
Sako, kad jį užkabino burė ir nubloškė už borto. 

Netikėk šmėklomis. 

Keitė žengė kelis žingsnius, sustojo prie balzamavimo kambario durų 
ir dvejojo, ar nenugirdo balsų. Nieko. Tiktai silpnas šaldytuvų dūzgesys 
tolumoje. Rankos šiurpo, kai pasuko rankeną ir įėjo vidun. Ir sustingo. Ten 
buvo vyras. Ji atatupsta trenkėsi į sieną. Bet žibintuvėlio šviesa taip ir liko 
ant jo veido. Balto veido, negyvo kaip ir jis pats, išsitiesęs ant metalinio 
stalo. 

Burna iškreipta idubusių žandikaulių raumenų, todėl atrodė, kad 
vyras žiovavo; sidabraspalviai, tiesūs, trumpai pakirpti plaukai susišiaušę 
lyg po nakties miego. Jis buvo nuogas, paguldytas ant plieninio stalo, oda 
mėnulio akmens spalvos, penis gulėjo žiluose gaktos plaukuose. Kojų pirš- 
tai mėlyni, pleiskanotos blauzdos išsiskėtusios, o plonos kaulėtos rankos 
sunertos ant didžiulio pilyg. 

Taip ir norėjosi ištarti: atleisk, atleisk, kad įsibroviau. Iš čiaupo lašėjo 
vanduo. Ji artinosi prie vyro, tvirtai nukreipusi į jį spindulius, stebėdama, 
ar nesutrūkčios oda, Nesuvirpės akies vokas, nesusiries pirštas. Rodėsi, 
formalino smarvė ją Persmelks kiaurai. Artėjo juodas nišos šešėlis, garsėjo 
šaldytuvų dūzgimas, oras darėsi šaltesnis. 

Ji nukreipė žibintuvėlio šviesą į nišą. Viskas gerai, ten tiktai smėlio 
spalvos plytelės. Daugiau nieko. 

Jokių šmėklų. 

Už jos trakštelėjo grindų lenta, ir Keitė akimirksniu atsisuko. Spindu- 
liai užgriebė lavono veidą. Ji dusliai kranktelėjo iš siaubo. Stovėdama prie 
durų nematė šitos jo pusės, o dabar iš šešėlio išniro įlaužtas veidas, skruos- 
to ir kaktos vietoje styrojo plikų kaulų skeveldros, o galvos viršuje visiškai 
nebebuvo odos. Į ją įkypai žiūrėjo pusiau išskobta akis. 

Ji nusigręžė, šiaip taip nugurkė seilę ir ryžtingai žengė į nišą, prie 
šaldytuvų sienos. Žibintuvėlio šviesa perbėgo mažomis keturkampėmis 
durimis, pilku metalu. Šalta ir klaustrofobiška. Čia, už kiekvienų durų, kur 
buvo užkištos kortelės, gulėjo žmonės — čia, o ne namie, ne savo šiltose 
lovose. 

Vieni. 

Ponia S. Donaldson. 

Keitė uždėjo ant rankenos pirštinėtą ranką ir patraukė. Rankena pasi- 
suko, dusliai dunktelėjo metalas, atsileisdamas spragtelėjo guminis tarpik- 
lis, ir durys atsivėrė. Ją apsiautė plūstelėjusi šalto oro banga. 

Širdis siaubingai daužėsi bežiūrint į tamsą, į tą juodą skylę, kurioje lyg 
mumija gulėjo žmogaus figūra, įvyniota į baltą plastikinį apdangalą. 

Salė Donaldson. 

Beveik paralyžiuotomis iš baimės rankomis ji sugriebė padėklo ranke- 
nas ir patraukė. Jis išslydo tyliai, lengvai. 

Čia ne tikrovė, pagalvojo ji, viskas netikra, aš tiktai sapnuoju. Dre- 
bantys pirštinėti pirštai vos išlaikė apdangalo kraštą, kai ji lengvai atkėlė jį 


nuo veido. Numirėlės akys žiūrėjo tiesiai į ją iš to alebastro baltumo kūno. 


atsiranda susiraukšlėjus odai, jai atsitraukus nuo beviltiškame klyksme su- 
stingusios burnos. 

Tas absoliutus sąstingis jai ir buvo Klaikiausias. Rami. Nejudanti. 
Lauki, kol ji prabus, ir žinai, jog taip nenutiks. Ten, kur kūnas pradėjo pūti, 
matėsi rudi lopeliai, lyg senatviniai šlakai. Gražiai sušukuotų šviesių garba- 
nų fone viskas atrodė netgi šlykščiau, netgi Daisiaų. Keitė nuleido apklotą 
ant veido. 

— Darau dėl tavęs viską, ką galiu, — sušnabždėjo ji. — Aš stengiuosi 


dėl tavęs. 

Ji išlaisvino Salės Donaldson kairiąją ranką ir pakėlė plaštaką. Sustin- 
gusi, kieta. Pasišviesdama žibintuvėliu tyrinėjo kiekvieną pirštą. Tamsiai 
mėlyni, oda susitraukusi. Nagai švarūs, nenulakuoti, ilgi, itin dailios for- 
mos. Nepriekaištingi. Pernelyg nepriekaištingi. 

Ji nusimovė pirštinę, suėmė dviem pirštais Salės Donaldson smiliaus 
nago galą ir pasuko jį. Nieko neišėjo. Pabandė pasukti stipriau, sulinko net 
jos pačios nagas. Patraukė. Nieko. Pabandė kitą nagą, dar kitą, tačiau visos 
pastangos buvo perniek. 

Paskui išsitraukė iš kišenės reples, sugnybė smiliaus nagą ir stipriai 
patraukė. Šioks toks drykstelėjimo garsas — ir nagas atitrūko, atplėšda- 
mas ir odos dalį. 

Jėzau. 

Siaubo apimta ji nepajėgė atitraukti akių nuo atplėštos šviežios mė- 
sos. Nuo nago, kurį sugriebė replėmis ir nuo kurio tįso gyvuonies siūleliai. 
Skrandis apsivertė. Ji taip ir laikė tą nagą, apšviestą žibintuvėlio spindulio: 
jis atrodė tikras, siaubingai tikras, ne koks dirbtinis nagas, kaip ji tikėjosi. 
Atsargiai įvyniojo jį į nosine, tvirtai užlankstė kampus, įsikišo į vidinę kiše- 
nę ir užtraukė užtrauktuką. 

Ji užsimerkė, vos neverkė iš nevilties ir vėl prisiminė tą akimirką ka- 
pinėse, kai jie atkėlė dangtį. Išsiveržusi šlykšti smarvė. Suraižytas dangtis. 
Mėlynas apdaras nusėtas vario spalvos sudžiūvusio kraujo dėmėmis. Salės 
Donaldson akys plačiai atmerktos, pilnos nevilties. Oda blizgėjo lankinių 
lempų šviesoje. Balti, nepriekaištingai atrodantys dantys išsikišę pro mėly- 
nas, bjauriai iššieptas lūpas. Nykščių nagai ilgi. Visi kiti nagai nukandžioti 
arba nudilę iki gyvuonies, 

Nudilę nuo draskymo. 

Jie buvo nudilę. * 

Tai ne vaizduotės padarinys. Vaizduotė čia niekuo dėta — kaip ir 
tada, jai bežiūrint į policininką, kuris ištraukė Konservatorių partijos par- 
lamento nario koją ir Pusę apatinės kūno dalies iš rožių krūmo, augusio už 
trisdešimt jardų nuo SUsbrogdinto automobilio. Kaip ir kitais siaubingais 
atvejais, su kuriais jai teko susidurti darbo metu. 

Staiga niša nušvito, Jį išjungė žibintuvėlį ir atsisuko. Iš balzamavimo 
kambario sklido šviesą. Jį nutipeno ant pirštų galų prie durų, širdis bepro- 
tiškai daužėsi. Sviesa degė ne kambaryje, o koridoriuje. Traukė didžiulis 


skersvėjis, skambėjo guvūs vyrų balsai. 

— Suėmei jį? — paklausė vienas. 

— Taip. 

— Aš tiktai uždarysiu duris. 

Baimė slydo per jos odą ir raumenis kaip lediniai peilio ašmenys. La- 
vonas. Kuo greičiau įkišk jį, kad nepamatytų! 

Ji grįžo atgal, prietemoje sukamšė apklotą aplink Salę Donaldson ir 
pastūmė padėklą gilyn. Ir, matyt, pastūmė per stipriai, nes tas nėrė į prie- 
kį ir dusliai trinktelėjo į šaldytuvo galą. Ji uždarė dureles, apsisuko ir jau 
ketino lėkti laukan, tačiau šviesa nušvito balzamavimo patalpoje. 

— Bet ir sunkus šitas šunsnukis! — pasigirdo vienas balsas. 

Ji beviltiškai dairėsi į sienas. Nieko. Nė vieno lango, vien tik plytelės. 

Per nišą nutįso šešėlis. Pasigirdo kojų šlepsėjimas. 

— Jam nereikėtų gulėti plikam — peršals, — pasigirdo jaunesnis bal- 
sas. Kažkuris vyras suprunkštė. 

Šaldytuvas. 

Šešėliai padidėjo. Ir pasimatė striukė su gobtuvu — vyras ėjo atbulas. 

Ji įgrūdo žibintuvėlį į kišenę, atsiklaupė ir patraukė šaldytuvo dureles 
arčiausiai grindų, nematomas iš nišos. Pirmiausia įkišo kojas, tos atsimušė 
į kažką kietą, bet paslankų. Apimta siaubo ji pasižiūrėjo. Ten buvo į balt4 
plastiką įsuktas lavonas. 

O, Kristau. 

Puolė ropštis lauk, tačiau vyras jau gręžėsi. 

Nebebuvo kada. 

Pasidavė atbula gilyn, ant to lavono, jausdama po savimi visą gum- 
buotumą. Nugara įsirėmė į tuščią viršutinio skyriaus padėklą. Rangėsi 
atbula toliau, brukosi kuo giliau, paskui griebė už vidinės rankenos ir kaip 
įmanydama tyliau uždarė dureles. 

Ir keikdamasi užsimerkė, laukė. 

Tylu. 

Šalta. 

Ledinis šaltis. Toks šaltis, kad kvėpuojant gėlė krūtinę, nosį, dantis. Ji 
užuodė plastiką. Skruostas rėmėsi į apačioje gulinčio lavono galvą, plaukai 
užkrito jai ant veido, ir sekundėlę tas artumas bei tekstūra šiek tiek nu- 
ramino. Jautė galvos kontūrus ir kažką minkštą — ausį. Ji bandė pakeisti 
padėtį ir ranka brūkštelėjo per negyvėlio nosį. 


Paskui pasigirdo žingsniai — duslūs, silpni, nuaidintys. Tamsa juo- 

da kaip degutas, sau prieš akis matė tiktai plonytį šviesos ruoželis aplink 
dureles. Ji drebėjo, dantys taukšėjo nuo šalčio ir baimės, mintys plaikstėsi 
kaip tos palaidos laivavirvės vėjyje, o šaltis tiesiog stingdė protą. Čia bjau- 
riai dvokė. Plastikas ir formalinas, pušis, gaižus tepalas, pūvanti mėsa. 

It pykštelėjus pistoletui atsivėrė durelės, užliejo šviesa. Ji persigandu- 
si spoksojo pro skersinius. Matė didžiulį atvirą šaldytuvą. Kitus suguldytus 
baltus, neaiškius kontūrus. Šviesa pasiekė patį šaldytuvo galą. Ji išgirdo, 
kaip išslydo lauk padėklas, paskui jauną balsą, kurį dabar atpažino — Mo- 
riso Dalbio sūnaus. 

— Tėtis užsako antrą šaldytuvą. Tilps dar devyni. 

— Seniai laikas. 

Keitė stengėsi gulėti ramiai, kvėpuoti tyliai ir nedrebėti, kad po ja 
nešnarėtų, netraškėtų plastikas. Ausis gėlė nuo šalčio. Bet kurią sekundę 
ją pastebės, užriks, ištemps lauk. Ir tegul. Ji to ir laukė, tikėjosi — svar- 
biausia iš čia išsinešdinti, nusliuogti nuo to kūno po savimi, ištrūkti iš šito 
šalčio. 

Ji vėl išgirdo čiuožiant padėklą, paskui kurtinamą aidų žvangtelėji- 
mą — ir vėl juoda tamsa. Žingsniai tolo. Pranyko šviesos ruoželis aplink 
dureles. 

Visiška tamsa. 


Ji liko nepastebėta. Kažkas po ja sutuksėjo. Keitė sekundėlę apmirė. 
Ar tik nebandė pajudėti lavonas, ant kurio ji gulėjo? Ji staigiai kilstelėjo 
savo galvą, tačiau taip skausmingai atsitrenkė į metalinio padėklo skersinį 
viršuje, kad tuoj pat ją nuleido ir vėl paguldė skruostą ant tos kaulėtos nu- 
mirėlio ar numirėlės kaukolės. 

Tuksėjo lavono širdis. 

Paskui Keitė suvokė, kad tuksi jos pačios širdis. Galingai plaka tyloje, 
tame šaltyje, kuris baigia persismelkti net pro pirštines ir batus. Ji drebėjo. 
Kratėsi judindama po savimi sustingusį kūną. 

Išsitraukė žibintuvėlį ir jį įjungė, bet tuoj pasigailėjo. Tamsoje buvo 
geriau — bentjau nematė tų baltų ryšulių po savimi ir visur aplinkui. Šaltis 
tapo nepakeliamas. Morisas Dalbis buvo teisus: čia niekas ilgai neatlaikytų. 
Ji klausėsi savo švilpiančio alsavimo aido, pažiūrėjo į laikrodėlį. Išbuvo šio- 
je skylėje beveik puse valandos. 

Per kelis colius Stumtelėjo dureles ir įsiklausė. Tylu. Slinko po colį į 
priekį, šliaužė per tą lavoną, paskui pakilo ant kojų, nesuvaldomai drebė- 

dama stovėjo ir klausėsi. Nieko kito negirdėjo, išskyrus vėją. Už durų tekš- 
telėjo iš čiaupo dar vienas lašas. Ji uždarė šaldytuvą ir kone bėgte nėrė lauk 
per balzamavimo kambarį, per dirbtuvę, pro karstus. Pravėrė atsarginio 
išėjimo duris ir įsižiūrėjo. Garažas dabar jau buvo uždarytas. 

Ji tyliai užvėrė paskui save duris, perėjo kiemą ir užsikorė ant var- 
tų. Gatvė buvo tuščia. Nušoko ant šaligatvio ir pasileido tekina prie savo 
automobilio. Troško sušilti ir kuo greičiau išsivaduoti iš patirto siaubo. 
Paskui prisiminė, kad pamiršo pakabinti į vietą raktą. Ji padvejojo, ar 
nederėtų grįžti, tačiau nusprendė nerizikuoti. Ištraukė jį iš kišenės ir nu- 
šveitė į griovį. 

Palaimingai atsisėdo prie vairo, paleido variklį, įjungė šildytuvą ir ra- 
diją — pirmą pasitaikiusią stotį, vien norėdama išgirsti įprastus garsus. 

Paskui užsimerkė tramdydama nusivylimo ašaras, stengėsi mintimis 
įveikti savo sumaištį, stingdantį siaubą ir sekinančią neviltį. 

Kažkas ją graužė. Kažką ji pražiūrėjo. Kažkas tame laidojimo biure 
buvo ne taip. Stengėsi suprasti, tačiau buvo per daug sušalusi. Nieko. Gal 
ten nieko tokio nebuvo. O jei kas ir buvo, matyt, neverta dėmesio. 

Jėzau. Kiti žmonės irgi dalyvavo ekshumacijoje. Jie irgi matė karsto 
vidų, kai jį atidarė, ne vien ji su Kevinu Donaldsonu ir duobkasiais. Ten 
buvo koronerio tarnautoja ir Judita Piktord, ir gydytojas. 

Vėl užgulė neviltis. Galbūt nė vienas nieko nesakė todėl, nes taip buvo 
įprasta, nes dažnai lavonai atrodė būtent taip, kai atidarydavo karstus vos 
po kelių dienų. Galbūt Teris Brentas buvo teisus. Gal visi teisūs. Tiktai 
susisielojęs vyras griebėsi už šiaudo ir kvaiša korespondentė čiupo pigią 
istoriją. 

Ji važiavo namo prislėgta. Grįžusi nušveitė ant sofos paltą ir ilgai 
stovėjo po karštu dušu. Nuo odos ir plaukų pavyko nusiplauti didžiumą 


mirties dvoko, tačiau nesėkmės tvaikas liko. 


32 skyrius 
Spalio 25 d., ketvirtadienis 


Teismo atmosfera buvo niauri. Rytą žiniasklaidą įleido, o visuomenės — 


ne. Teisiamųjų suole sėdėjo penki kaltinamieji — apatiški pusamžiai vyrai. 

Už pertvaros, netoli teisėjo, kuris buvo su peruku ir su mantija, dešimties 
metų mergytė santūriu, bet gyvu balseliu detaliai pasakojo, kas jai buvo 
atsitikę. Jos drąsa Keitei patiko. 

Po pietų buvo įleista visuomenė. Parodymus davė mergaitės tėvai. Po 
jų — automobilių mechanikas, pardavęs vienam iš kaltinamųjų automobilį. 
Teismo salė įspūdinga, panaši į teatrą, aukštomis lubomis, baliustradomis 
apsupta galerija. Sausakimša korespondentų, nukentėjusiųjų ir kaltinamų- 
jų šeimų bei draugų, Teisės fakulteto studentų ir smalsuolių. Visą procesą 
škicavo trijų laikraščių dailininkai. 

Mechaniškai stenografuodama Keitė vertė puslapį po puslapio, o 
mintys nuolat grįždavo prie Salės Donaldson. Naktį ji nesudėjo akių, ratu 
sukosi ir sukosi tos pačios mintys. Nedavė ramybės nagai. Pirmadienį 
buvo nudilę iki pat panagių, o praėjusią naktį atrodė kuo puikiausiai. Tikri 
nagai. 

Tačiau tai nekeitė fakto, kad Salė Donaldson buvo palaidota gyva. 

Teisme buvo karšta ir tvanku. Ji vilkėjo tuo pačiu dailiu kostiumėliu 
kaip ir vakar, tiktai kita palaidinuke. Išsitraukė iš rankinės „Microfile“ 
kalendorių, atsivertė ties ta vieta, kurią buvo pasižymėjusi, ir peržiūrėjo 
užrašus apie žmones, su kuriais turėjo susitikti. Norėjo dar kartą pasi- 
kalbėti su zakristijonu — jis pirmasis nugirdo beldimus. Taip pat su žmo- 
gumi, nešusiu karstą ir prisipažinusiu, kad girdėjo kažką jame judant. Su 
viena gyventoja, kuri tvirtino girdėjusi šauksmus. Su ligoninės lavoninės 
darbuotoja. Judita Pikford. Tačiau tai bus tuščias laiko švaistymas, jeigu 
viską paneigs patologo išvados. O taip ir bus, kaip kalbėjo praėjusį vaka- 
rą telefonu jai Donaldson motina, nebent ką nors atskleistų kūno Auidų 
tyrimai. 

Jie privalėjo išsireikalauti atlikti antrą autopsiją. 

Jau šimtąjį kartą Keitė bandė sudėlioti visas detales į vieną visumą, 
sudėlioti visą scenarijų nuo to laiko, kai Salė Donaldson buvo paguldyta į 
ligoninę, iki jos palaidojimo, Kas į šią istoriją buvo įsivėlę? Kiek žmonių 
ligoninėje? Gydytojo Metjuso pavardė buvo mirties liudijime, tačiau kas 
nustatė, kad ji mirusi? 

Bet ir vėl mintyse iškilo patologo išvados. Medicininiai duomenys. 
Štai kuo galų gale bus tikima teisinio tyrimo metu. Jokie paliudijimai, kad 


buvo girdėtos aimanos ir beldimai, nenusvers, jeigu to nepatvirtins medi- 
cininiai faktai. 

Šitoje salėje ji jautėsi užspęsta. Šį rytą Keitė pirmiausia paskambino 
Kevino Donaldsono motinai ir jai patarė, ką turėtų sakyti koroneriui ir kad 
jokiu būdu dar neleistų palaidoti Salės. Apie savo naktinį apsilankymą lai- 
dojimo biure nepapasakojo. 

Per pietus ji drauge su būriu korespondentų nuėjo į barą, išgėrė du 
stiklus stipraus raudonojo vyno ir suvalgė mikrobangų krosnelėje par- 
uoštą musaką, kuri nušutino gomurį. Dabar gailėjosi, kad tiek prisivalgė 
ir dar išgėrė vyno, nes be perstojo žiovavo ir vos išsėdėjo atmerktomis 
akimis. 

Haris Ouksas, tas kubilo formos korespondentas iš Eastbourne Ga- 
zette, tebegriežė ant jos dantį, nes Keitė pamiršo jam paskambinti ir papa- 
sakoti apie ekshumaciją, kaip buvo žadėjusi. Galiausiai suminkštino jam 
širdį paaiškindama, kaip ji pati buvo atribota nuo tos istorijos, ir tvirtai 
prižadėjo aptikusi ką nors naujo jam paskambinti, — su sąlyga, kad rytoj 
jis nušvies už ją teismo procesą. Jis sutiko nenoriai ir šnairomis pridūrė, 
kad ji kurią nors dieną turės su juo papietauti. Keitė padarė išvadą, kad 
žodžiai „pietūs“ ir „preliudija vyrų smegenyse buvo neperskiriami. 

Teisiamojo gynėjas pašoko ant kojų. 

— Gerbiamasis teisėjau, šie parodymai nėra... 

— Sėskitės! Tegul liudininkas tęsia. 

Per salę nusirito pikti balsai, ir Keitė krūptelėjo suvokusi, kad kažką 
praleido. Ausyse suskambėjo Moriso Dalbio sūnaus ir vyro, kuris buvo su 
juo, balsai. 

Tėtis užsako antrą šaldytuvą. Tilps dar devyni. 

Seniai laikas. 

Keitė suvirpėjo. Užplūdo karščio banga, kai pagaliau suprato, kas ją 
visą naktį graužė. 

Seniai laikas. 

Ar tai reiškė, kad šaldytuvas, kuriame ji lindėjo, kartais būdavo pil- 
nas? Kad nebeužtekdavo vietos visiems lavonams? 

Ar labiausiai yra atsakingi žmonės iš „Dalbio laidojimo paslaugų“? Gal 
jie žinojo, kad Salė tebebuvo gyva, bet Vis tiek puolė ją laidoti, bijodami 
prarasti klientą? 

Ne. Labiau panašu, kad jie susirūpino Savo reputacija, ir dabar sten- 
gėsi slėpti pėdsakus. 


Vargšė moteris išbuvo kliniškai mirusi kelias dienas ligoninėje, o paskui 

praleido daugiau kaip parą čia, mūsų šaldytuve. Niekas to neišgyventų, o ką jau 
kalbėti apie visa kita. 

Galir ne. Ojeigu Salės Donaldson kūnas nebuvo įstumtas į šaldytuvą? 
Jeigu ligoninėje atjungus gyvybės palaikymo sistemą ji ėmė atsigauti, o lai- 
dojimo biuro darbuotojai nepastebėjo menkučio pulso? 

Labai paprastai galėjo taip nutikti. Ankstų rytą iš ligoninės lavoninės 
paėmė į baltą plastikinę maršką įsuktą kūną, perrengė mėlynu apdaru, — 
arba gal ji vilkėjo juo ligoninėje, — išsyk paguldė į karstą ir užkėlė dangtį. 
Vargu ar užmetė akį įjos veidą. 

Keitės pirštai nervingai barbeno į priešais esantį medinį turėklą. 
Įdomu, ar laidojimo biure kas nors pastebėjo, kad atsarginio išėjimo durys 
atrakintos. Ji norėjo šiąnakt vėl ten nueiti ir dar kartą apsidairyti. Daug 
rimčiau apsidairyti. 

Teisėjas paskelbė: 

— Teismas daro pertrauką iki rytojaus ryto pusės vienuoliktos. — Pas- 
kui pakilo ir išėjo iš salės. 

— Einame išgerti, Keite? — pasiūlė Geila Kohen iš Sasekso radijo, kai 
visi traukė iš teismo salės. 

— Žinoma. — Keitei reikėjo išgerti. Reikėjo įgyti drąsos. — Pirma 
perduosiu telefonu žinias apie šios dienos procesą — gal dar pateks į vaka- 
rinę laidą — ir pasivysiu tave, 

Lauke pliaupė lietus, jau buvo tamsu. Bėgdama laiptais žemyn ji pa- 
stebėjo mažą tamsią figūrą, einančią šaligatviu jos link, ir pašiurpo iš bai- 
mės. Vyras, apsirengęs palaikiu lietpalčiu, pasistatęs apykakle nuo lietaus, 
žvelgė tiesiai į ją. Veidas apšviestas gatvės žibintų, vakarykščio orumo ne- 
likę nė kvapo, iš jo sklinda kažkoks grėsmingas skubotumas. 

— Panele Hemingvėj, — kimiu balsu ją pašaukė laidojimo biuro di- 
rektorius Morisas Dalbis. 

Jis išdygo visiškai ne vietoje, ir akimirką ji pamanė, kad tiktai įsi- 
vaizduoja jį. Galbūt SUPainiojo su kuo kitu. Bet jis ryžtingai žengė artyn, ir 
sekundėlę panika išmušė ją iš vėžių. 

Kažkodėl pagalvojo apie Terį Brentą. Galbūt laidojimo biuro savinin- 
kas pasiskundė Brentui, kad ji pas juos lankėsi, nors tuo metu turėjo sėdėti 
teisme. Nors Brentas buvo įsakęs ta istorija daugiau nebesidomėti. Ji nu- 
sprendė į Dalbio kalbinimą neatsiliepti. 


Visa nukaitusi apsigręžė ir įsimaišė į traukiantį iš Teismo rūmų bū- 

rį — pro du advokatus, pro kelis žmones su plakatais, pro išsirikiavusius 
fotografus. 

— Atleiskite, panele Hemingvėj. 

Ji paspartino žingsnį, pranėrė tarp praeivių, perkirto gatvę, akina- 
ma pilančio lietaus ir baimės pasileido šaligatviu. Akimirksniu užkliuvo 
už tempiamo krepšio ant ratukų, nubėgo pakalnėn, išsuko iš šaligatvio į 
gatvę, kad nereikėtų maltis tarp pėsčiųjų, praskuodė pro spaudos kioską ir 
patraukė į siaurą šalutinę gatvelę, kur stovėjo jos automobilis. 

Atsirakinusi savo VW nėrė vidun, vos atgaudama kvapą užtrenkė 
dureles ir kyštelėjo raktelį į uždegimo spynelę. Pataikė iš kažkelinto karto. 
Automobilis buvo pridrėkęs, langai aprasoję. Variklis sunkiai vedėsi, ir ji 
su siaubu pamanė, kad galbūt tinkamai nebesikrovė akumuliatorius. Nagi, 
nagi. Pagaliau variklis suburzgė, ji padidino apsukas ir tuo pat metu šluoste 
nubraukė aprasojusį priekinį stiklą. Kaire koja numynė sankabą, nudiegė 
vakar naktį sutrenktą kelį. Koja nusprūdo nuo sankabos pedalo, ir tas gar- 
siai atšoko. 

Velnias. 

Ji vėl numynė, stumtelėjo pavarų perjungimo svirtį ir pajudėjo. Lauk- 
dama, kol praūš transporto srautas, nervingai dairėsi, bene pamatys laido- 
jimo biuro savininką, ir persigando staiga veidrodėlyje išnirus priekiniams 
žibintams — jie radosi tarsi iš niekur. 

Prikandusi lūpą Keitė pajudėjo vienos krypties eismo gatve, o ne- 
tikėtai atsiradęs automobilis sekė iš paskos, paskui sustojo už jos prie 
šviesoforo. Gatvės žibintas apšvietė baltą automobilį. Keitė bandė pro 
veidrodėlį įžiūrėti vairuotoją, tačiau UŽ JO priekinio stiklo matė tiktai 
siluetą. 

Pasuko į dešine, norėdama pasiekti prieš kelias savaites aptiktą gatvę, 
kai bandė išvengti piko meto spūsties. Troško pasprukti. Dingti. Iš paskos 
važiuojantis automobilis neatsiliko. Ji įtempė akis, stengdamasi pro raso- 
jantį priekinį stiklą ir pliaupiantį lietų įžiūrėti kelią. 

Ponulis Dalbis. Ir ko jis, po velnių, norėjo? Ji numanė, ko jis norėjo. 
Suprato, dėl ko atėjo. Valytuvai įnirtingai zVimbė, bet menkai tepagelbėjo. 
Ji pasilenkė į priekį, nušluostė rasojantį stiklą ir stengėsi įžiūrėti kelią. 
Rankos drebėjo. Liaukis, juk neįrodyta. Nėra jokių įrodymų. 

Jokių. 


Tikriausiai. 

Keitė padidino greitį, tą patį padarė automobilis už jos, regis, tvirtai 
nusistatęs neatsilikti. Priekyje išvydo šviesas, artėdama prie judrios auto- 
magistralės pristabdė, parodė posūkį į kairę ir sustojo prie sankryžos. 
Persekiojanti mašina irgi sustojo už jos, o tuo metu virtinė lekiančių auto- 
mobilių šovė pro šalį. Iki šiol be perstojo plakę valytuvai staiga ėmė mo- 
juoti lėčiau, o spidometro švieselė nublanko. Ji spustelėjo akceleratorių, 
valytuvai atgijo, švieselė paryškėjo. Įjungė pirmą pavarą, neatkėlė kojos 
nuo sankabos, paliko variklį kaukti ir laukė. 

Magistrale turėjo pravažiuoti dar koks pustuzinis automobilių, o už 
jų turėjo likti šioks toks tarpas priešais tolimųjų reisų vilkiko žibintus. Gal 
pro tą tarpą ir pavyktų prasmukti, jeigu greitai lėktų. Už vilkiko vėl buvo 
susidariusi kolona. Jeigu pasisektų įsukti priešais jį, tuomet atsikratytų 
persekiotojo. Ji vėl padidino variklio apsukas ir ėmė atleidinėti sankabos 
pedalą. 

Dabar. 

Kai šovė į vilkiko apšviestą taką, variklis užgeso, automobilis trūkte- 
lėjo ir sustojo. 

Karštligiškai suktelėjo užvedimo raktelį. Variklio šviesos grėsmingai 
artėjo, užgriebdamos tai vieną kelio pusę, tai kitą. Slidinėja, sumetė ji. 
Paskui šviesos ją užgulė, apakino. Keitė vėl pasuko raktelį, numynė akce- 
leratoriaus pedalą, bedvasis variklis tiktai urgztelėjo, ir ji išgirdo švilpiant 
pneumatinius stabdžius, čiuožiant padangas. 

Ji paskendo vilkiko žibintų šviesoje. 

Dar spėjo pamatyti vairuotojo siluetą aukštoje kabinoje. Jos auto- 
mobilio variklis atgijo, Keitė šiaip taip užgriebė pavarų perjungimo svirtį, 
bandė rasti atbulinę eigą, Pavažiuoti atgal. 

Iš pradžių pajuto lengvą krestelėjimą. Po to ją iš visų pusių apglėbė 
dundesys, lyg būtų patekusi į patį varpo centrą. Paskui Keitę pasigavo ura- 
ganas. Kažkas trenkė jai į pilvą, išspaudė iš plaučių visą orą. Dešiniąją kūno 
pusę nudegino skausmas. Jį išlėkė į orą. Pakibo. Plūduriavo besvorė, tarsi 
jai priklausytų visas Pasaulio laikas, tarsi laikas daugiau apskritai neegzis- 
tuotų. Sviesos sklandė įs abiejų pusių, viršum jos ir po ja. 

Išgirdo garsą tolumoje, kuris priminė metalinės šiukšliadėžės ride- 
nimąsi betono paviršiumi, Šaižus traškesys suslėgė jai kūną, į petį įsirėžė 
saugos diržas. Dundesys aidų atsiliepė galvoje. Priekinio lango stiklas lėtai 


sutrūkinėjo, pasviro į vidų, lyg darinėtųsi ant vyrių, išsirietė kaip gyvatė ir 

tėškėsi jai į galvą. Prietaisų skydelis išlinko, paskui susiraitė kaip degantis 
popierius. Ji girdėjo klyksmus, žvangėjimą. Dabar ji ridenosi. Ritosi ir rito- 
si. Į kažką atsitrenkė. Vėl ritosi. 

Tylu. Lengvas supimas. Kažkoks tiksėjimas. Šnypštimas. Benzino 
smarvė. 

Ji pasijuto tarsi kybotų aukštyn kojomis, kaklą diegė. Šviesa artėjo, 
darėsi ryškesnė. Slapia kelio danga čiuožė padangos. Paskui kažkas sudun- 
dėjo. Lyg sėdėtum elektriniame automobiliuke, pagalvojo ji. Nesuvaldomai 
sukiesi kaip sukutis, svaigsti, šviesos susilieja, po to pradingsta tartum iš- 
jungtos. 

— Ji kvėpuoja, — pasigirdo balsas. 

— Tiesiog išniro priešais mane, išniro priešais mane ir sustojo, — is- 
teriškai šaukė vyriškas balsas. 

— Kas nors stabdykite eismą, — rėkė kitas. 

Vis garsiau kaukė sirena. Ji drebėjo. Regėjo ją stebinčius neryškius 
veidus. Buvo šalta ir diegė šoną. Ji bandė kalbėti, bet nepavyko. 

Trinktelėjo metalinės durys. Ją užliejo ryški šviesa. Artyn palinko 
vyras mėlynu kostiumu. Su minkšta juoda barzda. Po ja dundėjo kelias, o 
sirena tartum juos vijosi. 

— Ilgai neužtruksime, — pasakė vyras. — Tik gulėkite ir atsipalai- 
duokite. 

Sirena nutilo. Padvelkė šaltesnis oras. Ant veido pajuto lietų, paskui 
po ja subarškėjo riedantys ratukai, atsivėrė durys, žmonės lakstė, rėkavo, 
išniro daugiau šviesų, virš jos galvos sklendė dienos šviesos lempų virti- 
nė, paskui ilgas tamsus koridorius. Tunelis. Atrodė, kad jis niekada ne- 
sibaigs. Ji judėjo greitai, girdėjo šalia bėgančius žingsnius, įriedėjo į dar 
vieną koridorių, paskui į kitą, kol galų gale atsidūrė ryškiai apšviestame 
kambaryje. 

Prie jos stovėjo du vyrai. Moteris laikė žirkles, Keitė neaiškiai suvokė, 
kad ji karpė jos drabužius. Jos geriausią kostiumėlį. 

— Neturite šitaip daryti, — pasakė ji, bet savo balso neišgirdo. 

— Galvos sužeidimai, galimas stuburo sužalojimas. Įtariamas bluž- 
nies plyšimas, — kalbėjo vyriškas balsas. 

Jis žiūrėjo į ją, tačiau atrodė, kad šnekėjo apie kokį nors kitą žmogų. 
Dūris į jos kairiąją ranką. 


Skaudėjo smarkiai, jai darėsi bloga. Seselė šypsojosi. 

— Jums viskas bus gerai, jūs pasveiksite. 

Ji pakabino kraujo maišelį. 

— Ji vardu Katrina Hemingvėj, — ištarė kitas balsas. 

— Neteko daug kraujo, — pasakė kažkas. 

Į ją įdėmiai žiūrėjo baltu chalatu vilkinti moteris. Plaukai trumpi, žili, 
nosis kaip kempinė. 

— Artimiausias giminaitis? — skubiai paklausė ta moteris. — Kas yra 
jūsų artimiausias giminaitis? 

Kraujas tekėjo vamzdeliu. 

— Mama, — pasakė Keitė, tačiau žodis nenuskambėjo. Ją vėl vežė. 
Negarsiai cypsėjo rateliai. Virš jos slinko lubos, iš abiejų pusių judėjo sie- 
nos, pro šalį slydo žmonės, žvilgantys vežimėliai, tarpduriai, vamzdžiai. 

Durys užsidarė. Ji atsidūrė kambaryje, kuris buvo baltas, ir jautė, 
kad mažas. Baltos lentynos nukrautos buteliukais ir didesniais buteliais, 
švirkštais plastikiniuose maišeliuose. Užuodė dezinfekcinių priemonių 
kvapą. Į ją žiūrėjo viena seselė, apsirengusi mėlynu chirurginiu kostiumu, 
paskui kita. Vėliau lyg ir pažįstamas vyras, taip pat vilkintis mėlyną chirur- 
ginį kostiumą ir užsidėjęs mėlyną kepurėlę, o jam po kaklu ant juostelių 
kabėjo kaukė. Jo veidas atrodė suglebęs, išblyškęs, koks būna užsisėdėjusių 
uždarose patalpose, nosis trumpa ir stora, lūpos kaip rožės pumpurėlis, 
akys mažos, ledinės, įsodintos virš papurtusių skruostų. 

Kažkur jį buvo mačiusi, tačiau dabar viskas susipainiojo, neįmanoma 
nieko prisiminti. Keitė jo nepažino, tačiau gydytojas šypsojosi, gumine 
pirštine apmautoje rankoje laikė švirkštą infekcijoms į poodį ir iš stiklinio 
buteliuko traukė skystį. 

Keitė staiga jo išsigando. Nesuprato kodėl, tačiau nenorėjo, kad jis čia 
būtų. Nenorėjo, kad leistų jai vaistus, Ji tampėsi, suriko. Kažkas laikė ją už 
riešo. 

— Viskas gerai, — ramino seselė, uždėdama deguonies kaukę jai ant 


veido. 


Vyras įkišo švirkšto adatą į lašelinės lataką virš jos kairiosios plaš- 
takos. 


asų sekundžių užmigsite, — pasakė jis. Balsas šiltas, lipšnus ir 
mažumėlę rėžiantis. 


Jis buvo vardu Harvįs Svairas. 

33 skyrius 
Spalio 25 d., ketvirtadienis 


— Ne! — suriko Keitė. — Ne! Palikite mane... 

Ketaminas tekėjo vena į jos kraują ir smegenis. Suleidus sedatyvą, po 
trisdešimties sekundžių jis pradėjo slopinti Keitės jutimus. 

Ji bejėgiškai suvokė, kad viskas sulėtėjo, apsunko. Akys užsimerkė, ji 
smigo į save, traukėsi tolyn nuo to vaisto, nėrė į savus tunelius, stengda- 
masi surasti vietą, kurios jis nepasiektų, kur būtų saugu. Tačiau jis nesu- 
laikomai plūdo kaip potvynis ir į tas vietas, grūsdamas ją tolyn, vis tolyn, 
gilyn ir gilyn į tamsą. 

Tačiau ne į tylumą. 

Ji tebegirdėjo. 

Balsus. Garsai skambėjo kažkur toli, atplaukė lyg iš kito kambario. 

— Negaliu įkišti to prakeikto daikto, — pasakė jaunas vyras. 

— Tuoj parodysiu tau, — ištarė moteris. — Reikia kišti tvirtai. Matai 
tą mažą baltą gerklų trikampėlį? 

Paskui Keitė suprato, kad ją vėl vežė, nes girdėjo ratukus ir žingsnius. 
Ir girdėjo dedamų ant padėklo instrumentų barškėjimą. 

Ei, aš nemiegu. Prašau. 

Ji bandė duoti kokį nors ženklą, pajudinti ranką, kalbėti, atsimerkti. 
Kambaryje girdėjo kalbant žmones. Oras sušnypštė, po to — vėl. 

— Negaliu. Nuo rytdienos vėl dirbsiu naktimis, — kalbėjo jauna mo- 
teris. 

— Aš noriu nupirkti jį savo sūnui, — Pasakė vyras indišku akcentu. 

— Tegul AA" pažiūri. 

— Ką mes čia turime? — paklausė moteriškas balsas. 

— RTA**, — jaunesniu balsu atsakė kita. — Įtariamas blužnies ply- 
šimas. Didžiulės mėlynės kairėje apatinėje pilvo dalyje, o kraujospūdis 
žemas ir vis krinta. Smegenų sukrėtimas, paviršiniai galvos ir veido įbrė- 
žimai, gali būti vidiniai galvos sužalojimai. Plėštinės žaizdos ir galimi kiti 


vidiniai sužalojimai. 


" Angl. Automobile Association — Automobilininkų asociacija. 
“" Angl. Road Traffic Accident — autoavarija. 

— Graži mergina, ar ne? — pasakė kažkas. 

Pasigirdo duslūs dunksėjimai. Vienas aštrus sušnypštimas, paskui ki- 
tas. Čššš — plumpt. Čššš — plumpt. Aidintis oras. Atrodė, kad ji kvėpavo 
pro vamzdelį. 

— Ar kas nors žino, kaip tai atsitiko? — pasiteiravo kita moteris. 

— Taip, — atsiliepė šiurkštus vyro balsas. — Ji sėdėjo „Volkswagen 
Beetle“ automobilyje, sunkvežimis trenkėsi į šoną, matyt, nunešė jos 
mašinos priekį. Kelis kartus vertėsi. Bent taip atrodė greitosios pagalbos 
sanitarui. 

Paskui vėl prašneko tas vyras su indišku akcentu — pagarbiai, ramiai, 
autoritėtingai: 

— Koks jos kraujospūdis, Harvi? 

— Sistolinis — aštuoniasdešimt ir krenta. 

Ji atpažino tą lipšnų, šiek tiek rėžiantį vyro balsą: jis suleido jai vaistus. 

— O pulsas? 

— Šimtas dvidešimt, tačiau silpnas. 

Klausykite, aš turiu sąmonę. 

— Arjai suleista bent kiek kraujo? 

— Dvi pintos O neigiamo, o šešios pintos pakelyje. 

— Ką tu davei jai iki šiol, Harvi? 

Aš turiu sąmonę. Prašau, aš turiu sąmonę. 

— Užmigdžiau ją suleidęs šimtą penkiasdešimt miligramų ketami- 
no, — pasakė lipšnusis balsas, — Jį gavo šimtą miligramų suksametoniu- 
mo, šešis miligramus vekuroniumo, penkiolika mililitrų rezodioksepano. 
Dabar kvėpuoja azoto Suboksido ir deguonies 4:2 mišiniu. 

— Rezodioksepano? Čia tas naujas vaistas iš „Grauer ? 

— EEG rodo didelį Smegenų aktyvumą, — pasakė indiškas akcentas. 

— Turbūt ketaminas. Bet aš taip pat manau, kad tie traukuliai galėjo 
atsirasti dėl galvos traumos padarinių. 

— Ar dėlto lašini jai rezodioksepaną? 

— Taip. Jeigu blaškymąsis nesiliaus, doze padidinsiu. 


— Tai bent dailus apendektomijos paliktas randas, — pagyrė kažko- 
kia moteris. 


— Taip, tikrai 8€ras, — patvirtino indas. — Gerai, ar jau esame pasi- 


rengę? Manau, reikėtų suleisti kokį antibiotiką. 


— Be abejo, — pasakė lipšnusis balsas. 

Ji bandė surikti. Nieko neišėjo. Persmelkė aštrus skausmas, paskui 
atrodė, kad jos ranką pripučia. 

— Aš atversiu jos pilvą. Ar ji visiškai paruošta, Harvi? — kalbėjo 
indas: 

Keitė suprato, kad jis buvo chirurgas. 

— Taip. 

AŠ NEMIEGU. 

— Kraujospūdis tebekrinta, — tarė jaunas balsas. 

Jai darėsi šalta iš baimės. Ar šitaip buvo ir Salei Donaldson, užspeistai 
savame kūne, bet gyvai? Ar šitaip Salė Donaldson jautėsi, kai ją ištraukė iš 
šaldytuvo ir paguldė į karstą? 

— Artas AA atliekamas automobilių patikrinimas.daug kainuoja? 

BAIKITE KALBĖTI APIE SUMAUTUS AUTOMOBILIUS. NEJAUGI NEMA- 
TOTE — Aš NEMIEGU? 

— Apie devyniasdešimt svarų, bet tai atsipirks. 

Ją apėmė panika. Kažkada ji sakė motinai, kad norėtų būti sudeginta 
krematoriume. Jėzau, o jeigu? Jeigu jie paskelbs ją mirusia, o ji tebebus 
gyva? Kaip buvo Salei Donaldson. Jokios tikimybės būti išgelbėtai, kai 
liepsnos pradės ryti dėžę. 

Ir skausmas kirto. Raudonas įkaitęs žarsteklis tirpdė viską, brauda- 
masis į jos pilvą ir gilyn į vidaus organus. 

Ji riaumojo nuo baisios kančios, draskydama plaučius, daužydama 
kumščiais, agoniškai raitydamasi. Karštis svilino viduje, degindamas 
skrandžio sienelę, kepenis, inkstus. Skrudinantis, nepakeliamas skaus- 
mas plėšė krūtinę, svaidė į pečius degančias ietis. Darėsi blogiau. Blogiau. 
Ji purtėsi, vartėsi į šonus, gniaužė kumščius, daužė galvą į stalą, kad tik 
ištrūktų nuo jo, tačiau skausmas nedingo, degino vidurius kaip litavimo 
lempa. 

Ji metėsi aukštyn, trenkėsi žemyn. Blogiau. Vėl aukštyn, žemyn — 
dar blogiau. 

VIEŠPATIE, PADĖK. 

Sukilo pykinimas. 

— Ji nelabai kraujuoja, — lyg ir susirūpino chirurgas. — Manau, taip 
gali būti dėl nukraujavimo. 

PADĖK, klykė ji. 

— Ir dėl rezodioksepano, — pasakė vyras lipšniu balsu. 

— Tu žaviesi juo. 

— Jis geras ir esant epilepsijos priepuoliams, ir traumoms — su- 
siaurina kapiliarus. 

— Taip, teka mažiau kraujo iš šito pjūvio negu tikėčiausi. Žiūrėk, labai 
mažai kraujo. Ji labai rami. 

— "Tai gerai. 

Rami? Mieliausias Jėzau, prašau, PADEK MAN. Pirštas smigo gilyn lyg 
baltai įkaitintas stiletas, geležiniai gnybtai žnaibė odą. Ji suklykė iš skaus- 
mo, kai skrandį pastūmė į šalį ir pirštai užkabino nervą. Skausmas perėjo 
per nugarą į pakaušį. Ji vėl spiegė. 

Bet jie negirdėjo. Nejautė, kaip ji judėjo. 

Ji nejudėjo. Akių vokai slėgė akis lyg švino svarsčiai. 

Lyg karsto dangčiai. 

— Manai, kad AA — geras sumanymas? — paklausė chirurgas. 

— Jie labai nuodugniai tikrina. Seni „Fiat“ automobiliai linkę rūdyti. 
Nebent tikrai žinai, ko nori. 

— Ne, nežinau, aš menkai teišmanau apie automobilius. 

Ji raudojo sausomis ašaromis, daužėsi į savo kalėjimo sienas, vartėsi, 
tačiau pirštai jos viduriuose vis kasė ir kasė. O, mieliausias Jėzau, nebega- 
liu ištverti. PRAŠAU, PADĖK. 

Ji išgirdo aštrų pypt — pypt — pypt. Ir skubų jauno žmogaus balsą: 

— Gydytojau Svairai, pažiūrėkite į EEG. Visos bangelės dingsta. 

— Taip ir turi būti. Rezodioksepano ir žemo kraujospūdžio rezultatas. 
Išjunk signalizaciją. Sek EEG ir deguonį kraujyje. 

Pasigirdo veriamas švilpesys. 

Žarsteklis pavirto iki raudonumo įkaitusiu kastuvu, semiančiu jos 
vidurius. Ji vėl suspiegė, draskė nagais savo kalėjimo kamerą, draskė savo 
kūno vidų. 

— Deguonies kiekis senka, — jau nervingiau pasakė jaunuolis. 

Dabar skausmas SProgo viduje lyg įkaitęs šrapnelis. 

Pratrūko veriantys skambučio staccato garsai. Paniškas klegesys. 

— Jėzau, jos širdis stoja! — suriko jaunuolis. 

— Kas čia vyksta, Haryj? — paklausė chirurgas. 


— Alerginė reakciją, Arba dėl anestetiko, arba dėl antibiotiko, — pa- 
reiškė nė kiek nesutrikęs lipšnusis balsas. 


— Širdis sustojo! 

— O, Viešpatie! — šūktelėjo chirurgas. — Suleiskite adrenalino. Grei- 
čiau, žmogau! Kas nors atvežkite defibriliatorių! 

Nuaidėjo skambutis. Keitė girdėjo žingsnius. Skambėjo klaksonas. Iš 
garsiakalbio skardėjo balsas. 

Skausmo nebeliko. 

Neapsakomas palengvėjimas. Keitei norėjosi rėkti iš džiaugsmo, pasa- 
kyti jiems, kad skausmas išnyko. Kad jai viskas gerai, kad širdis nesustojo, 
ji jautėsi puikiausiai. 

SKAUSMO NEBELIKO! 

Ji vėl matė. Neryškią šviesą. Keistą apskritą daiktą, aplink kurį 
spindėjo šviesa — iš pradžių nesufokusuota, paskui pasidarė ryškesnė. 
Skraidančioji lėkštė. Fantazuoju, suvokė ji, staiga atpažinusi, kas ten toks 
iš tiesų: didžiulė lempa lyg timpanas virš operacinio stalo. Tiktai ji žiūrėjo 
įją Iš viršaus. 

Ji kybojo operacinės palubėje. 

Arba sapnavo, arba regėjo haliucinaciją, bet buvo nuostabu. Žiūrėjo 
žemyn į apskritą metalinį lempos gaubtą, matė varžtus, kuriais buvo prie 
jo priveržtas metalinis karkaso statramstis. Matė plastikinį, lankstų laidą. 
Chromuotas apkabas. Ventiliacijos juosteles, įkištas į kreminės spalvos de- 
šimties lempučių aptaisus. Ant aptaiso juodu spalvikliu nupieštas kažkoks 
keistas ženklas: trikampis su išraitymu viduje — lyg kelio ženklas, įspėjan- 
tis apie priekyje esančius vingius. 

Po ta lempa, ant operacinio stalo, gulėjo jauna moteris, apgobta iki 
pat smakro žaliu audeklu, išskyrus didžiulį atvirą plotą ant pilvo. Žmo- 
nės mėlyna chirurgine apranga, su mėlynomis kepuraitėmis ir kaukėmis 
darbavosi kaip paklaikę. Zirzė signalas, ir buvo girdėti pypsėjimas. Virš 
užkloto matė moters galvą. Ilgi šviesūs plaukai susivėlę, ant veido dvi įpjo- 
vos, į burną įkištas respiratoriaus vamzdelis. Ta panelė atrodė panaši į ją. 
Neįtikimai panaši. 

Ten ji pati ir buvo. 

Ji spoksojo nustebusi — ne išsigandusi, tiktai smalsiai. Nukreipė akis 
į tas dvi įpjovas veide: vieną ant kaktos, kitą ant skruosto, po akimi. 

Apatinėje neuždengto pilvo dalyje matėsi ilgas gilus pjūvis, metaliniai 
gnybtai laikė suspaudę atverstus pilvo kraštus. Viduje pulsavo glotnūs 
blizgantys organai. Seselė nuplėšė nuo jos krūtinės žalią užklotą, ati- 


dengdama krūtis. Jos atrodė plokščios ir iškraipytos. Kita seselė pradėjo 

rankomis pumpuoti jos širdį. Chirurgas, žemas rudaveidis vyras, šūkavo 
nurodymus. 

Tas vyras į rožės pumpurą panašiomis lūpomis, kurį ji buvo mačiusi 
anksčiau ir atpažino — turbūt anesteziologas — atplėšinėjo plastikinį mai- 
šelį su švirkštu. Šalia jo jaunesnis vyras tikrino osciloskopus. 

Seselė įlėkė į operacinę ir ištiesė anesteziologui stiklinį buteliuką. 

— Lignokainas, — pasakė ji. 

Keitė matė, kaip jis nusisuko. Užuot kišęs adatą į buteliuką, gydytojas 
slapta visus nužvelgė. Paskui ji pamatė, kaip jis kyštelėjo atneštąjį bute- 
liuką į chalato kišenę ir išsitraukė kitą, kuris atrodė lygiai toks pat, ir tada 
įkišo į jį adatą. 

Pala, pala! Ją apėmė pyktis ir panika. Pamatė, kaip chirurgas į pra- 
pjautą ertmę įdėjo didžiulį baltą kamšalą ir laikė jį ten kruvinomis piršti- 
nėtomis rankomis. 

Vaizdas apačioje pradėjo mažėti: ji tolo ir dabar jau matė visą patalpą: 
mozaikinėmis plytelėmis išklotas grindis, švarutėles žalsvomis plytelėmis 
padengtas sienas, langus matiniais stiklais, atitvertą pasiruošimo ope- 
racijai vietą su dviem sujungtomis nerūdijančio plieno praustuvėmis ir 
čiaupais su svirtimis ir dvivėres duris į anesteziologo kambarį, nuo lubų 
besileidžiančias mėlynas, baltas, geltonas ir juodas dujų bei deguonies 
tiekimo linijas. 

Už jos galvos buvo ištempta žalios medžiagos širma. Šviesos, cifer- 
blatai, skaitmeniniai rodmenys ir monitorių ekranai bliksėjo ir pulsavo 
anestezijos aparate ir ant sienos kabančio metalinio skydo apskritose 
skalėse. Dar buvo du apskriti laikrodžiai. Vienas rodė septynias valandas 
dešimt minučių, kitas buvo laikmatis, žymintis tiktai daugiau kaip penkias 
minutes. Ant jos dešiniosios rankos apsuktas kraujospūdžio matuoklis, 
ant kairiojo riešo užkabintą plastikinė kortelė su vardu, o virš plaštakos 
kyšojo plastikinė adata, į kurią driekėsi vamzdelis nuo apversto plastikinio 
butelio, kabančio lašelinės stove, ir dar buvo mažas juodas gnybtukas, ant 
jos didžiojo piršto — ghybtukas, sujungtas su skaitmeniniu matuokliu. 
Du guminiai vamzdeliai ėjo nuo anestezijos aparato prie operacinio stalo 
galvūgalio, o permatomas plastikinis vamzdelis buvo įkištas jai į burną. 
Respiratoriaus dumplės susiplojo, išsiplėtė, susiplojo, išsiplėtė. Virš jo, 
anestezijos aparato Viršuje, stovėjo osciloskopas ir rodė trumpus, stačius, 
padrikus žalius dantelius, 

Anesteziologas įgrūdo tuščią buteliuką į šiukšlių dėžę po anestezijos 
aparatu, paskui suleido tą skystį tiesiai į ranką pro kaniulės angą. 

Ką jis, po velnių, daro? 

Jis priėjo prie aparato, ir atrodė, kad vėl stebėjo kitus, bet ne ją. Anes- 
teziologas beveik nepastebimai paspaudė mygtuką ant osciloskopo, nuėjo 
prie lašelinės stovo, pasukinėjo jos reguliatorių po plastmasiniu buteliu, po 
to kažką parašė ant popieriaus lapo, prisegto prie kieto pagrindo. Atsidarė 
dvigubos durys, ir trys vyrai įstūmė didelį aparatą su kyburiuojančiomis 
ant guminių vamzdelių galų mentėmis. 

Žmonės vis mažėjo. Kažkas tempė Keitę aukštyn. Ji bandė priešintis, 
bet trūktelėjo dar stipriau, ir jos ramus žavėjimasis reginiu staiga pavirto 
siaubinga baime. 

Miriau. 

Ne. Nenumiriau. Prašau, ne. 

Ji kilo vis aukščiau ir pajuto šaltį. 

Man viskas gerai. Prašau, kad man būtų viskas gerai. 

Atrodė, ją siurbė milžiniškas siurblys. Vaizdas apačioje tebesitraukė. 

Prašau, padėkite kas nors. 

Garsai iš apačios nutilo. Ji nieko nebegirdėjo. Tylu. Tuštuma. 

Keitę apėmė panika. Mojavo kojomis ir rankomis, bandydama atsilai- 
kyti prieš tą siurbimą. Nenunešk manęs tolyn. Ne. Prašau, palik mane čia. 

Jos kūnas pradėjo mažėti. Keitė graibstė orą. Nenoriu mirti. Dar ne, 
tik ne šitaip, dar nebaigta, prašau, gyvenimas dar neprasidėjo. 

Įsivaizdavo laidotuves. Savo motiną. Tėvą. Darą su vaikeliais kremato- 
riume. Gal Patriką. Žiūrėjo, kaip pro uždangas slydo karstas. 

Ir ji pati tame karste, klykianti jiems. 

Dara išsiveda vaikučius, stovi, žiūri į užrašus ant gėlių. Ji sako: 
Vargšelė, jai visada tekdavo kovoti gyvenime, niekada nesugebėjo rimtai 
susiimti. 

Operacinė apačioje pavirto tiktai baltu šviesos taškeliu, panašiai būna 
ką tik išjungus televizorių — vaizdas susitraukia. Beliko mažytis baltas 
taškelis, bet jis nepranyko, išliko, šviesos taškeliukas buvo aiškiai matomas 
tolumoje. 

O paskui ji staiga pajudėjo atgalios. Be jokio garso. Tarsi būtų atsi- 
dūrusi kokioje nors izoliuotoje stiklinėje dėžėje. Lėkė to šviesos taškeliu- 


ko link, bet šis nedidėjo. Retsykiais pro šalį praskriedavo viena kita švie- 

sos dėmelė — lyg ji sėdėtų tuneliu lekiančiame traukinyje, tik nesigirdėjo 
nei dundėjimo, nei ūžimo, nei kitokių garsų. Ir buvo šalta kaip šaldik- 
lyje. 

Labai bijojo. Padėkite. Balsas nusilpęs, atitolęs. Ji drebėjo iš siaubo. 
Vis dar matė tą šviesos taškelį, vis dar jautė greitėjantį lėkimą, kol tamsa 
pavirto kieta mase, ir ji nebesuvokė, ar dar tebeskrieja, ar stovi vietoje. Pa- 
skui išgirdo ūžimo, zvimbimo garsus. 

Sapnas, žadintuvas, dabar prabundu. 

Zvimbimas darėsi garsesnis, paskui ėmė trūkinėti, sklaidytis. Šviesos 
taškelis pradėjo didėti, ryškėti, tartum artėjančio automobilio priekinių 
žibintų šviesa, tiktai ji neakino. Šilta, jauki lyg saulės nutviekstas paplūdi- 
mys. Traukianti ją prie savęs. Traukianti iš lėto. Taip, dabar ji judėjo daug 
lėčiau, palengva plaukė jų link, aksominiai šilumos spinduliai glostė veidą, 
glamonėjo kūną, užpildydami visas poras, smelkdamiesi į ją, ištirpdydami 
visą skausmą ir baimes. 

Paskui prieš akis ėmė lėtai slinkti jos gyvenimas. Vaizdai, prisimini- 
mai, jausmai. Matė save šešiametę, užrakintą miegamajame, verkiančią, 
nes gavo į kailį už tai, kad kumštelėjo Darą; atidarančią ir uždarančią savo 
spintos stalčius, išimančią jai brangius mažus daiktelius: paplūdimyje rastą 
stiklo šukę; laimę nešantį pinigėlį: mažytę purviną fosiliją, kuri patrynus 
nykščiu atrodė šiurkšti. 

Hovį, nusitvėrusį krabą ir besivaikantį ją, spiegiančią, skutančią 
paplūdimiu tolyn. Paskui jie padėjo jį vonioje ant grindų, kad išgąsdintų 
Darą. 

Devintasis Daros gimtadienis. Sesuo sėdi stalo gale, ypač pasipūtusi, 
su puošnia suknele. Keitė žiūrį, kaip ją pabučiuoja mama, po to tėtis. Darai 
visuomet buvo rengiami gimtadienio vakarėliai, o jai — niekuomet. Hovis, 
jos brolis, Daros nebučiavo, 

Keitė matė, koks pasididžiavimas švietė motinos veide, kai ji laikė iš- 
kėlusi laišką. „Dara įstojo į koledžą! Ji važiuos į Berkelį!“ 

Daros vestuvės. Paskutinysis Keitės apsilankymas Amerikoje. Trijų 
Daros vaikų nuotraukos pasiekdavo ją reguliariai, kas keli mėnesiai, drau- 
ge su pagyrūniškais Pranešimais apie jų tobulumą. Keitei jie būdavo tarsi 
antausis. Daros sėkmės ir Keitės menkumo įrodymai. 

Hovis, įlindęs į nudriskusius džinsus, susiraitęs senos tėvo jachtos 


pirmagalyje, skaitantis knygą. Hovis, tas vaikis strazdanotu veidu, švie- 

siomis garbanomis ir plačia šypsena, taip pat nesutariantis su Dara. Jos 
sąjungininkas. 

Tėvas vieną rudens dieną jos miegamajame. Keitė suprato, kad atsi- 
tiko kažkas labai bloga vien iš pilko dangaus, iš darganoto oro. Sėdėjo ant 
jos lovos kaip visada susitaršiusiais juodais garbanotais plaukais, parau- 
dusiomis nuo verkimo akimis. Pastūmė Fifą, apkabino ją ranka ir pasakė, 
kad naktį Hovį ištiko nelaimė jachtoje, kad tikriausiai jį pagavo banga, kai 
bandė atnarplioti burę, ir nubloškė už borto. Kad jie rado jį rytą tuščiame 
paplūdimyje. 

Tonis vieną sekmadienio rytą jos bute Birmingame, apsirengęs spor- 
tiniu kostiumėliu, atnešęs jai gėlių. Tonis, išeinantis iš prekybos centro, 
apkabinęs žmoną su trimis vaikučiais, apsikrovęs nešuliais, jo probėgšmais 
mestas ir iš karto nusuktas į šalį suglumęs žvilgsnis. 

Viename Birmingamo name sučirškia lauko durų skambutis. Duris 
atidaro linksma žydinti dvidešimtmetė su dviejų mėnesių kūdikiu ant 
rankų. Keitė ją užjaučia dėl vyro. Ir viską nušluojantis moters sumiši- 
mas: 

— Dėl mano Bilio? Kodėl? Kas atsitiko? 

Keitė stovi paralyžiuota, tik dabar suvokusi, kad policija padarė klai- 
dą — perdavė laikraščiui to vyro pavardę ir adresą dar nepranešusi jo žmo- 
nai. Važiuojant į darbą jo motociklas susidūrė su vilkiku, ir vyras sudegė, 
sprogus vilkiko benzino bakui. 

Šviesa sugėrė jos siaubą, išlaisvino iš kaltės gniaužtų, atleido jai. Pra- 
eitis jau nebesvarbi. Dabar Keitė judės toliau, ir toji šviesa suteiks jai nau- 
jos energijos. Ji taip jautė. 

Tolumoje išvydo siluetą. Jis vis ryškėjo, nes ji artinosi prie jo, sklendė 
per tą šviesą, kol išlindo kitoje jos pusėje ir atsidūrė didžiuliame žaliame 
lauke šalia miško. Danguje nė debesėlio, vien ryški mėlynė, 0 už to miško 
plyti lygus kaip ežeras šviesus vandenynas. 

Siluetas žiūrėjo į ją. Ant vartų pasirėmęs vaikinas. 

Hovis. 

Širdis taip ir pašoko. Hovis, toks pat, kokį matė paskutinį kartą: švie- 
sūs garbanoti plaukai ilgi ir susitaršę, sportiniai marškinėliai su užrašu „AŠ 
MYLIU DELFINUS“, džinsai suplėšyti, basos kojos purvinos, įdegusiame, 
strazdanomis nusėtame veide šviečia šypsena. 


Keitė nubėgo prie jo, persisvėrė per vartelius, jiedu apsikabino, stip- 

riai apsiglėbė, ir ji pravirko, jautė ašaras sau ant veido, o brolis pašiaušė jai 
plaukus, kaip visada darydavo anksčiau. Kurį laiką jie taip stovėjo tylėda- 
mi, apsikabinę, ir ji jautė neįmanomą palaimą. 

— Ei, Maže, kvailute! — švelniai kalbėjo jis. — Kodėl taip padarei? 
Argi tau nesakiau? 

— Ką sakei? 

— Kad nebesikištum. Mestum tą istoriją. Laikytumeisi nuo jo kuo 
toliau. 

— Aš nesupratau to pranešimo. Ir, matyt, netikėjau, kad iš tikrųjų ten 
buvai tu. 

Jis vėl pataršė jai plaukus. 

— Tu, gvėra. 

Keitė dar stipriau jį apglėbė. 

Padvelkė šaltis, ir ji suvokė užtemus dangų. Hovio rankos nuo jos nu- 
slydo. 

— Dabar turi grįžti atgal, — paragino jis. 

— Aš nenoriu grįžti, — atsakė ji. — Noriu pasilikti. 

— Tu turi daug reikalų. 

— Ką čia šneki? Kokių reikalų? 

Jis nusišypsojo, gūžtelėjo pečiais. 

— Na, žinai, reikalų. Dalykų. 

— Kodėl negaliu pasilikti su tavimi? 

— Nes jie iš naujo užveda tavo širdį, Maže. Tu turi grįžti. 

Jie skyrėsi. Bet Hovis nejudėjo. Ją pačią traukė atgal. Keitė bandė už 
jo nusigriebti. 

— Tuturi laikytis nuo jo toliau, Maže! 

— Nuo ko? 

— Mesk tą istoriją. 

Jos ausyse sušniokštę vėjas. Šviesa geso. Ją tempė atgal. Hovis spar- 
čiai mažėjo. 

Ep Aš noriu pasilikti čia! — suriko ji. — Noriu liktis su tavimi! 

Sviesa visiškai Pradingo. Pro šalį skriejo juoda tamsa. 

Ir tyla. 

Ji jautėsi apsunkusį, per daug apsunkusi, kad pajudėtų. 

Į ją spoksojo šaltos akys. 


Pranyko. Po kiek laiko vėl pasirodė. Rožės pumpurėlio formos lūpos 

kietai sučiauptos, be jokios išraiškos. Ir vėl pranyko. Iš tolumos atskriejo 
moters balsas, kurio ji neatpažino: 

— Dabar ji kvėpuoja pati. 

Girdėjo tyliai vaikščiojančius žmones. Girdėjo kosulį, toli skamban- 
čius telefonus, ratukų ir padėklų tarškesį, po to — vėl nieko. Ji atsimerkė. 
Tamsu. 

Kai atsimerkė dar kartą, gaubė šilta dienos šviesa. Aplinkui viskas 
blikčiojo, lyg rodytų senas kino filmų projektorius. Neryški, padūmavusi 
geltona šviesa. Ji užuodė švarius skalbinius, medvilnę ir antiseptikus. 
Kūnas švininis, žiauriai skaudėjo pilvą. Priešais save neryškiai matė sesele 
balta palaidinuke, sujuosta mėlynu diržu. Ji jau nebe operacinėje. 

Seselė šypsojosi, tačiau buvo sunku įžiūrėti jos veidą. Forma vis keitė- 
si, tįso, paskui susitraukė, lyg būtų ne kūnas, o skystis. Ant prisegtos prie 
atlapo grandinėlės kabėjo laikrodukas. Grandinėlė tai tempėsi, tai traukėsi, 
o laikrodukas šokinėjo aukštyn žemyn lyg jojo žaislas. Palaidinukė mirgu- 
liavo. 


— Jau sugrįžote pas mus? — linksmai pasakė seselė. 


34 skyrius 
Spalio 25 d., ketvirtadienis 


Buvo dvidešimt minučių po devynių, tebemerkė įkypas lietus, nešamas 
nuo Lamanšo pietvakarinio vėjo. Tamsiose, sujungtų namų eilėmis įrėmin- 
tose gatvėse sukosi piktai kaukiantys verpetai. Harvis Svairas lėtai įvairavo 
savo „Range Rover“ pro atvirus vartus, sustojo laidojimo biuro „Dalbis ir 
Sūnus“ kieme ir išjungė šviesas. Automobilis siūbavo vėjyje. 

Pro užpakalines duris išniro žmogus, nubėgo per lietų prie vartų, 
uždarė juos ir nuskuodė atgal prie durų. Harvis Svairas nusekė paskui jį į 
tamsaus koridoriaus prieglobstį ir tvarkingai susilygino plaukus. 

Morisas Dalbis uždarė duris ir pasuko raktą. 

— Ačiū, kad atvažiavote, gydytojau Svairai. 

Lietus varvėjo pusplikiu laidojimo biuro savininko pakaušiu. Jis iš- 
tiesė mažytę kaulėtą ranką. Atrodė sunerimęs. 

Harvis Svairas stovėjo vis dar su „Burberry“ lietpalčiu ir kiaulių odos 

pirštinėmis, antipatiškai varstė akimis tą mažą vyrą iškrakmolytais baltais 
marškiniais ir plačiu juodu kaklaraiščiu ir vos palietė jo ištiestą ranką — sa- 
kytum patraukė grandinę dvokiančiame tualete. 

— Aš negalėjau atvažiuoti anksčiau. Užimtas vakaras operacinėje, be 
to, šiuo metu trūksta darbuotojų. | 

— Žinoma, žinoma, — atsiliepė savininkas, išsitraukdamas iš kišenės 
„Benson and Hedge“ pakelį ir imdamas cigaretę. Lyg pavėluotai susipratęs 
ištiesė pakelį anesteziologui, bet šis papurtė galvą. 

Biuro savininkas nervingai mirkčiojo, jo rankos tirtėjo. 

— Pagalvojau, kad bus geriau paskambinti jums. Turime šiokią tokią 
bėdą. 

— Ką tai reiškia? 

— Matote, praėjusią naktį kažkas buvo įsilaužęs. 

Harvis Svairas spoksojo į jį apšviestas plikos lemputės švieselės. 

— Ką paėmė? 

— Tas ir yra, — suvapėjo savininkas neišsitraukdamas iš dantų neuž- 
degtos cigaretės. — Niekas nepaimta. 

— Kažkas šnipinėja. 

— Šį rytą mano sūnus rado atrakintas dirbtuvės atsarginio išėjimo 
duris, o raktas dingęs. Jis tikrai žino, kad jos buvo užrakintos, nes vakar 
rytą pro jas įnešė kelis karstus. Ko gero, kad žinau, kas taip padarė. 

— Kas? 

Dalbis spragtelėjo žiebtuvėlį ir užsidegė cigaretę. 

— Vakar čia buvo atėjusi dailiai apsirengusi jauna moteris. Pripasako- 
jo man nebūtų dalykų: girdi, jos teta guli slaugos ligoninėje. Paskui pasitik- 
rinau — ten nėra buve jokios tetos. — Jis užsitraukė cigaretę. — Manau, 
kad žurnalistė. | 

— Ji pasiėmė tą jūsų raktą? 

— Ji paprašė viską aprodyti. Čia nieko naujo — išvydę, kaip viskas 
daroma, žmonės šiek tiek apsiramina. Mes buvome dirbtuvėje, kai man 
teko pasišnekėti telefonu. Aš lyg ir pastebėjau, kad ji elgėsi kažkaip keis- 
tai, bet nenumaniau kodėl. Matyt, tuo metu ji ir nusikabino raktą nuo 
kablio. 

— Ir visiškai niekas nepaimta? 

— Bent jau nepastebėjau. Matote, aš... aš ją šiek tiek įtariau. Tas 


straipsnis News laikraštyje. Pagalvojau, gal ten buvo ji — neklauskite ko- 

dėl. Ta vakarykštė jauna moteris — amerikietė. Antradienį jie išspausdino 
žurnalistės pavardę po antrašte, todėl aš paskambinau į News redakciją ir 
sužinojau, kad ta žurnalistė — amerikietė. 

Harvio Svairo akys išsiplėtė. 

— Taip pat sužinojau, kad ji visą dieną sėdėjo Luiso teisme. Šiandien 
popiet buvau ten nuėjęs. Pamaniau, šnektelėsiu su ja. 

— Gal pakvaišai? 

— Pamaniau, ją pamokysiu, — gynėsi Dalbis. 

— Kuo baigėsi? 

— Vos išvydusi mane, ji paspruko. 

Harvis Svairas gręžė Dalbį akimis. 

— O kaip lavonas? Ar viskas gerai? 

Dalbio veidas išblyško. 

— Nemanau, kad kam nors jos reikėtų. 

Lauke ūžtelėjo vėjo šuoras, ant seno laido susiūbavo elektros lemputė. 

— Ar pažiūrėjai? 

— Na, ne... 

— Kurjis? 

Dalbis įsikišo į burną cigaretę, nuėjo koridoriumi, pasuko kairėn į 
balzamavimo kambarį ir uždegė šviesą. 

Kaukšėdamas odiniais padais, šlamindamas lietpaltį, varvindamas 
nuo savo nublizgintų juodų „Oxfords“ batų vandenį, Harvis Svairas nusekė 
iš paskos per švarų, plytelėmis išklotą kambarį, praėjo pro žvilgantį plieni- 
nį balzamavimo stalą, pro nišą ir tiesiai prie šaldytuvų. 

Kortelės sukamšytos pusėje šaldytuvo durų. Dalbis atidarė dureles, 
ant kurių buvo Salės Donaldson pavardė, ir ištraukė metalinį padėklą su 
lavonu, įsuktu į baltą plastikinį maišą. 

— Štai ji. 

Jis atidengė mirusios moters veidą ir Pasitraukė į šalį. 

Harvis Svairas įbedė į ją akis. 

— Jau buvai sukėlęs man nerimą, — Pasakė jis. 

Kai Harvis Svairas atitraukė apdangalo daugiau, jos dešinioji ranka 
nusviro. Jis pakėlė ranką ir apmirė. Paskui prisikišo ją arčiau prie akių, 
tyrinėdamas smilių. Apvertė plaštaką, tartum tikėdamasis jos delne ką 
nors rasti. 


— Kur, po perkūnais, jos nagas? — Harvis puolė knistis po apdangalu. 

— Nagas? — Dalbis prisimerkė, pro dūmų kamuolį stebeilydamas į 
bjauriai nuplėštą odą, kur neseniai buvo nagas. — Prakeikimas. 

— Jis jokiu būdu negalėjo pats nukristi, — pasakė Harvis Svairas. — 
Aiškiai matosi, kad buvo nuplėštas. Kada taip atsitiko? 

Dalbio veidą perkreipė baimė. | 

— Nieko panašaus nebuvo, kai ją atvežė iš lavoninės. Aš kruopščiai 
patikrinau. 

— Štai ko reikėjo tam tavo įsibrovėliui, ar ne? — Harvio Svairo akyse 


plieskė neslepiamas įtūžis, paskui jis paleido mirusiosios ranką ir pradė- 


jo žirgčioti po cementines grindis. — Nejaugi neturite jokio prakeikto 
sargo? 

— Na, mums niekada jo nereikėjo. — Dalbis pakėlė numirėlės ranką 
ir įbedė persigandusias akis į tą pirštą. — Vis tiek niekas negalės nieko 


įrodyti, ar ne? 

— Jie gali nustatyti nago DNR. Paskui palyginti su kitais jos kūno 
audiniais. 

Kurį laiką abu tylėjo. Dalbis giliai užtraukė, paskui dviem pirštais išė- 
mė cigaretę ir pūsdamas dūmą pareiškė: 

— Gydytojau Svairai, aš suprantu, kad ligoninė nenori skandalo — 
dėl to ir sutikau veikti drauge su jumis, bet manau, kad man laikas pranešti 
policijai. Man jau užteks. Ištisą savaitę bombardavo žiniasklaida, o dabar 
dar šitai. Nenoriu, kad sužlugtų mano verslas. 

Harvis Svairas piktai atplėšė kitas šaldytuvo duris. Vienoje lentynoje 
gulėjo supakuotas lavonas, kita buvo tuščia. 

— Turi daugybę vietos šią naktį, ar ne? — pasakė jis. — Jeigu anąsyk 
nebūtum prisiėmęs daugiau negu galėjai susidoroti, šitaip nebūtų atsitikę. 

— Įstatymas nereikalauja laikyti lavonus šaldytuve, gydytojau Svai- 
rai. Ir mes čia turime savo tvarką. Ponia Donaldson, kol pas mus gulėjo, 
išbuvo šaldytuve gana Nemažai. Ištraukėme ją anksčiau, nes reikėjo vietos 
šaldytuve. Lygiai kaip ir jųs atjungėte gyvybės palaikymo aparatus, nes 
reikėjo lovos, — dėstė jis, iki pat galo traukdamas cigaretę. — Ar jūs norite 
pasakyti, kad nebūtumę patekę į bėdą, jeigu ji visą tą laiką būtų išlaikyta 
šaldytuve ir numirusi nuo šalčio? 

— Žinoma. 

— Aš maniau, kad daktarai stengiasi išsaugoti žmonių gyvybę. 

— Tiktai tada, kai potencialus žmogaus gyvybingumas duoda tam 

pagrindą. — Jis užtrenkė šaldytuvo duris. — Jos smegenys buvo mirusios. 
Jeigu ji ir pradėjo vėl kvėpuoti, tai nebeturėjo reikšmės. Ji buvo vegetaci- 
nės būklės. 

— Ar tikrai, gydytojau Svairai? 

Laidojimo biuro savininkas įsmeigė į jį skvarbų žvilgsnį. 

Harvio Svairo veidas paraudo. 

— Mes nesame neklystantys žmonės. Kaip įmanydami stengiamės 
pagelbėti savo ligoniams, tačiau medicinos mokslas ne visada prognozuo- 
jamas. Kartais padarome klaidų, — šiurkštokai atkirto jis. — Tai, kas atsi- 
tiko šiai moteriai — neįprasta, taip niekada neatsitiko anksčiau ir neatsi- 
tiks ateityje. Tu neisi į policiją. Nesi toks prakeiktas kvailys. Taip padarei 
ne dėlligoninės reputacijos — buvai išsigandęs dėl savo firmos reputacijos. 
Jeigu viskas iškils viešumon, tavo verslas sužlugs. Privalai tylėti. 

— Ką siūlote daryti? — paklausė Dalbis. 

— Kuo greičiau surask nago vagį. Manai, kad gali būti toji žurna- 
listė? 

— Neturiu jokių įrodymų, bet keista, kad ji nuo manęs pabėgo. 

— Greičiausiai ir bus ji. Turime sužinoti, ką padarė su tuo nagu, kam 
apie jį papasakojo. Ar žinai, kur ji gyvena? 

Dalbis patylėjo. 

— Manau, ji jau mirusi. 

— Sakei, kad šią popietę ją matei. 

— Mačiau. Sekiau iš paskos, kai ji pabėgo. Skubėjo prie savo automo- 
bilio. Mūsų mašinos stovėjo netoliese, todėl sekiau ją toliau. Nežinau, ar jai 
pasimaišė galvoje, ar kas, bet ji išlindo tiesiai priešais vilkiką. 

Harvis Svairas suraukė kaktą. 

— Viskas buvo velniškai sumalta, — pridūrė Dalbis. 

— Kaip toji žurnalistė atrodė? 

— Gražutė. Ilgais šviesiais plaukais, susivėlusi — kaip Ir turi būti. 
Neva madinga. Strazdanota, kokių penkių pėdų penkių colių ūgio, liek- 
na... 

— Koks jos automobilis? — nutraukė jį Harvis Svairas. 

— „Volkswagen Beetle“. 

— Ji nemirusi, — pasakė Harvis Svairas. — Gyva. Tiktai šita kalytė 


negalės prakalbėti kokias kelias dienas. 

Keitę prižadino metalo tarškesys. Bulvių košės kvapas pykino. Pilvas ir 
kaklas buvo tarsi suspardyti. Burna perdžiūvusi, žandikaulius gėlė. Gerklė 
išdraskyta. Norėjosi vemti. Kai atsimerkė, apakino ryški šviesa. Aplinkui 
žmonės. Kažkokie kontūrai prieš akis. Bulvių košės kvapas stiprėjo. Grei- 
čiau į tualetą. Ji bandė pajudėti, atsisėsti, išlipti iš lovos. 

Sužiaukčiojo. Niekas neišsipylė. Vėl sužiaukčiojo. Prieš ją kažkas laikė 
metalinį dubenį. Jauna seselė žalsva uniforma, iškrakmolyta prijuoste, su 
laikrodėliu prie grandinėlės nuo atlapo, o šalia jo — plastikinis ženklelis su 
užrašu „Belinda Tindel“. 

Keitė vėl sužiaukčiojo. Į puodą nutiško keli seilių lašeliai. Seselė šyp- 
sojosi. Gražus atviras veidas, virš lūpos apgamas, trumpi rudi plaukai. 

— Atsiprašau, — išspaudė Keitė. 

— Nekreipkite dėmesio. — Balsas jaunas, gyvas. — Jums teko daug 
iškentėti. Norite pabandyti atsisėsti? 

— Taip, — pasakė ji. — Ačiū. — Pasigirdo kažkoks sukimo garsas, nu- 
gara pradėjo kilti. Seselė pakišo jai po pažastimi ranką ir kilstelėjo. Aštrus 
skausmas perrėžė pilvą, ir Keitė pasėdėjo nekrutėdama, kol skausmas at- 
lėgo. — Atleiskite. 

Ji silpnai šyptelėjo, mėgindama susiorientuoti. Kažkas plėšė sprandą. 
Taip, jos medvilninių ligoninės marškinių juostelės. Paskui pastebėjo prie 
rankos prijungtą lašelinę. 

— Skauda? 

Keitė nusiviepė. 

Seselė atkėlė antklodę. Keitė pamatė kateterio vamzdelį ir pusiau pri- 
pildytą šlapimo butelį. 

— Tuojau jį pakeisiu. Gal norėtumėte pabandyti ko nors gurkštelėti? 
Vandens ar sulčių? 

Atrodė, kad kambarys suposi tarsi sėdint valtyje, ir skrandis vėl su- 
judo. 


=--A54tAID AS kaži yra mano rankoje? 


Jos balsas skambėjo kimiai, gerklė buvo tarsi švitrinis popierius. 
— Tiktai fiziologinis tirpalas ir gliukozė — kad suteiktų jums jėgų. 
Jūs ilgai miegojote — pusantros dienos. 

— Pusantros dienos? — Keitė pakėlė rankas, susiraukė nuo pilvą 
pervėrusio dieglio ir pasičiupinėjo plaukus. Susivėlę. Palietė veidą ir ant 
skruosto apčiuopė pleistro juostelę. Atmintis pradėjo busti. — Jėzau. — 
Dar viena pleistro juostelė ant kaktos. — Ar man viskas gerai? 

Seselė šypsojosi. 

— Taip, jūs sveika. Buvote patekusi į baisią avariją, todėl chirurgui 
teko praverti jūsų pilvuką ir pažiūrėti, ar ten viskas gerai. Keletą dienų dar 
paskaudens, be to, turite kelis menkus įbrėžimus ant veido. Randų neliks. 

— Kur aš esu? 

— Esate Braitone, Princo regento ligoninėje. Ar teko čia būti anks- 
čiau? 

— Taip, — atsakė Keitė. 

— Ei, Maže, kvailute! 

Apstulbusi Keitė apsidairė: ji ką tik išgirdo aiškiausią Hovio balsą. 

— Kodėl taip padarei? Juk sakiau tau, ar ne? — pasakė Hovis. 

— Ką sakei? — paklausė Keitė. 

— Kad nebesikištum. Mestum tą istoriją. Laikytumeisi nuo jo kuo 
toliau. 

— Aš nesupratau to pranešimo... 

Suglumusi Keitė žvalgėsi aplink. Didžiulė palata. Priešais ją lovoje gu- 
lėjo moteris rausvai gelsvais plaukais, šalia moters sėdėjo pakumpęs vyras, 
ant kelių pasidėjęs sulankstytą paltą, ir nuobodžiaujantis berniukas, kuris 
žaidė elektroninį žaidimą. Į kairę nuo moters buvo aukštas langas su mė- 
lynomis užuolaidomis, o pro jį matėsi daugiaaukštės automobilių aikštelės 
pilkos betoninės sienos. Gretimoje lovoje gulinčią moterį gaubė apkaba, 
prilaikanti jos patalynės svorį, bet Keitė jos veido nematė. 

Dabar turi grįžti atgal... nes jie iš naujo užveda tavo širdį. 

Keitė jautėsi išsekusi. Seselė žiūrėjo į ją šiek tiek sunerimusi. 

— Kuri dabar diena? — paklausė Keitė. 

— Šeštadienis. 

Šeštadienis. Ji nelabai prisiminė, koks dabar buvo mėnuo. Šeštadie- 
nis. Netrukus Velykos. Ne, ne Velykos. Dabar bus Kalėdos. Ir tada ji prisi- 
minė. 

— Vakar turėjau būti teisme. Hartlis Brigsas. Karališkajame Luiso 
teisme. Aš turiu paskambinti. Turiu pasakyti redaktoriui. Jie nežinos... 


— Jūs — žurnalistė? 

— Aha. 

— Mano brolis nori būti žurnalistu. Kokiame laikraštyje dirbate? 

— Sussex Evening News. 

— Geras laikraštis. Skaitau jį. Ar norite pranešti savo bosui? 

Moteris prastūmė maistu nukrautą vežimėlį pro jos lovos galą. Pra- 
žingsniavo gydytojas su pūpsančiu stetoskopu balto chalato kišenėje. Ple- 
pėdamos praėjo dvi seselės. Medicinos seserų punkto tarpduryje stabtelėjo 
paltais vilkinčių žmonių pulkelis. 

— Štai kur ji! — pasakė vienas, modamas į tolimąjį skyriaus galą. 

— Kuri valanda? — paklausė Keitė. Kažkur netoliese iš ausinių sklido 
metalinė muzika. 

— Pusė pirmos. Gal pasakyti kam nors, kad paskambintų jūsų bosui? 
Nesijaudinkite taip. Jis supras. 

— Aš aprašau teismo procesą, suprantate. 

— Pasakykite savo boso pavardę, ir aš paskambinsiu. 

— Jie supjaustė mano drabužius. Prisimenu, kaip pjaustė. 

— Kai jus atvežė, jie manė, kad esate labai sunkiai sužeista. Aš su- 
dėjau jūsų daiktus į užrakinamą spintelę. Ar yra kas nors, kam galėtume 
paskambinti ir paprašyti, kad atneštų jums naktinę aprangą ir prausimosi 
reikmenis? 

Patrikas. 

Keitė lyžtelėjo apatinę lūpą. 

— Vyrui? Draugui? 

Ji papurtė galvą. 

— Savo tėvams? 

— Jų nėra Anglijoje, 

— Neturite nei kambario draugės, nei nieko? 

Pradėjo viską Prisiminti. Per kūną nuvilnijo baimė. Laidojimo biuro 
direktorius. Ji stengėsi sutelkti mintis. Apėmė snaudulys, paskui iš jo iš- 
niro. Hovis. Nesuprantamas sapnas. Prie jos artinosi kažkokie žmonės: 
žemo ūgio indas dailiu pilkų kostiumu — šitas atrodė pažįstamas — ir už 
jo jaunesnis vyras baltu chalatu bei dvi seselės: aukšta elegantiška moteris 
ilgais tamsiais plaukais ir laibesnė, jaunesnė moteris suvargusiu veidu. 

— Džefris Foksas, — ištarė Keitė. — Naujienų redaktorius. Ar galėtu- 
mėtė paprašyti, kad kas nors jam paskambintų? 


Tačiau seselės jau nebebuvo. Ir šviesa kitokia, mėlynos užuolaidos 

užtrauktos. Ji sutriko: buvo vidurdienis — juk ką tik aiškiai buvo vidur- 
dienis? 

— Na, labas vakaras. Jau pabudote, taip? 

Į ją kreipėsi indas, ir Keitė krūptelėjo jį atpažinusi. 

Tai buvo chirurgo balsas. 

Tas žemo ūgio vyras protingu, dailių bruožų veidu ir budriomis rudo- 
mis akimis stovėjo prie jos lovos galo ir žiūrėjo į lentelę. 

— Kiek laiko išbuvote prabudusi? — paklausė jis. 

— Manau... prieš kažkiek laiko aš... — Ji visiškai sumišo. 

Chirurgo riešą juosė auksinis „Rolex“ laikrodis, jis buvo užsirišęs 
žvilgantį juodą kaklaraištį su raudonais ir geltonais šešiakampiais. O gal 
ten aštuoniakampiai, pagalvojo Keitė, nes patraukė jos dėmesį. Ji bandė 
suskaičiuoti kampus. 

— Ir kaip jūs jaučiatės? — paklausė jis šypsodamasis ir eidamas prie 
jos palei lovos kraštą. 

— Manau, nelabai tvirtai, skauda pilvą. 

Ji vėl pabandė suskaičiuoti tos figūros kampus. Šį kartą suskaičiavo 
septynis. 

— Nejuokaudamas štai ką jums pasakysiu. Operacinėje jūs buvote 
numirusi? Tris minutes jūsų širdis neplakė, nebuvo jokio smegenų ak- 
tyvumo. Jūs buvote negyviausias žmogus, kokį man kada nors pavyko 
atgaivinti. 

Už jo stovintis vyras baltu chalatu spoksojo į ją kaip į muziejaus eks- 
ponatą. Prisiminimai sukosi, stojo į vietas, vėl sklaidėsi. Zvimbė ir pypsėjo 
signalai. Ryški šviesa. Hovis. 

Jos širdis stoja! 

— Aš mačiau jus visus, — pasakė Keitė. — Stebėjau jus. 

Indas mandagiai pakėlė antakius. 

— Arjūs esate chirurgas? 

— Taip, aš esu Amritsenas. 

— Aš mačiau jus. Stebėjau jus iš viršaus. 

Jis švelniai šypsojosi. 

— Manau, regėjote puikių haliucinacijų. 

— Aš girdėjau jus, kai mane įvežė. Kalbėjote apie automobilius. Jūs 
klausėte, ar jums derėtų kreiptis į AA, kad patikrintų „Fiat“ automobilį, ar 


panašiai. 

— Aš kalbėjau apie automobilį sūnui, važinėti į universitetą, taip. 
Įdomu, kada tai buvo. 

— Operacinėje, — pasakė Keitė. 

— Ne, tai buvo... — Jis padvejojo. — O, taip, jūs visiškai teisi. — Jis 
pakumpo, veidas susiraukšlėjo. — Bet juk tada tikrai buvote užmigdyta? 

Kažkaip keistai atrodė, kad Keitė šį pokalbį sapnavo. 

— Ašjaučiau, kaip atlikote man pjūvį, taip pat ir jūsų pirštus. 

Jo akys išsiplėtė. Gilūs rudi vyzdžiai, bet akių baltymai atrodė gelsvi, 
palyginti su jo nuostabiai baltais marškiniais. 

Ji pavargo, jautė, kaip vėl grimzta į miegą, tačiau norėjo jam pasakyti. 
Privalėjo pasakyti. 

— Aš rėkiau, bet jūs manęs negirdėjote. Negalėjau nė pajudėti. Kraus- 
čiausi iš proto nuo skausmo. 

Jis atsisėdo šalia jos ant kėdės ir gražiai susidėjo rankas — lyg užvers- 
tų knygą. Rankos didelės, neproporcingos visam jo kūnui, pirštai grakštūs, 
gerai prižiūrėti. 

— Katrina, taip? 

— Keitė. 

— Gražus vardas — Keitė. Jūs — amerikietė? 

— Taip. 

— Jūsų blužnis sveika. Mes turėjome atlikti laparotomiją, nes įtarė- 
me, kad ji plyšusi, tačiau paaiškėjo, jog tebuvo stiprus žarnaplėvės sumuši- 
mas. Tas sumušimas drauge su šoku į ją sutraukė jūsų kraują ir dramatiškai 
sumažino kraujospūdį. Visa tai atitinka trūkusios blužnies simptomus. 
Dar porą savaičių jausite skausmą, bet tai ir viskas. 

Ji drebėjo, viduje tarpo keistas nerimas. 

— Deja, jūs patyrėtę pavojingą alerginę reakciją į kažkurį aneste- 
tiką ar antibiotiką, tai sustabdė širdį, ir dabar, jeigu jums vėl kada nors 
reikės anestetiko, būtinai reikės atlikti alergijos tyrimus. Garbės žodis, 
jau maniau, kad jūsų netekome. — Jis praskyrė rankas ir vėl iš lėto jas su- 
dėjo. — Jūs esate stipri moteris, o mes džiaugiamės turėdami operacinėje 
gydytoją Svairą. Jis yra nuostabus specialistas, geriausias anesteziologas 
pietų Anglijoje. Tačiau jūs sukėlėte mums šoką. Laimė, esate jauna ir stipri. 
Greitai atsigausite. 

— Kiek laiko man teks čia išbūti? 


Jis vengė tikslaus atsakymo. 

— Matysime, kaip jūs laikotės. Tikiuosi, vieną arba dvi savaites. 

Keitę užliejo panikos banga. Salė Donaldson. 

— Turiu keltis dabar. Turiu rimtų reikalų. Aš... aš negaliu likti sa- 
vaitei. 

— Privalėsite, Keite, ir aš tikrai nemanau, kad keletą dienų jūsų savi- 
jauta leis ko nors imtis. Ar dabar skauda galvą? O gal ji svaigsta? 

— Ne. Tiksliau, šiek tiek, ko gero. 

— Mes turime įsitikinti, ar nepatyrėte ilgalaikių vidinių galvos pa- 
žeidimų dėl tos avarijos arba dėl sustojusios širdies. Deja, operacijos metu 
pasireiškė priepuolių simptomų. 

— Priepuolių? 

— Epilepsijos priepuolių. Jie gali rodyti kokią nors vidinę traumą. 
Aš manau, kad tai iš dalies tėra alerginės reakcijos poveikis ir nėra ko ne- 
rimauti. Mes atliksime EEG — elektroencefalogramą, galvos kompiuterinę 
tomografiją. Jeigu pajusite, kad prarandate atmintį, arba iškils kokių nors 
kitų problemų, prašau iš karto mums pranešti. Paprašysiu, kad mūsų neu- 
rologas ateitų jus apžiūrėti. 

— Ačiū. 

Chirurgas pasitaisė ir taip idealiai surištą kaklaraiščio mazgą. 

— O dėl to skausmo, kurį jautėte operacinėje, privalote suprasti, kaip 
būna sunku su nukentėjusiaisiais autoavarijose. Žmogus atvežamas, ir 
kartais nėra galimybės pasiruošti. Nežinome, ką valgėte ar gėrėte, gal var- 
tojate kokius nors vaistus. Turime skubiai nuspręsti, kokius anestetikus 
paskirti, kokią operaciją daryti. 

Jis timptelėjo švarką žemyn. Jo batai buvo maži ir gana dailūs. 

— Jūs girdėjote, kaip mes kalbėjomės operacijos metu, paskui matėte 
mus iš viršaus. Vienas iš jums paskirtų vaistų buvo ketaminas, jis sumaži- 
na kraujavimą, tačiau turi pašalinį poveikį: ligonis jaučiasi atsiribojęs nuo 
kūno, tarsi plūduriuoja virš jo. Kartais ir klausa visiškai nedingsta, ir jūs 
tuos du pojūčius galbūt mintyse sujungėte. Sukūrėte haliucinaciją. Deja, 
dėl ketamino poveikio haliucinacijos gali pasireikšti dar keletą dienų. Anes- 
tetikai su protu išdarinėja keistus dalykus. Tai galingos cheminės medžia- 
gos. O jeigu dar pridėsime autoavarijoje patirtą traumą... — Jis gūžtelėjo 
pečiais. 

— Viskas atrodė labai tikroviškai, — pasakė Keitė. 


— Man gaila, kad jūs patyrėte skausmą. Galbūt iš pradžių gavote per 

mažą anestetiko dozę, todėl vekuroniumas jus paralyžiavo, bet susilpnėjo 
ketamino poveikis. Tai galėjo užtrukti tiktai akimirką, kol gydytojas Svai- 
ras padidino anestetiko dozę, nes kelias minutes jūsų smegenų aktyvumas 
buvo visiškai dingęs. Tuo metu jūs tikrai negalėjote ką nors matyti arba 
girdėti. 

— Ar tai įvyko tuo metu, kai širdis buvo sustojusi? 

Jis sekundėlę pagalvojo. 

— Taip. 

— Aš viską mačiau ir girdėjau. Ir susitikau su savo broliu. 

— Savo broliu? 

— Jis... — Ji užsikirto. — Jis miręs. 

Gydytojas nusišypsojo. 

— Jūs esate nuostabi moteris. Haliucinacijos kartais gali būti labai 
trikdančios. O sustojusi širdis, pasitaiko, ištrina visą artimiausią atmintį. 
Manau, kad haliucinacijos kurį laiką dar gali tęsis. — Jis dirstelėjo į savo 
laikrodį. — Rytoj pas jus užbėgsiu. 

— Ačiū, — pasakė Keitė. 

Ir jis išėjo. Baltu chalatu apsirengęs gydytojas su seselėmis nusekė iš 
paskos. 

Baimė smogė kaip tas vilkikas. Viduriuose jautė lyg ką tik suleisto į ją 
šalto skysčio sruvenimą. 

Ei, Maže, kvailute! Juk sakiau tau, ar ne? Kad nebesikištum. Mestum tą 
istoriją. Laikytumeisi nuo jo kuo toliau. 

Nuo ko? 

Turi laikytis nuo jo kuo toliau, Maže! Mesk tą istoriją. 

Jos mintys nuplaukė. Nuo Hovio prie Doros Rankorn. 

Jis bando kažką Pasakyti apie laidą. Ar dirbate su elektriniais prietai- 
sais?.. Manau, jūs turite būti labai atsargi su laidu... jums nevalia liesti jokio 
laido. Ar tai ką nors reiškia, mieloji? 

Nuovargis sugėrė baime, ir Keitė užsnūdo. Ji sapnavo save tamsioje 
dėžėje, kuri sviro į priekį, 0 už jos leidosi užuolaidos. Dėžė vis labiau kaito. 
Šonai sprogo, atsiskyrė, Ją apsupo degančių dujų srautai lyg žvakės altorių. 

Ją degino. 

Keitė staigiai atsimerkė. 

Palata apšviesta, tylų. Kažkas prie jos artėjo. Kita seselė su popieriniu 
puodeliu rankoje. 

— Štai kelios tabletės. Norėtumėte ko nors išgerti? 

— Vandens. 

— Kaip jaučiatės? 

— Gerai. Šiek tiek nuvargusi. 

— Porą kartų pas jus buvo užbėgęs gydytojas Svairas, bet jūs miego- 


jote. Jis žadėjo užeiti rytą. 


36 skyrius 
Spalio 28 d., sekmadienis 


Keitė nemiegojo. Visiškai išsibudinusi tyrinėjo palatą. Klausėsi neįprastų 
garsų. Pakeliamųjų lovų brazdesys, vežimėlių, stalo įrankių, indų barškėji- 
mas, nesibaigiantys žingsniai, krakmolytų uniformų šiugždesys. Prislopin- 
tos kalbos. Palata niūri. Geležinės lovos senos, gelsvai žalios sienos prašėsi 
remonto, langų rėmams reikia naujo kreminės spalvos dažų sluoksnio. 
Ant sienų kaip pakliuvo kabo neįrėminti plakatai, daugiausia pristatantys 
grėsmę keliančias gyvūnų rūšis, plakatų kraštai užsiraitę kaip senų su- 
muštinių. Netgi pro langus sklindanti ryto šviesa atrodė negyva. Moterys 
apatiškai gulėjo lovose arba iš lėto vaikštinėjo po palatą, apsirengusios 
chalatais ir paprastais drabužiais. Kažkas kosėjo. Keitė užuodė skrudintą 
duoną, pajuto krustelint alkį. Lašelinės nebebuvo, ant plaštakos viršaus 
telikęs pleistro ruoželis. Riešą juosia permatoma plastikinė apyrankė su 
centre įspausta jos pavarde. Lyg bagažo etiketė, pagalvojo ji, paskui įbedė 
akis į savo laibus pirštus su ilgais nagais. Du nulūžę, pasipiktino ji. Jautė 
silpną skausmą šonkaulių srityje — tarsi kas nors juos mygtų. 

Mintyse iškilo operacinės vaizdas. Jos kūnas apačioje. Jau teko skai- 
tyti apie žmones, kuriems taip buvo atsitikę. Paprastai po traumos arba 
avarijos. 

Jos kūnas apačioje, ant operacinio stalo. Toks ryškus vaizdas min- 
tyse, kad būtų galima jį nupiešti. Operacinės grindų ir plytelių spalvos. 
Keistas trikampis ženklas, nupieštas juodu spalvikliu ant lempos gaubto 
viršaus. Anesteziologas, sukeičiantis kažkokius buteliukus, įsikišantis 
vieną į kišenę. 

Haliucinacija. Tas indas daktaras teisus. Turėjo būti teisus. 

— Atnešiau jums kelis sausainukus. 

Belinda Tindel, jos seselė, stovėjo priešais laikydama baltą lėkštę su 
keturiais paprastais petit beurre sausainiais ir didžiule gėlių puokštę. 

— Ką tik atsiuntė jums. Atnešiu vazą, gerai? 

Ji padėjo sausainius ant staliuko, o gėles ant lovos. 

Keitė suėmė celofaną, atplėšė priklijuotą mažą vokelį ir išėmė at- 
viruką. 

„Greičiau pasveik. Teris, Džefris ir visa News komanda. 

Ji padėjo atviruką, ant kurio buvo pavaizduota narcizų puokštė, šalia 
sausainių ir tuščios vandens stiklinės. Pasiramstydama ramentais pro šalį 
prašlubavo apkūni mergaitė, gyvai jai linktelėjo. Keitė atsakė šypsena. 

Nuo ketinio radiatoriaus po langu kitoje palatos pusėje sklido šiluma. 
Belinda grįžo su didele mėlyna vaza. 

— Praėjusį vakarą kažkas skambino labai jumis susirūpinęs. — Ji 
išėmė popieriaus lapelį iš palaidinukės kišenės, atlankstė. — Skambino 
Patrikas Donoghju. Šį rytą vėl paskambins. 

Išgirdus jo vardą, Keitei bent kiek sugrįžo jėgos, ją pakylėjo jausmų 
banga, atitraukė dėmesį nuo seselės. Patrikas. Ką jis pamanys, išvydęs ją 
tokią? Viena seselė įstūmė ratukus su mokamu telefonu, bet patraukė to- 
lyn ir šūktelėjo kažkam kitam palatoje, ne jai. 

— Ar galima gauti laikraštį? — paklausė Keitė. 

— Per pertraukėlę nubėgsiu į kioską. Kokio norėtumėte? 

— Šiandien sekmadienis, taip? 

— Taip. 

— Gal galėtumėte paimti Sunday Times? — pasakė Keitė. — Ir tikrai 
pageidaučiau vakarykščio Evening News, jeigu jie turėtų. 

— Ponas Amritsenas nori, kad jūs atsikeltumėte ir truputėlį pavaikš- 
tinėtumėte po palatą. Ar jau galėtumėte? 

— Be abejo. 

— Aš išimsiu kateterį. 

Seselė užtraukė Užuolaidą aplink lovą. 

Kai iš jos išslydo kateteris, Keitė iš skausmo sugriežė dantimis. Ir iš 
karto pajautė palengvėjimą: vis šioks toks žingsnis į savarankiškumą. Ji 
gardžiuodamasi valgė saldų trupantį sausainį ir vos jį nurijusi užsimanė 
kito. Paskui lėtai, skausmingai ropštėsi iš lovos, kojomis atsirėmė į šaltą 
rudą grindų linoleumą. Belinda vėl atitraukė užuolaidas, išbėgo, grįžo su 

chalatu bei šlepetėmis ir padėjo Keitei apsirengti. Keitė žengė kelis žings- 
nius sustingusiomis kojomis, prilaikoma seselės, o paskui ėmė judėti sava- 
rankiškai. Aštrus skausmas diegė pilvą, bet jis buvo pakeliamas. 

Jiedvi nuėjo į medicinos seserų punktą ir į vyresniosios sesers kabi- 
netą — mažą kambarėlį su nedideliu rašomuoju stalu, dviem telefonais ir 
popieriaus lapais nukabinėtomis sienomis. Vyresnioji sesuo buvo apkūni 
solidi moteris suimtais į kuodelį plaukais, kalbėjo smagiu velsietišku ak- 
centu. 

— Štai ir mūsų angelėlis, prisikėlęs iš numirusiųjų! 

Ji pasikniso stalčiuje ir ištraukė plastikinį maišelį su dantų šepetėliu, 
dantų pastos tūbele ir plaušine, be to, Keitei dar padavė baltą rankšluostį. 

— Pasijausite sveikesnė, kai nusiprausite — visiems padeda. 

Belinda parodė prausyklą tolėliau koridoriuje. Užsimetusi ant rankos 
rankšluostį, Keitė nušliurino jos link, įėjo ir uždariusi duris iš karto pajuto 
laisvę. Privatumą. Tiesiog gera, kai aplinkui niekas neslankiojo. Paskui pa- 
žiūrėjo į veidrodį ir pašiurpo išvydusi savo atvaizdą — išpurtusį, mėlynė- 
mis nusėtą veidą ir susivėlusius plaukus. 

Išvargusi nuo pastangų, kol pasiekė šią vietą, ji atsirėmė į praustuvę, 
paleido iš čiaupų vandenį ir įkišo kaištį. Vanduo bėgo skleisdamas chloro 
kvapą, dar atsidavė prėsku, prastu muilu. Turėjo kelias minutes pasėdėti 
ant kėdutės, kol atgavo jėgas, kad nusipraustų veidą. 

Paskui lėtai nuslinko koridoriumi atgal į palatą. Belinda stovėjo su ar- 
batos puodeliu prie vyresniosios sesers kabineto ir šnekučiavosi su kitomis 
sesėmis. Virš dvivėrių durų auksinėmis raidėmis buvo parašyta: „Princesės 
Margaretos palata. 

— Jaučiatės geriau? — paklausė Belinda. 

— Ačiū, — padėkojo Keitė. 

— Atnešiau jums laikraščius. Padėsiu grįžti į lovą. 

Gėlės stovėjo ant užrakinamos spintelės prie lovos, šalia gulėjo su- 
glamžytas raštelis apie Patriko skambutį, sulankstytas vakarykštis Sussex 
Evening News ir stora, kvepianti Sunday Times šūsnis. Virš lovos kybojo 
„Anglepoise“ lempa, ausinės, prie sienos — Signalinė lemputė. 

— Aš neparodžiau jums nuotolinio valdymo pultelio, — pasakė Be- 
linda, paimdama prietaisą su kojele. — Jis skirtas radijui, šviesai įjungti ir 
iškvietimo signalui. 

— Puiku. 

— Jūsų daiktai sudėti į užantspauduotą voką ir yra seife. Jeigu ko 
nors prireiks, pasakykite man. 

— Būtinai. 

— O čia valgiaraštis. Įrašykite, ko pageidautumėte pietums ir vaka- 
rienei. 

Seselė padėjo jį ant spintelės. 

Keitė sunkiai įsiropštė į lovą, ir seselė užtempė ant jos antklodę. 

— Ar pakelti atlošą? 

Keitė linktelėjo, nusižiovavo, išgirdo sukamą svirtį ir pajuto, kaip kyla 
nugara. Ji dėkingai nusišypsojo seselei ir trumpam užsimerkė. Tačiau min- 
tys nedavė ramybės, vis sukosi galvoje. 

Tas trikampis ant lempos. 

Ji nusipurtė, pasiėmė suglamžytą raštelį apie Patriką ir perskaitė. 
„Skambino Patrikas Donoghju. Paskambins rytą.“ 

Vien jo užrašytas vardas ją džiugino. Pasiėmė News. Pirmame pusla- 
pyje laikraštinė sensacija — straipsnis apie boksą ir mažesnis straipsnelis 
apie teismo procesą. Pagalvojo, kas jį nušvietė penktadienį. Vertė puslapius 
ieškodama ko nors, ką ji buvo parašiusi. Ir nustebo viename puslapyje iš- 
vydusi straipsnį, jos parašytą prieš tris savaites. Jis užėmė visą puslapį, 
išskyrus redaktoriaus skiltį. 

„GYVŪNŲ TEISIŲ“ BARBARIŠKUMAS. Keitė Hemingvėj.“ 

Perskaitė straipsnį ir susierzino dėl jame skambančios pagiežos, nors 
rašydama jos tikrai nerodė — tai buvo skyriaus redaktoriaus darbas, jis 
per daug sau leido redaguodamas jos tekstą. Parašė tą straipsnį po to, kai 
gyvūnų teisių gynimo grupė įmetė padegamąją bombą į vietinio kailiadir- 
bio patalpas, ir norėjo Pakritikuoti tokią jų taktiką, nors gyvūnų apsaugos 
principams ir prijautė — jai rūpėjo šis klausimas. 

Sulankstė laikraštį desdama pykčiu ir sau pasižadėjo vos tik sugrįžusi 
į darbą pasikalbėti sU skyriaus redaktoriumi. Pasiėmė išspausdintą valgia- 
raščio kortelę, išsitraukė rankinę iš greta esančios spintelės ir susirado joje 
rašiklį. Pasirinko salierų sriubą, ant grotelių keptą menkę ir vaisių mišrai- 
nę. Pildydama paskutinį langelį pastebėjo, kad kažkas nekrutėdamas stovi 
prie jos lovos galo. Kažkas lyg ir matytas, tačiau iš karto neatpažino. 

Kokių keturiasdešimties metų vyras, apsirengęs brangiais drabužiais, 
žemas, drūtai sudėtas it bulius, lyg ir per didele, neproporcinga visam kū- 
nui galva. Veidas ne riebus, o suglebęs ir mirtinai išblyškęs, lyg patalpose 

užsisėdėjusio žmogaus, nosis trumpa ir stora, lūpos kaip rožės pumpurėlis, 
virš papurtusių skruostų giliai įsodintos mažytės akys. Šviesiai rudi plaukai 
išretėję, dailiai sušukuoti. Tamsiai mėlynas dvieilis kostiumas, blizgantys 
nevarstomi batai su auksinėmis grandinėlėmis, mėlynais ir baltais dryžiais 
marškiniai su sagutėmis apykaklės kampuose, o geltonas kaklaraištis iš- 
margintas smuikais. Ant vieno riešo auksinė apyrankė su tapatybės įrašu, 
ant kito — auksinis „Rolex“, o ant piršto mėlynai baltas „Wedgwood“ žie- 
das su antspaudėliu. 

Jų akys susidūrė, tačiau vyriškis minutėlę nesureagavo, tiesiog toliau 
šaltai tyrinėjo ją it kokį baldą. 

Paskui vyro išraiška pasikeitė ir nustebino ją švelnia šypsena. 

— Kaip jaučiatės? + 

Balsas lipšnus, nuoširdus, bet, kaip Keitė įtarė, apsimestinis. 

Ji akimoju suprato, kas jis toks. Matė jį ketvirtadienį, stovintį prie jos 
anestezijos kambaryje, su kauke po smakru. Ir operacinėje. Ir dar kažkur. 

— Lyg suspardyta arklio, — pasakė ji. 

— Didelio geležinio arklio su šešiolika ratų, tiesa? — Jis tebesišyp- 
sojo, tarsi jie būtų dalijęsi paslaptimi, tačiau akyse spindėjo šaltis. — Ne- 
žinau, ar mane prisimenate. Esu gydytojas Svairas. Buvau jūsų anestezio- 
logas. 

— Kaip teko girdėti, turiu jums dėkoti už išgelbėtą gyvybę. 

— Padariau tai, ką būtų padaręs bet kuris anesteziologas. Nors, kaip 
supratau iš pono Amritseno, nelabai gerai jus užmigdžiau? — Veide pa- 
sirodė skausminga išraiška. — Tikrai labai atsiprašau. Turėjote išgyventi 
tikrą siaubą, tiesa? 

Ji linktelėjo. 

Gydytojas atsisėdo šalia lovos, rūpestingai patempdamas virš kelių 
kelnių kantus. Rankos mėsingos ir gana beformės, nagai švarutėliai, pa- 
darytas manikiūras. 

— Maniau, kad mirsiu iš skausmo, — pasakė ji. — Jaučiau skalpelio 
rėžį ir chirurgo pirštus savo viduriuose. 

— Baisu. Vargšelė. Kartais iš tiesų taip pasitaiko. Mane tai labai nu- 
stebino. Pastebėjau padažnėjusį jūsų pulsą, kai ponas Amritsenas darė 
pjūvį, todėl padidinau anestetiko dozę. Ir tuomet kažkuris anestetiko 
komponentas ar antibiotikas sukėlė didelę alerginę reakciją. — Jis atsi- 


stojo ir per kelis colius patraukė į priekį kėdę. — Šią naktį duosiu jums ko 

nors, kad geriau miegotumėte. Ponas Amritsenas minėjo, kad jūs patyrėte 
gana nemalonias haliucinacijas. 

— Abejoju, ar tai buvo haliucinacijos. Aš... aš manau, kad atsitiko 
kažkas, apie ką yra tekę skaityti — kai atsiskiri nuo savo kūno... arba ką 
patiri, būdamas arti mirties. — Ji dirstelėjo į jį. — Ar jums teko apie tai 
girdėti? Kad žmonės atsiduria šalia savo kūnų? Mato save ant operacinio 
stalo arba sulamdytame automobilyje, skrenda tamsiu tuneliu link ryškios 
šviesos, paskui susitinka kokį nors artimą mirusį žmogų, ir šis liepia jiems 
grįžti atgal? 

Jo akyse Keitė įžvelgė keistą švystelėjimą — tarsi paukštis būtų pra- 
skridęs už lango, bet jis tuoj pat dingo. 

— Taip. 

Jis graižė rankas lyg lėtai jas muilintųsi. 

— Būtent tai aš patyriau. 

— Papasakokite. 

Jo rankos tebejudėjo. 

Keitė dvejojo. Kuo aiškiausiai prisiminė vaizdą, kaip operacinėje jis 
sukeitė buteliukus. Matė, kaip seselė padavė jam lignokaino buteliuką. 
Matė, kaip jis sukeitė jį su turėtu savo kišenėje. Galbūt tai buvo tiktai ha- 
liucinacija. Galbūt viskas tebuvo haliucinacija, ir dabar ji pasirodytų tikra 
kvaiša. Pasigirdo aštrus „Velcro“ drykstelėjimas: seselė nuėmė kraujospū- 
džio matuoklio manžetę dešinėje gulinčiai ligonei. Ji pritildė balsą: 

— Aš... aš girdėjau, kaip kažkas pasakė: „Gydytojau Svairai, pažiūrė- 
kite į EEG. Visos bangelės dingsta. O jūs atsakėte: „Taip ir turi būti“ Po to 
jūs pasakėte kažkokį Panašų žodį į „rezodoksą ir apie kraujospūdį. Girdė- 
jau jūsų žodžius: „Išjunk signalizaciją. Sek EEG ir deguonį kraujyje.“ Paskui 
staiga atsidūriau OpeTacinės palubėje, plūduriavau ten ir žiūrėjau žemyn. 

Jo antakiai išsirletė. 

— Plūduriavote? 

— Lyg nesvarumo būsenos. 

— Kaip jautėtės? 

— Nuostabiai, nes liovėsi skaudėti. Jūs visi tikrai sunerimote, sten- 
gėtės mane atgaivintį. Norėjau jums pasakyti, kad man viskas gerai, bet 
negalėjau. 

Jo akys ją varpė. Ji beveik jautė, kaip jos skrodė odą nelyginant rėž- 
tukas stiklą. 

— Ką dar matėte? 

Keitė nusuko akis, nenorėdama užsiminti apie lignokainą. Kol kas 
ne. 

— Šalia jūsų stovėjo kitas vyras. Manau, jis buvo jūsų asistentas, žiū- 
rėjo į skales ir taip toliau. Mačiau, kaip jūs išėmėte iš pakuotės hipodermine 
adatą. Mačiau laikrodį ant sienos, kuris rodė dešimt minučių po septynių. 
Jūs suleidote vaistus pro tą daiktą ant mano rankos, paskui pareguliavote 
kažkokią sklendę ir kažką užrašėte lape ant kieto pagrindo. Seselė atklojo 
žalius apdangalus ir pradėjo pumpuoti rankomis mano širdį. Trys vyrai įve- 
žė — taip spėju — defibriliatorių. O po to mane pradėjo traukti tolyn. 

Gydytojo žvilgsnis ją pašiurpino, sustingdė. Susidomėjimas, jaudu- 
lys beveik vaikiški, bet tame nesijautė jokio vaikiško nekaltumo. Šaltos, 
godžios, apsukrios akys. Ji nurijo gerklėje įstrigusį kamuolį, kurio prieš 
sekundę ten nebuvo, ir nusuko žvilgsnį į valgiaraštį. Troškinta jautiena su 
tešloje įkeptu obuoliu. Net gera žiūrint į tokį gyvenimišką dalyką. Keitė už- 
uodė aštrius anesteziologo kvepalus. Brangius. Prašmatnius. 

— Teskite. 

— Aš lyg ir džiaugiausi, kadangi nebejaučiau skausmo, paskui pra- 
dėjau kilti dar aukščiau ir buvau įtraukta į tamsų tunelį. Aš nenorėjau ten 
būti. Bijojau. 

— Ko? 

— Kad mirsiu, jeigu jie nusitemps mane. 

— Jeigu kas nusitemps? 

— Manau, dvasios, — atsakė jijausdamasi kvailai. Dabar jo akyse atsi- 
spindėjo didelis susidomėjimas, veide — švelni šypsena, ir ji suabejojo, kad 
vos prieš minutę galbūt neteisingai įsivaizdavo stingdančią išraišką. — Aš 
tarsi sukausi verpetu tame tunelyje ir galiausiai atsidūriau ryškioje švieso- 
je. Ji buvo lyg gyvas daiktas, būtybė, tarsi Žmogus arba esybė. 

— Arji buvo draugiška? 

— Taip. — Ji trūktelėjo pečiais. — Maloni, supratinga. — Keitė prisi- 
minė tą švytėjimą, stiprią šilumą, tirpdančią jos skausmą. — Gera, nepa- 
prastai saugi ir patikima, ir mylinti. Aš net nebenorėjau būti kur nors kitur. 
Paskui pamačiau savo brolį Hovį — jis žuvo, kai man buvo keturiolika, ir jis 
pasakė, kad man nevalia pasilikti, kad jūs ruošiatės atgaivinti mano širdį, 
todėl privalau grįžti į savo kūną. 


— Ir kąjūs apie tai manėte? 

— Aš nenorėjau taip daryti. Man buvo bloga pagalvoti, kad teks grįž- 
ti. Nenorėjau grįžti. Ten buvo daug geriau, ir aš norėjau jo tiek daug ko 
paklausti, bet jis neleido. Jis buvo šiek tiek supykęs ant manęs, sakė, kad 
privalau grįžti, kad turiu daug ką nuveikti. Paskui išgirdau kažką sakant: 
„Dabar ji kvėpuoja pati.“ Ir aš vėl atsidūriau savo kūne. 

Ji tikėjosi pajuokos, bet jis sėdėjo ir tylėjo. 

— Ar jūs suprantate, kas yra mirtis, Keite? — pagaliau paklausė. 

— Manau, taip. 

— Esama daug klaidingų mirties apibūdinimų. Teisinis apibrėži- 
mas — smegenų mirtis. Žmonių gyvybė gali būti palaikoma dirbtinėmis 
priemonėmis metų metus, dešimtmečius, tačiau jeigu nustatoma, kad 
liovėsi funkcionuoti galvos smegenys, oficialiai laikoma, jog jie liko be są- 
monės. Kaip vegetuojančios daržovės. Ar žinojote? 

— Iš dalies. 

— Širdis yra siurblys, kiti organai yra filtrai ir cheminių medžiagų 
gamyklos bei atliekų šalinimo sistemos. — Jis tartum atgijo. Balse su- 
skambo aistra. Susijaudinimas. — Anestetinės medžiagos operacijos metu 
nutraukė jūsų smegenų veiklą. Jos buvo atjungtos maždaug penkias mi- 
nutes, todėl jose nevyko jokia veikla. Paskui sustojo jūsų širdis. Faktiškai 
jus buvo ištikusi klinikinė mirtis. Vegetacinė būsena. — Jis atidžiai tyrė 
jos veidą. — Jūsų širdis neplakė tris minutes. Kai širdis būna sustojusi 
daugiau kaip devyniasdešimt sekundžių, smegenims paprastai pritrūksta 
deguonies, ir jose vyksta negrįžtami procesai. Tačiau jūsų smegenys buvo 
apsaugotos, kadangi anestetikai nutraukė jų veiklą ir joms nereikėjo nor- 
malaus deguonies kiekio, 

— Taip pat kaip hipotermijos atveju? 

— Panašiai. 

— Kodėl mano smegenys buvo atjungtos? 

— Jums pasireiškė epilepsijos priepuolio simptomai, kuriuos suke- 
lia vidiniai galvos pažeidimai. Taigi norėjau sumažinti kraujo išsiliejimo į 
smegenis riziką. 

— Norite pasakyti, kad man yra vidinių galvos pažeidimų? Epilepsija? 

— Abejoju. Tikėkimės, kad ne. Dažnai tai tik traumos simptomas, — 
toliau aiškino jis. — Kaj jūs kybojote operacinės palubėje, jūsų smegenų 
veikla buvo visiškai SUstojusi. Tuo metu absoliučiai neįmanoma ką nors 
matyti. 

Jos kūnas šiurptelėjo. 

— Tuomet kaip jūs aiškinate, ką aš mačiau? 

— Ir sustojusi širdis, ir barbitūratais sustabdytas smegenų aktyvu- 
mas paprastai sunaikina ką tik turėtą atmintį. Todėl jūs negalėjote nieko 
prisiminti. 

— Tačiau prisiminiau. 

— Jūs išgyvenote tipiškas pooperacines haliucinacijas, kurias sukėlė 
anestetinės medžiagos. Mirdamos smegenys atpalaiduoja subtilias haliu- 
cinogenines medžiagas — tai yra išjungimo mechanizmo dalis. Kartais 
atsidūrę arti mirties ir atgaivinti žmonės pasakoja apie bendravimą su 
mirusiais artimaisiais, ir tai yra perėjimo į mirtį dalis. Galų gale smegenys 
mums mirštant sukelia malonumo pojūtį. Jokiu būdu negalėjote ką nors 
matyti. Jūs buvote mirusi, išjungta. Smegenų veikla nutrūkusi. 

Keitė papurtė galvą. 

— Buvo tikrai keista. — Galvoje vėl suskambo Doros Rankorn balsas. 
Paskui — Hovio. Operacinė. Keistas trikampis ant lempos gaubto. 

— Kuojūs gyvenime užsiimate, Keite? 

— Aš esu žurnalistė, laikraščio žurnalistė. 

— Kokio laikraščio? 

Ji mostelėjo į vieną, gulintį prie jos lovos. 

— Evening News. 

Jis nusišypsojo. 

— Geras laikraštis. Kartais būna gana polemiškas. 

Keitė gūžtelėjo pečiais. 

— Visiškai ne. Jis neturi jokio aštrumo. 

— Kodėl taip sakote? 

— Per daug baiminasi įžeisti visuomenę. 

— Antradienį jame buvo gana polemiškas straipsnis apie ekshuma- 
ciją. 

Anesteziologas žiūrėjo tiesiai jai į akis. Ji nesmagiai nusuko žvilgsnį, 
galvodama, ar jis žinojo, kad ten buvo jos straipsnis. 

— Jis buvo išimtas iš vėlesnių laidų, nes redaktorius pabūgo. 

— O dėl ko? Kad pernelyg šokiravo žmones? 

— Iš dalies ir dėl to. 

Ją išgąsdino pratrūkę pypsėjimai. Jis išsitraukė iš švarko kišenės pra- 


nešimų gaviklį ir prisimerkęs žiūrėjo į ekranėlį. 

— Atleiskite, man skubus atvejis. — Jis staigiai pakilo. — Užeisiu pas 
jus vėliau. 

Apsisuko ir greitai nužingsniavo. 

Keitės mintys pynėsi. Išsekusi ji atsilošė į pagalvę. Buvo išsigandusi. 

Tas trikampis ant lempos gaubto jai labai įsiminė. 

Hovis. 

Gydytojas Svairas, sukeičiantis buteliukus. Jis kažkoks įtartinas, kaž- 
kas čia ne taip. Tikrai ne taip. 

Tu turi laikytis nuo jo kuo toliau, Maže. 


Nuo ko? 

Nuo gydytojo Svairo? 

— Pažymėjote valgiaraštį? — Belinda Tindel ištiesė ranką, pasiėmė 
kortelę ir permetė akimis. — Jis puikus žmogus, tas daktaras Svairas, ar 
ne? 


Ji netvirtai linktelėjo. 

— Suprantate, jis vadovauja intensyviosios terapijos skyriui. Geres- 
nio anesteziologo negalėjote turėti. 

Dabar Keitė prisiminė. Štai kur matė jį anksčiau: kai buvo atėjusi į 
intensyviosios terapijos skyrių pasikalbėti su gydytoju Metjusu. Ji matė, 
kaip šitas anesteziologas praėjo pro šalį. 

— Ar jums teko Matyti moterį, vardu Salė Donaldson, ligonę, kuri 
prieš porą savaičių mirė šioje ligoninėje? 

— Taip, — atsakė Belinda. — Ji gulėjo šioje palatoje. Tokia miela. 
Taip laukė savo vaikučio. — Seselė susikrimto. — Man buvo taip gailajos ir 
jos vyro, vargšelio. Kai man pasakė, kad ji mirė, negalėjau patikėti. 

— Nuo koji tiksliai mirė? 

— Jai išsivystė status epilepticus — lyg ir ištisiniai priepuoliai, atsira- 
dę dėl smegenų ištinimo. Viskas prasidėjo nuo pakitusio kraujospūdžio — 
nėščiosioms dažna! taip būną, ir kartais išsivysto ta liga. 

— Arji mirtina? 

T M A kada. Tačiau tenka gydyti labai stipriais vaistais. Daugu- 
ma 0 bet kartais jų organizmai neatlaiko. Gydytojas Svairas 
padarė jai viską, ką galėjo. 

— Ją gydė gydytojas Svairas? 

— O, taip. Gydytojas Svairas laikomas geriausiu šalyje. Yra parašęs 
apie status epilepticus knygų ir daugybę straipsnių. — Ji pritildė balsą. — 

Dar gerai, kad taip. Nuo to laiko, kai jis pradėjo čia darbuotis, tokių ligonių 
turėjome visą srautą. Manau, penkis status epilepticus atvejus. 

— Kiek laiko jis čia dirba? 

— Maždaug keturis mėnesius. Paprastai per metus nesitikime dau- 
giau kaip poros tokių atvejų. Keista, kaip susiklosto. 

— Visada pasitaiko bangavimų, — pasakė Keitė. 

— Taip. Ar žinote, kodėl jis ta liga taip domisi? 

— Ne. 

— Pasirodo, prieš kelerius metus nuo jos mirė daktaro sužadėtinė. 
Vargšelis taip niekada ir neatsigavo. Dėl to jis ir pasišventė surasti būdą, 


kaip ją išgydyti. Liūdna, ar ne? 


37 skyrius 
Spalio 28 d., sekmadienis 


Keitė krūptelėjo ir pabudo iš lengvo snaudulio. 

— Katrina Hemingvėj? 

Išgirdusi neužtikrintą švininį balsą ji pakėlė akis. Prie lovos stovėjo 
tvirtas policininkas kampuotais pečiais, apsirengęs griozdišku neperšlam- 
pamu apsiaustu ir su kepure rankoje. 

Laidojimo biuras. „Dalbis ir Sūnus . Kažkas ją matė ir pranešė. 

— Taip, — atsargiai patvirtino ji sutelkdama mintis. 

— Konsteblis Straudas, Rytų Sasekso policija. Atleiskite už trukdy- 
mą. Ar būtų patogus metas trumpam pokalbiui? 

— Be abejo, — atsakė ji stengdamasi susikaupti ir nustatyti, kuri va- 
landa. Nešina didžiule gėlių puokšte praėjo seselė. Kvailai šypsodamasis ir 
čiupinėdamas savo baltą kietą apykaklę pražingsniavo kapelionas. Rimtas 
jaunuolis baltu chalatu stovėjo palatos viduryje ir buvo įsitraukęs į pokalbį 
su vyresnio amžiaus vyru tvido kostiumu. 

Konsteblis Straudas atsisegė vidinės kišenės sagą ir įbedė akis į kėdę 
šalia Keitės lovos. 

— Ar nieko prieš, jeigu... 

Ji papurtė galvą. Policininkas atsisėdo, išsiėmė užrašų knygutę. 


— Kaip dabar jaučiatės? 

— Gerai, ačiū. 

— Turbūt neprisimenate manęs, — pasakė policininkas. — Aš buvau 
tenai, padėjau iškelti jus iš automobilio. 

Jai bent kiek palengvėjo ant širdies. Jis atėjo ne dėl laidojimo biuro. 

— Ne, gaila, neprisimenu. 

— Atvirai kalbant, jau maniau, kad jūs žuvusi. Nepaprasta matyti jus 
sėdinčią. Jums pasisekė, jeigu galiu taip pasakyti. Vilkikas nukirto jūsų 
automobilio priekį. Jeigu būtų trenkęs bent porą pėdų toliau, į dureles, 


viskas būtų pasibaigę ne taip gerai. — Jis atsivertė savo knygutę ir iš 
kišenės susižvejojo tušinuką. — Jeigu sutiktumėte, norėčiau šį tą pasi- 
žymėti. 


— Ar vilkiko vairuotojas nenukentėjo? 

— Ne. Jis net nesusižeidė, tik buvo labai sukrėstas. 

— Ar dar kas nors buvo sužeistas? 

— Ne. 

— Ačiū Deivui. 

Jis nuėmė tušinuko dangtelį ir bakstelėjo galiuku į pirštą — pasitikri- 
no, ar rašo. Liko mėlynas brūkšnelis. Vertė lapus, kol rado neprirašytą. 

— Na, štai, ar galite papasakoti, kas atsitiko? 

— Nuo ko pradėti? — paklausė ji ir čia pat kaltai paraudo, sugavusi jo 
akių išraišką. Tarytum jis būtų žinojęs apie jos įsibrovimą į laidojimo biuro 
patalpas, tartum būtų žinojęs, kad ji ketino ne viską pasakyti. Toje išraiš- 
koje atsispindėjo įtarumas. Įtarumas, kad visada būna kas nors daugiau, 
negu žmonės jam atskleidžia, 

Ji išdėstė trumpai: pasakė, kad už jos stovėjo baltas automobilis, tačiau 
neužsiminė, kad ją Persekiojo; paprasčiausiai stovėjo už jos prie sankryžos, 
ir Keitė per greitai išvažiavo į magistralę, manydama, kad jis skubėjo. 

Policininkas lėtai viską užsirašė. Pažadėjo pasiteirauti, ar buvo paste- 
bėtas baltojo automobilio vairuotojas, nes jis pats įvykio vietoje neprisimi- 
nė jokio balto automobilio. Paskui jis užsimerkė, o atsimerkęs tarė: 

— Panele Hemingvėj, gaila, bet jums teks užeiti pas mus ir viską ofi- 
cialiai išdėstyti raštu. Mes turėsime pateikti parodymus svarstant kaltini- 
mą dėl neatsargaus ir neatidaus vairavimo. 

— Gerai, — pasakė ji, 

Konsteblis atsistojo, linktelėjo galvą ir netgi malonėjo parodyti, kad 


jaučiasi nesmagiai. Sekdama jį akimis, ji pajuto aštrų pilvo skausmą. Ji pa- 

mėlynus siūlus ant pilvo, svarstydama, kokio storio liks randas. Keitė pa- 
sijudino, ir žaizdą vėl nudiegė. Kažkas sugirgždėjo, subarškėjo, ir ji pakėlė 
galvą... 

Dailutė seselė bukmedžio rusvumo plaukais prie jos lovos vežė gelto- 
ną telefoną automatą. 

— Jums skambina iš užmiesčio. 

Ji įkišo jungiklį į lizdą virš Keitės galvos ir padavė ragelį. 

Motina, pagalvojo ji keldama ragelį prie ausies, pasišovusi apipilti ją 
patikinimais, kad jai nieko blogo neatsitiko. 

— Keite? 

Patrikas. Čia pat skambėjo kapotas šiltas balsas. 

— Kaip tu laikaisi? 

Atrodė, kad pažino jį visą savo gyvenimą, kad jis buvo pats geriausias 
draugas pasaulyje, ir besiklausydama jo norėjo duoti valią ašaroms. O, kad 
jis būtų čia, sėdėtų šalia. 

— Gerai, — pasakė ji. 

— Kas atsitiko? 

— Kur tuesi? 

— Briuselyje. Turiu likti dar kelioms dienoms. Kas tau atsitiko? 

— Esu šiek tiek aplamdyta. 

Ji užsikirto. Morisas Dalbis. Tas baltas automobilis. Tačiau nebuvo 
jokios prasmės jam aiškinti, tik ne dabar, ne telefonu. Ji norėjo jam papasa- 
koti, kaip buvo atsiskyrusi nuo savo kūno, tačiau jis tikriausiai pagalvotų, 
jog jai susisuko protas. 

— Aš paskambinau į darbą, ir mano kolega pasakė. Jis perskaitė tavo 
laikraštyje. Negalėjau patikėti. Vakar paskambinau į tavo redakciją, ir jie 
pasakė, kad tu ligoninėje. Bandžiau pasiekti tave kokius keturis kartus, ta- 
čiau visada miegojai, o jie nesiteikė duoti jokios informacijos. Ar tau tikrai 
viskas gerai? 

— Taip, nors ganėtinai skauda. 

— Girdžiu nusiminusį balsą. 

— Taip ir yra. 

— Kiek laiko turėsi ten išbūti? 

— Sakė, apie savaitę. — Ir pridūrė tyliau: — Esu toje pačioje palatoje, 


kur gulėjo Salė Donaldson. 

— Juokauji! Ar ką nors sužinojai? 

Keitė patylėjo, kol gydytojas su sesele praėjo pro jos lovos galą. 

— Užsiimu tuo. — Ji pagalvojo apie gydytoją Svairą. Vadovauja 
intensyviosios terapijos skyriui. Ta keista jo veido išraiška. Jis žinojo 
apie Salę Donaldson. Turėjo žinoti. — Tiesą sakant, dabar negaliu kal- 
bėti. 

— Aš skambinu iš telefono automato ir jau baigiu monetas. Paskam- 
binsiu tau šį vakarą, kai grįšiu į savo viešbutį. Kada vėliausiai galiu skam- 
binti? 

— Nežinau. 

Pasigirdo keli pyptelėjimai, garsus džergžtelėjimas, jis dar kažką sakė, 
bet ji nebenugirdo, ir beliko lygus zvimbimas. Ji pakabino ragelį. Buvo 
smagu ir gera. Užsimerkė ir mėgavosi prisimindama jo veidą, trumpus su- 
sitaršiusius rudus plaukus, giedras žalias akis, šiek tiek įlenktą nosį, kuri 
kažkada, matyt, buvo lūžusi, tvirtą, visada pakeltą smakrą, nuoširdžią, glo- 
bėjišką išraišką ir iš jo spinduliuojančią šilumą. Norėjo turėti jo atvaizdą, 
fotografiją — bet ką. 

Ji išvydo gremėzdišką Edį Biksą, News fotografą, kėblinantį per pa- 
latą, džinsuotą, su „Timberland“ batais, apglėbusį krepšelį su vaisiais ir 
didžiulį voką. 

— Sveika! — pasakė jis. — Atrodai puikiai! O maniau, kad rasiu tave 
gulinčią su sugipsuotomis rankomis ir kojomis. 

Ji sumirkčiojo Pamačiusi visą kalną bananų, vynuogių, kivių, anana- 
są. Atviruką, matyt, pasirašė visa redakcija. 

— Ačiū, — ištarė ji. — Tikrai miela. 

— Tau viskas gerai? 

— Yra vidinių sumušimų. — Ji palietė veidą. — Ir keletas įbrėžimų. 
Dar laukia keli tyrimai, tačiau jie nemano, kad iškils kokių problemų. 

Jis atsisėdo, Stipriai sušnarpštė. 

— Žinai ką, džiaugiuosi, kad ne man teko fotografuoti tavo automo- 
bilį. 

— Kas nors fotografavo? 

— Denisas Rigbis. Sakė, kad buvo gana sumaltas. Atnešiau tau 
straipsnį. — Jis iš Po pažasties ištraukė Sussex Evening News, padėjo prie- 
šais ją ir pervertė kelis puslapius. 


Jos akys iš karto nukrypo į suknežinto, nakties tamsoje prožektoriais 

išryškinto automobilio nuotrauką. Policininkas reguliavo eismą, atsukęs 
fHuorescuojančia šviesa žibančią striukės nugarą. Keitė perskaitė straips- 


nelį. 
ŽURNALISTĖ STEBUKLINGAI IŠLIEKA GYVA 


Evening News žurnalistė Keitė Hemingvėj pra- 
ėjusią naktį buvo nuvežta į ligoninę po to, kai jos 
automobilis susidūrė su vilkiku netoli Luiso. 

Konsteblis Derekas Straudas pasakė: „Jos 
„Volkswagen“ buvo neatpažįstamai suknežintas 
autoavarijoje, kuri įvyko pilant smarkiam lietui. 
Ji stebuklingai išliko gyva. 

24 metų Keitė patyrė vidinius sumušimus ir 
nubrozdinimus. Šį rytą jos būklė buvo įvertinta 


kaip nebloga. 


— Kaip reikalai darbe? — paklausė Keitė, jausdama sukilusį blogumą 
nuo laikraštyje pamatyto vaizdo. 
nio apie ekshumaciją, kurį užblokavo Teris Brentas. 

— Ar galėtum padaryti paslaugą? Norėčiau, kad kas nors atneštų iš 
namų mano drabužius ir prausimosi reikmenis. 

— Jokių problemų. Džefris Foksas jau kalbėjo apie tai su Džoana. Nu- 
nešiu jai tavo raktus. 

Keitė ištraukė iš spintelės stalčiaus rankine. Atidariusi ją raktų nera- 
do. Nė piniginės. Paskui prisiminė ir pamojo Brendai, kuri kaip tik išniro iš 
už užuolaidų prie gretimos lovos. 

— Jūsų raktai tikriausiai seife su kitais vertingais daiktais. Tuojau tą 
voką atnešiu, — pažadėjo seselė. 

Ji išėjo, o kita seselė jau stūmė artyn telefoną automatą. 

— Jums skambina. 

— Nori, kad netrukdyčiau? — paklausė Edis Biksas. 

Keitė papurtė galvą ir paėmė ragelį. Seselė įjungė telefoną į lizdą, pa- 
sigirdo spragtelėjimas. 


— Klausau? — atsiliepė Keitė. 

— Keitė Hemingvėj? — Ji atpažino šaižų Kevino Donaldsono moti- 
nos balsą. — Čia Betė Donaldson. 

— (O, labai diena. 

— Sunerimau išgirdusi apie jus ištikusią avariją. Ar gerai jaučiatės? 

— Taip, ačiū. 

— Bandžiau susirasti jus. Taip greitai nepavyko. 

— Kaip dėl antrosios autopsijos? — paklausė Keitė. 

— Nebus jokios autopsijos, — nukirto moteris nelaime pranašaujan- 
čiu balsu. 

Keitė nurijo seilę. 

— Kodėl nebus? 


— Penktadienio vakarą man paskambino ponas Dalbis, tas laidojimo 


biuro savininkas. Labai atsiprašinėdamas. — Jos balse skambėjo kartus 
sarkazmas. — Tas jo berniokas bjauriai viską supainiojo. Salė sudeginta 
krematoriume. 


38 skyrius 
Spalio 28 d., sekmadienis 


Džoana Beinz atnešė Keitės drabužius ir prausimosi reikmenis, viską su- 
dėjusi į nedidelį kelionmaišį. Ji prisėdo, truputį paplepėjo ir išėjo prieš pat 
trečią valandą. Keitė vėl nusnūdo. 

Pabudo pasijutusi keliama: seselė ir sanitarė guldė ją ant lovos su ra- 
tukais. Ji sunerimus! dairėsį. 

— Kas čia vyksta? 

— Jus perkelia į atskirą palatą, — gana irzliai paaiškino seselė, tar- 
tum šiam reikalui nepritardama. 

— Aš neturiu asmeninio draudimo, — pasakė Keitė. 

— Nurodytajus perkelti, — tarė seselė. — Aš pernešiu jūsų daiktus. 

Sanitarė išstūmė Keitę iš palatos ir nuvežė koridoriumi. Važiuojant 
linoleumo plokštėmis, vežimėlis šiek tiek virpėjo. Ji žiūrėjo į viršuje pra- 
plaukiančias dienos šviesos lempas. Jos pradardėjo pro kelis smulkių pre- 
kių automatus, paskui sustojo prie plieninių lifto durų. 


— Kieno nurodymų mane perkeliate į atskirą palatą? 


PETER JAMES + PRIEBLANDA 263 


— Aš nežinau, panele. Man tiesiog paliepia. Gal jūs turite sveikatos 
draudimą darbe? 

— Nemanau. 

Liftas lėtai slinko į viršų. Niūrus kaip ir jos mintys. Salė Donaldson 
kremuota. Nebėra. 

Durys atsivėrė, ir ją įvežė į juntamai prabangesnę aplinką. Naujai iš- 
dažyta, ant sienų abstraktūs Braitono paveikslai. Virš durų užrašas „Leg- 
get I. Jos sustojo prie medicinos seserų punkto. 

— Katrina Hemingvėj, — pasakė sanitarė. — Koks palatos numeris? 

— Vienuoliktas, — pasigirdo balsas. 

Keitė pasuko galvą ir pamatė aukštą, gana piktai atrodančią moterį 
mėlyna medicinos sesers uniforma. Gelsvi plaukai apkarpyti kaip šluota, 
akys didelės, akmeninės. 

Jos keliavo ilgu siauru koridoriumi, ant kiliminės dangos ratukai ne- 
tarškėjo, pro šalį praplaukė kelerios lygiais tarpais išdėstytos durys, beveik 
visos atdaros. Keitė spėjo dirstelėti vidun. Lovose gulintys žmonės. Televi- 
zoriuje žinių laidos vedėjas. Gėlės. Kortelės. Senyva moteris valgė nuo me- 
talinio padėklo. Sanitarė atidarė vienas duris, ir jos pateko į mažą patalpą, 
kuris priminė negyvą viešbučio kambarį, tik čia stovėjo aukšta ligoninės 
lova geležiniais rėmais. Dar buvo vienos durys, kurios, Keitė spėjo, vedė į 
vonios kambarį. 

Atėjusi liekna tamsiaplaukė seselė padėjo sanitarei perkelti Keitę į 
lovą. Seselę atrodė rami, vienuoliškos laikysenos. Ženklelis nurodė jos var- 
dą ir pavardę: Margarita Vots. 

— Arjau valgėte? — paklausė ji Keitę. 

— Ne. 

— Ar norėtumėte vakarienės? 

— Kodėl mane perkėlė? 

— Šį vakarą pagrindinėse palatose trūksta lovų, ir manau, kad per- 
kelia vieną ar du, kuriems nereikia nuolatinės priežiūros, — aiškino sese- 
lė. — Štai čia yra jūsų nuotolinio valdymo pultelis televizoriu. — Ji pakėlė 
tą prietaisą. — Turite keturis televizijos kanalus, tris radijo, ir čia yra iš- 
kvietimo mygtukas, jeigu prireiktų seselės. O ten — tualetas ir vonia. — Ji 
greitai išėjo. 

Keitė gulėjo suglumusi dėl tokio staigaus perkėlimo. Palata buvo jau- 


ki, ta vienuma, televizorius ir radijas — gerai, tačiau ji buvo sunerimusi. 


p ES + PRIEBLANDA 
264 ETER JAM 


Kažkaip per daug viskas sklandu, kad perkėlimas būtų atsitiktinis. Paskui 
ji išsigando: kai kalbėjosi su Patriku, telefonas galėjo būti pasiklausomas. 
Tačiau Patrikui ji nieko tokio nepasakė. Tikriausiai apėmė paranoja, padarė 
išvadą ji. Labiau tikėtina, kad ligoninės valdžia jautėsi suvaržyta dėl jos 
buvimo, todėl nukišo ten, kur ji negalėtų tiek daug kontaktuoti su kitais 
žmonėmis. Kur negalėtų taip laisvai viskuo domėtis. 

Užsuko jaunas nesišypsantis gydytojas, perskaitė užrašus ant jos 
lovos galo, paklausė, ar jai patogu, ir dingo. Sugrįžo tamsiaplaukė seselė, 
pamatavo temperatūrą, kraujospūdį ir viską surašė lentelėje. Laiba azijietė 
seselė atnešė žirnių sriubos lėkštę, keptos vištienos ir mango jogurtą. Keitė 
svarstė, ar jai tiktai taip atrodė, ar personalas išties labai šaltai prieš ją nu- 
sistatęs. Tikriausiai visi apie ją sužinojo. 

Ji valgė lėtai, nebuvo išalkusi, tačiau reikėjo atgauti jėgas. Žiūrėjo te- 
levizijos filmą „Tiktai kvailiai ir arkliai“. Tačiau niekas nepadėjo atsikratyti 
nusivylimo ir apmaudo. Salė Donaldson kremuota. Dingusi. Keitė galvojo 
apie atskubantį prie jos Morisą Dalbį. Dabar jau aišku, kad nereikėjo trauk- 
tis, išsisukinėti. Ji be reikalo puolė į paniką ir dėl to atsidūrė čia. 

Iš Salės Donaldson beliko vienas nagas ir kažkokie kūno Auidai, ku- 
riuos paėmė teismo medicinos ekspertai. Keitė abejojo, ar tas nagas bus ko 
nors vertas. Prie jo dar buvo likęs mažytis prikibęs odos gabalėlis. Teismo 
medicinos ekspertai galėjo daug ką sužinoti net ir iš menkiausios smulk- 
menos. Ji užsimerkė ir vėl pasijuto išsekusi. Pastūmė padėklą su indais 
tolyn ir atsigulė ant šono. Ėmė smarkiai skaudėti, todėl atsargiai vėl apsi- 
vertė ant nugaros. Ir užmigo. 

Vėliau per miegus jautė, kaip kažkas paėmė padėklą, nuleido lovos 
galvūgalį, uždarė duris. Snūduriuodama matė link jos atbėgančią Dorą 
Rankorn, šaukiančią ant jos, bet Keitė jos žodžių negirdėjo. Paskui me- 
diumė iškėlė didžiulį plakatą, kuriame Keitė išvydo trikampį su vingiuota 
linija centre — kaip kelio ženklą. 

Paskui kažkas suėmė jos ranką, gniaužė ją vis stipriau, kol Keitė krūp- 
telėjo, atsimerkė. Prie jos stovėjo gydytojas Svairas, apsirengęs tais pačiais 
puošniais drabužiais ir sų tųg pačiu geltonu kaklaraiščiu kaip ir šį rytą, ir 
aplink jos ranką suko Varžtį. Keitė išsigandusi žiūrėjo į jį, ir Svairas drąsi- 
namai nusišypsojo. 

— Tiktai kelis lašelius, kad geriau miegotumėte naktį. Nebeskaudės 
šonkaulių. 

Jis iškėlė adatą, nuvarvino lašą, o po to — dūris. 

Kažkas sruvo jai į ranką, tvinksėjo, plėtėsi. Gilyn skverbėsi tirštas 
šaltas skystis, o anesteziologo akių išraiška ją šiurpino. Apimta siaubo 
trūktelėjo atgal. Tačiau skausmas taip pervėrė šonus, kadji aiktelėjo. Anes- 
teziologas tebelaikė įkišęs adatą. 

— Atsipalaiduokite, — pasakė jis. 

Ne, baimintis neverta. Jo šypsena šilta, maloni, jis nesiruošė jai pa- 
kenkti. Atėjo padėti. Kvaila bijoti. Jis — jos bičiulis. Plati gydytojo šypsena 
rodė, kad Keitė saugi, visiškai saugi, ir ji atsilošė užlieta tvinstančios, svai- 
ginamos euforijos. 

— Kaip jaučiatės, Keite? 

Balsas tolimas. Ji lėtai atsimerkė, norėdama įsitikinti, kad jis tikrai 
kalbėjo. Rožinės lūpos vėl sujudėjo, balsas atsklido iš kito kambario galo. 

— Arjaučiate palengvėjimą? 

— Nuostabu, — pasakė ji. — Tikrai nuostabu. 

— Gerai, džiaugiuosi. Nebeskauda? 

Atrodė, kad jis kažkur labai toli, ir nereikia skubėti atsakyti. Euforija 
stiprėjo. Jis nuostabus. Kaip ji galėjo juo nepasitikėti. Rūpinosi ja, iš tikrų- 
jų rūpinosi. Matėsi iš veido. 

— Antradienį parašėte puikų straipsnį apie ekshumaciją News laik- 
raštyje. 

— Patiko? 

— Nepaprastas. 

Ji sukikeno, o šonkaulių nebeskaudėjo. 

— Kodėljūsų redaktorius jį sulaikė? 

— Jis nekenčia moterų. Tai viena iš priežasčių. Nepasitikėjo mano 
nuomone. 

— Jūs buvote teisi, ar ne? Žinote, kad buvote teisi. 

— Taip. 

Ją apėmė džiaugsmas, kad jis ketino jai padėti. Norėjo jai padėti. 

— Juk turėjote įrodymą, tiesa? 

— Taip. 

— Nagai. Jūs matėte, kad nagai buvo nudilę ir nulūžinėję. 

— Taip. 

— Ar dar kas nors matė? 


— Jos vyras. 

— O dar kas nors? 

— Turėjo matyti. Aš dar nesikalbėjau su liudininkais. O kitą rytą kaž- 
kas juos uždėjo. 

— Arjie netikri, Keite? 

— Nežinau. Būtent tai ir stengiuosi išsiaiškinti. 

— Ar norite, kad kas nors ištirtų tą, kurį paėmėte? 

— Taip. 

— Jeigu jį duotumėte man, ištirčiau. 

— Jis namuose. Turėsiu paprašyti, kad atneštų. 

— Galėčiau atnešti, jeigu norite. Kur galėčiau jį rasti? 

Keitė matė pro miglą du tamsius skritulius. Jie susitraukė, dar labiau 
patamsėjo. Kažkas šūktelėjo, ji apsidairė, tačiau nepamatė nieko kito, tik- 
tai tuos du skritulius. Suvokė, kad kažkas šypsosi ir klastingai į ją žiūri. 
Nebegirdėjo savo pačios balso ir persigando. Paskui vėl užplūdo euforija, 
šiltomis bangelėmis nuvilnijo per pilvą, ir ji kažką pasakė, tačiau nesupra- 
to ką, nežinojo, ar dar kas nors girdėjo. Visiškai nesvarbu. Gulėjo ant šilto 
smėlio ir šildėsi saulutėje. 

Šnaresys, tarškėjimas, ryški šviesa. Keitė atsimerkė, sumirkčiojo, 
žiūrėdama į tamsų šešėlį prie lango. Šešėlis nušliaužė siena ir pavirto aukš- 
ta moterimi, vilkinčia balta uniforma. Susijuosusia plačiu mėlynu diržu. 
Juodos kojinės, vienos akis nubėgusi. Veidas kaulėtas, nesveikai išblyškęs, 
didelė nosis, lūpos plonos ir siauros, įžūlios akys. Pražilę plaukai bet kaip 
suimti į arklio uodegą. 

— Labas rytas. 

Keitė vėl sumirksėjo, pratindamasi prie kambarį užtvindžiusios ryš- 
kios saulės šviesos. Pro langą matė dalį geltono statybinio krano ir kaminų 
vorą. Vaizdas pasikeitęs: nebebuvo daugiaaukštės automobilių aikštelės 
sienos. Palata mažytė. 

— Gal ko notS NOrėtumėte? Pramiegojote pusryčius, bet galėčiau at- 
nešti skrudintos duonos. 

Spalvos kambaryje atrodė ryškios. Keitė spoksojo į plikas kremines 
sienas, į televizorių, dvi gėlių puokštes prie savo lovos, viena žvilgėjo, spin- 
dėjo, ir ji suprato, kad įsuktą į celofaną. 

— Ką tik jums atsiuntė, 

— Kiek valandų? 


— Be dešimt minučių vienuolikta. 

— Aš... aš... 

Keitė neužbaigė sakinio, tiktai sumišusi dairėsi. Ji stebėjosi, kodėl 
guli ne savo ankstesnėje palatoje. Smegenys apsunkusios, nuovoka kažkur 
išgaravusi. Ta moteris — seselė, vadinasi, ji tebėra ligoninėje. Kitoje ligoni- 
nėje. Sužeista galva, galbūt ir smegenys. Keitė puolė į paniką. Jie perkėlė ją 
į neurologijos kliniką. Pažeistos smegenys. 

Pamišimas. 

— Kur aš esu? 

— Ligoninėje. — Seselės balsas aštrus. 

— Kurioje? 

— Princo regento. 

— Aš buvau bendroje palatoje. 

— Jus vakar vakare perkėlė. 

Keitė suraukė kaktą. Atmintis kaip pro miglą. Budėtoja, vežanti ją 
koridoriumi, virš galvos plaukiančios šviesos. Gydytojas Svairas, leidžian- 
tis vaistus. O gal tai buvo sapnas. Kažkur įsipynė Dora Rankorn — gal 
irgi sapne. Apsivertė ir aiktelėjo. Pilvą nudiegė aštrus skausmas, paskui 
dar stipresnis — šonkaulius. Ištraukė iš po antklodės kairiąją ranką ir 
paslinko aukštyn marškinių rankovę. Ant dilbio priklijuotas mažytis ap- 
valus „Elastoplast“ pleistras. Keitė atplėšė jį ir pamatė miniatiūrinį kraujo 
krešulėlį. 

— Ar vakar naktį gydytojas Svairas leido man vaistus? 

— Turėsiu pažiūrėti, kas užrašyta. — Seselė nuėjo prie lovos galo ir 
skaitinėjo lentelę. — Kas vakarą jums paskirta šonkaulių skausmą malši- 
nanti injekcija. Tačiau niekas nepažymėjo, ar vaistai buvo leisti vakar nak- 
tį. Matyt, pamiršo, kai jus perkėlė. Labai neatsakinga. Ar dabar skauda? 

— Truputį. 

— Atnešiu ko nors. 

— Ačiū. 

Keitė atlošė galvą ir stengėsi sukaupti mintis. Kažkas tūnojo pasą- 
monėje, nedavė jai ramybės. Atsitiko kažkas negera. Gydytojas Svairas. 
Jis tikrai čia buvo? Leido jai vaistus? Bandė prisiminti, tačiau tai priminė 
mėginimą perskaityti užrašą, kurio nebeliko. 

Iš susuktos į celofaną puokštės ištraukė mažytį voką ir išėmė at- 
viruką. 

„Saugokis greitai riedančių lovų. Myliu, Patrikas“ 

Ji nusišypsojo ir atsilošė laikydama atviruką, paskui išgirdo beldimą 
į duris. 

— Užeikite. 

Durys nedrąsiai prasivėrė. Ten stovėjo moteris, kurios Keitė iš karto 
nepažino. Žemo ūgio, banguotais, peroksidu dažytais plaukais, kosmetika 
gausiai nuteptu veidu. Apsirengusi dailiu juodu paltu su karakulio apykak- 
le, po juo matėsi kreminės spalvos palaidinukė, ties kaklu susegta turkio 
spalvos sage; juodos zomšinės pirštinės. 

— Sveika, mieloji, — pasakė ji. — Ar galėčiau užeiti? 

Raukydamasi iš skausmo Keitė pasikėlė ir nustebusi spoksojo į Dorą 
Rankorn. 

Mediumė uždarė duris, paskui atsisėdo ant kėdės prie jos lovos. 

— Gerokai užtrukau, kol jus suradau. Registratūroje užrašyta, kad 
esate Princesės Margaretos palatoje, o ten, pasirodo, niekas nežino, kur jūs 
dingote. — Ji nusimovė pirštines, atsargiai traukdama jų pirštus nuo dvie- 
jų puošnių žiedų. — Kaip jaučiatės, mieloji? 

— (Gerai, ačiū. 

Keitė užuodė aitriai saldų kvepalų aromatą. 

— Aš vis bandžiau su jumis susisiekti. Jūs esate ta žurnalistė, kuri 
praėjusį antradienį buvo atėjusi į mano vakarą miesto rotušėje, tiesa? 

— Taip, atleiskite. Dar neparašiau straipsnio apie jus. 

— Nesirūpinkite dėl to. Mane nuolat pasiekia jums skirta žinia. Be 
to, gavau paliepimą eiti ir jus susirasti. Jūsų brolis tiesiog reikalauja. Nepa- 
lieka manęs ramybėje. 

Keitė vėl sutriko, Nejaugi ji tebemiega ir šį pokalbį sapnuoja? 

— Tas vaikinas, kuris plaukė jachta ir nuskendo, mieloji. 

— Hovis. 

— Jis sako, kad jūs Nepaisėte jo nurodymų. Dėl to čia ir atsidūrėte. Jis 
siunčia jums dar vieną žinią, bet ji nelabai aiški. Jau tokios tos žinios yra, 
mieloji: jos niekada nebūna labai aiškios. Nežinau, kodėl dvasios niekada 
nepasako aiškiai — ViSada mįslingai, visada tiktai nuotrupas. Manau, dėl 
to, kad joms labai sunku mųs pasiekti. — Ji nusišypsojo. — Ko gero, ma- 
note, kad aš esu visiškai pakvaišusi. 

— Ne, nemanau. Tikrai. 

— Aš nekreipiu dėmesio, jeigu ir manote, mieloji. Daug kas taip galvo- 


ja. — Ji pasitapšnojo per krūtinę. — Tai mano pašaukimas, ir dvasios dė- 

kingos man kaip ir daugybė žmonių. Gavau tūkstančius jų laiškų. Gydymas 
man pats svarbiausias. Jūs parašysite apie tai savo straipsnyje, ar ne? 

— Taip, žinoma. 

Durys prasivėrė, įkišo galvą valytoja su šluota, bet atsiprašiusi pasi- 
šalino. 

— Arjums patiko mano vakaras miesto rotušėje? 

— Taip, bet nežinojau, ar tikėti. Jūs tikrai manote, kad su jumis 
bendrauja dvasių pasaulis? O gal jūs paprasčiausia kažką telepatiškai pa- 
gaunate iš auditorijos? 

Mediumė, regis, šiek tiek įsižeidė. 

— Tuomet kaip dėl gydymo? — išdidžiai pareiškė ji. — Dvasios man 
suteikia gydomųjų galių. Dvasios — vedliai, visą laiką būna netoliesė ir 
mumis rūpinasi. Jos nori mums padėti. Manau, jūsų vedlys yra brolis, 
tačiau jūs nepaisote jo perspėjimų. Štai dėl ko jis pyksta. Jis sako, kad jūs 
nepaisėte. 

— Pyksta. 

Mediumė užsimerkė. 

— Jis ir dabar stengiasi kažką pasakyti. Ir vėl tą patį. Katės. Man rodo 
kates. Jos labai pavojingos. 

— Anksčiau buvo laidas, — tarė Keitė. 

— Man rodo katę. Kažkas keista su ta kate. — Ji atsimerkė ir išsigan- 
dusi žiūrėjo į Keitę. — Jis liepia nieko nedaryti, kai ją pamatysite. 

— Kai pamatysiu ką? 

— Kate, mieloji. Jis rodo man katę. 

Keitė svarstė, ar ta moteris tikrai nėra šiek tiek pamišusi. 

— Kaip aš ją atpažinsiu? 

— O, atpažinsite vos išvydusi, mieloji. Jis sako, kad žinosite. 

— Arjūs tikite, kad žmonės gali palikti savo kūnus? — paklausė Keitė. 

— Tapti astralais, mieloji? Be abejo. Mūsų kūnai tėra žemiška prie- 
monė. Kai mirštame, tampame astralais. 

— Ar galime pamatyti kitas dvasias būdami astralais? Ar galime susi- 
tikti su savo vedliais? 

— (O, taip, mieloji, bet labai neilgam. 

— Kas nutinka žmonėms, kai jie atsiduria arti mirties, kai sustoja 
širdis ir jie keliauja tuneliu, o paskui juos sugrąžina atgal? Haliucinacija ar 


astralinis persikūnijimas? 

—- Tai ne haliucinacija, — pasakė mediumė. — Visiškai ne haliucina- 
cija. Tai dvasių pasaulis ruošiasi mus priimti. 

— Ar galite tai įrodyti? 

— Kokio įrodymo jums reikia, mieloji? — Ji vėl užsimerkė. — Dabar 
jis kažką man sako — jūsų brolis. Kažką piešia. Panašu į kelio ženklą. Juo- 
das trikampis su vingiuota linija jame. O aplinkui spinduliuoja šviesa. Jis 
sako, kad jūs neseniai tokį matėte ir žinosite, ką jis reiškia. 

Ji atsimerkė. 

Keitės širdis krūtinėje dusliai dunksėjo — bum, bum, bum. Ji užsi- 
kišo pirštais ausis, kad negirdėtų to garso, tačiau dūžiai buvo dar garsesni, 
stipresni lyg didžiulio būgno dundėjimas. Sunki lazda skrodė orą ir kirto į 
įtemptą odą stipriai, aidinčiai bumbtelėdama. 

Paskui lazda vėl lėtai leidosi žemyn ir trenkė į kitą būgno pusę. Keitė 
laukė bumbtelėjimo, tačiau išgirdo agonišką kankinamos katės kniau- 
kimą. 

Ji atsisėdo apimta panikos, pasruvusi prakaitu. Doros Rankorn nebe- 
buvo. Patalynė prilipusi prie kūno. Ji sunkiai nurijo seilę. Ar tik ji nesusap- 
navo jos apsilankymo? Kambaryje pleveno silpnas aitriai saldžių kvepalų 
aromatas. O gal ji tiktai įsivaizdavo? 

Širdis tvinksėjo. 

Dabar jis kažką man sako — jūsų brolis. Kažką piešia... Jis sako, kad jūs 
neseniai tokį matėte ir žinosite, ką jis reiškia. 


Ji ir suprato. Žinojo, ką tai reiškė. Ir tiksliai žinojo, ką turėjo daryti. 


39 skyrius 
Spalio 29 d., pirmadienis 


Seselė atnešė pakepintos duonos ir mielių ekstrakto „Marmite“. Baigiant 
valgyti paskambino Patrikas. Jis skambino praėjusį vakarą, bet niekas ne- 
žinojo, kur ji buvo. Keitė padėkojo jam už gėles, pagyrė, kad gražios. Patri- 
kas turėjo pasilikti Briuselyje dar kelias dienas ir pažadėjo vėl paskambinti 
jai rytoj. 

Ji išlipo iš lovos, Nusiprausė po dušu ir jautėsi gyvesnė. Paklausė sese- 


lės, kuri atnešė paskrudintos duonos, ar anksčiau kas nors ją aplankė. Se- 

selė pažiūrėjo į ją kaip į pamišėlę. Kai įsisupusi į rankšluostį išėjo iš vonios 
kambario, pasirodė vyresnioji medicinos sesuo. 

— Kaip jaučiatės šiandien? 

— Geriau, ačiū. — Ši moteris Keitę baugino. — Kai pabudau prieš 
kažkiek laiko, jaučiausi truputį apkvaišusi. Negaliu prisiminti, ar kas nors 
mane lankė, ar tiktai sapnavau, kad buvo atėjusi kažkokia moteris. 

— Kaip ji atrodė? 

— Apie septyniasdešimties metų amžiaus, dažytais šviesiais plaukais, 
žema, juodu paltu. 

— Arji giminaitė? 

— Ne, draugė. 

— Nemačiau tokios, bet šį rytą buvau kelis kartus išėjusi. Ar šiandien 
labai skauda? — Ji žiūrinėjo lentelę ant lovos galo. — Ar vakar suleido 
jums vaistus nakčiai? 

— Aš... aš maniau... 

— Ko gero, neapsižiūrėjo. Tačiau jūs pakankamai ilgai miegojote. Vi- 
duriai normalūs? 

— Taip. 

— Gerai. Ponas Amritsenas norėtų, kad jūs pavaikščiotumėte, todėl 
apsirenkite ir paklajokite aplinkui. Aukšte virš mūsų yra poilsio kambarys 
„Leggett 2“. 

Ji greitai išėjo ir uždarė duris. 

Keitė išsiėmė iš spintos krepšį, kuriame rado apatinių drabužėlių, 
blauzdines, palaidinukę, pilką, megztą, iki pusiaujo atsegiojamą suknelę ir 
dukslų megztinį. Jai prireikė kelių minučių apsirengti, o paskui turėjo pri- 
sėsti ant lovos atgauti jėgas. Po to apsiavė batus ir išėjo. 

Šiek tiek pastovėjo koridoriuje, jausdama keistą svaigulį, svarstyda- 
ma, kuria kryptimi eiti, o tuo metu dešinėje pusėje atsidarė dvivėrės durys 
ir slaugė išstūmė vežimėlį, pavažiavo koridoriumi jos link, paskui įrideno 
vežimėlį į vieną privačią palatą. 

Ji nuėjo ton pusėn, iš kur pasirodė vežimėlis, pro medicinos seserų 
punktą, pro duris, į mažą vestibiulį priešais vienintelį liftą. Ant sienos ka- 
bėjo tie patys abstraktūs Braitono vaizdeliai, kuriuos ji neaiškiai prisiminė 
mačiusi praėjusį vakarą. Dešinėje buvo durys su užrašu „Atsarginio išėjimo 
laiptai. 


Keitei knietėjo jais pasinaudoti, tačiau jautėsi nuvargusi vien nuo 

ėjimo iki šios vietos, taigi reikėjo patausoti jėgas. Ji paspaudė kvadratinį 
metalinį mygtuką ir išsikvietė liftą. Užrašas ant plastikinės juostelės rodė, 
kad ji buvo dešimtame aukšte. Galva svaigo, ir Keitė atsirėmė į sieną. Pri- 
artėjęs liftas dusliai dunktelėjo, durys atsivėrė. 

Lifte stovėjo juodaodis gydytojas baltu chalatu ir akiniais storais 
rėmeliais ir rimtai šnekučiavosi su sesele. Keitė droviai įkrypavo į vidų. 
Gydytojas uždėjo ranką ant skydo ir klausiamai į ją pažiūrėjo. 

— Pirmas aukštas, prašau, — pasakė Keitė, nelabai susigaudydama, 
kur link turėjo patraukti. 

Jis paspaudė tą mygtuką ir virš jo esantį. 

Pirmas aukštas buvo išklotas ištaikinga kilimine danga, pilnas iškabų 
ir rodyklių. 

„Jubiliejaus priestatas“. Tiesiai į priekį. 

„Karalienės Elžbietos korpusas“. Laikinas įėjimas antrame aukšte. 

Prasivėrė į abi puses varstomos durys, ir pro jas išėjo mėlynu kom- 
binezonu vilkintis vyras, nešinas kibiru ir plaušine šluota. Į ją plūstelėjo 
šaltas skersvėjis. 

— Atleiskite, — kreipėsi ji. — Gal galėtumėte pasakyti, kaip pasiekti 
operacines? 

— Šeštas aukštas, Karalienės Elžbietos korpusas, — gyvai nurodė 
jis. 

Ji tris kartus pasiklydo ir teko klausti, kaskart vengiant į gydytoją 
ar seselę panašaus Žmogaus, kad nesukeltų įtarimo. Kelis kartus teko pri- 
sėsti ir atgauti jėgas. Per nugarą sruvo prakaitas, jautė šleikštulį. Velniškai 
skaudėjo skrandį, teko susikūprinti dėl skausmo šonkauliuose. Vilkosi ilgu, 
vėjo traukiamu pastatus jungiančiu koridoriumi. Virš galvos švietė dienos 
šviesos lempos, kurias lyg ir prisiminė iš praėjusio vakaro — ji vis stengėsi 
grįžti mintimis atgal. Gydytojas Svairas vakar vakare. Kažkas nedavė jai 
ramybės. Kažkas atsitiko, o kas — ji neprisiminė. Dora Rankorn šį rytą. 
Keitė buvo išsigandusi, sutrikusi. 

Koridoriaus gale esantis ženklas nurodė kelią į liftus. Ji vėl pailsėjo, 
paskui ėjo toliau, PaSPaudė lifto mygtuką ir laukė. 

Išlipusi šeštame aukšte iš karto užuodė sterilizacijos ir dezinfekcinių 
priemonių kvapus. Priekyje baltos raidės žalioje lentelėje, kuri kabėjo ant 
durų su dviem mažomis stiklinėmis įsprūdomis, skelbė: „Tiktai operacinės 
darbuotojams. Įeiti draudžiama“ 

Keitė pravėrė duris, ir iš karto trenkė daug stipresnis sterilizacijos 
medžiagų tvaikas. Grindys išklotos pilka pramonine kilimine danga. Ji 
praėjo pro langą, už kurio buvo nedidelis medicinos seserų kambarėlis. Ten 
sėdėjo kelios seselės baltais chalatais ir gėrė arbatą ar kavą. Čia pat stovėjo 
dujų balionų eilė ir kabojo kita žalia lentelė, kurioje baltos raidės nurodė 
operacines — nuo penktos iki devintos. 

Ji vėl stabtelėjo. Kažkur girdėjo barškėjimą, tarytum kas nors būtų 
krovęs į stirtą kėdes. Paskui ji judėjo toliau koridoriumi ir kairėje išvydo 
langą, pro kurį matėsi tuščia operacinė. Švari ir tuščia, centre stovintis 
metalinis stalas žvilgėjo kaip naujas. Grindis dengė tos pačios kanapėtos 
plytelės, kurias ji matė iš viršaus. Panaši, labai panaši, tačiau ne ta pati. 
Kažkuo nuo anos skyrėsi. 

Ir iš karto pastebėjo skirtumą. Sienų plytelės buvo melsvai pilkos 
spalvos. Anos buvo žalsvos. Ji jautė silpnumą, kakta sudrėko. Priekyje 
stovėjo kelios plastikinės kėdės. Keitė atsisėdo, nusišluostė nosine kaktą. 
Kėdė siūbavo. Pilvą sudiegė. 

Išgirdo balsus ir pamatė ateinantį būrelį žmonių su chalatais, baltais 
batais arba klumpėmis. Trys vyrai ir keturios moterys. Ji atidžiai juos nu- 
žvelgė, bijodama, kad vienas iš jų nebūtų gydytojas Svairas; jo neišvydusi 
lengviau atsikvėpė. Visi praėjo, o iš paskos sanitarė nustūmė lovą, ant 
kurios gulėjo pagyvenęs vyras. Keitę apėmė neapsakomas silpnumas, ir ji 
nuleido galvą. 

Durys atsidarė ir užsidarė, koridoriumi sučežėjo guminių batų padai. 
Ir balsas: 

— Jūs gerai jaučiatės? 

Kombinezuotas vaikinas nešėsi plastikinį kibirą. Šviesūs plaukai su- 
imti į uodegėlę, kiekvienoje ausyje — auksinių žiedų kekė. 

— Taip, ačiū. — Jos balsas nuskambėjo keistai šiurkščiai, be to, šne- 
kant skaudėjo. — Aš ieškau operacinės. 

— Arjūs tikrai gerai jaučiatės? — neatlyžo jis. 

— Taip, man viskas gerai. 

— Ar jums reikia čia būti? 

— Mane operavo, ir pagalvojau, gal galėčiau pamatyti tą operacinę. 

— Jums reikėtų pasikalbėti su operacinės sesele. Aš jus nuvesiu. — 
Jis pakišo ranką Keitei po pažastimi ir padėjo jai atsistoti. 


— Ačiū, — padėkojo ji. 

Jie lėtai nupėdino trumpu koridoriumi ir pasuko dešinėn, į erdvesnį 
plotą, kur stovėjo dar kelios tuščios lovos ant ratukų, o dešinėje matėsi 
mažas langelis su užrašu „Operacinių vyresnioji slaugos administra- 
torė . 

— Ponia Pers, — įkišęs galvą pašaukė vaikinas. — Čia viena panelė 
norėtų šnektelėti. 

Moteris pažiūrėjo pro langelį. Ji buvo apsirengusi mėlynu kostiumu ir 
užsidėjusi suglebusią mėlyną kepurėlę kaip kokią „J-cloth“ šluostę. Veidas 
putlus, riebus, apvalainas. 

— Klausau? — ištarė ji su prancūzišku akcentu. 

— Prieš kelias dienas mane čia operavo. Norėjau sužinoti, ar galima 
pamatyti tą operacinę. 

— Kam? — Moteriškės veidas suminkštėjo, nutvisko šypsenėlė. — 
Dauguma paprastai nenori sugrįžti į operacinę. 

— Man tiesiog smalsu. 

Moteris įdėmiai ją nužvelgė ir vėl nusišypsojo. 

— Na, manau, nieko blogo, jeigu žvilgterėsite į ją — jeigu ji neužimta. 
Ar žinote, kuri operacinė? 

— Ne. 


— Koks chirurgas operavo? 


— Ponas Amritsenas. Ketvirtadienį vakare. Aš buvau patekusi į auto- 


avariją. 

— Tuojau pažiūrėsiu. Praėjusią savaitę nedirbau. — Ji atsivertė žur- 
nalą. — Ar jūs esate panelė Hemingvėj? 

— Taip. 

— Ketvirta Operacinė. Šiuo metu ji tuščia. Jums reikės chalato ir ant- 
bačių. 


Ji nusivedė Keitę į persirengimo kambarį, padėjo apsirengti mėlynu 
kostiumu ir padavė klumpes, kurios buvo per didelės. Po to jos nuėjo kori- 
doriumi. 

— Tikiuosi, NePametėte kontaktinio lešio ar dirbtinių dantų, ar dar 
ko nors? Jeigu operavo bonas Amritsenas, tuomet jis turbūt įsiuvo juos 
jūsų viduje. 

— Puiku. Ar JIS Prastas chirurgas? 

Seselė vaikiškai sukikeno nustebindama Keitę: atrodė, kad jai buvo 
gerokai per keturiasdešimt. 

— Ne, aš tiktai juokauju. Jis geras. Labai kruopštus. Na, štai, atė- 
jome. 

Jos sustojo prie dvivėrių durų, seselė pastūmė vieną pusę ir praleido 
Keitę. Įėjo į nedidelį, baltai išdažytą anesteziologo kambarėlį. Lentynos pil- 
nos butelių, ampulių ir dėžių su poodiniais švirkštais steriliose pakuotėse. 
Kitos dvivėrės durys vedė į pačią operacinę. 

Vos įžengusi Keitė atpažino tą pačią patalpą, kurią ji matė iš viršaus. 

Ji šiurptelėjo ir nesiryžo toliau eiti, tik dairėsi į kanapėtas mozaiki- 
nes grindis, į žalsvas plyteles ant sienų, masyvią lempą su gaubtu, plieninį 
stalą po ja, atitvertą pasiruošti operacijai vietą su dviem plieninėmis 
praustuvėmis bei popierinių rankšluosčių įtaisą, elektros lizdus, į spalvo- 
tas, nuo lubų nusileidžiančias dujų linijas, du laikrodžius, į robotą panašų 
anestezijos aparatą su tylinčiais monitoriais ir tamsiais ekranais, į aukštai 
esančius matinio stiklo langus. Akys vėl nukrypo į lempą. Seselė ją ste- 
bėjo. 

Jai galvoje aidėjo gydytojo Svairo balsas. 

Kai jūs kybojote operacinės palubėje, jūsų smegenų veikla buvo visiškai 
sustojusi. Tuo metu absoliučiai neįmanoma ką nors matyti... Jūs išgyvenote ti- 
piškas pooperacines haliucinacijas, kurias sukėlė anestetinės medžiagos... Jokiu 
būdu negalėjote ką nors matyti. 

Keitė pakėlė ranką ir palietė vieną metalinį strypą, einantį aplink lem- 
pą. Pilvą pervėrė aštrus skausmas. Ji susigūžė. 

— Aš noriu pažiūrėti, kas yra ant šito gaubto viršaus. 

Seselė pažiūrėjo įją lyg į išprotėjusią, paskui apvertė lempą. 

— Visiškai nieko. 

Ji atlaidžiai šyptelėjo Keitei. 

Tačiau Keitė į ją nekreipė dėmesio. Pastėrusi spoksojo į kupolo formos 
kreminį gaubtą, į juodu spalvikliu ant jo nupieštą trikampį. Didžiulis ryš- 


kus trikampis su keista vingiuojančia linija viduje. Lyg kelio ženklas. 


Į savo palatą Keitė grįžo tokia pavargusi, kad pirmiausia atsisėdusi į fotelį 
pailsėjo ir tik po to nusirengė ir atsigulė į lovą. Netrukus seselė, kurią ji 
matė praėjusį vakarą, atnešė padėklą su pietumis. 

— Ar ligoninėje yra informacijos biblioteka? — paklausė Keitė. 


— Taip, Picherberto priestate. Bet ji skirta tiktai medicinos persona- 

lui ir studentams. Dar yra maža bibliotekėlė Karalienės Elžbietos korpuso 
poilsio kambaryje, jeigu norite ką nors paskaityti. 

Seselei išėjus, Keitė spoksojo į maistą. Salierų sriuba. Troškinta 
jautiena. Saldūs drebučiai. Širdis daužėsi, kraujas pulsavo venose, ausyse 
spengė. Operacinėje ji paklausė seselės, ką tas ženklas reiškė, bet ji su- 
glumusi tik pagūžčiojo pečiais ir pasakė, kad ten turbūt elektrikų išmonė. 
Keitė nesiryžo per daug jos kamantinėti, kad neatkreiptų dėmesio į tokį 
domėjimąsi. 

Tačiau dabar ji buvo tikra, kad matė ne haliucinacijas. Ji buvo ten, 
aukštai, pakilusi iš savo kūno. Ir matė, kaip gydytojas Svairas sukeitė bute- 


liukus. Ir jis melavo sakydamas, kad tai buvo haliucinacija. 


Keitė pragulėjo visą popietę, nes buvo per daug pavargusi kur nors judėti. 
Buvo atėję jos aplankyti Edis Biksas ir Džoana Beinz, atnešė laikraštį ir ke- 
lis žurnalus bei šokoladų, o Hovardas Mičelas, kino kritikas, atnešė krūvą 
knygų, kurias perdavė knygų apžvalgininkas. 

Surinko Doros Rankorn telefono numerį, bet įsijungė atsakiklis, ir 
Keitė paliko žinutę jai paskambinti. Vakare seselė pamatavo temperatūrą 
bei kraujospūdį ir suleido vaistus. Ją vėl aplankė rimtasis jaunas gydytojas 
ponas Amritsenas — užėjo dirstelėti į siūles. Gydytojas Svairas nepasi- 
rodė. 

Kitą rytą PO pusryčių ji atsikėlė, vėl apsirengė, patikrino, ar rankinė- 
je tebėra jos bloknotas, ir leidosi ieškoti Ficherberto priestato. Šiandien 
jautėsi tvirtesnė, nebereikėjo taip dažnai stabčioti. Teko du kartus klausti 
kelio, kol pagaliau surado tą kurioziškos išvaizdos odeono tipo statinį, pra- 
smegusį masyvių Pastolių ir šlakbetonio blokų karkaso — tebestatomo 
studentų Aygelio — šešėlyje, 

Varinė lenta prie įėjimo į Tomo Stanmoro biblioteką nurodė, kad ji 
buvo pastatyta iš velionio sero Tomo Stanmoro, baroneto, palikimo. Bib- 
liotekoje iš karto pasitiko nedidelė romėnų rankų darbo gaminių ir kera- 
mikos dirbinių parodėlė. Jos eksponatai, kaip teigė užrašas už veidrodinio 
stiklo lango, buvo fasti 1928 metais, kasant šio priestato pamatus. O pati 
biblioteka didesnė, Negu ji tikėjosi: su centriniu atriumu, knygų lentynos 
užėmė du aukštus, kampuose sukosi spiraliniai laiptai. Ąžuoliniai stalai, 


odinės kėdės aukštais atlošais. Kur ne kur sėdėjo studentai, apsirengę pa- 


PETER JAMES + PRIEBLANDA 277 


prastais drabužiais kaip ir ji pati, jauni medikai baltais chalatais, ūsuotas 
vyras tvido kostiumu, kurio povyza rodė jį esant universiteto dėstytoją, 
ir senyvas vyras, matyt, į pensiją išėjęs gydytojas konsultantas. Šalia jo 
gulėjo A. J. Davey knyga „Anestezijos išaiškinimas“. 

Bibliotekininkė, šešiasdešimties su viršum metų moteris standžiomis 
žilomis garbanomis, sėdėjo už mikrokortų įrenginio, apsupta metalinių 
kartotekos spintų ir medinių raidinės dalykinės rodyklės spintelių. 

Keitė visada mėgo bibliotekas, todėl iš karto pasijautė kaip namie. Ji 
priėjo prie tos moters laikydama kišenėje špygą, kad toji nepradėtų aiškin- 
tis jos tapatybės. Moteriškė maloniai nusišypsojo. 

— Aš rengiu projektą apie gydytoją Svairą, — kreipėsi Keitė. — Ar 
turite jo darbų? 

— Taip. Juos rasite kitame gale, kairėje, ieškokite skyriuje „Neurolo- 
gija . Ar reikia ko nors konkretaus? 

— Mane domina jo darbai apie epilepsiją. 

— O, taip, jo visi darbai šia tema. Ar reikia ir jo straipsnių? 

— Prašau. 

— Tuoj išimsiu. 

Keitė nuėjo prie nurodytų lentynų ir pamatė skyriaus pavadinimą. 
Neurologija. Perbėgo akimis per knygų eiles. Anesteziologo pavardę ne- 
trukus aptiko ant vienos aptrintos knygos nugarėlės antroje lentynoje 
nuo viršaus: „Status Epilepticus. Nauji atradimai diagnozuojant ir gydant . 
Autorius — Dr. H. Svairas. MB. BS. FFARCS". 

Ji išsitraukė tą knygą. 


40 skyrius 
Lapkričio 4 d., sekmadienis 


Laukai ir jūra buvo užkloti lygiu miglos kilimu. Išlekiančių varnėnų pulkai 


traukė į pietus, plasnodami aukštai virš chaotiškai susispietusių Princo 


* MB — Bachelor Of Medicine — medicinos mokslų bakalauras; BS — Bachelor of Surgery — chi- 
rurgijos bakalauras; FFARCS — Fellow of the Faculty of Anaesthetists of the Royal College of Surgeons 
— Karališkojo chirurgų koledžo Anesteziologijos fakulteto mokslinės draugijos narys. 

regento ligoninės stogų ir tolyn per Lamanšą. Kur kas žemiau kirai suko 
ratus, savo riksmais tarsi jūros gelmių atbalsiais karpydami bevėjį rytą. 
Mažosios palatos langai giedrėjo, už jų išniro kaminų puodynės ir geltonas 
statybų kranas. 

Pusryčiams Keitė gavo kukurūzų dribsnių ir dabar godžiai sėmė iš 
dubenėlio paskutinius saldaus pieno lašus. Paskui ji nupjovė įdubusį vir- 
to kiaušinio viršų ir ant suzmekusios skrudintos duonos riekės užsitepė 
margarino „Flora“. Jautėsi stipresnė, nors kelias praėjusias dienas prastai 
miegojo, vis budinama baimių ir besiplakančių minčių. 

Praėjusią savaitę ji didžiumą laiko praleido bibliotekoje ir kalbėdama 
telefonu. Gydytojas Martis Morganas, News straipsnių apie mediciną auto- 
rius, buvo neįkainojamas. Jis nežinojo, kodėl jai prireikė prašomos infor- 
macijos, tačiau sugebėjo surinkti jai viską. Gydytojas Svairas daugiau jos 
neaplankė, ir Keitei pasirodė, kad seselėms buvo nurodyta su ja apie jį ne- 
kalbėti. Ji stengėsi apklausti jas visas apie Salę Donaldson ir tą anesteziolo- 
gą, tačiau kaskart jos rasdavo dingstį kuo skubiausiai dingti iš palatos. 

Jai paskambino Dora Rankorn ir patvirtino, kad pirmadienio rytą iš 
tiesų buvo apsilankiusi ir Keitė jai atrodžiusi labai apsnūdusi. Keitė padė- 
kojo, pažadėjo tos žinios nepamiršti, nors ir nelabai ją supranta. Dora Ran- 
korn patikino, kad galų gale supras. Dar Keitė pažadėjo grįžusi iš ligoninės 
paimti iš jos interviu laikraščiui, ir mediumė liko patenkinta. 

Vakar ponas Amritsenas išėmė siūlus. Šį rytą ji keliaus namo. Patrikas 
turėjo sugrįžti praėjusią naktį iš Belgijos. Jis ir pasiims ją iš čia po poros 
valandų. Labai norėjo pasiimti. 

Po pusryčių gydytojas neurologas Naitingeilas vizitavo ją jau trečią 
kartą tą savaitę. Naitingeilas buvo maždaug keturiasdešimties metų am- 
žiaus, atlaidžiai pašaiPaus, sana gražaus veido, kuris priminė jai Patriką 
Sveizą. Anksčiau tą 5aVaitę jis atliko EEG ir keletą kitų tyrimų. Taukšenda- 
mas tikrino jos refleksus, smeigtuku badė kojų bei rankų pirštus ir kaktą, 
uždavinėjo vieną p kito trumpus klausimus, paskui gražiai nusišypsojo, 
kaip ir pridera gydytojui, mokančiam elgtis su ligoniu, ir pasakė, kad viskas 
atrodė „absoliučiai gerai“, 

Netrukus po JO Pasirodė jaunas gydytojas praktikantas ir nurodė, 
jog jai nevalia grįžti I darbą dar dvi savaites. Jis davė jai receptą skausmo 
malšinamiesiems Vaistams ir pasakė, kad gali jų įsigyti ligoninės vaistinėje. 
Paskui ji nusiprausė Po dušu ir išsitrinko galvą. 

Keitė atitraukė plastikinę užuolaidą, išlipo iš gilios emaliuotos vonios 
ir rankšluosčiu išsišluostė plaukus priešais aprasojusį veidrodį, tyrinėdama 
dvi įpjovas veide. Jos buvo apšašusios, gijo gerai. Veidas išbales, strazdanos 
vos matėsi, paakiai papurtę. Didžiulė mėlynė ant kairiosios krūties jau pra- 
dėjo blankti. Oda dešinėje krūtinės ląstos pusėje buvusi nubrozdinta, kojos 
irgi nusėtos mėlynėmis. Ant pilvo juodavo pjūvio brūkšnys. 

Ji įsijungė plaukų džiovintuvą. Karštas srautas maloniai glostė, skra- 
jojantys plaukų kuokšteliai ir džiūstančio lanolino šampūno kvapas taip 
pat gerai nuteikė. Kaip visada rūpestingai išsivalė dantis, pasitepė dezodo- 
rantu pažastis, tekštelėjo tualetinio vandens „Fidji aplink kaklą ir šiek tiek 
ant klubų bei šlaunų. Kvapas džiugino, kėlė nuotaiką, išvaikė iš šnervių 
sanitarinį ligoninės tvaiką. 

Ji pasidažė, permąstydama tolesnius savo veiksmus. Dar nepraneš- 
ta draudimui apie „Volkswagen . Įdomu, ar jis pataisomas, ar yra reika- 
lingų daiktų bagažinėje arba dėtuvėje. Ir iš viso neaišku, kur automobilis 
dabar. 

Drabužiai, kuriuos ji vilkėjo, kai pateko į avariją, buvo tvarkingai 
sulankstyti ir sudėti į pilką plastikinį maišelį. Kėlė šiurpą kraujo dėmės 
ant palaidinukės, bjauriai perrėžtas kostiumėlio švarkas ir sijonas, tačiau 
šiltasis kupranugario vilnos paltas beveik nenukentėjo — tebuvo viena 
menkutė proplėša — jis tiks parvažiuoti šiandien namo. Apsirengė švariais 
apatiniais drabužėliais, užsitempė megztinį, džinsus ir apsiavė batus, vėl 
žiūrėjo į save priešais veidrodį, paskui atsisėdo į krėslą prie lovos, išsiėmė 
iš rankinės „Microlife“ ir pradėjo tyrinėti užrašus. 

Tylioji tamsiaplaukė seselė atėjo paklausti, ar jai nieko nereikia. Ne, 
Keitei nieko nebereikėjo. Paskui ji vėl bandė sutelkti dėmesį į „Microlife“ 
užrašus, tačiau mintis, kad bet kurią akimirką gali pasirodyti Patrikas, per 
daug blaškė ir trukdė susikaupti. 

Vėl susirūpinusi savo išvaizda, ji nutarė šoktelėti į vonios kambarį ir 
dar bent kiek pasigražinti, jau stvėrė rankinę, bet buvo per vėlu. Pasigirdo 
belstelėjimas į duris. 

— Užeikite, — pasakė ji. 

Įžengė Patrikas Donoghju. 

— Sveika! — švelniai ištarė jis. 

Buvo apsirengęs tvido paltu, mėlynu megztiniu aukšta atlenkiama 


apykakle, džinsais, apsiavęs nutrintais juodais batais ir atrodė dar šauniau 

negu anksčiau. Jis stabtelėjo, veidas mažumėlę ištįso, kai pamatė visus 
įbrėžimus ir mėlynes. 

— Sveikas. — Keitė nevykusiai šyptelėjo ir gūžtelėjo pečiais, nervin- 
gai atmesdama plaukus, sutrikusi ir išsigandusi, kad jos puoselėtos viltys 
sužlugs. — Ačiū, kad atvažiavai, — suvapėjo ji. — Tikrai nereikėjo. Aš... 

Patrikas priėjo, švelniai uždėjo jai ant pečių rankas ir pabučiavo į abu 
skruostus. Nenukeldamas rankų žvelgė į jos veidą, akis. 

— Atrodai gražiai. 

— Aš esu sukiužėlė! 

— Gražiausia sukiužėlė mano gyvenime. 

Keitė tylėdama žiūrėjo į jį. Patrikas, irgi neatitraukdamas akių, priglu- 
do prie jos. Keitei užgniaužė gerklę, ji nugurkė susikaupusias seilės. Lūpos 
susilietė. Jos tokios minkštos, šiltos, švelnios. Jie pasibučiavo lengvai, po 
to dar kartą, jau ilgiau, ir ji užsimerkė, trokšdama niekada neatsitraukti. 

Lūpos atsiskyrė iš lėto, nenoriai. Keitė atsimerkė. Troško taip stovėti 
čia su juo amžinai. Skruostai susilietė, jie apsikabino, aštrūs šeriukai buvo 
tokie mieli ir vyriški, ir ji tirpte tirpo nuo jo lytėjimo, odos šilumos, sken- 
do gaiviame citrininiame jo plaukų dvelksme, megztinio vilnos, sodraus 
odekolono ar talko kvapuose. Jo tvido palto pūkeliai kuteno kaklą, tačiau 
ji nekreipė dėmesio. 

Patrikas atsitraukė per visą tvirtų rankų ilgį, tebelaikydamas jas ant 
pečių. Giedros žalios akys tyrinėjo Keitės veidą, paskui prie jos skruosto 
švelniai glustelėjo sugniaužtas jo kumštis. 

— Atrodai, lyg būtum savaitę atostogavusi. 

Jos akys sudrėko, bet jį stengėsi nepravirkti, tik ne dabar. Ji parodė į 
gėles: 

— Ačiū, jos nuostabios, 

— Gerai. — Jis Mostelėjo į krepšį ir į pilką plastikinį maišelį. — Čia 
tavo daiktai? 

— Taip. 

— Aš privažiuosIu prie įėjimo. 

— Nereikia. Galiu Nueiti. 

— Palikau automobilį aikštelėje. Jis toli. — Patrikas pakėlė abu krep- 
šius. — Susitiksime Maždaug po penkių minučių prie pagrindinio įėjimo. 

Kai jis išėjo, kambarys staiga ištuštėjo. Teliko nepaklota lova ir ryti- 


niai laikraščiai. Keitė koridoriumi lėtai nupėdino prie lifto. 

Patriko automobilis stovėjo aptrupėjusiame portike, šalia ženklo 
„Stovėti draudžiama" ir priešais greitosios pagalbos automobilį. Tai buvo 
apdaužytas oranžinės spalvos „Alfa Romeo , dvivietis, su rūdžių pragrauž- 
tomis skylėmis durelėse, keliose vietose užlopytas juodomis juostelėmis. 

— Bijau, kad ne toks patogus kaip greitosios pagalbos automobilis, — 
pasakė Patrikas atidarydamas jai dureles. 

— Tikrai miela, kad atvažiavai. 

Ji nusileido į žemą kietą sėdynę ir ištiesė kojas. Kol segėsi saugos dir- 
žą, Patrikas sumetė į bagažinę krepšius, atsisėdo prie vairo ir uždarė dure- 
les. Salonas atsidavė alyva, brezentu ir buvo kuklus: tiktai mažos apvalios 
skalės, pakreiptos į vairuotojo pusę, ir paprasti guminiai kilimėliai po kojo- 
mis. Jokių puošmenų. Variklis pasiurbė, paskui riaumodamas užsivedė. Iš 
radijo garsiai trenkė popmuzika, tačiau jis ją išjungė. Į šonus purtėsi pavarų 
perjungimo svirtis. 

— Na, tai kaip jautiesi? — paklausė jis. 

— Puikiai. 

Bet jos širdis spurdėjo lyg į spąstus patekęs paukštis. 

Jis suėmė Keitės ranką, spūstelėjo, paskui švelniai perbraukė pirštais 
per krumplius. 

— Nerimavau sužinojęs apie autoavariją. 

Jis vėl spūstelėjo jai ranką, paskui nenoromis uždėjo plaštaką ant pa- 
varų svirties ir stumtelėjo į priekį. Atleido rankinį stabdį, sugniaužė storą 
medinį vairą, rampa nusileido į pagrindinę gatvę ir įjungė dešinįjį posūkį. 

Keitė atlošė galvą į atramą ir žiūrėjo į jį. Apykaklė pastatyta, veidas 
po tamsiu lubų skliautu išryškėjęs šoninio lango fone. Trumpi rudi plaukai 
susitaršę — kaip visada. Ji jautėsi saugi matydama iš jo trykštančią fizinę 
ir dvasinę jėgą — be galo saugi ir drąsi. 

— Na, tai papasakok, kas atsitiko, — tarė jis. 

Saulė maloniai šildė pro jos šoninį langą. Vyrukas odine baikerio 
striuke ėjo susikibęs rankomis su mergina, užsitempusia storą džemperį. 
Normalus gyvenimas, pagalvojo ji stebėdama, kaip jie sustojo, pasibučiavo, 
kaip mergina erzindama kažką pasakė ir bandė nubėgti, kaip vyrukas laikė 
ją nutvėręs už rankos, prisitraukė artyn ir vėl pabučiavo. 

— Ar tu tiki gyvenimu po mirties? — paklausė jį. 

— Aš esu katalikas, — pasakė jis. — Bent jau buvau augintas kaip 


katalikas — iki keturiolikos metų. 

— Nebesi katalikas? 

— Mano dėdė, tėvo brolis, mirė nuo vėžio. Ilgai kentėjo, ir mano tėvas 
dėl to labai sielojosi. Praėjus kelioms dienoms po laidotuvių, vieną vakarą 
tėvas atėjo į virtuvę ir pasakė: „Dieve, aš taip stengiausi visą savo gyveni- 
mą tavimi tikėti, ir jeigu Tu iš tiesų esi, privalai paaiškinti, kodėl pasiėmei 
Syną. Duosiu tau parą laiko atsiųsti man ženklą, jog esi, antraip turėsiu 
nustoti tavimi tikėjęs. 

— Ir jis sulaukė ženklo? — paklausė ji. 


— Ne. — Kurį laiką jis vairavo tylėdamas. Ji negalėjo suprasti, ar jo 
veide atsispindi nusiminimas, ar apgailestavimas. — O kaip tu, Keite? Ar 
tu tiki? 

— Nežinau. 


Ir čia pat išgirdo Doros Rankorn balsą. 

Jis buvo aštuoniolikos metų, kai žuvo, bet jūs tebesate jo mažoji sesutė, ir 
jis nori jumis rūpintis. 

Po to Hovio balsas. 

Ei, Maže, kvailute!.. Argi tau nesakiau? 

Tas trikampis ant lempos. Plūduriavimas palubėje. Atsiskyrus nuo 
kūno. 

Neįmanoma. 

Išskyrus tai, kad ji matė tą ženklą. Nebent operacinės lempa buvo ap- 
versta. Nebent... 

Keitė papasakojo Patrikui, ką ji padarė jiedviem drauge pavakarienia- 
vus: kaip įsibrovė į laidojimo biurą ir pasiėmė nagą. Kaip Donaldsonams 
patarė atlikti privatų skrodimą ir kaip Salės Donaldson kūnas buvo kre- 
muotas praėjus vos kelioms valandoms po šio jų reikalavimo. 

Jie važiavo žiedinę sankryža, pro Rūmų tiltą ir pakrante. Saulė ištirp- 
dė rūką, palikdama skystą miglelę, po kuria jūra tyvuliavo tokia lygi ir spin- 
di, tarsi būtų nupoliruotą, Ant plūduro tupėjo kiras: Pasivaikščiojimo takas 
pilnas žmonių. Ji PaVydėjo jiems nerūpestingo sekmadienio, pavydėjo, nes 
jiems galbūt neteko regėti jaunos moters veido, kuri bandė ištrūkti iš kars- 
to. Pavydėjo, nes jie turbūt niekada nebuvo palikę savo kūnų ir nekybojo 
palubėje, žiūrėdami Iš viršaus į operacinės lempas ir save pačius. 

Keitė šiek tiek Pravėrė langą ir įkvėpė druskos, rūdijančios geležies ir 
pūvančių dumblių kvapo. Jūra visada jai sukeldavo stiprius jausmus — vie- 


nu metu ir liūdesį, ir džiaugsmą. Paskui tą kvapą permušė kepamo maisto 

tvaikas ir sukėlė jai šleikštulį. Ją pykino pats važiavimas automobiliu, todėl 
Keitė tylėjo, bandydama suvaldyti skrandį. 

Automobilis pasuko ir ėmė kilti į kalvą. 

— Ar gerai jautiesi? — švelniai paklausė Patrikas. 

— Gerai, — pasakė ji. 

Po ja kabėjo operacinės lempa, o dar žemiau po žaliais apklotais gulėjo 
jos kūnas. Seselė įbėgo į operacinę ir padavė stiklinį buteliuką gydytojui 
Svairui. „Lignokainas“, — pasakė ji. Paskui gydytojas Svairas nepastebimai 
įkišo jį į kišenę ir išsiėmė kitą. 

Gydytojas Martis Morganas telefonu jai pasakė, kad lignokainas 
naudojamas sustojus operuojamo paciento širdžiai. Tai buvo standartinis 
vaistas širdžiai atgaivinti. 

Tad kodėl, po velnių, gydytojas Svairas jo sąmoningai nepanaudojo? 

Krestelėjimas, trakštelėjimas. Jie jau sustoję šalia kito automobilio, 
prie jos namų. 

— Tu iššok, o aš važiuosiu paieškoti vietos, — pasakė Patrikas. 

— Važiuosiu su tavimi. 

— Ne, tu eik į vidų. Nėra taip šilta. 

Ji išlipo ir atidarė paradines duris. Kaip visada prieangio grindys 
buvo nuklotos laiškais, laikraščiais, reklamine medžiaga ir vietinių barų, 
parduodančių maistą išsineštinai, valgiaraščiais. Čia mėtėsi ir keli jai adre- 
suoti laiškai bei jos užsisakyti The Independent egzemplioriai. Ji atsargiai, 
saugodama žaizdą, viską susirinko. Paliko Patrikui neužrakintas duris ir 
užkopė siaurais laiptinės laiptais. Iš viršutinio aukšto sklido siaubingas 
muzikos dunksėjimas. 

Įkišo į spynelę raktą, pasuko ir stumtelėjo duris. Vos spėjo įkelti koją 
į prieškambarį, kai ant jos metėsi kažkoks tamsus padaras, kirto į veidą, 
griebė už plaukų. 

Iš siaubo ji šoko atatupsta ir atsitrenkė į durų staktą. Laikraščiai ir 
vokai pabiro ant grindų. Keitė mojavo rankomis aplink save. Kažkas lyg 
peiliu kirto į riešą, bjauriai sušnypštė. 

Jai gerklėje įstrigo klyksmas. Keitė puolė atgal, yrėsi per orą, tirštesnį 
už vandenį, kol pagaliau vėl atsidūrė laiptinėje, atsiplėšė nuo viso to siau- 
bo, springdama savo klyksmu, bandydama jį išspjauti. 

Vis dar traukėsi atbula nuo tos sulaižytos juodos katės, kuri pasiutu- 


siai blaškėsi po prieškambarį, paskui užšoko ant staliuko ir sėdėjo nekru- 

tėdama kaip šlykšti skulptūra. Jos galvos viršus buvo dailiai nupjautas nuo 
ausies iki ausies, atsivėrusioje ertmėje matėsi smegenys, plikos, žvilgan- 
čios, rausvokos smegenys, lyg raudonais siūlais išraižytos kraujagyslėmis. 
Grindys nusėtos išmatomis ir šlapimo pėdsakais. 

Paralyžiuota siaubo spoksojo į katę, lyg per sapną girdėdama laiptais 
kylančius žingsnius. Katė lėtai išrietė kaklą, galvą, tartum atsiliepdama 
į gyvatės kerėtojo melodiją, apsisuko, o sukdamasi sekundėlę įsmeigė į 
Keitę akis. Po to konvulsiškai sudrebėjo, beprotiškai trūktelėjo ir pradėjo 
kraipytis, daužytis šnypšdama, putodama, kol pagaliau išseko ir sudribo; 
taip tysojo kas kelias sekundes suvirpėdama, tarsi per ją būtų leidžiama 


elektros srovė. 


41 skyrius 
Lapkričio 4 d., sekmadienis 


— Gryna nesąmonė, kitaip nepasakysi, — pareiškė policininkas. Jis sto- 
vėjo apsirengęs mėlyna seržo uniforma, plačiai išsižergęs, susidėjęs už nu- 
garos rankas, jose laikė kepure. Trisdešimt penkerių metų, tvirto sudėjimo 
vyras buka nosimi ir trumpai pakirptais plaukais. Veidas perkreiptas šo- 
ko. — Tas, kas šitaip padarė, negali vadintis žmogumi. 

Keitė sugniaužė riešą, apklijuotą „Elastoplast“ pleistru, stengdamasi 
bent kiek apmalšinti gilaus įdrėskimo dilgsėjimą. Ji neįsiminė nei jo, nei su 
juo prisistačiusios Policininkės pavardės. Toji daili dvidešimtmetė sėdėjo 
priešais ją. Rudi plaukai sukelti, susegti, akys didžiulės, mėlynos. Nepai- 
sant santūriai ryžtingos išvaizdos, jai kalbant sklido nuoširdus, vaikiškas 
švelnumas. 

Man rodo katę. Kažkas keista su ta kate. Jis liepia nieko nedaryti, kai ją 
pamatysite. 

Jie bandė nukelti kate nuo staliuko, bet kai tik priėjo, ji iš karto kirto 
nagais, 0 užmesti antklodės nenorėjo, bijodami sudarkyti jos atviras sme- 
genis. Policija taip Pat jos nelietė ir radijo ryšiu iškvietė veterinarą. 

Viskas buvo ištrauktą iš stalčių ir išmėtyta ant grindų. Kelnaitės, tri- 
ko, kojinės, keliaraiščiai ir dar tos Tonio, buvusio jos meilužio, išmonės. Tai 


jis atnešė tą kvailą juodą liemenėle ir kelnaites. Liemenėlės dubenėlių cen- 

trai nukirsti, tas pat padaryta ir su šakumo centru. Kartą jis įkalbėjo jais 
apsirengti, ir Keitė pasijautė labai nepatogiai, kaip ir dabar, į tas drapanėles 
vien žiūrėdama. Nesuprato, kodėl visa tai tebelaikė — matyt, dar ruseno 
viltis, kad jis kurią dieną apsireikš ir jiedu vėl susieis. 

Čia pat mėtėsi seni laiškai, nosinės, banko ataskaitos, per galvą užsi- 
velkami megztiniai, kažkada dovanotas „Crabtree and Evelyn“ muilo kom- 
plektas, kuriuo ji taip ir nepasinaudojo, ir padėkliukų su Viktorijos laikų 
Londono vaizdais dėžutė. Ant tualetinio staliuko veidrodžio prilipdytas 
bjaurus lapelis su iš laikraščio iškirptomis ir priklijuotomis raidėmis: 

ŠTAI KĄ DARO TAVO DRAUGAI. 

— Ar dėl ko nors nesutariate su kaimynais, panele Hemingvėj? — pa- 
klausė policininkė. 

— Kiek žinau, ne. 

— O šeimyniniai konfliktai? 

— Šeimyniniai? 

— Neturite kokio pagiežingo buvusio draugo ar panašiai? 

Ji dirstelėjo į Patriką, paskui nusuko akis į langą, už kurio žvilgėjo 
administracinio pastato langai. 

— Ne. 

— Ar dar kas nors turi jūsų namų raktą? 

Policininkės žvilgsnis nukrypo į nukapotą liemenėlę. 

Keitė susigūžė. 

— Ne. 

— Lango skląstis neužšautas, bet jis puikiausiai matomas iš gatvės. 
Labiau panašu, kad įeita pro paradines duris — visiškai nesunku, o paskui 
arba atsirakino kokiu nors įrankiu, arba turėjo raktą. Čia sena „Yale“ spyne- 
lė. Bet kas galėjo atidaryti duris paprasčiausiai brūkštelėdamas kreditine 
kortele per jų tarpą. Ar kuris nors kaimynas turi raktą? 

Niūrus administracinis pastatas uždarytas savaitgaliui, langai tamsūs, 
ant stulpelių automobilių stovėjimo aikštelės gale sukabintos grandinės. 

— Ne, — pasakė Keitė. 

— Ar turite valytoją? | 

— Ne. Vienam savo bendradarbiui, Edžiui Biksui, buvau davusi raktą 
praėjusį sekmadienį. Jis su kita bendradarbe užėjo paimti man keleto dra- 
bužių ir prausimosi reikmenų. 


— Ar gerai juos pažįstate? — paklausė policininkas. 
g juos p p p 

— Nelabai gerai, bet vis dėlto esame draugai. Nė vienas iš jų jokiu 
būdu nebūtų šitaip pasielgęs. 

— Mes pasikalbėsime su jais, — pasakė policininkė. — Galbūt jie ką 
nors matė. 

Sučirškė durų skambutis. Keitei būtų tekę praeiti pro katę, kuri vėl le- 
tenomis kapstė orą. Patrikas mostelėjo jai likti vietoje ir pats, remdamasis 
nugara į sieną, praslinko pro gyvūną. 

Už durų stovėjo žemaugis vyras aptriušusia mėlyna striuke, rankoje 
laikė metalinį lagaminėlį. Jo plikė, iškilusi virš šiurkščių plaukų raizgyno, 
atrodė kaip kiaušinis lizde, o didelė kumpa nosis beveik rėmėsi į skurdžius 
ūselius. Akys kaip juodi karoliai įsodintos už storų akinių stiklų. 

— O, varge, — pasakė jis išvydęs katę. — Aš esu Denisas Jeptonas, 
veterinaras. — Jis paguldė lagaminėlį ant žemės, atsiklaupė ir jį atsegė. 
Išsitraukė hipoderminį švirkštą ir mažą buteliuką, pritraukė į švirkštą 
skysčio ir stvėrė katę už pakarpos. Ji įnirtingai, tačiau beviltiškai dau- 
žėsi, o jis mikliai bakstelėjo po uodega adatą, ir po kelių sekundžių ji 
suglebo. 

— Aš tik nuraminau ją kelioms minutėms. — Jis pažiūrėjo į Keitę, į 
policininkus. — Šita katė yra iš laboratorijos. 

Nejudanti katė staiga paveikė Keitę dar labiau. Užmetusi žvilgsnį į 
šlykštų pjūvį ir į atidengtas žvilgančias smegenis, ji skubiai nusigręžė ir vos 
sulaikė kylančią tulžį. 

— Ar jie šitaip elgiasi sų gyvūnėliais? — paklausė policininkas. 

— Taip. 

Keitė pastebėjo savo mažytį automatinio fiksavimo fotoaparatą, 
gulintį ant žemės PO senutėliu prisukamu patefonu. Nugarėlė atidaryta, 
juostelė išimta. Kažkam reikėjo tos juostelės. Bet joje nieko nebuvo: prieš 
eidama į laidojimo biurą jį įsidėjo naują, labai jautrią juostą, kurią jai davė 
Edis Biksas, tačiau nieko nenufotografavo. 

— Nupjauna jiems Viršugalvius? — nepatikėjo policininkas. 

— Taip, 
elektrodus. 


— Kokius tyrimus jie atlieka? 


kadangi reikią atidengti smegenis, jeigu nori tiksliai įstatyti 


— Bando vaistus, tiria reakcijas į stimuliatorius, atlieka eksperi- 
mentines operacijas. Katės — tinkami objektai: jų smegenys gerai išsivys- 
čiusios. 

— Panele Hemingvėj, jūs sakėte, kad esate Evening News laikraščio 
korespondentė, — tarė policininkas. 

— Taip. 

— Ar neparašėte ko nors, kas... e... būtų supykdę gyvūnų teisių gy- 
nėjus? 

Ji minutę patylėjo. 

— Taip, — pagaliau atsakė. — Praėjusį šeštadienį News išspausdino 
mano straipsnį. Jis buvo labai smarkiai paredaguotas. 

— Kaip tai? 

— Jį parašiau po to, kai į kailiadirbio patalpas Braitone buvo įmestas 
padegamasis užtaisas. Tame straipsnyje kritikavau gyvūnų teisių gynėjų 
metodus, tačiau jis pasirodė daug tulžingesnis, negu aš norėjau. 

— Ašjį skaičiau, — pasakė policininkė. 

Policininkas pasitrynė nosį. 

— Ar dar neišsiaiškinote, kas dingo? 

Juosta. Bet tada turėčiau paaiškinti, kodėl ją įsidėjau. 

— Ne. 

— Juk nereikia priminti, kad gyvūnų teisių gynėjai kartais būna fana- 
tiški, — pasakė policininkas. 

— Be abejo, — netvirtai atsiliepė Keitė. 

— Tai paaiškintų raštelį, tiesa? Jūs verčiau smulkiai papasakokite apie 
savo straipsnį. Prisimenu tą padegamąją bombą. Nemanau, kad būtų ką 
nors areštavę. Mes galėsime pasidomėti, kokius pirštų atspaudus rado CID*. 

Veterinaras tyrinėjo katės kaukolę. 

— Man teks ją pribaigti. Būtų kur kas širdingiau. 

— O kaip dėl šios damos apsaugos? — Patrikas pažiūrėjo į abu polici- 
ninkus. — Manau, jai gresia rimtas pavojus. 

— Paprašysime vietinių patrulių, kad pasektų. 

— Daugiau nieko negalite padaryti? 

— Labai panašu, kad kažkas smarkiai pyksta ant šios jaunos damos, 
sere. Stengiasi ją įbauginti, įspėti, kad panašių straipsnių daugiau nebe- 
rašytų. | 

— Aš pasiimsiu katę. Ar norėsite nufotografuoti? — paklausė veteri- 


naras policininko. 


* Angl. Criminal Investigation Department — Didžiosios Britanijos policijos Kriminalinis skyrius. 


MES + PRIEBLANDA 
288 PETER JA 


— Turbūt. 

— Užšaldysiu ją. — Jis ištraukė iš lagaminėlio mėlyną plastikinį mai- 
šelį ir garsiai timptelėjo užtrauktuką. 

— Ar negalite kaip nors jai pagelbėti? — paklausė Keitė. 

— Veikiausiai ji buvo išauginta vivariume. Jeigu ir uždėtume jai dirb- 
tinį viršugalvį, kitur ji neišgyventų. 

— O dabar, panele, — kreipėsi policininkas į Keitę, — patarčiau jums 
pasikeisti užraktą, bet įsidėti kur kas patikimesnį. Jeigu pamatysite ką 
nors įtartina, iš karto skambinkite mums. Arba jei bent kiek nerimausite. 
Galbūt reikėtų įsitaisyti duryse akutę ir apsauginę grandinę. Man atrodo, 
kad čia tebuvo perspėjimas. 

— O kas, jeigu atvykę rytoj rasite ją šliaužiojančią ir be viršugal- 
vio? — pyktelėjo Patrikas. 

— Patrikai, viskas gerai, — įsiterpė Keitė. 

— Visiškai nemanau, kad viskas gerai. 

— Yra privačios apsaugos firmos, — nurodė policininkas. — Galbūt 
panelės laikraštis ką nors parūpintų. 

— Aišku, kad jums neteko susitikti su mūsų redaktoriumi, — pasakė 
Keitė, išspausdama sarkastišką šypsenėlę. 

Policininkai išėjo drauge su veterinaru. Prieš pasišalindami dar pa- 
sakė, kad netrukus atvyks kriminalistai paimti pirštų atspaudų, ir paprašė 
pasistengti kuo mažiau ką nors liesti. Keitė juos išleido ir uždarė duris. Pa- 
trikas žiūrėjo į pridergtas grindis. 

— Aš išvalysiu. Nemanau, kad jie ieškotų pirštų atspaudų ant iš- 
matų. 

— Pati susitvarkysių. Bet prieš tai noriu pažiūrėti, ar „Geltonuosiuose 
puslapiuose“ yra bent vienas skubiai aptarnaujantis spynų meistras. 

— Aš išvalysiu. Tau pridera ilsėtis, — tvirtai tarė jis. 

— Ilsėjausi ištisas dešimt dienų. 

— Tuomet skambink spynų meistrui. Aš išvalau. 

Ji nuėjo prie savo palto, „Barbour“ padirbinio, kuris kabėjo ant pa- 
kabo — ten, kur jį paliko grįžusi iš laidojimo biuro, ir kyštelėjo į vidine 
kišenėlę ranką. 

Jo nebebuvo. 

Sprando oda taip ir pašiurpo. Išsyk atgijo prisiminimai. Tylus lipšnus 
balsas. 

Jūs matėte, kad nagai buvo nudilę ir nulūžinėję. 

Galėčiau atnešti, jeigu norite. Kur galėčiau jį rasti? 

Dabar viskas atgijo. Prisiminė, kaip palatoje jis apsuko jai varžtimi 
ranką. . 

Kaip įsmigo adata. 

Šypseną. 

Ji patikrino visas kišenes, išvertė jas, nors žinojo, kad veltui gaišta 
laiką, ir suprato, kas atsitiko. Ji žinojo, kas paėmė. 

Keitė sukando dantis, panarino galvą, niršdama ant savęs, jausdama, 
kaip senka paskutinės jėgos. 

— Ko ieškai? — paklausė Patrikas. 

— To, ko ieškojo įsibrovėlis, — atsiliepė ji. — Ir surado. 

— Ką? | 

— Tą nagą. 

— Salės Donaldson nagą? Juokauji? Kam jis reikalingas gyvūnų 
globos?.. — jis nebeužbaigė, susiraukė. — Nematau jokio ryšio. Ar Salė 
Donaldson jiems rūpėjo? 

— Gyvūnų globa čia niekuo dėta. Ligoninė — štai kas susiję. 

— Ligoninė? 

— Policininkas sakė, kad įsibrovėlis galėjo turėti raktą. Aš vienintelė 
turiu raktą. — Ji nukėlė nuo viršutinės lentynos prikaistuvį ir jį pakratė. 
Kažkas barškėjo. Keitė nuėmė dangtį. Ten gulėjo raktas. — Šitas — vie- 
nintelis atsarginis. Manau, kad kažkas pasiėmė raktą iš ligoninės seifo ir 
pasidarė dublikatą, arba paprasčiausiai jį pasiskolino. 

— Kada? Katė čia išbuvo vos kelias valandas. 

— Taip. Greičiausiai įkišo ją naktį. Tas, kuris žinojo, kad šiandien 
grįžtu namo. 

— Kalbi gryniausius niekus. Nematau jokios logikos, — nesuprato 
jis. 

— Kuo puikiausia logika, — užginčijo Keitė. — Kam užtenka suge- 
bėjimų paveikti koronerį, patologą ir laidojimo biuro savininką, tas sugeba 
apsisukti ir aplink mane bei pakišti tariamą įkaltį, kad užtrintų savo apsi- 
lankymo mano bute pėdsakus. 

— Tas nagas turėtų būti labai ypatingas, — pasakė jis. Ir pakštelėjo jai 
į skruostą. — Tu velniškai narsi — ar žinojai? 


Ji nusišypsojo pasijutusi bejėgė ir silpna. 

— Šį vakarą važiuoju į Londoną. Hitrou oro uoste vyks spaudos 
konferencija, kurią turiu nušviesti. Kodėl tau neišvažiavus su manimi ir 
kelioms dienoms nuo viso šito nepabėgus? 

Žaliose jo akių rainelėse ji pirmą kartą išvydo rudą atspalvį, kuris tarsi 
sušvelnino, sušildė jas, o juoduose vyzdžiuose pamatė savo veido atvaizdą. 
Apsikabino jį. 

— Norėčiau, — pasakė Keitė. — Labai norėčiau. Bet negaliu. Aš ne- 
bėgsiu. 

Patrikas ją priglaudė stipriau. 

— Tu susidūrei su kažkokiu pamišėliu. 

— Ne. Tik su labai apsukriu. 

— Važiuojame į Londoną. 

— Negaliu. 

— Kodėl? 

Ji tylėdama glaudėsi prie Patriko. Jo šiluma teikė stiprybės ir ramino 
po ką tik patirto išgyvenimo. Paskui atšlijo, kad pamatytų jo veidą. 

— Todėl kad aš visada nuo visko pabėgu. Atrodo, kad toks bėgimas 
nuo visko yra mano šeimos bruožas. Nebenoriu vėl to kartoti. Aš pasiliksiu. 

— Prasimanymas, Keite, daugiau nieko. Pabandyk tai užmiršti. Tau 
reikia išgyti ir sustiprėti. 

— Čiane prasimanymas, Patrikai, o mano darbas. 

Vėl stojo tyla. Po kiek laiko Patrikas tarė: 

— Leisk tau padėti. 

— Aš pati įklimpau į tą košę, pati turiu ir išsikapstyti. Žinau, ką man 
reikia daryti. 

— Ką? 

— Grįšiu į ligoninę ir dar kartą su juo susitiksiu. 

— Sukuo?. | 

Ji šelmiškai nusišypsojo. 

— Ą-a. Cia jau mano reikalas. 

Dabar jis žvelgė į ją sų priekaištu. 

— Man nesvarbu, koks tas tavo reikalas, Keite. Tačiau jeigu tokios 
būklės žadi kuo nors rimtai užsiimti, aš eisiu su tavimi. 

— Tiktai keliauju į ligoninę. 

— Salė Donaldson taip pat buvo nukeliavusi į ligoninę. 

— Man reikia užduoti jam porą klausimų, tada tikrai žinosiu. Jis ne- 
puls manęs ligoninėje. Negaliu atidėlioti: jis dar gali turėti tą nagą. 

— Aš eisiu kartu. 

— Noriu ten nuvykti šiandien po pietų. O tu turi važiuoti į Londoną. 

— Galiu ir nevažiuoti. 

— Nieku gyvu. Nebandyk susimauti savo naujame darbe dėl šito 
mano jovalo. 

— Gerai. Klausyk, rytoj man laisva diena. Kodėl mums nenuėjus su- 
sitikti su juo rytoj? 

— Žinoma, — pasakė ji nuvargusiu balsu. 

Keitė jį pabučiavo, apsisuko, nuėjo į svetainę ir pasiėmė telefono 
abonentų knygą. Susiradusi Princo regento ligoninės numerį, surinko. 
Atsiliepė operatorė, ir Keitė paprašė sujungti ją su intensyviosios terapijos 
skyriumi. 

— Intensyviosios terapijos skyrius, — pasigirdo mergaitiškas balsas. 

— Ar gydytojas Svairas šiandien dirba? 

— Taip, bet šiuo metu gydytojas nepasiekiamas. Jis operacinėje, sku- 
bios operacijos. 

— Kadajis bus laisvas? 

— Manyčiau, ne anksčiau kaip aštuntą valandą. Galbūt dar vėliau. 

Keitė padėkojo ir padėjo ragelį. Su kibiru ir skuduru rankose įėjo Pa- 
trikas. 

— Susisiekei su spynų meistru? — paklausė jis. 

— Nieko gero. Bandysiu kitur. 

Jis nuėjo į prieškambarį. Keitė pakėlė ragelį ir surinko žinomą numerį. 

— „Streamline“, laba diena, — atsiliepė moteriškas balsas. 

— Norėčiau užsisakyti taksi šiam vakarui. Pusei aštuonių, — tyliai 


pasakė Keitė. 


42 skyrius 
Lapkričio 4 d., sekmadienis 


Po pietų nuo Atlanto atslinko žemi debesys, oras kaipmat pagedo. Aštuo- 
nių balų vėtra nukaukė per Braitono aptriušusių namų eiles, taršė reklamų 
lentas, švaistė šiukšles, nuo medžių draskė paskutinius rudens lapus ir 


tamsius šaligatvius užliejo stambių lietaus lašų kruša. 

Kai taksi sustojo po stikliniu Princo regento ligoninės portiku, vėjo 
šuoras sumėtė jį lyg inkarą nuleidusią valtį. Keitė užmokėjo vairuotojui ir 
nuskubėjo į niūrų priimamąjį, atgal į pažįstamus, atsibodusius trintų bul- 
vių, dezinfekcinių priemonių ir valiklio kvapus. 

Ji pasuko pro tuščią stalą, bet kaip sugrūstus, apirusius neįgaliųjų 
vežimėlius ir visą nuorodų rinkinį, užkopė stačiu nuožulnumu ir pravėrė 
guma apkraštuotas dvivėres duris, sekdama rodyklėmis, vedančiomis į Ka- 
ralienės Elžbietos korpusą, nors faktiškai į jas dirsčioti jai nebereikėjo. 

Ligoninėje buvo juntama laisva sekmadienio vakaro nuotaika, medi- 
cinos personalo beveik nesimatė. Laukdama prie liftų Keitė mėgavosi savo 
mėlyno kašmyrinio palto šiluma. Katės sukeltas šokas atlėgo, jos emocijas 
užvaldė nebylus įtūžis ir ryžtas. 

Kol liftas vilkosi aukštyn, jai maudė paširdžius. Galvoje skambėjo 
Doros Rankorn žodžiai. Bet ji nekreipė į juos dėmesio. Rūpėjo vien tai, ką 
privalėjo padaryti. Ji išsiėmė iš palto kišenės magnetofoną, dar kartą pa- 
tikrino, ar jis parengtas, perbraukė pirštais laidelį, kuris ėjo iš kišenės pro 
prakirptą skylutę ir driekėsi po palto pamušalu į kitoje atlapo pusėje įsiūtą 
mikrofoną. 

Keitė išlipo šeštame aukšte, nuėjo pro dvivėres duris su stikliniais liu- 
kais, su užrašu „Tiktai operacinės darbuotojams“ link operacinių vyresnio- 
sios slaugos administratorės posto, bet nieko ten nerado. Durys priešais 
cyptelėjo atsiverdamos ir užsidarydamos, pro jas išėjo dvi seselės. 

— Atleiskite, — kreipėsi Keitė. — Gal žinote, kur yra gydytojas 
Svairas? 

— Taip, ketvirtoje operacinėje. 

Keitė atsisėdo ant kėdės, staiga ištroškusi ir nuvargusi, ir turėjo pri- 
pažinti, kaip greitai seko jos energija. Pasigirdo subruzdimas: pro šalį vežė 
vyrą kreidos baltumo veidų ir su prijungtu respiratoriumi, iš paskos sekė 
keli medikai, po t0 — tyla. Anksčiau skambino jos motina, sunerimusi, ko- 
dėl ji neatsiliepė praėjusį sekmadienį ir dar kelis kartus praėjusią savaitę. 
Keitė pasakė, kad dieną naktį buvo užsiėmusi. Tiesiog jautėsi per daug nu- 
vargusi, todėl apie avariją jai nepasakojo. Baigusi pokalbį, staiga ji pasijautė 
labai vieniša. 

Ji permetė akimis užrašus, paskui pagalvojo, gal čia rastų kokį smul- 
kių prekių automatą arbą geriamojo vandens fontanėlį. Jau susiruošė kilti 


ir pasižvalgyti, kai virstelėjo vienos dvivėrės durys. Pro jas išėjo vyras žaliu 

chalatu ir baltais batais ir dvi taip pat apsirengusios moterys. Visas trejetas 
iš kažko juokėsi. Paskui pasirodė dar viena moteris. Ir gydytojas Svairas, 
nusitempiantis chirurginę kaukę. 

Jis iš karto ją pamatė, priėjo ir šiltai pasisveikino. 

— Keitė! Malonu jus matyti. Ketinau pas jus užbėgti, tačiau niekaip 
neradau laiko. Buvo viena iš tų įtemptų savaičių. Kaip jaučiatės? 

Jis nusiėmė kepuraitę ir susiglostė plaukus. 

Toks pasisveikinimas ją nustebino. 

— Geriau, ačiū. 

— Puiku. Kada važiuosite namo? 

Keitė bandė sugauti kokį nors balso virptelėjimą, dvejonę, tačiau gy- 
dytojo reakcijoje jautė tiktai švelnumą. Sukirbėjo abejonė. 

— Mane šiandien išleido. 

— Negali būti! Turbūt esate stipri mergaitė, kad taip greitai atsistojo- 
te ant kojų. — Jis pažiūrėjo į savo laikrodį, susiraukė. — Keista, kad ligonis 
išleidžiamas tokiu metu. Paprastai išrašomas rytą. 

— Mane išrašė šį rytą. Grįžau susitikti su jumis. Pagalvojau, gal galė- 
tume kur nors nuošaliai trumpai pasikalbėti. Tuo pačiu klausimu, kurį jau 
aptarinėjome. 

— Apiejūsų atsiskyrimą nuo kūno? — Jis džiugiai išrietė antakius. — 
Taip, be abejo. Tačiau teks paskubėti: turiu eiti į susirinkimą. Persirengsiu, 
ir galėsime užbėgti į mano kabinetą apačioje. Aš tuoj. 

Ji vėl atsisėdo, visiškai sugluminta tokios jo reakcijos. Ją pamatęs tik- 
rai apsidžiaugė ir neparodė nė menkiausio ženklo, kad būtų ką nors slėpęs. 
Galji klydo. 

Tačiau ji negalėjo klysti. 

Svairas sugrįžo po kelių minučių, persirengęs tamsiai mėlynu dvieiliu 
bleizeriu, kreminės spalvos marškiniais, pasirišes raudoną, turkišku raštu 
išmargintą kaklaraištį, prašmatniomis pilkomis kelnėmis ir juodais ne- 
varstomais batais. Jo nerangus, gremėzdiškas skubėjimas priminė atakon 
lekiantį raganosį. 

— Einam? — pakvietė jis nesustodamas. 

Ji žirgčiojo šalia didesniais ir greitesniais žingsniais negu priderėjo, 
pilvas dilgsėjo ir tampėsi, tačiau antraip būtų nuo jo atsilikusi. 

Lifte jis paspaudė apatinį mygtuką. 

— Ir kaip jums sekėsi ligoninėje, Keite? — paklausė jis, kai užsivėrė 


durys. 

— Maistas buvo geresnis negu maniau. Mane perkėlė į atskirą palatą. 
Bendrosios palatos buvo perpildytos ar dėl ko kito. 

Ji stebėjo, ar jo veidas neišduos kokios reakcijos, tačiau ir vėl nieko 
tokio nepamatė. Liftas bumbsėdamas slinko žemyn, pračiuožė pro antrą 
aukštą, pusaukštį, pirmą aukštą. 

— Padėtis pagerės, kai pastatys studentų korpusą. Prisidės kelios 
naujos palatos. Bet nuolat trūksta finansavimo. Jūs žurnalistė, tiesa? 

— Taip. 

Liftas staigiai sustojo, durys atsivėrė. 

— Jums reikėtų parašyti straipsnį apie sveikatos apsaugos sistemą. 
Tiesiog gėda. Biudžetas, skirtas mūsų moksliniams tyrimams, apgailė- 
tinas. 

Jie išlipo į platų koridorių rūsyje, niūrų ir tuščią. Keitė įsitempė. Pusė 
lempų virš galvos nedegė. Palei sieną išrikiuotos tuščios lovos. Garsiai 
šniokštė ventiliacijos sistema. Ji neramiai apsidairė, bene pamatys kokį 
žmogų. 

Anesteziologas vėl ėjo per greitai, ir ji skausmingai stengėsi neatsi- 
likti; įsikišusi ranką į kišenę, prilaikė magnetofoną, kad tas per daug nesi- 
kratytų. Čia pat pasieniu driekėsi asbestu dengti vamzdžiai. Ventiliacijos 
garsas pamažu išdilo, ir kurį laiką tesigirdėjo vien jų batų taukšė-jimas. 

Jie pakilo stačiu nuožulnumu, išėjo pro sutvirtintas duris į lauką ir 
perkirto tamsią, beveik tuščią automobilių stovėjimo aikštelę. Tarp šešėlių 
pynėsi ligoninės langų atšvaitai, Keitei rūpėjo sustoti, daugiau nebesekti 
paskui jį, traukti atgal į ligoninę. 

Tiksliau, pabėgti. 

Ji ėjo sugniaužusi iš skausmo kumščius. Pyktis įveikė baimę. Pyktis 
dėl sujaukto jos buto, dėl tokio poelgio su kate, dėl pavogto nago, dėl Saros 
Donaldson likimo Ir jos vyro sielvarto, pyktis ant to pasipūtusio laidojimo 
biuro direktoriūkščio, ant Terio Brento. 

Jie neįveiks jos, niekas neįveiks; ji nesitrauks. Tik ne šį kartą. Gydyto- 
jas Svairas žinojo viską, ko jaj reikėjo. Keitė išpeš iš jo visus atsakymus. 

Pro šalį praskubėjo paltų apsirengusi seselė, nunėrusi galvą prieš vėją 
ir lietų. Keitei užteko Išvysti kitą žmogų, kad pasijaustų drąsiau. 

Čia saugu. Čia ligoninė. Aplinkui žmonės. 

Jie praėjo Pro surenkamųjų namelių eilę, pro tamsų buldozerį, 
statybinių medžiagų krūvą, užklotą besiplaikstančia plastikine plėvele. 


PETER JAMES + PRIEBLANDA 295 


Kairėje, ant kažkokio pastato stogo, iš milžiniško vamzdžio lyg iš gar- 
laivio kamino virto garai. Jie artėjo prie „Nissen“ statybininkų namelių, 
išrikiuotų už aukštos vielinės tvoros. Ant vartų didžiulė raudonos ir bal- 
tos spalvos iškaba skelbė: MOKSLINIŲ TYRIMŲ SKYRIUS. ĮEITI GRIEŽTAI 
DRAUDŽIAMA. 

Keitė užduso, vos vilkosi iš paskos, pilvą raižė skausmai. Troško mi- 
nutėlei prisėsti. Anesteziologas išsitraukė raktų ryšulį, atrakino vartus, 
praleido Keitę ir vėl juos užrakino. Iš nuovargio ji nebegalėjo ištarti žodžio. 
Jie nuskubėjo toliau. Vėjas draikė jos plaukus, lietus čaižė veidą. Praėjo pro 
tamsius „Nissen namelių langus ir sustojo prie ilgo vienaaukščio pastato. 
Ore sklandė nemalonus, zoologijos sodą primenantis kvapas. 

Jis atrakino duris, praleido Keitę, įjungė šviesas, paskui duris uždarė 
ir užrakinęs jas iš vidaus įsidėjo raktus kišenėn. 

— Saugumo dėlei, — šypsodamasis pasakė jis. — Čia turime daug 
narkotikų ir chemikalų. 

Jie stovėjo mažoje užgriozdintoje laboratorijoje, prasmirdusioje ait- 
riais chemikalais. Dienos šviesos lempos bliksėjo, padrikai spragsėdamos 
lyg po lempos gaubtu besiblaškančios peteliškės. Ji nusekė paskui aneste- 
ziologą pro gale esančias duris. 

Jis įjungė kitos patalpos šviesas, nuaidėjo spragtelėjimas. 

— Per karą čia buvo priešlėktuvinės slėptuvės, — pasakė jis. — Pa- 
talpų labirintai nusidriekia iki pat kalvos šlaito. Devynioliktame amžiuje 
buvo įsikūre kontrabandininkai. Laiptai gana statūs, būkite atsargi, Keite. 

Lipdama paskui jį žemyn beveik vertikaliais akmeniniais laiptais, ji 
laikėsi tvirtai įsikibusi turėklų. Nusileido į siaurutį koridorių, silpnai ap- 
šviestą nišoje įtaisytos lemputės. Čia buvo daugybė uždarų durų, ant kiek- 
vienos prikabinta lentelė su pavarde. Durys už mažos virtuvėlės priklausė 
gydytojui H. Svairui. 

Kabinetėlis mažas, be langų, kuklus ir paprastas: du dirbtine oda ap- 
traukti krėslai priešais seną geležinį stalą, už jo — kur kas įspūdingesnis 
krėslas, o už to krėslo — durys, kur, Keitės manymu, buvo spinta. Čia pat 
stovėjo trys dokumentų spintos, knygų lentynos prikrautos medicininių 
žinynų, įskaitant ir jo paties knygas, taip pat keli keisti prietaisai, tačiau 
nesimatė nė vieno asmeninio daikto, kuris bent ką bylotų apie patį šios 
patalpėlės savininką. Oras troškus ir persunktas kiliminės grindų dangos 


bei vinilo kvapais. 

— Sveikatos apsaugos ministerija nešvaisto pinigų prašmatnioms 
kontoroms, — pasakė jis nurodydamas jai vieną krėslą; paskui priklaupė 
ir įjungė orpūtį šildytuvą. — Gal norėtumėte ko nors atsigerti, Keite? Aš 
ketinu užplikyti tirpios kavos. 

— O, taip, prašau. Ir jeigu galima, dar norėčiau stiklinės vandens. 

Jis išėjo ir uždarė duris. Maudė ištąsytą skrandį. Ji atidžiai tyrinėjo 
patalpą, ieškodama kokio nors pėdsako, tačiau nieko svarbaus nepamatė. 
Įkišo ranką į kišenę, šiaip taip sukrapštė magnetofoną, įjungė, vogčia jį iš- 
traukė, patikrino, ar veikia, ir vėl įkišo atgal. Už durų girdėjosi šniokščian- 
tis virdulys, žingsniai, indų tarkštelėjimas. 

Gydytojas Svairas įnešė padėklą su šnypščiančio vandens stikline, 
dviem kavos puodeliais ir pieno buteliu. 

— „Perrier'* bus gerai? 

— Ačiū. | 

—- Pieno, cukraus? 

— Prašyčiau juodos. 

Ji tuoj pat ištuštino stiklinę, mėgaudamasi šildytuvo skleidžiama šilu- 
ma. Pastaroji ir gėrimas bent kiek atgaivino. 

Anesteziologas atsisėdo šalia, užsimetė koją ant kojos, o kavos puode- 
į pasidėjo ant kiliminės dangos. Jis buvo užsimovęs mėlynas puskojines su 
pianino klavišų motyvu. 

— Vadinasi, norėjote pasikalbėti. 

Keitė įsitempė. 

— Taip. Aš noriu sužinoti, kas vyko operacinėje. 

— Viskas labai paprasta. Mes stengėmės išgelbėti jums gyvybę. 

Keitė neatitraukė akių nuo jo veido. 

— Ne. Nemanau. Man nepasireiškė jokia mirtina alerginė reakcija. 
Tai buvo melas. Jūs man suleidote kažkokių vaistų. 

Jis atidžiai ją nužvelgė. 

— Seselė atnešė lignokaino buteliuką. Jūs sukeitėte jį su kitu, many- 
damas, kad niekas nematė. 

— Keite, jūs žinote, kad negalėjote nieko matyti? 

— Taip. — Rangėsi nuo kavos kylantis garas. — Tuomet ką aš ma- 
čiau? 


* Mineralinis vanduo. 

— Praėjusią savaitę kalbėjome apie mirtį, Keite. Apie tai, kaip mes ją 
traktuojame, prisimenate? Kad anksčiau manyta, jog mirtis ištinka širdžiai 
sustojus, tačiau dabar galvojama kitaip? Kai nustoja plakti širdis, smege- 
nys išlieka aktyvios dar devyniasdešimt sekundžių, o kartais ir ilgiau. Pa- 
skui jos pradeda greitai išsijunginėti, miršta. Po trijų keturių minučių jų 
funkcijos išnyksta negrįžtamai. Būtent tada žmogus laikomas kliniškai, o 
kai kuriose šalyse ir teisiškai, mirusiu. 

Keitė gurkštelėjo kavos. 

— Po smegenų mirties niekas nesugrįžta, — toliau kalbėjo jis. — Nė 
vienam dar nepavyko to padaryti. Tačiau smegenų mirties būklę galima 
imituoti: jų aktyvumą gali laikinai sustabdyti hipotermija ir kai kurie bar- 
bitūratai. 

Jis sunėrė pirštus. Keitė atkreipė dėmesį į jo rankogalių sąsagas — 
auksinių monetų pavidalo. Jos galva, tai buvo vulgaru. 

— Kadangi jus operuojant anestetikas sukėlė mirtiną alerginę reakci- 
ją, jūsų smegenų bioelektrinis aktyvumas buvo aštuonias minutes nutrū- 
kęs. Tuo metu jūsų smegenys faktiškai buvo mirusios, be to, tuo pat metu 
tris minutes buvo sustojusi jūsų širdis. Jūs negalėjote ką nors matyti, gir- 
dėti, jausti, liesti arba užuosti. — Jis palinko į priekį. — Tačiau jūs matėte 
mane. Matėte ir tą trikampį, tiesa? 

Jo akys Keitę sustingdė. Ankstesnė jų šiluma pradingo. Dabar jose 
spinduliavo beveik fanatiškas susijaudinimas. 

— Aš jums nesakiau, kad mačiau trikampį. 

— Tačiau matėte, taip? Dėl to ir grįžote į operacinę patikrinti? 

— Taip, — tyliai pripažino ji. — Kadangi žinojau: jeigu tas trikampis 
yra, vadinasi, tikrai jus mačiau. 

Jis plačiai šypsojosi, tačiau šiluma į akis nesugrįžo. 

— Keite, operacinėje tuo metu buvo kilusi panika, todėl jūs galbūt 
apsirikote. 

Ji gūžtelėjo pečiais. 

— Gerai. Pasakykite, kaip aš galėjau pamatyti tą trikampį? 

— Man sunku įrodyti, kaip pamatėte. Kol žmogaus smegenys akty- 
vios, pagrįstai manoma, kad tai gali būti paprasčiausia haliucinacija. Arba 
netgi telepatinis bendravimas su aplinkui esančiais žmonėmis. Vienintelis 
būdas nustatyti nutrūkusį smegenų bioelektrinį aktyvumą — smegenų 


kontrolė atliekant EEG. Jūs esate viena iš vos kelių žmonių, su kuriais man 

teko susidurti, kai monitorius neatspindėjo smegenų aktyvumo, tačiau jie 
vėliau prisiminė, kad buvo atsiskyrę nuo savo kūnų. 

— Kodėl mane kontroliavote? 

— Aš laikau EEG monitorių operacinėje, nes jis reikalingas mano 
moksliniam tyrimui. 

— Moksliniam tyrimui? 

— Taip. Tai viena iš mano sričių. — Jis patylėjo. — Taip smarkiai 
nesirūpinkite. Visada labai nuostabu, nes pašėlusiai įdomu! Neįtikėtinai 
įdomu dėl trijų priežasčių. — Jis pradėjo lenkti pirštus. — Pirma, jūs su- 
gebėjote kuo smulkiausiai viską prisiminti, nors buvo išnykusios smegenų 
funkcijos. 

— Mano žurnalistinė praktika, — ironiškai tarstelėjo ji. 

Anesteziologas į jos pastabą neatkreipė dėmesio. 

— Antra, jūs sugebėjote matyti dalykus, kurių, esant tokios būklės, 
visiškai neįmanoma matyti. Visą veiklą operacinėje. Trikampį. 

Jo žvilgsnis tapo tarsi maniako ir Keite erzino. 

— Ir trečia: įvertindami jūsų jaučiamą skausmą ir tą momentą, kai 
skausmas liovėsi, mes galėjome tiksliai nustatyti, kada jūs atsiskyrėte nuo 
savo kūno. — Jis patylėjo. — Tą akimirką, kai visiškai išnyko jūsų smegenų 
elektrinės bangos. 

Atrodė, kad šildytuvas ėmė pūsti šaltą orą. 

— Yra ir ketvirtas faktorius, reikalingas absoliučiam įrodymui, — pa- 
sakė jis. 

— Koks? 

— Baikite gerti kavą, ir aš parodysiu. 

Jis palaukė, kolji ištuštino puodelį, paskui atsistojo ir atidarė duris už 
rašomojo stalo. Uždegęs ten šviesą, jis mostelėjo jai įeiti. 

Patalpa buvo kelis kartus didesnė už kabinetą, kairėje — dar vienos 
durys. Kambario viduryje stovėjo tinklinis narvas, užkeltas ant baltų izo- 
liatorių. 

Keitė už savęs išgirdo spragtelėjimą, tarsi anesteziologas turėtų vargo 
uždarydamas duris, ir atsigręžė. Gydytojas Svairas kažką kyštelėjo kiše- 
nėn. Čia tvyrojo negyva, sunki atmosfera, kuri sukėlė jai klaustrofobijos 
jausmą. 

— Neatrodo, kad džiaugtumėtės savo patirtimi, Keite. O reikėtų, — 
pasakė jis. 

— Man ji atrodo vaiduokliška. 

— Jūs gana mitriai pastveriate pirmam laikraščio puslapiui tinkančią 
sensaciją žiūrėdama į merginą, kuri galėjo būti palaidota gyva, bet ne į pa- 
čią pirmą žmogišką būtybę, įrodančią, kad gyvenama po mirties? 

Iš pradžių Keitė manė, kad jis juokavo. Paskui jo veide išvydo pagiežą. 
Taip ir užgniaužė gerklę. 

— Aš norėčiau su jumis atlikti keletą tyrimų. 

— Tyrimų? 

— Pažiūrėti, ar mes galime pratęsti tą išgyvenimą. 

— Pakartoti? 

— Taip. Labiau valdant situaciją. — Jis trynėsi rankas. — Tik pagal- 
vokite, kokią nuostabią žurnalistinę sensaciją turėtumėte! 

— Ne, dėkui! 

— Kodėl ne? 

Ji nukreipė nuo jo akis į polistirolo plokštes ant lubų. Galvoje sukosi 
Doros Rankorn žodžiai. Išvydo Hovį. Išgirdo perspėjimus. Keitės drąsa 
ėmė tirpti. Ji suvirpėjo. 

— Manau, dėl to, kad nedera lįsti ten, kur lįsti nevalia. 

— Ar vaikystėje skaitėte Bibliją? Ar prisimenate šv. Pauliaus laišką? 
„Kai buvau vaikas, kalbėjau kaip vaikas, mąsčiau kaip vaikas, protavau kaip 
vaikas; tapęs vyru, mečiau tai, kas vaikiška. Dabar mes regime lyg veidro- 
dyje, mįslingu pavidalu, o tuomet regėsime akis į akį.“ 

— Prisimenu, — pasakė Keitė. 

— Dievas turėjo omenyje, kad gyvendami žemėje esame tiktai vaikai, 
apgraibomis vaikštantys tamsoje. Mes galime pamatyti šviesą tiktai nu- 
mirę. Visada jaučiau tam tikrą Dievo arogantiškumą. Nesuprantu, kodėl 
žmonės negalėtų regėti šiek tiek daugiau. Kodėl turime gyventi prieblan- 
dos pasaulyje lyg pusakliai gelmių padarai? — Svairo krumpliai pabalo, ir 
jo pyktis Keitę išgąsdino. — Jūs sakote: „Dievas suteikė man šitą galią, 
bet man nevalia ja pasinaudoti.“ Klausykite, kodėl ne? Ko Jis bijosi? Ką Jis 
tokio slepia, jei nenori, kad mes pamatytume? 

— Net jeigu pati įsitikinčiau, nemanau, kad kas nors patikėtų mano 
parašytu straipsniu. 

Jo maža apvali burnytė susiraukė. 

— (O, taip, patikėtų. Aš galiu įrodyti, suprantate, Keite. — Jis parodė į 


vielinį narvą. — Nemanau, kad jums teko kada nors tokį matyti. 

Svairas patraukė velkę ir atvėrė galinį skyrių. 

Įrenginys panašėjo į miniatiūrinę operacinę: stovėjo uždengtas me- 
talinis stalas, anestezijos aparatas su lašelinės stovu ir deguonies balionė- 
liais, respiratorius ir laidų bei matuoklių rinkinys. Ten, kur turėtų kabėti 
lempa, izoliuotas vielinis tinklas buvo ištemptas per kokias tris pėdas virš 
stalo ir driekėsi per visą lubų plotį. 

— Čia maniškis Faradėjaus narvo variantas, — išdidžiai pareiškė jis. 

Ji pasijautė nesmagiai. 

— O ką tai reiškia? 

— Mums trūksta vienos detalės, kad neabejotinai įrodytume jūsų 
patyrimą, Keite. Vienintelis paaiškinimas, kurio negalime atmesti, yra 
telepatija. Aš žinojau, kad ant lempos viršaus yra tas trikampis ženklas, 
kadangi pats jį nupiešiau. Galimas dalykas, kad ant operacinio stalo pa- 
sikeitusi jūsų sąmonės būklė prisiderino prie mano smegenų elektrinių 
bangų ir šitaip sugavo to trikampio vaizdą. 

— Ką tas Faradėjaus narvas daro? 

— Jis apgaubia objektą elektroniniu skydu. Jeigu telepatija tikrai 
egzistuoja, tai ji turėtų būti elektroninio pagrindo radijo signalo formos, 
o to signalo varomoji jėga — smegenys. Signalas nepraeitų pro elektroninį 
skydą. 

— Ir ką tai įrodytų? 

— Jeigu jo viduje būtų kas nors, kurio smegenų aktyvumas išnykęs, 
tačiau jis matytų, kas vyksta už to narvo, mes galutinai įsitikintume, kad 
žmogaus sąmonė gali egzistuoti atskirai nuo kūno. 

Keitei kėlė nerimą ir anesteziologo veido išraiška, ir jo kalba. 

— Irjūs tikite, kad tai įrodytų gyvenimą po mirties? 

— Turime išsiaiškinti, Keite. Privalome. Privalome. — Jis nuėjo per 
kambarį, atidarė stalčių ir ištraukė mažą pakelį, įvyniotą į baltą popie- 
rių. — Privalome sužinotį, 

— Kodėl? Kol kas žmonija puikiausiai apsiėjo ir be žinojimo. 

— Nelabai kaip apsiėjo. — Jis išvyniojo buteliuką ir iškėlė prieš švie- 
są. — Taisyklės pasikeitė. Anksčiau jas nustatydavo religija, dabar — mok- 
slas. Mokslas konstatavo, kad jeigu miršta smegenys, tuomet miršta ir 
žmogus. Tačiau jūs žinote, kad tai netiesa, ar ne? 

— Žinau? 


— Be abejo. Jūsų pačios patirtis. Tarkime, kad jūs iš tiesų sklandėte 

virš savo kūno ir kad keliavote tuneliu, o paskui grįžote. Atsibudote savo 
kūne. Argi ne taip? 

— Manau, taip. 

— Kas sklandė virš jūsų kūno ir keliavo tuneliu? Jūsų siela? Jūsų 
sąmonė? 

Ji bandė prisiminti, o prisiminimai baugino. Ji tylėjo nežinodama ką 
atsakyti. 

— Ji sugrįžo, nes ją sugrąžino — jus sugrąžino — jūsų brolis Hovis? 

— Aš... aš taip manau. 

— Ir atsibudote pooperacinėje palatoje. 

— Taip. 

— Jeigu nebūtumėte pabudusi ir jeigu EEG ir toliau būtų rodžiusi 
vientisą liniją, kaip manote, kas būtų atsitikę? 

— Aš nežinau. 

— Būtumėte tarp dangaus ir žemės. Plūduriuotumėte virš savo kūno 
nei gyva, nei mirusi. 

— Skamba gana nerealiai. 

Jis išėmė iš stalčiaus kitą paketėlį ir jį atplėšė. Jame buvo švirkštas. 
Keitė stebėjo tą žmogų kaip užburta. 

— Nieko panašaus. Kai kurie žmonės sako, kad siela sujungta su kūnu 
sidabrine gija. Neturiu jokių įrodymų, tačiau manau, kad kūnas yra tarsi 
baterija. Mes negalime likti kūne, kai išsilygina EEG bangos, nes mirusiose 
smegenyse negali išsilaikyti sąmonė, todėl sklandome virš savo kūnų. Gali- 
me pasiekti kito pasaulio prieigas, tačiau įeiti ten — ne. Negalime perkirsti 
tos ribos, kol mūsų kūnai tebėra gyvi. 

— Kodėl ne? 

— Kadangi Dievas nori išlaikyti savo paslaptėles. Jeigu miršti — tvar- 
ka, pereini į kitą pasaulį, tačiau kol kūne teberusena gyvybė, kol tebelieka 
galimybė atgaivinti, esi siunčiamas atgal. Mes visi išgirstame tą patį. Tu 
Mums belieka apmulkinti Dievą. Sukurti tokią įtikinamą mirties būseną, 
kad Jis patikėtų. 

— Apmulkinti Dievą? 

Jis ištraukė iš buteliuko skystį, pripildė švirkštą. 

— Taip. 

— Kaip? 


302 PETER JAMES + PRIEBLANDA 


Keitė nusprendė, kad daktaras visiškai išprotėjęs. 

Jis iškėlė adatą, pastūmė stūmokliuką, išspaudė kelis lašus. 

— Su šituo. 

— Kas čia yra? 

— Jis dar neturi pavadinimo rinkai. Į jo sudėtį įeina nervinius maz- 
gus blokuojanti medžiaga, chlorpromazinas, ir ilgo veikimo fenobarbito- 
nas, kurį viena šveicarų farmacijos įmonė sukūrė epilepsijai gydyti, tačiau 
jis per ilgai veikė. Jis sukeldavo ilgalaikę komą, visiškai atjungdavo žmo- 
nes. Pasireikšdavo beveik tokie pat simptomai kaip hipotermijos atveju: 
nukrinta kraujospūdis, širdis suplaka kas trisdešimt sekundžių, o kartais 
pulsas būna netgi retesnis. — Jis atsigręžė į ją. — Maniau, kad Salei Do- 
naldson suleidau per didelę dozę, bet pasirodo, kad ne. 

Keitė atsitraukė atgal. Žiūrėdama į jo veidą, bandydama suprasti, ką 
jis darė, jautė per kūną plūstančias šaltas ir lipnias baimės bangas. 

Jis bando kažką pasakyti apie laidą. Ar dirbate su elektriniais prietaisais? 

Ir tada ji suvokė. Suprato, ką reiškė per Dorą Rankorn, mediume, 
siųsta žinia. 

Aš manau, kad turite būti labai atsargi su laidu. Manau, kad jis jums liepia 
neliesti jokio laido. 

Laidas. 

Svairas. 

Tas laidas jai buvo prieš pat akis. Sunkumas užgulė pečius. Plykstelėjo 
siutas dėl savo aklumo. 

— Esu labai jumis nusivylęs, Keite. Maniau, kad man iš tikrųjų pa- 
sisekė. Kad čia pat turiu laikraščio korespondentę, kuriai pasitaikė proga 
išgarsinti save ir praturtėti, su garbaus anesteziologo pritarimu įrodyti, jog 
tikrai yra gyvenimas po mirties. O jūs iš manęs tik tyčiojatės. 

— Aš nesityčioju iš jūsų, — pasakė Keitė. 

Svairas žengė prie jos. Nuo adatos galo nukrito dar vienas lašas. 

— Ne? Esi paprasčiausia gudri kalė, ar ne? Svarbu nutverti medžiagą 
straipsniui, velniai Nematę, kas bus po to. Nerūpi įrodyti, ar yra Dievas 
arba ar yra gyvenimas po mirties — svarbu užpildyti kelis colius laikraščio 
skiltyje, paskubomis išklojant niekam vertą šlamštą. 

— Ką jūs padarėte Salei Donaldson? Eksperimentavote su nėščia 
moterimi? 


— Tokie eksperimentai žmonijai labai svarbūs, Keite. 

— Taip pat galvojo ir Hitleris, ar ne? 

— Tyčiojiesi, Keite, tyčiojiesi. 

— Kur yra nagas, kurį išnešėte iš mano buto? Ir juosta iš fotoapa- 
rato? 

— Kaip jaučiasi tavo tetulytė? 

— Kokia tetulytė? 

— Ta, kuri miršta slaugos ligoninėje. 

— Jūs neįtikimas, — pasakė ji. 

— Aš pasakysiu tau, kas neįtikima, mergyte. Dvidešimt metų laukiau 
tokio subjekto kaip tu, o tau neįdomu. Štai kas neįtikima. Pamiršk Sale 
Donaldson — ji neturi reikšmės. Tu turi. Negi nesuvoki? Maniau, kad 
apsidžiaugsi, kad bet kas apsidžiaugtų ir niekam nerūpėtų kažkoks lig- 
nokainas. Kam svarbu metodas? Svarbu, kad jis suveikė! Tu patyrei. Negi 
nesupranti? 

— Kiek žmonių nužudėte per tuos dvidešimt metų, gydytojau Svairai? 
O gal nebesuskaičiuojate? — Ji išsiėmė iš palto kišenės bloknoto lapą ir jį 
išskleidė. — Nuo tūkstantis devyni šimtai septyniasdešimt antrų iki sep- 
tyniasdešimt šeštų metų jūs dirbote anesteziologu Glasgovo Karališkosios 
Galašilso ligoninės neurochirurginiame ir intensyviosios terapijos skyriuo- 
se. Kol jūsų ten nebuvo, jie turėdavo vidutiniškai keturis status epilepticus 
ligonius per metus. Per tuos penkerius jūsų darbo metus šis vidurkis pakilo 
iki šešių ligonių, o kai jūs išėjote, jis vėl nukrito iki keturių. Minėtu penke- 
rių metų laikotarpiu mirtingumas intensyviosios palatos skyriuje siekė 18 
procentų, o jums išėjus nukrito iki 16 procentų. Ar norite, kad išvardyčiau 
skaičius kitose keturiose ligoninėse, kuriose jūs dirbote? Pamatysite, kad 
ten dėjosi beveik tas pat. 

— Tu esi sumani mergaitė, Keite. Atlikai namų darbą. Esi šiek tiek per 
daug sumani savo pačios nelaimei. 

Jis žengė dar vieną žingsnį artyn. 

Ji žiūrėjo į adatą. 

— Bandysite mane nužudyti? Nemanau, kad šį kartą jums bus taip 
lengva susišnekėti su savo paperkamu laidojimo biuro savininku, savo pa- 
perkamu koroneriu ir paperkamu patologu. 

Jos balsas buvo kažkoks atitoles. 

— Aš neturiu jokio paperkamo koronerio ar patologo, Keite. Papras- 


čiausiai jie ne visada nutuokia, kur žiūrėti ir ko ieškoti. Kaip ir tu. 

Sekundėlę ji sutriko, viskas atrodė lyg sapnas. Veidas užkaito, paskui 
labai atšalo. Tyla kambaryje slėgė ausis. 

— Kas nors sužinos, ką jūs man suleidote, — nuaidėjo jos balsas. 

— Be abejo, sužinos, Keite. Aš pats jiems pasakysiu. 

— Ką tai reiškia? — vos girdimai ištarė ji. | 

— Pasakysiu, kad tu atėjai pas mane pasijutusi keistai, ir tave ištiko 
epilepsijos priepuolis. 

— Man nebūna epilepsijos. 

— Ligos istorijoje nurodyta, kad būna — po tavo autoavarijos. 

Ji papurtė galvą. 

— Neurologas nenustatė. 

— Blogiausia, Keite, kad neurologai niekada negali būti visiškai tikri 
dėl epilepsijos. 

Ją pervėrė baimė. Galvoje klykė Doros Rankorn balsas. Galvoje klykė 
Hovis. Ji metėsi prie durų. Kažkodėl kojos buvo lyg švininės, vos kilnojosi. 
Čiupo už rankenos, pasuko, patraukė. Durys nepajudėjo. Ji trūktelėjo stip- 
riau. Dar stipriau. Nepajudėjo. 

— Reikia rakto, Keite, — pasakė anesteziologas. 

Ji pasuko galvą. Galva judėjo lėtai, tartum kaklas sunkiai reaguotų į 
smegenų impulsus. Svairas įkišo ranką į kišenę, ištraukė jį. 

— Kodėl tau neatėjus jo pasiimti? — Jis kilstelėjo adatą dar keliais 
coliais aukščiau. — Gali pasiimti, jeigu nori. Bet toli nenubėgsi. 

Ji sunkiai, trūkčiojamai alsavo. 

— Pameni, kaip nemiegojai operacinėje, Keite? Jautei skausmą, bet 
raumenys buvo paralyžiuoti, negalėjai pajudėti? Tas vaistas, kurį aš naudo- 
jau, vadinasi vekuroniumas. 

Ji nieko nesakė.. 

— Jis panašus į kurarės nuodus, kuriuos indėnai naudoja savo 
strėlėms Amazonės džiunglėse — šitaip paralyžiuoja savo grobį. Ir savo 
priešus. Deja, jis neveiksmingas geriant, todėl į tavo kavą įpyliau kai ko, 
vadinamo midazolamu. Jis ne taip greitai veikia, kaip suleistas į veną, 
kadangi turi prasimuštį pro skrandžio sieneles. Bet nesijaudink, Keite, aš 
tavęs neoperuosiu, todėl nepatirsi jokio skausmo. O, ir nesirūpink, kad 
jį aptiks tavo organizme skrodimo metu. Kelias dienas palaikysiu tave 
intensyviosios terapijos skyriuje prijungtą prie respiratoriaus, kol jis bus 


metabolizuotas ir pradings. Matai, tau reikės respiratoriaus, kadangi po 

kelių minučių užmigsi, o plaučiai nebefunkcionuos, ir tu nebegalėsi kvė- 
puoti. 

Jai per skruostus riedėjo ašaros, ir Keitė prikando lūpą. Beprotis. 
Jis — beprotis. Turėjo būti kokia nors išeitis. Ji nusvirduliavo pro jį prie 
kitų durų. Teko per jėgą lankstyti, vilkti kojas, lyg bristų per vandenį. 

Ji griebė už durų rankenos, atplėšė jas, įsvyravo į ilgą kambarį, kurį 
apšvietė tiktai ryškiai žalių osciloskopų ekranai — jie buvo toli nuo jos, su- 
statyti eilėmis. Juose matėsi signalų lydimi aukšti spygliai, žemi spygliai, 
lygios, tiesios linijos. 

Tas pats gyvūnų kvapas, kurį ji suuodė įėjusi į pastatą. Stiprus kvapas. 
Beveik nepakeliamai stiprus. Ji įbėgo, pasileido tolyn tarp tų ekranų, tarp 
gulinčių po jais nejudančių figūrų. 

Kai kurių akys ją stebėjo, ryškiai žibėjo kaip aparatų lemputės. 

Ji sustingo. Daugiau akių išniro iš tos žalios miglos. Galvos sukinė- 
josi, nors kūnai nejudėjo. Katės. Gal trisdešimt, o gal daugiau. Kiekviena 
po osciloskopu, visų viršugalviai nukirsti, prie plikų smegenų prijungti 
elektrodai. 

Ji suspiegė. 

Vėl spiegė atsitrenkusi į galinę sieną, daužydama kumščiais į kietą 
drėgną mūrą. 

Gydytojas Svairas stovėjo tarpduryje su švirkštu rankoje, nejudėjo, 
laukė. Ji jautė, kaip linko kojos, bet stengėsi iš visų jėgų laikytis, kovoti su 
nuovargiu, merkiančiu jai akis. 

Kristau, padėk išsilaikyti. 

Tada šovė mintis, kaip elgtis toliau. 

Svyrinėdama ji pasuko prie jo, šlitinėjo pro tuos ekranus ir akis, ži- 
bančias kaip brangakmeniai, ir pro blizgančias smegenis. Atsitrenkė į durų 
staktą, pažiūrėjo į jį, pravėrė burną, paskui susmuko. 

Gulėjo nejudėdama, kurtinamai daužėsi širdis. Jautė, kaip Svairas 
pakišo po ja rankas. Kaip jis suniurnėjo. Staigiai trūktelėjo jos pečius aukš- 
tyn. Ji suvaitojo, jautė, kaip tempė ją per grindų plyteles, girdėjo, kaip su- 
tarškėjo atidaromos vielinio narvo durelės. 

Jis švokštė nuo savo pastangų. Keitė bandė bent kiek pajudinti ran- 
ką, bet toji jos neklausė. Akių vokai buvo tokie sunkūs, kad neįstengė jų 
pakelti. Galva stuktelėjo į kažką kietą. Anesteziologas vėl suniurnėjo. Jos 


galūnės tirpo. 

Dabar ji tysojo leisgyvė. Jautė, kaip stūmė aukštyn jos palto ir megzti- 
nio rankoves. Paskui patapšnojo jai riešą. Dar stipriau patapšnojo. Pajuto, 
kaip pakėlė jos ranką. Iš jo burnos užuodė sudususį kvapą. 

Prašau, Dieve, suteik man jėgų. 

Dabar. 

Ji bandė atsimerkti. Vokai nejudėjo. Iš visų jėgų stengėsi juos pakelti. 
Pagaliau atsimerkė. Sutiko iš nuostabos perkreiptą veidą ir kirto švininiais 
pirštais į tas akis, smeigė kuo giliau, pasisuko, suleido dantis jam į riešą, 
pamatė blizgančią adatą čia pat prie akių. Iš jos trykštelėjo skystis. Ji su- 
griebė švirkštą ir smeigė gilyn jam į pilvą, grūsdama stūmoklėlį. Svairas 
bandė švirkštą aklai pastverti, metėsi ant jos, vis spaudė, kapstė, kūlė ją ir 
suklykė: 

— Tu, kale. Tu... 


43 skyrius 
Lapkričio 4 d., sekmadienis 


Harvis Svairas pakilo pro narvo sietą, lyg būtų atsidūręs senoviniame lifte, 
ir apimtas siaubo stebėjo savo kūną apačioje. 

Jis matė, kaip žurnalistės pirštai skobė jam akis, kaip mosikavo jo pa- 
ties rankos ir siekė jam į pilvą įbesto švirkšto. Paskui jo judesiai sulėtėjo, 
kol galų gale visiškai sustingo. 

Matė save užvirstantį ant vielinio narvo, susmunkantį, atkragta gal- 
va, atmerktomis, įbestomis į viršų akimis, ir pagalvojo, ar jis galėjo matyti 
save tą paskutinę sekundę čia, aukštai, virš savo kūno. 

Paskui užvirė bejėgiu pykčiu. Įjunk srovę, tu, kvaiša kale. Bent įjunk. 
Įjunk narvą! Jis žiūrėjo, kaip žurnalistė slinko nuo stalo, vis dar sugniau- 
žusi hipoderiminį švirkštą. Paskui vėl atsisuko į savo kūną, į stiklėjančias, 
nieko nebereginčias akis, į susitaršiusius plaukus; marškinių apykaklės 
kampas užsirietęs, skruostų sruveno kraujas. 

Žurnalistė pasviro į priekį, trenkėsi veidu į sietą, užsigavo. 

Gerai. 

Keitė įsikibo į vielinį tinklą, kad išlaikytų pusiausvyrą, kad išstovėtų 


ant kojų. Dar šiek tiek, pagalvojo jis. Palauk, kol visiškai suveiks midazola- 

mas, o tada pasigailėsi, kale. Dar kelios minutės, ir užmigsi. Plaučiai liausis 
dirbę. Nebekvėpuosi. 

Jis nusišypsojo. 

Keitė nusvirduliavo prie durų, linguodama sustojo, paskui atsvyrinė- 
jo atgal prie jo kūno, įkišo ranką į kišenę ir ištraukė raktų ryšulį. 

Gudri kalė. 

Staiga jos keliai sulinko, akys užsimerkė, ji vėl atsitrenkė į sietą, galva 
nusviro. Minutėlę pabuvo tokioje padėtyje, bet netrukus krūptelėjo lyg ūmai 
pabudusi, atsargiai nužvelgė jo kūną ir atatupsta atsitraukė prie durų. 

Jis vėl nusišypsojo. Žurnalistė vis dar jo bijojo. Bijojo, kad jis gali 
vytis. 

Keitė įkišo vieną raktą, kitą, ir tik trečiasis tiko. Abiem rankomis 
įsikibo į rankeną, užgulusi ją paspaudė. Durys virstelėjo į vidinę pusę, ji 
neišlaikė pusiausvyros, parvirto aukštielninka ir gulėjo trukčiodama. Kaip 
dvesiantis vabzdys, pagalvojo jis. 

Jos galva blaškėsi į šonus, pirštai šliaužiojo grindų danga. Paskui 
atsimerkė, sumirkčiojo, labai lėtai apsivertė, pagrabaliojusi įsitvėrė durų 
rankenos ir šiaip taip atsistojo. Lėtai pralingavo pro duris, lyg akla čiu- 
pinėdama staktą, ir įėjo į kabinetą. Taikėsi pakelti telefono ragelį, tačiau 
nuvertė jį nuo aparato, puolė gaudyti ir viską nušlavė nuo stalo. Telefono 
korpusas suskilo. 

Šaip ne taip užkėlė telefoną ant stalo, prispaudė galva ragelį prie 
peties ir ištiesė prie disko pirštus. Garsiai trinktelėjo išslydęs ragelis. Ji su- 
rinko numerį devyni devyni devyni ir vėl pakėlė ragelį. 

Dabar turėsi laukti, kol komutatorius tave sujungs, kale. 

Laikydama ragelį prie ausies, vėl surinko numerį, susverdėjo, užsi- 
merkė ir susmuko ant grindų. Telefonas nukrito drauge su ja, laidas išsi- 
plėšė iš lizdo. 

Svairas matė, kaip ji gulėjo ir jai per skruostus ritosi ašaros. Plaukai 
užkritę ant veido, judančios lūpos be garso meldžia pagalbos. Paskui ji pasi- 
rėmė ant alkūnių, pasivertė ant kelių ir nuropojo prie durų. Pravėrė jas, vėl 
pakilo ant kojų ir išsvirinėjo į koridorių. Ten atsitrenkdama blaškėsi nuo 
sienos prie sienos, kol laiptų apačioje sukniubo. 

Sėkmės, kale. 

Ji šiaip taip pakilo ir ėmė kopti laiptais. Kai juos įpusėjus ranka nu- 


slydo nuo turėklo, ji virto aukštielninka ir nubildėjo žemyn. Iškėlė dešinę 

ranką, tebelaikydama joje raktus ir švirkštą, nors jis aiškiai matė, kad ada- 
ta nulūžusi. Ranka glebiai nusviro. Ji vėl ją pakėlė, prilaikydama kairiąja 
ranka, padėjo adatą ir raktus ant laipto, įsikibo pirštais į turėklą ir pra- 
dėjo lėtai kopti. Įveikusi kiekvieną laiptą, sustodavo atsikvėpti. Švirkštą ir 
raktus nešėsi drauge. Pagaliau užsiropštė į laiptų aikštę, praėjo pro duris į 
laboratoriją ir vėl nuvirto. 

Priklaupusi ant vieno kelio atsitrenkė į darbastalio koją. Ant grindų 
nukrito raudonų dažų butelis ir sutrupėjo apipildamas ją šukėmis. Veidas 
ismuko į dažų klaną. Šis vaizdas jam priminė Paris Match paveikslėlį, kuris 
taip patiko vaikystėje: nušauto gangsterio galva guli ant stalo, iš smilkinio 
į vyno taurę liejasi kraujas. 

Ji vėl pakilo ant kelių, trenkėsi į kitą stalą, susverdėjo. Pasiekusi duris 
sugrabaliojo raktus, šiaip taip jas atidarė ir išrėpliojo į lauką. 

Lietus ir vėjas ją šiek tiek atgaivino. Per aptvertą teritoriją nuklupinė- 
jo vartų link, bet prie pat jų pargriuvo, jos galva atsidūrė baloje. 

Dabar tau galas, kale. 

Jos plaštaka sutrūkčiojo: susigniaužė ir atsileido. Grumiasi. Gru- 
miasi. Vanduo sunkėsi į burną, ji springdama užsikosėjo. Įsikibo pirštais 
į vartų tinklą ir pradėjo colis po colio keltis. Pabandė įkišti į spyną raktą, 
bet ryšulys nukrito ant žemės. Pakėlė jį ir vėl pamėgino. Vartai atsidarė, 
ir ji išvirto drauge su jais. Paleido iš rankos švirkštą, bet to nepastebėjo. 
Šliaužė per automobilių stovėjimo aikštelę, praropojo pro buldozerį, pro 
surenkamuosius „Portakabins“ namelius. 

Pagaliau pasiekė sutvirtintas duris, pastūmė jas galva, keturpėsčia už- 
ropojo ant stataus nuolydžio grindų. Priešakyje driekėsi ilgas, tuščias, vos 
apšviestas koridorius. Tolumoje silpnai gaudė ventiliacijos sistema. Ji nebe- 
judėjo. Venos rankos plaštaką gulėjo ant purvino linoleumo. Raudoni dažai 
ar kraujas, o gal ir viena, ir kita, susimaišė su lietumi ir varvėjo ant grindų. 

Harvis Svairas šypsojosi. 

Kažkas sugirgždėjo. Pokštelėjo durys. Koridoriaus gale pasirodė dvi 
figūros. Užsimetusios apsiaustus, šnekučiuodamosi pėdino darbą baigu- 
sios seselės. 

Dinkite iš čia. 

Priėjusios arčiau jos pasileido bėgte. 

Nelįskite prie jos, jūs, kalės. 


Jos pritūpė prie Keitės. 


PETER JAMES + PRIEBLANDA 
309 


— Arji girta? — paklausė viena. 

— Ne, kvapo nėra. Turbūt ji narkomanė, perdozavo. 

— Šitaip prastai atrodo vargšelė. 

Harvis Svairas išvydo, kaip Keitė pakėlė akis ir šiaip taip papurtė gal- 
vą. Paskui tyliai kažką suvapėjo. 

— Ką tu išgėrei? 

Keitė suniurnėjo. 

— Mmmm... 

— Ar gali pasakyti, ką išgėrei? — paklausė seselė.— Narkotikų? — Ji 
atsigręžė į savo kolege. — Greičiau atvesk daktarą! 

Keitės lūpos vos krutėjo. 

Atstokite nuo tos kalės. 

— Mid... — ištarė Keitė. 

— Mid? — pakartojo seselė. 

Atstokite nuo jos. 

— Midaz... midaz. 

Nelįskite prie jos. 

— Midaz? 

— azo... midazolamas. 

Atstokite... nuo... Harvis Svairas nėrė per aptvertą zoną į laboratoriją, 
atgal prie savo kūno. Taip, kaip visada darydavo per tuos metus. Viskas 
gerai. Jis sutvarkys tą kalę. Sutvarkys, kol ji nepradėjo kalbėti. 

Jis pakibo virš savo kūno, žiūrėjo, kaip tas gulėjo vieliniame narve, į jį 
žvelgė sustiklėjusios akys. Sutvarkysiu ją. Pribaigsiu tą kalę. 

Kažkas jį timptelėjo. 

Ne. 

Kažkas siurbė jį aukštyn. 

Leiskite su ja susitvarkyti. 

Apačioje gulintis kūnas pradėjo mažėti. Harvį traukė tolyn, o jis sten- 
gėsi priešintis. Ne! — suspiegė. Leiskite ją pribaigti! Tačiau nepasigirdo nė 
žodžio. Jį apgaubė tamsa. Šiluma traukėsi. Darėsi šalta. Jis jautėsi vienišas, 
bejėgis. Išsigandęs. Jį apsupo tunelio sienos, siurbė lyg kokią musę kanali- 
zacijos vamzdžiu. Harvis lėkė, sukosi tamsos verpete. 

Sukimasis sulėtėjo. Jis atsikvėpė. Žinojo, kur buvo, kur keliavo. Jau 
teko čia buvoti anksčiau. Netrukus pasirodys šviesa. Skaisti balta šviesa. 
Atšils. 

Tačiau tamsa nesitraukė. 

Jis nebejudėjo. 

Jautė, kad tamsoje jį supo žmonės, stebėjo. Apimtas panikos šūktelė- 
jo: „Ei?“ Balsas silpnas lyg persigandusio vaiko. 

Prašneko jo motina. Tačiau jos balsas nebuvo malonus. Be įprasto 
švelnumo. 

— Harvi, tu turi grįžti atgal. 

— Mamyte! — suklykė jis. 

— Tu turi grįžti atgal. — Balsas barantis, piktas. 

— Mamyte! 

— Atgal! 

— Neeeee! 


Tyla. Jis buvo vienas. Visiškai vienas. 


44 skyrius 
Lapkričio 7 d., trečiadienis 


Keitę išvežė iš intensyviosios terapijos skyriaus antradienio vakare. Kvėpa- 
vo pati, endotrachėjinis vamzdelis jau buvo išimtas, tačiau ji jautėsi tokia 
apdujusi, kad neatpažino kur esanti, nors ją paguldė į palatą visai greta 
buvusios, iš kurios Keitė išėjo vos prieš dvi dienas. 

Prieš ją lyg Pro miglą išniro Patrikas, ir Keitė vos įstengė smarkiai 
prakirstomis lūpomis išspausti šypseną. Paskui ji išmiegojo visą naktį. Pa- 
budusi rytą nieko nesuprasdama dairėsi į plikas kreminės spalvos palatos 
sienas. Stovėjo mažas televizorius, spintelė, vaza su gėlėmis. 

Keitė atsisėdo. Buvo tikra, kad ją išrašė iš ligoninės. Patrikas parvežė 
namo. Nebent ji viską Sapnavo. Paskui pamatė savo sutvarstytas rankas, 
nulaužytus nagus. Apėmė nerimas. Bandė ką nors prisiminti, tačiau at- 
rodė, kad kas nors atkirto atmintį. Anapus kažkas lyg ir kirbėjo, bet ji ne- 
žinojo kas. 

Užuolaidos atitrauktos. Pro langą matėsi ant geltonos statybinio 
krano strėlės kybantis kablys. Už jo po metalinį dangų plaikstėsi debesys. 
Mintys plakėsi įjos atmintį atkirtusią sieną. 

Gydytojas Svairas. 

Jos link judėjo gydytojas Svairas. Jo veidas artėjo. Artėjo. 

Durys virstelėjo, ji griebėsi už apklotų, nusiteikusi rėkti, jeigu pasi- 
rodytų gydytojas Svairas. Tačiau įėjo seselė, aukšta šviesiaplaukė seselė, 
kurią ji keletą kartų matė praėjusią savaitę. 

— Jau pabudote? Norite pusryčiauti? 

— Taip, ačiū, — pasakė ji, nors alkio nejautė. 

Seselė išėjo daugiau nieko nepasakiusi. Vėl išniro anesteziologo vei- 
das, dar didesnis, dar arčiau. Kažkas pasibeldė į duris. 

— Užeikite, — pralemeno Keitė. 

Įėjo aukštas vyras atsagstytu baltu chalatu ir tyliai, bet kartu tvirtai 
uždarė duris. Jis atrodė beveik penkiasdešimties metų amžiaus, žilstan- 
čiais, retėjančiais, atgal sušukuotais juodais plaukais. Dailius, išraiškingus 
rimto veido bruožus gadino tiktai tankūs antakiai, o balsas skambėjo ka- 
potai, senoviškai. 

— Aš esu gydytojas Beinsas, čia dirbantis gydytojas stažuotojas. Kaip 
jaučiatės? — Ją nužvelgė susirūpinusios akys. 

— Sutrikusi. 

Jo lūpų kamputis nežymiai truktelėjo. 

— Taip, na, ir mes esame sutrikę. Pamaniau, gal galėsite mus apšvies- 
ti, kas atsitiko. 

Keitė pamatė, kaip už lango nuo krano strėlės pradėjo lėtai slinkti 
žemyn kablys. Jos atmintyje buvo kažkokia spraga. Buvo grįžusi į namus, 
o dabar vėl čia atsirado. 

— Galbūt man pavyks jums priminti. Vėlų sekmadienio vakarą jus 
rado apsvaigusią viename iš ligoninės koridorių. Rankoje laikėte raktų 
ryšulį, kurį neabejotinai buvote pasivogusi. Ir ligoninės mokslinių tyrimų 
laboratorijoje būta grumtynių. Prieš tai jus matė einančią iš operacinių su 
gydytoju Svairu. 

Keitė įtempė mintis, minutėlei užsimerkė. Gydytojas Svairas. Ėjimas. 
Koridoriai. Atrakinami vartai. Pasirodė gydytojo Svairo veidas. Skystis, 
lašantis iš adatos. Ji išsigandusi atsimerkė. 

— Aš nežinau, kas atsitiko, — pasakė ji. — Stengiuosi prisiminti. 

Dabar viskas ryškėjo, tačiau ji abejojo, ar gydytoju Beinsu galima pa- 
sitikėti. Arba bet kuo kitu ligoninėje. 

— Ką pasakė gydytojas Svairas? — paklausė ji. 


Jo burnos kampučiai sutrukčiojo. 

— Gaila, bet gydytojas Svairas miręs. 

Keitė manė, kad sprogs jos ausys. Kūnas nutirpo, tesijautė dešiniaja- 
me rieše spurdantis pulsas. 

— Mires? — Tačiau savo ištarto žodžio ji neišgirdo. Gydytojo lūpos 
krutėjo, jis kažką sakė, tačiau be jokio garso. Ausyse pokštelėjo, atlėgo. — 
Mires? — pakartojo ji. 

— Tuomet galbūt norėtumėte man pasakyti, kas įvyko? 

Ir vėl beldimas į duris. Įėjo Patrikas. Keitė bematant atgavo pasitikėji- 
mą savimi. Norėjo šokti iš lovos ir apkabinti jį. 

— Sveikas, — pasakė ji. 

Jis pažiūrėjo į gydytoją, paskui į ją. 

— Gal turėčiau luktelėti už durų? 

— Jeigu jūs nieko prieš, — pasakė gydytojas Beinsas. 

— Patrikai, — pašaukė ji. 

Jis klausiamai pasižiūrėjo į ją. 

— Toli nenueik, prašau. 

— Lauksiu čia pat už durų. 

Jis žengė atgal, uždarė duris. 

Keitė pavartė sutvarstytas rankas, tyrinėdama abi puses. 

— Gydytojas Svairas bandė mane nužudyti. 

Dabar ji jautėsi drąsesnė, 

— Ką? Nekvailiokite. Tebekliedite nuo per didelės dozės. 

— Jis bandė mane nužudyti. 

— Jūs — Katrina Hemingvėj, taip? Dirbate Evening News laikraš- 
tyje? 

— Taip. 

— Esate korespondentė, sukūrusi tą nesąmonę apie ekshumaciją. Ji 
turbūt tikrai prislėgė gydytoją Svairą. Mus visus prislėgė. Esate rimtai pa- 
mišusi jauna moteris. Ir vagilė. 

— Negaliu patikėti tuo, ką girdžiu, — pasakė Keitė. 

— Nepatikėsite dar labiau, kai ši ligoninė atsiteis su jumis. Gydytojas 
Svairas mirė jūsų dėka. Sekmadienio naktį jį ištiko širdies priepuolis. Jis 
sirgo chroniška širdies ligą, kurią nuo visų slėpė. Salė Donaldson buvo vie- 
na išjo pacienčių. Jis buvo savo darbui pasišventęs žmogus ir labai išgyve- 
no dėl jūsų straipsnio. Jam atrodė, kad ant plauko pakibo jo reputacija. Jūs 
sukėlėte jam daug kančių ir nereikalingą įtampą. 

Viskas ryškėjo kas sekundę. 

— Jūs labai klystate. 

Jis susikišo rankas į chalato kišenes. 

— Aš neklystu. Ši ligoninė jau pakankamai jūsų atsikando. Tas 
straipsnis sugadino mūsų reputaciją, o mes gaištame laiką ir švaistome 
pinigus pumpuodami iš jūsų mirtiną midazolamo dozę ir gelbėdami jūsų 
gyvybę. Jeigu norite žinoti, jums reikia psichiatro pagalbos. Aiškiausiai 
esate sutrikusio proto. 

Gydytojas Svairas rodė dantis. Adata artėjo, buvo vos per colį nuo 
Keitės akies. 

— Kaip... kaip gydytojas Svairas mirė? 

Pro duris įėjo seselė, nešina pusryčiais. Patriko už. slenksčio nesi- 
matė. 

— Jeigu bent kiek domina, — pasakė gydytojas, — jis sirgo paveldi- 
ma liga, kuri vadinasi hipertrofine kardiomiopatija“*. 

— Ar gerai, jeigu padėsiu šitą, daktare? — paklausė seselė. 

— Taip. 

Ji padėjo padėklą ir pasuko stalelį skersai lovos. 

— Siaubinga sirgti tokia liga, — šiek tiek švelnesniu balsu pasakė 
gydytojas. — Jeigu gimsti su tokiu genu, yra nepaprastai didelė tikimybė 
mirti nesulaukus keturiasdešimties metų. Gydytojo Svairo motina ja sirgo 
ir mirė trisdešimt aštuonerių. Jo dėdė — trisdešimt ketverių. Labai mažai 
kenčiančiųjų išgyvena ilgiau nei iki keturiasdešimt penkerių. Gydytojui 
Svairui buvo keturiasdešimt treji. Matyt, jausdamas simptomus, praėju- 
sius dvejus metus jis aktyviai gydėsi. Galėjo mirti bet kurią dieną. 

— Ar dėltojis taip domėjosi mirtimi? — paklausė Keitė. 

— Čia jis niekam nepasakojo apie savo būklę. Lankėsi pas privatų 
kardiologą konsultantą. 

— Gydytojas Svairas buvo labai pasišventęs žmogus, — pasakė seselė 
ir išėjo. 

— Matote, kokie prislėgti darbuotojai, — tarė gydytojas Beinsas. 

— Ar dėl savo širdies būklės jis taip domėjosi mirtimi? — paklausė 
Keitė. 


— Domėjosi? 


* Sirdies raumens liga. 

— Turbūt žinojote, kad domėjosi. 

Tebelaikydamas rankas kišenėse jis stumtelėjo jas artyn viena kitos. 

— Gydytojas Svairas daug kuo domėjosi. Jis buvo nepaprastai talen- 
tingas Žmogus. 

— Aš norėčiau paskambinti į policiją, — pasakė Keitė. 

Jis sutrukčiojo lūpomis, kelis kartus sumirksėjo akimis. 

— Katrina, gydytojas Svairas miręs. Tikrai nederėtų velti policijos. 
Šitoks viešumas neduos nieko gero nei mums, nei mūsų ligoniams. Aišku, 
mes norėtume sužinoti, kas įvyko. — Jis išsitraukė iš kišenės ranką ir pa- 
lietė Adomo obuolį. — Tačiau būtų geriau viską užbaigti. 

— O kaip Salė Donaldson? Negi nenorėtumėte sužinoti, kas atsitiko 
jai? 

— Jeigu pageidaujate ką nors pasakyti apie Sale Donaldson, siūlyčiau 
kalbėtis su koroneriu. 

Buvo aiškiai matyti, kaip auga jo sumišimas. 

— Juk jūs visiškai nieko nenutuokiate apie gydytoją Svairą, ar ne? Tik 
prakeiktai gerai žinote, kad aš išgėriau mirtiną dozę. 

— Na, tuomet galite pasakyti, kas įvyko. Labai norėtume sužinoti. 

— Ne, nemanau, kad norėtumėte. Nemanau, kad iš viso norėtumėte 
sužinoti, kas įvyko. Nemanau, kad norėtumėte sužinoti tiesą apie gydytoją 
Svairą. 

Jis pasuko galvą į duris. 

— Klausykite... aš. Kažkas ten jūsų laukia. Gal man užbėgti vėliau? 

— Gerai. 

Išeidamas jis neuždarė durų. Įžengė Patrikas, prisiartino prie lovos ir 
pabučiavo ją į skruostą. 

— Šiek tiek mažiau apdujusi negu vakar naktį. 

— Ačiu. 

— Kaip jautiesi? 

— Gerai. 

— Viešpatie, kas, po galais, atsitiko? Niekas nesugebėjo man kaip rei- 
kiant paaiškinti, tik sakė, kad tu išgėrei per didelę narkotikų dozę. Kodėl? 
Kas, po velnių, atsitiko? 

— Paltas, — tarė ji. — Kur mano paltas? 

— Paltas? 


— Mano mėlynas kašmyrinis paltas. Aš buvau juo apsirengusi. 

Patrikas pravėrė spintą. Ten kabėjo Keitės paltas — susiglamžęs ir 
keliose vietose įplėštas. 

— Gal galėtum man jį atnešti? 

Jis nutempė drabužį nuo vielinio pakabo ir padėjo ant lovos. Kyšte- 
lėjusi ranką į kišenę ji su palengvėjimu atsikvėpė: pirštai apčiuopė kietą 
magnetofono korpusą. Ji atjungė mikrofono laidelį ir išėmė aparatą. Juos- 
telė buvo savo vietoje. Atsisukusi iki galo ir sustojusi. Ji šiaip taip sugraibė 
mygtukus ir persuko juostelę atgal. Abu klausėsi ričių čežėjimo. 

Keitė paspaudė mygtuką „Pradėti“ ir padidino garsą. Iš pradžių girdė- 
josi šnypštimas, krebždėjimai, paskui pasigirdo šiek tiek aidintis gydytojo 
Svairo balsas: 

— „Perrier bus gerai? 

Jos pačios balsas: 

— Ačiu. 

— Pieno? Cukraus? 

— Prašyčiau juodos. 

Dedamo daikto garsas, indų dzingsėjimas, po to vėl gydytojo Svairo 
balsas: 

— Vadinasi, jūs norėjote pasikalbėti. 

— Taip. Aš noriu sužinoti, kas vyko operacinėje. 

Ji pradėjo viską prisiminti. Jiedu sėdėjo tylėdami ir klausėsi: balsai 
aiškūs, Keitės švokštimas, trenksmai, kai ji veržėsi pabėgti, raktų barškė- 
jimas, stiklo dužimas, vėjas ir lietus, vielinio narvo durelių tarškėjimas, 
žingsniai, seselių balsai, kai ją surado, po to staigi tyla — juostelė pasi- 
baigė. 

— Aš pasiėmiau švirkštą, — pasakė Keitė. — Prisimenu, kaip pasi- 
ėmiau. Turbūt kažkur pamečiau. Reikėtų surasti — jame būtų vaistų liku- 
čių, galėčiau įrodyti... 

Patrikas sėdėjo ant lovos krašto, palietė krumpliais jos skruostą. 

— Drąsuolė. Tau jo nereikia. Visi įrodymai užfiksuoti juostelėje. Tu 
gali įrodyti, kad buvai teisi. O vaistus jie atras padarę skrodimą. Jėzau, 
koks niekšas. 

— Aš jį nužudžiau. — Ji nurijo seilę. — Tai iš tiesų siaubinga. 

— Nelabai turėjai iš ko pasirinkti. 

Suskambo telefonas. Keitė pakėlė ragelį. 


— Alio, ar čia Katrina Hemingvėj? 

— Taip. 

Iš pradžių Keitė neatpažino balso. 

— Vis dar ligoninėje, mieloji? Nebuvau tikra, todėl nusprendžiau pa- 
sitikrinti. 


Dora Rankorn. 

— Turiu jums, mieloji, dar vieną pranešimą. Iš jūsų brolio Hovio. Jis 
sako, kad suprasite, ką tai reiškia. Jis man sako, kad kažkas stuksena į 
medį. Ar tai jums ką nors reiškia? 

— Ne, — pasakė Keitė. 

— Tikiuosi, kad reikš, mieloji. 

— Ar tai viskas? 

— Taip, mieloji. Tik tiek. Grįžusi iš ligoninės paskambinkite, ir tada 
pasišnekučiuosime. 

— Būtinai. 

Keitė jai padėkojo ir padėjo ragelį. 

— Kas skambino? — paklausė Patrikas. 

Keitė kurį laiką tylėjo, mąstė. Jautėsi nesmagiai. Tos moters žodžiai ai- 
dėjo galvoje lyg šokčiojantis kamuoliukas. Stuksėjo ir stuksėjo. Negali būti. 

Tikrai ne. 

— Viskas gerai, — pasakė ji. — Menkniekis. 

— Negaliu patikėti, kad tas šunsnukis norėjo tave nužudyti. Kada čia 
grįžai? 

— Sekmadienio vakare, po to, kai išsiskyrėme. 

Ji kalbėjo išsiblaškiusiį. 

Stuksenimas. 

— Žadėjai palaukti iki pirmadienio. Sakiau, kad eisiu kartu. 

Duris atidarė aukštoji seselė. 

— Galiu paimti padėklą? 

— Ar gydytojui Svairui jau atliktas skrodimas? — paklausė ją Keitė. 

— Ne, kiek žinau, skrodimo nebuvo. 

— Kodėl? | 

— Nemanau, kad atrodė būtina. Jis kas savaitę lankėsi pas kardiolo- 
gą. Visiškai aišku, nuo ko jis mirė, 

— Kur jo palaikai? — paklausė Keitė. 

— Šį rytą juos kremavo. Daugybė darbuotojų buvo nuėję į apeigas. 

— Sį rytą? Kur? 

— Stamfordo krematoriume. 
— Ar žinote, kurią valandą? 
— Dešimtą. Jau šiek tiek pavėlavote nusiųsti gėlių, — kandžiai pa- 


sakė ji ir išsinešė nepaliestą padėklą. 

— Jėzau. Kuri dabar valanda? 

— Be dvidešimt penkių minučių vienuolikta, — pasakė Patrikas. 

— Juk kūnas ne visada sudeginamas iš karto po pamaldų, tiesa? — 
paklausė Keitė. 

— Ne. Esu girdėjęs, kad paprastai juos degina kiek vėliau. 

— Jie nepatikės manimi, jeigu paskambinsiu. Manys, kad man pasi- 
maišė protas. Galėčiau duoti jiems pasiklausyti tą juostelę — turės patikė- 
ti. Ar tavo automobilis čia? 

— Taip, bet... 

— Ar gali privažiuoti prie įėjimo? — Ji šoko iš lovos. — Turiu sulai- 
kyti, kad jo nesudegintų. 

Atsistojusi Keitė susvyravo, ir Patrikas ją sugriebė. 

— Kodėl? 

— Negi nesupranti? Tie vaistai, kuriuos Svairas norėjo man suleis- 
ti — juk pats girdėjai įrašą. Jis sakė, kad ten buvo tas pats mišinys, kurį jis 
suleido Salei Donaldson, teisingai? 

Jis linktelėjo. 

— Tie vaistai — barbitūratas ir dar kažkas — apmulkino visus. Manė, 
kad Salė Donaldson mirė, o ji tebebuvo gyva. Juk jis taip sakė, ar ne? 

— Taip. 

— Būtent juos Svairui ir sušvirkščiau. Visi mano, kad jį ištiko širdies 


priepuolis, nes anesteziologas sirgo širdies liga. O jeigu jie klydo? 


„Alfa Romeo“ slinko ilga tiesia įkalne įkandin vilkiko. Patrikas padidino 
greitį, kyštelėjo automobilio priekį, norėdamas aplenkti, užgulė stabdžius 
ir vėl vilkosi iš paskos. Pro šalį pralėkė priešpriešais atvažiavęs vilkikas. 
Paskui kitas. 

Jau buvo dešimt minučių po vienuoliktos. 

Jis vėl paspaudė akceleratorių, aplenkė ir užlėkė į kalvos viršų. De- 
šinėje driekėsi žema plytų siena. Priešakyje pro įspūdingus vartus išniro 


juodas „Daimler limuzinas. 

— Na, štai. 

Patrikas parodė posūkį ir sumažino greitį. Jis leido limuzinui iš- 
sukti, paskui nuvažiavo plačiu keliuku į didelę, beveik tuščią automobilių 
stovėjimo aikštelę priešais šiuolaikinį mūrinį krematoriumo pastatą. 
Keletas žmonių tamsiais paltais apžiūrinėjo prie šoninės sienos sudėtas 
gėles. 

Patrikas sustojo prie pat paradinių laiptų, apibėgo automobilį ir 
padėjo Keitei išlipti. Kopiant laiptais jis prilaikė ją už rankos. Ant durų 
dešinėje kabėjo lentelė su užrašu „Direktorius . Patrikas pabeldė. Niekas 
neatsiliepė. 

Keitė atidarė sunkias ąžuolines duris ir kyštelėjo galvą į koplytėlę. 
Tuščia, tylu. Kaukšėdama batais ji nuėjo centrine nava prie tuščio katafal- 
ko, kuris stovėjo tarp tamsiai mėlynų aksominių užuolaidų. Patrikas sekė 
iš paskos. Už katafalko buvo durys su sunkia varine rankena. 

Ji pasuko ją, durys atsivėrė, pasigirdo triukšmas, plūstelėjo karštis. 
Užė liepsnos. Priekyje ant vežimėlių buvo sustatyti trys karstai. Kairėje 
sieną dengė plieninės plokštės su metalinėmis durelėmis. Vienos durelės 
buvo atviros, ir du kombinezonais apsirengę vyrai kėlė pro jas karstą. Jo 
šonus įnirtingai laižė liepsnų liežuviai. 

Jie stūmė karstą gilyn, kuo toliau, paskui vienas paspaudė žalią myg- 
tuką, ir metalinės durys pradėjo šliaužti žemyn. Jos užsidarė garsiai trink- 
telėdamos, liepsnų ūžimas prislopo. 

Pagaliau vyrai juos pamatė. Stambusis šviesiais plaukais ir suodinu 
skruostu priėjo artyn ir piktai paklausė: 

— Ar ko nors reikia? 

Keitė spoksojo į tris karstus ant vežimėlių. 

— Ar gydytojas Svairas jau kremuotas? 

— Gydytojas Harvis Svairas? 

Didelėmis nešvariomis rankomis jis paėmė popieriaus lapą ir permetė 
jį akimis, paskui parodė į krosnį. 

— Jis ten. Kaip tik šią minutę pateko į vidų. 

Keitė apsisuko ir nubėgo prie metalinių durų. Prie jų atsigręžė. 

— Ar galite sustabdyti? Ar įmanoma kaip nors sustabdyti? 

Vyras papurtė galvą. 

— Atleiskite, ne, neįmanoma. — Jis jai nusišypsojo. — Žinote, jums 
nederėtų čia būti. Eikite į koplytėlę. Ten jaukiau. 

— Eime, — pasakė Patrikas. 

Jis apglėbė ją ir išsivedė. Prikandusi lūpą Keitė iš lėto žingsniavo per 
patalpą. Jie buvo prie pat durų, kai krosnyje nuaidėjo trys stiprūs trinkte- 
lėjimai. 

Ji kaipmat apsisuko ir įsmeigė akis į metalines duris. Krūtinėje nebe- 
tilpo širdis. 

Ilga tyla, vien ūžė dujos, šniokštė liepsnos. 

— Medis, — pasakė vienas iš kombinezonais vilkinčių vyrų. — Kar- 


tais taip būna. Skyla nuo karščio. 

„ Netikėtai miršta dvidešimt trejų metų Sali Donaldson. 
Priblokštas jos vyras Kevinas išgyvena didžiulį sielvartą. 
Kai pasigirsta kalbos, kad iš jos kapo girdėjosi garsai, Kevi- 


nas pareikalauja ekshumacijos.. 


Koroneriui leidus, Sali kūnas ekshumuojamas Šv. Onos 
bažnyčios kapinėse. Nė vienas nesitikėjo tokio siaubo, kurį 


patyrė atidarius karstą. 


Autoritetingi specialistai suskumba keistai ir grėsmingai 
viską slėpti. Kiekvienas liudininkas prisaikdinamas saugoti 
paslaptį. Tačiau žurnalistė Keitė Hemingvėj neketina tylėti. 
Jos bandymams išsiaiškinti šią istoriją trukdoma kiekvie- 
name žingsnyje, kol pagaliau Keitė susiduria su vienu anes- 
teziologu, apsėstu slaptos ir pavojingos manijos — įrodyti 


gyvenimą po mirties. 


Jeigu norite aštraus, puikiai sukurto siaubo, skaity- 
kite Peter James. - James Herbert 

